
BISERICA  ORTODOXĂ  ROMÂNĂ  ŞI  UNIUNEA 
EUROPEANĂ.  AŞTEPTĂRI,  SPERANŢE  ŞI  TEMERI* 


Sunt  bucuros  să  pot  vorbi  în  numele  ţării  mele  şi  al  Bisericii  noastre,  dar  de  la 
început  ţin  să  precizez  că  nu  doresc  să  mă  erijez  într-un  specialist  în  politică,  în  economie, 
în  ştiinţe  sociale,  ci  doar  să  aduc  o  mărturie  a  unui  teolog  despre  Ţara  şi  Biserica  lui. 

Pentru  că  există  în  perspectiva  anului  2007  o  preocupare  aparte  a  noastră  faţă 
de  Europa  şi  probabil  că  şi  Europa  priveşte  spre  ţara  noastră  ca  spre  un  partener  real 
al  ei,  şi  apoi.  Sibiul  fiind  în  centrul  atenţiei  europene  în  anul  2007,  în  calitate  de  gazdă 
a  două  evenimente  de  excepţie,  ne  bucurăm  de  aprecierea  şi  mai  ales  de  ajutorul  celor 
care  stau  alături  de  noi.  Cuvintele  mele  doresc  să  fie  cuvinte  de  gratitudine,  de  mulţu¬ 
mire,  ca  răspuns  la  dragostea  tuturor  celor  care  stau  alături  de  noi. 

r  *  ■  , 

.  L  Câteva  cuvinte  despre  România 

Se  vorbeşte  despre  un  mister,  un  miracol  românesc:  ţară  latină ,  de  spiritualitate 
răsăriteană ,  ortodoxă .  Odată  cu  formarea  poporului  român,  s-a  născut  şi  religia 
ortodoxă.  Ortodoxia  românească  are  chiar  legături  directe  cu  perioada  apostolică:  Sf 
Apostol  Andrei  a  predicat  până  în  părţile  Dobrogei,  astfel  asigurând  o  succesiune 
istorică  şi  spirituală  Ortodoxiei  româneşti.  Asupra  poporului  român,  pe  parcursul  istoriei 
au  venit  mai  multe  vitregii,  care  l-au  pus  la  grele  încercări.  Credinţa,  spiritualitatea 
poporului  l-a  menţinut  şi  ca  neam,  şi  ca  reprezentant  al  credinţei  ortodoxe.  Astăzi  86% 
din  populaţia  ţării  noastre  se  declară  şi  este  ortodoxă.  Ultima  luptă,  ultima  redută  pe 
care  ţara  noastră  a  biruit-o  după  ce  a  suportat-o  timp  de  45  de  ani,  a  fost  comunismul 
Comunismul  a  avut  două  acţiuni  malefice  asupra  poporului.  Prima  a  fost  de  a  rupe 
legătura  cu  Cerul,  cu  Dumnezeu,  prin  ateism ,  şi  a  doua,  de  a  rupe  orice  legătură  cu 
pământul,  cu  proprietatea  vremelnică  din  lumea  aceasta,  prin  naţionalizare  şi  coope¬ 
rativizare,  înstrăinându-i  astfel  pe  oameni  de  rădăcinile  cereşti  şi  pământeşti  care-i 
defineau  ca  parte  a  neamului  românesc.  Prin  rânduiala  lui  Dumnezeu  a  venit  libertatea . 
Crăciunul  anului  1989  a  fost,  pentru  întreaga  naţiune,  cel  mai  mare  dar  pe  care  Dum¬ 
nezeu  i  l-a  făcut  vreodată.  Libertatea  este  un  dar  de  la  Dumnezeu.  Dumnezeu  ne-a 
creat  liberi,  persoane  libere  şi  responsabile.  Libertatea  este  însă  şi  o  povară  greu  de 
purtat,  mai  ales  când  este  sufocată  de  false  liberalisme. 

’  Conferinţă  rostită  la  Forumul  ecumenic  al  Bisericilor  creştine  din  Steiermark,  Graz,  Austria, 
1-4  februarie  2006. 

După  Revoluţie,  procesul  de  redobândire  a  bunurilor  confiscate  de  Stat  a  început 
şi  încă  continuă  şi  astăzi.  S-a  obţinut  o  deplină  libertate  religioasă.  Biserica  a  încercat 
sâ-şi  preia  absolut  toate  prerogativele  pe  care  trebuia  să  le  deţină  tot  timpul.  S-a  început 
o  construire  sau  un  proces  de  refacere  şi  de  construire  de  biserici  nemaiîntâlnit  în 
istoria  veche  şi  modernă  a  ţării.  In  şcoli  s-a  redobândit  dreptul  de  a  preda  educaţie 
religioasă,  s-a  impus  educaţia  religioasă  în  toate  clasele,  de  la  clasa  a  I-a  până  la  clasa 
a  XlII-a.  Biserica  a  făcut  deja  prima  evaluare  după  10  ani  şi  a  obţinut  rezultate  mulţu¬ 
mitoare.  înainte  de  Revoluţie,  în  ţară  existau  două  Facultăţi  de  Teologie,  la  Bucureşti 
şi  la  Sibiu,  şi  cinci  Seminarii.  Astăzi  avem  15  Facultăţi,  cu  mai  multe  secţii:  teologie 
pastorală,  litere,  limbi  străine,  asistenţă  socială,  patrimoniu,  muzică  bisericească,  şi 
35  de  Seminarii  Teologice. 

Cel  mai  important  lucru  pe  care  şi  l-a  preluat  Biserica,  ca  o  necesitate  firească, 
este  lucrarea  social-filantropicâ.  Comunismul  a  interzis  complet  Bisericii  implicarea 
directă  în  lucrarea  instituţionalizată  de  ocrotire  socială.  Cu  toate  aceste  îngrădiri  ea  nu 
a  încetat  a  se  îngriji  întrajutorarea  credincioşilor  aflaţi  în  dificultate.  După  ce  a  deposedat 
Biserica  de  bunuri,  Statul  ateu  a  preluat  toate  aceste  lucrări  în  seama  sa,  realizând  o 
asistenţă  socială  incoerentă  şi  lipsită  de  căldura  dragostei  faţă  de  semen,  izvorâtă  din 
dragostea  faţă  de  Dumnezeu. 

Acestea  sunt  lucrurile  pozitive,  lucrurile  bune,  şi  mai  sunt  încă  multe  altele. 
Trecerea  sau  perioada  de  tranziţie  de  la  economia  socialistă  gigantă  şi  ultra  centralizată 
Ia  cea  de  piaţă,  concurenţială,  a  adus  însă  o  mare  parte  din  populaţie  la  condiţii  mai 
grele  de  viaţă.  Primul  lucru  care  a  şocat  societatea  în  transferul  acesta  a  fost  şomajul . 
Nici  Biserica  n-a  fost  pregătită  să  întâmpine  o  astfel  de  transformare  socială.  Observăm 
acum  o  înclinare  sporită  spre  interesul  personal ,  în  dauna  interesului  colectiv,  interesului 
obştesc .  Aceasta  a  dus  la  progresul  unora,  la  îmbogăţirea  rapidă  a  unora  şi  sărăcirea 

A 

altora,  şi  mai  ales  la  un  proces  extrem  de  periculos  care  a  născut  şi  sporit  corupţia.  In 
ultima  vreme,  am  constatat  o  transformare,  o  mişcare  spre  progres,  un  progres  şi 
economic ,  dar  mai  ales  social  şi  moral.  Astfel  poate  să-şi  imagineze  România  un  teolog 
sau  un  cetăţean  obişnuit,  care  trăieşte  astăzi  aceste  realităţi,  remarcând  că  odată  cu 
sporirea  moral  spirituală  a  cetăţenilor  săi,  apare  şi  rezultanta  economică. 


2  Ce  este  Uniunea  Europeană  pentru  noi,  pentru  români? 

Pentru  marea  majoritatea  românilor,  U.E.  este  considerată  o  şansă,  chiar  o  şansă 
unică.  Există  multe  aşteptări,  multe  speranţe,  dar  în  acelaşi  timp  există  şi  temeri.  Ceea 
ce  este  foarte  important  şi  uşor  de  constatat,  pentru  care  am  primit  şi  încurajări  din 
partea  prietenilor  din  toată  lumea,  este  faptul  că  România  nu  este  o  ţară  săracă,  nici 
spiritual,  nici  material.  Ea  are  o  bogăţie  inestimabilă  spirituală,  umană  şi  materială,  un 
adevărat  tezaur  prin  care  poate  contribui  la  unitatea  spirituală  şi  materială  a  Europei. 

Vom  încerca  să  enumerăm  câteva  aşteptări  pe  care  şi  le  pune  România  în  Uniunea 
Europeană. 

a.  Prima  aşteptare,  de  care  depinde  bunăstarea  materială  este  continuarea 
dezwltării  economice,  prin  folosirea  bogăţiilor  şi  resurselor  proprii,  care  nu  sunt  puţine. 

Trecerea  de  la  economia  centralizată  comunistă  la  economia  de  piaţă  s-a  făcut  cu 
multe  convulsii  sociale.  Procesul  nu  este  terminat  nici  astăzi.  S-au  împărţit  marile 
centrale  şi  uzine  şi  s-au  privatizat.  Dar  nu  toţi  cei  care  le-au  cumpărat  au  fost  în  stare 
să  le  menţină  în  funcţie  şi  să  le  rentabilizeze.  Mulţi  au  pierdut,  dar  a  pierdut  şi  ţara  în 
acelaşi  timp,  oamenii  rămânând  fără  cele  necesare  traiului  cotidian.  Progresul  eco¬ 
nomic  aduce  după  sine  locurile  de  muncă,  e  sursă  de  supravieţuire,  de  aceea  el  este 
atât  de  necesar. 

b.  De  asemenea,  românii  aşteaptă  de  la  această  înnoire,  de  la  intrarea  în  organis¬ 
mele  europene,  o  dreptate  socială  impusă  prin  lege,  respectată  şi  devenită  tradiţie.  Iată 
de  ce,  la  aceste  aşteptări  adăugăm  nădejdea  noastră  puternică  în  ajutorul  şi  rânduiala 
lui  Dumnezeu. 

3.  Rolul  Bisericii  în  Europa  unită  nu  va  putea  fi  neglijat,  ci  se  va  impune  şi  va 
spori.  Numai  dacă  vom  păstra  permanent  legătura  noastră  cu  Cerul,  cu  Dumnezeu  ne 
vom  putea  bucura  de  iubirea  divină  nemărginită  şi  o  vom  putea  împărtăşi  unii  altora, 
realizându-se  astfel  şi  o  apropiere  dintre  diferitele  Biserici  ale  Europei,  printr-o  împreună 
slujire  a  aceloraşi  idealuri.  Există  aceste  şanse  de  apropiere  şi  împreună  lucrare  şi  prin 
manifestările  ecumenice  realizate  de  forurile  eclesiale  europene,  cum  va  fi,  în  anul  2007, 
la  Sibiu,  «Cea  de  a  treia  Adunare  ecumenică  a  Bisericilor  Europene »,  după  Graz,  1 997. 

a.  Apropierea  dintre  Biserici,  dintre  creştini,  ne  apropie  de  Dumnezeu.  Ceea  ce 
numim  noi  astăzi  «ecumenism»  nu  este  o  formulă  nouă.  Chiar  dacă  unii  creştini  -  şi 
dintre  ortodocşi  -  îl  consideră  exagerat  o  «erezie  a  secolului »,  ecumenicitatea  actuală 
s-a  dovedit  o  necesitate  a  fiinţării  socio-umane.  Ecumenismul  în  toate  formele  lui,  de 
la  cel  local  la  cel  general,  de  la  conlucrarea  practică  la  dialogul  teologic  a  depăşit  de 
mult  simpla  cunoaştere  între  diferitele  Biserici  şi  confesiuni  creştine,  prin  vizite 
reciproce,  devenind  un  deziderat,  o  dorinţă  de  apropiere  spre  unitatea  creştină,  o 
împlinire  a  poruncii  Mântuitorului:  «ca  toţi  să  fie  una»  (Ioan  17,  21).  « Mişcarea 
ecumenică »,  ca  dorinţă  pentru  unitatea  tuturor  în  Hristos,  este  o  lucrare  duhovnicească 
de  afirmare  şi  păstrare  a  identităţii  de  credinţă,  ca  tezaur  al  Bisericii  lui  Hristos,  de  care 
trebuie  să  se  bucure  toţi,  deci  şi  cei  care  pe  parcursul  vremurilor  au  mai  pierdut  din 
această  bogăţie.  Prin  apropierea  dintre  Biserici  şi  prin  dorinţă  comună  de  refacere  a 
unităţii  se  pot  astfel  redescoperii  rădăcinile  lor  comune  din  Biserica  primară  şi  din 
primul  mileniu  de  unitate.  Chiar  şi  Biserica  Ortodoxă  se  îmbogăţeşte  de  la  alte  Biserici 
prin  împlinirea  teologiei  sociale. 

Prin  aproprierea  dintre  Biserici  se  realizează  şi  un  progres  spiritual.  Noi  am 
experimentat  de  veacuri  relaţia  dintre  diferitele  confesiuni  care  există  în  România.  De 
la  «modus  vivendi»  ~  «unul  lângă  altul»>  am  ajuns  la  «unul  cu  altul»  şi  trebuie  să 
ajungem  la  «unul  pentru  altul». 

b.  Contribuţia  esenţială  a  Bisericilor  va  fî  în  domeniul  sfinţirii  vieţii.  Moralitatea 
vieţii  trebuie  să  fie  întreţinută,  pentru  ca  sfinţenia  în  Dumnezeu  să  devină  criteriu,  şi 
moral  şi  spiritual.  Filantropia  structurată  şi  instituţionalizată,  pe  care  noi  am  reînceput-o, 
iar  dumneavoastră  o  aveţi  de  multă  vreme,  ne  va  fi  şi  nouă  un  model  şi  un  sprijin.  Ea 

trebuie  să  fie  urmărită,  accentuată  şi  dezvoltată.  La  temelia  doctrinei  tuturor  Bisericilor 
se  află  slujirea  lui  Dumnezeu  şi  slujirea  omului.  Fiecare  om  are  chipul  lui  Dumnezeu  de 
la  creaţie  şi  tinde  spre  asemănarea  cu  Dumnezeu,  de  aceea,  fiecare  dintre  noi  suntem 
datori  şi  obligaţi  să  privim  şi  la  nevoile  altora.  Doar  aşa  înţelegem  sensul  creştin  al 
bunurilor:  bunurile  sunt  date  nouă  spre  folosinţă,  nu  suntem  stăpânii  lor.  Ele  pot  deveni 
«cheile  raiului»  în  câştigarea  împărăţiei  cerurilor. 

c.  O  altă  preocupare  comună  a  Bisericilor  creştine  aflate  în  dialog  vizează  tine¬ 
retul.  Şi  noi  avem  multe  probleme,  mai  ales  cu  tineretul  care  absolvă  şcoală;  după  ce 
a  urmat  o  educaţie  religioasă,  termină  şcoala  şi  trebuie  să  găsim  noi  metode  pastorale 
pentru  a-i  urmări  şi  a-i  îndruma  mai  departe.  Tineretul  este  viitorul  omenirii,  viitorul 
Europei,  de  aceea  el  este  considerat  extrem  de  important  în  lucrarea  de  pastoraţie 
modernă.  Ori,  proiectul  catehetico-pastoral  existent  deja  în  Biserica  Dumneavoastră 
poate  fi  difuzat,  cu  punctele  de  identitate  ortodoxă  necesare  şi  în  etosul  misionar  al 
Bisericii  Ortodoxe  Române. 

d.  O  altă  preocupare  a  Bisericilor  va  trebui  să  se  îndrepte  asupra  familiei .  Fa¬ 
milia  creştină  trebuie  să  fie  model,  pentru  că  este  baza  educaţiei  copiilor  Pentru  aceasta 
ea  trebuie  re-modelată  creştin,  reaşezată  în  fundamentele  ei  spirituale.  O  familie 
sănătoasă  menţine  un  neam  sănătos. 

4.  Care  sunt  temerile?  Sunt  şi  ele  destule.  Vor  fi  multe  inconvenienţe  şi  lupta  va  t 

fi  serioasă  şi  grea.  Doar  cei  care  nu  cunosc  situaţia  reală  visează  la  un  Rai  pe  pământ, 
prin  intrarea  noastră  în  Europa.  Am  observat  deja  în  perioada  aceasta  de  libertate  câte 
lucruri  noi  au  venit  şi  la  câte  lucruri  a  trebuit  să  facem  faţă  cu  multă  greutate. 

a.  Primul  şi  cel  mai  greu  lucru  care  apasă  asupra  noastră  şi  care  dăinuie  este 
secularizarea  sau  laicizarea  celor  spirituale.  Bisericile  trebuie  să  se  unească,  să-şi 
dea  mâna  şi  să  se  lupte  cu  acest  flagel:  desacralizarea ,  secularizarea  vieţii  bisericeşti. 

Am  urmărit  cu  tristeţe  faptul  că  s-a  respins  menţionarea  în  Constituţia  Europei  a 
originii  creştine  a  acestui  continent.  Suntem  deschişi  la  convieţuirea  cu  toate  religiile, 
dar  trebuie  să  cunoaştem  şi  să  recunoaştem  de  unde  am  venit  şi  să  ne  recunoaştem 
originea  noastră. 

b.  Trecerea  de  la  lipsa  libertăţii  la  libertate  s-a  făcut  printr-o  pierdere  a  controlului, 
printr-o  alunecare  în  libertinaj.  De  la  libertate  s-a  ajuns  la  libertinaj.  împotriva  oricăror 
precepte  biblice,  s-a  legalizat  prostituţia.  Homosexualitatea  este  pusă  la  rangul  de  mare 
drept  al  unor  oameni  care  sunt  de  fapt  bolnavi,  pe  care  nu  trebuie  să-i  expulzăm,  dar 
nici  să-i  încurajăm  sau  să-i  prezentăm  drept  modele  de  viaţă.  Este  întotdeauna  psihologia 
minorităţii:  vor  să  se  impună  asupra  majorităţii  cu  toate  frustrările  lor.  Au  avut  pretenţii 
chiar  să-şi  aibă  preoţii  lor  şi  să  înfieze  copii.  De  la  monogamie  s-a  ajuns  la  poligamie, 
la  poliandrie.  Toate  acestea  distrug  familia  şi,  prin  ea,  macină  Biserica. 

c.  Drepturile  persoanei,  drepturile  omului  au  trecut  peste  orice  normă  creştină. 

Dacă  mai  înainte  convieţuirea  a  două  persoane  fără  legalitate,  fără  un  aviz  legal  era 
considerată  concubinaj,  astăzi  cei  care  convieţuiesc  împreună  pot  să-şi  împartă  avutul 
având  deja  un  certificat  de  convieţuire.  Familia  este  în  mare  pericol.  Asupra  familiei  în 

vremurile  modeme  se  îndreaptă  foarte  multe  atentate:  concubinajul ,  necondamnat  de 
lege,  ba  chiar  legiferat  prin  partajul  de  bunuri  al  celor  ce  au  vieţuit  împreună;  avortul 
lăsat  la  libera  alegere  a  persoanei  în  cauză,  devenind  campioni  la  «pruncucidere», 
peste  un  milion  de  avorturi  pe  an,  scăzând  natalitatea  uimitor  şi  cu  ea  neamul; prostituţia, 
practicile  împotriva  firii  ş.a.  Dragostea  din  familie  tinde  să  fie  înlocuită  de  plăcerea 
erotică  egoistă,  iar  lupta  împotriva  procreaţiei  şi  teama  de  SIDA,  care  este  o  pedeapsa 
a  necurăţiei,  au  dus  la  tot  felul  de  mijloace  anticoncepţionale.  Pentru  liberalizarea 
avorturilor  s-au  adus  argumente  medicale  sau  ştiinţifice  şi  mai  ales  juridice,  ajungându- 
se  la  manipularea  embrionului  uman,  la  eutanasia  etc.  Toate  acestea  au  repercusiuni 
drastice  în  viaţa  spirituală  şi  pastorală  a  Bisericii.  Drepturile  persoanei  primează  peste 
drepturile  obştii,  a  comunităţilor. 

d.  Biserica  a  încercat  să  dea  un  răspuns  şi  în  domeniul  bioeticii\  printr-un 
colectiv  de  medici  specialişti  şi  teologi,  la  noile  progrese  ştiinţifice,  dar  mai  ales  la  cele 
care  încalcă  etica  creştină.  Biserica  n-a  fost  împotriva  transplantului  pentru  salvarea 
vieţii,  dar  în  momentul  în  care  lucrurile  depăşesc  cu  totul  moralitatea  şi  doctrina 
creştină,  prin  manipulare,  ea  rămâne  în  aşteptare.  Nu  poate  accepta  «jocul  de-a  Dum¬ 
nezeu»  pe  care-1  propovăduiesc  liberalii  medicinii  modeme. 

5.  Mai  sunt  şi  alte  probleme  şi  alte  piedici  şi  alte  temeri 

A 

a.  In  ce  priveşte  globalizarea  şi  mondializarea  s-au  făcut  studii  şi  prezentări,  şi  cred 
că  nici  ei  nici  noi  nu  ştim  cum  va  fi  şi  care  va  fi  rezultatul  unui  proces  de  lungă  durată. 

b.  Ţara  şi  evident  Biserica  Ortodoxă  întâmpină  astăzi  şi  un  alt  proces  unic,  un 
fenomen  care  s-a  întâmplat  între  cele  două  războaie:  fenomenul  emigraţiei.  Este  un 
fenomen.  Emigraţia  este  de  două  feluri.  Emigraţia  forţei  de  muncă  a  celor  care  doresc 
să-şi  câştige  viaţa  şi  să  se  întoarcă  înapoi,  pentru  ca  să-şi  continue  lucrările  lăsate 
acasă;  cea  mai  periculoasă  latură,  cea  mai  păgubitoare  pentru  ţară  este  legată  de  «exodul 
creierelor»,  a  minţilor  luminate,  a  tinerilor  care  vin  să  se  pregătească  şi  nu  se  mai 
întorc  înapoi  acasă.  Uneori  şi  pentru  că  nu  au  la  ce,  şi  pentru  că  strălucirea  noului 
materialism  îi  încântă.  Deşi  remarcă,  în  timp,  că  robotizarea  îi  oboseşte,  rămân  dincolo 
de  hotarele  ţării,  din  diferite  motive,  dar  poate  şi  pentru  că  nu  le-am  transmis  suficient 
de  clar  chemarea  noastră  de  iubire. 

Acestea  sunt  câteva  elemente  pe  care  am  dorit  să  le  amintesc  ca  o  mărturie. 
Există  deja  un  echilibru.  Avem  multe  speranţe,  dar  în  acelaşi  timp  suntem  conştienţi 
că  va  fi  o  luptă  mai  grea  decât  cea  pe  care  am  dus-o  până  acum,  în  perioada  de 
tranziţie.  Noi,  ca  Biserică,  nu  trebuie  să  ţinem  conferinţe  economice  şi  sociale  credin¬ 
cioşilor  noştri,  ci  trebuie  să  stăm  alături  de  ei,  să  le  dăm  curajul  şi  forţa  necesară  să 
răzbatem  împreună  şi  să  mergem  împreună  în  această  nouă  situaţie  pe  care  ne-o  oferă 
Europa.  Rugăciunea  şi  fapta  propovăduitoare  rămân  armele  noastre  de  bază. 

La  1  decembrie  2005,  de  Ziua  noastră  Naţională,  am  fost  invitat  la  Bruxelles,  la 
Ambasada  României,  la  o  reuniune,  şi  apoi  la  o  recepţie.  Am  participat  la  un  Simpozion 
Internaţional  unde  am  întâlnit  enorm  de  mulţi  prieteni  ai  României,  nu  numai  români, 
ci  şi  mulţi  prieteni  ai  Ţării  noastre,  care  ne  dau  curajul,  aşa  cum  ne  încurajaţi  şi 

dumneavoastră.  Faptul  că  am  venit  aici,  la  Graz,  să  preluăm  ştafeta  Adunării  Ecumenice 
Internaţionale  şi  să  o  ducem  la  noi  acasă,  este  un  semn  al  recunoştinţei  noastre  faţă  de 
ţara  dumneavoastră  şi  faţă  de  Europa.  Vă  asigurăm  că  vă  luăm  şi  vă  purtăm  în  inimă 
şi  vom  avea  ocazia  să  răspundem  dragostei  dumneavoastră  faţă  de  România  cum  se 
cuvine  când  veţi  veni  la  noi. 

Vă  mulţumesc  şi  mă  scuz  dacă  n-am  putut  să  vă  spun  mai  multe  lucruri,  nefiind 
lucruri  legate  de  teologie.  Repet,  a  fost  o  mărturie  a  mea,  a  noastră,  a  sufletului  meu, 
a  unui  român  şi  a  unui  teolog  Arhiereu,  căruia  nu-i  poate  fi  indiferentă  evoluţia  Ţării  în 
care  Dumnezeu  i-a  rânduit  viaţa  şi  turma  pe  care  s-o  poarte  spre  mântuire. 

LRS*  Prof.  Dn  LAURENŢIU  STREZA 
Arhiepiscopul  Sibiului  şi  Mitropolitul  Ardealului 

The  Romanian  Orthodox  Churcb  and  the  European  Union»  Espectations, 
Hopes,  and  Doubts.  This  presentation,  authored  by  the  Archbishop  of  Sibiu ,  sus- 
tained  at  the  Ecumenicul  Forum  of  the  Christian  Churches  f rom  Graz,  Austria ,  Feb - 
ruary  2006 ,  sets  oui  to  reflect  the  imagine  of  the  Romanian  society  after  December 
1989  which  is  about  to  integrate  in  UE.  From  a  religious  point  of  view,  the  author 
presents  the  Romanian  expectations  concerning  this  integration  and  what  could  be 
the  Orthodox  Church  s  involvement  as  a  part  of  the  United  Europe ,  emphasizing  both 
her  hopes  and  doubts .  This  religious  perspective  is  resourceful  since  Sibiu  is  to  be  a 
cultural  European  capital  in  2007. 


RT,  87  (2006),  nr.  1,  p.  13-19. 

P.S.  Dr.  VISARION  Răşinăreanu,  Episcop-vicar, 
Arhiepiscopia  Ortodoxă  Română  Sibiu 


„ BISERICA  ŞI  ŞCOALA” -O  CUVÂNTARE  INEDITĂ 
A  MITROPOLITULUI  IOAN  MEŢIANU 


Personalitate  de  prim  rang  a  vieţii  bisericeşti  şi  politice  a  începutului  de  secol 
XX  din  Transilvania,  mitropolitul  Ioan  Meţianu  ( 1 899- 1 9 1 6)  a  rămas  în  istoria  Bisericii 
ca  un  mare  ierarh  care  şi-a  pus  toată  osteneala  sa  în  slujirea  năzuinţelor  de  veacuri  ale 
românilor.  Numele  său  va  fi  legat  de-a  pururi  de  zidirea  impunătoarei  Catedralei  mitro¬ 
politane  din  Sibiu  ( 1 902- 1 906)  din  fondul  iniţiat  încă  de  Andrei  Şaguna  în  1 857,  precum 
şi  din  daniile  credincioşilor  şi  preoţilor  din  arhidieceză. 

Păstorirea  sa  la  Sibiu  a  fost  marcată  de  evenimentele  primului  război  mondial  şi 
de  convulsiile  economice  şi  politice  ale  acestuia  asupra  vieţii  europene  în  general. 

Mitropolitul  Ioan  Meţianu  a  depus  şi  o  muncă  asiduă  pe  planul  misionar  al  vieţii 
bisericeşti  din  eparhie.  Astfel  s-a  îngrijit  de  bunul  mers  al  activităţii  clerului  prin  cuvân¬ 
tări,  îndemnuri  şi  pastorale,  ocupându-se  îndeaproape  ca  aceştia  să-şi  îndeplinească 
îndatoririle  ce  le  reveneau  ca  păstori  de  suflete  şi  îndrumători  ai  vieţii  morale  şi  sociale 
a  credincioşilor  lor. 

A  făcut  de  asemenea  numeroase  vizite  pastorale  în  parohiile  din  eparhie  şi  prin 
cuvântările  ţinute  cu  acest  prilej,  pe  lângă  explicarea  şi  lămurirea  adevărurilor  de  cre¬ 
dinţă  se  preocupa  să  strecoare  în  sufletul  ascultătorilor  şi  îndemnuri  folositoare  cu 
privire  la  viaţa  de  zi  cu  zi. 

O  atenţie  deosebită  a  arătat-o  faţă  de  Şcolile  confesionale  din  eparhie,  pe  care  la 
fel  ca  şi  înaintaşul  său  Andrei  Şaguna  le-a  sprijinit  şi  le-a  îndrumat  pentru  a-şi  împlini 

A 

menirea  lor  de  a  fi  factori  de  luminare  a  norodului.  încă  din  vremea  când  activa  ca 
protopop  la  Zămeşti,  mitropolitul  Ioan  Meţianu  s-a  ocupat  cu  organizarea  a  diferite 
şcoli  româneşti  confesionale.  Ca  episcop  la  Arad,  a  organizat  şi  îndrumat  sute  de 
astfel  de  şcoli,  înfiinţând  o  şcoală  medic  de  fete  la  Arad  şi  un  internat  pentru  elevii 
români  în  localitatea  Beiuş.  Această  activitate  laborioasă  în  slujba  Şcolii  româneşti  a 
continuat-o  şi  ca  mitropolit  la  Sibiu,  ocupându-se  de  cele  aproape  800  de  şcoli  primare 
confesionale  din  Arhiepiscopie. 

De  notat  că  la  Arad  a  pus  bazele  gazetei  eparhiale  intitulată  sugestiv  „Biserica  şi 
Şcoala”  (1 877).  A  înfiinţat  de  asemenea  numeroase  fundaţii  pentru  ajutorarea  elevilor 
şi  o  studenţilor  români,  iar  ca  deputat  în  Casa  magnaţilor  a  apărat  dreptul  la  limba 
maternă  în  şcolile  româneşti.  Toate  aceste  fapte  fac  din  mitropolitul  Ioan  Meţianu  un 
adevărat  Mecena  al  culturii  şi  şcolii  româneşti. 

Astfel  cu  prilejul  vizitei  canonice  în  Săliştea  Sibiului  la  21  mai  1900,  după  Sf. 

■A. 

Liturghie  oficiată  în  biserica  mare  cu  hramul  „înălţarea  Domnului”  a  rostit  o  bogată 

A 

cuvântare  legată  de  praznicul  zilei  -  Sf.  împăraţi  Constantin  şi  Maica  Sa  Elena  - 
făcând  şi  multe  referiri  la  rolul  şcolii  în  viaţa  unei  comunităţi  şi  aceasta  cu  atât  mai 
mult  cu  cât  patronii  spirituali  ai  şcolii  mari  din  Sălişte  sunt,  până  astăzi,  Sfinţii  împăraţi. 

A 

In  cuvinte  simple,  dar  pline  de  patetism,  ierarhul  dezvoltă  pe  larg  însemnătatea 
şcolii  în  luminarea  şi  propăşirea  unei  naţiuni  dând  ca  exemplu  popoarele  avansate  ale 
Europei. 

El  arată  şi  legătura  indisolubilă  dintre  Biserică  şi  Şcoală,  cei  doi  stâlpi  aflaţi  la 
temelia  progresului  spiritual  şi  material  al  unui  popor. 

Din  această  cuvântare  reiese  dragostea  mitropolitului  Ioan  faţă  de  păstoriţii  săi 
şi  mai  ales  faţă  de  tinerimea  română  dornică  de  studiu. 

Publicându-i  acum  această  cuvântare  inedită,  ne  facem  o  datorie  de  suflet  faţă 
de  acest  mare  ierarh,  vrednic  urmaş  al  mitropolitului  Andrei  Şaguna  care  a  lucrat  şi 
s-a  jertfit  pentru  progresul  cultural  al  românilor  ortodocşi  din  Ardeal. 


Vorbire  ţinută  în  biserica  din  Sălişte  la  21.05.1900 

r.  Unde  sunt  doi  sau  trei  întruniţi ,  întru  numele  meu ,  acolo  sunt  şi  eu  în  mijlocul  lor,  şi  orice 

ar  cere  de  la  Dumnezău  Tatăl  se  va  da  lor"  (Matei  18-20). 


Noi  încă  ne-am  întrunit  acum  aici,  iubiţilor  mei  fii  sufleteşti,  în  numele  Domnului , 
nu  numai  2-3,  ci  cu  sutele  ca  să  cerem  de  la  Dumnezău  cele  bune  şi  de  folos  sufletelor  şi 
trupurilor  noastre .  Să  cerem  ceea  ce  însuşi  Domnul  nostru  fisus  Hristos  ne-a  învăţat  în 
rugăciunea  cea  de  toate  dilele:  Să  vie  împărăţia  şi  să  fie  voia  lui  Dumnezău  precum  în 
ceriu  aşa  şi  pre  pământ;  să  domnească  şi  pre  pământ  adevărul  şi  dreptatea,  pacea  şi 
dragostea  precum  domnescu  în  ceriu;  să  cerem  pâinea  noastră  cea  de  toate  dilele  şi 
iertarea  greşalelor  noastre  precum  vom  ierta  şi  noi  greşiţilor  noştri,  apoi  şi  mântuirea 
noastră  de  ispite  şi  alte  rele .  Scris  este  în  S.  Scriptură  „  cereţi  şi  va  da  vouă  *.  Toate 
acestea  în  credinţa  tare  că  ni  se  vor  şi  da;  însă  numai  dacă  vom  avea  credinţă  şi  dacă 
vom  conlucra  şi  noi  la  dobândirea  acelora .  Căci  scris  este:  întru  sudoarea  feţei  să  ne 
agonisim  pâinea  noastră .  Aşa  este  iubiţilor,  numai  prin  credinţă  şi  strădanie  adică  prin 
conlucrarea  şi  din  partea  noastră,  vom  putea  dobândi  cele  bune  şi  de  folos  sufletelor  şi 
trupurilor  noastre . 

Căci  deşi  prea  bunul  Dumnezău  pentru  noi  oamenii  a  făcut  lumea  aceasta  cu 
toată  frumuseţea  şi  cu  bunurile  ei;  ceriul,  soarele,  luna  şi  stelele  cu  toată  strălucirea 
lor,  pământurile  cu  dealurile  şi  câmpiile  sale  întinse  şi  mănoase  cu  văile  sale 
încântătoare ,  cu  munţii  cei  înalţi  care  adună  atâtea  comori  bogate  în  aur,  argint, 
petrii  scumpe  şi  alte  metale  în  sânul  lor,  punând  toate  acestea  la  întrebuinţarea 

„  Biserica  şi  Şcoala  " 


oamenilor,  dicându-le:  „ creşteţi  şi  vă  înmulţiţi  şi  stăpâniţi  pământul \  totuşi  întru 
adânca  sa  înţelepciune,  aşa  a  întocmit,  că  oamenii  să  ajungă  la  folosirea  acelor 
bunuri,  numai  prin  muncă  strădalnică,  prin  sudoarea  feţei  lor. 

Ştiind  eu  acestea  şi  urmând  cu  exemplul  vrednicilor  şi  fericiţilor  mei  înaintaşi 
(predecesori)  am  venit  astăzi  la  voi,  iuiţilor  mei  fii  sufleteşti,  ca  la  unii  dintre  cei  mai 
aleşi  fii  ai  bisericii  şi  naţiunii  noastre  să  vă  cercetez  precum  cercetează  părintele  pe 
fiii  săi  iubiţi,  am  venit  să  văd  dacă  vă  ştiţi  şi  voi  folosi  bine  şi  înţelepţeşte  de  darurile 
cu  care  ne-a  binecuvântat  Dumnezău.  Şi  aşa  dacă  înaintaţi  în  cele  bune  şi  folositoare, 
ori  din  contră ,  şi  apoi  după  cum  voi  afla  se  vă  dau  învăţăturile  lipsă. 

Din  cele  ce  văd  şi  aud  cu  mare  mângâiere  aflu  cum  să  cu  ajutorul  lui 
Dumnezău,  pre  lângă  toate  greutăţile  timpului  sunteţi  pre  calea  cea  bună  a 
înaintării.  Căci  un  mare  învăţat  dice:  că  voind  cineva  a  cunoaşte  vrednicia  ori 
nevrednicia  oamenilor  dintr-o  comună  sau  oraş,  se  privească  numai  biserica  şi 
şcoala  din  acele  locuri  şi  unde  acestea  vor  fi,  la  înălţimea  lor  se  ştie  că  acolo 
sunt  oamenii  vrednici  şi  din  contră.  Urmând  şi  eu  gândul  acelui  mare  învăţat  şi 
privind  bisericile  şi  şcoalele  voastre  iubiţilor,  cu  mare  mângâiere  mă  conving 
despre  vrednicia  şi  înaintarea  voastră  în  cele  bune  şi  folositoare:  nu-mi  rămâne 
decât  se  ve  arăt  că  ceea  ce  v-a  ajutat  la  înaintare  sunt  cele  două  aşezăminte 
sfinte  biserica  noastră  naţională  şi  şcoala  confesională  şi  aşa  se  ve  sfătuiesc 
părinteşte  se  ţineţi  şi  pe  viitoriu  din  tot  sufletul  vostru  la  ele,  ca  la  adevăratele 
izvoară  de  binecuvântare.  Biserica  şi  şcoala  nu  au  chimarea  de  a  lucra  numai 
fericirea  eternă  ci  şi  binele  posibil  din  această  lume. 

Precum  că  biserica  şi  şcoala  sunt  adevăratele  izvoară  de  binecuvântare,  de 
bine  şi  fericire  nu  ne  voiu  aduce  de  dovadă  pe  popoarăle  şi  naţiunile  cele  mai  înaintate 
din  lumea  mare:  nu  ve  voiu  spune  cum  şi  cât  jertfescu  acelea  întru  a  ridica  biserici  şi 
şcoale  cât  mai  frumoase.  Dar  mai  ales  a  se  înzestra  cu  preoţi  şi  învăţători  cât  mai 
vrednici  şi  ne  vom  aduce  drept  dovadă  pe  popoarăle  şi  naţiunile  cele  mai  înaintate 
din  nemijlocita  noastră  apropiere  recomandându-se  se  priviţi  cât  de  mult  jertfescu  şi 
acestea  pentru  bisericile  şi  şcolele  lor,  şi  mai  ales  pentru  înzestrarea  lor  cu  preoţi  şi 
învăţători  cât  mai  vrednici.  Şi  ce  credeţi  iubiţilor,  pentru  ce  jertfeau  ei  atât  de  mult 
pentru  cele  două  aşezăminte  Sfinte?  Desigur  numai  pentru  că  s-au  convinsu  că  acelea 
sunt  izvorul  binelui  şi  al  fericirii  lor. 

Când  dic  biserică,  nu  înţeleg  aceste  ziduri  mute  fie  ele  oricât  de  înfrumuseţate, 
care  formează  aşa  dicănd  trupul  sau  material ,  ci  înţeleg  biserica  cea  vie  a  Domnului, 
clerul  şi  poporul,  cari  sunt  aşa  de  când  sufletul  biserica-i.  Dar  când  dicu  şcoală  nu 
înţeleg  zidurile  cele  moarte  ale  şcoalei,  ci  înţeleg  tinerimea  cu  învăţătorimea  care 
este  şcoala  cea  vie. 

Astfeliu,  adevărata  biserică  este  preoţimea  cu  poporul,  ear  nu  zidurile.  Căci  ce 
ar  ajunge  zidurile  bisericii  fără  popor?  Şi  earăşi  ce  ar  ajunge  preoţimea  fără  de 
popor  sau  poporul  fără  preoţime  ?  De  unde  urmează  iubiţilor  că  adevărata  biserică 
atunci  este  frumoasă  când  şi  poporul  va  fi  înaintat  în  învăţătură,  lumină  şi  cultură  şi 

prin  acestea  în  cele  bune ,  ear  aseminea  înaintare  se  va  ajunge  numai  când  şi  preoţimea 
şi  învăţătorimea  noastră  va  fi  la  înălţimea  chiamării  lor 

Din  acestea  ve  veţi  convinge  iubiţilor  tot  mai  mult  pentru  ce jertfescu  popoarâle 
şi  naţiunile  mai  înaintate  atât  de  mult  ca  se  aibe  preoţi  şi  învăţători  cât  mai  vrednici: 
cum  şi  că  până  când  nu  vom  jertfi  şi  nu  vom  avea  şi  noi  atari  preoţi  şi  învăţători  care 
să  poată  ţinea  pas  sau  concurenţă  cu  preoţii  şi  învăţătorii  altor  naţiuni ,  până  atunci 
nici  poporul  nostru  nu  v-a  putea  ţine  concurenţă  cu  celelalte  popoară  şi  nici  nu  vom 
putea  înainta  cum  dorim  şi  cum  cere  timpul  şi  împrejurările . 

Să-mi  cereţi  iubiţilor  că  numai  pre  asemenea  cale  vom  putea  înainta  şi  noi  în 
onoare  şi  bunăstare  alăturea  de  celelalte  popoară  conlocuitoare  şi  numai  aşa  ne  vom 
putea  asigura  un  viitor  iu  mai  bun  aici  pre  pământ  şi  fericirea  cea  veşnică  dincolo  de 
mormânt ,  altfel  iu  vom  da  tot  înapoi  şi  vom  avea  soarta  tot  mai  tristă  la  care  mă 
înfiorezu  a  şi  gândi.  Au  nu  vedeţi  cum  înaintează  alţii ,  măcaruşi  nu  lucrează  decât  tot 
cu  2  mâini.  Sâ  nu  se  amăgească  nimeni  a  crede  că  ar  putea  da  înainte  şi  fără  a  ţine 
cu  tărie  la  cele  două  aşezăminte  sfinte ,  ori  a  ţinea  numai  la  unul  sau  la  altui  nu,  căci 
amândouă  acelea  sunt  atât  de  strânsu  legate  de  olaltă  precum  este  legat  şi  sufletul  de 
trup .  Şi  de  aceia  precum  nici  sufletul  fără  de  trup,  nici  trupul  fără  de  suflet  ci  numai 
amândouă  împreună  fac  fiinţa  omului ,  tot  aseminea  nici  biserica  fără  de  şcoală  nici 
şcoală  fără  de  biserică:  ci  earăşi  numai  amândouă  împreună  pot  conduce  pe  oameni 
la  bine  neamului  şi  la  fericirea  cea  veşnică. 

De  aceea  sâ  nu  se  amăgească  nimenea  a  crede  că  ţinând  numai  la  unul  dintre 
cele  două  aşezăminte  s-ar  putea  noroci  şi  ferici.  Să  nu  crează  nimeni  că  având  oricât 
de  multă  şcoală  sau  învăţătură  de  carte,  s-ar  putea  ferici  şi  jără  de  biserică,  şi  fără 
credinţă  în  Dumnezâu..  Nu  numai  că-i  scris  asta;  „că  începutul  înţelepciunii  este 
frica  Domnului ",  dar  şi  căci  de  vom  privi  chiar  şi  numai  în  jurul  nostru ,  vom  afla 
destui  oameni \  cu  multă  şcoală  sau  învăţătură  ba  şi  cu  dregători  frumoase:  dar  lip- 
sindu-le  credinţa  în  Dumnezâu,  mai  curând  sau  mai  târziu  îi  vom  vedea  ajunşi  la 
nimica ,  ajunşi  la  dispreţul  şi  oroarea  celor  cu  mai  puţină  carte,  dar  cu  credinţă  în 
Dumnezâu.  Deasiminea  vom  afla  mulţi  oameni  cu  averi  frumoase ,  unele  moştenite 
de  la  părinţi,  însă  după  vreme  decăzuţi  şi  sărăciţi,  avizaţi  la  mila  şi  ajutorul  celor 
odinioară  mai  de  jos ,  şi  aceaste  din  cauză  că  le-a  lipsit  credinţa  în  Dumnezâu  şi  frica 
lui  Dumnezâu .  în  care  se  împlineşte  zisa  S.  Scripturi:  „  bogaţii  au  sărăcit  şi  au  flămânzit 
iară  cei  ce  caută  pre  Domnul  nu  se  vor  lipsi  de  tot  binele  ” 

Deci  dar  ce  vă  pot  sfătui  mai  fierbinte  iubiţilor  decât  a  voi  se  ţineţi  cu  toată  tăria 
la  amândouă  acele  aşezăminte  Sfinte:  şi  anume  mai  nainte  de  toate  cu  ajutoriul  bi- 
sericei  să  sădiţi  cât  mai  afund  în  sufletul  vostru  şi  al  fiilor  şi  fiicelor  voastre  credinţa  în 
Dumnezâu  şi  simţul  religios.  După  aceia  cu  ajutorul  şcoalei  şi  pe  baza  credinţii  în 
Dumnezâu  se  ve  siliţi  a  vă  dezvolta ,  în  măsură  tot  mai  mare  puterile  sufleteşti,  a  vă 
lumina  şi  cultiva  tot  mai  mult  ca  se  puteţi  ţinea  pas  sau  concuzinţa  cu  toate  celelalte 
popoare  conlocuitoare,  şi  ca  aşa  să  puteţi  ajunge  binele  posibil  din  această  lume  şi 
fericirea  cea  veşnică  din  cealaltă  lume.  Sădirea  simţului  religios  precum  şi  dezvoltarea 

puterilor  sufleteşti  se  face  prin  cât  mai  regulată  cercetare  a  bisericei  prin  ţinerea  la 
datinile  religioase ,  prin  cetirea  de  cărţi  sfinte ,  prin  aducerea  aminte  că  tot  ce  avem; 
viaţă,  sănătate,  bunăstare  şi  altele,  numai  de  la  Dumnezău  le  avem;  la  tinerime  inse 
temeiul  simţului  religios  are  a  se  pune  din  casa  părintească,  din  cea  mai  fragedă  vârstă, 
când  sufletul  este  mai  priincios.  Ear  aceasta  au  datoria  a  o  face  părinţii  şi  mai  ales 
mamele.  Aceasta  inse  nu  se  poate  face  numai  cu  cuvântul,  ci  mai  mult  cu  exemplul.  Aşa 
de  pildă;  dacă  voiţi  ca  fii  voştrii  să  fie  religioşi,  se  se  roage  lui  Dumnezău  seara  şi 
dimineaţa,  înainte  şi  după  mâncare,  dacă  voiţi  că  ei  se  meargă  cu  drag  la  biserică, 
atunci  mai  întâi  voi  părinţii  se  faceţi  acestea.  Dacă  voiţi  ca  fii  şi  fiicele  voastre  la 
datoriile  religioase  dacă  voiţi  să  nu  risipească  agonisita  noastră  şi  a  lor,  mai  întâi  voi 
să  le  arătaţi  pildă  bună  în  toate  acestea;  dacă  voiţi  să  fie  lucrători  şi  cruţători,  să  nu 
cheltuiască  agonisita  lor  pe  lucruri  netrebnice,  mai  întâi  voi  părinţii  se  urmaţi  aşa. 
Dacă  voiţi  ca  tinerii  voştri  se  se  ferească  de  rele  şi  se  facă  fapte  bune  mai  întâi  voi  se 
urmaţi  aşa.  Căci  numai  urmând  aşa  veţi  avea  bucurie  de  fii  voştri,  os  din  oasele  voastre 
şi  carne  din  carnea  voastră.  Şi  earăşi  că  numai  aşa  veţi  înainta  şi  voi  şi  ei  tot  mai  mult 
în  bună  stare  şi  onoare,  şi  veţi  putea  nădăjdui  în  fercirea  cea  veşnică. 

Prin  bunăstare,  veră  şi  onoare  omul  poate  ajunge  mai  uşor  şi  fericirea  din 
viaţa  cea  viitoare,  pentru  că  de  vom  ispiti  cine  ajută.  Şi  fac  bisericile  şi  şcoalele, 
monastirile  şi  spitalele  feluritele  fonduri  de  ajutorire,  cine  ajută  şi  împrumută  pe 
cei  lipsiţi  şi  alte  aseminea  binefaceri  vom  afla  de  regulă  pre  cei  în  bunăstare  şi  cu 
dare  de  mână;  căci  cei  lipsiţi  şi  se  voiască  nu  pot  face  asemenea  fapte  bune.  Deşi 
din  contră  lipsa  şi  sărăcia  adeseori  îi  împinge  a  lăcomi  la  averea  altora  şi  la  multe 
alte  fapte  rele. 

Eată  dar  iubiţilor  că  prin  ţinerea  cu  tărie  la  cele  două  aşezăminte  sfinte, 
oamenii  devin  cu  uşurinţă  şi  la  bunăstare  şi  prin  aceasta  la  maica  noastră  biserică. 
Săvârşirea  de  fapte  bune  pre  cari  după  însemnătatea  lor,  le  răsplăteşte  nu  numa 
Dumnezău  şi  dar  şi  oamenii,  prin  recunoştinţa  ce  o  arată  cestora  binefăcătorilor, 
până  în  cele  mai  depărtate  timpuri.  O  mare  dovadă  despre  recunoştinţa  faptelor  bune , 
ni-o  dă  şi  sărbătoarea  de  azi,  a  amintirii  marelui  împărat  Constantin  şi  a  maicei  sale 
Elena,  cari  au  trăit  în  veacul  al  4-lea  de  la  naşterea  Domnului  nostru  lisus  Christos. 

Se  apropie  1600  de  ani  de  când  au  treit  dânşii,  un  timp  destul  de  lung  în  care 
s-au  premenit  sute  şi  mii  de  împeraţi  în  lume  fără  pomenirea  lor  se  se  serbeze.  Din 
partea  bisericei  precum  se  serbează  acea  a  Imperatului  Constantin  şi  maicei  sale 
Elena;  dacă  uite  amintirea  Imperatului  Constantin  şi  a  maicei  lui  Elena  se  serbează 
şi  azi  după  1600  de  ani,  cum  se  va  serba  şi  în  viitor  iu,  cu  cuvenita  evlavie ;  aceasta 
se  face  pentru  că  el  cât  şi  maica  sa  au  săvârşit  unele  fapte  mari  de  nepreţuit  folos 
pentru  biserica  şi  popoarele  creştine. 

Una  şi  cea  mai  însemnată  dintre  acele  fapte  mari  este,  că,  deşi  era  păgân 
văzând  grozavele  prigoniri  ce  le făcea  împeratul  roman  Maxentie  contra  celor  ce  treceau 
de  la  păgânsim  la  creştinism;  văzând  Constantin  cum  împeratul  Maxentie  pedepsea  şi 
cu  cea  mai  tirană  moarte  pre  creştini,  după  o  inspir  are  dumnezeiască  arătată  lui  Constantin 

mai  întâi  noaptea  în  vis,  după  aceea  mai  arătându-i-se  semnul  Crucii  pre  ceriu  ziua  la 
amezi,  cu  înscrierea : ,,  în  acest  semn  vei  învinge  a  şi  trecut  la  creştinism  şi  începând 
un  resbel  înfricoşat  cu  Maxentie  l-a  învinsu  pre  acesta  zidind  cetatea  de  la  Bosfor 
căreia  i-a  dat  nume  după  cel  al  său ,  Constantinopol ,  apoi  dând  creştinilor  şi  bisericilor 
creştine  cele  mai  frumoase  drepturi.  De  aceea  se  şi  numeşte  întâiul  împărat  creştin .  Ear 
maica  sa  în  semn  de  mulţumită  către  Dumnezău  a  călătorit  la  Ierusalim  de  a  căutat  şi 
a  dezgropat  crucea  pe  care  fu  res  lignit  Domnul  nostru  Iisus  Christos. 

Ce  învăţături  mari  acestea,  cum  ne  spun  ele,  că  toate  ale  lumii  acesteia  sunt 
trecătoare,  numai  fapta  cea  bună  nu  trece,  ci  rămâne  şi  se  serbează  şi  după  sute  şi  mii 
de  ani  în  plăcută  amintire  la  oameni,  arătându-le  vrednicia  celor  ce  au  săvârşit-o. 

O  altă  dovadă  despre  acesta,  şi  întrunirea  noastră  de  acum  în  jurul  acestui 
aşezământ  Sfânt  de  şcoală.  Noi  ne-am  întrunit  acum  aici  pentru  ca  pre  lângă 
serbarea  amintirii  împăratului  Constantin  şi  a  maicei  sale  Elena ,  se  mai  serbăm  şi 
amintirea  acelor  vrednici  bărbaţi  şi  fruntaşi  de  aici  care  pre  lângă  stăruinţa  la 
ridicarea  acestor  şcoli  frumoase  au  mai  contribuit  şi  la  înfiinţarea  unui  fond  pentru 
susţinerea  lor  Ear  acei  fericiţi  acum  trecuţi  la  cele  eterne  sunt:  pre  lângă  cei  mutaţi 
din  această  viaţă  mai  sunt  şi ... 

Pre  cari  din  darul  bunul  Dumnezău  se  află  însă  în  viaţă  şi  cărora  eu  în  numele 
oraşului  şi  al  tinerimei  le  mulţămescu  din  inimă  pentru  darurile  aduse  culturei  şi 
poporului  nostru . 

Şi  ce  credeţi  iubiţilor  cine  a  îndemnat  pre  acei  vrednici  binefăcători  la 
asemine  fapte  bune ,  neperitoare ,  nimeni  altul  decât  credinţa  în  Dumnezău ,  simţul 
religios ,  rodul  bisericei  şi  al  şcolei.  Deci  dar  ce  vă  pot  recomanda  mai  cu  căldură  la 
această  întâia  noastră  întâlnire,  decât  se  ţineţi  şi  voi  ca  şi  fericiţii  voştri  părinţi  cu 
toată  tăria  la  biserică  şi  şcoală,  adesa:  la  credinţă  în  Dumnezău  şi  la  sporirea  tot 
mai  mult  în  lumina  şi  cultură  pentru  ca  se  înaintaţi  tot  mai  mult  în  cele  bune  şi 
folositoare,  se  fiţi  în  stare  a  face  şi  fapte  bune  nepieritoare  care  se  ve  păstreze 
amintirea  până  în  cele  mai  depărtate  timpuri. 

Tot  din  biserică  şi  şcoală  se  ve  învăţaţi  şi  deprindeţi  a  avea  pace,  dragoste  şi 
bună  înţelegere  în  casele  şi  familiile  voastre ,  şi  în  societate  cu  alţii  fără  osebire  de 
limbă  şi  credinţă .  Se  ve  siliţi  la  lucrurile  voastre  se  ve  feriţi  de  lux  sau  îmbrăcăminte 
scumpă ;  să  cruţaţi  agonisita  voastră  din  zile  bune  şi  pentru  zile  grele ,  să  păstraţi 
credinţa  erezită  de  la  părinţi  către  părintele  iubitei  noastre  patrii ,  Majestatea  Sa 
gloriosul  nostru  Imperat  şi  Rege  Franciscu  IosifI ,  se  faceţi  numai  cel  bune,  ferindu- 
ve  de  cele  rele  ca  aşa  se  se  pogoare  în  casele  şi  familiile  voastre  în  bucuriile,  între¬ 
prinderile  voastre  precum  şi  asupra  câmpurile  voastre,  binecuvântarea  lui  Dumnezău , 
pe  care  i-o  implor  şi  eu  din  inimă ,  acum  şi  întru  mulţi  ani  fericiţi. 


P.S.  Dr.  VISARION  Răşinăreanu,  Episcop-vicar, 
Arhiepiscopia  Ortodoxă  Română  Sibiu 

„Biserica  şi  Şcoala ” 


„The  Church  and  the  School”.  An  Unpublished  Discourse  of  the  Metropo¬ 
litan  Ioan  Meţianu.  The  Metropolit  loan  Meţianu  (1899-1916)  had  demonstrated  a 
real  consum  over  the  confessional  schools  from  the  Archdiocese  of  Sibiu.  In  a  speach 
atSalişte,  at  21  of  May  1900,  he  emphasised  the  great  connection  between  the  Church 
and  the  School ,  the  two  cultural  factors  from  the  development  of  the  people.  Through 
this  speach  the  Metropolitan  Ioan  Meţianu  reveals  his  Iove  over  the  spiritual  values 
of  faith  and  Romanian  people. 


RT,  87 (2006),  nr.  I,p.  20-32. 
Pr.  Conf.  Dr.  Vasile  Citirigă 


MISIUNEA  BISERICII  ÎN  APĂRAREA  FIINŢEI 
POPORULUI  ROMÂN  ŞI  ÎN  LUPTA  ANTISECTARĂ, 

ASTĂZI  ŞI  ÎN  VIITOR 

A.  Biserica  Ortodoxă  -  factor  unificator  al  naţiunii  române 

a 

In  însăşi  fiinţa  ei.  Biserica  este  comuniune  şi  lucrarea  ei  fundamentală  este  unirea: 
unirea  dintre  oameni,  a  oamenilor  cu  Dumnezeu,  a  creatului  cu  necreatul,  a  văzutului 
cu  nevăzutul  şi  a  spiritului  cu  materia.  Ea  nu  poate  exista  decât  dacă  se  manifestă  ca 
generatoare  a  comuniunii  dintre  oameni  şi  a  acestora  cu  Dumnezeu.  Aşa  o  cunoaştem 
din  cartea  Faptele  Apostolilor  şi  din  Epistolele  Noului  Testament. 

Prin  structura  şi  funcţia  sa,  Biserica  a  fost  pentru  poporul  român,  încă  din  zorii 
procesului  formării  sale  ca  popor,  factorul  unificator  şi  forţa  coeziunii  şi  a  asigurat 
ambianţa  experierii  de  toţi  cei  de  un  neam  a  convergenţei  lor  în  Hristos.  Comunicarea 
lor  în  virtutea  unităţii  de  neam  se  transforma  mereu  în  comuniune,  în  virtutea  credinţei 
în  Acelaşi  Hristos  şi  în  virtutea  prezenţei  lor  în  jurul  aceluiaşi  altar. 

Apărută  în  istorie  odată  cu  poporul  român,  Biserica  noastră  şi-a  împletit  destinele 
cu  destinul  poporului,  contribuind  la  păstrarea  şi  întărirea  unităţii  etnice,  spirituale  şi 
morale  a  poporului  român,  la  afirmarea  lui  ca  popor  independent  şi  suveran  între 
popoarele  lumii,  îndeplinind  un  rol  deosebit  în  afirmarea  prin  cultură  şi  artă  a  poporului 
şi  a  tuturor  popoarelor  din  spaţiul  creştin  balcanic1.  Ea  a  putut  deveni  spaţiul  şi  ambianţa 
în  care  să  se  cultive  poporul,  fiindcă  prin  funcţia  ei,  ea  a  promovat  dintru  început 
unirea  şi  comuniunea. 

Biserica  a  imprimat  în  poporul  român  odată  cu  credinţa  în  Dumnezeu,  taina  ei, 
ca  trup  al  lui  Hristos,  devenit  parte  integrantă  a  structurii  sufleteşti  a  poporului,  i-a 
insuflat  modul  de  a  fi,  de  a  gândi,  de  a  se  comporta,  de  a  înţelege  şi  valorifica  existenţa, 
dar  mai  presus  de  toate,  rolul  Bisericii  în  istoria  poporului  român  a  fost  acela  că  a  unit 
în  conştiinţa  românului  limba  cu  credinţa  şi  românitatea  cu  calitatea  de  creştin. 

Biserica  a  luat  naştere  la  Cincizecime  ca  un  organism  divino-uman  destinat  să 
cuprindă  toate  popoarele,  căci  apostolii  au  fost  trimişi  să  înveţe  „toate  neamurile” 
(Mt  28,  19).  Aceasta  înseamnă  că  Biserica  cheamă  toate  popoarele  la  unitate  şi 
caută  să  acorde  particularităţii  şi  culturii  lor  o  nouă  dimensiune  spirituală  şi  o  nouă 


1  Dr.  Nestor  Vomicescu,  Desăvârşirea  unităţii  noastre  naţionale  -  fundament  al  unităţii  Bisericii 
străbune .  Craiova,  1988,  p.  474. 

identitate2.  învăţătura  Bisericii,  bazată  pe  Revelaţie,  fiind  superioară  oricărei  culturi  a 
îmbogăţit  spectrul  cultural  universal  şi  a  contribuit  la  afirmarea  şi  valorificarea  culturii 
tuturor  popoarelor  creştine,  prin  înscrierea  acesteia  în  circuitul  universal  în  timp  ce  îi 
păstra  elementul  particular. 

Astfel,  a  existat  un  proces  de  adaptare  a  creştinismului  la  cultura  poporului 
român  şi  în  acelaşi  timp,  un  proces  de  adaptare  a  acesteia  la  creştinismul  ecumenic. 
Pe  temeiul  acestui  transfer  de  valori  culturale,  poporul  român  se  forma  ca  popor  cu 
identitate  proprie,  dar  care  aparţinea  familiei  mari  creştine.  El  era  divizat  în  cnezate  şi 
voivodate,  dar  îşi  menţinea  unitatea  de  neam  prin  unitatea  de  credinţă,  limbă  şi  cultură, 
pe  care  le  găsea  în  Biserică.  Biserica  a  promovat,  astfel,  atât  apartenenţa  românului  la 
poporul  său,  cât  şi  deschiderea  spre  valorile  universale,  ţinând  trează  conştiinţa 
creştinului  cu  privire  la  ecumenicitatea  Bisericii. 

Practic,  poporul  român  şi-a  trasat  drumul  în  istorie  şi  a  adoptat  un  mod  de 
existenţă  propriu,  pe  baza  Adevărului,  a  lui  Iisus  Hristos,  actualizat  mereu  în  viaţa 
milenară  a  neamului  românesc.  Trăirea  Adevărului  potrivit  realităţilor  concrete  şi  specifi¬ 
cităţii  neamului  românesc,  a  dat  naştere  Legii  româneşti  -  adevărată  sinteză  a  credinţei 
creştine  şi  a  culturii  româneşti. 

Felul  sufletului  românesc  de  a  fi  şi  de  a  exista  pe  pământ,  de  a  se  adeveri  şi  de  a 
se  afirma  în  istorie  nu  este  altul  decât  cel  ce  ni-1  descoperă  această  Lege.  Căci  numai 
prin  ea,  Hristos-Domnul  îşi  transmite  voia  Sa  acestui  neam,  făcând  ca  sufletul  lui  să 
fie  integrat  într-un  plan  divin  şi  astfel  să  fie  purtătorul  unui  destin3.  Legea  românească 
este  adaptarea  culturii  şi  modul  de  a  fi  al  neamului  românesc  la  Hristos  -  Adevărul 
suprem. 

în  sensul  acesta,  Legea  românească  este  una  cu  Ortodoxia  răsăriteană.  Ea  repre¬ 
zintă  o  tradiţie  vie,  o  tradiţie  dinamică,  creatoare  şi  atotcuprinzătoare,  corespunzând 
vieţii  adânci  pe  care  neamul  românesc  o  trăieşte  şi  o  păstrează  din  vremea  apostolică 
a  încreştinării  sale4.  De  aceea,  lupta  pentru  păstrarea  fiinţei  naţionale  a  poporului  român 
nu  poate  consta  în  altceva  decât  în  grija  pentru  respectarea  Legii  româneşti,  adică  în 
reactivarea  necontenită  a  rolului  acesteia  în  viaţa  poporului.  Căci  pentru  neamul  româ¬ 
nesc,  ea  este  o  constituţie  nescrisă,  vie,  trăită  şi  verificată  de-a  lungul  secolelor,  intrată 
adânc  în  conştiinţa  oamenilor. 

Identitatea  noastră  naţională  se  fundamentează  pe  Legea  românească  şi 
păstrarea  acestei  identităţi  este  asigurată  în  măsura  în  care  Legea  este  normativă 
pentru  popor.  Orice  ruptură  între  Lege  şi  popor  şi  orice  înstrăinare  a  poporului  de 
Lege  pune  în  pericol  identitatea  noastră  naţională,  fiindcă  înseamnă  în  acelaşi  timp 


2  Theodor  Nikolau,  Teologie  şi  cultură ,  trad,  de  Vasile  Leb,  Editura  Limes,  Cluj-Napoca,  200 1 ,  p.  114. 

1  Pr.  prof.  l!ie  Moidovan,  „Rezistenţă  şi  martiriu  în  viaţa  poporului  român  din  Transilvania  în 
faţa  ereziei  şi  a  violenţei  seculare”  în  voi.  Violenţa  „  în  numele  lui  Dumnezeu  ”  -  un  răspuns  creştin 
Alba  Iulia,  2002,  p.  80. 

4  I.  Lupaş,  Studii,  Conferinţe  şi  comunicări  istorice ,  voi.  1,  Factorii  istorici  ai  vieţii  naţionale 
româneşti ,  Bucureşti,  1927,  p,  3. 

înstrăinarea  noastră  de  Hristos,  Care  este  Adevărul  fundamental  şi  mântuitor  al 
neamului  românesc. 

„De  aceea,  acest  neam  a  avut  şi  are  o  mare  grijă  să  preîntâmpine  surparea 
Legii  care  îi  poate  veni  de  la  o  putere  vrăjmaşă,  care  de  fapt  nici  nu  este  altceva 
decât  o  trădare  a  Mântuitorului,  a  poruncilor  şi  învăţăturilor  Sale”5.  Atentatul  asupra 
Legii  româneşti  are  consecinţe  negative  directe  asupra  fiinţei  neamului,  datorită 
faptului  că  această  Lege  nu  poate  fi  înlocuită  de  nimeni  şi  de  nimic.  Ea  singură  ne 
asigură  perspectiva  veşniciei,  numai  prin  ea  depăşim  ca  popor  limitele  naturalului  şi 
pericolul  căderii  în  non-sens,  ea  este  garanţia  că  suntem  pe  calea  spre  Hristos, 
Adevărul  absolut. 

Timp  de  aproape  două  mii  de  ani  Legea  românească  a  fost  viaţa  Bisericii  româ¬ 
neşti,  modul  românesc  de  trăire  a  lui  Hristos,  actualizarea  permanentă  a  Persoanei 
Sale  în  condiţiile  concrete  seculare  şi  depozitul  viu  al  mijloacelor  doctrinare  şi  sacra¬ 
mentale  din  care  s-au  hrănit  toţi  românii  doritori  de  mântuire  şi  sfinţenie.  Istoria  ne 
arată  că  toţi  aceia  care  s-au  îndepărtat  de  Lege  s-au  îndepărtat  de  popor,  de  aspiraţiile 
lui,  de  simţămintele  lui,  de  credinţa  lui  şi  de  tradiţiile  lui6.  Poporul  a  rămas  credincios 
Legii,  ca  să  aibă  garanţia  că  este  credincios  lui  Hristos,  Singurul  Mântuitor. 

De  aceea,  cultură  autentică  românească  este  aceea  care  este  în  consens  cu 
Legea  românească,  aceea  care  izvorăşte  din  cultul  ortodox,  aceea  care  respectă  valorile 
spirituale,  culturale  şi  morale  ale  poporului  nostru,  aceea  care  valorifică  cultura  Bisericii 
şi  se  constituie  ca  expresie  a  acesteia.  Orice  cultură  antibisericească,  anticreştină  este 
subcultură  şi  anticultură,  chiar  antiumană,  pe  de  o  parte  fiindcă  nu  mai  are  fundamentul 
culturii  milenare  a  poporului  român,  iar  pe  de  altă  parte,  fiindcă  închide  orizontul 
aspiraţiilor  omeneşti  în  lumea  materială. 

Problema  raporturilor  dintre  creştinism  şi  cultură,  dintre  teologie  şi  cultură  e 
mereu  actuală.  Şi  nu  doar  fiindcă  ar  reprezenta  un  subiect  asupra  căruia  se  poate 
teoretiza,  ci  fiindcă  este  o  problemă  vitală  şi  de  neînlăturat  în  rosturile  şi  preocupările 
prezentului  şi  viitorului,  atât  ale  creştinismului  cât  şi  ale  culturii.  Viitorul  spiritual  al 
lumii  va  depinde  de  felul  cum  se  va  înţelege  şi  se  va  realiza  raportul  de  reciprocitate 
creştino-culturală,  aşa  cum  prezentul  spiritual  al  vremii  noastre  depinde  de  acelaşi 
lucru,  adică  de  felul  cum  omenirea  a  înţeles  şi  izbutit  până  acum  să  pună  de  acord 
cerinţele  şi  concepţiile  vieţii  umane  cu  spiritualitatea  creştină7.  Cultura  este  aceea  care 
trebuie  să  se  adapteze  învăţăturii  creştine,  fiindcă  Biserica  este  Trupul  tainic  al  Domnului, 
iar  lisus  Hristos,  ieri  şi  azi  şi  în  veci,  este  Acelaşi  (Evrei  13,  8). 


*  Pr.  prof.  îl  ie  Moldovan,  op.  cit.,  p.  80, 

6  „Când  a  vrut  cineva  să  ne  atace  fiinţa,  ne-a  atacat  întâi  religia!  Ne-a  trecut  ba  la  calvinism,  ba  ia 
catolicism,  în  1700  a  apărut  uniatismul  şi  iată  că  mulţi  dintre  cei  care  au  trecut  la  catolicism,  ca  şi  cei  care 
trecuseră  Ia  calvinism,  azi  nu  mai  sunt  români,  urmaşii  lor  nu  mai  sunt  azi  români!  Şi-au  schimbat  religia, 
şi-au  schimbat  şi  naţionalitatea...*':  Antonie  Plămădeală,  Biserica  în  mers ,  voi.  I,  Sibiu,  1999,  p.  191. 

1  Prof.  dr.  Teodor  M.  Popescu,  Biserica  şi  cultura ,  Editura  IBMBOR,  Bucureşti,  1996,  p.  8. 

B.  Misiunea  Bisericii  în  apărarea  fiinţei  naţionale  a  poporului  român, 
astăzi  şi  în  viitor 

Dacă  în  trecut,  prin  funcţia  şi  misiunea  ei,  Biserica  Ortodoxă  din  spaţiul  românesc 
a  trebuit  să  se  concentreze  asupra  promovării  valorilor  care  să  contribuie  la  unitatea  şi 
identitatea  neamului  românesc  (limbă,  port,  tradiţii  populare,  cultură,  artă,  credinţă 
etc.),  astăzi  ea  trebuie  să  apere  ceea  ce  a  realizat,  adică  unitatea  spirituală  şi  culturală 
precum  şi  identitatea  poporului  român  ca  neam.  Fără  îndoială,  un  fapt  încurajator  îl 
reprezintă  realitatea  prezenţei  Bisericii,  prin  spiritualitatea  poporului  român,  în  întreg 
spectrul  activităţii  umane  din  România,  într-o  măsură  mai  mare  sau  mai  mică.  In 
aproape  toate  domeniile  şi  la  toate  nivele,  Biserica  poate  transmite  învăţătura  revelată 
şi  îşi  poate  manifesta  prezenţa.  Influenţa  sa  nu  este  îngrădită  decât  în  mod  cu  totul 
izolat,  iar  raportul  său  cu  cultura  poate  fi  viu  şi  constructiv. 

Totuşi,  se  manifestă  astăzi  o  tendinţă,  din  partea  unor  intelectuali,  de  a  separa 
cultura  de  Biserică,  de  a  promova  o  cultură  autonomă,  ruptă  de  spiritualitatea  creştină. 
Sub  influenţa  culturii  secularizate  occidentale,  a  unei  filosofii  care  nu  poate  vedea 
lumea  decât  despărţită  de  Dumnezeu,  iar  pe  Dumnezeu  închis  cu  totul  în  transcen¬ 
dent,  unii  înţelepţi,  cărturari  şi  cercetători  ai  „acestui  veac'’  (I  Cor.  1,  19),  văzând  în 
om  „măsura  tuturor  lucrurilor”,  îl  declară  pe  acesta  unic  creator  de  cultură. 

Pe  bună  dreptate,  Nichifor  Crainic  spune  că  „noţiunea  de  autonomie  a  raţiunii 
vine  din  umanismul  păgân,  adică  din  încrederea  nelimitată  în  puterea  individului  de  a 
se  ridica  deasupra  lumii,  formulându-i  şi  dictându-i  legile  lui.  E  o  atitudine  de  orgoliu, 
care  reproduce  la  infinit  şi  consacră  păcatul  lui  Adam,  căzut  prin  trufie  în  clipa  când 
îl  îmbăta  iluzia  înălţării  prin  propria  natură.  Lumea  dinainte  de  Hristos  a  gândit  în 
această  autonomie;  lumea  divorţată  de  Hristos,  Dumnezeu  adevărat  şi  Om  adevărat, 
s-a  întors  la  ea,  reluând  păcatul  de  la  capăt”8.  Cu  alte  cuvinte,  aşa  cum  căderea  lui 
Adam  a  fost  provocată  de  despărţirea  omului  de  Dumnezeu,  decăderea  omului  contem¬ 
poran  este  cauzată  de  despărţirea  omului  de  Hristos. 

Trebuie  să  precizăm  însă  că  această  despărţire  este  cauzată,  la  rândul  ei,  de 
incapacitatea  de  a  vedea  în  Hristos,  unit  în  mod  intim,  pe  Dumnezeu  cu  omul.  Căci 
dacă  unul  este  Iisus  omul  şi  altul  este  Hristos  Dumnezeu,  legătura  noastră  cu  Dumnezeu 
nu  are  temei.  Unirea  noastră  cu  Dumnezeu  în  toate  actele  pământeşti,  inclusiv  în 
efortul  nostru  cultural,  ar  trebui  să  fie  reală,  datorită  întrupării  şi  unirii  firii  umane  cu 
cea  divină  în  Persoana  lui  Hristos,  dar  cei  ce  nu  pot  înţelege  această  unire,  nu  pot 
înţelege  nici  teandria,  adică  conjugarea  eforturilor  noastre  cu  voinţa  şi  lucrarea  lui 
Dumnezeu.  Destrămarea  Tainei  lui  Hristos  duce  la  destrămarea  tainei  unirii  omului  ca 
persoană  cu  Dumnezeu. 

Dar  destrămarea  Tainei  lui  Hristos  se  răsfrânge  în  mod  negativ  şi  asupra 
raporturilor  dintre  Biserică  şi  cultură.  Aceasta,  pentru  că  fără  credinţa  în  Persoana  lui 
Hristos  Dumnezeu  adevărat  şi  om  adevărat  nu  are  fundament  Biserica,  Aceasta  fiind 

8  Nostalgia  Paradisului ,  Iaşi,  1994,  p,  8.  "  1 

taina  unirii  dintre  creat  şi  necreat,  dintre  om  şi  Dumnezeu,  dintre  văzut  şi  nevăzut,  a 
cerului  cu  pământul,  a  spiritului  cu  materia,  constituie  singurul  „spaţiu”  al  înălţării 
omului  prin  actul  creator  Creând  cu  Biserica  şi  în  Biserică,  omul  dă  creaţiei  sale 
valoare  mântuitoare,  valoare  de  jertfa  sau  ofrandă  care  se  uneşte  cu  Jertfa  lui  Hristos, 
căci  primeşte  pecetea  harului  Duhului  Sfânt. 

Reducţionismul  hristologic  a  dus  însă  la  reducţionismul  eclesiologic  şi  sacra¬ 
mental.  Datorită  unei  concepţii  greşite  despre  Persoana  lui  Hristos,  potrivit  căreia  unul 
este  lisus,  iar  altul  este  Hristos,  fără  a  fi  deodată  şi  în  Aceeaşi  Persoană  om  şi  Dumnezeu, 
Biserica  a  fost  redusă  la  nivelul  vieţii  pământeşti,  fiind  văzută  ca  o  asociaţie  pur  ome¬ 
nească,  având  un  rol  social,  învăţătoresc  şi  politic  şi  conducându-se  după  legile 
omeneşti. 

O  astfel  de  Biserică  însă  nu  mai  este  Trupul  tainic  al  Domnului  (Efes.  4,  12)  şi 
nu  mai  prelungeşte  peste  veacuri  prezenţa  Persoanei  lui  Hristos. 

Minimalizarea  Bisericii  ca  instituţie  duce  la  subminarea  autorităţii  ei,  la  neîncre¬ 
derea  în  rolul  ei  mântuitor,  inclusiv  prin  cultură.  Astfel,  s-a  ajuns  la  o  izolare  a  culturii 
de  Biserică,  la  săvârşirea  actului  cultural  în  afara  relaţiei  cu  Hristos  şi  Biserica  şi  chiar 
la  o  cultură  potrivnică  lui  Hristos  şi  Bisericii.  Necunoscând  funcţia  adevărată  şi  cons¬ 
tituţia  reală  a  Bisericii,  aşa-zişi  intelectuali  îşi  critică  Biserica  din  care  fac  parte  ca  şi 
când  ar  fi  în  afara  ei,  fără  să  realizeze  că  în  acest  fel  se  războiesc  cu  Hristos.  Atitudinea 
lor  este  expresia  autonomiei  de  care  sunt  contaminaţi,  a  încrederii  exagerate  în  puterea 
raţiunii  omeneşti,  lipsită  de  lumina  harului  Duhului  Sfânt. 

A 

In  aceste  condiţii,  nu  mai  poate  fi  vorba  de  raporturi  constructive  între  Biserică 
şi  cultură,  fiindcă  cultura  nu  mai  recunoaşte  în  Biserică  o  autoritate  infailibilă  al  cărei 
Cap  este  Hristos.  De  fapt,  oamenii  de  cultură  care  se  distanţează  prin  opera  lor  de 
învăţătura  şi  cultul  Bisericii,  fără  să  declare  deschis,  ny  vor  să-l  recunoască  pe  Hristos 
ca  Adevăr  absolut.  Ei  văd  în  cultura  lor  un  bun  şi  o  valoare  în  sine,  iar  pe  ei  ca  şi 
creatori  se  văd  ca  zei.  Cu  astfel  de  creatori  însă,  nu  poate  fi  asigurată  nici  fiinţa  şi  nici 
unitatea  neamului,  fiindcă  fiecare  om  care  creează  poate  greşi,  îi  poate  duce  pe  semeni 
în  eroare,  poate  canaliza  lumea  pe  căi  periculoase  şi  oricum,  fără  lumina  Duhului 
Sfânt,  efortul  şi  opera  lui  nu  se  consacră  ca  valori  obiective. 

Ca  urmare,  Biserica  Ortodoxă  Română  se  confruntă  astăzi  cu  răspunderea  uriaşă 
a  unei  misiuni  de  o  complexitate  fără  precedent  în  istoria  sa  bimilenară.  Pentru  a 
reaşeza  pe  făgaşul  firesc,  constructiv,  raporturile  sale  cu  cultura,  Biserica  trebuie  să- 
şi  apere  şi  întărească  ea  însăşi  în  conştiinţa  oamenilor  statutul  de  „stâlp  şi  temelie  a 
adevărului”  (I  Tim.  3,  15). 

Astăzi  Biserica  Naţională  are  de  înfruntat  o  sumedenie  de  „învăţători”,  de  aşa-zişi 
intelectuali,  de  pretinşi  specialişti  în  teologie,  de  redactori,  de  ziarişti,  organizaţii,  asociaţii 
care  sub  pretextul  că  vor  binele  naţiunii  române  şi  al  Bisericii,  profanează  spiritualitatea 
românească  şi  sapă  la  temelia  unităţii  neamului  românesc.  Cel  mai  grav  lucru  care  se 
petrece  în  prezent  este  acela  că  dascălii  copiilor  şi  tinerilor  nu  mai  sunt  în  exclusivitate 
părinţii  lor,  învăţătorii,  profesorii  şi  preoţii,  ci  tot  felul  de  vedete,  supervedete,  staruri 

şi  superstaruri,  care  îi  îndepărtează  pe  discipolii  lor  de  Hristos  şi  de  neam,  de  bunacu- 
viinţă  şi  adevărata  cultură. 

Astfel,  Biserica  se  vede  pusă  în  situaţia  de  a  asista,  uneori  neputincioasă,  la 
campania  antinaţională  şi  antireligioasă  susţinută  de  o  parte  din  fiii  ei.  Având  la  îndemână 
mijloace  de  propagandă  cu  mare  putere  de  difuzare  a  informaţiei,  indivizi  fără  respect 
de  neam,  ţară  şi  Dumnezeu  şi  chiar  fără  cultură  îndeamnă  la  imoralitate,  la  necredinţă, 
la  neascultare,  subminează  autoritatea  părinţilor,  a  dascălilor  şi  clericilor  şi,  în  acelaşi 
timp,  încununează  cu  aureola  de  modele  demne  de  urmat,  nonvalorile. 

Pentru  a  apăra  valorile  umane  şi  naţionale,  Biserica  trebuie  să  iasă  în  faţă,  să  fie 
mai  prezentă  şi  să  se  facă  auzită!  Este  adevărat  că  „prima  problemă  cu  care  se  confruntă 
Biserica  Ortodoxă  este  aceea  a  reînnoirii  mijloacelor  de  misiune.  Acum,  în  libertate, 
cu  mâinile  dezlegate.  Biserica  trebuie  să  poată  gândi,  să  poată  organiza,  să  poată 
descoperi  noi  mijloace  pentru  respiritualizarea  poporului  român. . .  Este  nevoie  de  multă 
catehizare,  nu  numai  a  copiilor,  cum  se  crede,  ci  şi  a  adulţilor”9.  Biserica  trebuie  să-şi 
asume  rolul  de  instituţie  fundamentală  a  neamului  românesc,  singura  reprezentantă 
autentică  a  spiritualităţii  poporului  român. 

Deşi  ateismul  ideologic  comunist  nu  a  putut  distruge  credinţa  poporului  român 
în  Dumnezeu,  l-a  îmbolnăvit  cu  câteva  păcate  grele,  cum  sunt  hoţia,  minciuna,  lenea, 
suspiciunea  sau  neîncrederea  în  semeni  precum  şi  lipsa  de  respect  faţă  de  vieţile 
oamenilor.  Ca  să  apere  fiinţa  neamului,  Biserica  va  trebui  să  lupte  cu  hotărâre  împotriva 
acestor  păcate,  care  stau  la  baza  neputinţei  poporului  român  de  a-şi  găsi  drumul  spre 
bunăstare.  Efectul  lor  dezastruos  se  vede  din  înmulţirea  fără  precedent  a  cazurilor  de 
sinucidere,  crimă,  viol,  corupţie,  abandon  al  căminului  familial  etc.,  păcate  care,  datorită 
numărului  mare,  nu  mai  sunt  percepute  de  opinia  publică  drept  fapte  reprobabile  şi  ca 
urmare  generează  mutaţii  periculoase  în  deosebirea  între  bine  şi  rău.  Omul  de  ştiinţă 
Konrad  Lorenz  observă  că  acest  laxism  moral  duce  la  decăderea  genetică10.  Dacă  la 
baza  crizei  economice  se  află  criza  spirituală,  înseamnă  că  însănătoşirea  fiinţei  neamului 
nu  se  poate  realiza  fără  respiritualizarea  lui. 

Biserica  trebuie  să  fie  mai  fermă  în  a  înfiera  păcatul  avortului,  care  roade  adânc 
în  fiinţa  neamului  şi  o  şubrezeşte.  Toată  lumea  este  de  acord  că  păcatul  acesta  generează 
îmbătrânirea  neamului,  dar  întrucât  săvârşirea  avortului  fără  conştiinţa  că  el  constituie 

g  Antonie  Plămădeală,  op.  cit.%  p.  223. 

10  „Dacă  ai  învăţat  să  gândeşti  biologic,  cunoscând  la  fel  de  bine  puterea  pornirilor  instinctive  şi 
relativa  insuficienţă  a  oricărei  morale  responsabile  şi  a  tuturor  principiilor  bune,  şi  dacă  pe  deasupra  ştii 
să  priveşti  perturbările  comportamentului  social  dintr-o  perspectivă  psihiatrică  a  psihologiilor  abisale, 
ajungi  să  nu  mai  condamni  „delicvenţii”...  Cel  afectat  de  o  perturbare  funcţională  va  fi  atunci  privit  mai 
degrabă  ca  un  bolnav  vrednic  de  compasiune  şi  nu  ca  un  om  rău  posedat  de  Satană,... Dacă  însă  la  aceasta 
din  urmă  poziţie  îndreptăţită  se  adaugă  credinţa  eronată  a  doctrinei  pseudodemocratice  că,  fiind  structurat 
prin  condiţionare,  orice  comportament  uman  poate  fi  transformat  şi  corectat  în  mod  nelimitat  prin 
procedeul  condiţionării,  se  ajunge  la  o  păcătuire  gravă  împotriva  comunităţii  umane”  (Konrad  Lorenz, 
Cele  opt  păcate  capitale  ale  omenirii  civilizate ,  trad.  de  Vasile  V.  Poenaru,  Editura  Humanitas,  Bucureşti, 
1996,  p.  64-65;  vezi  şi  următoarele). 

un  păcat  grav  care  scoate  la  iveală  lipsa  de  respect  faţă  de  om,  faţă  de  viaţa  lui  şi  deci 
faţă  de  Dumnezeu,  prima  care  trebuie  să  combată  uciderea,  este  Biserica. 

Misiunea  Bisericii  în  salvarea  fiinţei  neamului  prin  îndepărtarea  tuturor  efectelor 
negative  cauzate  de  păcatele  amintite  este  şi  va  fi  omisiune  deosebit  de  dificilă,  datorită 
opoziţiei  unei  părţi  a  intelectualităţii  româneşti,  care,  fie  că  este  influenţată  de  cultura 
apuseană  seculară11,  fie  că  este  tributară  ideologiei  atee  din  perioada  comunismului, 
manifestă  o  detaşare  de  Biserică.  Foarte  mulţi  intelectuali  se  consideră  îndreptăţiţi  să 
judece  Biserica  pentru  că  şi  ei  sunt  botezaţi,  dar  să  se  şi  delimiteze  de  ea,  fiindcă  nu 
sunt  practicanţi  ai  credinţei  Bisericii. 

Deci  prima  sarcină  a  Bisericii  este  re-catehizarea,  care  presupune  mai  întâi  dis¬ 
locarea  prejudecăţilor  anticreştine  puternic  înrădăcinate  în  minţile  oamenilor  şi  prin 
corectarea  distorsionărilor  adevărurilor  creştine  deja  existente  în  societate12.  Datorită 
necunoaşterii  propriei  învăţături  de  credinţă,  mulţi  romani  confundă  ocultismul  cu 
cultul,  magia  cu  tainele,  consideră  credinţa  în  reîncarnare  compatibilă  cu  credinţa 
creştină,  practică  yoga  ca  pe  un  exerciţiu  spiritual  creştin  şi  mai  ales,  este  ciudat  că 
intelectualii  apelează  la  practici  şi  teorii  religioase  asiatice,  inferioare  credinţei  creştine, 
în  vreme  ce  aceasta  le  rămâne  străină. 


Re-catehizarea  înseamnă  implicit  scoaterea  creştinului  din  pasivitate  şi  indiferen¬ 
tism  religios  şi  transformarea  lui  în  apostol  al  Bisericii.  Savantul,  gânditorul,  artistul, 
geniul  creator,  dacă  se  hrănesc  din  bunătăţile  spirituale  ale  Liturghiei,  îşi  pot  descoperi 
harismele  slujirii  împărăteşti.  Fiecare  laic  poate  să-şi  transforme  cercetarea  într-o  lucrare 
sacerdotală,  într-un  sacrament  care  preface  orice  formă  de  cultură  într-un  loc  teofanic: 
a  cânta  Numele  lui  Dumnezeu  cu  ajutorul  ştiinţei,  al  gândirii,  al  acţiunii  sociale  sau  al 

a 

artei.  In  felul  ei,  cultura  întâlneşte  Liturghia,  face  să  răsune  „Liturghia  cosmică”  şi 
devine  imn  de  slavă13.  Omul  de  cultură  autentic  este  cel  ce  prin  creaţia  sa  slăveşte  pe 
Dumnezeu  şi  transmite  mesaje  morale  şi  constructive.  El  desenează,  sculptează,  com¬ 
pune,  cântă  Numele  lui  Dumnezeu,  preamăreşte  binele,  puritatea,  cinstea,  fecioria, 
smerenia,  dragostea,  buna-cuviinţă,  înţelepciunea  etc.,  iar  prin  aceasta  îşi  exercită  preoţia 
împărătească,  transformând  munca  sa  într-o  artă  sacerdotală  şi  atelierul  într-un  altar. 


Esenţa  misiunii  Bisericii  constă  în  unirea  lucrării  lui  Dumnezeu  şi  a  omului  pentru 


mântuirea  acestuia  şi  a  comunităţii.  Astfel,  nimeni  nu  se  poate  mântui  rămânând  pasiv, 
ci  dimpotrivă,  toţi  membrii  Bisericii  se  mântuiesc  în  virtutea  conlucrării  cu  Dumnezeu. 


Cu  atât  mai  mult,  nimeni  nu  se  poate  mântui  singur.  Apărarea  fiinţei  neamului  este 


solidară  cu  mântuirea  lui.  Apartenenţa  la  etnie  este  naturală,  căci  „naţionalul  face  parte 


11  Vezi  pe  larg  Pr.  prof.  Dumitru  Popescu,  Teologie  şi  cultură ,  Editura  IBMBOR,  Bucureşti,  1993, 
p.  43-54. 

12  Gurie  Georgiu,  Cristian  Tia,  Despre  mântuirea  sufletului  in  era  ( post- ) industrială.  Editura 
„lnfo*\  Craiova,  2001,  p.  344-345. 

13  Paul  Evdokimov,  Iubirea  nebună  a  lui  Dumnezeu ,  trad.  de  Teodor  Baconsky,  Editura  Anastasia, 
f  a.,  p.  139;  privitor  Ia  implicarea  mirenilor  în  activitatea  misionară  a  Bisericii  vezi  şi:  Pr.  prof.  dr.  lori 
Bria,  Ortodoxia  in  Europa.  Locul  spiritualităţii  române ,  laşi,  1995,  p.  1 1 5-1 17;  Pr.  dr.  Vas i le  Citirigâ, 
Preoţia  credincioşilor  in  Biserica  şi  societate ,  Editura  Academprint,  Târgu-Mureş,  2000. 


26 


STUDII  ŞI  ARTICOLE 


Misiunea  Bisericii  în  apărarea  fiinţei  poporului  român 


din  ontologia  omului”14,  şi  fiecare  membru  al  unei  etnii  îşi  valorifică  specificul  naţional 
rămânând  în  comuniune  cu  naţia  sa.  Tot  aşa,  omul  botezat  se  mântuieşte  în  comuniune 
cu  Biserica.  Fiind  deopotrivă  universalistă  şi  personalistă,  învăţătura  lui  Hristos  este 
singura  care  poate  cataliza,  prin  Biserică,  pe  de  o  parte  „dezvoltarea  specifică  şi  armo¬ 
nioasă  a  fiecărei  persoane  umane  în  cadrul  organismului  său  etnic  şi,  pe  de  altă  parte, 
a  fiecărui  organism  etnic  în  cadrul  general  al  umanităţii”15. 

Pentru  a  contribui  la  apărarea  fiinţei  neamului,  cultura  română  trebuie  să  rămână 
înrădăcinată  în  cultul  Bisericii.  Aceasta  înseamnă  că  omul  de  cultură  va  trebui  să 
devină  participant  la  cultul  divin  şi  să  descopere  că  Duhul  Sfânt  transformă  darurile 
de  pâine  şi  vin  şi  pe  oameni  în  cadrul  Sfintei  Liturghii  şi  tot  El  Se  manifestă  prin  omul 
de  cultură  dincolo  de  zidurile  bisericii,  inspirându-1  şi  dând  la  iveală  opere  prin  intermediul 
cărora  transformă  lumea.  De-a  lungul  veacurilor,  neamul  românesc  şi-a  păstrat  unitatea 
spirituală  participând  la  Sfânta  Liturghie.  Astăzi  şi  în  viitor,  pentru  a-şi  împlini  misiunea 
de  apărătoare  a  fiinţei  neamului,  Biserica  trebuie  să-şi  conştientizeze  credincioşii  şi 
să-i  atragă  spre  o  participare  reală  şi  responsabilă  la  Sf.  Liturghie.  Căci  „Liturghia  ne 
constituie  în  Biserică,  ea  îi  adună  pe  credincioşi  laolaltă”,  îi  uneşte  cu  Hristos  şi  între- 
olaltă...”16  şi  oferă  pe  pământ  cadrul  cultic  al  unirii  depline  a  omului  cu  Dumnezeu. 

în  Liturghie  se  manifestă  cu  cea  mai  mare  putere  şi  în  modul  cel  mai  evident 
cele  trei  slujiri  ale  Bisericii:  învăţătorească,  conducătoare  şi  sfinţitoare.  De  aceea, 
funcţia  Bisericii  se  concentrează  în  actul  liturgic  şi  fără  el  Biserica  nu  poate  merge  mai 


departe,  nu  are  bază  pentru  a-şi  prelungi  misiunea  în  lume.  Deci  implicarea  Bisericii 
Ortodoxe  în  destinul  viitor  al  poporului  român  începe  cu  Liturghia. 

Biserica  trebuie  să-şi  împlinească  misiunea  încredinţată  ei  de  Mântuitorul:  să 
înmulţească  binele,  să  promoveze  morala  responsabilă,  să  contribuie,  cu  mijloacele 
pământeşti  de  care  dispune,  la  o  cât  mai  profundă  şi  eficientă  educaţie  religioasă,  în 
aşa  fel  încât  oamenii  să  ştie  de  unde  vin  şi  unde  merg,  de  ce  trăiesc  şi  de  ce  mor,  care 
e  sensul  vieţii  şi  al  morţii,  ce  responsabilităţi  au  oamenii  -  ei  între  ei  -  şi  înaintea  lui 
Dumnezeu17.  Biserica  are  misiunea  de  a  asigura  o  relaţie  vie  a  omului  cu  Dumnezeu  şi 
a  neamului  românesc  cu  Dumnezeu,  pentru  ca  omul  să-şi  cunoască  direcţia  şi  sensul, 
iar  neamul  să  nu  cadă  în  nefiinţă. 

Datoria  Bisericii  faţă  de  neam  constă  în  a  întări  în  conştiinţa  poporului  credincios 
realitatea  prezenţei  lui  Dumnezeu  în  lume  şi  în  viaţa  oamenilor,  în  a  promova  ideile 
fundamentale  revelate  de  Mântuitorul,  care  fac  obiectul  misiunii  ei  şi  în  a-şi  aduna  fiii 
în  jurul  altarului  pentru  a  le  comunica  şi  împărtăşi  viaţa.  în  acestea  se  concentrează 
misiunea  Bisericii  în  viitor,  iar  „un  viitor  fără  Biserică,  e  un  viitor  fâră  viitor”18,  mai 


14  Răzvan  Codrescu,  Recurs  la  Ortodoxie ,  Editura  Christiana,  Bucureşti,  2002,  p.  57. 

15  lbidem ,  p.  59. 

16  Î.P.S.  Serafim  Joantă,  „Ortodoxia  misionară”,  în  voi.  Ortodoxia  sub  presiunea  istoriei ,  Editura 
Bizantină,  Bucureşti,  1995. 

17  Antonie  Plămădeală,  op.  cit.,  p.  228. 

11  lbidem. 

ales  pentru  neamul  românesc,  care  nu  a  avut  niciodată  şi  nici  un  moment  în  istorie 
experienţa  absenţei  Bisericii  din  viaţa  sa. 

In  perspectiva  globalizării,  mai  precis,  a  integrării  ţării  noastre  în  structurile 
europene,  necesitatea  prezenţei  active  a  Bisericii  în  viaţa  comunităţii  româneşti  nu 
poate  fi  tăgăduită,  deoarece  ea  este  aceea  care  trebuie  să  asigure  identitatea  neamului 
românesc,  prin  cultivarea  spiritualităţii.  Pentru  a  ajunge  în  comuniune  cu  popoarele 
Europei,  poporul  român  trebuie  să  aibă  el  însuşi  comuniunea  interioară.  Această 
comuniune  interioară  este  temelia  realizării  unei  comuniuni  mai  largi  spirituale  fâră 
pericolul  pierderii  propriei  identităţi  de  către  poporul  român.  Căci  numai  rămânând 
înrădăcinaţi  în  spiritualitatea  românească  beneficiem  de  criteriile  după  care  să  selectăm 
şi  să  adoptăm  valorile  spirituale  europene. 

Istoria  bimilenară  a  Bisericii  şi  neamului  românesc  ne  arată  că  Biserica  a  făcut 
întotdeauna  faţă  ca  apărătoare  a  fiinţei  neamului,  datorită  capacităţii  sale  de  deschidere 
în  confruntarea  cu  alte  neamuri  şi  credinţele  lor.  Ea  nu  şi-a  sacrificat  temeiurile  de 
dragul  cosmopolitismului  şi  universalismului  exclusivist  şi  nu  s-a  închis  în  sine,  de 
dragul  naţionalismului  exclusivist. 

Dar  în  procesul  integrării  ţării  noastre  în  structurile  europene  Biserica  trebuie 
să-şi  facă  auzit  glasul,  fiindcă  pe  spiritualitatea  ei  se  întemeiază  comuniunea.  Dialogul 
dintre  cultura  noastră  şi  cultura  occidentală  nu  se  poate  face  făcând  abstracţie  de 
ortodoxie,  fiindcă  fără  aceasta  cultura  română  ar  fi  o  cultură  mutilată,  iar  poporul 
român  ar  fi  un  popor  dezrădăcinat. 

Europa  nu  se  poate  îmbogăţi  spiritual  dacă  dispărem  ca  neam  şi  dacă  ni  se  surpă 
Legea  strămoşească.  Căci  îmbogăţirea  reciprocă  presupune  dialog,  iar  dialogul 
presupune  identităţi.  „Dialogul  dintre  cultura  noastră  şi  cultura  occidentală  este  absolut 
necesar  pentru  favorizarea  unui  proces  care  să  ducă  la  îmbogăţirea  reciprocă  a  tuturor, 
fiindcă  nu  mai  este  vorba  să  opunem  frontal  între  ele  culturile  noastre,  ci  să  căutăm  să 
încorporăm  Ortodoxia  în  Vest  şi  Vestul  în  Ortodoxie,  după  cum  s-a  afirmat  la  Congresul 
Facultăţilor  de  Teologie  Ortodoxă  din  Bucureşti  (1996)19,  fiindcă  altfel,  ori  vom  fi 
exterminaţi  de  cultura  Vestului,  ori  vom  pierde  şansa  de  a  ne  îmbogăţi  reciproc. 

Fiind  în  acelaşi  timp  Biserică  cu  caracter  naţional  şi  universal.  Biserica  Ortodoxă 
Română  este  garantul  păstrării  identităţii  culturale,  lingvistice  şi  religioase  a  poporului 
român  în  condiţiile  globalizării. 

C.  Misiunea  Bisericii  în  lupta  antisectară 

Ereziile  şi  sectele  au  fost  realităţi  dureroase  în  întreaga  istorie  a  Bisericii,  dar  în 
vremea  noastră  sectarismul  pare  să  devină  „o  modă"  un  fenomen  „normal”,  iar  sectarul 
un  mod  obişnuit  de  a  vieţui,  a  fi  şi  a  gândi.  Sectarismul  a  devenit  o  realitate  „comună 
fiecărei  comunităţi:  este  un  fenomen  care  produce  nelinişte  şi  tulburări"20.  Sectarismul 

19  Pr.  prof.  dr.  Dumitru  Popescu,  Hristos  -  Biserică  -  Societate ,  Editura  IBMBOR,  Bucureşti, 
1998,  p.  65. 

0  Diac.  P.  I.  David,  Călăuză  creştină ,  Arad,  1987,  p.  4. 

produce  tulburare,  fiindcă  el  rupe,  distruge  comuniunea,  introduce  dezordinea  şi 
neascultarea  în  comunitate,  respinge  autoritatea  bisericească  tradiţională  şi  moştenirea 
sacră,  căutând  să  impună  noutatea  ca  dogmă  şi  regulă  de  viaţă. 

în  România,  sectarismul  este  un  fenomen  împrumutat,  importat,  transmis  din 
exterior  şi  nu  născut  în  interior.  Sectele  care  au  fost  şi  sunt  acceptate  de  români  nu 
s-au  născut  în  România,  fiindcă  Biserica  strămoşească  a  răspuns  atât  nevoilor  de 
afirmare  personală,  cât  şi  comunitară  -  universală  ale  credincioşilor.  Jean  Vemette 
enumeră  între  cauzele  proliferării  noilor  mişcări  religioase  căutarea  stării  de  comuniune, 
ca  reacţie  faţă  de  o  societate  dură  şi  depersonalizantă,  revendicarea  unei  identităţi 
culturale,  prin  promovarea  cultelor  autohtone,  o  căutare  nepotolită  a  transcendenţei  şi 
a  experienţei  religioase  personale  directe,  într-o  civilizaţie  profund  tehnicizată,  care 
pare  să-şi  fi  pierdut  sufletul,  precum  şi  căutarea  unei  direcţii  spirituale  şi  a  unui 
conducător  harismatic  care  să  „stea  la  cârmă”21. 

Fără  îndoială,  aceste  aspiraţii  sunt  legitime  şi  pe  deplin  justificate,  dar  nici  un 
creştin  ortodox  sincer  nu  poate  pretinde  că  trebuie  să  le  caute  în  afara  bisericii  sale. 
Căci  dacă  o  anumită  stare  de  comuniune  şi  realizare  personală,  o  anumită  identitate 
culturală  şi  o  părere  despre  transcendenţă  poate  găsi  creştinul  în  orice  sectă,  pe  toate 
acestea  la  un  loc  şi  în  mod  deplin  nu  le  află  decât  acolo  unde  se  uneşte  cu  Hristos.  Una 
este  a  vorbi  despre  Iisus  şi  alta  este  a  intra  în  comuniune  cu  El  prin  Tainele  Bisericii. 
Iar  direcţia  spirituală  este  tocmai  Hristos,  Calea,  Adevărul  şi  Viaţa,  Care  Se  oferă  pe 
Sine  viu  în  Biserică. 

Nici  o  sectă  nu  poate  oferi  omului  Adevărul  întreg,  ci  în  cel  mai  fericit  caz, 
observă  o  mică  parte  a  lui.  De  aceea,  cel  ce  alege  secta  este  atras  de  această  părticică, 
amăgindu-se  că  a  ales  întregul.  De  fapt,  ieşind  din  Biserică,  a  părăsit  întregul  pentru  o 
părticică.  J.uju*  i.*r •  .  *.  :  ^ 

Deşi  se  crede  că  secta  împlineşte  nevoia  omului  de  comuniune,  ea  distruge 
adevărata  comuniune,  fiindcă  reduce  comuniunea  la  dimensiunea  orizontală.  Ea  nu 
poate  oferi  decât  o  comuniune  interumană,  închisă  în  lumea  naturalului,  comuniune 
pe  care  o  poate  asigura  orice  organizaţie  umanitară  fără  a  se  pretinde  Biserică.  Biserica 
realizează  comuniunea  mântuitoare  numai  întrucât  îşi  păstrează  structura  de  Trup 
tainic  al  Domnului  în  care  fiecare  mădular  îşi  împlineşte  slujirea  potrivit  darului  primit 
de  la  Duhul  Sfanţ,  al  Cărui  templu  este  Biserica  prin  Tainele  sale. 

Iar  comuniunea  aceasta,  tocmai  pentru  că  are  la  bază  lucrarea  suprafirească  a 
Duhului  Sfânt,  nu  se  realizează  în  afara  lumii  în  general,  a  creaţiei  şi  a  cosmosului, 
pentru  că  se  mântuieşte  în  realitatea  concretă  a  creaţiei.  In  schimb,  „secta  vrea  să 
se  salveze  singură,  ea  nu  vrea  să  se  salveze  odată  cu  lumea.  în  psihologia  sectarilor 
există  o  cufundare  în  sine,  o  mulţumire  de  sine,  o  satisfacţie  de  sine.  Psihologia 
sectară  preţuieşte  lumea  şi  este  oricând  gata  să  condamne  cea  mai  mare  parte  a 
lumii  la  pieire  ca  pe  ceva  inferior.  Psihologia  sectară  este  în  esenţa  ei  necreştină,  în 
ea  nu  există  universalitate  creştină  şi  iubire  creştină  universală.  Ea  nu  vrea  să  ştie  că 

21  Sectele ,  trad.  de  Cleopatra  Sava,  Editura  Meridiane,  Bucureşti,  1996,  p.  31-32. 

Hristos  nu  este  doar  Mântuitorul  meu  şi  al  corăbiei  mele,  ci  şi  Mântuitorul  lumii”22. 
Cel  mai  grav  este  că  omul  poate  trăi  în  această  pseudo-comuniune  cu  iluzia  că  a 
găsit  comuniunea  adevărată:  „Spiritul  de  sectă  este  mai  rău  şi  mai  primejdios  decât 
individualismul,  căci  el  creează  iluzia  universalismului,  el  conţine  o  aparentă  ieşire 
din  însingurare,  din  dezunire  individuală,..  Secta  este  o  falsă  biserică,  un  fals  duh 
sobornicesc.  Psihologia  sectei  conţine  o  magie  suprapersonală  de  care  e  dificil  să  te 

A. 

dezbari.  Vinul  sectei  îmbată,  el  produce  iluzia  înălţării  extatice  a  existenţei.  In  sectă 

A 

are  loc  o  falsă  uniune,  o  uniune  în  afara  ierarhiei  cosmice  universale.  In  esenţa  ei 
mistică,  biserica  este  tocmai  un  organism  universal,  cosmic,  o  ierarhie  universală, 
cosmică,  cu  Hristos  în  inima  existenţei”23.  De  aceea,  pentru  creştin  este  o  mare 
primejdie  să  fie  ispitit  să  depăşească  singurătatea  prin  aşa-zisa  comuniune  sectară  şi 
nu  prin  comuniunea  universală. 

Dată  fiind  legătura  strânsă  dintre  Biserică  şi  valorile  culturale  ale  neamului,  cel 
ce  se  rupe  de  Biserică  aderând  la  o  sectă,  se  detaşează  de  tradiţiile  româneşti,  le 
respinge  şi  le  priveşte  cu  dispreţ,  înlocuindu-le  cu  reguli  importate  odată  cu  credinţa 
pe  care  o  îmbrăţişează.  Astfel,  separarea  de  Biserică  duce  în  mod  inevitabil  la  înstrăinarea 
de  neam,  nu  neapărat  la  pierderea  propriei  etnii  a  sectarului,  ci  la  o  slăbire  a  legăturii 
sale  cu  neamul,  urmare  a  pierderii  comuniunii  culturale  cu  acesta. 

A 

In  consecinţă,  lupta  Bisericii  pentru  păstrarea  fiinţei  neamului  românesc  include 
şi  lupta  împotriva  sectarismului,  fiindcă  fărâmiţarea  religioasă  înseamnă  fărâmiţare 
etnică,  părăsirea  cultului  propriu  înseamnă  ruperea  de  izvorul  din  care  se  hrăneşte 
cultura  naţională,  care  la  rândul  ei  constituie  fundamentul  identităţii  noastre  naţionale. 

Luptând  împotriva  sectarismului,  Biserica  luptă  împotriva  dezintegrării  naţionale, 
a  dezunirii  şi  pentru  păstrarea  identităţii  naţionale  a  fiecărui  român.  în  această  luptă,  ea 
trebuie  să  fie  în  prima  linie.  Căci  nici  o  instituţie  nu  poate  reprezenta  mai  bine  unitatea 
spirituală  a  neamului  românesc  decât  Biserica  strămoşească. 

A 

In  mod  greşit  se  crede  astăzi  că  lupta  aceasta  cade  exclusiv  în  sarcina  preoţilor. 
Biserica  nu  este  alcătuită  numai  din  preoţi.  Pentru  a  face  faţă  răspunderii  uriaşe  faţă  de 
neam.  Biserica  trebuie  sprijinită  de  toţi  membrii  ei.  Bunăoară,  în  Parlamentul  României 
nu  ar  putea  fi  promovate  legi  antinaţionale  şi  legi  care  sfidează  credinţa  neamului  şi 
chiar  bunul  simţ  românesc,  dacă  parlamentarii  români  care  se  declară  ortodocşi  ar  fi 
membri  activi  ai  Bisericii,  conştienţi  de  statutul  de  mirean. 

De  aceea,  lupta  Bisericii  împotriva  fenomenului  sectar  trebuie  să  înceapă  cu 
conştientizarea  credincioşilor  cu  privire  la  răspunderea  pe  care  o  au  în  societate  în 
calitate  de  creştini.  Paul  Evdokimov  observă  că  „dacă  episcopul  participă  la  Preoţia  lui 
Hristos  prin  funcţia  lui  sacră,  orice  laic  face  acest  lucru  prin  însăşi  fiinţa  tui,  el  participă 
la  Preoţia  unică  a  lui  Hristos  prin  fiinţa  Iui  sfinţită,  prin  natura  lui  sacerdotală”24.  Astfel, 

22  Nikolai  Berdiaev,  Sensul  creaţiei ,  trad.  de  Anca  Oroveanu,  Editura  Humanitas,  Bucureşti, 
1992,  p.  152. 

23  Ibidem ,  p.  153. 

24  Vârstele  vieţii  spirituale ,  trad,  de  Pr.  Ion  Buga,  Editura  Christiana,  Bucureşti,  1993,  p.  198, 

misiunea  creştină  în  lume  stă  sau  cade  după  cum  clericii  şi  laicii  înţeleg  să-şi  asume 

* 

responsabilitatea  faţă  de  Biserică.  însăşi  secularizarea  la  care  este  astăzi  martoră 
omenirea  are  la  bază  abdicarea  preoţilor  şi  credincioşilor,  deopotrivă,  de  la  rolul  lor  de 
colaboratori  ai  lui  Dumnezeu  în  istorie. 

Prezenţa  mirenilor  în  apărarea  credinţei  este  impusă  de  unele  realităţi  ale  vieţii 
parohiale  de  astăzi:  mai  ales  la  oraşe,  dar  nu  numai,  parohiile  sunt  atât  de  întinse  şi, 
în  unele  locuri,  credincioşii  atât  de  răspândiţi,  încât  este  imposibil  ca  preotul  să 
ajungă  la  fiecare  pentru  a  i-L  vesti  pe  Hristos.  Pe  lângă  aceasta,  în  unele  comunităţi 
fluctuaţia  este  atât  de  mare,  încât  preotul,  nesprijinit  de  creştini  misionari,  nu-i  poate 
nici  măcar  cunoaşte  pe  noii  veniţi.  Aceste  realităţi  duc  la  concluzia  că  Biserica  nu 
poate  lupta  împotriva  fenomenului  sectar  fără  mirenii  ei.  Misionarismul  clericilor  nu 
este  eficient  fără  cel  al  laicilor,  fiindcă  sunt  foarte  multe  sectoare  de  activitate  din 
care  preoţii  lipsesc. 

Dar  aşa  cum  credinţa  dreaptă  este  nedespărţită  de  Sfânta  Liturghie  şi  de  Taine, 
de  viaţa  bisericească  în  ansamblul  ei,  nici  cei  ce  învaţă  sau  vestesc  cuvântul  lui 
Dumnezeu  nu  pot  apăra  credinţa  decât  dacă  participă  la  cultul  divin  public.  Altfel, 
cad  în  sectarism.  Căci  numai  în  cult  11  descoperim  viu  pe  Hristos  pe  Care  11  predicăm. 
Numai  un  asemenea  cuvânt,  nedespărţit  de  lucrarea  harică  poate  să-l  transforme  pe 
om  şi  să  umanizeze  societatea,  să  fie  cuvântul  care  eliberează,  umanizează,  înalţă, 
dă  sens  şi  deschide  spre  dimensiunea  universalului,  iar  acestea  toate  prin  Duhul 
Sfânt  şi  cu  aportul  persoanei  purtătoare  de  Duh  şi  de  Cuvânt,  a  persoanei  care 
trăieşte  cuvântul. 

Aşadar,  Biserica  poate  lupta  împotriva  sectarismului  dacă  preoţii  şi  credincioşii 
desfăşoară  împreună  slujirea  sfinţitoare  şi  pe  cea  învăţătorească,  precum  şi  dacă  aceste 
două  slujiri  nu  sunt  separate.  Sectarismul  se  distinge  tocmai  prin  faptul  că  separă: 
materia  de  har,  învăţătura  de  Taine,  cultura  de  cult,  etnia  de  Biserică,  preoţia  harică  de 
cea  obştească  sau  a  mirenilor.  Iar  a  lupta  împotriva  sectarismului  înseamnă  a  promova 
unirea  acestora. 

Pentru  că  are  misiunea  de  a  continua  şi  actualiza  permanent  în  lume  Jertfa  şi 

A 

Învierea  lui  Hristos,  Biserica  are  marea  răspundere  de  a  conduce  naţiunea  română 
spre  împărăţia  Iui  Dumnezeu,  de  a  apăra  cu  sfinţenie  valorile  spiritualităţii  româneşti, 
care  constituie  baza  coeziunii  şi  comuniunii  acestui  popor,  născut  creştin  şi  având  un 
destin  autentic  creştin. 


Pr.  conf.  dr.  VASILE  CITIRIGĂ 
Facultatea  de  Litere  şi  Teologie,  Universitatea  „Ovidius”,  Constanţa 

The  Mission  of  the  Church  concerning  the  Essential  Being  of  the  Romanian 
People  and  Anti-Sectarian  Defence,  Today  and  in  the  Future.  By  its  very  mission 
and  junctions,  the  Orthodox  Church  promoted  throughout  the  history>  the  unitv  and 
the  identity  of  the  Romanian  nat  ion,  and  as  such  it  is  the  sponsor  and  the  guarani  or 
of  the  cultural ,  linguistic  and  religious  identity  of  the  Romanian  people.  The  Roma¬ 
nian  Orthodox  Church  helps  today  defending  that  great  achievement.  In  the  condi- 
tions  of  the  globalization ,  the  Church  should  make  hearing  her  voice,  so  that  the 
naţional  community  keep  founing  its  ethos  on  Eastern  Christian  spirituality.  One  of 
the  enemies  of  the  nat  ion  s  communion  and  identity  is  sectar  ianism,  which  shoves 
away  not  only  the  tradiţional  ecclesiastic  authority ,  but  the  sacred  inheritance  too, 
tryhng  to  impose  itself  to  the  naţional  spirituality ;  Resisting  sectarianism,  the  Or¬ 
thodox  Church  fights  against  naţional  disintegration . 


RT,  87  (2006),  nr.l.p.  33-43. 
Lect  Dr.  Ciprian  Streza 


CULTUL  CREŞTIN  AL  CAPADOCIEI  SECOLULUI  IV  - 
ÎNTRE  IMPROVIZAŢIE  ŞI  TEXT  SCRIS: 

O  CHESTIONARE  A  SCRIERILOR  SFÂNTULUI 

VASILE  CEL  MARE  .  . 


Capadocia  a  fost  o  provincie  care  a  fascinat  dintotdeauna.  Relieful  şi  climatul  ei 
auster,  vastele  ei  lanţuri  muntoase  solitare  i-au  creat  o  reputaţie  deosebită.  încă  din 
antichitate  ea  a  fost  regiunea  asociată  unei  populaţii  retrase  într-o  poziţie  defensivă 
lăsând  loc  popoarelor  nomade  să  traverseze  văile  ei  impresionante.  Aceşti  factori 
geografici  şi  climatici  şi-au  lăsat  amprenta  in  toate  aspectele  vieţii  sociale  inclusiv  în 
apariţia  creştinismului  şi  mai  apoi  în  dezvoltarea  vieţii  religioase’ . 

Regiune  istorică  de  mare  importanţă,  Capadocia  este  pentru  prima  dată  menţionată 
în  literatura  creştină  în  prima  epistolă  a  Sfanţului  Apostol  Petru  (1,1)  unde  această 
regiune  este  amintită  alături  de  Pont  şi  Bitinia.  Cum  au  apărut  atât  de  devreme  comunităţi 
creştine  în  acest  ţinut  este  puţin  cunoscut,  însă  se  poate  presupune  că  influenţa  Antiohiei 
a  fost  definitorie.  Sfântul  Grigorie  Taumaturgul  (213-270)  este  considerat  a  fi  cel  care 
a  evanghelizat  Capadocia  şi  în  mod  special  Pontul1 2.  De  personalitatea  acestuia  se  leagă 
şi  familia  Sfântului  Vasile  cel  Mare,  căci  Macrina,  bunica  lui  după  tată,  a  fost  ucenică 
a  Sfântului  Grigorie  Taumaturgul. 

Sfanţul  Vasile  cel  Mare  este  cel  care  şi-a  lăsat  în  mod  decisiv  amprenta  în  toate 
aspectele  vieţii  religioase,  sociale  şi  politice  ale  Capadociei  secolului  IV. 

El  s-a  născut  din  părinţi  creştini  în  Cezareea  Capadociei,  în  anul  329  sau  3303. 
Tatăl  său,  retor  de  seamă  şi  avocat  în  Neocezareea,  a  fost  primul  dascăl  al  tânărului 


1  B.  Gain,  L  ’eglise  de  Cappadoce  au  IV  siecle  d  'apres  la  correspondance  de  Basile  de  Cesaree 
(330-379),  (=  Orientalia  Christiana  Analecta  225),  Roma,  1985,  p.  1-40. 

2  S.  Neil,  A  History  of  Christian  Missions,  Harmondsworth,  1971,  p.  53  ş.u. 

3  Pentru  o  amănunţită  descriere  bio-bibliografică  a  personalităţii  Sfântul  Vasile  cel  Mare  a  se 
vedea:  P.J.  Fedwick,  A  Chronology>  of  ihe  Life  and  Works  of  Basil  of  Caesarea ,  în  Idem  (ed.),  Basile  of 
Caesarea :  Christian,  Humanist,  Ascetic.  A  Sixteen-Hundredth  Anniversary  Symposium,  2  voi.,  Toronto, 
Pontifical  Institute  for  Mediaeval  Studies,  1981,  p.  3-19;  J.  Gribomont,  Notes  biographiques  sur  St. 
Basile  le  Grand ,  în  Fedwick  (ed),  A  Chronology  of  the  Life  and  Works  of  Basil  of  Caesarea...,  p.  21-48. 
G.  Bardy,  Saint  Basile,  eveque  de  Cesaree  de  Capadoce ,  în  DSP  (Dictionnaire  de  Spiritualii  asc&ique  et 
mystique,  fond6  par  M.  Viller,  F.  Cavallera,  J.  de  Guibert,  continue  par  A.  Rayez,  A.  Derville  et  A. 
Solignac),  tomul  1,  Paris,  1932,  col.  1273-1283. 

Vasile  introducându-1  în  lumea  ştiinţelor  vremii  şi  dându-i  primele  noţiunile  de  cultură 
generală  [eyxuxXt.o<;  rcouSeia].  Situaţia  materială  a  familiei  i-a  permis  mai  apoi,  după 
frecventarea  şcolii  din  Cezareea,  unde  l-a  cunoscut  şi  pe  Sfântul  Grigorie  de  Nazianz, 
să  îşi  continue  studiile  în  marile  centre  culturale  ale  vremii  de  atunci,  mai  întâi  la 
Constantinopol  (348-349),  unde  l-a  audiat  pe  renumitul  retor  Libanius,  iar  mai  apoi  la 
Atena,  unde  alături  de  bunul  său  prieten  Grigorie  au  frecventat  cursurile  retorilor 
Proheresius  şi  Himerius4.  Părăsind  Atena,  pe  care  a  numit-o  „fericire  goală”  [xevyjv 
[xaxocpiav  xd  ’At^vaţ  covqjia^v]5  şi  după  o  scurtă  perioadă  în  care  a  predat  retorica  în 
Cezareea  (355-356)  tânărul  Vasile  a  fost  botezat  de  episcopul  Dianius,  a  devenit  mai 
apoi  citeţ  (anagnost),  iar  din  359/360  a  împlinit  funcţia  de  diacon.  Dorinţa  sa  de 
aprofundare  şi  experiere  în  adâncime  a  tainelor  creştinismului,  au  dus  la  retragerea  sa 
în  Pont,  pe  malul  râului  Iris,  la  Anesi,  după  modelul  mamei  sale  Emilia  şi  a  surorii  sale 
Macrina,  nu  înainte  de  a  întreprinde  o  vizită  la  cele  mai  importante  centre  monahale 
ale  vremii  din  Siria,  Mesopotamia,  Palestina  şi  Egipt,  pe  urmele  mentorului  său  spiri¬ 
tual  Eustaţiu  de  Sevastia6. 

Din  anul  358  i  se  va  alătura  Sfântului  Vasile  şi  prietenul  său,  Sfântul  Grigorie  de 
Nazianz,  iar  împreună  vor  alcătui  o  antologie  din  scrierile  lui  Origen  numită  Filocalia. 
Dar  viaţa  nouă  ascetică  începută  nu  l-au  făcut  pe  marele  părinte  capadocian  să  piardă 
din  vedere  nevoile  concrete  ale  Bisericii  epocii  sale.  Astfel,  ca  simplu  monah  ia  parte 
în  anul  360  îa  dezbaterile  teologice  ale  sinodului  din  Constantinopol,  unde  se  dezice  de 
poziţia  homoiousiană  adoptată  de  episcopul  său  Dianius7.  Urmaşul  acestuia,  Eusebiu, 
îl  va  şi  hirotoni  pe  Sfântul  Vasile  ca  preot  în  364,  însă  nu  după  mult  timp  din  cauza 
unor  neînţelegeri  cu  episcopul  său,  proaspătul  admis  în  clerul  bisericesc  se  va  retrage 
din  nou  la  Anesi  în  Pont.  Atunci  când  împăratul  arian  Valens  şi-a  anunţat  vizita  în 


4  Amănunte  biografice  importante  asupra  vieţii  Sfântului  Vasile  le  dă  Sfântul  Grigorie  de  Nissa  în 
cuvântul  funebru  rostit  în  cinstea  Sfanţului  Vasile:  In  Basilium  fratrem ,  PG  46,  787-818,  şi  în  relatarea 
vieţii  cuvioasei  Macrina:  Vita  sanctae  Macrinaey  PG  46,  959-1000,  text  critic  la  P.  Maraval,  Gregoire  de 
Nysse,  Vie  de  sainte  Macrine ,  (=SC  178).  Paris,  1971,  p.  136-266;  Precizări  biografice  pot  fi  găsite  şi  la 
Sfântul  Grigorie  de  Nazianz  în  Funebris  oratio  in  laudem  Basilii  Magni  Caesareae  in  C ap  padoc  ia 
episcopi  (Orat.  43), PG  36,  493-606.  Textul  grec  a  fost  preluat  şi  tradus  de  F.  Boulenger  în  Gregoire  de 
Nazianz ,  Discours  funebres  en  l  ’honncur  de  son  frere  Cesaire  et  de  Basile  de  Cesaree ,  (=Textes  et 
documents  pour  l’etude  historique  du  christianisme  6),  Paris,  1908,  p.  58-231.  A  se  vedea  şi  traducerea 
românească  la  Pr.  Prof.  N.  Donos,  Sfântul  Grigorie  de  Nazianz ,  Apologia  sau  cuvântarea  in  care  arată 
motivele  care  Bau  îndemnat  să  fugă  de  preoţie  şi  Elogiul  Sfântului  Vasile ,  Huşi,  1931,  p.  118-204. 

5  F.  Boulenger,  Gregoire  de  Nazianz,  Discours  funebres ....  p.  98. 

6  Interesantă  este  relatarea  pe  care  însuşi  Sfântul  Vasile  o  face  în  corespondenţa  sa  (Epistolele  I , 
14  şi  223)  referitor  la  călătoriile  şi  mai  apoi  la  retragerea  sa  Ia  Anesi,  la  Y.  Courtonne,  St.  Basil,  Lettres , 
Collection  des  Universites  de  France,  Paris,  3  voi,  1957,  1961,  1966:  Ep.  1-100;  101-218;  219-366.  A 
se  vedea  şi  traducerea  românească  la  Pr.  Prof.  Teodor  Bodogae,  Sfântul  Vasile  ccl  Mare ,  Scrisori ,  în  PSB 
12,  Bucureşti,  1988,  p.  115-116;  146-149;  456-463.  O  analiză  atentă  a  relaţiei  dintre  tânărului  Vasile  şi 
mentorul  său  spiritual,  de  care  se  va  separa  mai  apoi  datorită  ereziei  pnevmatomahe  pe  care  o  va 
îmbrăţişa,  poate  fi  găsită  la:  J.  Gribomont,  „Eustathe  le  Philosophe  et  le  voyages  du  jeune  Basile  de 
Cesaree”,  Revue  d  Histoirc  Ecclcsiastique  54  (1959),  p.  1 15-124. 

'  Stanilas  Giet,  „Saint  Basile  et  le  concile  de  Constantinople  du  360’\  JTS  6  (1955),  p.  94-99. 

Cultul  creştin  al  Capadociei  secolului  IV 


Cezareea,  cu  asentimenul  lui  Eusebie,  Sfanţul  Grigorie  de  Nazianz  La  chemat  din  Pont 
pe  cultul  şi  bunul  teolog  Vasile  în  sprijinul  Bisericii8.  întors  în  Cezareea,  Sfanţul  Vasile 
s-a  ocupat  de  preîntâmpinarea  pericolului  ereziei  ariene  prin  organizarea  unei  vaste 
activităţi  pastorale,  prin  predicile  sale,  prin  grija  pentru  săraci  şi  prin  organizarea  cultului 
Bisericii.  Totodată,  a  participat  la  lucrările  sinodului  de  Lampsakus  (364)  şi  de  la 
Tyana  (366)  menite  să  întărească  şi  să  precizeze  mărturisirea  de  credinţă  niceană,  şi 
se  opune  cu  succes  tentativei  din  365  a  împăratului  Valens  de  a  impune  oraşului  Cezareea 
formula  de  credinţă  homeeană9. 

După  moartea  lui  Eusebie  în  370,  cu  toată  opoziţia  arienilor,  ortodocşii  au  reuşit 
să  aleagă  pe  Sfanţul  Vasile  ca  episcop  în  scaunul  vacant.  în  noua  sa  poziţie,  marele 
părinte  capadocian  a  început  reorganizare  eparhiei  sale  „vizitând  pe  unii,  altora  trimiţân- 
du-le  soli,  îndemnând,  mustrând,  rugând,  ameninţând,  ocărând,  luptându-se  pentru 
popoare,  oraşe  sau  chiar  persoane  izolate,  găsind  toată  calea  spre  mântuire,  tămăduind 
pretutindeni,  era  un  nou  Veseleil,  arhitect  al  cortului  mărturiei,  întrebuinţând  tot  felul 
de  materiale  şi  meşteşugiri  pentru  atingerea  scopului  şi  aranjând  totul  pentru  măreţia  şi 
armonia  unei  unice  frumuseţi”10. 

Grija  pentru  săraci,  ajutorarea  celor  din  nevoi,  uşurarea  suferinţelor  celor  bolnavi 
şi  îmbunătăţirea  vieţii  celor  săraci  şi  a  celor  necăjiţi  a  fost  grija  permanentă  a  Sfanţului 
Vasile  cel  Mare:  ca  tânăr  monah,  de  mai  multe  ori  a  împărţit  averea  sa  săracilor,  ca 
preot  a  dat  hrană  celor  flămânzi  în  timpul  cumplitei  foamete  din  368,  iar  ca  episcop 
şi-a  lărgit  activităţile  sale  de  binefacere,  creând  în  apropierea  oraşului  Cezareea  un 
mare  complex  filantropic  ce  cuprindea:  biserică,  spitale,  leprozerii,  azile  pentru  bătrâni, 
case  pentru  străini.  Aşezământul  acesta  a  fost  numit  de  către  popor  „Vasiliada”,  după 
numele  întemeietorului  lui. 

Slăbit  şi  istovit  de  boala  de  care  suferea  încă  din  tinereţe  şi  de  asceza  pe  care  şi- 
o  impunea  trupului  său,  Sfântul  Vasile  s-a  stins  din  viaţă  la  1  ianuarie  379.  El  a  lăsat  în 
urma  sa  o  vastă  operă  cuprinzând  peste  1 60  de  lucrări  autentice,  alte  1 5  clasificate  ca 
„Dubia”  şi  alte  60  ca  „Spuria”11.  Ca  şi  ceilalţi  doi  părinţi  capadocieni,  Sfântul  Grigorie 
de  Nazianz  şi  Sfântul  Grigorie  de  Nyssa,  ca  şi  Sfântul  Ioan  Gură  de  Aur,  Sfântul  Vasile 

8  „N-a  fost  nevoie  de  multe  vorbe,  spune  Sfanţul  Grigorie  de  Nazianz,  ca  Vasile  să  fie  de  faţă  şi  să 
ajute...  îndată  pleacă  cu  noi  din  Pont  şi  se  aprinde  de  râvnă  pentru  adevărul  care  era  în  primejdie  şi 
bucuros  ni  se  face  aliat,  dăruindu-se  pe  sine  mamei  sale.  Biserica/’  (PG  36, 540 A),  F.  Boulenger,  Gregoire 
de  Nazianz,  Discours  funebres p.  126. 

9  Conform  acestei  mărturisiri  de  credinţă  pe  care  o  împărtăşeau  toţi  episcopii  curţii  imperiale  era 
suficient  ca  Mântuitorul  să  fie  desemnat  ca  „asemănător  [6(jL0i]tn  toate”  cu  Tatăl,  neprecizând  dintr-o 
aşa  zisă  dorinţă  de  pace  în  Biserică  în  ce  constă  această  asemănare.  Homoiousienii  au  fost  cei  care  au 
definit  această  asemănare  ca  referindu-se  la  fiinţa  [ouaia]  Mântuitorului,  ca  fiind  asemenea  cu  cea  a 
Tatălui,  iar  anomeii,  sau  arienii  radicali  au  negat  orice  asemănare  a  Logosului  cu  Dumnezeu  [ăvojxoi?]. 
A  se  vedea:  Basilius  von  Caesarea,  De  Spiritu  Sancto„  traducere  şi  note  introductive  de  Hermann  J. 
Sieben,  (-Fontes  Christiani  12),  Freiburg,  1993,  p.  17-21. 

10  PG  36,  553B,  F,  Boulenger,  Gregoire  de  Nazianz ,  Discours  funebres ....  p.  151. 

11  PJ.  Fedwick  (ed),  Basiîe  of  Caesarea:  Christian,  Humanist,  Ascetic.  A  Sixteen-Hundredth 
Anniversary  Symposium.,..,  voi.  1,  pag.  IX-XXI. 

cel  Mare  a  fost  o  personalitate  formativă  şi  dătătoare  de  ton  în  viaţa  şi  teologia  Bisericii 
Răsăritului.  Din  totalitatea  operelor  sale  ce  au  fost  grupate  în  diferite  categorii12:  scrieri 
dogmatice,  scrieri  ascetice,  omilii,  epistole,  reiese  cu  evidenţă  interesul  mare  pe  care 
l-a  acordat  vieţii  liturgice  în  edificarea  vieţii  spirituale  în  eparhia  sa:  Regulile  sale  ascetice 
conţin  o  serie  de  indicaţii  privitoare  la  rugăciunea  cotidiană  a  monahilor13,  epistolele 
sale  vorbesc  despre  existenţa  şi  practica  rugăciunii  cultice  dar  şi  de  administrarea 
Sfintelor  Taine  în  comunităţile  creştine  ale  Capadociei  secolului  IV14,  iar  o  anafora 
euharistică  de  o  frumuseţe  inegalabilă  poartă  numele  său. 

Operele  Sfântului  Vasile  cel  Mare  oferă  suficiente  informaţii  din  care  se  pot 
desprinde  principalele  caracteristici  ale  cultului  creştin  din  Capadocia  secolului  IV. 

Dificultatea  de  a  defini  cu  exactitate  în  ce  constă  paternitatea  vasiliană  a  anaforalei 
ce  poartă  numele  marelui  părinte  capadocian  este  dată  de  fluiditatea  şi  oralitatea  ce  a 
caracterizat  cultul  creştin  al  primelor  secole,  astfel  încât  de  la  moartea  Sfântul  Vasile 
(379)  până  Ia  prima  mărturie  scrisă  a  acestui  text  euhologic  ce  apare  abia  în  secolul 
VIII  în  codicele  Barberini15,  perioada  ce  s-a  scurs  a  fost  în  mod  cert  una  de  evoluţie  a 
cultului,  şi  este  astfel  aproape  imposibil  ca  acest  răstimp  să  nu  îşi  fi  lăsat  amprenta 
asupra  formularului  euhologic  atribuit  Sfanţul  Vasile  cel  Mare.  Este  ceea  ce  remarca 
Th.  Belpaire  în  1931  în  pertinenta  recenzie  făcută  lucrării  lui  Hieronymus  Engberding, 
Dos  euchahsîische  Hochgebet  der  Basileiosliturgie,  Textgeschichtliche  Untersuchungen 
und kritischce  Ausgabe î6: 

„Asemănările  între  două  formulare  liturgice  nu  provin  întotdeauna  din  dependenţa 
de  un  original  comun,  ci  ele  pot  fi  cauzate  de  forţele  proprii  ale  dezvoltării  liturgice. . iar 
această  amplificare  a  textului  anaforic  s-a  produs  înainte  de  secolul  IX,  deci  anterioară 
celui  mai  vechi  manuscris  (studiat  de  Engberding),  într-o  epocă  în  care  se  prea  poate  ca 
Liturghiile  să  fi  fost  reţinute  pe  de  rost...  Dacă  se  ţine  seama  de  faptul  că  mai  mult  de 
cinci  secole  separă  moartea  Sfanţul  Vasile  de  ia  data  primului  manuscris  cunoscut. . .  eşti 
tentat  să  adopţi  vis-a-vis  de  problema  pusă  de  Engberding:  amplificare  sau  scurtare  a 
materialului  pre-existent  atitudinea  de  non  liquct  [chestiunea  nu  este  clară] . .  .”17 


u  A  se  vedea  împărţirea  pe  categorii  a  operei  Sfanţului  Vasile  cel  Mare  pe  care  o  foloseşte  S.Y. 
Rudberg,  Manuscripts  and  Editions  of  the  Works  of  Basil  of  Ca  e  sarea,  în  PJ.  Fedwick  ( ed ) ,  Basile  of 
Caesarea  ...,  voi.  I,  p.  49-65.  De  asemenea,  a  se  vedea  completa  listă  a  lucrărilor  marelui  părinte 
capadocian  alături  de  bogate  indicaţii  bibliografice  la  Pr.  D.  Fecioru,  Sfântul  Vasile  cel  Mare.  Scrieri . 
Partea  întâia  (=PSB  17),  Bucureşti,  1986,  p.  33-68. 

13  Regula  Mare  37,  PG  37,  1 012D-1016D. 

14  O  analiză  amănunţită  a  tuturor  trimiterilor  din  opera  Sfântului  Vasile  cel  Mare  poate  fi  găsită 
în  extrem  de  bine  documentata  lucrare  a  lui  Bemard  Gain,  L '  Eglise  de  Cappadoce  au  IV*  siecle  d  ’apres 
la  corrcspondance  de  Basile  de  Cesaree ,  (=OCA  225),  Roma,  1985,  cap.  V:  „La  Liturgie  et  le  culte”, 
p.  1 62-225. 

15  Stetano  Parenti,  Elena  Velkovska  (eds.),  L  ’eucologio  Barberini  Gr  336 ,  (=BELS  80),  Roma,  1995. 

16  (“Theologie  des  christlichen  Ostens  1),  Miinster,  1931. 

17  Th.  Belpaire,  Bibliographie:  Dr.  Hieronymus  Engberding,  Das  eucharistische  Hochgebet  der 
Basiliosliturgie,  Irenikon  8  (1931),  p.  763. 

Primul  lucru  însă  care  trebuie  chestionat  este  cel  al  posibilităţii  improvizării  şi 
modificării  de  către  un  episcop  al  unui  text  euharistie  la  sfârşitul  secolului  IV  Sfântul 
Vasile  cel  Mare  nu  dă  în  întreaga  sa  operă  nici  o  trimitere  la  textul  anaforalei  vremii 
respective18»  dar  diferitele  referinţe  cu  caracter  liturgic  care  apar  în  lucrările  sale  mărtu¬ 
risesc  despre  o  oarecare  fluiditate  şi  oralitate  a  cultului  creştin  a  acelei  perioade: 

1.  La  începutul  tratatului  său  „Despre  Sfântul  Duh”  scris  în  jurul  anului  373, 
Sfântul  Vasile  indică  motivul  care  l-a  determinat  să  redacteze  această  lucrare: 

„Nu  de  mult,  pe  când  mă  rugam  cu  poporul  şi  aduceam 
laudă  lui  Dumnezeu  Tatăl  în  două  feluri,  şi  anume  odată  cu  Fiul 
împreună  cu  Sfântul  Duh,  iar  altă  dată  prin  Fiul  în  Duhul  Sfânt, 
ne-au  acuzat  unii  dintre  cei  de  faţă  că  am  fi  folosit  cuvinte  străine 
şi  contradictorii.”19 

După  cum  se  poate  observa,  Sfântul  Vasile  este  acuzat  aici  de  inovaţii  cultice  cu 
implicaţii  dogmatice20.  Folosirea  alternativă  a  celor  două  doxologii  de  către  episcopul 
locului  denotă  o  anumită  fluiditate  şi  oralitate  existentă  în  cult,  fapt  care  face  ca  şi 
acuzaţia  să  fie  adusă  pe  motiv  de  inovaţii  teologice,  iar  nu  pe  motiv  de  inovaţii  liturgice. 
Sfanţul  Vasile  a  folosit  alternativ  aceste  două  doxologii  cu  un  scop  vădit  apologetic21  şi 

5-  B.  Gain,  L '  Eglise  de  Cappadoce  au  IV*  siecle...,  p.  187.  Sigura  trimitere  directă  referitoare  la 
Sfânta  Euharistie  este  Epistola  93  în  care  Sfântul  Vasile  scrie  patricienei  Cezaria  referitor  la  deasa 
Împărtăşanie  şi  la  posibilitatea  păstrării  ei  datorită  vremurilor  de  persecuţie  chiar  în  casa  fiecăruia  dintre 
creştini. 

19  „ripoasoxopâvcp  goi  rcpcbriv  gexd  xob  Xaou,  Kai  âtjitpoxâpax;  xiţv  8o£oXoyiav 
dnoTiXripouvxi  xâ  0€<o  Kai  riaxpi,  vbv  p£v  psxa  xob  Yiob  otiv  x<p  nvcugaxi  xco 
&yiq),  vî)v  6id  xob  Yioî>  fcv  xq)  âtylcp  Ilveopaxi,  feîiăcKrjij/dv  xiveq  xcov  7iapbvxcov, 
^evi^ooaau;  f|P<k  (pcovaî^  KexprpGcu  Xtyovxeţ.  Kai  dga  npoq  ăXXI\Xa(;  bTtevavxiax; 

De  Spiritu  Sancto  2,  3,  1-6,  Hermann  J.Sieben,  Basilius  von  Caesarea,  De  Spiritu  Sancto , 
traducere  şi  note  introductive,  (=Fontes  Christiani  12),  Freiburg,  1993,  p.  78-79.  în  citarea  textelor  din 
tratatul  despre  Sfântul  Duh  vom  folosi  cu  predilecţie  execpţionala  ediţie  critică  a  lui  Sieben,  neingnorând, 
desigur  nici  pe  cea  a  lui  Bemard  Pruche,  Basile  de  Cesaree,  Sur  le  Saint-Esprit.  Introduction,  texte, 
traduction  et  notes  par  B.  Pruche,  (=SChr  17bis),  precum  şi  traducerea  românească  a  Pr.  Profi  Dr. 
Constantin  Comiţescu,  Sfântul  Vasile  cel  Mare .  Scrieri  Partea  a  treia:  Despre  Sfântul  Duh  (=PSB  12), 
Bucureşti,  1988. 

20  Adversarii  Sfântului  Vasile  vedeau  în  folosirea  în  doxologie  a  diferitelor  prepoziţii  ca  pe  un 
indiciu  a  diferenţei  de  natură  între  Persoanele  Sfintei  Treimi.  Marele  părinte  capadocian  va  arăta  că 
Sfânta  Scriptură  foloseşte  fiecare  din  aceste  prepoziţii  la  fiecare  din  cele  trei  Ipostasuri  divine,  fără  însă 
a  sugera  o  diferenţă  de  fiinţă  între  ele.  Referitor  la  folosirea  prepoziţiilor  acestea  în  teologia  Sfântului 
Vasile  şi  a  înaintaşilor  lui,  a  se  veda:  Joseph  Jungmann,  Die  Stellung  Christi  im  liturgischen  Gehet  (~LQF 
19-20),  Munster,  1962,  p.  112-154;  155-168. 

21  Sfântul  Vasile  s-a  implicat  mult  în  lupta  împotriva  arianismului  şi  pentru  apărarea  mărturisirii 
de  credinţă  de  la  Niceea  (325),  a  consubstanţialităţii  Fiului  cu  Tatăl  şi  cu  Sfântul  Duh.  Apologetica  sa  va 
cunoaşte  însă  un  mod  nou  de  expresie  în  încercarea  de  combatere  a  ereziei  pnevmatomahe.  Conştient  că 
problema  celei  de  a  treia  Persoane  a  Sfintei  Treimi  era  insuficient  cercetată,  nefiind  astfel  oportun  să  se 

didactic,  putând  face  acest  lucru  deoarece  oralitatea  formularelor  euhologice  la  sfârşitul 
secolului  IV  permiteau  improvizaţia22.  în  alt  pasaj  din  tratatul  „Despre  Sfântul  Duh” 
autorul  subliniază  faptul  că  inovaţia  de  care  este  acuzat  este  de  fapt  însuşirea  şi  folosirea 
unei  vechi  expresii  prezentă  din  vechime  în  cultul  Bisericii,  iar  accentul  pus  pe  importanţa 
tradiţiei  orale  în  transmiterea  şi  păstrarea  formularelor  euhologice  indică  cadrele  generale 
în  care  improvizaţia  putea  să  aibă  loc: 

A 

,  Jmpotriva  afirmaţiei  că  doxologia  <împreună  cu  Sfântul Duh> 
este  fără  mărturii  şi  nescrisă,  aceasta  o  spunem:  dacă  nimic  nescris 
nu  este  acceptat,  atunci  să  nu  fie  primită  nici  această  [doxologie]: 
dacă  însă  majoritatea  Tainelor  pe  cale  nescrisă  s-au  încetăţenit  la  noi, 
atunci  alături  de  celelalte  multe  vom  accepta  şi  pe  aceasta.  Cred  că 
este  apostolic,  ca  cineva  să  stăruie  în  tradiţiile  nescrise”23. 

„...Dacă  însă  trebuie  să  vorbesc  despre  mine  însumi,  eu  păstrez 
această  expresie  ca  pe  o  moştenire  părintească,  căci  am  primit-o  de 
la  un  bărbat  care  a  petrecut  mult  timp  în  slujba  lui  Dumnezeu.  Căutând 
eu  însumi  [să  aflu]  dacă  unul  dintre  bărbaţii  fericiţi  de  demult  au 
folosit  aceşti  termeni  controversaţi  de  acum,  am  găsit  mulţi,  pe  care 
vechimea  lor  îi  face  vrednici  de  crezare. .  .”24. 

folosească  la  adresa  ei  termeni  standard,  consacraţi,  precum  6jjtoouoto<;»  pentru  menajarea  celor  slabi  în 
credinţă  şi  care  de  curând  abia  acceptaseră  acest  termen  referitor  la  Persoana  Fiului,  Sfântul  Vasile 
apelează  la  formule  liturgice,  care  doxologie  să  sugereze  deofnnţimea  şi  egalitatea  celor  trei  Persoane  ale 
Sfintei  Treimi.  Aceasta  poziţie  moderată  a  sa  va  fi  atacată  din  două  părţi:  pe  de  o  parte  de  către 
pnevmatomahi,  care  în  mod  constant  negau  formularele  euhologice  cu  implicaţii  dogmatice  prin  care  se 
mărturisea  consubstanţialitatea  celor  trei  Ipostasuri  divine,  pe  de  altă  parte  de  către  ortodocşii  „fervenţi”, 
care  acuzau  lipsa  unei  mărturisiri  dare  din  partea  Sfântului  Vasile  a  dumnezeirii  şi  Sfanţului  Duh  şi  a 
omousianităţii  Lui  cu  Tatăl  şi  cu  Fiul.  Sfanţul  Atanasie  şi  Sfântul  Grigorie  de  Nazianz  vor  lua  apărarea 
prietenului  lor  arătând  că  poziţia  lui  moderată  era  o  adaptare  „iconomică”  la  situaţia  critică  prin  care 
trecea  Biserica  atunci:  el  s-a  făcut  slab  cu  cei  slabi  ca  pe  cei  slabi  să  îi  câştige  (1  Cor  9,22).  A  se  vedea: 
Sfanţul  Atanasie  cel  Mare,  Epistola  către  Palladiey  PG  26, 1 16ŞCD,  Sfântul  Grigorie  de  Nazianz,  Epistola 
58,  (~Die  griechischen  Schriftsteller  der  ersten  drei  Jahrhunderte  53),  Berlin,  1969,  p.  52-54. 

22  Dat  fiind  faptul  că  era  posibilă  improvizaţia  în  cult,  abaterile  de  la  tradiţiile  cultice  ale  Bisericilor 
locale,  riscau  să  fie  clasificate  drept  „inovaţii”.  în  Epistola  207  către  clerul  din  Neocezareea  (Courtonne 
II,  p.  1 84-186)  Sfântul  Vasile  răspunde  acuzaţiei  că  ar  introduce  o  inovaţie  în  cult  prin  „modul  nou  în  care 
se  cântau  psalmii  şi  în  care  se  cântau  melodiile  glasurilor  bisericeşti”,  indicând  faptul  că  „obiceiurile 
[locale]  care  predomină  azi  în  toate  Bisericile  lui  Dumnezeu  sunt  asemănătoare  şi  se  armonizează  între 

A 

ele”.  Intr-un  cuvânt,  „inovaţiile  locale”  ale  fiecărei  comunităţi  trebuiau  să  se  încadreze  în  cadrele  generale 
ale  tradiţiei  cultice  bisericeşti  străvechi  apostolice. 

25  np6q  ye  |it)v  t 6  djidpxupov  xai  aypa<pov  elvai  xf\v  aov  x<p  riveoţiaxt 
So^oXoyiav,  fexeîvo  Xâyoţiev:  6n  si  ţi£v  ţirjSâv  exepov  aypatpov,  ţuţbe  xooxo 
rcapaSex&f]1^'  ei  xa  rcXeîcxa  xcov  puoxiKcuv  dypatpax;  v  epTioXixeoexai,  ţiexd 
rtoXXouv  xâ>v  fcxâptov  xai  xouxo  7tapa6e£;6|is0a.  *  AtiooxoX,ik6v  5e  oîpai  kcu  xo  xaîţ 
dypatpou;  rtapaSdoeoi  7tapa|i6vetv.  De  Spiritu  Sancto,  29,  71,1-6,  Sieben,  p.  292. 

24 '  Eyd)  g£v  oov  abxdq,  ei  xpî)  ţie  xobjiov  iSiov  eirceiv,  atortep  xivd  K>.f|pov 
naxpcpov  xtjv  (pcov^v  iat>xT|v  SicupiAdxxca,  7iapa>.aPaiv  rcapd  dvdpoq  ţiaicpov  kv  rfj 

2.  Pasajul  clasic  din  tratatul  „Despre  Sfanţul  Duh”  în  care  autorul  chestionează 
posibilitatea  fundamentării  practicilor  liturgice  pe  tradiţia  nescrisă  a  Bisericii  şi  a 
improvizării  în  cult  este  cel  din  capitolul  27,  66: 

■  **  :<■  ; 

„Cuvintele  epiclezei  [rostite]  la  sfinţirea  pâinii  [Sfintei] 

Euharistii  şi  a  potirului  binecuvântării,  cine  dintre  sfinţi  ne-a  lăsat-o 
în  scris?  Căci  noi  nu  ne  mulţumim  doar  cu  acelea  pe  care  Apostolul 
sau  Evanghelia  le  aminteşte,  ci  rostim  şi  înainte  şi  după  şi  alte 
cuvinte,  pe  care  le-am  primit  din  tradiţia  nescrisă,  ca  având  mare 
putere  [însemnătate]  la  [săvârşirea]  Tainei.”25 

Este  evidentă  distincţia  pe  care  Sfanţul  Vasile  o  face  în  acest  capitol  27  între 
învăţăturile  pe  care  Biserica  le-a  moştenit  pe  cale  scrisă  şi  între  cele  pe  care  le-a  primit 
prin  Tradiţie  de  la  Sfinţii  Apostoli,  între  XY)piryp.a,  mărturisirea  oficială  şi  publică  a 
adevărului  de  credinţă  creştin  şi  între  86y|Jt.a,  învăţătura  tainică  nescrisă,  experienţa 
de  veacuri  a  Bisericii,  păstrată  în  tăcere,  sesizată  şi  trăită  în  cultul  divin  de  către 
creştini 26.  Aoyp-a  este  tradiţia  liturgică  ecclesială  cu  învăţăturile  de  credinţă  tainice  ce 

Xeixoopyi^  iov)  08OU  6ia£V|aavxoq  xpdvov,  8i°  oî>  Kai  bpaicxloG^v,  xai  xf|  bTiripecig 
ttV; ’EKKXrialcu;  npoahx^v-  Ava£r|xâ)v  St  Kat°  kpaoxov  eî  xi;  apa  xâ>v  naXax&v 
Kai  paKaptoDv  âv5pa>v  fcxpf|oaTO  zabzai ^  xaîţ  vî>v  âvxiXeyoţiSvaic;  cpcovatc;,  noXXofx; 
eupov  Kai  xf|  âpxaidiriTi  xo  A£i6tuoxov  £x0VTaţ-  De  Spiritu  Sancto,  29,  71, 28-35,  Sieben, 
p.  295. 

25  De  Spiritu  Sancto  27,  66»  15-21:  Ta  tfj<;  ^paia  bii  xf|  fcva&Et^ei  zob 

ăpxou  xr|<;  Ebxapiaxiac;  Kal  xou  7toxripioo  xf|c;  ebXoyiac;,  xi<;  xa>v  âyicov  fcyypdtpax; 
f]pîv  KaxaX£Xoi7t€v;  Oh  yap  xouxoiq  âpicoupeOa,  a>v  6  ăndczoXoq  f|  xo  el>ayy£ 
Xiov  fc7i£pvî]a0r|,  ăXXa  Kai  7tpoX6yojiev  xai  feTuXâyoţiEv  cxepa»  toţ  pEyaXr|v  8xovia 
rcpoq  xo  puoxTjpiov  xi)v  ioxuv,  £k  zf\q  âypacpoo  5i5aoKaXia<;  JtapaXapdvxeţ.  Sieben, 
p.  274,  Comiţescu,  p.79. 

26  Cuplul  acesta  xVipuypa-Soy  pa  este  esenţial  în  teologhisirea  Sfântului  Vasile,  fără  de  care  nu 
poate  fi  corect  sesizată  pnevmatologia  sa.  Ghidat  de  o  fină  şi  distinsă  gândire  teologică,  marele  părinte 
capadocian  a  făcut  distincţia  între  nucleul,  miezul  adevărului  creştin  şi  exprimarea  lui  în  concepte 
teologice.  Aoypx  este  însăşi  viaţa  Bisericii,  este  adevărul  tainic  ce  îl  conţine  şi  care  nu  se  propovăduieşte, 
pe  când  xrjpuyjjta  este  mărturisirea  şi  definirea  sinodală  a  adevărurilor  de  credinţă,  care  este  supusă 
evoluţiei  istorice,  pasibilă  de  îmbunătăţiri  şi  aprofundări.  A  oy  pa  are  la  Sfântul  Vasile  alt  înţeles,  faţă  de 
cel  consacrat  mai  în  limbajul  teologic,  care  numesc  dogma  învăţătura  definită  şi  precizată  a  Bisericii. 
Referitor  la  nuanţele  şi  semnificaţiile  acestor  termeni  în  gândirea  Sfântului  Vasile  cel  Mare  a  se  vedea: 

G.  Florovsky,  Function  of  Tradition  in  the  Ancient  Church ,  GOTR  9  (1963),  p.  181-200;  Amand  de 
Mendieta,  The  Pair  xrjpvŢţia  andSoypux  in  the  Theological  Thought  of  St.  Basil  of  Caesarea ,  JThS  1 6 
(1965),  p. 129-142;  Idem,  The  „ Unwritten "  and  „Secret*1  Apostolic  Traditions  in  the  Theolgical 
Thought  of  St.  Basil  of  Caesarea,  Edinborough,  1965,  p.  16-60;  B.  Pruche,  K7jpuypa  et  Aoypux  dans 
le  t raite  Sur  le  Saint  Esprit  de  Saint  Basile  de  Cesaree  en  Cappadoce,  SP  9  (=TU  94),  Berlin,  1966, 
p.  257-262;  H.  Dorries,  Basilius  und  das  Dogma  vom  Heiligen  Geist.  in  Idem  (edft  Wort  und  Stunde 
l.  Gesammelte  Studien  zur  Kirchengeschichte  des  vierten  Jahrhunderts ,  Gottingen,  1 966,  p.  1 1 8-144; 

H. J.  Sieben,  Eine  Bibliographie  zu  Wortern  und  Begriffen  aus  der  Patristik  (1918-1978),  Berlin,  New 
York,  1980. 

le  cuprinde,  transmisă  de  la  Apostoli  prin  Tainele  Bisericii  [ev  fJLiKTTYjpicp]27,  iar  XYjpi/fP-a 
ca  formularea  şi  mărturisire  de  credinţă  încearcă  să  definească  şi  să  precizeze  învăţătura 
Bisericii  pe  înţelesul  tuturor28.  Se  pare  astfel,  că  majoritatea  formularelor  euhologice 
erau  nescrise29,  iar  săvârşitorul  Sfintelor  Taine  improviza  intr-un  cadru  dat,  folosindu- 
se  de  tainicul  tradiţiei  apostolice  [$OYfJ.a]  pentru  a  exprima  în  manieră  personală  în 
textul  anaforalei  ceea  ce  din  totdeauna  Biserica  a  experiat. 

A 

3.  In  alt  pasaj  din  tratatul  său  despre  Sfanţul  Duh,  marele  părinte  capadocian 
pare  să  cunoască  un  formular  liturgic  deja  fixat  în  scris  din  secolul  III  şi  pus  sub 
autoritatea  Sfântului  Grigorie  Taumaturgul  (t  270): 

. .  Ja  ceea  ce  el  (Sfântul  Grigorie  Taumaturgul]  a  lăsat  Bisericii 
nu  s-a  mai  adăugat  nici  un  act  [liturgic]  nici  un  cuvânt,  nici  vreun 
oarecare  rit  tainic.  Multe  din  cele  ce  se  săvârşesc  de  către  ei  par  să 
fie  incomplete  [neterminate]  din  cauza  vechimii  compunerii  lor;  căci 


27  De  Spirit u  Sancto  27, 66,  1*4:  „între  dogmele  şi  învăţăturile  propovăduite  păstrate  în  Biserică, 
pe  unele  din  predania  scrisă  le  avem,  pe  celelalte  le-am  primit  dăruite  pe  calea  Tainelor  din  tradiţia 
Apostolilor.  [Tcov  fev  xf|  ’  EKKXrţotqi  TtEtpuXaypevov  8oypdxa)v  tcai  KTipuypdxcov,  xa 
gev  xry;  syypdcpoi)  SrâaaKaXiaţ  ex°ll£V*  tSv  dnoaxdXov  7tapct56 

oettx;  8ia8o0evxa  f^jatv  ev  guaxrjpicp  7rape5e^dge0u].  Expresia  sv  fiooxr|pup  a  fost  aleasă 
de  Sfanţul  Vasile  pentru  a  introduce  o  enumerare  a  Tainelor  pe  care  îe  va  menţiona  ca  alcătuind  învăţătura 
tainică  a  Bisericii,  a  acelor  acte  liturgice  prin  care  se  comunică  pleromei  ecclesiale  în  chip  tainic  şi 
nevăzut  harul  dumnezeiesc.  Vezi:  J.  Gribomont,  Esoterisme  et  Tradition  dans  le  Trăite  du  Saint-Esprit  de 
Saint  Basil ,  Oecumenica.  Jahrbuch  fur  okumenische  Forschung  2  (1967),  p.  52-53;  G.  Florovsky,  Func¬ 
ţia  n  o  f  Tradition . .  .p.  194. 

2B  „Altceva  este  dogma  şi  altceva  este  kcrîgma.  Despre  una  se  tace,  despre  cealaltă  se 
propovăduieşte  în  public.  O  formă  de  tăcere  este  şi  obscuritatea  de  care  se  foloseşte  Scriptura,  îngreunând 
înţelegerea  dogmelor  în  folosul  cititorilor.'"  De  Spiritu  Sancto  27, 66,  56-60;vAXXo  ydp  86y|ia,  Kttt 
dXXo  Kîjpuypa.  To  pcv  ydp  ouoTtSxai,  ia  8e  Krjpoypaia  Srjgooieoexat.  Ziconff;  8e 
elSoţ  Kai  r\  doatpeia,  fi  KeypT]tai  f\  Tpaipii,  8uo0ed)pr|iov  Kaxaoxxodţouoa  xd)v 
8oypdicov  tov  voî)V  rcpoţ  io  lâv  eviuyxavovtcov  X.baiTeA6<;.,  Sieben,  p.  276.  Regretăm 
traducerea  românească  defectuoasă  a  acestui  pasaj  din  PSB  12,  p.  80. 

2V  Disciplina  arcană  impunea  ca  învăţătura  tainică,  nescrisă  a  Bisericii,  să  fie  păstrată  cu 
sfinţenie  în  tăcere:  „Nu  am  fost  oare  bine  învăţaţi  din  această  nepropovăduită  şi  ascunsă  învăţătură,  pe 
care  în  modestă  şi  lipsită  de  griji  tăcere  părinţii  noştri  au  păstrat-o,  că  cinstea  (sfinţenia)  Tainelor  prin 
tăcere  se  păstrează?  Ceea  ce  nu  au  voie  nici  măcar  să  vadă  cei  neiniţiaţi,  cum  ar  putea  fi  potrivit 
(înţelept)  ca  triumfător  prin  scrieri  acestora  ca  învăţătură  să  li  se  propovăduiască?  De  Spiriiu  Sancto 
27,  66,  28-34:  OOk  ek  xr\q  dSrţpooisuxou  Tauxr£  Kai  dnoppf|iou  8i6aoKaXtag,  fjv  ev 
d7toX.on:paypovhxcp  Kai  dîiepiepydoxq)  oiyfi  oi  7tax6p€i;  i)p(bv  etpoXa^av,  Ka/.cîx; 
eKsîvo  8e6t8ayp6voi,  xtâv  poc xrţp tcov  xo  oepvov  ouojif]  Staoco^eoBai;  A  ydp  ob5e 
enoKxeOetv  eleaţi  xo iţ  âpDfixoiq,  xouicov  n&c,  âv  fţv  eikdq  x^v  8t5aaKa/hav  kkBpi- 
apPeuetv  ev  ypdggaoiv;  Sieben,  p.  276.  Acest  fapt  nu  exclude  însă  posibilitatea  existenţei  şi  a 
unor  formulare  euhologice  scrise  la  sfârşitul  secolului  IV,  uzitate  fiind  în  paralel  cu  cele  reţinute  doar 
prin  tradiţia  orală. 

Cultul  creştin  al  Capadociei  secolului  IV 


i  nu  au  permis  cei  care  au  condus  ca  urmaşi  [ai  lui  Grigorie]  Bisericile 
ca  lucruri  care  după  el  au  apărut  să  fie  preluate  spre  adăugire/’30 

Dacă  Sfântul  Vasile  se  referă  aici  la  un  formular  euhologic  deja  fixat  în  scris 
ar  putea  fi  pus  sub  semnul  întrebării,  datorită  accentului  mare  11  pune  în  întreaga  sa 
operă  asupra  caracterului  oral  al  transmiterii  şi  păstrării  textelor  liturgice.  Astfel, 
aici  ar  putea  fi  vorba  aici  de  o  „fixare”  în  Tradiţie  impusă  de  personalitatea  Sfântului 
Grigorie  Taumaturgul,  care  a  făcut  ca  inovaţii  liturgice  cu  implicaţii  dogmatice  să 
nu  fie  acceptate31,  însă  faptul  că  începând  din  prima  jumătate  a  secolul  III  pot  fi 
întâlnite  formulare  liturgice  fixate  deja  în  scris,  cum  este  Tradiţia  Apostolică  a  lui 
Ipolit,  în  care  se  precizează  în  mod  clar  faptul  că  episcopul  nu  era  obligat  să  urmeze 
formularul  euhologic  scris  existent  la  acea  vreme,  ci  putea  să  improvizeze,  rămânând 
în  cadrele  învăţăturii  ortodoxe32,  pledează  pentru  posibilitatea  existenţei  concomitente 
în  epoca  Sfântul  Vasile  atât  a  unor  formulare  liturgice  fixe,  „model”  după  care  se 
ghida  episcopul  în  săvârşirea  Liturghiei,  cât  şi  a  unei  libertăţi  de  improvizare  în  actul 
de  celebrare  a  Sfintei  Euharistii,  libertate  care,  odată  cu  trecerea  timpului,  va  fi 
treptat  redusă  până  în  secolul  VI,  când  mai  toate  anaforalele  ajung  să  fie  aşternute 
în  scris33.  Astfel,  Novella  137  a  lui  Iustinian  din  anul  565  prevede  pentru  candidaţii 
la  rangul  de  episcop  obligativitatea  de  a  memora  şi  a  reda  textul  anaforalei  în  prezenţa 
ierarhilor  care  urmează  să  săvârşească  hirotonia34. 


*  ■ .  v  ■  ■  -  ’  ■  i- 1  '  '  f  \ . 


™  De  Spiritu  Sancto29ylA,7>\-l>S:Tai)Xr\  toi  Kcd  noXXă  xtov  nap"  abxcnţ  xeXoupi: 
vcov  VkXEinăţ  £Xeiv  Sokeî,  5ia  xo  ifj<;  KaxaaTdoECoq  &pxat6xpc>7iov.  Ob5£v  yap 
axovxo  oî  Kaxa  8iaSoxîjv  xa ţ  feictcA,r|otaţ  oiicovoprjoavTcq  xa>v  p£X°  fexsîvov 
eq>£op£06vxa>v  rcapaS££ao0cu  zic,  7tpoo0fjKTţv.  Sieben,  p.  304. 

M  Este  opinia  expusă  de  Arthur  Gibson  în  disertaţia  sa  doctorală  susţinută  la  Facultatea  de 
Teologie  a  Universităţii  Catolice  din  America,  rămasă  însă  nepublicată:  Saint  BasiVs  Liturgical  Author- 
ship ,  Washington  D.C.,  1965,  p.  15. 

n  Tradiţia  Apostolică,  9,  3-5:  „Iar  episcopul  să  mulţumească,  aşa  cum  am  spus  mai  sus.  Nu  este 
absolut  deloc  necesar  ca  el  să  rostească  aceleaşi  cuvinte  pe  care  noi  le-am  reprodus,  ca  şi  cum  s-ar  sili  să 
recite  din  memorie,  aducând  mulţumire  lui  Dumnezeu;  dar  să  se  roage  fiecare  după  cum  poate.  Dacă 
cineva  este  în  stare  să  se  roage  destul  de  mult  şi  să  rostească  o  rugăciune  solemnă,  este  un  lucru  bun.  Dar 
dacă  cineva,  când  se  roagă,  spune  o  rugăciune  scurtă  (măsurată*  limitată),  să  nu  fie  împiedicat,  numai  ceea 
ce  rosteşte  să  fie  cu  adevărat  ortodox.”  Anton  Hănggi,  Irmgard  Pahl  (eds.),  Prex  Eucharistica ,  Fribourg 
1968,  p.  80-81;  A  se  vedea  şi:  Gregory  Dix,  The  Treatise  on  thc  Apostolic  Tradition  of  St  Hippolytus , 
London,  1937, 2nd  edn  1968,  p.  4-9;  18-19.  Bemard  Botte,  La  Tradition  Apostolique  de  Saint  Hippolyte 
(=  Liturgiewissenschaftliche  Quellen  und  Forschungen  39),  Munster,  1963,  p.  11-17;  28-29. 

33  Allan  Bouley,  From  Freedom  to  Formula.  The  Evolution  of  the  Euharistie  Prayer  from  Oral 
Improvisation  to  Written  Texts ,  (~  Studies  in  Christian  Antiquity  21),  Washington,  1981,  p.  246. 

34  Novella  137,  2  şi  6,  ed.  Schoell,  Corpus  luris  civilis  111,  Berlin,  1 895,  p.  695-699;  A  se  vedea 
analiza  acestui  pasaj  la  G.  Wagner,  Der  Ursprungder  Chrysostomusliturgiey  (=Liturgiewissenschaftliche 
Quellen  und  Forschungen  59),  1973,  p.  30  ş.  u.;  R.Taft,  The  Great  Entrance,  (=OCA  200),  Roma,  1978, 
p.  360  ş.  u. 

Pe  baza  acestor  informaţii  pe  care  le  oferă  scrierile  Sfântul  Vasile  cel  Mare 
referitor  la  caracteristicile  rugăciunii  euharistice  din  a  doua  jumătate  a  secolului  IV, 
precum  şi  pe  baza  analizei  contextului  general  cultic  al  acestei  perioade  a  evoluţiei 
anaforalei  euharistice  a  fost  chestionată  problema  paternităţii  vasiliene  a  anaforalei  ce 
poartă  numele  sfanţului.  A  compus  Sfanţul  Vasile  o  anafora  nouă,  sau  a  prelucrat  un 
text  preexistent?  Răspunsul  dat  de  cercetarea  liturgică  este  că  în  acest  cadru  de  oralitate 
şi  fluiditate  a  cultului,  rolul  acestui  sfânt  părinte  a  fost  unul  literar,  de  perfecţionare  a 
unui  text  ce  era  atunci  în  uz  în  Cezareea  Capadociei,  pe  baza  Tradiţiei  nescrise,  tainice, 
binecunoscute  şi  familiare  acestuia35.  Este  astfel  evident  faptul  că  un  episcop  al  secolului 
IV  în  actul  de  redactare  sau  prelucrarea  a  unui  text  euhologic  trebuia  să  ţină  cont  de  o 
serie  de  norme,  de  un  cadru  definit,  cel  al  Tradiţiei  nescrise,  în  care  rugăciunea  euha- 
ristică  trebuia  să  rămână,  menţionând  creaţia,  iconomia  mântuirii,  cuvintele  de  instituire 
şi  o  doxologie  finală36,  având  astfel  destul  de  puţină  libertate  de  a  improviza.  Rolul  lui 
se  reducea  la  a  insera  pasaje  scurte  într-o  schemă  bine  definită,  cu  scopul  de  a  preciza 
şi  a  defini  mai  bine  conţinutul  teologic  al  textului  euhologic37. 

Lect  Dr.  CIPRIAN  STREZA, 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 


The  Christian  Worship  of  the  4lh  Century  Cappadocia,  between  Improvisa- 
tion  and  Written  Text.  An  Inquiry  into  St  Basil  the  Great’s  Writings.  In  Capa- 
doc  ia  of  the  4<h  centuty  the  worship  consisted  of  both  liturgicul  improvisation  and 
liturgicul  written  texts .  The  works  of  St  Basil  the  Great  are  a  very  clear  testimony  that 
each  bis  hop  of  his  time  was  conscious  about  a  convenţional  framework  for  the  Eu- 
charistic  prayer,  which  contained  some  specific  themes,  formulas r  phrases  and 
vocabular y  called  by  the  liturgists  as  " Formelgut”,  having  his  origins  in  the  apos¬ 
tolic  age.  In  the  4;h  century \  when  the  Church  was  involved  in  many  anti-heretical 
fights,  it  was  the  task  of  each  bis  hop  io  shape  this  elements  into  a  unified  prayer, 
aided  by  ideas  derived  front  Scripture  and  Tradition,  but  also  relying  on  insights  and 
words  of  his  own  îrying  also  to  bring  into  the  worship  the  orthodox  dogmatic  truth. 


35  H.  Engberding,  Das  eucharistische  Hochgebet  der  Basileiosliturgie,  Textgeschichtliche 
Untersuchungen  und  kritische  Ausgabe,  (=Theotogie  des  christlichen  Ostens  1),  Munster,  1931,  p. 
LXXXIV-LXXXV 

3*  R.C.  Hanson,  „The  Liberty  of  the  Bishop  to  improvise  prayer  in  the  Eucharist”,  Vtgiliae 
Christianae  15  (1961),  p.  173-176. 

37  G.  Cuming,  „Pseudonymity  and  Authenticity,  with  special  reference  to  the  Liturgy  of  St.  John 
ChTysostom,\  în  Elizabeth  A.  Livingstone  (ed.)f  Studia  Patristica  15,  Papers  presented  to  the  Seventh 
International  Conference  on  Patristic  Studies,  held  in  Oxford  1975,  (=TU  128),  Berlin,  1984,  p.  537. 

VECHIUL  TESTAMENT  ÎN  CULTUL  BISERICII* 


I.  INTRODUCERE 

Vechiul  Testament  a  fost  folosit  şi  cinstit  de  creştini  pentru  că  însuşi 
Mântuitorul  Iisus  Hristos  a  respectat  Legea  cea  Veche  şi  i-a  acordat  preţuire,  deoarece 
paginile  Scripturii  Vechi  vestesc  despre  Sine:  „Cercetaţi  Scripturile,  căci  socotiţi  că 
în  ele  aveţi  viaţă  veşnică  şi  tocmai  ele  sunt  care  mărturisesc  despre  Mine’'  (In.  5, 
39).  Mântuitorul  Hristos  este  plinitorul  şi  desăvârşitorul  Legii  Vechi:  „Să  nu  socotiţi 
că  am  venit  să  stric  Legea  şi  proorocii.  N-am  venit  să  stric,  ci  să  plinesc”  (Mt.  5, 
17).  Noul  Testament  apare  ca  o  continuitate  firească  a  celui  Vechi,  în  care  „evanghelia” 
mesianităţii  îl  propovăduia  în  chip  profetic  pe  Iisus  Hristos.  Mântuitorul  a  tâlcuit 
chiar  El  Scriptura  Vechiului  Testament  atunci  când  mergea  pe  cale  spre  Emaus 
împreună  cu  Luca  şi  Cleopa,  subliniind  bogăţia  mesianică  a  acesteia:  „Şi  începând 
de  la  Moise  şi  de  la  toţi  proorocii,  le-a  tâlcuit  lor,  din  toate  Scripturile  cele  despre 
El.”  (Lc.  24,  27).  în  acest  episod  scripturistic  Hristos  Logosul  se  descoperă  ca 
TÂLCUITOR  prin  excelenţă  al  Vechiului  Testament  dar  mai  ales  ca  şi  CONŢINUT 
TAINIC  al  acestuia. 

Sfinţii  Apostoli  vorbesc  şi  ei  lămurit  despre  valoarea  Scripturilor  veterotesta- 
mentare  pe  care  o  citează  în  scrierile  lor  arătând  astfel  legătura  organică  ce  există 
între  cele  două  Testamente.  Astfel  Sfântul  Apostol  Pavel  arăta  în  faţa  regelui  Agripa 
cadrele  propovăduirii  sale  de  la  care  nu  s-a  abătut:  „Dobândind  deci  ajutorul  de  la 
Dumnezeu,  am  stat  până  în  ziua  aceasta,  mărturisind  la  mic  şi  la  mare,^3ra  să  spun 
nimic  decât  ceea  ce  şi  prorocii  şi  Moise  au  spus  că  va  să  fie:  că  Hristos  avea  să 
pătimească  şi  să  fie  cel  dintâi  înviat  din  morţi  şi  să  vestească  lumină  şi  poporului  şi 
neamurilor.”  (F.  Ap.  26, 22-23).  Sfântul  Petru  vorbeşte  cu  mare  claritate  despre  carac¬ 
terul  inspirat  al  proorociei  Vechiului  Testament:  „Pentru  că  niciodată  proorocia  nu  s-a 
făcut  din  voia  omului,  ci  oamenii  cei  sfinţi  au  grăit,  purtaţi  fiind  de  Duhul  Sfânt”  (II 
Pt.  1,  21). 

Vechiul  Testament  nu  a  rămas  niciodată  o  carte  pecetluită  şi  închisă  prin  întru¬ 
parea  Mântuitorului,  ci  ea  a  fost  folosită  încă  din  primele  zile  ale  Bisericii  primare  (cf. 
F.Ap.  2,  42;  Efes.  5,  19;  Colos.  3,  16),  care  a  asimilat-o  ca  parte  integrantă  a  cultului 

*  Lucrare  în  cadrul  pregătirii  pentru  doctorat,  la  disciplina  Studiul  Vechiului  Testament,  întocmită 
sub  îndrumarea  Pr.  Prof.  Dumitru  Abrudan,  care  a  dat  şi  avizul  pentru  publicare. 

creştin,  alături  de  scrierile  ce  vor  forma  canonul  Noului  Testament.  Fără  Vechiul  Tes¬ 
tament  creştinii  nu  puteau  înţelege  cum  „Dumnezeu  odinioară  în  multe  rânduri  şi  în 
multe  chipuri  a  vorbit  părinţilor  noştri  prin  prooroci,  iar  în  zilele  acestea  mai  de  pe 
urmă,  ne-a  vorbit  nouă  prin  Fiul...”  (Evr.  1,1). 

Trebuie  să  ţinem  seama  că  prima  scriere  creştină  este  oferită  aproximativ  în 
anul  43  d.Hr.  de  către  Sfântul  Evanghelist  Matei.  El  adresează  opera  sa  în  primul  rând 
creştinilor  proveniţi  dintre  iudei1,  prezentând  evenimentele  hristice  ale  activităţii  mesi¬ 
anice  ca  fiind  împlinirea  Revelaţiei  trecute2.  Până  la  apariţia  evangheliei  mateene  şi 
încă  mult  timp  după  aceasta  creştinii  lecturau  şi  explicau  Vechiul  Testament  Ia  cultul 
divin,  evident  din  perspectiva  mesianică,  care-L  vestea  pe  Domnul  Hristos.  Noua 
credinţă  creştină  trebuia  argumentată  şi  susţinută  apologetic  prin  profeţiile  referitoare 
la  Mântuitorul3. 

Membrii  primei  comunităţi  creştine  din  Ierusalim  la  fel  ca  şi  Apostolii  erau  aleşi 
dintre  iudei,  fapt  care  îi  îndreptăţeşte  să  păstreze  la  început  deprinderile  de  cult  cu 
care  veneau  din  Legea  Vechiului  Testament.  Putem  vorbi  de  un  cult  mixt,  iudeo- 
creştin,  în  perioada  primară  a  istoriei  Bisericii  creştine.  Primii  creştini  îndeplineau  o 
parte  din  obligaţiile  cultului  public  iudaic  de  la  Templu,  adunându-se  în  foişorul  lui 
Solomon  la  ceasurile  obişnuite  de  rugăciune  ale  evreilor,  ceasul  al  treilea  (F.  Ap.  2, 
1 5),  al  şaselea  (F.  Ap.  1 0,  9)  şi  al  nouălea  (F.  Ap.  3,1).  Acestea  au  trecut  mai  târziu  ca 
rânduieli  de  sine  stătătoare  între  cele  şapte  Laude  ale  Bisericii.  Pe  lângă  rugăciunea  de 
la  Templu,  participau  şi  la  anumite  adunări  liturgice  de  cult,  specific  creştine,  ce  se 
săvârşeau  în  case  particulare,  îndeosebi  în  foişorul  Cinei  celei  de  Taină  din  casa  Măriei, 
mama  lui  loan  Marcu  (F.  Ap.  1,  13;  12,  12),  socotită  cel  mai  vechi  lăcaş  de  cult 
creştin.  Elementul  central  al  acestor  adunări  -  denumite  când  ovvaycoyai  (Iac.  2,  2; 
Evr.  10,  25),  când  ckkkrjoi'ai  (F.  Ap.  2,  5;  Rom.  16,  4;  I  Cor  16,  19,  etc.)  -  era 
frângerea  pâinii,  adică  Sfânta  Euharistie.  La  aceasta  se  adăugau  rugăciuni  în  comun, 
citiri  din  cărţile  sfinte  (1  Tes.  5,  27),  predica  şi  cântări  religioase,  între  care  şi  psalmii 
lui  David  (Efes.  5,  19).  Urmau  apoi  agapele  şi  colecta  pentru  săraci  (I  Cor.  16,  1-2)4. 

Caracterul  biblic  al  cultului  se  menţine  şi  în  perioada  post  apostolică:  „Şi  în  ziua 
numită  a  soarelui,  toţi  cei  ce  se  află  prin  oraşe  şi  prin  sate  ne  adunăm  la  un  loc  şi  se 
citesc  scrierile  Sfinţilor  Apostoli  sau  ale  profeţilor,  pe  cât  ne  permite  timpul. .  T5. 


1  Vezi  această  problemă  tratată  detaliat  la  Pr.  Prof.  Dr.  Stei  ian  Tofană,  Introducere  în  Studiul 
Noului  Testament ,  voi.  II,  Ed.  Presa  Universitară  Clujeană,  2002,  p.  88-94. 

:  Ibidem ,  p.  266. 

5  Vezi  Sf.  Iustin  Martirul  şi  Filozoful,  Dialog  cu  Iudeul  Trifon,  în  Apologeţi  de  limbă  greaca , 
trad.,  note,  indici  de  Pr.  Prof.  Dr.  T.  Bodogae,  Pr.  Prof  Dr.  O.  Căciulă,  Pr.  Prof.  Dr.  D.  Fecioru, 
EIBMBOR,  Bucureşti,  1997. 

4  Prezentarea  acestui  prim  program  liturgic  al  Bisericii  primare  cf.  Pr.  Prof.  Dr.  Ene  Branişte, 
Liturgica  generală ,  ed.  Il-a,  EIBMBOR,  Bucureşti,  1993,  p.  69. 

'  Sfanţul  Iustin  Martirul  şi  Filozoful,  A no/.oyia  xpconj  vncp  Kpioriavoov ,  cap.  67,  Migne,  P.G.  voi. 
VI,  col.  429,  apud  Magistrand  Mircea  Basarab,  „Vechiul  Testament  în  liturghiile  Ortodoxe”,  în  ST,  13 
(1961),  nr.  3-4,  p.  205. 

Aşezămintele  apostolice  descriu  în  amănunt  cuprinsul  cultului  dar  mai  ales  care 
era  partea  de  contribuţie  a  Vechiului  Testament;  „în  mijloc  (în  mijlocul  bisericii)  citeţul 
şezând  pe  un  loc  înalt,  să  citească  scrierile  lui  Moise,  şi  ale  Iui  Isus  al  lui  Navi,  ale 
Judecătorilor,  şi  ale  împăraţilor,  Paralipomenele  şi  cărţile  despre  întoarcerea  din  captivitate. 
Pe  lângă  acestea,  cărţile  lui  Iov  şi  ale  lui  Solomon  şi  ale  celor  şasesprezece  prooroci, 
fiicându-se  citirile  în  două  părţi.  Altcineva  să  cânte  psalmii  lui  David [  iar  poporul  să 
cânte  începutul  stihurilor .  După  aceasta  să  se  citească  Faptele  noastre  ale  Apostolilor. .  .”6 
Rolul  acestui  citat  este  şi  acela  de  a  confirma  faptul  că  la  temelia  imnografiei  creştine  au 
stat  psalmii  biblici,  al  căror  uz  liturgic  este  moştenit  din  cultul  iudaic:  „cei  dintâi  şi  mai 
importanţi  psalmi  folosiţi  în  cultul  Bisericii  primare  trebuie  să  fi  fost,  fără  îndoială, 
psalmii  mesianici,  adică  aceia  în  care  împăratul  şi  proorocul  David  a  întrezărit  şi  profeţit, 
mai  mult  sau  mai  puţin  clar,  venirea,  viaţa,  activitatea,  patimile  şi  moartea  Mântuitorului, 
ca  de  exemplu  Ps.  2,  16,  45,  72  (73),  110  (111)  ş.a/’7. 

Sfinţii  Părinţi ,  ca  următori  şi  continuatori  ai  învăţăturii  Mântuitorului  Iisus  Hristos 
şi  a  Sfinţilor  Apostoli,  mărturisesc  cu  toată  convingerea  valoarea  Vechiului  Testament 
pentru  mântuire,  legat  indestructibil  de  Noul  Testament,  amândouă  inspirate  de  acelaşi 
Duh  Sfânt.  Unitatea  Scripturii  este  apărată  fără  tăgadă  de  către  toţi  Sfinţii  Părinţi. 
Aducem  ca  exemplu  doar  pe  Sfântul  Chirii  al  Ierusalimului  care  zice:  «Unul  este 
Dumnezeul  celor  două  Testamente,  Cel  care  a  vestit  mai  înainte  în  Vechiul  Testament 
pe  Hristos,  arătat  în  Noul  Testament,  Cel  care  ne-a  călăuzit  prin  Lege  şi  profeţi  la 
Hristos.  Dacă  vreodată  vei  auzi  vreun  eretic,  hulind  Legea  şi  profeţii  răspunde-i  mân* 
tuitoarele  cuvinte:  fisus  n-a  venit  să  strice  Legea ,  ci  să  o  plinească »8. 

Pe  parcursul  veacurilor.  Vechiul  Testament  a  mai  pierdut  din  întrebuinţarea  largă 
de  care  s-a  bucurat  la  începutul  creştinismului  şi  în  epoca  patristică,  accentul  mutându-se 
tot  mai  mult  pe  Noul  Testament,  neglijindu-se  uneori  adevărul  de  necontestat,  că  Vechiul 
Testament  sprijină  pe  cel  Nou,  iar  Noul  Testament  îl  explică  pe  cel  Vechi,  formând 
împreună  o  unitate  desăvârşită ,  şi  susţinem  această  afirmaţie  pe  cuvintele  Fericitului 
Augustin:  „No vum  Testamentum  in  vetere  latet \  Vetus  Testamentum  in  Novo  patet”9. 

Biserica  Ortodoxă  argumentează  şi  prin  cultul  ei  adevăratul  rol  al  Vechiului  Tes¬ 
tament  în  iconomia  mântuirii.  în  cele  ce  urmează  vom  apela  la  izvorul  nesecat  al 


cărţilor  de  cult,  lăsându-le  să  grăiască  despre  evidenţa  învăţăturii  revelate  a  Vechiului 
Testament  în  cultul  divin.  Cultul  Bisericii  nu  face  altceva  decât  să  pună  în  lumină 


comorile  şi  paginile  istoriei  mântuirii,  cuprinse,  din  perspectiva  analizei  noastre,  în 


Vechiul  Testament. 


6  Aşezămintele  apostolice ,  cartea  II,  cap.  57,  trad.  Mihâlcescu  Pâslaru  Niţu,  1928,  p.  76,  apud. 
Prot.  Dr.  D.I.  Belu,  Vechiul  Testament  ca  izvor  omiletic,  în  M.A.,  19  (1957),  nr  5-8,  p.  520, 

7  Pr.  Prof.  Dr.  Ene  Branişte,  op.  cit ,  p.  706. 

8  Sfântul  Chirii  al  Ierusalimului,  Cateheza  4,  33  trad.  D.  Feciorii»  Bucureşti,  1943,  p.  129,  apud. 
Prot.  Dr.  D.I.  Belu,  art  cit.,  p.  512-513. 

9  Cf.  Pr.  Prof.  Dr.  lsidor  Todoran,  Arhid.  Prof.  Dr.  Ioan  Zâgrean,  Teologia  Dogmatică  (manual 
pentru  seminariile  teologice),  EIBMBOR,  Bucureşti,  1991,  p,  73. 

II.  VECHIUL  TESTAMENT  ÎN  CULTUL  DIVIN  ORTODOX 


Odată  cu  dezvoltarea  imnografîei  şi  a  alcătuirii  de  cărţi  cultice  în  Biserica  Orto¬ 
doxă,  păstrătoare  şi  transmiţătoare  fidelă  a  Sfintei  Scripturi  şi  a  Sfintei  Tradiţii,  nu  a 
înlăturat  folosirea  Vechiului  Testament  în  alcătuirea  imnelor  liturgice,  ci  dimpotrivă  a 
acordat  un  spaţiu  important  izvorului  veterotestamentar  ce  consolidează  adevărul  de 
credinţă  că  Iisus  Hristos  este  Mesia  cel  prezis  de  prooroci.  Imnografii  şi  alcătuitorii 
cărţilor  cultice  ortodoxe  au  descoperit  prin  lucrarea  lor,  pusă  în  slujba  adevărului  divin, 
sensurile  şi  dimensiunile  teologiei  biblice  a  Vechiului  Testament  în  unitate  desăvârşită  cu 
cel  Nou.  Fie  că  este  vorba  de  psalmii  mesianici,  fie  de  cântările  biblice,  paremii,  personaje 
sau  evenimente  tipologice,  imnografia  ortodoxă  le-a  pus  la  îndemâna  credincioşilor  care 
participă  la  cultul  divin.  Rânduiala  sfintelor  Liturghii,  a  celor  şapte  Taine,  şapte  Laude, 
precum  şi  a  Ierurgiilor  evidenţiază  învăţătura  revelată  a  Vechiului  Testament. 

Arhimandritul  Benedict  Ghiuş  subliniază  următorul  fapt:  „Cărţile  de  slujbă 
reprezintă  de  fapt  învăţătura  de  fiecare  zi  a  Bisericii.  Ele  sunt,  ca  structură,  expresia 
autorizată  şi  mereu  vie  a  întregii  predanii  patristice,  contemporană  cu  toate  veacurile. 
E  o  formă  a  tradiţiei  sfinte,  izvor  de  doctrină  dumnezeiască:  lex  credendi  ajunsă  lex 
orandr 10.  Există,  aşadar,  o  legătură  extrem  de  strânsă  între  imnografie,  dogmă  şi 
Sfânta  Scriptură,  o  relaţie  în  care  Vechiul  Testament  îşi  aduce  aportul  său  de  necontestat, 
subliniind  importanţa  teologiei  biblice  în  înţelegerea  textelor  liturgice. 

Trebuie  să  ţinem  seama  şi  de  faptul  că  procesul  de  alcătuire  a  cărţilor  de  ritual, 
aşa  cum  le  avem  în  forma  actuală,  s-a  încheiat  în  cursul  secolului  al  X-lea  şi  în  prima 
jumătate  a  secolului  al  Xl-lea11.  Această  perioadă  de  zece  secole  creştine  a  rămas 
marcată  profund  de  comoara  gândirii  şi  operei  patristice,  în  care  teologia  biblică  a 
reprezentat  un  segment  de  căpătâi;  „pe  urmele  autorilor  apostolici,  teologii  perioadei 
post  apostolice  conturează  metode  exegetice  potrivite  pentru  a  înţelege  şi  explica 
relaţia  dintre  Iisus  şi  tradiţia  Vechiului  Testamenf'n. 


IL1.  Vechiul  Testament  în  Sfintele  Taine 


Taina  Botezului  a  fost  prefigurată  de  profetul  Iezechil  atunci  când  vestea 
cuvintele  lui  Dumnezeu  despre  apa  cea  curăţitoare  ce  va  pregăti  fiinţele  pentru  primirea 
Sfântului  Duh.  Această  apă  face  ca  Botezul  să  fie  poartă  de  intrare  în  Legea  Noului 
Legământ:  „Şi  vă  voi  stropi  cu  apă  curată  şi  vă  veţi  curăţi  de  toate  întinăciunile  voastre 


şi  de  toţi  idolii  voştri  vă  voi  curăţi.  Vă  voi  da  inimă  nouă  şi  duh  nou  vă  voi  da;  voi  lua 


din  trupul  vostru  inima  cea  de  piatră  şi  vă  voi  da  inimă  de  came.  Pune-voi  înăuntrul 


vostru  Duhul  Meu  şi  voi  face  ca  să  umblaţi  după  legile  mele  şi  să  păziţi  şi  să  urmaţi 
rânduielile  Mele”  (36,  25-27). 


10  „Faptul  Răscumpărării  în  imnografia  Bisericii  Ortodoxe'1,  în  ST,  22  (1970),  nr.  1-2,  p.  72. 

11  Fr.  Prof.  Petre  Vintilescu,  Despre  poezia  imnografîcâ  din  cărţile  de  ritual  şi  cântare  bisericească , 
Ed.  Pace,  Bucureşti,  1937,  p.  149-157. 


12  Pr.  Prof.  Dr.  John  Breck,  Sfânta  Scriptură  in  Tradiţia  Bisericii,  Ed.  Patmos,  Cluj-Napoca  2003,  p.  57. 

Tot  la  Botez,  atunci  când  preotul  binecuvântează  untdelemnul  se  roagă  astfel: 
„  Stăpâne  Doamne ,  Dumnezeul  părinţilor  noştri,  Care  celor  ce  erau  cu  Noe  în  corabie 
le-ai  trimis  porumbelul,  având  în  gură  ramură  de  măslin,  semnul  împăcării  şi  al 
mântuirii  din  potop ,  şi-a  închipuit  prin  acela  taina  harului,  şi  ai  dat  rodul  măslinului 
spre  plinirea  Sfintelor  Tale  Taine. ,.”u.  Iată  că  stâlparea  de  măslin  adusă  lui  Noe  de 
porumbel  este  dăruită  noului  botezat  spre  împăcare,  mântuire  din  potopul  păcatului  şi 
spre  gustare  din  taina  harului. 

După  ce  pruncul  este  botezat  se  citeşte  Psalmul  3 1 l4,  în  care  se  vesteşte  chemarea 
la  înnoire  întru  Domnul,  ferirea  de  fărădelegi  şi  bucuria  celui  ce  se  naşte  din  Dumnezeu: 
„  Fericiţi  cărora  s-au  iertat fărădelegile  şi  cărora  s-au  acoperit  păcatele .  Fericit  bărba¬ 
tul  căruia  nu-i  va  socoti  Domnul  păcatul,  nici  nu  este  în  gura  lui  vicleşug ...  Veseliţi-vă 
în  Domnul  şi  vă  bucuraţi  drepţilor,  şi  vă  lăudaţi  toţi  cei  drepţi  la  inimă  ”  (v.  1-2,  12). 

Sfanta  Taină  a  Euharistiei  a  fost  prefigurată  în  Vechiul  Testament  începând 
cu  jertfa  lui  Melchisedec  (Fac.  14, 1 8-20),  cel  care  l-a  întâmpinat  pe  Avraam  cu  pâine 
şi  vin,  binecuvântându-1.  Iisus  Hristos  „preot  în  veac  după  rânduiala  lui  Melchisedec” 
se  oferă  nouă  ca  jertfă  în  Sfânta  împărtăşanie  sub  forma  pâinii  şi  a  vinului. 

în  cuvântarea  despre  pâinea  vieţii  (Ioan  6)  Mântuitorul  face  referire  la  mana 
dată  israeliţilor  în  pustie  (leş.  16)  -  „Părinţii  voştri  au  mâncat  mană  în  pustie  şi  au 
murit”  (v.  49)”,  arătând  apoi  că  aceasta  a  fost  doar  o  preînchipuire  a  adevăratei  pâini 
euharistice:  „Eu  sunt  pâinea  cea  vie  care  s-a  pogorât  din  cer.  Cine  mănâncă  din  pâinea 
aceasta  viu  va  fi  în  veci”(v.  51) 

Ca  şi  chip  al  Tainei  Sfintei  împărtăşanii  trebuie  să  amintim  şi  jertfa  mielului 
pascal  (leş  12).  Maleahi  a  profeţit  că  focul  nu  se  va  mai  aprinde  pe  jertfelnice  ci  se  va 
aduce  lui  Dumnezeu  tămâie  şi  prinoase  curate  (1,  10-11).  Euharistia  este  prinosul 
curat  al  Legii  celei  Noi  sfinţită  prin  jertfa  şi  învierea  lui  Hristos. 

Biserica  mărturiseşte  că  Taina  Căsătoriei  a  fost  instituită  de  Dumnezeu  încă 
din  grădina  Edenului  (cf.  Fac.  2,  18-25).  însuşi  Hristos  face  trimitere  la  Vechiul  Tes¬ 
tament  atunci  când  se  referă  la  căsătorie:  „N-aţi  citit  că  Cel  ce  i-a  făcut  de  Ia  început 
i-a  făcut  bărbat  şi  femeie”  (Mt.  19,  4).  Participând  la  nunta  din  Cana  Galileii  „Hristos 
întăreşte  din  nou  legătura  căsătoriei  dintre  bărbat  şi  femeie  şi  o  înalţă,  din  ordinea 
naturii,  în  ordinea  harului,  învăluind-o  în  ambianţa  harică  ce  iradia  din  Persoana  Sa”15. 

In  rugăciunile  din  rânduiala  Cununiei  sunt  cuprinse  figuri  ale  Vechiului  Testa¬ 
ment  aduse  spre  pildă:  Adam  şi  Eva  „Dumnezeule  cel  prea  curat  şi  Ziditorule  a  toată 
făptura ,  Care  din  Iubirea  Ta  de  oameni  ai  prefăcut  coasta  strămoşului  Adam  în  femeie 
şi  i-ai  binecuvântat  pe  dânşii  şi  ai  zis:  creşteţi  şi  vă  înmulţiţi  şi  stăpâniţi  pământul;  şi 
pe  amândoi  i-ai  arătat  un  trup  prin  însoţire ...  ”16,  Avraam  şi  Sarah,  Isaac  şi  Rebeca, 

lî  Molitfeinic ,  tipărit  cu  binecuvântarea  Prea  Fericitului  Teoctist  Patriarhul  Bisericii  Ortodoxe 
Române,  EIBMBOR,  Bucureşti,  1998,  p.  31. 

14  Ibidem,  p.  3. 

15  Pr,  Prof.  Dr,  Dumitru  Stăniloae,  Teologia  Dogmatică  Ortodoxă ,  voi.  3,  ed.  a  Il-a,  EIBMBOR, 
Bucureşti,  1997,  p.  123. 

16  Ibidem,  p.72. 

Iacov  şi  Rahela,  Iosif  şi  Asineta  cu  Efrem,  Manase-pruncii  lor,  Zaharia  şi  Elisabeta, 
lesei  din  neamul  căruia  s-a  născut  după  trup  Mântuitorul  Hristos17.  Alături  de  aceştia, 
într-o  altă  rugăciune  sunt  pomeniţi  Moise  şi  Semfora18.  Cei  ce  primesc  Taina  Cununiei 
sunt  puşi  sub  purtarea  de  grijă  a  lui  Dumnezeu,  Care  să-i  păzească  pe  ei  în  toate  zilele 
vieţii  lor  asemenea  celor  din  Vechiul  Testament  care  au  fost  puşi  sub  pronia  divină: 
Noe,  Iona,  cei  trei  tineri  în  Babilon,  Enoh,  Sem  şi  Ilie19.  „ Isaia  dănţuieşte  "  pentru  că 
s-a  împlinit  profeţia  lui:  ,,  Fecioara  a  luat  în  pântece  şi  a  născut  Fiu  pe  Emanuel,  pe 
Dumnezeu  şi  Omul;  Răsăritul  este  numele  Lui ,  pe  Care  slăvindu-L ,  pe  Fecioara  o 
fericim”1*  (cf.  Is.  7,14). 

A  .  . 

Intr-una  din  rugăciunile  de  la  Taina  Spovedaniei  sunt  evocaţi  David  şi  Manase, 
exemple  care  au  rămas  în  istoria  mântuirii  ca  putere  şi  râvnă  de  pocăinţă  în  faţa  lui 
Dumnezeu,  pentru  luarea  aminte  a  celor  care  îşi  mărturisesc  păcatele  şi  aduc  căinţă 
sinceră  pentru  ele. 

Cele  două  personaje  amintite  mai  sus  sunt  puse  alături  de  modelul  de  pocăinţă  al 
ninivitenilor,  în  rugăciunile  de  la  Taina  Sfântului  Maslu :  „... căci  Tu,  Doamne,  în 
Legea  cea  Veche  ai  rânduit  păcătoşilor  pocăinţă,  precum  lui  David  şi  ninivitenilor  şi 
celor  ce  au  fost  mai  înainte  şi  celor  după  aceştia  ...  ”22;  „Dumnezeule,  Mântuitorul 
nostru,  Cel  ce  prin  proorocul  Tău  Nat  an  ai  dămit  iertare  lui  David  care  s-a  pocăit  de 
păcatele  sale,  şi  ai  primit  rugăciunea  cea  de  pocăinţă  a  lui  Manase...  ,'23.  Numărul  de 
şapte  preoţi  cerut  pentru  săvârşirea  Sfântului  Maslu  îşi  găseşte  o  explicaţie  şi  în  Vechiul 
Testament:  Elisei  s-a  aşezat  peste  un  copil  mort  şi  s-a  rugat  lui  Dumnezeu  să-l  învieze 
„şi  a  strănutat  copilul  de  şapte  ori  şi  a  deschis  copilul  ochii”  (II  Regi  4,  35);  Iosua 
înconjurase  de  şapte  ori  cetatea  Ierihonului  şi  numai  după  aceasta  a  putut  să  o  cuce¬ 
rească  (Ios.  6,  16). 

11,2  Vechiul  Testament  în  sfintele  terurgii 

Rănduiala  aducerii  pruncului  la  biserică  după  patruzeci  de  zile  şi  citirea 
rugăciunilor  femeii  care  a  născut24  se  bazează  pe  referatul  din  Levitic  12,  2-8  unde 
sunt  prescrise  rânduieli  pentru  curăţirea  femeilor  după  naştere.  După  Legea  evreiască 
o  femeie  era  întinată  patruzeci  de  zile  în  urma  naşterii.  După  acest  timp  trebuia  să 
aducă  spre  jertfă  „un  miel  de  un  an,  ardere  de  tot  şi  un  pui  de  porumbel  sau  o 
turturică,  jertfa  pentru  păcat”  (Lev.  12,  6).  Această  rânduială  a  fost  împlinită  şi  de 
către  Maica  Domnului  (Lc.  2,  22-24).  ,, Doamne  Dumnezeul  nostru.  Cel  ce  prunc 


17  Ibidem ,  p. 

73. 

18  Ibidem,  p. 

74. 

19  Ihidem,  p. 

75. 

30  Ibidem ,  p. 

81. 

31  Ibidem ,  p. 

51. 

23  Ibidem ,  p. 

134. 

23  Ibidem ,  p. 

135. 

24  Ibidem ,  p. 

41. 

48 


STUDII  ŞI  ARTICOLE 


Vechiul  Testament  fn  cultul  Bisericii 


fiind ,  la  patr  uzeci  de  zile,  ai  fost  adus  la  Templul  Legii  de  Maria,  cea  neispitită  de 
nuntă  şi  sfântă  Maica  Ta.,.  ”25. 

In  slujba  sfinţirii  Agkiasmei  celei  mari ,  ce  se  săvârşeşte  la  praznicul  Botezului 
Domnului  lisus  Hristos,  se  găsesc  trei  paremii  din  proorocul  Isaia:  35,  1-10;  55,  1- 
13;  12,  3-626.  Acestea  întăresc  fundamentul  scripturistic  despre  apa  mântuitoare 
pătrunsă  de  Duhul  Sfânt.  Credinciosul  este  îndemnat  de  proroc  să  guste  din  izvoarele 
dătătoare  de  viaţă:  „veţi  scoate  apa  cu  veselie  din  izvoarele  mântuirii”  (12,  3);  „cei  ce 
sunteţi  însetaţi,  mergeţi  la  apă”  (55,  1 ).  In  vremurile  mesianice  vestite  de  Isaia  apa  va 
spiritualiza  creaţia:  „pământul  cel  fără  de  apă  se  va  preface  în  bălţi  şi  ţinutul  cel  însetat 
va  fi  izvor  de  apă”  (35,  7). 

Curăţirea  şi  totodată  salvarea  prin  apă  trimite  Ia  episodul  potopului  şi  corăbiei  lui 
Noe  (Fac.  7  şi  8)  -  cele  două  mari  simboluri  biblice  ale  Vechiului  Testament,  ce  l-au 
determinat  pe  Herma  să  spună  că:  „Biserica  este  zidită  pe  ape”,  iar  pe  Sfântul  Chirii  al 
Ierusalimului  să  scrie:  „Duhul  lui  Dumnezeu  se  purta  peste  ape. ..  începutul  lumii  este 
apa,  iar  începutul  Evangheliei  este  Iordanul”27. 

Slujba  înmormântării  mirenilor  cuprinde  în  paginile  ei  numeroase  ramuri  din 
Vechiul  Testament:  Psalmul  90  în  care  David  îşi  cânta  nădejdea  că  după  ce  va  trece 
din  viaţa  pământească  va  auzi  cuvintele  Domnului28,  iar  în  Psalmul  1 1 8,  care  constituie 
Catisma  principală  cuprinsă  în  rânduială29,  psalmistul  exclamă:  „aprins  e  sufletul  meu 
de  dorirea  judecăţilor  tale  în  toată  vremea...  Viu  va  fi  sufletul  meu  şi  Te  va  lăuda  şi 
judecăţile  tale  îmi  vor  ajuta  mie”  (Ps.  118,  20,  175).  Peste  cel  adormit  după  ce  este 
lăsat  în  mormânt  se  varsă  cenuşă  din  cădelniţă  şi  ţărână30  spre  a  arăta  adevărul  cuvintelor 
Scripturii,  că  omul  este  „pulbere  şi  cenuşă”  (Fac.  18,  27). 

Rugăciunea  la  aducerea  darurilor  de  pârgă^  este  bazată  pe  referirea  din  Ieşire 
23, 19  în  care  rânduiala  poporului  lui  Israel  prevedea  ca  roadele  pământului  să  fie  aduse 
mai  întâi  la  casa  Domnului  Dumnezeu  pentru  a  fi  binecuvântate  şi  numai  după  aceea 
folosite  „Pârga  din  roadele  ţarinii  tale  să  o  aduci  în  casa  Domnului  Dumnezeului  tău!” 

Rânduiala  binecuvântării  care  se  face  la  punerea  temeliei  bisericii  şi  la 
înfingerea  Crucii  aduce  aminte  prin  rugăciunile  ei  de  două  teme  ale  Vechiului 
Testament: 

a)  binecuvântarea  şi  sfinţirea  cu  untdelemn  a  pietrei  pe  care  lacov  dormise  şi  a 
avut  vedenie  de  la  Dumnezeu  (Fac.  28,  18-19) 

>  b)  toiagul  lui  Moise  (leş.  14)  ,  ■. 


25  Ibidem,  p.  43. 

26  Ibidem ,  p.  576-578. 

27  Cateheza  a  III-a,  5;  P.G.  33,  432,  apud  Paul  Evdochimov,  Ortodoxia ,  ElBMBOR,  Bucureşti 
1996,  p.  299 

28  Ibidem ,  p.  169-170. 

29  Ibidem ,  p.  17M81.  '*  * 

» Ibidem,  p.  200.  ^  '  llV‘  •  ' 

31  Ibidem ,  p.  360. 

Aceste  două  teme  au  fost  preluate  în  Rânduială  astfel:  „Doamne,  Dumnezeul 
părinţilor  noştri “  Căruia  a  fost  bineplacută  şi  bineprimită  vărsarea  untdelemnului  pe 
care  l-a  turnat  Iacov  pe  piatra  pe  care  a  pus-o  stâlp  şi  a  numit-o  casă  a  lui  Dum¬ 
nezeu ...  ”32.  „ Doamne ,  Dumnezeule  atotţiitorule,  Care  prin  toiagul  lui  Moise  ai  pre  în¬ 
chipuit  cinstita  şi  de  viaţă  făcătoare  Cruce  a  iubitului  Tău  Fiu,  Domnului  nostru 
Iisus  Hristos ... 

Tot  în  această  slujbă  de  punerea  temeliei  bisericii  găsim  incluşi  şi  Psalmii  83* 
86,  126,  13L  In  aceşti  Psalmi,  David  preaslăveşte  casa  lui  Dumnezeu  pe  care  cu 
atâta  dragoste  dorea  să  o  construiască.  Acest  lucru  s-a  întâmplat,  însă,  prin  urmaşul 
său  -  Solomon  -  care  a  zidit  Templul  din  Ierusalim.  Poezia  acestor  Psalmi,  adâncimea 
spirituală  a  lor,  relevă  pentru  noi  imaginea  lui  David  urcând  treptele  desăvârşirii 
spre  Dumnezeu,  tânjind  să  calce  în  „curţile  casei  Dumnezeului  nostru”:  „Cât  de 
iubite  sunt  lăcaşurile  Tale,  Doamne  al  puterilor  !  Doreşte  şi  se  sfârşeşte  sufletul 
meu  după  curţile  Domnului;  inima  mea  şi  trupul  meu  s-a  bucurat  de  Dumnezeul  cel 
viu”  (Ps.  83,  1-2). 

Poruncile  pe  care  Dumnezeu  le-a  dat  lui  Moise  cu  privire  la  modul  confecţionării 
celor  trebuincioase  înfrumuseţării  Cortului  Sfânt  (leş.  25  şi  37)  sunt  amintite  în 
rugăciunea  de  la  Rănduiala  binecuvântării  îmbrăcăminteior  şi  acoperămintelor 
dumnezeiescului  presto!  şi  al  jertfelnicului :  ,, Doamne  Dumnezeule ,  Părinte 
atotţiitorule ,  Care  ai  poruncit  pe  Muntele  Si  nai  legiuitorului  Tău ,  robului  tău  Moise, 
a  face  deosebite  înfrumuseţări ,  acoperăminte  şi  mahrame,  spre  a  fi  folosite  la  slujbele 
Cortului  mărturiei  şi  ale  legiuitului  Tău  jertfelnic ,  precum  atunci  pe  acelea  cu 
milostivire  primindu-le  le-ai  sfinţit  prin  mâna  lui  Aaron  ...  ”34. 

Rugăciunea  pentru  sfinţirea  discului :  „  Stăpâne  atotţiitorule ,  Doamne  Dum¬ 
nezeul  nostru ,  cel  ce  ai  dat  lege  lui  Moise  şi  rânduieli  pentru  slujbă,  şi  ai  poruncit  a 
se  face  şi  a  se  sfinţi  în  templu ,  spre  slava  prea  sfântului  Tău  nume,  vase  de  aur  şi 
argint,  spre  a  se  aduce  Ţie ,  Adevăratului  Dumnezeului  nostru,  multe  feluri  de  jertfe 
care  au  fost  umbră  şi  închipuirea  jertfei  adevărate  şi  fără  de  sânge  de  acum  ...  ”s'\ 
face  trimitere  veterotestamentară  la  vasele  sfinte  confecţionate  pentru  Cortul  Sfanţ 
(leş.  37,  16)  şi  Templu  (I  Reg.  7,  50). 

Cartea  Tobit,  îmbrăcată  într-o  haină  morală  deosebit  de  frumoasă,  participă  la 
rugăciunile  ce  se  rostesc  pentru  cei  ce  călătoresc :  „binecuvântează  călătoria  lui  (n.), 
şi-i  trimite  lui  precum  oarecând  robului  Tău  Tobie,  înger  paşnic,  împreună-călător, 
povăţuitorşi  sprijinitor 


32  Ibidem,  p.  520 

33  Ibidem,  p.  521. 

34  Ibidem ,  p.  539. 

35  Ibidem,  p.  541. 

36  Liturghier ,  tipărit  cu  aprobarea  Sfântului  Sinod  şi  cu  binecuvântarea  Prea  Fericitului  Părinte 
Teoctist  Patriarhul  Bisericii  Ortodoxe  Române,  E1BMBOR,  Bucureşti,  1995  p.  383. 

Pocăinţa  lui  lezechia,  Manase,  David  şi  a  ninivitenilor  este  adusă  ca  pildă  în  cererile 
speciale  pentru  cei  bolnavi :  „Cel  ce  ai  primit  lacrimile  lui  lezechia  şi  a  Iui  Manase  şi 
pocăinţa  ninivitenilor  şi  mărturisirea  lui  David,  şi  degrabă  i-ai  miluit  pe  ei..  .”37. 

* 

II.3.  Substratul  vetero- testamentar  a  unor  acte  şi  obiecte  de  cult 

Binecuvântarea  liturgică  „  Binecuvântat  este  Dumnezeul  nostru ,  totdeauna 
acum  şi  pururea  şi  în  vecii  vecilor  ",  este  inspirată  din  binecuvântarea  pe  care  inima  lui 
David  a  înălţat-o  către  Dumnezeu:  „Bine  voi  cuvânta  pe  Domnul  în  toată  vremea, 
pururea  lauda  lui  în  gura  mea”  (Ps.  33,  I). 

Metania ,  executarea  ei,  folosită  în  cultul  divin  public  cât  şi  în  cel  particular,  o 
întâlnim  ca  act  de  proştemere  înaintea  lui  Dumnezeu  în  Numeri  16, 22:  „Iar  ei  (Moise 
şi  Aaron)  au  căzut  cu  feţele  la  pământ  şi  au  zis:  Doamne,  Dumnezeul  duhurilor  şi  a  tot 
trupul,  un  om  a  greşit  şi  Tu  Te  mânii  pe  toată  obştea?”. 

Postul  creştin  are  rădăcini  în  poveţele  proorocului  Isaia.  El  ne  vorbeşte  despre 
postul  adevărat  poruncit  de  Dumnezeu:  „Nu  ştiţi  voi  postul  care  îmi  place?  -  zice 
Domnul.  Rupeţi  lanţurile  nedreptăţii,  dezlegaţi  legăturile  jugului,  daţi  drumul  celor 

A 

asupriţi  şi  sfărâmaţi  jugul  lor.  Împarte  pâinea  ta  cu  cel  flămând,  adăposteşte  în  casă  pe 
cel  sărman,  pe  cel  gol  îl  îmbracă  şi  nu  te  ascunde  de  cel  de  un  neam  cu  tine.  Atunci 
lumina  ta  va  răsări  ca  zorile  şi  tămăduirea  ta  se  va  grăbi.  Dreptatea  ta  va  merge  înaintea 
ta,  iar  în  urma  ta  slava  lui  Dumnezeu”  (58, 6-8).  Coordonatele  fundamentale  ale  postului, 
trasate  de  Isaia  sunt  actuale  şi  valabile  şi  pentru  postul  creştinului,  ba  mai  mult  sunt 
virtuţi  ce  trebuie  împlinite  în  dorinţa  dobândirii  mântuirii. 

Un  exemplu  de  post  în  Vechiul  Testament  este  şi  Moise.  Când  s-a  urcat  în 
Muntele  Sinai  să  primească  tablele  Legii  pentru  a  doua  oară  „a  stat  acolo  la  Domnul 
patruzeci  de  zile  şi  patruzeci  de  nopţi,  şi  nici  pâine  n-a  mâncat,  nici  apă  nu  a  băut. 
Şi  a  scris  Moise  pe  table  cuvintele  legământului”  (leş.  34,  28).  llie  Tesviteanul  a 
postit  şi  el  la  pârâul  Cherit,  care  este  în  faţa  Iordanului  (I  Regi  17),  apoi  a  fost 
hrănit  cu  pâine  şi  untdelemn  de  o  femeie  din  Sarepta  Sidonului  iar  în  pustiu  de  un 
înger  care  îi  aducea  mâncare  (I  Regi  19,  5-8).  Profetul  Daniel,  împreună  cu  cei  trei 
tineri  Anania,  Misael  şi  Azaria,  a  postit  ca  să  nu  se  spurce  cu  mâncărurile  din  ţara 
Babilonului  (cf.  Dan  1). 

Candela ,  policandrul ,  sfeşnicul ,  cădelniţa ,  arderea  lumânărilor  din  ceară 
curată ,  mirul  pentru  sfânta  ungere  şi  tămâia  mirositoare  erau  elemente  componente 
ale  cultului  divin  de  la  Cortul  Sfanţ  apoi  de  la  Templu.  Aceste  elemente  au  fost  preluate 
mai  târziu  în  biserica  creştină.  Tămâia  a  rămas  şi  pentru  noi  creştinii  simbolul  rugăciunii 
ce  se  ridică  şi  bate  la  porţile  cerului  pentru  a  fi  bine  primită  de  Dumnezeu.  Psalmistul 
spunea:  „Să  se  îndrepteze  rugăciunea  mea  ca  tămâia  înaintea  Ta,  ridicarea  mâinilor 
mele,  jertfă  de  seară...”  (Ps.  140,  2),  iar  preotul  când  binecuvântează  tămâia  rosteşte 
rugăciunea:  „  Tămâie  Iţi  aducem  Ţie ,  Hr  ist  oase  Dumnezeul  nostru  intru  miros  de  bună 

yi  Ibidem,  p.  390. 

mireasmă  duhovnicească ,  pe  care  primind-o  întru  jertfelnicul  Tău  cel  mai  presus  de 
ceruri ,  trimite-ne  nouă  harul  preasfântului  Tău  Duh”n. 

Icoanele  cu  rolul  lor  catehetico-cultic  sunt  prefigurate  prin  prescripţiile  date  de 
Dumnezeu  lui  Moise  pentru  construirea  obiectelor  cultice  de  la  cortul  adunării:  „Să 
faci  doi  heruvimi  de  aur;  şi  să-i  faci  ca  dintr-o  bucată ,  ca  şi  cum  ar  răsări  din  cele 
două  capete  ale  capacului  (chivotului  -  n.n.).  Să  pui  un  heruvim  la  un  capăt  şi  un 
heruvim  la  celălalt  capăt  al  capacului.  Şi  heruvimii  să-i  faci  ca  şi  cum  ar  ieşi  din 
capac .  Heruvimii  aceştia  să  fie  cu  aripile  întinse  pe  deasupra  capacului,  acoperind 
cu  aripile  lor  capacul ,  iar  feţele  să  şi  le  aibă  unul  spre  altul;  spre  capac  să  fie  feţele 
heruvimilor  ”  (Ieşire  25,1 8-22);  Ieşire  26, 3 1  :  „Să faci  o  perdea  (între  Sfânta  Sfintelor 
şi  Sfânta  -  n.n.)  de  in  răsucit  şi  de  mătase  violetă ,  stacojie  şi  vişinie ,  răsucită,  iar  în 
ţesătura  ei  să  aibă  chipuri  de  heruvimi,  alese  cu  iscusinţă 

Aceste  adevăruri  biblice  le  mărturiseşte  preotul  în  Rugăciunea  ta  sfinţirea  icoa¬ 
nelor 39.  Poruncile  acestea  dumnezeieşti  sunt  deosebit  de  importante  pentru  teologia 
icoanei  deoarece  „arată  că  lumea  cerească  a  spiritelor  poate  să-şi  găsească  expresia  sa 
artistică,  fiindcă  are  chip  omenesc:  pe  arca  Alianţei,  Vechiul  Testament  ne-a  lăsat 
chipul  sculptat  al  heruvimilor.  Hristos  eliberează  pe  oameni  de  idolatrie  nu  în  mod 
negativ,  prin  suprimarea  oricărui  chip,  ci  în  mod  pozitiv,  revelând  adevăratul  chip 
omenesc  al  lui  Dumnezeu”40. 


Untdelemnul  era  materie  importantă  în  cultul  divin  al  Vechiului  Testament, 
fiind  parte  integrantă  la  sacrificii,  conform  prescripţiei  din  Lev.  2,  1 :  „Dacă  cineva 
voieşte  să  jertfească  Domnului  prinos  de  pâine,  să  aducă  făină  bună  de  grâu,  să 
toarne  peste  ea  untdelemn  şi  să  pună  pe  ea  tămâie”.  Untdelemnul  a  fost  socotit  ca 
materie  cultică  vegetală  aleasă,  „întrebuinţându-se  la  ungerea  spirituală  a  credinţei, 
simbolul  spiritului  lui  Dumnezeu,  precum  tămâia  este  ungerea  spirituală  a 
rugăciunii”41. 

Referindu-se  la  rânduiala  ungerii  cu  untdelemn  în  momentul  sfinţirii  arhiereilor 
şi  preoţilor  din  Vechiul  Testament  (leş.  29,  7)  dar  şi  la  cuvântul  psalmistului  -  „îngră- 
şat-ai  cu  untdelemn  capul  meu”  (Ps.  22,  5),  Sfi  Chirii  al  Alexandriei  vorbeşte  de 
sfinţirea  creştinilor  prin  Sfântul  Mir:  „Aşa  am  fost  îngrăşaţi  şi  noi  la  minte  prin  dăruirea 
Duhului...  şi  am  fost  sfinţiţi  şi  noi  şi  împodobiţi  cu  harul  de  sus  şi  am  fost  unşi  spre 
desăvârşirea  dumnezeiască,  pentru  ca,  îndrăznind,  să  aducem  lui  Dumnezeu  darul 


duhovnicesc  cu  mâini  curate  şi  atotnevinovate”42. 

a 

In  ceea  ce  priveşte  ierarhia  putem  spune  că  în  Vechiul  Testament  ea  era  organizată 


în  trei  trepte:  leviţi,  preoţi  şi  arhierei.  Ea  preînchipuia  treptele  ierarhice  ale  Legii  celei 


38  Li  tur gh  ier,  p.  108. 

19  Molitfelnic,  p.  550-551. 

40  Paul  Evdochimov,  op,  cit ,  p.  237. 

41  Pr.  Prof.  Dr  Mircea  Chiatda ,  Sacrificiile  Vechiului  Testament ,  Caransebeş  1941»  p.  100. 

42  închinare  in  Duh  şi  Actevâr,  cartea  XI,  P.G.  68,  752  C;  apud  Pr.  Prof.  Dr.  Dumitru  Stâniloae, 
op.  cit.,  p.  47. 

Noi,  sacerdoţiul  Bisericii  creştine:  diaconi,  preoţi,  şi  episcopi.  Veşmintele  Vechiului 
Testament  au  fost  preluate  cu  unele  schimbări  în  cultul  divin  creştin:  stiharul ,  provenind 
din  meii  (leş.  28,  31-32);  sacosul  arhiereului  şi  felonul  preotului  din  efod  (leş.  28, 
6);  brâul  din  cingătoare  (leş.  28,  8)  iar  mitra  episcopilor  creştini  având  originea  în 
mitra  arhiereilor  vechi-testamentari  (leş.  29,  6).  La  sfinţirea  veşmintelor  bisericeşti 
celor  noi  -  stihar,  epitrahil,  felon,  mânecuţe  şi  orar  diaconesc  -  una  dintre  rugăciuni 
ne  aduce  aminte:  „  Doamne  Dumnezeule  atotţiitorule...  Care  ai  poruncit  robului  Tău 
Moise  să  facă  veşminte  arhiereşti  şi  preoţeşti  şi  alte  feluri  de  podoabe  spre  bunăcuviinţa 
şi  frumuseţea  sfântului  Tău  altar ...  'M3. 

II.4  Vechiul  Testament  în  cele  şapte  Laude 

Numărul  de  şapte  laude  existent  în  cultul  creştin  ortodox  are  o  semnificaţie 
susţinută  şi  pe  cuvintele  psalmistului  David:  „de  şapte  ori  pe  zi  te-am  lăudat  pentru 
judecăţile  dreptăţii  Tale”  (Ps.  118,  164). 

Vecernia  ne  poartă  prin  psalmii  şi  cântările  ei  de  la  facerea  lumii  până  la  „plinirea 
vremii”,  atunci  când  dreptul  Simeon  a  putut  cânta,  luminat  fiind  de  Soarele  dreptăţii. 
Mesia  Cel  prezis  de  prooroci:  „Acum  slobozeşte  pe  robul  Tău,  Stăpâne,  după  cuvântul 
Tău,  în  pace;  că  au  văzut  ochii  mei  mântuirea  Ta,  pe  care  ai  gătit-o  înaintea  feţei 
tuturor  popoarelor:  lumină,  spre  descoperirea  neamurilor  şi  slavă  poporului  Tău 
Israel”  (Lc.  2,  29-32).  Psalmul  103  ne  prezintă  creaţia  lui  Dumnezeu  în  toată 
splendoarea  sa,  atotputernicia  lui  Dumnezeu  şi  sfinţenia  Lui  prezentă  şi  perceptibilă 
la  nivelul  tuturor  făpturilor.  Psalmistul  rămâne  uimit  înaintea  Creatorului:  „Cât  s-au 
mărit  lucrurile  Tale,  Doamne,  toate  cu  înţelepciune  lc-ai  făcut!  Umplutu-s-a  pământul 
de  zidirea  Ta”  (v.  25). 

Omul  căzut  strigă  dinaintea  uşilor  raiului  preînchipuite  de  uşile  împărăteşti  ale 
bisericii:  Doamne  strigat-am  către  Tine,  auzi-mă;  ia  aminte  la  glasul  rugăciunii  mele, 
când  strig  către  Tine!”  (Ps.  140,  1);  „Cu  glasul  meu  către  Domnul  am  strigat,  cu 
glasul  meu  către  Domnul  m-am  rugat”  (Ps.  141,  1). 

Cele  zece  stihuri  ce  se  pun  la  „Doamne  strigat-am”  sunt  însoţite  de  adevăruri 
dogmatice  nou-testamentare,  arătând  legătura  dintre  cele  două  Testamente.  Stihurile 
din  Psalmi,  prin  gura  proorocului,  sunt  plecate  în  rugăciune  aşteptând  întru  nădejde 
vremea  lui  Mesia:  „Pentru  numele  Tău,  Te-am  aşteptat,  Doamne;  aşteptat-a  sufletul 
meu  spre  cuvântul  Tău.  Nădăjduit-a  sufletul  meu  în  Domnul,  din  straja  dimineţii  până 
în  noapte.  Din  straja  dimineţii  să  nădăjduiască  Israel  în  Domnul”  (Ps.  129, 5-6).  „Dacă 
acele  versuri  (stihuri)  se  cântă  la  ambele  strane  dimpreună  cu  stihirile  alternativ,  atunci 
înseamnă,  că  Testamentul  Vechiu  stă  în  legătură  cu  cel  Nou,  după  cuvântul  Mântuito¬ 
rului:  «n-am  venit  să  stric  Legea,  ci  să  o  plinesc»”44. 

43  Ibidem%  p.  547. 

44  Or.  V.  Mitrofanovici,  Liturgica ,  Cernăuţi,  1909,  p.  426,  apud  Dr.  Nicolae  Neaga,  N-am  venit  să 
stric  Legea  -  consideraţii  generale  privitoare  la  însemnătatea  Vechiului  Testament,  Editura  Arhidiecezana, 
Sibiu,  1940,  p.  100. 

Când  soarele  apune  pe  cer  omul  vine  la  întâlnirea  cu  „Soarele  cel  neapus”, 
„Răsăritul  cel  de  sus”  -  Iisus  Hristos,  Care  pătrunde  fiinţa  umană  ca  o  „lumină  lină  a 
sfintei  slave  a  Tatălui  ceresc  Celui  fără  de  moarte...”  Dreptul  Simeon  primeşte  cu 
braţele  deschise,  stând  în  uşa  Templului  Legii  celei  vechi,  pe  Dumnezeu  Cuvântul 

A 

întrupat,  pe  Cel  aşteptat  să  dezrobească  neamul  omenesc  din  blestemul  lui  Adam. 
Simeon  anunţă  sfârşitul  Vecerniei:  „Acum  liberează  pe  robul  Tău,  Stăpâne. 

La  Pavecerniţă  se  citesc  Psalmii  69,  4,  6,  12,  24,  30,  90,  101  şi  142.  Cântarea 
„  Doamne  al  puterilor,  fii  cu  noi ,  căci  pe  altul  afară  de  Tine ,  ajutor  întru  necazuri,  nu 
avem,  Doamne  al  puterilor ,  miluieşte-ne pe  noi  ”45,  este  inspirată  din  Isaia  45  unde  se 
vorbeşte  despre  profeţia  cu  privire  la  Cirus,  precum  şi  despre  mântuirea  de  la  Dumnezeu 
vestită  poporului  Său. 

Tot  în  rânduiala  acestei  laude  se  citeşte  în  întregime  Rugăciunea  de  pocăinţă  a 
lui  Manase,  regele  iudeilor46. 

în  slujba  Miezonopticii  de  peste  săptămână 47  sunt  cuprinşi  Psalmii  50,  1 18, 
120  şi  133,  iar  în  Miezonoptica  de  sâmbătă**  se  citesc  Psalmii  64,  65,  66,  67,  68, 
69,  120  şi  133.  Aceste  slujbe  de  noapte  ne  amintesc  de  cuvintele  psalmistului  David: 
„La  miezul  nopţii  m-am  sculat  ca  să  Te  laud  pe  Tine,  pentru  judecăţile  dreptăţii  Tale” 
(Ps.  118,  62). 

Frumoasa  slujbă  a  Utreniei 49  are  în  alcătuirea  ei  următorii  Psalmi:  19, 20,  3,  37, 
62,  87,  102,  142,  50,  148,  149  şi  150.  „în  aceşti  Psalmi  se  exprimă  unele  doriri,  se 
anticipează  întemeierea  împărăţiei  spirituale  şi  se  aduce  lui  Dumnezeu  laudă  şi 
mulţumită”50. 

Canonul  Utreniei  este  alcătuit  din  opt  cântări,  iar  o  singură  dată  din  nouă,  în 
Canonul  cel  Mare  al  Sfântului  Andrei  Criteanul.  Numărul  de  nouă  ode,  care  a  şi  dus  la 
crearea  unui  nou  gen  imnografic  -  canonul  poetic  -  a  rezultat  printr-o  adaptare  la 
cele  nouă  cântări  biblice  vechi-testamentare  pe  care  creştinii  se  obişnuiseră  să  le 
întrebuinţeze  în  cult,  din  timpurile  mai  vechi,  împreună  cu  Psalmii  lui  David5!.  Aceste 
ode  biblice  sunt: 

•  cele  două  Cântări  triumfale  ale  lui  Moise  la  trecerea  prin  Marea  Roşie  (leş.  1 5, 
1-19;  Deut.  32,1-34). 

•  Cântarea  de  laudă  a  Anei,  mama  lui  Samuil  (1  Sam.  2,  1-10). 

•  Cântarea  proorocului  Avacum  (Avac.  3,  1-13) 

•  Cântarea  lui  Isaia  (Is.  26,  9-17) 


45  Ceaslov ,  tipărit  cu  aprobarea  Sfântului  Sinod,  ediţia  IV,  EIBMBOR,  Bucureşti,  1990,  p.  171. 

46  Ibidem,  p.  168.  * 

47  Ibidem ,  p.  18-34. 

48  Ibidem ,  p.  35-44. 

49  Ibidem ,  p.  50-80. 

50  Dr.  Badea  Cireşanu,  Tezaurul  liturgic  al  sfintei  Biserici  Ortodoxe  de  Răsărit,  tom  III,  Bucureşti, 
1912,  p.  135,  în  Dr  Nicolae  Neaga,  op.  cit.,  p.  101. 

51  Pr.  Petre  Vintiiescu,  op.  cit.,  p.  92. 

•  Cântarea  lui  Iona  (2,  3-10) 

•  Cântarea  celor  trei  tineri,  Şadrac,  Meşac  şi  Abed-Nego,  în  cuptorul  cu  foc 
(Dan.  3,  24-90) 

•  Cântarea  lui  Zaharia,  tatăl  Sfântului  Ioan  Botezătorul  (Lc.  1,  68-69) 

•  la  acestea  s-a  adăugat  în  curând  şi  Cântarea  Sfintei  Fecioare  (Lc.  1,  46-54) 
din  Noul  Testament. 

Ceasul P2  are  ca  rugăciuni  principale  următorii  Psalmi:  5, 89, 1 00;  la  Ceasul II fy 
se  citesc  Psalmii:  16, 24, 50;  Ceasul  VP 4  are  în  componenţă  Psalmii:  53, 54,  90;  iar  la 
Ceasul  IX 55  se  pun  Psalmii  83,  84  şi  85. 

Rânduiala  Ceasurilor  împărăteşti,  care  se  săvârşesc  în  ajunul  Naşterii  Domnului 
nostru  Iisus  Hristos,  este  alcătuită  aproape  în  totalitate  pe  Vechiul  Testament: 

•  Ceasul  P 6 :  Psalmii  5,  44, 45  şi  Paremia:  Miheia  2, 2-4. 

•  Ceasul  IIP1 :  Psalmii  66,  86,  50;  Paremie:  Baruh  3,  36-4,  4. 

•  Ceasul  VP*:  Psalmii  71,  131,  90;  Paremie:  Isaia  7,  10-15;  8,1-4;  9-10. 

•  Ceasul  IX9:  Psalmii  109,  110,  85,  102,  145  şi  Paremia:  Isaia  9,6-7. 

Vecernia  Naşterii  Domnului  care  se  săvârşeşte  unită  cu  Liturghia  Sfântului 

Vasile  cel  Mare  are  în  componenţa  ei  un  buchet  deosebit  de  paremii60care  cuprind  cele 
mai  importante  profeţii  care  anunţau  venirea  lui  Mesia:  Fac.  1,  1-13;  Num.  24,  4-9, 
17-18;  Mih.  4,  4-6;  5,  2-4;  Is.  11,  1-10;  Bar.  3,  36-4,  4;  Dan.  2,  31-36;  44-45;  Is.  7, 
10-15;  8,  1-4;  9-10. 

La  Vecernia  Bobotezei  ce  se  săvârşeşte  în  ajun,  unită  cu  Liturghia  Sfântului 
Vasile  cel  Mare,  are  unsprezece  paremii:  Fac.  1,  1-13;  leş.  14,  15-18,  21-23,  27-29; 
leş.  15,  22-16,  1;  los.  3,  7-8,  15-17;  II  Regi  2,  6-14;  II  Regi  5,  9-14;  Is.  1,  16-20; 
Fac.  32,  1-11;  Ier.  2,  5-10;  Jud.  6,  36-40;  I  Regi  18,  30-39,  II  Regi  2,  19-22  şi  Is.  49, 
8-1561.  Acestea  înfăţişează  în  text  scripturistic  numeroase  relaţii  tipologice  între  eve¬ 
nimente  sau  acte  istorice  ale  Legii  Vechi  şi  momentul  botezului  Domnului  Hristos  în 
apa  Iordanului62. 


52  Ceaslov ,  p.  81-86. 

53  Ibidem ,  p.  92-96. 

M  Ibidem ,  p.  101-106. 

55  Ibidem ,  p.  131-136. 

56  Mineiul  pe  Decembrie ,  tipărit  în  zilele  păstoriei  Prea  Fericitul  Patriarh  Justinian  al 
B.O.R.  cu  aprobarea  sfântului  Sinod,  ediţia  V,  EIBMBOR,  Bucureşti  1975,  ziua  a  douăzeci  şi  patra 
p.  373-378. 

57  Ibidem ,  p.  378-381. 

51  Ibidem ,  p.  381-385. 

59  Ibidem ,  p.  385-392. 

60  Ibidem ,  ziua  a  douăzeci  şi  cincea,  p.  393-400. 

61  Mineiul  pe  Ianuarie ,  tipărit  în  zilele  păstoriei  Prea  Fericitului  Patriarh  Justinian  al  B.O.R.  cu 
aprobarea  Sfântului  Sinod,  ediţia  V,  EIBMBOR,  Bucureşti,  1975,  ziua  a  cincea,  p.  121-128. 

62  Vezi  Pr.  Prof.  Dr.  John  Breck,  op.  cit ,  p.  95,  nota  17. 

Vechiul  Testament  este  prezent  în  toate  slujbele  din  Săptămâna  patimilor ,  vor¬ 
bind  prin  gura  profeţilor  despre  cele  ce  avea  să  pătimească  Mesia,  dar  mai  ales  în  Sfânta 
şi  marea  Sâmbătă  la  Vecernia  ce  se  săvârşeşte  împreună  cu  Liturghia  Sfântului  Vasile  cel 
Mare,  când  se  citesc  nu  mai  puţin  de  şaisprezece  paremii  care  conţin  profeţii  despre 
Patimile  şi  învierea  Domnului  Iisus  Hristos63:Fac.l,  1-13;  Isaia  60,  1-16;  leş,  33,  1-11; 
Iona  1-4;  Ios.  5,  10-15;  leş.  13,  20-15,  19;  Sof.  3,  8-16;  I  Regi  17,  8-24;  Is.  61,  10-62, 
5;  Fac.  22,  1-18;  Is.  61,  1-10;  II  Regi  4,  8-37;  Is.  63,  11-64,  4;  Ierem.  31,  31-34;  Dan. 
3,  1-23;  Cânt.  celor  trei  tineri  1,  1-65. 


II.5  Prezenţa  în  sinaxar  a  Vechiului  Testament 

La  Rusalii ,  cuvintele  lui  Moise:  „O  de  ar  fi  toţi  prooroci  în  poporul  Domnului  şi 
de  ar  trimite  Domnul  duhul  Său  peste  el”  (Num.  1 1,  29)  şi  profeţia  lui  Ioit:  „Dar  după 
aceea,  vărsa- voi  Duhul  Meu  peste  tot  trupul,  şi  fiii  şi  fiicele  voastre  vor  profeţi,  bătrânii 
voştri  vor  visa,  iar  tinerii  voştri  vedenii  vor  vedea.  Chiar  şi  peste  robi  şi  peste  roabe  voi 
vărsa  Duhul  Meu”  (loil  3,  1-2)  conturează  şi  din  perspectivă  vetero-testamentară 
caracterul  pnevmatologic  al  zilei. 

în  ziua  de  1 7  Decembrie  Biserica  face  pomenirea  Sfântului  Prooroc  Daniel  şi  a 
Sfinţilor  trei  tineri  Anania,  Azaria  şi  Misail.  Tot  în  cadrul  cultului  divin  din  această  zi  se 
face  amintirea  istoriei  Suzanei  precum  şi  „Istoria  omorârii  balaurului  şi  a  sfărâmării  lui 
Bel”,  care  este  un  adaus  la  cartea  Daniil  considerat  necanonic:  „pe  balaurul  cel  văzut 
l-a  omorât,  mărite,  mâncarea  pe  care  i-ai  aruncat-o;  iar  mai  înainte  ai  pus  pe  fugă  pe 
demonii  cei  nevăzuţi”64.  Capitolul  VII  din  2  Macabei  a  constituit  sursă  de  inspiraţie 
pentru  rânduiala  zilei  de  1  August  când  se  face  pomenirea  Sfinţilor  şapte  Mucenici 
Macabei,  a  maicii  lor  Solomoni  şi  a  dascălului  lor  Eleazar65. 

La  5  Septembrie  se  face  sărbătorirea  Sfântului  prooroc  Zaharia,  19  Octombrie  - 
loil,  19  Noiembrie  -  Avdie,  1  Decembrie  -  Naum,  2  Decembrie  -  Avacum,  3  Decembrie 
-  Sofonie,  16  Decembrie  -  Agheu,  17  Decembrie  -  Daniel,  3  Ianuarie  -  Maleahi,  1 
Mai  -  Ieremia,  9  Mai  -  Isaia,  14  Iunie  -  Elisei,  15  Iunie  -  Amos,  20  Iulie  -  Ilie 
Tesviteanul  şi  la  14  August  -  Mihea66. 

După  Tradiţia  Bisericii,  Lunea  la  otpustul  serviciilor  divine67  se  pomenesc 
„cinstitele,  cereştile  şi  netrupeşti  Puteri”,  iar  Marţi  este  ziua  închinată  măritului  Prooroc, 

A  A 

Inaintemergător  şi  Botezător  Ioan,  aducându-ne  aminte  de  cuvintele  psalmistului:  „Intru 
pomenire  veşnică  va  fi  dreptul;  de  vorbire  de  rău  nu  se  va  teme”  (Ps.  111,6). 


63  Triodul,  tipărit  în  zilele  păstoriei  Prea  Fericitului  Justinian  Patriarhul  României  cu  aprobarea 
Sfântului  Sinodal  Sfintei  Biserici  Autocefale  Ortodoxe  Române,  ediţia  VII,  EIBMBOR,  Bucureşti  1970, 
p.  663-673. 

64  Cântarea  III-a,  la  Utrenie  în  Mineiul  pe  Decembrie ,  ziua  a  şaptesprezecea,  p.  236-237. 

bS  Mineiul  pe  August ,  tipărit  în  zilele  păstoriei  Prea  Fericitului  Patriarh  Justinian  al  Bisericii 
Ortodoxe  Române  cu  aprobarea  Sfântului  Sinod  al  Sfintei  Biserici  Autocefale  Ortodoxe  Române,  ediţia 
IV,  EIBMBOR,  Bucureşti,  1974,  p.  7. 

66  Sinaxar  pe  tot  anul ,  în  Liturghier ,  p.  466-499. 

67  Liturghier ,  p.  334. 

A 

In  onomastica  românească  găsim  preluate  multe  nume  din  Vechiul  Testament: 
Adam,  Aaron,  Avram,  Ana,  Daniel,  David,  Ezechil,  Ilie,  Isac,  Isaia,  Ieremia,  Iosif,  Ioil, 
Iacob,  Gavril,  Mihail,  Moise,  Samuil,  Solomon,  Veniamin. 

II.6.  Vechiul  Testament  în  Sfintele  Liturghii  Ortodoxe 

Sfintele  şi  Dumnezeieştile  Liturghii  ortodoxe ,  a  Sfântului  Ioan  Gură  de  Aur, 
a  Sfântului  Vasile  cel  Mare  şi  a  Sfântului  Grigorie  Teologul ,  au  în  rânduiala  lor 
bogate  referiri  din  Vechiul  Testament.  Acesta  este  prezent  în  Liturghii  prin  texte  mesi¬ 
anice,  simboluri,  tipologii  şi  Psalmi,  care  ne  încredinţează  încă  o  dată  că  sacramentele 
Legii  Noului  Testament  nu  pot  fi  rupte  de  rădăcinile  lor  veterotestamentare. 

A 

In  cele  ce  urmează  vom  prezenta  câteva  texte  din  Vechiul  Testament  prezente  în 
Liturghia  Sfântului  Ioan  Gură  de  Aur  şi  cea  a  Sfântului  Vasile  cel  Mare : 

Rugăciunea  „spălării"  rostită  mai  înainte  de  a  începe  preotul  Proscomidia,  nu 
este  altceva  decât  o  reproducere  ad-literam  a  Psalmului  25,  6-12:  „Spăla-voi  între  cei 
nevinovaţi  mâinile  mele. .  .”68. 

La  Proscomidie,  când  preotul  scoate  Sfanţul  Agneţ69  rosteşte  cuvintele  profetice 
ale  lui  Isaia  (53,  7-8)  „Ca  un  miel  nevinovat  spre  junghiere  S-a  adus,  şi  ca  o  oaie  fără 
de  glas  înaintea  celor  ce  o  tund,  aşa  nu  Şi-a  deschis  gura  Sa.  întru  smerenia  Lui, 
judecata  Lui  s-a  ridicat  şi  neamul  Lui  cine  îl  va  spune?” 

Textul  mariologic  din  Psalmul  44,  1 1  „Stătut-a  împărăteasa  de-a  dreapta  Ta 
îmbrăcată  în  haină  aurită  şi  prea  înfrumuseţată”  însoţeşte  gestul  preotului  de  scoaterea 
părticelei,  din  a  doua  prescură,  cuvenită  Maicii  Domnului70. 

Din  prescura  a  treia  preotul  scoate  o  miridă,  întru  pomenirea  „sfinţilor,  măriţilor 
prooroci,  Moise  şi  Aaron,  Ilie  şi  Elisei,  David  şi  lesei,  a  sfinţilor  trei  tineri  şi  a  lui  Daniel 
proorocul,  şi  a  tuturor  sfinţilor  prooroci”71. 

Preotul  rosteşte  când  tămâiază  şi  acoperă  Sfântul  Potir  , Acoperit-a  cerurile 
bunătatea  Ta,  Hristoase,  şi  de  lauda  Ta  este  plin  pământul”72.  Acest  verset  este  inspirat 
după  Avacum  3,  3:  „Slava  Lui  acoperă  cerurile  şi  tot  pământul  este  plin  de  slava  Lui”. 
La  acoperirea  sfântului  disc  rugăciunea  este  constituită  în  întregime  din  Psalmul  mesianic 
92:  „Domnul  a  împărţit  întru  podoabă  s-a  îmbrăcat...”73 

La  începutul  Liturghiei  după  ce  preotul  rosteşte  Ectenia  mare  credincioşii  cântă 
Antifonul  I  format  din  Psalmul  102, 1 :  „Binecuvânzează  suflete  al  meu  pe  Domnul,  şi 
toate  cele  dinlăuntrul  meu,  numele  cel  sfânt  al  Lui”.  Pentru  creştini  cuvintele  Antifonului 
I  reprezintă  dorinţa  de  curăţire  a  sufletului,  pregătirea  lui  pentru  a-L  binecuvânta  pe 
Dumnezeu,  şi  a  preamări  „numele  cel  sfânt  al  Lui”  cu  toată  fiinţa  lui. 

68  Ibidem ,  p.  96. 

69  Ibidem ,  p.  98. 

70  Ibidem ,  p.  100. 

71  Ibidem ,  p.  101. 

72  Ibidem ,  p.  109. 

73  Ibidem ,  p.  108. 

Preotul  binecuvântează  scaunul  cel  de  sus  cu  cuvintele:  „Binecuvântat  eşti  pe 
scaunul  slavei  împărăţiei  Tale,  Cel  ce  şezi  pe  heruvim”74.  Aceste  cuvinte  ne  trimit  la 
vedenia  pe  care  au  avut-o  lsaia  şi  Daniel,  în  care  Dumnezeul  Savaot  şedea  pe  scaunul 
slavei  „am  văzut  pe  Domnul  stând  pe  un  scaun  înalt  şi  măreţ  şi  poalele  hainelor  Lui 
umpleau  templul”  (Is.  6,  1);  „am  privit  până  când  au  fost  aşezate  scaune  şi  S-a  aşezat 
Cel  vechi  de  zile”  (Dan.  7,  9). 

Psalmul  133,  2  „Ridicaţi  mâinile  spre  cele  sfinte  şi  binecuvântaţi  pe  Domnul” 
este  rostit  când  preotul  pune  Acoperământul  cel  mare  pe  umerii  diaconului  amintind 
de  gestul  liturgic  al  ridicării  mâinilor  spre  rugăciune,  prezent  şi  în  cultul  de  la  Templu 
sau  în  cel  sinagoga!,  ca  semn  de  preamărire  a  lui  Dumnezeu. 

Minunata  cântare  „Iubi-Te-voi,  Doamne,  virtutea  mea,  Domnul  este  întărirea 
mea  şi  scăparea  mea  şi  izbăvitorul  meu”  (Ps.  17,  1),  ne  pătrunde  inima  noastră  şi  ne 
încredinţează  prin  psalm  istul  David  că  cea  mai  înaltă  scară  pe  care  omul  se  poate 
ridica  pentru  a  mulţumi  Creatorului  este  iubirea . 

Imnul  „Sfânt,  Sfânt,  Sfânt  este  Domnul  Savaot,  plin  este  cerul  şi  pământul  de 
mărirea  Ta.  Osana  întru  cei  de  sus!”  este  o  combinaţie  între  Îs.  6,  3:  „Şi  strigau 
(serafimii)  unul  către  altul  zicând:  «Sfânt,  Sfânt,  Sfânt,  Domnul  Savaot,  plin  este 
cerul  şi  pământul  de  mărirea  Ta»”  şi  Mt.  21,9:  „Osana  Fiul  lui  David;  binecuvântat 
este  Cel  ce  vine  întru  numele  Domnului!  Osana  întru  cei  de  sus!”  -  cuvinte  cu  care  a 
fost  întâmpinat  Mântuitorul  Iisus  Hristos  la  intrarea  în  Ierusalim. 

După  ce  preotul  se  împărtăşeşte  cu  Cinstitul  şi  Sfântul  Sânge  al  Domnului  şi 
Mântuitorului  nostru  Iisus  Hristos  rosteşte:  „Iată  s-a  atins  de  buzele  mele  şi  va  şterge 
fărădelegile  mele  şi  de  păcatele  mele  mă  va  curaţii”75  este  preluat  din  Is.  6, 7.  Credincioşii 
aşteaptă  cu  genunchii  plecaţi  să  se  întâlnească  cu  Hristos  cel  euharistie,  cuprinşi  fiind 
de  Taina  cea  mare  a  învierii  rostesc:  „Binecuvântat  este  Cel  ce  vine  întru  numele 
Domnului.  Dumnezeu  este  Domnul  şi  S-a  arătat  nouă”  (Ps.  117,  26-27).  Terminând 
împărtăşirea  credincioşilor  preotul  binecuvântează  poporul  rostind  „Mântuieşte  Doamne 
poporul  Tău  şi  binecuvântează  moştenirea  Ta”  (Ps.  27,  12).  Mântuitorul  Hristos  este 
arătat  ca  plinitor  al  Legii  celei  Noi  prin  jertfa  Sa  cea  de  bunăvoie.  Credincioşii  se 
închină  Domnului  Hristos  ce  se  află  în  Sfântul  Potir  care  este  adus  pentru  ultima  dată 
înaintea  comunităţii,  ce  cântă  „Să  se  umple  gurile  noastre  de  lauda  Ta,  Doamne,  ca  să 
lăudăm  slava  Ta...”,  inspirat  din  Psalmul  70,  9. 

Rugăciunea  Amvonului  este  şi  ea  izvorâtă  din  Psalmii  lui  David:  27, 9;  25,  8;  26, 
9,  16.  Ultima  cântare  a  credincioşilor  din  cadrul  Sfintei  Liturghii  este  „Fie  numele 
Domnului  binecuvântat  de  acum  şi  până  în  veac”  (cf.  Ps.  112,  2). 

Liturghia  darurilor  mai  înainte  sfinţite  cuprinde  un  număr  mai  mare  şi  mai 
compact  de  texte  din  Vechiul  Testament  decât  în  Liturghia  Sfântului  Ioan  Gură  de  Aur 
sau  a  Sfântului  Vasile.  începutul  Liturghiei  Sfântului  Grigorie  Dialogul,  care  de  fapt 


74  Ibidem ,  p.127 

75  Ibidem ,  p.  166. 

este  o  primă  parte  de  Vecernie,  cuprinde  Psalmul  103,  catisma  a  XVIII-a  cu  cinci¬ 
sprezece  psalmi  împărţiţi  în  trei  stări:  119-123;  124-128  şi  129-139.  Urmează  apoi 
Psalmii  140,  141  şi  142,  la  care  se  mai  adaugă  două  Prochimene  şi  două  Paremii. 

Chinonicul  Liturghiei  Darurilor  îl  constituie  Psalmul  33,  8:  „Gustaţi  şi  vedeţi 
că  bun  este  Domnul”.  Cu  aceste  cuvinte  David  îndemna  pe  poporul  ales  să  nu  se 
mai  abată  de  la  poruncile  lui  Dumnezeu,  ci  să  guste  din  binefacerile  Lui.  Sfanţul 
Chirii  al  Ierusalimului  dă  o  interpretare  sublimă  a  acestui  text,  afirmând  că  prin  el  se 
prefigurează  împărtăşirea  credincioşilor  cu  Trupul  şi  Sângele  Mântuitorului:  „Noi 
gustăm,  dar  nu  suntem  chemaţi  să  gustăm  pâine  şi  vin,  ci  antetipul  Trupului  şi 
Sângelui  lui  Hristos”76. 

Liturghiile  ortodoxe,  astfel,  vin  să  confirme  încă  o  dată  evidenţa  Vechiului  Tes¬ 
tament  în  cultul  divin.  Textele  şi  simbolurile  vechi-testamentare  păstrate  în  Liturghii 
se  înscriu  în  marea  familie  a  profeţiilor  mesianice  care  străbat  întreg  Vechiul  Legământ. 
Sfintele  Liturghii,  expresie  a  tradiţiei  dinamice  a  Bisericii,  rămân  normative  pentru 
atitudinea  Bisericii  Ortodoxe  faţă  de  Legea  Veche  şi  unitatea  Sfintei  Scripturi,  precum 
şi  de  folosirea  justă  a  acestei  prime  părţi  a  Bibliei  în  cultul  creştin. 


m.  ACCENTE  TEOLOGICOLITURGICE  PRIVITOARE 
LA  DOUĂ  ELEMENTE  VETEROTESTAMENTARE  DIN  CULT 

III.l  Psaltirea  în  cultul  divin  ortodox 

Psalmii  Vechiului  Testament  au  avut  un  rol  deosebit  încă  din  primele  zile 
ale  creştinismului,  stând  la  temelia  cultului  divin  public,  îmbinând  în  modul  cel 
mai  fericit  rugăciunea,  poezia  şi  cântarea.  Psalmii  biblici  sunt  „cele  mai  vechi 
cântări  religioase  întrebuinţate  în  cultul  creştin,  al  căror  uz  liturgic  e  moştenit 
din  cultul  iudaic”77. 

Pr.  Prof.  Dr.  Petre  Vintilescu  este  de  părere  că  „creştinii  n-au  putut  să  simtă 
chiar  de  la  început  lipsa  urgentă  a  unei  poezii  noi  în  cult.  Acest  gol  era  umplut  de 
poezia  din  cărţile  sfinte  ale  Vechiului  Testament  şi  îndeosebi  de  psalmi,  care 
răspundeau  la  toate  situafiunile  sufletului  (Edmond  Boury,  Etude  sur  Ies  origines 
du  rythme  tonique ,  p.  2).  Expresiunile  noii  simţiri  religioase  creştine  se  adaugă 
deocamdată  ca  accente  de  entuziasm  la  vechii  psalmi,  a  căror  întrebuinţare,  ca  şi  a 
cântărilor  din  Biblie  de  altfel,  trecuse  în  cultul  Bisericii  odată  cu  credincioşii,  precum 
ne  putem  încredinţa  din  cea  mai  mare  parte  a  rânduielii  dinaintea  serviciului 
euharistie"78. 


76  Sfanţul  Chirii  al  Ierusalimului,  Catehezele ,  V,  20.  trad.  Pr  D.  Fecioru  în  Izvoarele  Ortodoxiei . 
nr.  7,  voi.  11,  Bucureşti,  1945,  p.  576,  apud.  Magistrand  Mircea  Basarab,  art.  cit ,  p.  221-222. 

77  Pr.  Prof.  Dr.  Ene  Branişte,  op.  cit.,  p.  706. 

78  Pr.  Prof.  Petre  Vintilescu,  op.  cit.,  p.  14. 

Odată  cu  separarea  definitivă  a  Bisericii  de  sinagogă,  psalmii  nu  au  rămas  nefo- 
losiţi,  ba  mai  mult  „au  îmbrăcat  întreg  cultul.  Biserica  folosindu-i  nu  ca  pe  ceva 
împrumutat,  ci  ca  pe  un  bun  propriu”79. 

Lucrarea  de  faţă  a  arătat  în  mod  explicit  că  psalmii  sunt  folosiţi  în  toate  rânduielile 
slujbelor  bisericeşti  (Sfintele  Liturghii,  cele  şapte  Laude,  Sfintele  Taine  şi  lerurgii), 
dovedind  rolul  indispensabil  pe  care  îl  deţin  în  cultul  ortodox,  şi  contribuţia  lor  la 
conturarea  caracterului  hristologic  al  acestuia. 

Pentru  o  cât  mai  bună  uzitare  în  cultul  public  al  Bisericii,  dar  şi  pentru  faptul  că 
se  urmărea  o  citire  a  tuturor  psalmilor  la  Utrenie  şi  Vecernie,  în  interval  de  o  săptămână, 
Psaltirea  a  fost  împărţită  în  20  de  catisme  (ce  cuprind  60  de  stări).  Această  operaţiune 
liturgică  este  atribuită  tradiţiei  tipiconale  a  Sfanţului  Sava80.  Tot  această  tradiţie  prevedea 
în  perioada  Postului  Mare  o  dublă  citire  săptămânală  a  Psaltirii,  catismele  citindu-se  în 
cadrul  oficiilor  liturgice  ale  Utreniei,  Ceasurilor  I-IX  şi  Vecerniei81.  Tot  legat  de  perioada 
Triodului  aducem  în  atenţie  că  un  alt  uz  al  psalmilor  este  acela  al  „Prochimenelor” 
(câte  două  versete  psalmice)  ce  însoţesc  fiecare  lectură  din  Vechiul  Testament,  astfel 
încât  din  prima  zi  a  Postului  Paştilor  şi  până  în  Miercurea  Mare,  Psaltirea  este  parcursă 
aproape  în  întregime  şi  pe  această  cale82. 

Repartizarea  psalmilor  după  zilele  săptămânii  diferă  în  mod  normal  vara  şi  iama, 
tot  din  pricina  lungimii  nopţii:  aproximativ  de  la  Duminica  Tomii  până  la  înălţarea 
Crucii  se  recită  2  catisma  la  Utrenie,  1  catismă  la  Vecernie,  iama  însă,  de  la  înălţarea 
Crucii  la  Duminica  Fiului  Risipitor  se  recită  3  catisme  la  Vecernie  şi  catisma  18  la 
Vecernie  în  fiecare  zi83.  Psalmodia  e  considerată  de  Typiconul  Sf.  Sava  ca  un  efort 
ascetic,  întrucât  opreşte  să  se  citească  vreo  catismă  la  Vecernia  de  duminică  „pentru 
osteneala  privegherii”84. 

Psaltirea  -  expresie  vie  a  revelaţiei  vetero testamentare  -  nu  este  întrebuinţată  în 
exclusivitate  la  cultul  divin  public,  ci  ea  este  şi  izvor  de  rugăciune  pentru  cultul  par¬ 
ticular  al  creştinilor.  Aceştia  se  roagă  prin  intermediul  psalmilor,  adorând  pe  Dumnezeu, 
mulţumind  pentru  toate,  recunoscându-şi  păcătoşenia  şi  dorind  săvârşirea  pocăinţei 
pentru  dobândirea  mântuirii.  în  acest  sens  Sf.  Vasile  cel  Mare  socotea  psalmii  ca  o 
comoară  de  mare  preţ:  „Câtă  învăţătură  nu  poate  cineva  agonisi  din  Psaltire?  Măreţia 
bărbăţiei,  exactitatea  dreptăţii,  însemnătatea  înffânării,  desăvârşirea  judecăţii  chipul  în 
care  să  se  mântuiască,  dreapta  măsură  a  răbdării,  într-un  cuvânt  tot  felul  de  binefaceri. 


79  Pr.  Prof.  Dr.  Dumitru  Abrudan,  art.  „Cartea  Psalmilor  în  spritualitatea  Ortodoxă”,  în  Cărţile 
didactico-poetice  (seria  Teologică),  Ed.  Universităţii  „Lucian  Blaga”,  Sibiu,  2001,  p.  59. 

Cf.  Ierom.  Makarios  Simonopetritul,  Triodul  explicat  -  Mistagogia  timpului  liturgic,  trad. 
Diac.  Ioan  I.  Icăjr.,  Ed.  Deisis,  Sibiu,  2000,  p.  151. 

81  Ibidem 

82  Ibidem 

8Î  Ibidem ,  nota  56,  p.  451.  Vezi  şi  rânduiala  tipiconală  din  Psaltirea  Proorocului  şi  împăratului 
David.  tipărită  cu  binecuvântarea  înalt  Prea  Sfinţitului  Dr.  Antonie  Plămădeală  Mitropolitul  Ardealului, 
Sibiu  1995,  p.  9-lL 

84  Ibidem,  nota  57,  p.  451. 

Numai  aici  poate  găsi  cineva  teologia  cea  desăvârşită,  aici  profeţiile  despre  întrupare, 
aici  ameninţarea  judecăţii  celei  veşnice,  aici  nădejdea  învierii,  aici  teama  de  iad,  aici 
făgăduinţa  măririi  ce  ne  aşteaptă  şi  descoperirea  tainelor  celor  neajunse.  Toate  acestea 
se  găsesc  în  Psaltire  ca  într-un  mare  şi  bogat  tezaur”85. 

Ca  dimensiune  personală  Psaltirea  a  constituit  dintotdeauna  o  hrană  duhovni¬ 
cească  aleasă  pentru  creştinul  ce  se  ruga  prin  cuvintele  revelate.  Universul  sufletesc 
al  psalmilor  constituindu-se  ca  spaţiu  al  regăsirii  atât  pentru  cel  drept  cât  şi  pentru 
cel  păcătos.  Sf.  Vasile  cel  Mare  scria  în  acest  sens:  „început  pentru  începători, 
psalmul  este  creşterea  pentru  cei  care  progresează  pe  calea  virtuţii  şi  sprijin  pentru 
cei  care  merg  pe  calea  desăvârşirii”86. 

Referindu-se  la  multitudinea  trăiri  lor  fiinţei  umane  descrise  de  psalmii  biblici  înalt 
Prea  Sfinţitul  Bartolomeu  Anania  consemna:  „Aşadar,  mâhnire,  supărare,  nostalgie,  dor, 
durere,  suferinţă,  îndoială,  deznădejde,  interogaţie,  imputare,  revoltă,  umilinţă,  lacrimă, 
căinţă,  rugăciune,  implorare,  strigăt,  speranţă,  întâmpinare,  regăsire,  bucurie,  jubilaţie, 
extaz...,  iată  tot  atâtea  trepte  din  universul  emoţional  al  psalmilor,  ceea  ce,  pe  lângă 
frumuseţea  lor  poetică,  explică  de  ce  au  pătruns  ei  atât  de  adânc  în  sufletul  omului"87. 

III.2  Canonul  Cel  Mare  al  Sf.  Andrei  Criteanul  (~  660-740) 

Motivaţia  unei  abordări  veterotestamentare  transpare  din  strofele  Canonului  cel 
Mare,  Sfântul  Andrei  Criteanul  surprinzând  într-o  manieră  imnologică  nu  mai  puţin  de 
şaptezeci  şi  una  de  figuri  biblice  ale  Legii  Vechi ,  pe  lângă  cele  din  Noul  Testament, 
precum  şi  a  unor  teme  vechi-biblice:  crearea  omului,  căderea  în  păcat,  «chip  şi 
asemănare»,  hainele  de  piele,  Sodoma  şi  Gomora,  Tumul  Babei  etc.  Stihirile  ce  au  ca 
izvor  cuvântul  scripturistic  revelat  al  Vechiului  Testament  sunt  în  număr  de  120,  din 
cele  250  de  strofe  câte  are  Canonul  cel  Mare,  căpătând  o  valoare  aparte,  deoarece 
pornesc  din  inima  şi  glasul  unui  Sfânt  al  Bisericii88. 

Implicaţia  profundă  a  Vechiului  Testament  este  anunţată  chiar  de 
autorul  cretan:  „Pe  toţi  cei  din  Legea  Veche  i-am  adus  ţie  spre  pildă, 
suflete  [...]"  (Cântarea  8)  sau  ,y Adusu-ţi-am  aminte ,  suflete,  de  la  Moise  facerea 
lumii  şi  toată  Scriptura  cea  aşezată  de  acela;  care  îţi  povesteşte  ţie  de  cei  drepţi  şi  de 
cei  nedrepţi ...”  (Cântarea  9).  Folosind  atâtea  pagini  din  Vechiul  Testament,  autorul  ne 
face  să  înţelegem  care  este  valoarea  acestei  perioade  din  istoria  mântuirii,  cuprinsă 
între  momentele  „facerea  lumii "  şi  „plinirea  vremii ”.  Autorul  cretan  doreşte  să  ne 
înveţe  peste  veacuri  că  actualitatea  Scripturii  celei  Vechi  este  la  fel  ca  cea  a  Noului 
Testament,  şi  că  fiecare  din  noi  în  urcuşul  nostru  duhovnicesc  putem  medita  cu  folos 
la  pildele  veterotestamentare.  Canonul  cel  Mare  însoţeşte  pe  creştin  în  călătoria  cea 

Sf.  Vasile  cel  Mare,  Comentar  la  Psalmi ,  trad.  de  Pr.  Dr.  Ol.  N.  Căciulă,  Bucureşti,  1939,  p.  23. 

16  Ibidem ,  p.  25. 

H7  Introducere  la  Psalmi,  în  Biblia  sau  Sf.  Scriptură .  Ed.  jubiliară  a  Sf  Sinod,  E  IBM  BOR.  Buc., 
2001,  p.  619. 

KH  Biserica  Ortodoxă  îl  prăznuieştc  pe  Sfântul  Andrei  Criteanul  pe  data  de  4  iulie. 

sfântă  a  Postului  Mare,  pentru  că  numai  în  această  perioadă  este  rânduit  de  Biserică  a 
fi  citit.  Alexander  Scheneman  surprinde  Marele  Canon  de  pocăinţă  într-o  notă  meta¬ 
forică:  „«acordaj»  înainte  de  «armonia»  deplină”89,  referindu-se  la  lucrarea  duhovniceas¬ 
că  a  creştinului  pentru  întâlnirea  cu  Domnul  Hristos  înviat. 

Rolul  şi  scopul  Canonului  Sfântului  Andrei  Criteanul  este  să  dea  în  vileag  păcatul 
pentru  a  putea  fi  mărturisit.  Sufletul  e  îndemnat  să  strige  cu  toată  puterea:  „ iartă - 
mă!”,  „ primeşte-mi  tânguirea !”,  „pocăieşte-te! ” „miluieşte-mă! u .  Ca  să  descopere 
păcatul  şi  să-l  taie  din  rădăcini,  autorul  clădeşte  o  meditaţie  profundă  asupra  măreţei 
istorii  biblice,  mai  ales  cea  de  la  Adam  la  „plinirea  vremii”.  în  primele  opt  Cântări 
vorbesc  despre  păcătoşenie,  pocăinţă,  iertare  şi  virtute  personajele  Vechiului  Testa¬ 
ment,  pentru  ca  în  Cântarea  9  să  fie  adus  spre  pildă  Noul  Testament.  Ascultarea  cu 
folos  a  Canonului  cel  Mare,  înţelegerea  lui,  presupune  cu  necesitate  cunoaşterea  Scrip¬ 
turii  Vechiului  şi  Noului  Testament. 

Canonul  cel  Mare  se  înfăţişează  ca  o  alternativă  duhovnicească  în  faţa  tarelor 
societăţii,  dând  posibilitatea  omului  să  privească  spre  învierea  Domnului  Iisus  Hristos 
şi  să  înţeleagă  chemarea  sa  paradisiacă,  aceea  de  a  fi  coroană  a  Creaţiei  cu  toate 
implicaţiile  acestei  stări  înalte.  La  această  chemare  contribuie  şi  teologia  veterotesta- 
mentară  propusă  de  imnograful  cretan,  care  vizează  mai  mult  o  dimensiune  personală, 
deoarece  „evenimentele  istoriei  sfinte  sunt  dezvăluite  ca  evenimente  ale  vieţii  mele, 
faptele  lui  Dumnezeu  din  trecut  ca  fapte  îndreptate  spre  mine  şi  spre  mântuirea  mea, 
tragedia  păcatului  şi  a  trădării  ca  drama  personală.  Viaţa  mea  îmi  este  prezentată  ca  o 
parte  a  luptei  măreţe  şi  atotcuprinzătoare  dintre  Dumnezeu  şi  puterile  întunericului 
care  s-au  răzvrătit  împotriva  Lui”90. 

Imnograful  Canonului  cel  Mare  prezintă  personajele  biblice  din  Vechiul  Testa¬ 
ment  în  virtutea  sau  păcătoşenia  lor,  realizând  mai  mult  o  teologie  morală  dorind  cu 
toată  consideraţia  să  urmăm  pilda  celor  drepţi:  urmează  faptelor  iubite  de  Dumnezeu 
ale  drepţilor  şi  fugi  de  păcatele  celor  vicleni  ”  (Cântarea  9). 

Canonul  cel  Mare  al  Sfântului  Andrei  Criteanul  rămâne  peste  veacuri  o  dramă 
a  cărui  deznodământ  aşteaptă  să  se  împlinească  în  noi,  curăţind  fiinţa  creştină.  La 
această  împlinire  vor  contribui  şi  chipurile  Vechiului  Testament,  prezente  în  lucrarea 
imnografică,  ce  se  pregătesc  şi  ele  pentru  învierea  lui  Hristos  „Ziua  în  care  să  ne 
luminăm  popoare!  Că  din  moarte  la  viaţă  şi  de  pe  pământ  la  cer,  Hristos  -  Dumnezeu 
ne-a  trecut  pe  noi ...”  (. Peasna  1  Catavasiile  Paştilor).  Acest  deznodământ  hristologic 
a  fost  profeţit  cu  mult  înainte,  de  proorocul  Isaia,  „Evanghelistul  Vechiului  Testa¬ 
ment”,  cu  al  cărui  cuvânt  se  încheie  Denia  Canonului  cel  Mare,  la  Ceasul  al  şaselea: 
„Aşa  grăieşte  Domnul  cel  Atotputernic,  Care  a  făcut  cerurile  şi  Ie-a  întins,  Care  a 
întărit  pământul  şi  cele  de  pe  el.  Care  a  dat  suflare  poporului  de  pe  el  şi  duh  celor  ce 
umblă  pe  întinsul  iui:  «Eu,  Domnul,  Te-am  chemat  întru  dreptatea  Mea  şi  Te-am 

89  Alexander  Schmemann,  Postul  cel  Mare ,  traducere  de  Andreea  Stroe  şi  Laurenţiu  Constantin, 
Ed.  Univers  Enciclopedic,  Bucureşti,  1995,  p.  67. 

90  Ibidem,  p.  68. 

luat  de  mână  şi  Te-am  ocrotit  şi  Te-am  dat  ca  legământ  al  poporului  Meu,  spre 
luminarea  neamurilor;  ca  să  deschizi  ochii  celor  orbi,  să  scoţi  din  temniţă  pe  cei 
robiţi  şi  din  adâncul  închisorii  pe  cei  ce  locuiesc  întru  întuneric.  Eu  sunt  Domnul  şi 
acesta  este  numele  Meu.  Nu  voi  da  nimănui  slava  Mea  şi  nici  chipurilor  cioplite 
cinstirea  Mea»...”  (42,  5-8). 


IV.  TIPOLOGIA  -  ELEMENT  FUNDAMENTAL  AL 

IMNOGRAFIEI  ORTODOXE 


Folosirea  Vechiului  Testament  în  cultul  divin  a  fost  posibilă  mai  ales  datorită 
rolului  central  pe  care  l-a  jucat  tipologia  în  alcătuirea  imnografiei  creştine,  încă  din 
primele  veacuri  creştine91. 

Când  vorbim  despre  caracterul  tipologic  al  Vechiului  Testament  ne  referim 
la  faptul  că  „anumite  evenimente,  obiecte,  fiinţe  şi  persoane  din  Vechiul  Testa¬ 
ment,  în  afară  de  semnificaţia  lor  proprie,  prefigurează  o  altă  realitate  superioară. 
Acestea,  în  afară  de  însemnarea  proprie,  sunt  imaginile  unor  realităţi  şi  misterii 
viitoare”92. 

Sf.  Apostol  Pavel  este  cel  care  introduce  în  vocabularul  scripturistic  al  Noului 
Testament  conceptul  de  tip  -  xvnoq  ( tipos )  arătând  prin  acesta  dimensiunea  prefiguraţi  vă 
a  unor  evenimente  legate  de  exodul  poporului  ales:  trecerea  prin  Marea  Roşie  -  ekklesia 
credincioşilor  botezaţi;  mâncare  şi  băutură  duhovnicească  în  pustie  -  pâinea  euharistică 
(1  Cor.  10,1-4).  Referindu-se  la  acestea  Apostolul  menţionează:  „Şi  acestea  s-au  făcut 
pilde  (tipuri)  pentru  noi”  -  ravxa  Se  nircoi  rjpaiv  eyevijdtioav  (tavta  de  ţipi  imon 
egenitisan)"  (1  Cor.  10, 6);  „Şi  toate  acestea  li  s-au  întâmplat  acelora  (israeliţilor),  ca 
preînchipuiri  (tipuri)  -  ravxa  Se  TimiKCOŞ  avveflaivev  eKetvotţ  (tavta  de  tipikos 
sinevenen  ekinis )”  (1  Cor.  10,  Îl)93. 

Având  în  vedere  herminia  biblică  pe  care  Sf.  Apostol  Pavel  o  face  în  1  Cor.  10, 
Ml,  Părintele  John  Brek  afirma  că  „Hristos  era  prezent  în  mijlocul  poporului  ales 
într-o  formă  pre-întrupată”94. 

91  Pr,  Prof.  Dr.  Ene  Branişte  (în  op.  cit.,  p.  723),  deschide  seria  imnografilor  şi  melozilor  cu  Sf. 
Ignatie  Teoforul  (t  107)  episcopul  Antiohiei,  care  preamăreşte  pe  Hristos  în  „ Cântări ”  şi  imne "  şi 
introduce  cântarea  antifonică,  ceea  ce  presupune  o  formă  de  organizare  a  cultului  creştin  (Ignatie,  Epist. 
Ad  Efes.  4,  Migne,  P.G.,  t.  V,  COL.  648  şi  688  şi  Nichifor  Calist,  Ist.  Bis .  C/.,  XII,  coi.  8;  Socrat,  Hist 
Ecci  Libr,  VI,  col.  8). 

92  Pr  Prof.  VI.  Prelipcean,  Pr.  Prof.  Gr.  T,  Marcu,  „Cuvântul  lui  Dumnezeu  în  viaţa  Bisericii”,  în 
ST ;  23  (1971),  nr.  1-2,  p.  36-37. 

93  Pentru  o  abordare  detaliată  a  tipologiei  din  1  Cor.  10,  1-11  vezi  Pr.  Prof.  Dr  Vasile  Mihoc,  „Sensul 
tipic  al  Vechiului  Testament  după  1  Cor.  10,  1-11”  în  M.A.y  28  (1976),  nr.  4-6,  p.  273-285;  Idem,  „Tipologia 
ca  metodă  de  interpretare  creştină  a  Vechiului  Testament”,  în  A.B. ,  49  (1997),  nr.  7-9,  p.  28-39. 

w  în  Puterea  cuvântului  in  Biserica  dreptmăritoare ,  trad.  Monica  E.  Herghelegiu,  EIBMBOR, 
Bucureşti,  1999,  p,  39, 

Posibilitatea  descoperirii  „ chipului  lui  Hristos  în  Vechiul  Testament”96  este 
dată  de  către  Duhul  Sfânt:  „Relaţia  dintre  lucrarea  Duhului  şi  lucrarea  Fiului  în  istoria 
lui  Israel  este  evidentă  pentru  martorii  apostolici,  cu  toate  că  nici  unul  dintre  ei  nu 
încearcă  să  descrie  acest  fapt  într-un  mod  sistematic.  Vechiul  Testament  vorbeşte  de 
Duhul  şi  lucrarea  Sa,  dar  nu  vorbeşte  explicit  de  Fiul.  Totuşi,  cuvintele  şi  evenimentele 
profetice  inspirate  de  Duhul  arată  spre  Fiul,  pregătind  poporul  pentru  inaugurarea 
epocii  mesianice  în  persoana  istorică  a  lui  Iisus  Hristos.  Putem  afirma,  atunci,  că 
Duhul  însuşi  corelează  cuvintele  şi  evenimentele  în  aşa  fel,  încât  ele  se  împlinesc  în 
Hristos .  Cu  alte  cuvinte,  Duhul  creează  relaţii  tipologice  în  istorie .  [...]  Duhul  Cinci- 
zecimii,  însă,  nu  încetează  niciodată  să  Se  odihnească  în  comunitatea  credincioşilor  şi 
să-i  conducă  progresiv  către  tot  adevărul  (In.  16,  13).  Cea  mai  importantă  lucrare  de 
inspiraţie  a  Sa,  din  Noul  Legământ  în  Hristos,  ia  forma  interpretării  Scripturii.  Aceasta 
este  o  funcţie  esenţialmente  hermeneutică ,  începută  în  mijlocul  poporului  lui  Israel  şi 
continuată  în  epoca  actuală  până  în  veacul  împărăţiei. 1,96 

Această  lucrare  hermeneutică  a  generat  cărţile  de  cult  care  se  vor  constitui  mai 
apoi  ca  parte  integrantă  a  Sfintei  Tradiţii.  Operele  acestea  au  fost  consfinţite,  auten¬ 
tificate  şi  uzitate  de  Biserică.  Autorii  lor  au  reuşit  în  alcătuirile  imnografice  o  ancorare 
profundă  în  Scriptură,  interpretându-1  „nu  ca  pe  un  exerciţiu  personal  făcut  cu  pro¬ 
pria  autoritate,  ci  sub  continua  îndrumare  a  Duhului  în  cadrul  comunităţii  bisericeşti”97. 

Valoarea  imnografiei  ortodoxe  constă  în  aceea  că  nu  rămâne  doar  la  nivelul 
unei  simple  poezii  pietiste,  ci  ea  se  fundamentează  pe  Cuvântul  lui  Dumnezeu  revelat 
în  Sfânta  Scriptură  şi  Sfânta  Tradiţie,  iar  apoi  se  dezvăluie  credincioşilor  în  rugăciunea 
liturgică .  Cadrul  ortodox  al  cultului  divin  public  oferă  posibilitatea  credinciosului  de  a 
pătrunde  în  universul  Scripturilor  Vechiului  şi  Noului  Testament  şi  a  lucra  pentru 
mântuire.  Zidirea  sufletească  prin  Cuvântul  lui  Dumnezeu  se  desăvârşeşte  în  contextul 
celebrării  liturgice  a  Sfintelor  Taine  şi  mai  ales  a  Euharistiei.  Părintele  John  Breck  este 
de  părere  că  „accentul  centrat  pe  împlinirea  Cuvântului  iui  Dumnezeu  prin  celebrare 
liturgică  marchează  caracterul  unic  al  hermineuticii  ortodoxe.  Această  focalizare  oferă 
ceea  ce  numim  aspectul  doxologic  al  permanentei  lucrări  de  interpretare  din  Biserică. 
O  asemenea  interpretare  are  loc  în  predică  şi  în  cântări,  deoarece  predica  şi  cuvintele 
imnurilor  liturgice  vorbesc  despre  textele  Scripturii  şi  favorizează  împărtăşirea 
semnificaţiei  lor  esenţiale  de  către  poporul  lui  Dumnezeu”98. 

Tipologia  Vechiului  Testament  este  prezentă  în  imnografia  cărţilor  de  cult 
argumentând  faptul  că  ceea  ce  uneşte  vechiul  Testament  cu  cel  Nou  este  persoana 
Mântuitorului  Iisus  Hristos.  Vechiul  Testament  contribuie  din  plin  mai  ales  în  alcătuirile 
imnografice  ale  praznicelor  împărăteşti  sau  ale  Maicii  Domnului,  dar  şi  în  celelalte 


95  Această  expresie  constituie  titlul  cărf  ii  profesorului  Georges  Barrois,  The  Face  of  Christ  in  the 
Old  Testament ,  Crestwood,  N.Y,  SVS  Press,  1974. 

96  Pr,  Prof,  John  Breck,  Puterea  cuvântului ....  p.  42-43. 

97  Ihidem ,  p.  43. 

95  Sfânta  Scriptură...  i  p.  28. 

rânduieli  din  cursul  anului  bisericesc.  Profeţii,  psalmi,  evenimente  veterotestamentare 
cu  încărcătură  tipologică  vorbesc  despre  opera  de  mântuire  a  lui  Mesia  Hristos. 

Cărţile  de  cult  stau  mărturie  pentru  iscusinţa  imnografilor  de  a  folosi  Vechiul 
Testament  în  creaţiile  lor,  mărturisind  unitatea  celor  două  Testamente.  Lucrând  ca 
adevăraţi  exegeţi  ai  Cuvântului  autorii  patristici  ai  cărţilor  liturgice  se  înscriu  în  lucrarea 
de  propovăduire  a  Scripturii  în  Biserică.  Liturghia  şi  Sfintele  Taine  fac  prezente  eveni¬ 
mentele  trecute  din  sânul  lui  Israel,  iar  prezentul  este  perceput  de  credincioşi  doar  în 
lumina  mesianică  dată  de  Duhul  Sfânt,  Cel  ce  călăuzeşte  poporul  la  plinătatea  adevărului 
despre  Iisus  Hristos  -  „Iar  când  va  veni  Mângâietorul,  pe  care  Eu  îl  voi  trimite  vouă 
de  la  Tatăl,  Duhul  Adevărului,  Care  de  la  Tatăl  purcede.  Acela  va  mărturisi  despre 
Mine”  (In.  15,  26). 

Grija  permanentă  a  imnografilor  în  ceea  ce  priveşte  folosirea  Vechiului  Testa¬ 
ment  în  alcătuirile  lor,  a  fost  aceea  de  a  obseva  cu  toată  acurateţea  sensul  hristologic 
al  evenimentelor  sau  personajelor  puse  în  structura  poetică.  Această  dimensiune  hris- 
tologică  permitea  susţinerea  imnelor  creştine  şi  pe  structuri  veterotestamentare  ţesute 
pe  relaţii  tipologice  sesizate  de  autorii  cărţilor  cultice,  relaţii  ce  ne  dau  posibilitatea  să 
afirmăm  că  „trecerea  de  la  Vechiul  la  Noul  Testament  este  o  trecere  de  la  «promisiune» 
la  « împlinire »,  de  la  figura  profetică,  la  realizarea  ei  în  persoana  lui  Hristos”99. 


V.  CONSIDERAŢII  FINALE 

Obiectul  lucrării  de  faţă  a  fost  acela  de  a  pune  în  lumină  elemente  din  Vechiul 
Testament  văzute  din  perspectiva  paginilor  cărţilor  de  cult  uzitate  în  Biserica  Ortodoxă. 

Bogăţia  tematicii  veterotestamentare  folosită  de  către  imnografii  şi  alcătuitorii  cărţilor 
liturgice  vine  să  ateste  faptul  că  încă  de  la  începuturile  Bisericii  Scriptura  Vechiului 
Testament  a  fost  folosită  din  plin  în  adunările  liturgice  creştine  pentru  mărturia  profetică 
ce  o  dădea  despre  persoana  Domnului  Iisus  Hristos  şi  a  operei  Sale  de  mântuire. 

Din  analiza  izvoarelor  liturgice  putem  observa  lucrarea  hermeneutică  a  Bisericii  de 
a  pune  în  valoare  în  cultul  ei  unitatea  organică  dintre  Vechiul  Testament  şi  Noul  Testa¬ 
ment,  centrată  pe  persona  Mântuitorului  Hristos.  în  acest  demers  un  element  indispensabil 
a  fost  tipologia ,  folosită  din  plin  de  imnografi.  Aceasta  ne  dă  posibilitatea  de  a  înţelege 
că  „Dumnezeu  a  orânduit  «istoria  mântuirii»  în  termenii  de  «făgăduinţă»  şi  «împlinire», 
adică  şi-a  revelat  voia  mântuitoare  -  iconomia  divină  -  prin  mijlocirea  primului  Legământ 
încheiat  cu  Israel,  şi  desfăşoară  această  iconomie  de-a  lungul  vieţii  Bisericii”100. 

Vechiul  Testament  nu  a  lipsit  niciodată  din  textele  liturgice  a  cărţilor  de  cult, 
autorii  lor  dorind  să  fundamenteze  şi  din  această  perspectivă  biblică-veche  alcătuirile 
lor  dogmatice  versificate  în  imne.  Astfel  se  explică  că  toate  rânduielile  cultice  ortodoxe 
-  Sfânta  Liturghie,  Sfintele  Taine,  Ierurgiile,  cele  Şapte  Laude  -  au  în  cuprinsul  lor, 


h. 


**  Ibidem ,  p.  54. 
100  Ibidem ,  p.  40. 

într-o  măsură  mai  mică  sau  mai  mare,  elemente  vetrotestamentare  -  imagini  tipologice, 
paremii  şi  prochimene,  numeroase  referiri  morale  la  persoane  din  Legea  Veche. 

Biserica  „stâlp  şi  temelie  a  adevărului”  (I  Tim.  3,  16)  are  rolul  de  a  oferi 
credincioşilor  săi  propovăduirea  Cuvântului  divin  pentru  mântuirea  lor.  „Vestirea  Cuvân¬ 
tului  prin  predici  şi  imnografie  -  prin  acest  gest  esenţial  liturgic  -  creează  o  comuniune 
vie  între  credincioşi  şi  Dumnezeul  treimic,  de  la  care  vine  Cuvântul  fără  de  moarte  şi 
dătător  de  viaţă”101. 

Viaţa  Bisericii  nu  poate  concepe  o  propovăduire  fără  Vechiul  Testament.  Nu 
poate  exista  creştinism  fără  Testamentul  cel  Vechi.  Dacă  acesta  se  înlătură  se  dărâmă 
însuşi  temelia  istoriei  umanităţii  anulându-se  etapele  primordiale  ale  acesteia  -  crearea 
lumii  (cosmogonia)  şi  a  omului  (antropologia)  de  către  Dumnezeu.  Distrugând  Legea 
Veche  nu  vom  mai  auzi  glasul  profeţilor  care  II  vestesc  pe  Mesia  lisus  Hristos  şi  nu 
vom  mai  înţelege  necesitatea  întrupării  Fiului  lui  Dumnezeu.  Cu  primul  om,  Adam, 
creat  prin  acţiunea  directă  a  lui  Dumnezeu,  după  „chipul  şi  asemănarea  Sa”  (cf.  Fac. 
i ,  26),  începe  întregul  sens  al  umanităţii:  „Adam,  primul  om,  ocupă  o  poziţie  excepţi¬ 
onală  în  raport  cu  toţi  oamenii,  în  el  găsindu-se  înglobată  potrivit  Sfintei  Scripturi, 
întreaga  pleromă  a  umanităţii”102. 

Rolul  învăţăturii  Vechiului  Testament  în  Biserică,  legătura  indestructibilă  a 
acestuia  cu  Noul  Testament,  este  reliefată  extrem  de  profund  şi  de  către  Pr.  Prof.  Dr. 
Nicolae  Neaga  într-un  răspuns  la  lucrarea  profesorului  naţionalist  A.C.  Cuza ,,  Eroarea 
teologiei  şi  a  adevărului  Bisericii”.  în  cuprinsul  ei,  numea  Vechiul  Testament  „fir  de 
cânepă”  pe  care  ar  dori  să-l  vadă  rupt,  căci  „Vechiul  Testament,  desfiinţat  de  lisus,  nu 
poate  să  oblige  Biserica  Lui  şi  nici  pe  credincioşii  săi.  Biserica  să  scoată  din  cărţile  ei 
orice  amintiri  ale  Vechiului  Testament”  (p.  4, 1 9).  Părintele  Neaga  îi  răspunde  cu  mare 
înţelepciune:  „Acest  lucru  este  cu  neputinţă,  oricât  de  mult  l-ar  dori  dl.  profesor  Cuza. 
Adică  da,  atunci  când  ne  desfacem  de  Noul  Testament  şi  încetăm  a  mai  crede  în 
Mântuitorul  lisus.  Numai  atunci  când  nu  se  va  mai  vorbi  despre  Hristos  se  va  putea  da 
uitării  Vechiului  Testament.  Căci,  de  fapt.  Biblia  nu  constă  din  un  singur  Testament,  ci 
din  două.  Biserica  nu  poate  niciodată  nimici  ceea  ce  intră  în  alcătuirea  Bibliei.  Tocmai 
unitatea  între  cele  două  Testamente  se  are  în  vedere  prin  aceea  că  în  cultul  Bisericii  se 
recurge  la  sfintele  Scripturi  ale  Vechiului  Testament  «scoţând  cu  pumnul  plin  din 
bogăţiile  comorilor  lui»  (Biblia  ilustrată ,  p.  IX)”103. 


Diac.  Ord.  CĂLIN  TALOŞ 
Facultatea  de  Teologie  „Andrei  Şaguna”,  Universitatea  „Lucian  Blaga’\  Sibiu 


101  ibtdem,  p.  29. 

1Di  Sfanţul  Grigorie  de  Nyssa,  Despre  crearea  omului ,  P.G.  44,  col.  1 85  C.D.,  apud  Pr.  Lector  Dumitru 
Abrudan,  „Aspecte  ale  antropologiei  Vechiului  Testament”,  în  S.T.  30  (1978),  nr.  3-4,  p.  267,  nota  14. 
lu1  Dr.  Nicolae  Neaga,  op.  c//.,  p.  105- 106. 

The  Old  Testament  in  the  Worship  of  the  Orthodox  Church.  The  abun- 
dance  of  themes  in  the  Old  Testament  used  by  the  Hymn  composers  and  those  who 
elaborated  the  worship  books ,  demonstrates  that  since  the  beginings  of  the  Church , 
the  Old  Testament  Scripture  was  used  in  the  liturgical  meetings  because  of  the  pro - 
phetic  testimony  it  gave  about  Our  Lord,  Jesus  Christ  and  His  Divine  Economy.  From 
the  analysis  of  the  liturgical  sorces  we  may  observe  the  Church  s  hermeneutica!  ap - 
proach  which  underlines  the  organic  unity  between  the  Old  Testament  and  the  New 
Testament,  unity  centred  upon  the  person  of  Jesus  Christ.  In  this  approach ,  an  esenţial 
element  was  that  of  the  typology \  abundently  used  by  the  hymn  composers.  The  Old 
Testament  has  never  been  absent  from  the  cult  books;  their  authors  *  intention  was  io 
substantiate  the  dogmatic  texts  in  lyrics,  taken  from  the  Old  Testament  s  perspective . 
Thus,  one  can  justify  the  fact  that  all  the  Orthodox  cultic  traditions  contain ,  more  or 
less,  elements  from  the  Old  Testament.  The  Church  -  the  pil  Iar  and  ground  of  the 
truth  (I  Tim  3.  15)  -  has  the  role  of  teaching  its  believers  about  the  Divine  Word,  for 
their  own  redemption.  The  life  of  the  Church  cannot  conceive  preaching  without  the 
Old  Testament . 


t  L 


‘O 


te 


RT,  87  (2006),  nr.  i,  p.  68-97. 
Pr.  Drd.  loan  Manea 


VIAŢA  DUHOVNICEASCĂ  DUPĂ  PĂRINŢII 
APOSTOLICI,  APOLOGEŢI  ŞI  POLEMIŞTI 

I.  PRELIMINARII 


I.  1.  Viaţă  duhovnicească:  prin  credinţă  să  ne  ducem  viaţa  pe  o  nouă  cale 

Mântuitorul  Iisus  Hristos  a  venit  ca  să  ne  deschidă  cale  către  cer,  cale  către 
viaţa  cea  adevărată,  cale  către  fericirea  veşnică:  „Eu  sunt  Calea,  Adevărul  şi  Viaţa" 
(loan  14,  6).  Mai  mult  ne-a  şi  arătat  şi  învăţat  cum  să  progresăm  pe  această  cale, 
lăsându-ne  în  acest  sens  învăţături  şi  exemple  prin  cuvintele  consemnate  în  Sfintele 
Evanghelii.  La  rândul  lor  şi  Sfinţii  Apostoli  vor  merge  în  toată  lumea  pentru  a-i  chema 
pe  oameni  la  această  nouă  credinţă,  la  acest  nou  mod  de  a  trăi,  la  această  nouă  cale  pe 
care  să  ne  conducem  viaţa  noastră.  De  aceea  „încă  de  la  început  creştinismul  s-a 
prezentat  în  chip  esenţial  drept  o  cale,  sau  mai  exact  drept  Calea  mântuirii.  Această 
cale  îşi  are  originea  în  mărturia  inspirară  pe  care  comunitatea  apostolică  a  dat-o  despre 
Iisus  din  Nazaret  Cel  mort  şi  înviat,  proclamat  Fiu  al  lui  Dumnezeu  şi  unic  Mijlocitor 
al  oamenilor,  negativ  prin  iertarea  păcatelor,  pozitiv  prin  deschiderea  unei  căi  spre 
unirea  cu  Dumnezeu.  Această  mărturie  e  primită  de  o  credinţă  ea  însăşi  recunoscută 
drept  un  dar  al  lui  Dumnezeu  care  trezeşte  o  libertate;  ea  se  exprimă  într-un  cult 
specific,  deopotrivă  spiritual  şi  ritual,  prin  care  creştinii  intră  în  mijlocirea  lui  Hristos; 
şi  este  luminată  de  Sfintele  Scripturi,  a  căror  interpretare  mereu  reluată  anunţă  ceea  ce 
se  celebrează  în  Sfintele  Taine;  în  viaţa  cotidiană,  această  credinţă  se  manifestă  prin 
iubirea  frăţească  care-şi  pune  amprenta  pe  orice  înţelepciune  şi  orice  etică;  în  fine,  ea 
e  o  aşteptare  a  întoarcerii  lui  Hristos  şi  a  unirii  desăvârşite  cu  Dumnezeul  unic,  obiectul 
ultim  al  dorinţei  omului"1. 

Aşadar  cei  care  aveau  să  dea,  după  înălţarea  la  ceruri  a  Mântuitorului,  mărturie 
pentru  primirea  acestei  credinţe,  de-a  urma  calea  cea  dreaptă  în  această  viaţă,  sunt 
Sfinţii  Apostoli,  care,  primind  întărire  prin  Pogorârea  Duhului  Sfânt  îşi  încep  activitatea 
pentru  care  au  fost  chemaţi,  aleşi,  învăţaţi  şi  trimişi  de  Mântuitorul  în  lume  (Matei  28, 


1  Ghislain  Lafont,  O  Istorie  Teologică  a  Bisericii  -  Itinerarul,  formele  şi  modelele  teologiei, 
traducere  Maria-Cornelia  Ică  jr,  prezentare  diac.  loan  Icâ  jr.,  Deisis,  2003,  Sibiu,  p.  33. 

19-20).  Predica  Sfântului  Apostol  Petru  pătrunde  inimile  mulţimilor  (Faptele  Apostolilor 
2,  37-41)  şi  astfel  Biserica,  „trupul  lui  Hristos”  începe  a  se  contura  în  chip  văzut.  „Un 
suflu  cald  de  viaţă  îmbrăţişa  şi  aduna  împreună  pe  cei  nou  botezaţi,  fâcându-i  una. 
Aceeaşi  rugăciune  înălţau  lui  Dumnezeu,  acelaşi  har  le  întărea  şi  le  primenea  inimile, 
aceeaşi  dragoste  le  unea  sufletele.”2 

După  ce  ne  este  relatat  evenimentul  întemeierii  bisericii,  imediat  ne  este  prezentat 
şi  felul  în  care  primii  creştini  au  înţeles  să  trăiască  această  viaţă  nouă,  răscumpărată: 
„stăruiau  în  învăţătura  apostolilor  -  vj  Sida/rj  rcov  anoorolcov ,  doctrina  Apostolorum 
-  şi  în  părtăşie  -  rr]  Koivcovia,  communicatione  -  în  frângerea  pâinii  -  rrj  Kkaoci 
t cav  aprcov,fractionis  panis-şi  în  rugăciuni  -  raia  npovev/ais,  orationihus  ”  (Faptele 
Apostolilor  2,  42)3.  Mai  mult  această  comuniune  duhovnicească  îşi  găsea  corespon¬ 
dent  şi  în  aspectele  existenţei  lor  de  zi  cu  zi,  căci:  „în  fiecare  zi,  stăruiau  într-un  cuget 
în  templu  şi,  ffângând  pâinea  în  casă,  luau  hrana  întru  bucurie  şi  întru  curăţia  inimii’' 
(Faptele  Apostolilor  2, 46),  iar  în  plus  „toţi  cei  ce  credeau”  „erau  laolaltă  şi  aveau  toate 
de  obşte”  (Faptele  Apostolilor  2, 44).  Această  comuniune  desăvârşită  îi  înălţa  tot  mai 
mult  spre  Dumnezeu  prin  aripile  virtuţilor  căci  „prin  smulgerea  dorinţei  de  posesiune 
a  bunurilor  materiale  din  inimă,  se  smulge  rădăcina  tuturor  relelor.  Ce  progres  uimitor 
al  credinţei,  exclamă  Sfântul  Ioan  Gură  de  Aur!  Dezbrăcându-se  de  bunurile  pământeşti, 
noii  credincioşi  erau  străbătuţi  de  bucuria  cea  mai  dulce  şi  încărcaţi  de  bunuri  infinit 
de  preţioase.  La  ei  nu  era  nimic  de  mustrare,  nimic  de  invidie;  nu  era  nici  mândrie  nici 
dispreţ.  Ei  aveau  curăţia  şi  simplitatea  copiilor  din  cea  mai  fragedă  vârstă”4. 

Şi  astfel  „lăudând  pe  Dumnezeu”  reuşeau  să  aibă  „har  la  tot  poporul”,  iar  Dum¬ 
nezeu  desăvârşea  această  lucrare  curată  a  lor  căci  „Domnul  adăuga  zilnic  Bisericii  pe 
cei  ce  se  mântuiau”  (Faptele  Apostolilor  2,  47). 

I.  2.  Coordonate  ale  vieţii  duhovniceşti  în  Noul  Testament 

Ca  această  vieţuire  nouă,  la  care  omul  era  chemat,  să-şi  dovedească  superioritatea, 
atunci  trebuia  ca  scopul  ei  să  fie  totala  împlinire,  să  fie  desăvârşirea.  De  aceea  chemarea 
Predicii  de  pe  Munte  a  Mântuitorului  vine  în  acest  sens:  „Fiţi,  dar,  voi  desăvârşiţi, 
precum  Tatăl  vostru  Cel  ceresc  desăvârşit  este”  (Matei  5, 48).  Totodată  pentru  plinirea 
acestei  dorinţe  de  desăvârşire  este  indicată  a  fi  dragostea,  singura  care  poate  plini 
toate  celelalte  lucruri  (Epistola  I  către  Corinteni,  cap.  13).  Iar  dragostea  cea  adevărată 
trebuie  să  fie  direcţionată  astfel:  „Să  iubeşti  pe  Domnul  Dumnezeul  tău,  cu  toată  inima 
ta,  cu  tot  sufletul  tău  şi  cu  tot  cugetul  tău.  Aceasta  este  marea  şi  întâia  poruncă.  Iar  a 
doua  la  fel  ca  aceasta:  să  iubeşti  pe  aproapele  tău  ca  pe  tine  însuţi”  (Matei  22, 37-39). 

2  Magistrand  Ştefan  C.  Alexe,  „Viaţa  creştină  după  Bărbaţii  Apostolici”,  în  Studii  Teologice ,  an  7 
(1955),  seria  II,  nr.  3-4,  p.  223. 

1  Pr.  Nicolae  Moşoiu,  Taina  prezenţei  lui  Dumnezeu  în  viaţa  umană.  Viziunea  creatoare  a 
Părintelui  Profesor  Dumitru  Stăniloae,  Editura  Paralela  45,  Braşov,  2000,  p.  246. 

4  Sfanţul  Ioan  Gură  de  Aur,  Omilia  VII  la  Faptele  Apostolilor,  2,  P.G.  60,  col.  65,  apud  Magistrand 
Ştefan  C.  Alexe,  art.  cit.,  p.  223. 

Aşadar  iubirea  apare  direcţionată  atât  pe  verticală  -  spre  Dumnezeu,  cât  şi  pe  orizontală 
-  spre  aproapele  nostru.  Dar  mai  mult,  întâi  trebuie  să  învăţăm  să  iubim  cu  adevărat 
pe  orizontală  pentru  a  putea  înălţa  această  dragoste  şi  spre  Ceruri:  „Dacă  zice  cineva: 
iubesc  pe  Dumnezeu,  iar  pe  fratele  său  îl  urăşte,  mincinos  este!  Pentru  că  cel  ce 
urăşte  pe  fratele  său,  pe  care  l-a  văzut,  pe  Dumnezeu,  pe  care  nu  L-a  văzut,  nu  poate 
să-L  iubească”  (I  Ioan  4, 20).  Şi  fericit  va  fi  cel  ce  îşi  va  deprinde  sufletul  său  a  vieţui 
în  această  aleasă  virtute  „pentru  că  dragostea  acoperă  mulţime  de  păcate”  (I  Petru  4, 
8).  Dar  dragostea  te  face  de  cele  mai  multe  ori  vulnerabil,  şi  acest  lucru  l-au  cunoscut 
imediat  primii  creştini:  „Ocărâţi  fiind,  binecuvântăm.  Prigoniţi  fiind  răbdăm.  Huliţi 
fiind  ne  rugăm.  Am  ajuns  ca  gunoiul  lumii,  ca  măturătura  tuturor,  până  astăzi”  (I 
Corinteni  4,  12-13). 

Această  nouă  chemare  implică  însă  şi  o  mare  responsabilitate,  pentru  că  acest 
mod  nou  de  viaţă  nu  se  răsfrânge  doar  asupra  propriei  fiinţe,  ci  poate,  şi  trebuie,  să 
influenţeze  spre  bine  şi  modul  de  viaţă  al  celor  cu  care  intrăm  în  contact:  „Voi  sunteţi 
sarea  pământului;  dacă  sarea  se  va  strica,  cu  ce  se  va  săra?...  Voi  sunteţi  lumina 
lumii”  (Matei  5,  13-14), 

Şi  cum  să  facem  ca  lumina  noastră  să  strălucească  mai  cu  putere  ne  învaţă,  cel 
care  a  înţeles  cel  mai  bine,  poate,  cât  de  greu  este  a-ţi  călăuzi  viaţa  pe  căi  greşite,  „a 
lovi  cu  piciorul  în  ţepuşă”  (Faptele  Apostolilor  9,  5)  Sfanţul  Apostol  Pavel.  Astfel  el 
precizează  în  acest  sens:  „nedând  nici  o  sminteală  întru  nimic,  ca  să  nu  fie  slujirea 
noastră  defăimată.  Ci  în  toate  înfâţişându-ne  pe  noi  înşine  ca  slujitori  ai  lui  Dumnezeu, 
în  multă  răbdare,  în  necazuri,  în  nevoi,  în  strâmtorări.  în  bătăi,  în  temniţă,  în  tulburări, 
în  osteneli,  în  posturi;  în  curăţie,  în  cunoştinţă,  în  îndelungă  răbdare,  în  bunătate,  în 
Duhul  Sfanţ,  în  dragoste  nefăţamică;  în  cuvântul  adevărului,  în  puterea  lui  Dumnezeu, 
prin  armele  dreptăţii  cele  de-a  dreapta  şi  cele  de-a  stânga,  prin  slavă  şi  necinste,  prin 
defăimare  şi  laudă;  ca  nişte  amăgitori  deşi  iubitori  de  adevăr,  ca  nişte  necunoscuţi  deşi 
bine  cunoscuţi,  ca  fiind  pe  pragul  morţii,  deşi  iată  că  trăim,  ca  nişte  pedepsiţi,  dar  nu 
ucişi;  ca  nişte  întristaţi,  dar  pururea  bucurându-ne;  ca  nişte  săraci,  dar  pe  mulţi  îmbo¬ 
găţind,  care  unii  care  n-au  nimic  dar  pe  toate  le  stăpânesc”  (II  Corinteni  6,  3-10). 
Putem  astfel  lesne  observa  cum  credinţa,  în  baza  căreia  primesc  noul  mod  de  a-şi  trăi 
acest  dar  de  viaţă  de  la  Dumnezeu,  se  arată  nu  doar  teoretizată,  ci  mai  ales  trăită  ştiind 
că  „credinţa  dacă  nu  are  fapte,  e  moartă  în  ea  însăşi”  (Iacov  2,  17).  Aceste  fapte  nu 
sunt  însă  rodul  exclusiv  al  meritelor  şi  puterilor  noastre,  ci  în  săvârşirea  fiecărei  fapte 
bune  creştinul  trebuie  să  conştientizeze  faptul  că:  „Toată  darea  cea  bună  şi  tot  darul 
desăvârşit  de  sus  este,  pogorându-se  de  la  Părintele  luminilor,  la  Care  nu  este  schimbare 
sau  umbră  de  mutare”  (Iacov  1,  17). 

Aceste  fapte  roditoare  din  credinţă  au  fost  încă  de  la  început  orientate  în  slujba 
carităţii:  „cucernicia  curată  şi  neîntinată  înaintea  lui  Dumnezeu  şi  Tatăl,  aceasta  este: 
să  cercetăm  pe  orfani  şi  pe  văduve  în  necazurile  lor,  şi  să  ne  păzim  pe  noi  fără  de  pată 
din  partea  lumii”  ( Iacov  1,  27).  De  aceea  „în  zilele  acelea,  înmulţindu-se  ucenicii, 
eleniştii  murmurau  împotriva  evreilor,  pentru  că  văduvele  lor  erau  trecute  cu  vederea 

Ia  slujirea  cea  de  fiecare  zi”  (Faptele  Apostolilor  6, 1  ş.u.)  şi  au  fost  aleşi  în  acest  sens 
cei  şapte  diaconi. 

Chemaţi  la  această  nouă  slujire,  de-a  fi  lumină  intr-o  lume  iubitoare  de  întuneric, 
creştinii  au  ştiut  că  numai  împreună,  în  comuniunea  şi  comunitatea  Bisericii  vor  reuşi. 
Mai  mult  însă,  fiecare  are  prilejul  de  a-şi  împlini  noua  lor  menire  aici  pe  pământ  în 
dragostea  şi  unirea  celor  doi  soţi  în  cadrul  familiei  acum  reabilitată  şi  binecuvântată  de 
Iisus  Hristos  (Matei  19,  5-6;  Ioan  2,  1-1 1).  Dar  ca  această  dragoste  să  fie  cu  adevărat 
slujitoare  desăvârşirii  creştine  ea  trebuie  să  fie  conturată  într-o  continuă  slujire  reciprocă 
a  celor  doi  implicaţi  în  această  relaţie,  să  urmeze  exemplul  lăsat  în  acest  sens  tot  de 
Mântuitorul  Iisus  Hristos:  „Femeile  să  se  supună  bărbaţilor  lor  ca  Domnul.  Pentru  că 
bărbatul  este  cap  femeii,  precum  şi  Hristos  este  cap  Bisericii...  Bărbaţilor,  iubiţi  pe 
femeile  voastre,  după  cum  şi  Hristos  a  iubit  Biserica,  şi  S-a  dat  pe  Sine  pentru  ea” 
(Efeseni  5,  22,  23,  25). 

Tot  în  Noul  Testament  găsim  preceptele  unei  vieţii  cu  adevărat  duhovnicească, 
nu  doar  teoretizată  în  abstract,  ci  conturată  în  condiţii  reale  de  viaţă  ale  societăţii.  De 
aceea  creştinii  sunt  îndrumaţi  în  ce  fel  să  armonizeze  datoriile  pe  care  le  au  faţă  de 
Dumnezeu  şi  faţă  de  lume,  pentru  ca  acestea  să  nu  intre  în  contradicţie  unele  cu 
celelalte:  „Daţi  Cezarului  cele  ce  sunt  ale  Cezarului  şi  lui  Dumnezeu  cele  ce  sunt  ale  lui 
Dumnezeu”  (Matei  22,  21).  Mai  mult  creştinii  trebuie  să  ştie  că  „tot  sufletul  să  se 
supună  înaltelor  stăpâniri,  căci  nu  este  stăpânire  decât  de  la  Dumnezeu;  iar  cele  ce 
sunt,  de  Dumnezeu  sunt  rânduite.  Pentru  aceea,  cel  ce  se  împotriveşte  stăpânirii  se 
împotriveşte  rânduielii  lui  Dumnezeu”  (Romani  13,1  -2).  Iar  această  supunere  o  facem 
tot  în  favoarea  rânduielilor  lui  Dumnezeu  care  în  sine  sunt  bune  şi  spre  folosul,  pacea 
şi  liniştea  noastră:  „supuneţi-vă,  pentru  Domnul,  oricărei  orânduiri  omeneşti,  fie  împă¬ 
ratului,  ca  înalt  stăpânitor,  fie  dregătoriilor,  ca  unora  ce  sunt  trimişi  de  el,  spre  pedepsirea 
făcătorilor  de  rele  şi  spre  lauda  făcătorilor  de  bine”  (I  Petru  2,  13-14).  Din  păcate 
aceste  bune  rânduieli  ale  lui  Dumnezeu  aveau  să  nu  fie  luate  în  seamă  de  cei  favorizaţi 
de  ele,  şi  atunci  ca  şi  acum,  desigur  spre  osânda  lor.  Cu  toate  acestea  creştinii  n-au 
renunţat  la  aceste  principii,  ci  le-au  transmis  mai  departe:  „adu-le  aminte  să  se  supună 
stăpânilor  şi  dregătorilor,  să  asculte,  să  fie  gata  la  orice  lucru  bun,  să  nu  defaime  pe 
nimeni,  să  fie  paşnici,  să  fie  îngăduitori,  arătând  întreaga  blândeţe  faţă  de  toţii  oameni” 
(Tit  3,  1-2)  sau  „fiţi  între  voi  iubitori  de  străini,  fără  cârtire”  (I  Petru  4,  9).  Şi  fără 
cârtire  au  ştiut  primii  creştini  să-şi  trăiască  această  viaţă  cu  toate  încercările  ei  „căci 
pentru  mine  viaţa  este  Hristos  şi  moartea  un  câştig”  (Filipeni  1,21). 

împlinind  aceste  prescripţii  ale  Noului  Testament  membrii  primelor  comunităţi 
creştine,  care  se  dezvoltau  tot  mai  mult  în  interiorul  Imperiului  roman,  îşi  vor  duce 
timp  de  trei  secole,  ca  şi  cetăţeni  romani,  o  viaţă  neînţeleasă  însă  de  închinătorii  la 
idoli,  neînţeleasă  de  autorităţile  romane,  autorităţi  ce  mai  mult  n-au  întârziat  să-i 
condamne  şi  să-i  persecute  cu  brutalitate5.  Pentru  a  veni  în  sprijinul  acestor  condiţii 

5  Drd.  Viorel  Ioniţă,  „Coordonatele  vieţii  creştine  după  Epistola  către  Diognet’1,  în  Revista 
Teologică ,  anul  XV  (1970),  nr.  7-8,  p.  472. 

grele  de  viaţă  creştină  scrierile  părinţilor  apostolici  le  readuce  creştinilor  în  prim  plan 
îndemnuri  spre  plinirea  preceptelor  credinţei  şi  moralei  creştine,  ilustrate  prin  modele 
de  vieţuire  din  Sfânta  Scriptură,  iar  apologeţii  şi  polemiştii  îşi  aduc  aportul  pentru  o 
mai  bună  înţelegere  a  noii  religii,  precum  şi  pentru  ferirea  ei  de  dezbinarea  ereziilor. 


I,  3,  Aspecte  generale  asupra  Literaturii  Părinţilor  Apostolici,  Apologeţilor 
şi  Polemiştilor 


In  jurul  anilor  80-90- 100  comunităţile  creştine  se  găsesc  în  plină  expansiune6. 
De  aceea  cel  dintâi  caracter  al  acestor  prime  lucrări  al  Bisericii  este  acela  că  sunt 
scrise  pentru  creştini  căci  abia  pe  la  sfârşitul  epocii  în  care  a  apărut  această  literatură 
apostolică,  se  vor  cunoaşte  şi  opere  care  să  se  adreseze  cititorilor  păgâni,  şi  care  să 
pună  în  lumină  prin  comparaţie  virtuţile  creştine7.  Astfel  se  explică  faptul  că  pe  lângă 
tratarea  poverii  persecuţiilor,  pe  lângă  problemele  legate  de  Parusie,  de  hiliasm  ori  de 
ivirea  primelor  erezii  „marea  majoritate  a  lucrărilor  Părinţilor  Apostolici*  pun  accentul 
pe  ţinuta  morală  a  vieţii  creştinilor.  Ele  critică  laxismul  sau  indisciplina  unde  le  întâlnesc 
şi  subliniază  frumuseţile  râvnei  după  îmbunătăţire’',  ele  fiind  dedicate  aproape  în 
întregime  problemelor  orizontului  religios  al  vieţii  creştine  şi,  foarte  rar,  tratează 

A 

problemele  exterioare  ei9.  In  acelaşi  timp  un  accent  deosebit  în  literatura  Părinţilor 
Apostolici  se  pune  pe  revenirea  la  viaţa  primilor  creştini,  la  tradiţia  apostolică,  „tradiţie 


ce  ar  contribui  la  refacerea  unităţii  Bisericii,  tendinţă  ce  preocupă,  în  mare  măsură,  şi 


lumea  creştină  de  astăzi”10. 


6  Preot  Prof.  Dr.  loan  G.  Coman,  Patrologic ,  voi.  I,  Editura  Institutului  Biblic  şi  de  Misiune  al 
Bisericii  Ortodoxe  Române,  Bucureşti,  1984,  p.  65. 

7  J.  Lebreton,  „Peres  Apostoliques  -  Doctrine  Spirituelle",  în  Dictionnaire  de  Spiritual ite,  tom. 
I,  Gabriel  Beauchesne,  Paris,  1936,  col.  731. 

8  A  se  vedea  ediţii  ale  operelor  Părinţilor  Apostolici:  O,  Ghebhardt,  A.  Hanack  şi  Th.  Zahn, 
Patrum  Apostolicorum  Opera ,  1-3,  Leipzig,  1875-1877;  J.  B.  Lightfoot,  The  Apostolic  Fathers,  part.  I, 
voi.  1,  2,  St  Clement  of  Rome,  London,  1890;  part.  II,  voi.  3-5,  St.  Ignatius  and  Polycarp ,  2  ed., 
London,  1889-  J.B.  Lightfood-J.  R.  Harmer,  The  Apostolic  Fathers ,  London  şi  New  York,  1893.  F.  X. 
Funk,  Patres  Apostolici ,  1-2,  Tubingen,  1901,  ed.  a  3-a  de  la  voi,  2,  F.  Diekamp,  Tiibingen  1913.  K. 
Bihlmeyer,  Die  Apostolischen  Văter ,  Tubingen  1924.  K.  Lakc,  The  Apostolic  Fathers  (LCL),  London- 
New  York  1930.  H.  Hemmer,  G.  Oger,  A.  Laurent,  A.  Lelong,  Les  Peres  apostoliques ,  4  voi.,  Paris, 
1907-1912;  ed.  a  2-a  de  la  voi.  1  şi  2,  1926.  S.  Colombo,  Patrum  apostolicorum  opera ,  Torino  1934.  G. 
Bosio,  I  Padri  Apostolici ,  3  voi..  Corona  Patrum  Salesiana,  Torino  1940-1955;  ed,  a  2-a,  voi.  1,  1958, 
voi.  al  2-lea,  1966.  D.  Ruiz  Bueno,  Padres  Apostolicos :  BAC,  Madrid  1950.  L.  T.  Lefort,  Les  Peres 
apostoliques  en  copte ,  Testo,  CSCO  135;  versiunea  CSCO  1 36,  Paris,  1 952.  J.  A.  Fischer,  Die  Apostolischen 
Văter ,  Miinchen,  1956.  E.  J.  Goodspeed,  Index  Patristicus  sive  clavis  Patrum  apost .,  Leipzig,  1907.  H. 
Kraft,  Clavis  Patrum  Apostolicorum,  Miinchen,  1963,  apud  Johannes  Quasten,  Patrologia ,  Voi.  1, 
traducere  în  italiană  de  Dr.  Nello  Beghin,  Marietîi,  Spestrum  Publishers-  Utrecht,  1983,  p.  45.  Traducere 
în  limba  română  Scrierile  Părinţilor  Apostolici,  în  colecţia  „Părinţi  şi  Scriitori  Bisericeşti"  nr.  1 ,  traducere, 
note  şi  indici  de  Pr.  D.  Fecioru,  Editura  Institutului  Biblic  şi  de  Misiune  al  Bisericii  Ortodoxe  Române, 
Bucureşti,  1979,  350  p. 

y  Preot  Prof.  Dr.  Ioan  G.  Coman,  Op.  cit ,  voi.  I,  p.  71,  77. 

10  Drd.  Nicu  Dumitraşcu,  „Eclesiologia  la  Părinţii  Apostolici",  în  Revista  Teologica,  75  (1993), 
nr.  1,  1993,  p.  61. 

Fireşte,  ca  şi  orice  început  de  literatură  şi  literatura  Părinţilor  Apostolici  se  dove¬ 
deşte  a  fi  una  spontană,  şi  orientată  nu  de  scrupule  de  unitate  a  ei,  ci  de  nevoile  reale 
sufleteşti  ale  cititorilor  sau  ascultătorilor,  iar  aceste  nevoi  desigur  variază  „în  sub¬ 
stanţă  şi  în  intensitate  după  loc  şi  după  sensibilitate  spirituală”11.  Aşa  se  face  că  doc¬ 
trina  morală  a  Părinţilor  Apostolici,  fie  ea  chiar  lipsită  de  un  sistem  bine  închegat, 
constituie  totuşi  o  preocupare  destul  de  importantă  a  lor  în  a  reda  problemele  morale 
puse  în  strânsă  legătură  cu  viaţa  creştină  din  acea  perioadă12.  în  rest,  pe  lângă  „gloria 
de  a  respira  încă  parfumul  finalului  epocii  apostolice  în  al  cărei  sol  îşi  înfige  o  parte 
din  rădăcinile  sale”,  literatura  Părinţilor  Apostolici  are  şi  „meritul  de  a  se  fi  desprins,  pe 
nesimţite,  e  drept  nu  încă  definitiv,  dar  destul  de  substanţial,  de  baza  biblică,  constitu- 
indu-se  ca  produs  separat,  ca  literatură  independentă”,  literatură  ce  se  caracterizează 
a  fi  o  literatură  simplă,  ocazională,  misionară,  pastorală,  iubitoare  şi  creatoare  de  Tradiţie 
nespeculativă,  dar  şi  de  o  deosebită  prospeţime  duhovnicească  şi  cu  un  caracter  emi¬ 
namente  practic13. 

Dacă  scopul  literaturii  Părinţilor  Apostolici  era  acela  de  a  educa  spre  o  viaţă 
creştină  precum  a  primilor  creştini,  prin  Apologeţi14,  literatura  Bisericii  începe  să  ia 
contact  cu  lumea  externă,  cu  cultura  şi  cu  ştiinţa15.  într-adevăr,  Părinţii  Apostolici  au 
fost  cei  care  au  exprimat  fondul  credinţei  creştine  în  mod  direct,  fără  a  se  strădui  să 
exprime  acest  lucru  teoretizat  în  vreun  sistem  şi  astfel  contribuind  la  o  organizare 
internă  sănătoasă  a  Bisericii,  Apologeţii  sunt  cei  care  vor  încerca  să  facă  o  apropiere 
a  credinţei  creştine  de  cultura  elenică,  „prima  încercare  de  prezentare,  în  istoria  Bisericii, 
a  revelaţiei  creştine  prin  metode  şi  procedee  împrumutate  din  lumea  contemporană,” 
urmând  ca  rolul  de-a  apăra  credinţa  de  cei  ce  doreau  să  o  denatureze  să  le  revină 
scriitorilor  pe  care  patrologii  îi  vor  desemna  ca  „polemişti  sau  controversaţi”16. 


11  Preot  Prof.  Dr  Ioan  G.  Coman,  Patrologie,  Manual  pentru  uzul  studenţilor.  Bucureşti,  1956, 

p.  31. 

12  Magistrand  Vasile  Prescure,  „Doctrina  morală  a  Părinţilor  Apostolici”,  în  Studii  Teologice,  15 
(1963),  nr.  9-10,  p.  554. 

13  Preot  Prof.  Dr.  Ioan  G.  Coman,  Patrologie ,  voi.  I,  p.  67,  72-78. 

14  A  se  vedea  ediţii  ale  operelor  Apologeţilor:  J.C.Th.  Otto,  Corpus  apologetarum  christianorum 
sceculi  secundi,  voi.  9,  Jena,  1847-1872.  Primele  cinci  volume  conţinând  operele  Sf.  Iustin  au  fost 
publicate  în  parte  în  1842-1843.  O  a  treia  ediţie  a  acestor  cinci  volume  a  fost  publicată  în  1876-1881. 
E.  J.  Goodspeed,  Die  ăltesten  Apologeten,  Gdttingen,  1914  (aceasta  cuprinde  apologeţii  secolului  al 
doilea  până  la  Teofil);  traduceri  în  limba  română:  Apologeţi  de  limbă  greacă ,  în  colecţia  „Părinţi  şi 
Scriitori  Bisericeşti”,  nr.  2,  traducere,  note,  indice  de  Pr.  Prof.  T.  Bodogae,  Pr.  Prof.  Olimp  Căciulă,  Pr. 
Prof.  D.  Fecioru,  Editura  Institutului  Biblic  şi  de  Misiune  al  Bisericii  Ortodoxe  Române,  Bucureşti,  1980, 
389  p.  Apologeţi  de  limbă  latină,  în  colecţia  „Părinţi  şi  Scriitori  Bisericeşti”  nr.  3,  traducere  de  Prof. 
Nicolae  Chiţescu,  Eliodor  Constantinescu,  Paul  Papadopol  şi  prof.  David  Popescu;  introducere,  note  şi 
indici  de  prof.  Nicolae  Chiţescu,  Editura  Institutului  Biblic  şi  de  Misiune  al  Bisericii  Ortodoxe  Române. 
Bucureşti,  1981,  508  p. 

15  Johannes  Quasten,  op.  cit.,  p.  166. 

16  Pr.  Pavel  N.  Grosu,  „Aspecte  doctrinare  din  scrierile  creştine  ale  secolului  al  II-lea”,  în  Glasul 
Bisericii,  13  (1964),  nr.  3-4,  p.  338-339. 

Apologiile  se  prezintă  sub  formă  de  scrisori  sau  de  dialog  şi  cuprind  în  general 
două  părţi:  una  de  combatere  şi  alta  de  apărare.  Temele  combătute  de  apologeţi  sunt  în 
general  acuzaţiile  aduse  la  adresa  creştinilor  (ateism,  banchete  tiestice,  împreunări 
oedipodeice,  adorarea  unui  cap  de  măgar,  adorarea  organelor  genitale  ale  preotului, 
etc.),  filosofia  păgână  greşită,  cultele  politeiste  şi  imoralitatea  păgână,  apărând  în  schimb 
monoteismul,  învierea  morţilor  precum  şi  fragmentele  de  adevăr  ale  filosofiei  păgâne17. 

Apologeţii  secolului  II  pledează  în  primul  rând  cu  îndrăzneală  pentru  achitarea 
creştinilor,  punând  în  contrast,  uneori  mai  sever,  alteori  mai  cu  indulgenţă,  modul  de 
viaţă  al  creştinilor  cu  cel  al  vieţii  maselor  păgâne,  prin  comparaţia  continuă  a  creştinului 
cu  păgânul  şi  astfel  apără  „viaţa,  credinţa  şi  idealul  coreligionarilor  lor,  încununând  nu 
o  dată  curajul  lor  cu  o  moarte  martirică,  cum  e  cazul  cu  cel  mai  de  frunte  dintre  aceşti 
apologeţi,  Sfântul  Justin  Martirul  şi  Filosoful”18. 

Apoi,  utilizând  concepte  principale  ale  filosofiei  greceşti,  apologeţii  voiau  să 
arate  grecilor  că  creştinismul  era  adevărata  filosofîe,  ei  găsind  în  toţi  oamenii,  chiar  şi 
în  păgâni  o  frântură  din  puterea  logosului  divin19. 

La  rândul  lor,  polemiştii  vor  acoperi  „prin  forţa  lor  misionară  şi  spirituală  spaţii 
din  ce  în  ce  mai  întinse  ale  Imperiului  Roman,  mergând  până  la  galo-celţi,  germani, 
sarmaţi,  daco-romani,  arabi  dar,  deşi  se  conturează  în  mare  parte  ca  o  literatură  misi¬ 
onară,  de  luptă,  de  sensibilitate,  de  martiriu,  polemiştii  acoperă  şi  probleme  de  doctrină 
precum  şi  „capitole  importante  ca  familia,  căsătoria ,  educaţia,  raporturile  cu  necreştinii, 
persecuţiile,  ţinuta  creştinilor  etc.”20. 

Deşi  teologia  Părinţilor  Apostolici  este  una  deosebit  de  simplă,  uneori  mai  simplă 
chiar  şi  decât  cea  a  Sfintei  Scripturi,  totuşi  în  majoritatea  cazurilor  ea  este  puternic 
fundamentată  pe  textele  şi  ideile  biblice21.  „Scriitorii  celui  de  al  doilea  secol  recunoscuţi 
mai  târziu  ca  ortodocşi  de  Biserica  mare,  pentru  a  folosi  expresia  păgânului  Cels,  au  fost 
sensibili  la  această  relaţie  între  Scriptură  şi  Evanghelie:  nu  numai  că  Scriptura  vorbeşte 
de  Hristos,  dar  tot  ceea  ce  se  spune  în  scrierile  apostolice  se  găseşte  deja  în  Scriptură”22. 
De  aceea  şi  învăţătura  lor  creştină  este  una  „fundamentată  pe  concepţii  şi  noţiuni  din 
Sfanta  Scriptură...  puritatea  caracterului  hristic  şi  apostolic  al  Tradiţiei  a  fost  tratată  de 
ei  prin  referire  continuă  la  faptele  din  Sfanta  Scriptură,  prin  citarea  copioasă  de  texte 
biblice  şi  prin  sublinierea  importanţei  deosebite  a  unor  cuvinte  ori  formule  ale  Domnului”23. 

17  Preot  Prof.  Dr.  Ioan  G.  Coman,  Patroiogie,  op.  cit.,  p.  41. 

13  Idem,  Patroiogie,  voi.  I,  p.  214,  216,  226. 

19  Aloys  Grillmeier,  Le  Christ  dans  La  Tradition  chretienne ,  traducere  din  engleză  de  Jean  Mărie 
şi  Monique  Saint-Wakker,  Lea  Editions  du  Cerf,  Paris,  1973,  p.  131,  134. 

20  Preot  Prof.  Dr.  Ioan  G.  Coman,  Patroiogie ,  voi.  11,  Editura  Institutului  Biblic  şi  de  Misiune  al 
Bisericii  Ortodoxe  Române,  Bucureşti,  1984,  p.  6. 

21  Idem,  Patroiogie ,  voi.  I,  p.  76. 

22  John  Behr,  Formarea  Teologiei  Creştine  -  Drumul  spre  Niceea  (voi.  I),  traducere  Mihail  G. 
Neamţu,  Editura  Sophia,  2004,  p.  47-48. 

23  Diac.  Magistrand  Constantin  Voicu,  „Hristologia  Părinţilor  Apostolici”,  în  Ortodoxia ,  an  13, 
(1961),  nr.  3,  p.  405. 

în  operele  lor  Părinţi  Apostolicii  citează  foarte  des  textele  Sfintei  Scripturii.  Pe 
de  o  parte  acest  lucru  arată  importanţa  deosebită  pe  care  Sfânta  Scriptură  o  avea  în 
viaţa  lor  şi  totodată  faptul  că  lecturarea  acesteia  era  una  bogată.  Pe  de  altă  parte, 
citarea  textelor  biblice  este  şi  „un  act  de  Tradiţie  şi  încă  de  tradiţie  forte  importantă, 
care  ajută  considerabil  la  controlul  textului  biblic.  Admiţând  că  nu  s-ar  fi  păstrat  un 
text  complet  şi  unitar  al  Sfintei  Scripturi,  acest  text  ar  fi  putut  fi  reconstituit  parţial, 
după  citatele  făcute  de  autorii  noştri”24.  însă  mai  observăm  din  textele  Părinţilor  Apos¬ 
tolici  că  şi  cei  cărora  se  adresau  arătau  o  bună  cunoaştere  a  textului  scripturistic: 
„Sunt  încredinţat  că  sunteţi  bine  deprinşi  cu  Sfintele  Scripturi  şi  că  nimic  din  ele  nu  vă 
e  necunoscut”25. 


II.  VIAŢA  DUHOVNICEASCĂ  ILUSTRATĂ  PRIN  VIRTUŢILE 

CREŞTINE  ÎN  DIFERITELE  EI  ASPECTE 

II.  1.  Viaţa  duhovnicească  a  creştinului  ca  persoană 

„Care  este  scopul  vieţii  omului?  Acest  scop  nu  este  nici  apatia,  dar  nici 
gustarea  şi  mulţimea  plăcerilor.  Acest  scop  este  trăirea  în  veşnicie  cu  acele  lucruri 
cu  care  este  în  armonie  supremă  raţiunea  naturală,  adică  în  contemplarea  realului 
şi  în  vestirea  neîncetată  a  hotărârilor  lui.  Trăirea  în  real  şi  contemplarea  realului 
înseamnă  trăirea  în  Dumnezeu  şi  contemplarea  lui  Dumnezeu.  Dar  această  fericire 
nu  aparţine  numai  sufletului,  ci  şi  trupului,  căci  omul  e  alcătuit  din  acestea 
amândouă.  Amândouă  au  trăit  împreună,  amândouă  ating  acelaşi  scop  împreună. 
Scopul  va  fi  unul  singur  numai  dacă  fiinţa  va  exista  în  alcătuirea  ei  proprie.  Or, 
lucrul  acesta  nu  e  posibil  fâră  învierea  corpurilor.”26  Fireşte  că  „dacă  am  crede  că 
ne  ducem  viaţa  numai  aici  pe  pământ,  poate  că  ar  fi  posibil  să  fim  bănuiţi  că 
suntem  robii  cărnii  şi  sângelui  şi  că  păcătuim  lăsându-ne  biruiţi  de  pofta  de  câştig 
şi  de  plăceri”,  dar  „vom  trăi  o  altă  viaţă  mai  fericită  decât  cea  de  aici,  una  cerească... 
pentru  că  Dumnezeu  nu  ne-a  fâcut  numai  ca  pe  nişte  oi  sau  ca  pe  nişte  vite,  ca  să 
pierim  şi  să  dispărem  apoi  fâră  urmă”27. 

Scrisoarea  către  Diognet  prezintă  „creştinii  ca  o  rasă  nouă.  Creştinii  nu  mai 
sunt,  deci,  nici  barbari,  cum  îi  prezentase  Taţian  Asirianul,  şi  nici  un  neam  de  oameni 
vechi  cât  pământul,  aşa  cum  se  osteneau  să-i  înfăţişeze  apologeţii.  Creştinismul  n-are 
nevoie  nici  de  vechime,  nici  de  citate  din  Scriptură,  nici  de  teoria  Logosului  spermatikos, 
pentru  a  fi  apărat.  Creştinismul  e  tânăr,  pentru  că  Dumnezeu  a  intervenit  de  puţină 

24  Preot  Prof.  Dr.  loan  G.  Coman,  op.  cit.,  p.  79. 

25  Sfântul  Policarp,  Epistola  către  Filipeni,  XII,  1,  în  PSB  1,  p.  213. 

*  Preot  Prof.  Dr.  Ioan  G.  Coman,  Probleme  de  Filosofie  şi  Literatură  Patristică,  E1BMBOR, 
Bucureşti,  1995,  p.  99. 

27  Atenagora  Atenianul,  Solie  in  favoarea  creştinilor ,  XXXI,  PSB  2,  p.  379. 

vreme  în  istoria  mântuirii.  E  plin  de  sevă,  de  vigoare  şi  nu  se  teme  de  nici  o  concurenţă. 
Deşi  persecutată  această  rasă  se  înmulţeşte  prodigios”2*  pentru  că  „creştinismul  nu 
este  numai  un  fapt  de  ascultare,  ci  şi  de  măreţie”29  precum  avea  să  afirme  Sfanţul 
Ignatie  Teoforul,  în  centrul  gândirii  şi  simţirii  căruia  stă  ,  ca  şi  la  loan  Evanghelistul, 
persoana  Mântuitorului  Iisus  Hristos30, 

Modul  lor  de  a  trăi,  morala  lor  creştină  constituiau  un  lucru  absolut  nou, 
revoluţionar,  faţă  de  viaţa  şi  morala  păgână.  De  aceea  creştinismul  uimea  pretutindeni 
şi  atrăgea  prin  această  noutate31.  Fireşte  că  de  multe  ori  s-a  pus  problema  cum 
trăiau  creştinii  primelor  secole.  Trăiau  ca  noi,  „altfel  decât  noi?  Erau  mai  buni,  mai 
stăruitori  în  rugăciune,  cu  o  viaţă  morală  mai  desăvârşită?  Cădeau  uşor  pradă  ispitelor 
de  tot  felul?”32. 

Modul  creştin  al  existenţei  s-a  dovedit  a  fi  unul  supranatural;  „creştinii  respectă 
natura  întrucât  sunt  legaţi  trupeşte  de  ea;  dar  sufletul  lor  cu  toate  gândurile,  aspiraţiile 
şi  faptele  urcă  şi  coboară  neîncetat  în  împărăţia  nemuritoare  a  cerului  pe  aripile  iubirii 
şi  ale  harului.  Ei  sunt  ca  sufletul  în  trup.  Ei  sunt  deci  numai  suflet.  Dumnezeu  însuşi 
i-a  învrednicit  de  această  interpretare  supranaturală  a  existenţei.  El  a  făcut  aceasta 
prin  revelaţie  divină.  Nu  omul,  deci,  ci  Dumnezeu e  autorul  modului  existenţial.  Omului 
îi  revine  rolul  de  a  imita  pe  Dumnezeu.  Nu  e  un  rol  uşor,  dar  poate  fi  împlinit  prin 

a 

puterea  şi  căldura  iubirii  supranaturale  pe  care  Dumnezeu  o  revarsă  asupra  noastră.  In 
felul  acesta  creştinii  devin  paradisul  plăcerilor  spirituale,  iar  viaţa  creştină,  epifania 
nemuririi  printre  cele  muritoare”33. 

Omul  este  iubit  de  Dumnezeu  mai  mult  decât  oricare  altă  fiinţă  pământească. 
Participarea  omului  întreg  la  viaţă,  şi  chiar  la  viaţa  eternă  este  expresia  acestei  dragoste 
divine.  Omul  creştin  dă  mărturie  acestui  adevăr  prin  propria  sa  viaţă.  Mai  mult  decât 
toţi  oamenii,  creştinii,  aceşti  „copii  ai  adevărului”,  ştiu  că  nimic  din  ceea  ce  face 
omul  nu  scapă  lui  Dumnezeu  şi  de  aceea  păzesc  castitatea,  iubesc  pe  toţi  semenii, 
chiar  pe  duşmani  şi  duc  o  viaţă  de  obşte34.  Iar  acest  exemplu  bun  al  creştinilor, 
această  mireasmă  nouă  şi  aleasă  nu  avea  cum  să  nu-şi  aibă  urmări  pozitive  în 
ansamblul  vieţii  cotidiene35. 


:R  Preot  Profesor  loan  G.  Coman,  op.  cit. ,  p.  159. 

29  Sfântul  Ignatie  Teoforul,  Epistola  către  Romani,  JI1,  3,  PSB  1,  p.  175. 

30  Dr.  D.  I.  Belu,  „Christologia  lui  Ignatie  Teoforul",  în  Revista  Teologică ,  21  (1931),  nr.  6-7, 

p.  209. 

31  Preot  Prof.  Dr  loan  G.  Coman,  Patrologie ,  voi.  I,  p.  225, 

52  loan  Oanâ,  „Viaţa  morală  a  creştinilor  din  primele  secole,  după  Actele  Martirice",  în  Telegraful 
Român ,  148  (2000),  nr.  5-8,  p.  1. 

3-  Preot  Prof.Ioan  G.  Coman,  Probleme  de  Filosofic  fi  Literatură  Patristică,  p.  164. 

34  Sfântul  Justin  Martirul  şi  Filosoful,  Apologia  1,  12,  1-3;  14,  2-3;  15,  1-17,  în  PSB  2,  p.  31, 

34,  35. 

35  Pr.  Prof.  loan  G.  Coman,  „Elemente  de  antropologie  în  operele  Sfântului  iustin  Martirul  şi 
Filosoful",  în  Ortodoxia ,  20  (1968),  nr.  3,  p.  394. 

Viaţa  creştinului  trebuie  să  fie  dusă  printr-o  atentă  practicare  a  virtuţilor  creştine, 
alegând  „calea  luminii”  şi  ferindu-se  de  „calea  întunericului”36.  Desigur  că  creştinul  nu 
rămâne  singur  în  această  stăruinţă  a  lui  de-a  avea  o  viaţă  curată,  căci  Hristos  este  Cel 
care  ne-a  fost  dat  „drept  lege  veşnică  şi  finală  şi  testament  credincios”37.  în  acest  nou 
legământ  pe  care  Dumnezeu  îl  încheie  cu  noi  „trei  sunt  învăţăturile  Domnului:  nădejdea 
vieţii,  început  şi  sfârşit  al  credinţei  noastre;  dreptatea,  început  şi  sfârşit  al  judecăţii; 
dragostea,  mărturie  a  bucuriei,  a  veseliei  şi  a  faptelor  săvârşite  în  dreptate”38,  dragoste 
ce  ne  lipeşte  de  Dumnezeu39. 

II.  1.  1.  Credinţa 

Fondul  principal  al  literaturii  Părinţilor  Apostolici  este  credinţa  în  Dumnezeu, 
credinţă  primită  de  la  Sfinţii  Apostoli  şi  „trăită  apostolic,  credinţă  curată,  sinceră 
nepervertită  sau  subţiată  de  alambicările  unei  teologii  ă  outrance ”40.  Cu  toate  acestea, 
credinţa  rămâne  un  mister:  „ceea  ce  face  să-l  înţelege  pe  Dumnezeu  este  neputinţa  de 
a-L  înţelege”41.  Dar  această  credinţă  deşi  una  simplă  „îşi  are  principiile  ei,  are  o  lege  a 
sa,  şi  mântuirea  vine  din  supunere  faţă  de  această  lege”42.  De  aceea  păstrarea  credinţei 
în  Dumnezeu  este  condiţie  sine-qua-non  a  unei  vieţi  îmbunătăţite,  pentru  că  în  baza 
acestei  credinţe  în  demersul  desăvârşirii  noastre  primim  ajutorul,  harul  lui  Dumnezeu 
care  să  plinească  lipsurile  noastre,  căci  „desăvârşiţi  sunt  aceia  care  păstrează  în  ei  pe 
Sfântul  Duh,  şi-şi  păzesc  sufletele  şi  trupurile  fără  reproş.  Aceasta  înseamnă  a  păstra 
credinţa  în  Dumnezeu  şi  dreptatea  faţă  de  aproapele”43.  Observăm  aşadar  că  credinţa 
este  fond  şi  sprijin  celorlalte  virtuţi,  cum  am  amintit  mai  sus  în  cazul  dreptăţii.  Şi 
înfrânarea  de  la  lucrurile  ce  ar  afecta  puritatea  vieţii  creştine  îşi  are  pentru  Părinţii 
Apostolici  izvorul  în  credinţă  pentru  că  atunci  când  credem  în  Dumnezeu,  în  sensul 
cel  bun,  ne  şi  temem  de  Dumnezeu,  iar  când  frica  de  Dumnezeu  însoţeşte  viaţa  noastră, 
ne  înfrânăm  de  la  tot  ceea  ce  ar  nemulţumi  pe  Dumnezeu:  „crede  în  El  şi  teme-te  de 
El;  temându-te  să  te  înfrânezi”44.  Atunci  însă  când  credinţa  cunoaşte  şi  scăderi,  virtuţile 
pe  care  ea  le-a  rodit  şi  întărit  îşi  aduc  aportul  lor  la  reîntărirea  credinţei,  pentru  ca  viaţa 
creştinului  să  nu  aibă  de  suferit:  „întrarmându-vă  cu  bunătate,  zidiţi-vă  din  nou  credinţa. 


36  Didahia,  I,  2,  în  PSB  1,  Scrierile  Părinţilor  Apostolici,  traducere,  note  şi  indici  de  Pr.  D. 
Fecioru,  EIBMBOR,  Bucureşti,  1979,  p.  25. 

37  Sfântul  Iustin  Martirul  şi  Filosoful,  Dialogcu  Iudeul  Trifon,  IX,  PSB  2,  p.  103. 

3S  Pseudo  Bamaba,  Epistola,  I,  6,  în  PSB  1,  p.  114;  Sfanţul  Ignatie  Teoforul,  Epistola  către 
Efeseni,  XIV,  1,  în  PSB  1,  p.  162. 

39  Sfanţul  Clement  Romanul,  Epistola  I  către  Corinteni ,  cap.  XLIX,  în  PSB  1,  p.  71. 

40  Preot  Prof.  Dr.  Ioan  G.  Coman,  Patrologie ,  voi.  I,  p.  76. 

41  Tertulian,  Apologeticul  ( Apologcticum ),  XVII,  3,  în  PSB  3,  p.  64. 

42  Idem,  Despre  prescripţia  contra  ereticilor  (De  prescriptione  haereticorum),  XIV,  4,  în  PSB  3, 

p.  148. 

43  Sfanţul  Irineu,  Adversus  haereses ,  5,  6,  1,  apud  Preot  Prof.  Dr.  Ioan  G.  Coman,  op.  cit.,  voi.  II, 

p.  38. 

44  Herma,  Păstorul,  Porunca  I,  26,  2,  în  PSB  1.  p.  247. 

care  este  trupul  Domnului  şi  în  dragoste,  care  este  sângele  lui  Iisus  Hristos”45.  Iar 
când  credinţa  este  curăţită  de  orice  umbră  de  îndoială  virtuţile  celelalte  vin  să  desăvâr¬ 
şească  în  chip  armonios  o  viaţă  cu  adevărat  duhovnicească:  „ajutoarele  credinţei  noastre 
sunt:  frica  şi  răbdarea;  iar  tovarăşi  de  luptă:  îndelungă  răbdarea  şi  înfrânarea.  Dacă 
acestea  rămân  curate  înaintea  Domnului,  împreună  cu  ele  se  bucură  înţelepciunea, 
priceperea,  ştiinţa  şi  cunoştinţa”46. 

II.  I.  2.  Milostenia 

Dar  o  viaţă  duhovnicească  nu  poate  fi  caracterizată  doar  printr-o  stabilitate 
interioară  rezultată  din  armonizarea  unor  virtuţi,  ci  ea  trebuie  şi  să  fie  din  plin 
reflectată  în  atitudinea  noastră.  Iar  cel  mai  evident  se  poate  observa  dacă  trăim  cu 
adevărat  duhovniceşte  atunci  când  ne  raportăm  la  bunurile  din  această  lume.  Creştinii 
trebuie  astfel  să  realizeze  că  „nimic  nu  este  al  nostru,  fiindcă  toate  sunt  ale  lui 
Dumnezeu,  ai  cui  suntem  şi  noi  înşine...  răbdarea  pagubei  este  un  exerciţiu  de-a 
dărui  şi  de-a  face  din  avutul  tău  un  bun  comun”47,  pentru  că  „e  aproape  cea  mai 
mare  nelegiuire  să  cauţi  pe  pământ  ceea  ce  ar  trebui  să  găseşti  în  cer”4*.  Aşadar  a 

r\ 

dărui  din  cele  cu  care  ai  fost  dăruit  rămâne  condiţie  a  mântuirii.  In  acest  fel 
milostenia  se  afirmă  ca  virtute  izvorâtoare  a  atâtor  daruri  duhovniceşti:  „miluiţi  ca 
să  fiţi  miluiţi,  iertaţi  ca  să  vi  se  ierte;  precum  faceţi,  aşa  vi  se  va  face;  precum 
daţi,  aşa  vi  se  va  da;  precum  judecaţi,  aşa  veţi  fi  judecaţi;  precum  vă  purtaţi  cu 
blândeţe,  aşa  se  vor  purta  şi  alţii  cu  blândeţe  cu  voi;  cu  ce  măsură  veţi  măsura,  cu 
aceea  vi  se  va  măsura”49. 

Dar  această  virtute  se  arată,  din  păcate,  destul  de  greu  de  împlinit  de  către  cei  mai 
îndreptăţiţi  în  a  o  împlini,  cei  bogaţi  căci  „bogaţii  cu  greu  se  lipsesc  de  robii  lui  Dum¬ 
nezeu,  de  teamă,  ca  nu  cumva  să  ceară  ceva  de  la  ei;  unii  ca  aceştia  cu  greu  vor  intra  în 
împărăţia  lui  Dumnezeu”50.  De  aceea,  în  acest  sens,  se  impune  pilda  care  ne  prezintă 
sinergia  ulmului  şi  a  vie  în  vederea  apariţiei  roadelor,  sinergie  ce  trebuie  să  caracterizeze 
şi  relaţia  dintre  cel  bogat  şi  ce!  lipsit  -  „tot  aşa  şi  săracii,  rugându-se  Domnului  pentru 
bogaţi,  le  înmulţesc  bogăţia  lor  iar  bogaţii  la  rândul  lor,  dând  săracilor  cele  de  trebuinţă, 
îşi  îmbogăţesc  sufletele  lor”51.  Şi  dimpotrivă,  pe  cât  de  mare  este  folosul  duhovnicesc 
din  practicare  milosteniei,  tot  la  fel  de  cumplită  este  şi  osânda  care  rezultă  din  ignorarea 
milosteniei:  „spune  tuturor  celor  ce  pot  face  binele  să  nu  înceteze  de  a-1  face;  le  este  de 
folos  a  săvârşi  fapte  bune.  Spun,  însă,  că  orice  om  trebuie  scos  din  nevoi,  că  cel  ce 


45  Sfanţul  Ignatie  Teoforul,  Epistola  către  Tralieni,  VIII,  l,  în  PSB  ]T  p.  172. 

46  Pseudo  Bamaba,  Epistola ,  II,  2-3,  op.  cit.,  p.  115. 

47  Terţul  ian.  Despre  răbdare  (De  patientia ),  VII,  în  PSB  3,  p.  189. 

Minucius  Felix,  Dialogul  Octavius  (Octavius),  în  PSB  3,  p.  367. 

4<J  Sfanţul  Clement  Romanul,  Epistola  /  către  Corinteni ,  XIII,  2,  op.  cit.,  p.  52;  Epistola  II  către 
Corinteni ,  XVI,  4,  în  PSB  1,  p.  101. 

50  Herma,  Păstorul,  Pilda  IX,  97,  2,  în  PSB  I,  p.  306. 

51  Ibidem ,  Pilda  II,  51,  8,  op.  cit.y  p.  269;  Porunca  II,  27,  4,  op.  cit.,  p.  247. 

duce  lipsă  şi  îndură  greutăţile  în  viaţa  cea  de  toate  zilele,  este  în  mare  chin  şi  strâmtorare. 
Aşadar,  cel  care  scoate  din  nevoi  sufletul  unuia  ca  acesta  dobândeşte  mare  bucurie;  că 
cel  care  este  chinuit  de  necazuri  de  acest  fel,  suferă  aceleaşi  chinuri  ca  şi  cel  pus  în 
lanţuri.  Mulţi,  din  pricina  unor  chinuri  ca  acestea  se  omoară  din  pricină  că  nu  le  pot 
suferi.  Aşadar  cel  ce  ştie  de  chinul  unui  om  ca  acesta  şi  nu-1  ajută,  săvârşeşte  mare  păcat 
şi  este  vinovat  de  sângele  acestuia”52.  Dar  milostenia  nu  trebuie  nici  să  fie  condiţionată 
exclusiv  de  frica  acestei  poveri,  ci  trebuie  să  fie  una  sinceră,  fără  părere  de  rău:  „să  nu 
fii  cu  mâinile  întinse  la  luat  şi  cu  ele  strânse  la  dat.  Dacă  ai  dă  cu  propriile  tale  mâini 
răscumpărare  de  păcate.  Nu  sta  la  îndoială  să  dai,  nici  nu  murmura  când  dai ...  împarte 
toate  cu  fratele  tău  şi  nu  zice  că  sunt  ale  tale,  căci  dacă  sunteţi  părtaşi  la  cele  nemuritoare 
cu  cât  mai  mult  la  cele  muritoare”53. 

Tototdată,  în  legătură  cu  practicarea  milosteniei,  întâlnim  la  primii  scriitori  ai 
Bisericii  o  precizare  foarte  importantă:  „să  asude  milostenia  în  mâna  ta”54,  aceasta 
pentru  ca  milostenia  pe  care  o  săvârşim,  să  nu  fie  tăcută  Ia  întâmplare,  ci  ea  trebuie 
să  aducă  tămăduire  celor  loviţi  de  lipsă  cu  adevărat.  . 

De  aceea  putem  conchide  că,  pentru  cei  ce  doreau  cu  adevărat  să  aibă  o  viaţă 
îmbunătăţită,  fără  a  face  binele,  se  impunea  întrebarea:  „cum  s-ar  putea  bucura  de 
bine  aceia  care  îl  ignoră,  ce  glorie  ar  avea  aceia  care  nu  s-au  exercitat  în  el,  ce  cunună 
ar  putea  avea  aceia  care  n-au  luptat  pentru  ea?”55  Şi  prin  urmare,  ori  de  câte  ori  binele 
poate  fi  săvârşit,  să  nu  fie  trecut  cu  vederea  prilejul  de  a-l  săvârşi  pentru  ca  astfel 
„Domnul  să  nu  fie  hulit  din  pricina  voastră”56. 

'  >i  •  .  ,  ■. .  : ;  *, , ' " .  v_  .  v  .1  «Mi  ,v  r  •  r.  * '  * '  . :  • 

\ 

IL  1.  3.  Păzirea  poruncilor  lui  Dumnezeu  şi  ferirea  de  rău 

Desigur  pentru  a  trăi  cu  adevărat  în  Dumnezeu  nu  trebuie  lăsate  deoparte  nici 
celelalte  porunci  pentru  că  păzirea  lor  face  posibilă  asemănarea  cu  El:  „dacă  omul  se 
supune  marilor  porunci  ale  Logosului,  şi  devenind  bun  urmează  pe  Cel  Bun,  va  fi  ase¬ 
menea  Acestuia  şi  va  fi  cinstit  de  El”57.  în  acest  sens  postul  este  cel  ce  capătă  în  perspectiva 
unei  dorinţe  crescânde  valenţe  cu  totul  deosebite,  mai  ales  atunci  când  el  nu  rămâne  un 
act  izolat  de  celelalte  porunci:  „în  ziua  în  care  vrei  să  posteşti  să  nu  guşti  nimic  decât 
pâine  şi  apă,  şi,  socotind  câtă  cheltuială  trebuia  să  ai  în  ziua  aceea  cu  mâncărurile  pe  care 
aveai  să  le  mănânci,  pune-o  de  o  parte,  ca  s-o  dai  văduvei  sau  orfanului  sau  săracului”58. 


52  Ibidem,  Pilda  X,  1 14,  20,  op .  cit.,  p.  315;  Porunca  VIII,  38,  2,  op.  cit.,  p.  256. 

”  Didahia ,  IV,  5-8,  p.  27. 

54  Ibidem ,  l,  2-5,  p.  25.  •  •  ■*  •  ' 

55  Sfântul  Irineu,  Adversus  haereses,  4,  37,  6,  apud  Preot  Prof.  Dr.  loan  G.  Coman,  Patrologie , 
voL  II,  p.  3;  Sfanţul  Clement  Romanul,  Epistola  /  către  Corinteni ,  XXXIII,  I,  p.  63;  Epistola  II  către 
Corinteni ,  X,  2,  p.  98. 

56  Sfanţul  Policarp  al  Smirnei,  Epistola  către  Filipeni ,  X,  1,2,  în  PSB  1,  p.  212. 

Sfanţul  Ipolit,  Philosophumena ,  10,  33,  apud  Preot  Prof.  Dr.  loan  G.  Coman,  op.  cit.,  voi.  II, 
p.  67;  Herma,  Păstorul,  Porunca  VII,  37,  5,  p.  256. 

5*  Idem,  Păstorul,  Pilda  V,  56,  5,  7,  p.  273. 

Viaţa  trebuie  dusă  fără  răutate,  fără  păcate  şi  fără  mândrie,  iar  toate  cele  ce 
se  întâmplă  trebuie  să  fie  primite  ca  bune,  „ştiind  că  nimic  nu  se  face  fără 
Dumnezeu”59.  Trebuie  dusă  întâi  de  toate  o  viaţă  fără  păcate,  pentru  că  păcatele 
întunecă  atât  de  mult  sufletele  „de  nu  mai  poţi  vedea  pe  Dumnezeu”60.  Iar  izvorul 
principalelor  păcate  este  lipsa  dragostei  faţă  de  aproapele,  trădarea  dragostei  şi  a 
încrederii  acestuia  prin  făţărnicie  şi  duplicitarism:  „să  nu  iei  hotărâre  vicleană 
împotriva  aproapelui  tău.  Să  nu  fii  obraznic  în  sufletul  tău...  să  nu  fii  cu  două 
gânduri,  nici  cu  două  feluri  de  vorbe,  că  două  feluri  de  vorbe  sunt  cursa  morţii”61. 
Mai  mult,  trebuie  conştientizat  şi  faptul  că  mult  dăunează  relaţiilor  cu  ceilalţi  vorbirea 
de  rău  a  aproapelui,  aceasta  tulbură  şi  sufletul  celui  defăimat,  şi  pe  cel  al  celui  ce 
defaimâ:  „nu  vorbi  de  rău  pe  nimeni,  nici  nu  asculta  cu  plăcere  pe  cel  ce  vorbeşte 
de  rău...  rea  este  defăimarea”62. 

Dar  şi  dacă  putem  înfrâna  pornirea  spre  defăimare  nu  trebuie  să  fie  oprită 
doar  la  nivelul  buzelor,  ci  trebuie  să  smulgem  din  suflet  şi  păcatul  care  naşte  defăi¬ 
marea,  invidia  căci  grave  sunt  consecinţele  acesteia:  „invidia  şi  duşmănia  au  dărâmat 
cetăţi  mari  şi  au  nimicit  din  rădăcină  popoare  mari”63.  De  aceea  cel  ce  doreşte  o 
viaţă  curată  trebuie  să  se  ferească  de  invidie,  de  mândrie  şi  de  ură:  „botezaţi-vă 
sufletul  de  urgie  şi  de  îmbuibare,  de  invidie  şi  de  ură,  căci  numai  atunci  trupul 
vostru  va  fi  curat”64.  Şi  mai  ales  să  ştie  orice  creştin  că  „ţinerea  de  minte  a  răului 
lucrează  moarte”65,  o  moarte  a  sufletului  care  este  măcinat  de  neuitarea  răului,  acesta 
putând  astfel  să  fie  mai  afecta  decât  cel  ce  a  săvârşit  răul.  Pentru  aceasta  obrăznicia, 
îndrăzneala,  cutezanţa  trebuiesc  înlocuite  în  viaţa  creştinului  cu  bunătatea,  smerenia 
şi  blândeţea,  răbdare,  rugăciune66. 

Spijin  în  acest  sens  este  cercetarea  celor  ce  au  reuşit  în  viaţa  lor  să  biruie  aceste 
ispite,  ca  astfel  şi  noi  să  agonisim  sufletelor  noastre  mai  multă  pace:  „să  cercetezi  în 
fiecare  zi  chipurile  sfinţilor,  ca  să  ai  odihnă  în  cuvintele  lor”67.  Pe  lângă  aceasta  mult 
folos  va  aduce  sufletului,  dacă  creştinul  îşi  va  aduce  aminte  „ziua  şi  noapte  de  ziua 
judecăţii  Domnului”68. 


M  Didahia ,  III,  1  - 10,  p.  26,  Pseudo  Bamaba,  Epistola,  XIX,  6,  p.  135. 

60  Teoftl  al  Antiohiei,  Trei  cărţi  către  Autolic,  Cartea  I,  II,  în  PSB  2,  p.  283. 

61  Pseudo  Bamaba,  Epistola ,  XIX,  2,  7,  p.  135-136. 

62  Herma,  Pastorul,  Porunca  II,  27,  2-3,  p.  247. 

Sfanţul  Clement  Romanul,  Epistola  /  către  Cor  interii ,  VI,  3,  p.  49 
M  Sfanţul  Justin  Martirul  şi  Filosoful,  Dialog  cu  Iudeul  Trifon,  XIV,  p.  103;  Sfanţul  Clement 
Romanul,  Epistola  /  către  Cor  interii,  XXX,  1,  p.  61. 

65  Herma,  Păstorul,  Vedenia  II,  7,  1,  PSB  1.  p.  231-232. 

66  Sfanţul  Clement  Romanul,  Epistola  I  către  Corinteni ,  XXX,  8,  p.  62;  Sfanţul  Ignatie  Teoforul. 
Epistola  către  E/eseni .  X,  2,  p.  160. 

67  Didahia ,  IV,  2,  p.  26. 

M  Pseudo  Bamaba,  Epistola.  XIX,  10,  p.  136;  Tertulian,  Apologeticul  ( Apologeticum ).  XXXIX, 
4,  p.  92. 

II.  1.  4.  Smerenie  în  toate 

Toate  aceste  conduc  la  smerenie,  smerenie  ce  trebuie  să  îşi  găsească  model  şi 
întărire  în  smerenia  Domnului  Iisus  Hristos:  „dacă  Domnul  s-a  smerit  atâta,  ce  trebuie 
să  facem  noi,  care,  prin  El,  am  venit  sub  jugul  harului  lui”69.  Iar  primii  creştini  au 
demonstrat  că  „e  mai  bine  pentru  voi  să  fiţi  găsiţi  mici,  dar  respectaţi,  în  turma  lui 
Hristos,  decât  ca  o  părută  vază  să  fiţi  aruncaţi  din  nădejdea  Lui”70. 

Şi  precum  pace  a  adus  smerenia  Mântuitorului,  la  fel  şi  smerenia  noastră  va 
aduce  mângâiere  multor  suflete:  „să  fii  îndelung  răbdător,  să  nu  ţii  minte  răul,  să 
mângâi  pe  cei  cu  sufletul  chinuit,  să  nu  respingi  pe  cei  zdruncinaţi  în  credinţă,  ci  să-i 
întorci  şi  să-i  faci  veseli”71.  Smerenia  este  necesară  şi  rugăciunii  şi  postului  pentru  ca 
Dumnezeu  să  caute  spre  aceste  jertfe  ale  noastre:  „orice  rugăminte  are  nevoie  de 
smerenie.  Posteşte  deci  şi  vei  primi  de  la  Domnul  ceea  ce  ceri”72.  Tot  datorită  smereniei 
creştinii  nu  trâmbiţă  înţelepciunea,  ci  o  poartă  în  inimă,  nu  vorbesc  lucrurile  mari,  ci 
le  trăiesc73. 

Şi  smerenia  odată  sălăşluită  în  sufletul  creştinului  naşte  răbdare,  iar  răbdarea 
aduce  milostivire  şi  „orice  păcat  trebuie  atribuit  nerăbdării.  Răul  este  nerăbdarea 
binelui”74.  De  asemenea  această  virtute  creştină  a  răbdării  nu  trebuie  percepută  ca  „o 
însuşire  omenească  formată  din  starea  de  spirit  a  insensibilităţii  cinice”,  ci  ca  „o 
dispoziţie  divină  a  învăţăturii  vii  şi  cereşti,  care  arată  ca  prim  exemplu  de  răbdare  pe 

A 

Dumnezeu  însuşi”75,  de  a  Cărui  îndelunga  răbdare  trebuie  „să  ne  ruşinăm  şi  să  ne 
temem”76. 

Fireşte  că  răbdarea  ne  întăreşte  apoi  ca  în  rugăciunea  noastră  să  ne  rugăm 
„pentru  toţi  chiar  şi  pentru  duşmanii  noştri”77.  De  ce?  Pentru  că  nu  este  mică  plata 
celui  ce  aduce  pe  calea  mântuirii  un  suflet  rătăcit  şi  pierdut78,  cu  atât  mai  mult  că  şi 
noi  putem  ajunge  în  situaţia  acestora,  şi,  la  rândul  nostru  nu  trebuie  „să  nu  ne 
simţim  jigniţi,  nici  să  ne  supărăm,  când  cineva  ne  sfătuieşte  şi  ne  întoarce  de  la 
nedreptate  la  dreptate”79.  Şi  chiar  dacă  supărarea  se  strecoară  din  diferite  motive  în 
sufletul  nostru  „să  nu  treacă  supărarea  noastră  de  apusul  soarelui”80.  Acolo  unde 
supărarea  este  lepădată  se  sălăşluieşte  pacea,  se  sălăşluieşte  Dumnezeu  în  oamenii 


Sfanţul  Clement  Romanul,  Epistola  I  către  Corinteni ,  cap.  XIII,  p.  52-53;  XVI,  7,  p.  55. 
^îbidem ,  LVII,  2,  p.  75. 

71  Herma,  Păstorul,  Pornea ,  VIII,  38,  10,  p.  257. 

72  Idem,  Vedenia  III,  18,  6,  p.  241. 

7Î  Minucius  Felix,  Dialogul  Octavius  (Octavius),  XXXVIII,  6,  p.  393. 

4  Tertulian,  Despre  răbdare  (De  patientia)%  III,  V,  p.  187. 

75  îbidem,  II,  p.  183. 

6  Sfanţul  Ignatie  Teoforul,  Epistola  către  Efeseni,  XI,  1,  p.  161. 

71  Tertulian,  Despre  rugăciune  (De  oratione),  III,  în  PSB  3,  p.  231. 

7*  Sfanţul  Clement  Romanul,  Epistola  II  către  Corinteni ,  cap.  XV,  p.  101. 

79  îbidem ,  XIX,  2,  p.  103. 

*°  Tertulian,  Despre  răbdare  (De  patientia )>  XII,  p.  194. 

care  iubesc  pacea;  „că  Lui  îi  este  scumpă  pacea  şi  stă  departe  de  cei  care  se  ceartă 
şi  sunt  pierduţi  de  răutatea  lor”81. 

Creştinii  trebuie  apoi  să-şi  curăţească  mintea  de  toate  gândurile  care  i-au  stăpânit 
înainte  de  a  veni  la  credinţa  creştină82  pentru  ca  nu  cumva  acestea  să  aducă  în  sufletele 
lor  îndoiala  care  „este  fiica  diavolului  şi  face  mult  rău  robilor  iui  Dumnezeu”83.  Iar 
îndoiala  la  rândul  ei  aduce  în  suflet  tristeţea  care  „este  mai  rea  decât  toate  duhurile  rele 
şi  cea  mai  cumplită  pentru  robii  lui  Dumnezeu...  când  tristeţea  este  amestecată  cu 
rugăciunea,  amestecul  acesta  nu  îngăduie  ca  rugăciunea  să  se  suie  la  jertfelnic.  După 
cum  oţetul  şi  vinul  amestecate  la  un  loc  nu  mai  au  acelaşi  gust,  tot  aşa  şi  tristeţea 
amestecată  cu  Sfântul  Duh  nu  are  aceeaşi  rugăciune”84.  Or,  rugăciunea  pentru  a  fi 
roditoare  trebuie  „dăruită  din  toată  inima,  hrănită  din  credinţa  noastră,  îngrijită  prin 
adevăr,  întreagă  prin  nevinovăţie,  curată  prin  castitate,  agapă  înfrumuseţată  cu  podoaba 
faptelor  bune,  această  rugăciune  suntem  datori  s-o  înălţăm  între  psalmi  şi  imnuri,  la 
altarul  lui  Dumnezeu”,  căci  „numai  rugăciunea  este  cea  care  înduplecă  pe  Dumnezeu” 
şi,  singură  „rugăciunea  este  fortăreaţa  credinţei,  arma  noastră  de  atac  şi  apărare 
împotriva  duşmanului  care  ne  pândeşte  pretutindeni”85. 


II.  1.  5.  Statornicie  în  prigoane:  martiriul 

Iar  duşmanul  cel  mai  mare  era  prigoana  creştinilor.  Dar  în  aceste  persecuţii  viaţa  lor 
căpăta  adevărata  slavă,  or,  totul  se  putea  nărui.  Persecuţiile  îi  deosebeau  pe  cei  cu  adevărat 
dornici  de  mântuire  de  cei  căldicei:  „am  putea  să  tăgăduim  că  suntem  creştini,  dar  noi  nu 
voim  să  trăim  ca  nişte  mincinoşi,  ci,  plini  de  dorul  după  viaţa  cea  veşnică  şi  curată,  ne 
silim  să  ducem  o  viaţă  laolaltă  cu  Dumnezeu”86,  şi  de  aceea  „nimeni  nu  se  ruşinează, 
nimănui  nu-i  pare  rău  decât  că  n-a  fost  aşa  de  mai  înainte.  Dacă  este  denunţat  se  mândreşte, 
dacă  este  acuzat  nu  se  apără;  este  interogat  mărturiseşte  totul  de  la  început,  este  condamnat, 
aduce  mulţumiri”87.  Ei  se  lăsau  în  voia  lui  Dumnezeu,  ştiind  că  „mare  şi  bun  este  Dumnezeu 
şi  îi  va  răsplăti88.  „Naşterea  mi-e  aproape”,  căci  „sunt  grâu  al  lui  Dumnezeu  şi  sunt  măcinat 
de  dinţii  fiarelor  ca  să  fiu  pâine  curată  a  lui  Hristos”89,  strigau  creştinii  în  vremea  prigonirilor. 

A 

In  faţa  judecătorilor  erau  conştienţi  de  faptul  că  biruinţa  este  de  parte  lor:  „Dar  suntem 
zdrobiţi!  Aşa  este,  dar  după  ce  am  câştigat.  Aşadar,  când  murim  de  fapt  învingem,  când 
suntem  zdrobiţi  ne  vedem  scăpaţi'**.  Martiriul  este  pentru  creştin  sarcina  supremă  pentru 


81  Herma,  Păstorul,  Pilda  IX,  109,  2,  p.  312;  Sfântul  Justin  Martirul  şi  Filosoful,  Apologia  î,  XII, 
p.  31-32;  Sfântul  Ignatie  Teoforul,  Epistola  către  Efeseni „  XIII,  2,  p.  162. 

82  Scrisoarea  către  Diognet,  II,  l,  PSB  1,  p.  335. 

8-  Herma,  Păstorul,  Pornea ,  IX,  39,  9,  p.  258. 

84  Ibidem,  X,  40,  2;  42,  3,  p.  258-259. 

85  Tertulian,  Despre  rugăciune  (De  oratione),  XXVIII,  XXIX,  p.  245-246. 

86  Sfântul  Iustin  Martirul  şi  Filosoful,  Apologia  I,  VIII,  p.  29. 

87  Tertulian,  Apologeticul  ( Apologeticum ),  I,  12,  p.  39-40. 

88  Jbidem,  XVII,  5-6,  p.  64. 

89  Sfântul  Ignatie  Teoforul,  Epistola  către  Romani,  III,  4;  IV,  1,  p.  175-176. 

90  Tertulian,  Apologeticul  ( Apologeticum ),  L,  3,  p.  108. 

că  astfel  îl  slăveşte  pe  Hristos,  se  uneşte  cu  Hristos  şi  primeşte  iertare  a  păcatelor  de  la 
Hristos91.  Şi  astfel  în  aceste  cumplite  suferinţe  inimile  creştinilor  sunt  atât  de  mult  circum¬ 
scrise  de  la  răutate,  încât  rabdă  să  îndure  „toate  răutăţile  făcute  nouă  de  oamenii  şi  duş¬ 
manii  răi,  şi  în  cele  mai  grozave,  în  moarte  şi  în  chinuri  ne  rugăm  să  fie  miluiţi  cei  ce  ne 
supun  pe  noi  la  acestea”  şi  „ne  şi  bucurăm  atunci  când  murim  pentru  Iisus  Hristos”92. 
Oricum  însă  mântuirea  nu  este  condiţionată  de  martiraj,  acesta  doar  o  grăbeşte,  însă  nu 
toţi  au  puterea  de  a-şi  apropia  martirajul,  de-a  lua  asupra  lor  întreg  jugul  Iui  Hristos:  „dacă 
poţi  purta  tot  jugul  Domnului,  desăvârşit  vei  fi;  dar  dacă  nu  poţi,  fă  ce  poţi’*93. 

•  f 

II»  2.  Exigenţe  ale  vieţii  duhovniceşti  în  familie 

Desigur  şi  creştinii  „se  căsătoresc  ca  toţi  oamenii  şi  nasc  copii,  dar  nu  aruncă 
pe  cei  născuţi”94.  Acest  al  doilea  enunţ  vine  ca  să  deosebească  familia  creştină  de 
cea  păgână.  Trebuie  spus  de  altfel,  că  păcatul  pruncuciderii  este  sever  criticat  în 
aceste  prime  lucrări  ale  Bisericii  creştine.  Creştinii  nu  pot  să  săvârşească  astfel  de 
ucideri,  „nu  strică  copii”,  iar  pe  femeile  care  ajută  să  avorteze  le  numesc  şi  spun  „că 
pentru  această  colaborare  a  lor  vor  avea  să  dea  socoteală  înaintea  lui  Dumnezeu”95. 
Mai  mult  ei  nu  fac  diferenţă  între  făt  dezvoltat  şi  nedezvoltat,  interzicând  orice 
atentat  la  „viaţa  pruncului  conceput  în  pântecele  mamei,  înainte  ca  sângele  să  se 
plămădească  în  el  ca  om”96.  ,  , 

De  asemenea  creştinii  nici  nu-şi  abandonează  copii  a  căror  naştere  este  în  prin¬ 
cipal  scopul  căsătoriei  lor97.  Mai  mult  ei  acordă  o  grijă  deosebită  creşterii  lor  „întru 
Hristos”  şi  „în  frica  lui  Dumnezeu”  din  tinereţe98. 

De  asemenea  tinerii  sunt  îndrumaţi  „să  fie  fără  de  prihană”99,  în  viaţa  lor,  părinţii 
având  datoria  de-a-i  sfătui  neîncetat  în  toate  problemele  tinereţii  lor. 

în  viaţa  lor  de  familie  soţii  au  ca  prim  scop  câştigarea  mântuirii:  „de  dragul 
nădejdii  în  viaţa  veşnică,  noi  suntem  în  stare  să  dispreţuim  nu  numai  bunurile  vieţii 
pământeşti,  ci  chiar  şi  unele  plăceri  îngăduite  ale  sufletului,  încât  şi  cu  femeia  cu  care 
ne-am  însoţit  în  căsătorie,  potrivit  rânduielilor  căsătoriei,  noi  nu  ne  îngăduim  alte 
raporturi  decât  cele  legate  de  gândul  de  a  naşte  copii”100. 


91  J.  Lebreton,  ari.  cit.  t  col.  794. 

92  Sfanţul  Justin  Martirul,  Dialog  cu  iudeul  Trifon ,  XVIII,  p.  111;  CXI V,  p.  226. 
w  Didahia,  VI,  2,  p.  28 

94  Scrisoarea  către  Diognet,  V,  6,  p.  340.  •  4  5  . 

95  Pscudo  Bamaba,  Epistola ,  XIX,  4-5,  p.  135;  Atenagora  Atenianul,  Solie  în  favoarea  creş¬ 
tinilor ,  XXXIV,  p.  383. 

96  Tertulian,  Apologeticul  (Apologet  icum),  IX,  8,  op.  cit. ,  p.  52. 

97Sfantul  Justin  Martirul  şi  Filosoful,  Apologia  I,  XXIX,  p.  44.  ' 

98  Didahia ,  IV,  9,  op.  cit.  >  p.  27;  Sfanţul  Clement  Romanul,  Epistola  /  către  Corinteni,  XXI,  8, 
op.  cit.,  p.  58;  Pseudo-Bamaba,  Epistola,  XIX,  4-5,  op.  cit.,  p.  135. 

99  Sfanţul  Policarp  al  Smirnei,  Epistola  către  Filipeni ,  IV,  2,  V,  3,  op.  cit.,  p.  209-210;  Herma, 
Păstorul,  Vedenia  /.  3,  1,  op.  cit.,  p.  229. 

100  Atenagora  Atenianul,  Solie  în  favoarea  creştinilor ,  XXXIII,  op.  cit.,  p.  380  381. 

Femeile  sunt  datoare  să-şi  iubească  bărbaţii  lor  „cu  credinţă”101,  „grăieşte  surorilor 
mele  să  iubească  pe  Dumnezeu  şi  să  se  mulţumească  trupeşte  şi  duhovniceşte  cu  soţii 
lor”102,  fidelitatea  fiind  condiţie  a  menţinerii  unităţii  celor  doi  soţi.  De  aceea  situaţia 
devine  dificilă  la  apariţia  infidelităţii,  care  trebuie  rezolvată  conform  regulilor  dictate 
de  credinţa  creştină.  Punându-se  problema  infidelităţii  femeii,  bărbatul,  atâta  vreme 
cât  nu  ştie  nu  păcătuieşte,  „dar  dacă  bărbatul  cunoaşte  păcatul  ei,  iar  femeia  nu  se 
pocăieşte,  ci  stăruie  în  desfrânarea  ei,  iar  bărbatul  trăieşte  cu  ea,  este  vinovat  de 
păcatul  ei  şi  părtaş  la  adulterul  ei”.  Mai  mult,  se  continuă  spunându-se  că  dacă  femeia 
stăruie  în  această  greşeală  atunci  bărbatul  are  dreptul  să  divorţeze,  dar  nu  să  se 
recăsătorească.  Pe  de  altă  parte,  dacă  femeia  ulterior  se  pocăieşte,  bărbatul  este  obligat 
să  o  reprimească,  altfel  îşi  atrage  asupra  lui  un  mare  păcat”103. 

Principalul  mijloc  de  luptă  contra  infidelităţii  este  recomandat  gândul  permanent 
la  cel  cu  care  ţi-ai  legat  viaţa:  „dacă-ţi  vei  aminti  neîncetat  de  soţia  ta,  niciodată  nu  vei 
păcătui”104. 

Desigur  că  s-a  avut  apoi  în  vedere  şi  care  ar  fi  soluţia  optimă  a  desăvârşirii 
creştine  în  momentul  decesului  unuia  dintre  soţi.  Deşi  cel  care  rămâne  văduv  are 
voie  să  se  recăsătorească,  în  general  se  recomandă  văduvia,  cel  care  alege  această 
cale  „agonisindu-şi  lui  şi  înaintea  Domnului  mai  multă  cinste  şi  mai  mare  slavă”105. 

A 

Insă  cei  rămaşi  văduvi  şi  mai  ales  „văduvele  să  se  ferească  de  defăimare,  să  se 
roage” 106  pentru  a  nu  da  naştere  la  dezbinări  şi  la  ispite.  Şi  Tertulian  recomandă  soţiei 
rămase  văduvă  să  nu  se  recăsătorească,  motivând  că  nici  trupul,  nici  lumea  şi  nici 
dorinţa  de  a  avea  copii  nu  trebuie  să  împingă  pe  creştini  la  un  asemenea  act.  Cu 
toate  că  socoteşte  recăsătorirea  obstacol  în  calea  sfinţeniei,  admite  soţiei  sale,  în 

A  ^ 

cazul  în  care  el  va  muri,  să  se  recăsătorească,  dar  numai  cu  un  creştin.  Insă,  mai 
apoi  sub  influenţa  montanismului,  acelaşi  Tertulian  se  va  opune  categoric  recăsătoririi, 
identificând-o  chiar  cu  desfrâul107:  „toate  sunt  comune  la  noi,  în  afară  de  soţii”108’ 
„noi  suntem  bărbaţi  numai  ai  soţiilor  noastre”109. 

Putem  aşadar  să  constatăm  puritatea  vieţii  de  familie  la  care  tindeau  cei  mai 
mulţi  dintre  primii  creştini,  mulţi  chiar  desăvârşind  această  dorinţă,  căci  nu  puţini  sunt 
sfinţii  prăznuiţi  soţ  şi  soţie. 


,0<  Sfanţul  Policarp  al  Smirnei,  Epistola  către  Filipeni ,  IV,  2,  p.  209. 

102  Sfanţul  Ignatie  Teoforul,  Epistola  către  Policarp ,  V,  1,  p.  188. 

103  Herma,  Păstorul,  Ponwca  IV,  29,  4-8,  p.  249,  251-252. 

104  îbidcm,  IV,  29,  1,  p.  249. 

105  Ibidem  IV,  29,  4-8,  p.  249,  251-252. 

106  Sfanţul  Policarp  al  Smirnei,  Epistola  către  Filipeni ,  IV,  3,  p.  210. 

107  Tertulian,  Ad  tex  o  re  m,  I,  apud  Pr.  lector  dr>  Nicolae  Chifâr,  „Taina  nunţii  după  învăţătura 
Sfinţilor  Părinţi”,  în  voi.  Familia  creştină  azi ,  Editura  Trinitas,  Iaşi,  1995,  p.  105. 

108  Idem,  Apologeticul  (Apologcticum),  XXXIX,  11,  p.  93. 

Minucius  Felix,  Dialogul  Octavius  (Octavius),  XXXIV,  6,  p.  390. 

II.  3.  Viaţa  duhovnicească  trăită  în  cadrul  comunităţii  eclesiale 

a 

întreaga  viaţă  a  creştinului  depinde  de  Hristos  şi  se  desfăşoară  în  întregime  în 
mijlocul  Bisericii.  întreaga  morală  individuală  a  creştinului  însă,  nu  se  trăieşte 
idependent  de  cea  a  comunităţii,  astfel  încât  viaţa  creştinului  se  identifică  cu  cea  a 
Bisericii;  este  o  unitate  care  vine  da  le  Cap  şi  rămâne  integră  în  membrele  corpului. 
Aşadar,  primele  opere  al  Bisericii  recomandă  înainte  de  toate  această  unitate  a 
dragostei,  a  carităţii  şi  a  simplităţii110. 

„Tainele  Bisericii,  ale  căror  sobrietate  şi  spiritualitate  esenţiale  le  subliniază  creş¬ 
tinii,  marchează  în  prezent  etapele  acestui  urcuş  spre  Dumnezeu  şi  îl  realizează  în 
misterul  care,  potrivit  autorilor,  e  interpretat  mai  mult  în  încărcătura  lui  simbolică  sau 
în  eficacitatea  sa  prezentă.  Instrumentul  alegoric  permite  valorizarea  şi  transpunerea 
relatărilor  şi  figurilor  biblice;  el  autorizează  în  acelaşi  timp  delimitarea  de  aspectele 

A 

uneori  „trupeşti”ale  cultului  Vechiului  Testament  şi  păstrarea  intenţiei  divine”111.  Insă 
în  strânsă  legătură  cu  tainele  sunt  săvârşitorii  acestora.  O  problemă  ivită  era  cea  a 
perceperii  clerului  din  Biserica  primară.  Smerenia  lor  făcea  ca  aceştia,  clericii,  să  stea 
mai  mereu  în  umbra  fraţilor,  cu  excepţia  zilelor  de  cult,  când  le  reveneau  anumite 
obligaţii  binecunoscute  de  a  liturghisi  şi  a  săvârşi  Sfintele  Taine.  Apostolii,  profeţii, 
glosolalii  şi  predicatorii  sau  didascalii  ambulanţi  puneau  nu  o  dată  în  umbră  persoanele 
smerite  ale  clericilor,  „de  aici  până  la  desconsiderarea  sau  dispreţuirea  lor  nu  era  decât 
un  pas”1 ,2.  De  aceea  o  grijă  importantă  pentru  părinţii  primelor  secole  a  fost  reabilitarea 
clerului  în  cadrul  comunităţii  ecclesiale.  în  centru  acestei  reabilitări  trebuia  aşezată 
desigur  supunerea  faţă  de  episcop:  „când  vă  supuneţi  episcopului  ca  lui  Iisus  Hristos 
îmi  păreţi  că  nu  vieţuiţi  după  om,  ci  după  Iisus  Hristos”113,  de  aceea  „urmaţi  toţi 
episcopului,  precum  Iisus  Hristos  Tatălui  şi  preoţilor  ca  Apostolilor;  iar  pe  diaconi 
respectaţi-i  ca  pe  o  poruncă  a  lui  Dumnezeu.  în  afară  de  episcop,  nimeni  să  nu  facă 
ceva  din  cele  ce  stau  în  legătură  cu  Biserica.  Acea  Euharistie  să  fie  socotită  ca  adevărată, 
care  se  săvârşeşte  în  prezenţa  episcopului  sau  a  aceluia  care  primeşte  de  la  el  această 
însărcinare.  Ori  unde  se  arată  episcopul,  acolo  să  fie  mulţimea,  după  cum  acolo  unde 

A 

este  Iisus  Hristos,  acolo  este  Biserica  universală.  In  afara  episcopului  nu  este  îngăduit 
nici  să  botezi,  nici  să  faci  agape;  ci  ceea  ce  este  dovedit  de  el  ca  bun,  aceasta  este  bine 
plăcut  lui  Dumnezeu,  pentru  ca  să  fie  sigur  şi  tare  tot  ce  se  face”114.  Iar  „cel  care 
cinsteşte  pe  episcop  este  cinstit  de  Dumnezeu”115.  Oamenii  trebuie  să  caute  adevărul 
la  Biserica  unde  este  episcop,  episcop  care  prin  succesiunea  lui  apostolică  oferă  garanţia 

A 

autenticităţii116.  In  acest  sens  Hegesip  stabileşte,  conform  lui  Eusebiu  de  Cezareea, 

110  J.  Lebreton,  art.cit col.  794. 

1.1  Ghislain  Lafont,  O  Istorie,  p.  66. 

1.2  Preot  Prof.  Dr.  Ioan  G.  Coman,  op.  cit.,  voi.  I,  p.  69. 

1.3  Sfanţul  Ignatie  Teoforul,  Epistola  către  Tralieni,  II,  I,  p.  170. 

114  Idem,  Epistola  către  Smirneni, cap.  VIII,  PSB  I,  p.  184-185. 

1,5  Ibidem,  IX,  1,  p.  185. 

116  Sfanţul  Irineu,  Adversus  haereses ,  3, 3, 3,  apud  Pr.  Prof.  Dr.  Ioan  G.  Coman,  op.  cit.,  voi.  II,  p.  30. 

lista,  succesiunea  ierarhiei  Ia  Ierusalim,  Corint  şi  Roma  contra  gnosticilor117.  Din  păcate 
această  desconsiderare  începuse  chiar  să  apară  între  diferitele  trepte  ale  ierarhiei,  nu 
puţini  fiind  preoţii  care  nu  dădeau  dovadă  de  ascultare  şi  ospitalitate  faţă  de  episcopi 
ori  de  profeţi,  care  desigur  să  se  facă  cu  cercetare118. 

De  asemenea  diaconilor  Ii  se  recomandă  să  nu  fie  iubitori  de  argint,  ci  să  fie 
milostivi  şi  sârguincioşi,  iar  preoţii  să  fie  miloşi,  milostivi,  să  se  ferească  de  mânie,  de 
judecată  nedreaptă,  „să  nu  dea  crezare  celui  care  vorbeşte  împotriva  cuiva,  să  nu  fie 
aspri  în  judecată,  ştiind  că  toţi  suntem  supuşi  păcatului”119.  Astfel,  ei  erau  chemaţi  să 
urmeze  exemplul  lui  Hristos  care  „este  al  celor  smeriţi,  nu  al  celor  ce  se  ridică  mai 
presus  de  turma  lui”120.  în  plus,  cei  ce  erau  chemaţi  să  vestească  cuvântul  lui  Dumnezeu 
nu  trebuia  să  o  facă  pentru  bani,  slavă  sau  plăcere,  căci  spuneau  ei  „noi  nu  voim  să 
trăim  la  fel  cu  boierii  poporului  vostru”121,  iar  pe  de  altă  parte  „viaţa  noastră  creştină  se 
întemeiază  nu  atât  pe  grija  de  a  cuvânta  frumos,  cât  mai  ales  pe  puterea  de  convingere 
a  faptelor  bune”122, 

O  altă  problemă  deosebită  pentru  viaţa  creştinului  o  reprezintă  raportarea  lui 
faţa  de  adunarea  liturgică.  Aceasta  este  prezidată  de  „oameni  mai  în  vârstă,  încercaţi, 
care  şi-au  dobândit  cinstea  aceasta  nu  ca  plată,  ci  prin  merite  mărturisite,  căci  nici  un 
lucru  al  lui  Dumnezeu  nu  se  câştigă  cu  bani.  Şi  chiar  dacă  avem  un  tezaur,  el  este 
strâns  nu  din  bani  impuşi  ca  pentru  o  religie  care  ar  trebui  răscumpărată.  Fiecare 
depune  o  cotizaţie  mică,  o  dată  pe  lună  sau  când  voieşte,  numai  cât  voieşte  şi  numai 
dacă  poate.  Nimeni  nu  e  silit,  ci  dă  de  bună  voie.  Aceste  depuneri  alcătuiesc  un  fel  de 
fond  al  carităţii  publice.  Căci  ele  nu  se  cheltuiesc  nici  pentru  ospeţe,  nici  pentru  beţii 
sau  petreceri  fără  rost,  ci  slujesc  la  întreţinerea  sau  îngroparea  celor  lipsiţi,  la  ajutorarea 
copiilor  sau  copilelor,  a  sclavilor  bătrâni  şi  chiar  a  celor  ce  au  rămas  săraci  pentru  că 
li  s-au  înecat  corăbiile;  şi  dacă  unii  sunt  osândiţi  la  muncă  în  adâncul  minelor,  alţii 
exilaţi  în  insule  sau  duşi  în  închisori  din  pricina  credinţei  în  Dumnezeu,  atunci  sunt 
hrăniţi  pe  seama  credinţei  în  care  s-au  mărturisit”123.  Aceste  adunări  aveau  loc  dumi¬ 
nica124,  cel  mai  probabil  spre  dimineaţă,  după  cum  ne  mărturiseşte  Pliniu  cel  Tânăr. 
Unele  descrieri  asupra  cultului  creştin,  fără  a  avea  însă  unele  formulare  liturgice  pre¬ 
cise,  se  întâlnesc  la  Părinţii  Apostolici  şi  la  Apologeţi125.  Astfel  sfanţul  Iustin  Martirul  şi 
Filosoful  descrie  în  Apologia  sa  liturghia  de  duminică,  cultul  îngerilor  şi  caracterul 

117  Eusebiu  de  Cezareea,  Istoria  bisericească ,  4,  22,  apud  Pr.  Prof.  Dr.  Ioan  G.  Coman,  op .  cit., 
voi.  II,  p,  14. 

m  Didahia ,  cap.  XI,  p.  30. 

1,9  Sfanţul  Policarp  al  Smirnei,  Epistola  către  Filipeni,  V,  1,2,  VI,  1,  p.  210-211. 

120  Sfanţul  Clement  Romanul,  Epistola  I  către  Corinteni ,  XVI,  l,  p.  54. 

121  Sfanţul  Justin  Martirul,  Dialog  cu  iudeul  Trifon ,  LXXXII,  p.  190. 

122  Atenagora  Atenianul,  Solie  in  fa\'oarea  creştinilor,  XXXIII,  p.  381. 

12î  Tertulian,  Apologeticul  (Apologeticum) ,  XXXIX,  5-6,  p.  92-93. 

124  Didahia ,  cap.  XIV,  p.  3 1 . 

125  Pr.  Prof.  Mi  lan  Şesan,  Istoria  Bisericească  Universală,  voi.  I,  Manual  pentru  Institutele 
teologice ,  Cap,  Cultul  disciplina,  şi  viaţa  creştină.  Liturghia,  sărbătorile,  posturile,  agapele .  Locaşuri 
de  cult,  cimitire.  Ana  creştină ,  EIBMBOR,  Bucureşti,  1975. 

raţional  al  jertfei  creştine,  Teofil  al  Antiohiei  scoate  în  prim  plan  dialogul  omului  cu 
Dumnezeu  în  cadrul  cultului,  Sf.  Irineu  accentuează  rolul  rugăciunii,  iar  „martorul 
prin  excelenţă  al  tradiţiei  apostolice  despre  rugăciunea  euharistică  este  Ipolit  al  Romei”126. 

La  acest  moment  principal  al  vieţii  comunităţilor  eclesiale  erau  excluşi  cei  care 
rupseseră  legătura  dragostei  cu  aproapele:  „tot  ce  e  certat  cu  tovarăşul  său  să  nu  vină 
împreună  cu  voi  până  nu  se  împacă,  pentru  ca  să  nu  pângărească  jertfa  voastră”127, 
pentru  că  doar  „rugăciunile  şi  euharistiile,  care  se  aduc  de  cei  vrednici,  sunt  singurele 
jertfe  desăvârşite  şi  bineplăcute  lui  Dumnezeu”128.  Faţă  de  această  mare  taină  a 
creştinătăţii.  Sfânta  Euharistie,  majoritatea  creştinilor  arătau  o  credinţă  deosebită, 
considerând  că  chiar  „puterile  cereşti,  slava  îngerilor  şi  stăpânitorii  văzuţi  şi  nevăzuţi, 
dacă  nu  cred  în  Sângele  lui  Hristos,  şi  ei  primesc  osânda”120  De  aceea  cei  căzuţi  în 
păcate  grele  primeau  Euharistia  doar  după  un  timp  de  penitenţă,  căci  primirea  cu 
nevrednicie  a  ei  era  socotită  un  mare  păcat130,  la  fel  ca  cel  care  nu  vine  la  adunare  şi 
care  „este  îngâmfat  şi  singur  s-a  şi  despărţit”131. 

Pe  lângă  acest  aspect  sacramental,  creştinii  puneau  şi  un  mare  preţ  pe  aspectul 
de  jertfă,  de  mulţumire  al  Sfintei  Euharistii:  „prin  jertfa  de  care  Dumnezeu  nu  are 
nevoie,  noi  îi  arătăm  cinste  şi  evlavie,  pe  care  trebuie  pe  care  trebuie  să  le  prezentăm 
cu  simplitate  şi  nevinovăţie.  Aducem  lui  Dumnezeu  jertfe  din  propriile  sale  creaturi, 
exprimându-I  recunoştinţă  prin  lucruri  pe  care  ni  le-a  dăruit  El.  Jertfa  trebuie  adusă 
nu  numai  cu  puritate  şi  legitimitate  externă,  ci  şi  în  comuniune  cu  aproapele,  ca  să 
n-ajungem  în  starea  lui  Cain  care  a  adus  jertfă  corectă,  dar  a  ucis  pe  fratele  său 
Abel”132.  De  aceea,  după  cum  nu  oricine  putea  să  se  împărtăşească  din  această  Sfântă 
Jertfă,  tot  aşa  nu  oricine  putea  săvârşi  această  jertfă,  accentul  principal  fiind  pus  pe 
curăţia  sufletească:  „de  altfel  care  este  raţiunea  să  mergi  la  rugăciune  cu  mâinile  spălate, 
dar  cu  sufletul  murdar”133.  Chiar  şi  gestica  căpătă  în  viziunea  creştinilor  un  rol  impor¬ 
tant:  „mai  degrabă  vom  adresa  lui  Dumnezeu  rugăciunile  noastre  cu  modestie  şi  umilinţă, 
cu  mâinile  ridicate  nu  exagerat  şi  ostentativ,  ci  măsurat  şi  cuviincios,  fără  să  ne  înălţăm 
cu  aroganţă  privirile”134. 

Totodată  pentru  cei  care  râvneau  după  moştenirea  vieţii  veşnice,  euharistia  antici¬ 
pează  şi  simbolizează  învierea:  „strugurii  şi  boabele  de  grâu,  după  ce  au  fost  culcate 
pe  pământ,  au  putrezit,  au  răsărit  şi  s-au  înălţat  prin  Duhul  lui  Dumnezeu,  care  susţine 


126  TomâS  Spidlfk  S.J.,  Spiritualitatea  Răsăritului  Creştin  -  //.  Rugăciunea ,  traducere  Diac.  Ioan 
I.  Ică  jr.,  Deisis,  Sibiu,  1998,  p.  10. 

127  Didahia ,  XIV,  2,  op.  cit.>  p.  31. 

,2g  Sfanţul  Iustin  Martirul,  CXVIII,  p.  229. 

129  Sfanţul  Ignatie  Teoforul,  Epistola  către  Smirneni,  VI,  1,  p.  120. 

130  Didahia,  XIV,  1,  p.31. 

131  Sfanţul  Ignatie  Teoforul,  Epistola  către  Efeseni,  V,  3,  p.  159. 

132  Sfanţul  Irineu,  Adversus  haereses ,  4,  18,  2-3,  apud  Preot  Prof.  Dr.  Ioan  G.  Coman,  op.  cit.t 
voi.  II,  p.  33. 

133  Tertulian,  Despre  rugăciune  (De  oratione),  XIII,  p.  236. 

134  Ibidem ,  XVII,  p.  238. 

toate,  şi  ajung  să  fie  folosite  de  om;  când  primesc  cuvântul  lui  Dumnezeu  devin  Euha¬ 
ristie,  adică  trupul  şi  sângele  lui  Hristos.  Tot  aşa  şi  trupurile  noastre,  care  sunt  hrănite 
cu  această  euharistie,  după  ce  vor  fi  culcate  la  pământ  şi  vor  putrezi  acolo,  vor  învia 
la  vreme  cuvenită  când  Logosul  Ie  va  acorda  să  învieze  pentru  slava  lui  Dumnezeu 
Tatăl'’135.  Dar  acest  pasaj  mai  arată  şi  intensitatea  practicării  Euharistiei  la  Lyon,  acolo 
unde  activează  Sfântul  Irineu,  cât  şi  în  sudul  Galiei.  Totodată  Irineu  şi  condiţionează 
învierea  corpului  omenesc  prin  „hrănirea  lui  cu  sângele  lui  Hristos”136. 

Un  alt  aspect  pe  care  credincioşi  îl  preţuiau  în  cadrul  Sfintei  Jertfe,  era  aspectul 
ei  comunitar,  era  conştiinţa  că  aceasta,  îi  uneşte  mai  mult,  pe  cât  mai  mulţi,  în  această 
viaţă  spre  a  fi  apoi  vrednici  de  viaţa  veşnică:  „după  cum  această  pâine  frânta  împrăş¬ 
tiată  fiind  deasupra  dealurilor  şi  fiind  adunată  s-a  făcut  una,  aşa  să  se  adune  Biserica 
Ta  de  pe  faţa  pământului  în  împărăţia  Ta”137.  Tot  în  legătură  cu  Sfânta  Jertfă  ni  se  mai 
relatează  că,  „încetând  rugăciunile,  noi  ne  îmbrăţişăm  unii  pe  alţii  cu  sărutarea  păcii” 
-  împărtăşirea  era  dusă  şi  celor  de  acasă138,  sărutare  a  păcii  pe  care  am  pierdut-o  din 
păcate  însă  cu  excepţia  coliturghisitorilor,  iar  în  cazul  acestora,  uneori  se  evită.  Câtă 
îndepărtare. 

Tot  în  cadrul  Bisericii  un  accent  ^deosebit  se  punea  pe  menţinerea  unităţii.  De 
aceea  corintenilor  le  este  amintit  că  „dezbinarea  voastră  a  smintit  pe  mulţi;  pe  mulţi  i-a 
descurajat,  pe  mulţi  i-a  pus  la  îndoială,  pe  noi  toţi  ne-a  întristat”,  pentru  că  dorinţa 
firească  a  creştinilor  trebuie  să  fie  ca  „să  se  mântuie,  dar  întreg,  trupul  nostru  în  Hristos 
Iisus  şi  fiecare  să  se  supună  semenului  său  aşa  precum  a  fost  rânduit  în  harisma  lui.  Cel 
tare  să  se  îngrijească  de  cel  slab,  iar  cel  slab  să  respecte  pe  cel  tare”.  Iar  pentru  aceasta 
considerau  ei  că  era  necesar  „să  ne  rugăm  pentru  cei  care  au  căzut  în  vreun  păcat,  ca  să 
le  dea  gând  bun  şi  umilinţă  spre  a  se  supune,  nu  nouă,  ci  voinţei  lui  Dumnezeu”139. 

Deosebit  de  important  este  şi  faptul  că  „bărbaţii  apostolici  accentuează  cu  insis¬ 
tenţă  şi  recomandă  stăruitor  pocăinţa”,  acesta  nefiind  decât  un  efort  comun  de  reîntoar¬ 
cere  la  viaţa  curată  din  epoca  primară  creştină140.  Se  recomandă  o  pocăinţă  fără  şo¬ 
văială,  şi  nu  precum  soţia  lui  Lot141.  Această  mărturisire  se  făcea  în  biserică:  „în  Biserică 
să-ţi  mărturiseşti  păcatele  tale  şi  să  nu  te  duci  la  rugăciune  cu  conştiinţa  rea”142. 

De  asemenea  se  punea  un  mare  accent  pe  lucrarea  mântuirii  prin  pocăinţă,  atâta 
vreme  cât  încă  mai  putem,  „să  ne  pocăim  dar  câtă  vreme  suntem  pe  pământ”  ,  cunos¬ 
cută  fiind  analogia  cu  lutul  şi  olarul143.  „Dacă  eşti  opera  lui  Dumnezeu  aşteaptă  cu 


135  Sfântul  Irineu,  Adversus  haereses ,  5,  2,  3t  apud  Pr.  Prof.  Dr.  loan  G.  Coman,  op .  c/7.,  voi.  II,  p,  32. 

136  Johannes  Quasten,  op.  cit.,  p.  272. 

131  Didahia ,  IX,  4,  p.  29-30. 

ns  Sfântul  Iustin  Martirul  şi  Filosoful,  Apologia  I,  LXV,  p.  70. 

1  w  Sfântul  Clement  Romanul,  Epistola  1  către  Corinteni ,  XLVI,  9,  op.  cit.,  p.  69;  XXXVIII,  1-2, 
op.  cit.,  p.  66;  LVI,  I,  op.  cit.,  p.  74. 

140  Magi  ştrand  Ştefan  C.  Alexe,  art.  cit.,  p.  230. 

141  Sfanţul  Clement  Romanul,  op.  cit.,  cap.  XI,  p.  52. 

142  Didahia,  IV,  14,  op.  cit.,  p.  27. 

143  Sfanţul  Clement  Romanul,  Epistola  II  către  Corinteni ,  VIII,  I,  p.  97. 

răbdare  mâna  Artistului  Tău,  care  face  totul  la  vreme  potrivită  pentru  tine  care  ai  fost 
creat.  Prezintă-i  o  inimă  maleabilă  şi  docilă,  şi  păstrează  chipul  pe  care  ţi  l-a  dat  acest 
Artist,  având  în  tine  apa  care  vine  de  la  El  şi  fără  de  care,  uscându-te  înlături  întipărirea 
degetelor  Sale.  Păstrând  această  conformaţie,  vei  urca  la  cer  la  desăvârşire,  căci  prin 
arta  lui  Dumnezeu  va  fi  ascuns  lutul  din  tine.  Mâna  lui  a  creat  fiinţa  ta  şi  tot  ea  te  va 
îmbrăca  în  aur  pur  şi  în  argint  pe  dinăuntru  şi  pe  dinafară  şi  te  va  împodobi  în  aşa  fel 
încât  Regele  însuşi  se  va  îndrăgosti  de  frumuseţea  ta,”144 

Desigur  că  au  existat  şi  unele  păreri  contradictorii,  fiind  şi  voci  mai  radicale  în 
privinţa  pocăinţei  şi  a  iertării  păcatelor:  „biserica  este  o  comuniune  a  sfinţilor,  dar  nu  e 
comuniune  amestecată  din  sfinţi  şi  păcătoşi”,  cuvinte  adresate  de  Ipolit  lui  Calist  ca 
reproş  pentru  iertarea  prea  uşoară  a  unor  păcate  grele  ca  desfrânarea  sau  uciderea145. 

O  practică  legată  de  pocăinţă  la  primii  creştini  era  ex omologheza  -  învăţătura 
prin  care  omul  trebuie  să  se  prosterneze,  să  se  umilească,  atrăgându-şi  pe  această  cale 
îndurarea  lui  Dumnezeu146,  r 

Botezul  avea  desigur  şi  el  în  viaţa  creştină  un  rol  crucial  „toţi  cei  care  s-ar 
încredinţa  şi  ar  crede  că  lucrurile  acestea  învăţate  şi  propovăduite  de  noi  sunt  adevărate, 
şi  care  făgăduiesc  că  vor  putea  trăi  aşa,  sunt  învăţaţi  să  se  roage  şi  să  ceară  de  la 
Dumnezeu,  postind,  iertarea  păcatelor  pe  care  le-au  săvârşit  mai  înainte,  în  timp  ce 
noi,  la  rândul  nostru,  ne  rugăm  şi  postim  laolaltă  cu  ei.  Apoi,  ei  sunt  conduşi  de  noi 
undeva  unde  este  apă  şi  sunt  renăscuţi  acolo. . .  iar  baia  aceasta  se  numeşte  luminare. , . 
iar  învăţătura  aceasta  noi  am  aflat-o  de  la  Apostoli”147,  iar  „odată  ce  am  crezut,  nu  mai 
năzuim  Ia  ceva  dincolo  de  credinţă”148. 

Ca  semn  al  purităţii  vieţii  creştine  trebuie  amintit  şi  faptul  că  în  bisericile  din 
vremea  Sfântului  Irineu  se  întâmplau  chiar  şi  minuni:  învieri  din  morţii,  darurile 
profeţiilor,  tămăduirile,  exorcizările149. 

Ereziile  erau  însă  cele  care  aduceau  mare  tulburare  în  viaţa  creştinilor.  Ei  erau 
conştienţi  că  sunt  şi  oameni  „care  obişnuiesc  să  poarte  numele  cu  viclenie  condamnabilă, 
făcând  şi  alte  fapte  nevrednice  de  Dumnezeu;  de  aceştia  să  fugiţi  ca  de  fiare  pentru  că 
sunt  câini  turbaţi  care  muşcă  pe  furiş;  trebuie  să  vă  feriţi  de  ei  că  muşcăturile  lor  sunt 
greu  de  vindecat”150.  Aceştia  erau  „cei  care  se  numesc  creştini,  dar  care,  în  realitate 
sunt  atei  şi  eretici  impioşi,  învaţă  lucruri  întru  totul  defăimătoare,  atee  şi  nebune”151. 
Cu  ei  „nu  vei  pierde  nimic  altceva  în  luptă  decât  vocea,  dar  nici  nu  vei  căpăta  altceva 
decât  venin  din  cauza  hulei  lui”152.  De  aceea  ei  erau  convinşi  că  „dacă  cineva  umblă  în 

144  Sfanţul  Irineu,  Adversus  haereses ,  4, 39, 2,  apud  Pr  Prof.  Dr.  loan  G,  Coman,  op .  cit.,  voi.  llT  p.  44. 

145  Sfanţul  Ipolit,  Philosophumena ,  9t  12,  apud  Pr.  Prof.  Dr  loan  G.  Coman,  op .  cit.,  voi.  II,  p.  69. 

,4*  Tertulian,  Despre  răbdare  (De  patientia),  IX,  3-6,  p.  218. 

147  Sfanţul  Iustin  Martirul  şi  Filosoful,  op.  cit.,  I,  LXI,  p.  66-67. 

l4a  Tertulian,  Despre  prescripţia  contra  ereticilor  (De  prescriptione  haereticorum ),  VII,  1 1,  p.  143, 

149  Sfanţul  Irineu,  Adversus  haereses,  2,  apud  Pr.  Prof.  Dr.  loan  G.  Coman,  op.  cit.,  voi.  II,  p.  21. 

150  Sfanţul  Ignatie  Teoforul,  op.  cit. ,  VIII,  l,  p.  1 59. 

151  Sfanţul  Justin  Martirul,  Dialog  cu  iudeul  Trifon,  LXXX»  p.  187-188. 

t52  Tertulian,  op.  cit.t  XVII,  5,  p.  150.  •  ■  ■  u  ■  u. 

învăţături  străine,  acela  nu  este  în  acord  cu  patimile  lui  Hristos”153,  şi  de  aceea  primii 
creştinii  erau  conştienţi  de  faptul  că  aveau  datoria  să  rămână  uniţi  şi  în  rugăciune154. 

Desigur  că  şi  pentru  cei  rătăciţi  exista  şi  posibilitatea  întoarcerii:  „cei  ce  s-au 
depărtat  de  Dumnezeu  pot  fi  readuşi  prin  altoirea  harului  lui  Dumnezeu  în  sufletul  lor, 
fără  a-şi  pierde  trupul,  aşa  cum  măslinul  sălbatic  poate  fi  altoit ,  transform ându-se  în 
măslin  roditor,  fără  a-şi  pierde  esenţa  lemnului”155. 

Creştinii  erau  uniţi  prin  „lanţul  de  aur  al  dragostei  creştine.  După  cum  steagul 
creştinilor  era  crucea,  tot  aşa  cuvântul  lor  de  ordine  era  dragoste  şi  pace.  Creştinii  erau 
fraţi  şi  se  iubeau  în  dragoste  frăţească”156.  Ei  se  respectau  unii  pe  alţii  şi  nu  aveau  decât 
„o  singură  rugăciune,  o  singură  cerere,  o  singură  minte,  o  singură  nădejde  în  dragoste, 
în  bucuria  cea  neprihănită  care  este  Iisus  Hristos,  decât  care  nu  este  nimic  mai  bun”157. 
Mai  mult,  pentru  a  apăra  această  unitate  a  creştinilor,  „decât  care  nimic  nu-i  mai  bun”, 
aceştia  trebuiau  să  dea  dovadă  de  multă  iniţiativă  la  jertfelnicie:  „supune-ţi  cu  blândeţe  pe 
cei  molipsiţi.  Nu  orice  rană  se  vindecă  cu  acelaşi  plasture”158.  Sau  „poartă-i  pe  toţi, 
precum  şi  Domnul  te  poartă  pe  tine.  Rabdă-i  pe  toţi  în  dragoste  precum  şi  faci”159. 
Conştiinţa  recapitulării  tuturor  în  Hristos  era  tot  mai  puternică,  în  acest  sens  Sfântul 
Irineu  fiind  primul  Părinte  al  Bisericii  care  reliefează  în  cel  mai  lămurit  mod  că  „îmbinarea 
Logosului-Hristos  cu  existenţa  credinciosului  este  supremul  scop  al  acestuia”160. 

Ajutorarea  văduvelor,  orfanilor,  săracilor  constituia  apoi  o  preocupare  deosebită 
a  Bisericii.  în  fapt,  văduvele  şi  orfanii  au  fost  încă  de  la  început  cele  mai  preţioase 
persoane,  de  care  biserica  se  îngrijea.  Este  ştiut  faptul  că  această  preocupare  a  dat 
naştere  în  Biserica  de  la  Ierusalim,  la  instituţia  celor  şapte  diaconi  (Faptele  Apostolilor 
6,  1-5),  instituţii  de  acest  fel  fiind  create  îndată  în  toate  celelalte  biserici,  chiar  şi  cele 
mai  depărtate  de  Ierusalim  căci  ele  erau  „esenţa  carităţii  creştine”161. 

Deşi  frăţeşti,  relaţiile  dintre  membrii  comunităţilor  creştine  au  totuşi  bine  stabilite 
şi  anumite  reguli:  „după  vârstă,  fiecare  din  noi  considerăm  pe  unii  fii  şi  fiice,  iar  pe  alţii, 
fraţi  şi  surori,  pe  cei  mai  în  vârstă  cinstindu-i  ca  pe  taţi  şi  pe  mamele  noastre  ...  în 
învăţătura  noastră  se  spune  că  oricine  dă  uneia  din  aceste  rude  mai  mult  decât  o  singură 
îmbrăţişare,  însemnează  că  acela  face  acest  lucru  dintr-o  oarecare  patimă,  aşa  încât  la 
noi  a  săruta  pe  cineva,  ci  şi  chiar  felul  cum  îl  saluţi  să  fie  în  aşa  fel,  încât  nici  cu  vreun 
gând  necurat  să  nu  primejduim  împărtăşirea  noastră  din  viaţa  cea  de  veci”162. 

153  Sfanţul  Ignatie  Teoforul,  Epistola  către  Filadclfieni,  III,  1,  în  PSB  t,  p.  178. 

154  Sfântul  Ignatie  Teoforul,  Epistola  către  Tralieni,  XII,  2,  op.  ci/.,  p.  173. 

155  Sfântul  Irineu,  op.  cit.,  5,  10,  I,  apud  Pr.  Prof.  Dr.  loan  G.  Coman,  op.  cit.,  voi.  II,  p.  38-39. 

156  Magistrand  Ştefan  C.  Alexe,  art.  cit.,  p.  225. 

157  Sfanţul  Ignatie  Teoforul,  Epistola  către  Magnezieni,  VI,  2,  VII,  1,  în  PSB  l,  p.  166-167. 

I5*  Sfanţul  Ignatie  Teoforul,  op.  cit..  III,  î,  p.  188. 

159  Sfântul  Ignatie  Teoforul,  Epistola  către  Policarp .  1,  2,  în  PSB  1.  p.  187. 

160  Prof.  Diac.  Nicolae  Balca,  „învăţătura  despre  logosul  întrupat  ca  paradigmă  a  vieţii  creştinului 
în  Teologia  Apostolică  şi  Patristică’*,  în  Glasul  Bisericii ,  29  (1970),  nr.  3-4,  p.  283. 

161  Herma,  Păstorul,  Porunca,  VIII,  38,  9,  p.  257.  C.  (  Arhiereu  Calistrat  Orleanu),  „Milostenia 
şi  ospitalitatea  la  primii  creştini11,  în  Biserica  Ortodoxă  Română ,  anul  38  (1904-1905),  p.  1 124. 

162  Atenagora  Atenianul,  Solie  in  favoarea  creştinilor ,  XXXII,  p.  380. 

Ei  nu  făceau  astfel  decât  să  împlinească  următoarele  cuvinte:  „căutaţi  să  plăceţi 
Celui  în  a  cărui  oaste  sunteţi,  de  la  Care  şi  plata  o  primiţi”163.  Mai  mult,  considerau  ei, 
„suntem  un  singur  corp  prin  sentimentul  comun  al  credinţei,  prin  unitatea  disciplinei 
şi  prin  legătura  aceleiaşi  speranţe.  Mergem  strânşi  în  grup  şi  adunaţi  ca  la  luptă  ca  să 
asaltăm  pe  Dumnezeu  cu  rugăciuni”164.  De  aceea,  se  plângeau  ei,  deşi  „noi  creştinii 
suntem  oameni  modeşti  şi  curaţi  sufleteşte”165,  „nu  folosim  la  ospeţele  noastre  nici 
măcar  sângele  animalelor”166,  „ospeţele  noastre  nu  numai  că  sunt  cuviincioase,  dar 
sunt  şi  modeste,  căci  nu  ne  ospătăm  cu  mâncăruri  alese,  nici  nu  prelungim  masa  bând 
vin  mult,  ci  îmbinăm  veselia  cu  seriozitatea”167,  totuşi  „suntem  învinuiţi  că  suntem 
creştini  (xpuxctavoi),  dar  a  urî  ceea  ce  este  bun  (xptcrcov)  nu  este  drept”168. 

Iar  atunci  când  trebuia  să  se  despartă  de  această  lume  recurgeau  tot  la  simplitate: 
„în  liniştea  în  care  trăim,  în  aceiaşi  linişte  ne  pregătim  înmormântările.  Nu  împletim 
covoare  de  flori,  care  s-ar  usca,  fiindcă  purtăm  o  coroană  mereu  verde,  din  florile 
veşniciei,  pe  care  ne-a  dat-o  Dumnezeu.  Liniştiţi,  modeşti  şi  fără  griji  prin  dărnicia 
Dumnezeului  nostru,  ne  întărim  nădejdea  în  fericire  şi  în  viaţa  viitoare,  crezând 
mereu  în  prezenţa  şi-n  măreţia  Lui.  Renaştem  şi  trăim  de  pe  acum  o  viaţă  fericită, 
când  privim  spre  viitor”169.  De  altfel  nici  nu  se  plângeau  de  acest  lucru  pentru  că  „în 
lumea  aceasta  n-avem  altă  dorinţă  decât  de  a  putea  pleca  din  ea  cât  mai  repede”170; 
„să  vină  mai  repede  Doamne  împărăţia  Ta,  care  este  dorinţa  creştinilor,  tulburarea 
neamurilor,  mirarea  îngerilor”171. 

Ipolit  ştie  că  sunt  credincioşi  care  prin  rugăciunile  lor,  vor  să  grăbească  venirea 
lui  Hristos,  cum  se  întâmpla  pe  vremea  Sfântului  Pavel,  a  Sfântului  Ioan  şi  chiar 
acum,  în  zilele  lui,  când  nu  numai  ereticii  notorii,  ci  şi  episcopii  evlavioşi  s-au  lăsat 
duşi  să  antreneze  mulţimi  în  pustie  la  întâlnirea  cu  Domnul”172. 

II.  4.  A  trăi  duhovniceşte  într-o  lume  potrivnică 

Cum  creştinii  îşi  duceau  viaţa  lor,  oarecum  retras,  iar  vrăjmaşii  nu  vedeau  şi 
n-auzeau  nimic  clar,  „era  uşor  să  se  inventeze  tot  felul  de  ticăloşii  şi  monstruozităţi  pe 
seama  unor  oameni  nevinovaţi”173. 


163  Sfântul  Ignatie  Teoforul,  op.  cit.,  VI,  2,  p.  189. 

164  Tertuiian,  Apologeticul  (Apologeticum),  XXXIX,  1-2,  p.  92. 

165  Atenagora  Atenianul,  op.  cit.,  XXXVII,  p.  384. 

166  Tertuiian,  op.  cit.,  XVII,  3,  p.  57. 

167  Minucius  Felix,  Dialogul  Octavius  (Octavius),  XXXI,  5,  p.  385. 

l6-  Sfanţul  iustin  Martirul  şi  Filosoful,  Apologia  I,  IV,  p.  27.  •  * 

169  Minucius  Felix,  op.  cit.,  XXXVIII,  4,  p.  393.  .i  : 

170  Tertuiian,  op.  cit.,  XLI,  5,  p.  97.  ,, 

171  Tertuiian,  Despre  rugăciune  (De  oratione),  V,  p.  232. 

173  Sfântul  Ipolit,  Comentariul  la  Daniel ,  IV,  18-19,  apud  Pr.  Prof.  Dr.  Ioan  G.  Coman,  op.  cit., 
voi,  II,  p,  70. 

173  Preot  Prof,  Dr.  Ioan  G.  Coman,  op.  cit.,  voi.  I,  p.  219.  -  rl 

Ei  căutau  să  nu  facă  dezbinare,  ci  să  împace  pe  cei  ce  se  ceartă174,  ba  mai  mult 
se  şi  fereau  să  intre  în  contact  cu  ceilalţi,  atunci  când  erau  întristaţi  de  ceva:  „să  nu 
porunceşti  slugii  tale  când  eşti  supărat  şi  amărât  că  şi  ei  nădăjduiesc  în  Acelaşi  Dum¬ 
nezeu,  ca  nu  cumva  să  nu  se  mai  teamă  de  Dumnezeu  care  este  şi  Dumnezeul  tău  şi  al 
lor,  că  Dumnezeu  n-a  venit  la  noi  să  ne  cheme  după  faţă”175. 

Una  din  calităţile  deosebite  ale  creştinilor  era  ospitalitatea:  „oricine  vine  în  numele 
Domnului  să  fie  primit...  dacă  e  călător  cel  ce  vine,  ajutaţi-1  pe  cât  puteţi”176.  Ospita¬ 
litatea  era  considerată  de  cei  dintâi  creştini  una  din  virtuţile  principale,  ea  fiind  o  des¬ 
făşurare  naturală  a  marelui  principiu  al  carităţii  dezvoltat  de  la  Sfanţul  apostol  Pavel 
„iubirea  de  străini  urmând”  (Romani  12, 13  şi  Evrei  13, 2).  Cu  toate  acestea  ospitalitatea 
trebuia  să  fie  înconjurată  de  oarecare  prevederi,  căci  ea  nu  se  mărginea  numai  la 
primirea  călătorului  în  locaşul  domestic,  dar  ea  includea  şi  lucruri  sfinte,  şi  participarea 
la  sfânta  taină  a  Cuminecăturii177.  Totuşi  datorită  făţărniciei  oamenilor,  se  recomandă 
ca  primirea  fraţilor  să  se  facă  cu  cercetare178. 

Nu  se  cerea  altceva  decât  să  se  aducă  o  primenire  a  lumii,  căci  „ce  este  sufletul 
în  trup,  aceea  sunt  creştinii  în  lume. . .  lumea  urăşte  pe  creştini,  fără  să-i  fi  făcut  vreun 
rău,  pentru  că  să  împotrivesc  plăcerilor  ei...  sufletul  este  închis  în  trup,  dar  el  ţine 
trupul. . .  ei  ţin  lumea”179.  Mai  mult  afirmau  că  şi  „cei  care  au  vieţuit  potrivit  Cuvântului, 
sunt  creştini,  chiar  dacă  au  fost  socotiţi  atei”180. 

Cu  toate  acestea  acuzaţiile,  dispreţul  şi  persecuţiile  li  se  înfăţişau  la  tot  pasul. 
Dar  ştiau  că  nu  trebuie  să  se  teamă  „de  oameni  mai  mult  decât  de  Dumnezeu”181,  căci 
„Dumnezeu  ne-a  îndemnat  ca  prin  răbdare  şi  blândeţe,  să  scoatem  pe  toţi  din  ruşine  şi 
din  pofta  celor  rele”182. 

Creştinii  „locuiesc  în  ţările  în  care  toţi  oamenii  s-au  născut,  dar  ca  străini;  orice 
ţară  străină  le  e  patrie  şi  orice  patrie  le  e  ţară  străină”183.  Din  aceste  motive  deşi  recunosc 
că  se  simt  totuşi  legaţi  de  această  viaţă,  totuşi  nu  absolutizează  acest  lucru:  „noi  îndră¬ 
gim  pe  de  o  parte  această  fragilă  şi  trecătoare  existenţă,  pe  care  o  numim  cea  de  azi, 
dar  pe  de  altă  parte,  ne  putem  cu  toată  nădejdea  într-o  viaţă  veşnică”184,  şi  de  aceea 
„nu  putem  fi,  dar,  prieteni  cu  cele  două  veacuri;  trebuie  să  ne  lepădăm  de  acesta  şi  să 
fim  prieteni  cu  celălalt”185. 


P4  Didahia ,  IV,  3,  p.  27. 
p5  Ibidem,  IV,  10,  p.  27. 

176  Ibidem,  XII,  1-2,  p.  31. 

177  C.  (Arhiereu  Calistrat  Orleanu),  arţ .  cit.,  p.  1 127,  1 132. 

178  Didahia ,  cap.  XII,  p.  31. 

pg  Scrisoarea  către  Diognet ,  VI,  1,  4,  7,  p.  340-341. 

180  Sfântul  Justin  Martirul  şi  Filosoful,  Apologia  I,  XLVI,  p.  56. 

181  Sfântul  Clement  Romanul,  op.  cit.,  ,  IV,  4,  p.  96, 

182  Sfântul  Justin  Martirul  şi  Filosoful,  Apologia  I,  XVI,  p.  36. 

183  Scrisoarea  către  Diognet ,  V,  5,  p.  340. 

184  Atenagora  Atenianul,  Despre  învierea  morţilor ,  XIII,  în  PSB  2,  p.  386. 
'85  Sfântul  Clement  Romanul,  op .  cit.,  VI,  5,  p.  96 

Viaţa  lor  s-a  dovedit  a  fi  cu  mult  superioară  celorlalţi:  „întind  masa  comună  dar 
nu  şi  patul.  Sunt  în  trup,  dar  nu  trăiesc  după  trup.  Locuiesc  pe  pământ,  dar  sunt 
cetăţeni  ai  cerului.  Se  supun  legilor  rânduite  de  stat,  dar,  prin  felul  lor  de  viaţă  biruiesc 
legile.  Iubesc  pe  toţi  dar  de  toţi  sunt  prigoniţi.  Nu-i  cunoaşte  nimeni,  dar  sunt  osândiţi; 
sunt  omorâţi  dar,  dobândesc  viaţa.  Sunt  săraci,  dar  îmbogăţesc  pe  mulţi  ce  sunt  lipsiţi 
de  toate,  dar  în  toate  au  de  prisos.  Sunt  înjosiţi,  dar  sunt  slăviţi  cu  aceste  înjosiri;  sunt 
huliţi,  dar  sunt  îndreptăţiţi.  Sunt  ocărâţi,  dar  binecuvântează;  sunt  insultaţi  dar  cinstesc. 
Fac  bine,  dar  sunt  pedepsiţi  ca  răi;  sunt  pedepsiţi ,  dar  se  bucură  ca  şi  cum  li  s-ar  da 
viaţa.  Iudeii  le  poartă  război  ca  unora  de  alt  neam,  elinii  îi  prigonesc;  dar  cei  care-i 
prigonesc  nu  pot  spune  pricina  duşmăniei  lor”186.  Dar  primii  scriitori  ai  Bisericii  au 
ştiut  să  sublinieze  clar  de  multe  ori  inferioritatea  exigenţelor  vieţii  celor  care  îi  prigoneau: 
„ce  asemănare  poate  fi  între  filosof  şi  un  creştin;  unul  discipol  al  Greciei,  celălalt  al 
cerului,  unul  care  umblă  după  glorie,  celălalt  după  mântuire,  unul  mânuitor  al  vorbelor, 
celălalt  al  faptelor  bune,  unul  care  clădeşte  şi  altul  care  dărâmă;  unul  iubitor  de  greşeală, 
celălalt  duşman  al  ei,  unul  care  strică  adevărul  şi  altul  care-1  restabileşte  lămurindu-1, 
unul  care  fură  şi  altul  care  păzeşte  să  nu  fure”187.  Mai  mult,  chiar  cei  care  persecutau 
nu  împlineau  nici  măcar  cerinţele  propriei  lor  morale:  „voi  interziceţi  adulterele,  dar  le 
comiteţi  cu  prisosinţă  ...  voi  pedepsiţi  crimele  înfăptuite,  la  noi  e  păcat  şi  numai  să  ne 
gândim  la  ele.  Voi  vă  temeţi  de  martori,  noi  însă  de  conştiinţa  fără  de  care  nu  putem 
exista”188.  Erau,  aşadar,  de  multe  ori  acuzaţi  de  crime:  „ne  acuză  pe  noi  de  crime, 
cine?  Tocmai  nişte  defăimaţi  şi  pederaşti  ca  ei...  pentru  noi  creştinii  e  acelaşi  lucru  să 
vedem  un  om  ucis  sau  să-l  ucidem”,  făcându-se  aici  trimitere  la  luptele  cu  gladiatori189. 
Mai  mult,  „noi,  creştinii,  nu  ne  îngăduim  nici  să  vedem,  nici  să  auzim  despre  omucidere, 
şi  atât  ne  ferim  de  sânge  omenesc,  încât  nu  mâncăm  nici  sânge  de  animale  comestibi¬ 
le”190.  Şi  pentru  aceasta  motivele  persecutării  lor  capătă  aspecte  absurde:  „dacă  Tibrul 
se  revarsă  peste  maluri,  dacă  Nilul  inundă  ogoarele,  dacă  cerul  nu  trimite  ploaie,  dacă 
pământul  se  cutremură,  dacă  e  foamete,  dacă  se  iveşte  vreo  molimă,  îndată  se  strigă: 
La  leu  cu  creştinii!”191 

Desigur  se  impunea  şi  o  colaborare  cu  instituţia  statului  reprezentată  de  împărat, 
deşi  acesta  dădea  semne  că  nu  înţelegea  corect  noua  religie  şi  principiile  ei.  Această 
sarcină  aveau  să  şi-o  asume  apologeţii  creştini,  „adepţi  ai  noii  religii,  care  au  încercat 
prin  scrierile  lor  să  dovedească  şi  să  asigure  conducerea  de  stat  că  nu  are  de  ce  să  se 
teamă  din  partea  creştinismului  ca  religie  care  recunoaşte  autoritatea  de  stat  ca  rânduită 
de  Dumnezeu  şi  căreia  toţi  creştinii  trebuie  să  i  se  supună  întru  totul”192.  „împăratul 

186  Scrisoarea  către  Diognet,  V,  7-17,  p.  340. 

181  Tertulian,  Apologeticul,  XLVI,  17,  p.  102. 

188  Minucius  Felix,  op .  cit,  XXXIV,  6,  p.  390. 

189  Atenagora  Atenianul,  Solie  în  favoarea  creştinilor ,  XXXIV,  p.  382. 

190  Minucius  Felix,  op.  cit.,  XXX,  6,  p.  385,  ' 

191  Tertulian,  op.  cit ,  XL,  2,  p.  95.  *  1  '  ' 

192  Drd.  Costică  A.  Popa,  „Principiul  loialităţii  faţă  de  stat  la  Apologeţii  creştini”,  în  Studii 
Teologice ,  28  (1975),  nr.  1-2,  p.  54. 

nu-i  Dumnezeu,  ci  om,  rânduit  de  Dumnezeu  nu  pentru  a  i  se  închina  lui  oamenii,  ci 
pentru  a  judeca  cu  dreptate...  cinsteşte,  aşadar,  pe  împărat  iubindu-1,  supunându-te 
Iui,  rugându-te  pentru  el.  Făcând  aceasta  faci  voia  lui  Dumnezeu/'193 

Dar  totuşi  deosebirea  dintre  modul  de-a  percepe  regalitatea  pe  de  o  parte  de 
către  păgâni  şi,  pe  de  altă  parte,  de  către  creştini,  îi  făcea  pe  creştini  vinovaţi  în  mod 
eronat:  „căci  de  aceea  ne  socotiţi  vinovaţi  de  nesocotirea  maiestăţii  imperiale,  pentru 
că  noi  nu-i  coborâm  pe  împăraţi  mai  prejos  de  lucrurile  care  le  aparţin,  fiindcă  nu  ne 
batem  joc  de  sănătatea  împăratului  ca  unii  care  nu  credem  că  ea  stă  în  puterea  unor 
zei  de  plumb...  noi,  însă,  rugăm  pentru  sănătatea  împăratului  pe  Dumnezeul  nostru 
cel  veşnic,  Dumnezeul  adevărat.  Dumnezeul  cel  viu,  pe  care  chiar  împăraţii  îl  doresc 
să  le  Fie  prielnic  mai  presus  de  toţi  ceilalţi.  Căci  ei  ştiu  cine  le-a  dat  stăpânirea... 
fiindcă  rugăciunea  noastră  porneşte  din  inimă.  Totdeauna  ne  rugăm  pentru  împăraţii 
noştri  să  aibă  viaţă  îndelungată,  domnie  statornică,  siguranţă  în  palat,  armată  puternică, 
senat  credincios,  popor  cinstit,  supuşi  liniştiţi,  tot  ce  poate  dori  un  om  ca  şi  un  împă¬ 
rat"194.  Aşadar  ei  aveau  cele  mai  bune  gânduri  şi  dorinţe  faţă  de  împărat,  faţă  de 
menirea  lui  pe  pământ,  sancţionând  însă  excesele  acestora  sau  ale  camarilei  acestora: 
„deci  nu  voi  numi  Dumnezeu  pe  om  împărat  pentru  că  nu  ştiu  să  mint,  fiindcă  nu 
îndrăznesc  să  râd  de  el,  şi  fiindcă  el  însuşi  nu  vrea  să  fie  numit  Dumnezeu.  Dacă  este 
om,  este  în  interesul  lui  ca  om  să  fie  mai  prejos  de  Dumnezeu.  Să-i  fie  destul  că  este 
numit  împărat,  căci  mare  este  şi  acest  nume,  ca  unul  care  îi  este  dat  de  Dumnezeu"195. 

De  aceea  ei  alegeau  întotdeauna  să  nu  fie  unşi  „cu  mirosul  cel  greu  al  învăţăturii 
stăpân itorului  veacului  acestuia"196  şi  să  nu  fie  linguşitori  cu  oamenii,  nici  să  voiască 
să  placă  numai  lor  înşişi",  ci  şi  oamenilor  din  afară  în  dreptate,  ca  să  nu  fie  hulit  din 
pricina  noastră,  numele  lui  Dumnezeu"197.  Prin  urmare  alegeau  să  se  roage  şi  pentru 
ceilalţi  oameni:  „îngăduiţi-le  să  fie  învăţaţi  chiar  din  faptele  voastre"198. 

Prin  urmare,  „când  creştinismul  e  urât  de  lume,  nu-i  o  faptă  de  înduplecare,  ci 
de  măreţie"199.  Astfel  conchideau  creştini,  în  legătură  cu  persecutarea  lor:  „Voi  ne 
puteţi  desigur  ucide,  dar,  cu  aceasta  să  ştiţi  că  nu  ne  puteţi  vătăma"200,  şi  în  plus 
„dovada  nevinovăţiei  noastre  stă  în  nedreptatea  voastră  însăşi"201,  căci  „cât  de  nedrept 
este  să  judeci  ceva  ce  nu  cunoşti,  aşa  cum  faceţi  voi"202. 


w  Teofil  aî  Antiohiei,  Trei  cărţi  către  Autolic,  Cartea  1,  XI,  p.  290. 

194  Tertulian,  op.  cit. ,  XXIX,  4,  XXXI,  1,  4,  p.  83-84. 

195  Ibidem,  XXXIII;  3,  p.  86. 

196  Sfanţul  Ignatie  Teoforul,  Epistola  către  Efeseni,  XVII,  1,  p.  163. 

197  Sfanţul  Clement  Romanul,  op.  cit.y  XIII,  1,  p.  99. 
m  Sfântul  Ignatie  Teoforul,  op.  cit.,  X,  1,  p.  160. 

199  Sfanţul  Ignatie  Teoforul,  Epistola  către  Romani,  III,  4,  p.  175. 

200  sfântul  Iustin  Martirul  şi  Filosoful,  Apologia  I,  II,  p.  26. 

201  Tertulian,  op.  cit.,  L,  12,  p.  109. 

202  Mmucius  Felix,  op.  c/7.,  XVII,  1,  p.  369. 

Viaţa  duhovnicească  după  Părinţii  Apostolici 


ni.  CONCLUZII  ■  1 

|  ■  k  ■  i  r‘  •  ■ 

Creştinii  primelor  secole  duceau  o  viaţă  desfăşurată  într-o  atmosferă  de 
dragoste  sinceră  şi  profundă  mai  ales  pentru  că  ei  îşi  desfăşurau  această  viaţă  aproape 
de  timpul  activităţii  Mântuitorului  şi  Sfinţilor  Apostoli.  Apoi  ei  aveau  zestre  proaspătă 
modul  de  vieţuire  creştină  a  primelor  comunităţi  apostolice,  comunităţi  ce  păstrau  o 
unitate  harică  şi  ierarhică203.  Mulţi  din  ei  au  fost  ucenici  or  persoane  care  i-au  cunoscut 
pe  Sfinţii  Apostoli,  şi  pentru  acest  motiv  ei  sunt  pilde  vii  creştinilor  contemporani 
lor.  învăţătura  credinţei  lor  era  pentru  creştinii  acestor  vremuri  nu  doar  prilej  de 
teoretizare  ci  mai  ales  vieţuire  în  virtute  şi  curăţie  morală  în  vederea  câştigării  patriei 
cereşti.  Desigur  că  în  acest  demers  al  lor  nu  neglijau  nici  datoriile  faţă  de  societatea 
în  care  trăiau,  desigur  având  în  vedere  în  primul  rând  observarea  atentă  a  perceptelor 
credinţei  lor.  -  ;  ^  ^  - 

Părinţii  Apostolici  înfăţişează  în  scrierile  lor  „istoria  unei  vieţi  noi,  organizate 
după  planul  divin,  în  care  creştinii  au  conştiinţa  că  sunt  fii  prin  har  ai  lui  Dumnezeu 
şi,  deci,  îşi  petrec  viaţa  aceasta  într-o  înaltă  curăţie  religios-morală,  ca  pentru 
Dumnezeu.,.,  de  aceea  se  cer  cu  stăruinţă  şi  se  impun  cu  necesitate,  eforturi 
comune  de  a  reveni  la  această  viaţă  armonioasă  de  dragoste  şi  unire  în  Domnul 
Iisus  Hristos”204. 

Desigur  că  au  existat  şi  opinii  cum  că  „descrierea  vieţii  creştine  e  prea  imnologică, 
prea  ideală,  pentru  a  fi  reală.  E  adevărat  că  autorul  (autorul  Epistolei  lui  Diognet,  n.n.) 
prezintă  modul  creştin  al  existenţei  într-o  lumină  ideală,  mult  deosebită  de  ceea  ce 
formează  modul  creştin  obişnuit  de  azi.  Dar  dureroasa  deosebire  între  stilul  creştin  de 
azi,  care  e  mai  mult  omenesc  decât  creştin,  şi  stilul  creştinismului  clasic  nu  trebuie  să 
ne  inducă  în  eroare  asupra  realităţii  acestuia  din  urmă.  Creştinii  primelor  două  veacuri, 
şi  următoarele,  trăiau  din  plin  sub  puterea  şi  vraja  harului  divin,  adică  din  şi  în  iubirea 
absolută  a  lui  Iisus  Hristos.  Această  iubire  ca  lucrare  a  adevărului  şi  a  nemuririi  trans¬ 
forma  pe  creştini  în  fiinţe  supranaturale.  A  îndura  cu  zâmbet  toate  nedreptăţile  şi  toate 
loviturile  vieţii  acesteia,  a  răspunde  răului  cu  bine  şi  a  întâmpina  moartea  ca  pe  o 
sărbătoare  nu  erau  şi  nu  sunt  elemente  aparţinând  modului  uman  şi  natural  de  existenţă, 
ci  modului  supranatural”205. 

Din  păcate  astăzi,  lucruri  care  pentru  primii  creştini  erau  simple  coordonate  ale 
vieţii  lor,  nu  sunt  decât,  pentru  cei  mai  mulţi,  idealuri  de  care  nici  nu  mai  speră  să  se 
apropie:  iubirea  vrăjmaşilor,  suportarea  batjocurilor  pentru  numele  lui  Hristos.  A  dispărut 

A 

chiar  şi  sărutarea  păcii  din  timpul  Sfintei  jertfe  liturgice.  In  schimb  lucruri  de  care 
primii  creştini  nici  nu  voiau  să  audă  -  pruncucideri,  ucideri,  răutate,  ţinerea  de  minte 
a  răului  etc.  -  au  devenit  coordonate  ale  vieţii  „celor  ce  se  cheamă  creştini”.  De  aceea 


203  Magistrand  Ştefan  C.  Alexe,  art.  cit.,  p.  235. 

204  Idem,  „Eclesiologia  Părinţilor  Apostolici”,  în  Studii  Teologice ,  7  (1955),  nr.  5-6,  p.  368-369. 

205  Pr.  Prof.  Ioan  G.  Coman,  Probleme  de  Filosofie  şi  Literatură  Patristică,  p.  160-161. 

se  impune  a  readuce  în  prim  plan  astfel  de  exigenţe  ale  vieţii  creştine,  exigenţe  probate 
din  plin  de  către  creştinii  primelor  secole,  iar  nu  tot  felul  de  încercări  de  superficializare 
a  ceea  ce  însemnă  să  fi  creştin. 


Pr.  Drd.  IOAN  MANEA, 

Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 

The  Spiritual  Life  according  to  the  Apostolic  Fathers,  Apologist,  and  Po- 
lemists.  The  Christians  of  thefirst  centuries  lived  in  an  atmosphere  of  true  and  deep 
Christian  Iove,  mostly  because  they  were  living  their  life  in  a  period  close  to  the  time 
of  our  Saviour.  Moreover,  they  had  as  a  recent  inheritance  the  Christian  way  of  life  of 
the  fir  st  apostolic  communities.  The  faith  was  for  the  Christians  of  those  times  not 
only  a  way  of  theoretising,  but  a  way  of  practising  the  virtues  and  the  moral  purity, 
aiming  at  the  gaining  of  the  Kingdom  of  Heavens,  while  not  neglecing  their  duties 
towards  the  society  in  which  they  lived .  In  their  writings,  the  Apostolic  Fathers  de- 
scribe  the  approaching  of  a  new  life,  organised  according  to  a  divine  plan  in  which 
the  Christians  are  conscious  that  they  are  sons  oJ  God  through  the  divine  grace,  and 
thus  they  spend  this  life  in  a  highly  religious  and  moral  purity,  as  if  they  lived  for 
God.  That  s  why  moral  efforts  are  required  to  return  to  this  life  of  harmony,  Iove  and 
unity  in  our  Lord  Jesus  Christ.  The  painful  distinction  between  the  Christian  life 
today,  which  is  more  human  than  Christian,  and  the  authentic  Christianity,  must  not 
mislead  us  about  the  reality  of  the  last . 


RT,  87  (2006),  nr.  1 ,  p.  97-1 3 1 . 
Drd.  Adina  Todea 

CONŞTIINŢA  MORALĂ  CREŞTINĂ  ÎN  RAPORT  CU 
PREOCUPĂRILE  PSIHOLOGIEI  MORALE 
MODERNE  ŞI  CONTEMPORANE* 

,  ,  .  <  •  •  •  !  ■■■  ■  !  -  •  v#  •  ■ 

'  S  * 

„Pentru  că  exist,  exist  în  perspectiva  valorilor  şi  a  semnificaţiei,  până  ce 
exist  în  perspectiva  semnificaţiei  şi  a  valorilor  exist  pentru  ceva  ce  în  mod 
necesar  mă  depăşeşte  în  valoare,  ceva  ce  în  mod  esenţial  îmi  este  superior  ca 
rang:  cu  alte  cuvinte,  eu  exist  reîntors  spre  ceva;  ce  nu  poate  fi  „ceva”  ci 
■  ...  trebuie  să  fie  un  „cineva”,  o  persoană  şi,  pentru  că  transcende  persoana  mea, 

,v  trebuie  să  fie  o  „suprapersoană”.  Intr-un  cuvânt  până  ce  exist,  exist 

întotdeauna  pentru  Dumnezeu”  (Victor  Franki,  1979).  ...... 

*  ^  /  I  '  '  ■  *  * 

\ 

Lucrarea  de  faţă  cercetează  felul  în  care  abordează  realitatea  conştiinţei  morale 
cadrul  profan  al  psihologiei  ştiinţifice  şi  ar  dori  să  aibă  o  dublă  perspectivă:  să  cuprindă 
demersul  psihologic  de  analiză  al  conştiinţei  morale,  apreciat  din  perspectiva  moralei 
ortodoxe,  şi  apoi,  valorificând  bogăţia  simbolică  a  limbajului  si  constatărilor  psihanalitice, 
să  adâncească  tematica  într-un  discurs  teologic  despre  aspecte  ale  raportării  noastre 
la  Hristos. 

A  # 

In  ultimii  30  de  ani,  mai  ales  prin  psihologia  religiei  şi  prin  studierea  psihologiei 
de  către  teologi,  la  un  nivel  academic,  se  constată  căutarea  unor  concepţii  antropologice 
comune  care  să  unească  concepţia  biblică,  teologică  cu  cea  ştiinţifică,  într-un  dialog 
interdisciplinar  mai  larg.  Astfel  se  constată  posibilitatea  valorificării  în  spaţiul  religios 
al  teoriilor  psihologice  despre  om  şi,  totodată,  teoria  psihologică  poate  fi  purificată, 
luminată,  prin  adevărul  revelaţiei. 

Am  plecat  de  la  ideea  că  adevărurile  religioase  trebuie  să  fie  exprimate  astăzi 
într-un  limbaj  care  să  fie  accesibil  cercetătorilor  profani.  Principiile  de  abordare  pe 
care  le-am  folosit  în  lucrarea  de  faţă  cred  că  sunt  sugestive  pentru  poziţia  teologiei 
faţă  de  adevărurile  ştiinţifice  despre  natura  umană.  în  acest  demers,  din  păcate,  s-ar 
potrivi  de  multe  ori  principiul  adevărului  răsturnat,  principiul  ipotezei  care  lipseşte, 
sau  a  ipotezei  greşite,  şi  continuarea  deducţiei  ţinând  cont  de  ipoteza  adevărată, 
principiul  adevărului  parţial  redat  şi  continuarea  deducţiei,  atunci  când  demersul 
ştiinţific  se  opreşte. 

*  Referat  prezentat  în  cadrul  pregătirii  tezei  de  doctorat  la  disciplina  Teologie  morală  ortodoxă, 
sub  îndrumarea  Pr.  Prof.  Dr,  llie  Moldovan,  care  a  dat  avizul  pentru  publicare. 

Psihologia  participă  ia  modelarea  conştiinţei  morale  contemporane,  participă  la 
construirea  unei  imagini  despre  om  caracteristică  unei  societăţi  la  un  anumit  moment 
al  istoriei,  imaginea  despre  om  pe  care  psihologia  o  construieşte  are  un  impact  ideo¬ 
logic  asupra  societăţii  şi  culturii.  Se  constată  o  strădanie  fondatoare  a  psihologiei 
ştiinţifice  de  a  se  „elibera”  de  tradiţia  culturală  creştină.  Astăzi  raportul  cu  adevărul 
creştin  cunoaşte  o  diversificare  de  poziţii,  dar  mai  există  numeroase  direcţii  psihologice 
care  neagă  până  şi  dimensiunea  spirituală  a  conştiinţei  morale.  In  abordările  fenome¬ 
nologice  şi  existenţiale  contemporane  se  afirmă  o  tot  mai  pronunţată  necesitate  de 
întoarcere  în  spaţiul  valorilor  spirituale,  prin  afirmarea  transcendenţei  conştiinţei  mo¬ 
rale,  susţinerea  libertăţii  şi  capacităţii  sale  creatoare,  autoformatoare.  Pe  linie  spiritualistă 
se  constată  însă  şi  o  puternică  apropiere  de  panteismul  oriental  budist,  aşa  cum  vedem 
în  psihologia  umanistă  şi  în  direcţiile  transpersonale  contemporane. 

Am  convingerea  că  limbajul  ştiinţific,  în  special  cel  psihologic,  trebuie  şi  poate 
fi  recuperat,  transfigurat,  exorcizat  şi  îmbrăcat  în  Hristos,  pentru  a-şi  descoperi  adevă¬ 
rata  dimensiune  a  comunicării,  comuniunii,  în  ideofluxul  gândirii  contemporane.  Ce 
valoare  poate  avea  să  vorbeşti  despre  „cuvintele’',  înţelesurile  moarte  ale  lumii,  dacă 
n-ai  aştepta  în  ele  un  glas  profetic  şi  o  urmă  a  dorinţei  după  adevăr,  între  demoni  şi 
umbre  lumina  se  întrevede,  dar  nu  se  atinge.  Pe  câmpiile  acoperite  cu  cadavre  cauţi 
urma  vieţii  cu  nădejdea  că  toate  aceste  „oase  moarte’’,  adevăruri  şi  descoperiri  ale 
ştiinţei  se  vor  preface  în  viaţă.  Puterea  lui  Hristos  trebuie  să  pătrundă  la  toţi  acei 
oameni  de  ştiinţă  la  care  există  o  sinceră  nevoie  de  adevăr,  cugetul,  conştiinţa  morală 
a  lumii,  se  zbate  în  neputinţă,  pentru  că  nu  şi-ar  putea  găsi  odihna  decât  în  cugetul  lui 
Hristos,  plămădit  în  istorie  şi  totuşi  veşnic  nou. 


1.  CONŞTIINŢĂ  PSIHOLOGICĂ  ŞI  CONŞTIINŢĂ  MORALĂ. 

DELIMITĂRI  CONCEPTUALE 

Felul  în  care  diferitele  şcoli  şi  abordări  psihologice  înţeleg  conştiinţa  şi  raportul 
ei  cu  conştiinţa  morală  este  foarte  variat  şi  uneori  chiar  contradictoriu.  Se  trece  de  la 
identificarea  lor  la  aşezarea  lor  în  raporturi  funcţionale  sau  modale,  până  la  separarea 
lor  netă,  topică  şi  valorică,  aşa  cum  vedem  în  psihanaliza  clasică,  unde,  conştiinţa 
morală  primeşte  numele  de  Supraeu  moral  şi  poate  avea  raporturi  de  artificialitate 
ostilă  faţă  de  câmpul  conştient  al  eului. 

Viziunea  psihologică  asupra  conştiinţei  morale  este  situată  în  mare  parte  în  spaţiul 
dialecticii  filozofice  între  empirism  şi  raţionalism,  între  conceptul  mecanicist  care  supune 
conştiinţa  morală  modelării  sociale  şi  conceptul  apriorismului  conştient,  al  ideilor  morale 
înnăscute.  Se  prefigurează  o  dispută  între  înţelegerea  conştiinţei  morale  ca  rezultat  evolutiv, 
determinat  social,  şi  înţelegerea  ei  ca  intenţionalitate  creativă,  înnăscută. 

Diferite  tratate  şi  dicţionare  subliniază  în  general  că  termenul  de  conştiinţă  este 
greu  de  abordat,  conotaţiile  sale  semantice  sunt  foarte  numeroase  şi  contradictorii. 

Conştiinţa  morală  creştină 


Mulţi  psihologi  afirmă  că  definiţia  conştiinţei  este  imposibilă,  întrucât  conştiinţa  repre¬ 
zintă  o  realitate  fundamentală,  profund  individuală,  ireductibilă  şi  incomparabilă1 .  Pentru 
un  individ  nici  o  altă  experienţă  nu  e  atât  de  evidentă  ca  cea  a  propriei  conştiinţe,  dar 
este  imposibil  să  dovedim  existenţa  ei  la  alţi  oameni.  Ea  nu  este  testabilă  ştiinţific, 
introspecţia  ne  poate  convinge  de  existenţa  propriei  noastre  conştiinţe,  dar  putem 
doar  să  presupunem  existenţa  ei  la  alţi  indivizi.  De  fapt  psihologii  sunt  tentaţi  să  ignore 
dificila  întrebare  „ce  este  conştiinţa?”  şi  să  continue  studiul  ei  în  diferitele  sale  forme. 

Unii  autori  interpretează  conştiinţa  static,  în  termeni  de  „câmp”,  comparabil  cu 
câmpul  vizual,  alţii  aduc  o  viziune  dinamică,  iar  alţii  definesc  conştiinţa  în  mod 
constructivist,  ca  pe  o  construcţie  sistematică  şi  în  continuă  mişcare2.  în  1 890  Wiliam 
James  scria  că  „explicarea  conştiinţei  este  cea  mai  importantă  problemă  a  psihologiei”, 
de  aceea  structuraliştii,  primii  psihologi  experimentatori,  considerau  experienţa  con¬ 
ştientă  ca  fiind  materie  primă  a  psihologiei.  Teoria  psihanalitică  a  lui  Freud  a  plasat-o 
la  periferia  aparatului  perceptiv  psihic,  recunoscând  totodată  existenţa  unor  nivele 
relative  de  conştiinţă,  o  stare  psihică  poate  fi  mai  mult  sau  mai  puţin  conştientă  în 
raport  cu  o  altă  stare  psihică,  astfel  vorbim  de  nivelul  conştient,  subconştient  şi  incon¬ 
ştient.  Mai  târziu  psihologia  behavioristă  americană  a  respins  chiar  problema  conştiinţei, 
ca  fiind  nepotrivită  studiului  psihologic,  preferând  să  o  plaseze  în  aşa  numita  „cutie 
neagră”  a  psihicului.  Prin  psihologia  fenomenologică  şi  existenţialistă  conştiinţa  morală 
recapătă  rolul  binemeritat  în  cercetarea  psihologică  deoarece  conştiinţa  exprimă 
intenţionalitatea  profundă  a  persoanei  umane.  Psihologia  umanistă  dizolvă,  panteist, 
limitele  conştiinţei  personale,  de  aici  interesul  pentru  studiul  stărilor  modificate,  alterate, 
ale  conştiinţei,  ca  sursă  principală  în  analiza  experienţei3. 

Adăugându-i  calificativul  de  „morală”,  s-ar  părea  că  s-a  creat  o  realitate  diferită 
ce  ar  putea  veni  în  conflict  cu  alte  specificaţii  ale  conştiinţei  cum  ar  fi  cea  de  conştiinţă 
psihologică,  artistică,  religioasă,  etc.  Se  pune  problema  dacă  este  posibilă  această 
delimitare  multiplicativă  şi  apare  întrebarea  originii  acestei  conştiinţe  morale  şi  a  locului 
şi  rolului  în  ansamblul  formelor  de  conştiinţă.  într-o  viziune  creştină,  sintetică,  am 
putea  spune  că  dimensiunea  religioasă  este  izvorul  existenţial  iar  esteticul,  cognitivul 
şi  axiologicul  sunt  dimensiuni  unite  spiritual,  manifestări  specifice,  particularizate  ale 
procesului  de  conştientizare  care  pot  fi  percepute  separat  dar  în  fond  se  subsumează 
una  pe  alta. 

A 

In  general  definiţia  psihologică  a  conştiinţei  ne  va  spune  că  ea  implică  o  structură 
de  exigenţe  ale  realului  ce  se  impune  psihicului  uman,  am  putea  spune  că  resimţim  o 
autoritate  interiorizată  a  realului  spaţiu-timp.  în  perspectivă  creştină  ştim  că  această 
autoritate  a  realului,  resimţită  ca  real  existenţial-spiritual,  este  dată  de  structura  logică 

1  Vasile  Pavelcu,  Cunoaşterea  de  sine  şi  cunoaşterea  personalităţi,  Ed.  Didactică  şi  Pedagogică, 
Bucureşti,  1982,  p.  149. 

1  M.  Zlate,  Introducere  în  psihologie.  Casa  de  editură  şi  presă  „Şansa”  S.R.L.,  Bucureşti,  1994. 

3  Tony  Mălini,  Ann  Birch,  Alison  Wadeley,  Perspective  in  psihologie,  Ed.  Tehnică,  Bucureşti, 
1999,  p.  93. 

a  cuvintelor-energii  dumnezeieşti  în  funcţie  de  care  se  structurează  realul  material. 
Realul  existenţial-spiritual  al  lumii  este  perceput  de  conştiinţa  noastră  pentru  că  şi  ea 
este  energetic-cuvântătoare  prin  pecetea  chipului  dumnezeiesc  în  om,  prin  viaţa  per¬ 
sonală,  care  face  posibilă  conştiinţa  în  specificul  ei  uman,  relaţional-  Capacitatea  per¬ 
sonală  de  a  stabili  relaţii  dă  naştere  conştiinţei  ca  proces  al  punerii  în  relaţie,  ce  struc¬ 
turează  realitatea  psihică  (sufletească).  Dar  numai  în  raportul  dintre  autoritatea  realu- 
lui-interiorizată  personal  prin  conştiinţă,  şi  un  ax  central,  un  real  personal  suprem,  mai 
presus  de  noi,  poate  fi  posibilă  orientarea  şi  interpretarea  realului  interior  şi  exterior. 
Putem  spune  că  „intuiţia”  realului  este  orientativă  şi  se  transformă  în  aprecieri  axio¬ 
logice.  Conştiinţa  se  structurează  după  „moravurile”  realului  şi  devine  ea  însăşi  creatoare 
de  „moravuri”,  adică  de  moduri  personale,  subiective  de  existenţă,  conştiinţa  este 
întotdeauna  morală,  adică  structurată  şi  capabilă  de  a  structura  moduri  personale  de 
existenţă,  conştiinţa  nu  este  o  funcţie  sau  stare  ci,  după  cum  o  afirmă  şi  viziunea 
fenomenologică,  manifestarea  persoanei  în  structura  sa  de  relaţii,  chiar  modelul  personal 
al  vieţii  umane.  Gânditorul  francez  Alain  rezolvă  într-un  mod  tranşant  problema:  „Ce 
conştiinţe?  Nu  este  decât  una  singură.  Oamenii  avizaţi  se  înşeală  totuşi  distingând 
conştiinţa  morală  de  conştiinţa  psihologică.  în  realitate  orice  conştiinţă  este  de  ordin 
moral,  pentru  că  opune  întotdeauna  ceea  ce  trebuie  să  fie  la  ceea  ce  este”.  Libertatea 
îţi  determină  responsabilitatea  făcându-te  fiinţă  morală.  „A  avea  conştiinţă  morală 
înseamnă  a  te  şti  spirit  şi  acest  fapt  te  obligă  infinit;  căci  nobleţea  obligă.  Marea  pro¬ 
blemă  este  de  a  fi  un  om,  întreaga  morală  ca  şi  întreaga  filozofie  se  realizează  aici.”4 

In  gândirea  patristică  se  remarcă  două  nivele  de  cuprindere  a  termenului,  unul 
mai  restrâns  judecătoresc  de  cunoaştere  a  binelui  şi  răului  şi  de  apreciere  a  faptelor,  şi 
unul  mai  larg  care  priveşte  un  bine  şi  un  rău  existenţial,  racordare  la  dumnezeiesc  şi 
omenesc  şi  aşezare  pe  un  anumit  făgaş  al  existenţei.  Sf.  Atanasie  fixează  unitatea 
patristică  între  ontologie  şi  morală,  existenţa  este  fundamental  morală  „nu  poate  să  nu 
se  mişte  deloc  fiind  prin  fire  uşor  mişcătoare,  se  poate  mişca  atât  spre  cele  ce  sunt 

/V 

(binele  )  cât  şi  spre  cele  ce  nu  sunt  (răul)”5.  Încă  de  la  creaţie  raţionalul  existenţei  este 
energetic,  însufleţit,  dinamicul  dă  viaţă  onticului  şi  îl  susţine.  Acest  dinamism  ontologic 
a  fost  aşezat  de  Dumnezeu  prin  cuvintele  energetice6  ale  creaţiei,  care  dau  viaţă  şi 
susţin  în  continuare  existenţa  creaţiei.  E  o  împreună  lucrare  între  Cuvântul  care  fixează 
modelele  „frumuseţile  prototipice”,  cum  le  numeşte  Dionisie  Areopagitul7,  şi  Duhul 
Sfânt  care  dă  viaţă,  dinamizează.  Sf,  loan  Gură  de  Aur  vorbeşte  despre  modul  în  care 
s-a  sălăşluit  în  noi  suflarea  dumnezeiască  şi  s-a  făcut  omul  suflet  „viu”,  adică  „activ” 

4  Alain,  Histoires  de  mes  pensees,  în  „Les  Art  et  Ies  Dieux”,  Pleiade,  Gallimard,  1 958,  p.  53-94, 
în  Sorin  Tudor  Maxim,  Conştiinţa  morala.  Ed.  Junimea  ,Iaşi  ,  1999,  p.  56. 

5  Sf.  Atanasie  cel  Mare,  Cuvânt  împotriva  elinilor ,  cap.  IV,  Scrieri ,  Partea  1,  (PSB  15),  trad.»  int. 
şi  note  de  Pr.  Pr.  Prof.  Dumitru  Stăniloae,  EIBMBOR,  Bucureşti,  1987,  p.  34. 

6  Nikos  Matsoukas,  Introducere  în  gnoseologia  teologica,  trad.  Măricel  Popa,  Ed,  Bizantină, 
Bucureşti,  1997,  p.  124. 

7  Dionisie  Pseudo- Areopagitul,  Ierarhia  cerească  şi  ierarhia  bisericească ,  cap.  III,  trad.  şi  studiu 
introd.  de  Cicerone  lordăchescu,  postfaţă  de  Ştefan  Afloroaei,  Ed.  Institutul  European,  laşi,  1994,  p.  98. 

şi  împlinitor  al  suflării  dumnezeieşti.  Dumnezeu  suflă  şi  omul  împlineşte,  punând 
stăpânire  şi  asupra  trupului,  realizându-şi  lucrarea  pe  măsura  ascultării,  pentru  că 
neascultarea  pune  stavilă  „suflării"  şi  aduce  moartea8.  Morala  este  ontologică,  mişcarea 
fundamentează  ontologicul.  Există  tendinţa  de  a  interpreta  morala,  şi  deci  şi  conştiinţa 
morală,  pe  exterioritatea  împlinirii  poruncilor,  fără  să  cuprindă  structura  existenţială 
care  abia  ulterior  se  manifestă  în  comportament,  r/dog,  în  înţelesul  sărăcit  de  caracter, 
devine  HQlKî]  ştiinţă  a  caracterului9. 

Definiţia  scolastică  dată  conştiinţei  morale  ar  fi  aceea  de  judecată  actuală  asupra 
onestităţii  acţiunilor  mele  concrete,  asupra  conformităţii  unei  acţiuni  determinate  cu 
voinţa  divină".  Apare  conturată  distinct  şi  o  conştiinţă  psihologică,  separată  de  cea 
morală,  cea  psihologică  nu  ar  fi  decât  percepţia  subiectului  în  sine  însuşi,  fără  referinţă 
Ia  moralitate10,  forma  cea  mai  înaltă  de  reflectare  a  realităţii,  proprie  omului,  iar  conştiinţa 
morală  ar  fi  o  cunoaştere  a  valorilor  şi  datoriilor,  reflex  al  legii  divine,  prin  aplicarea  la 
un  caz  particular,  concret,  a  unui  principiu  moral,  deci  un  organ  funcţional  de 
interpretare,  evaluare,  decizie  şi  direcţionare.  Problema  care  se  pune  în  faţa  acestei 
separări,  a  conştiinţei  psihologice  de  conştiinţa  morală,  este  dacă  putem  vorbi  de 
posibilitatea  existenţei  percepţiei  umane  fără  nici  o  raportare  la  moralitate.  După  cum 
am  văzut  în  teologia  patristică  existenţa  însăşi  este  un  fapt  moral,  şi  orice  fapt  moral 
este  între  „a  fi”  (binele)  şi  „a  nu  fi"  (răul).  întreaga  existenţă  a  omului  este  pe  dimen¬ 
siunea  moralităţii,  cu  atât  mai  mult  procesele  psihice  ale  cunoaşterii,  ale  racordării  la 
mediul  de  viaţă. 

O  definiţie  extinsă  a  conştiinţei  morale  ar  fi  aceea  de  tensiune  a  existenţei,  şi 
vom  vorbi  despre  stări  de  conştiinţă  nu  numai  despre  judecăţi  de  conştiinţă.  Raportată 
la  noţiunea  de  chip  al  lui  Dumnezeu,  conştiinţa  este  tocmai  vibraţia  chipului,  a  demnităţii 
chipului  care  se  doreşte  după  asemănarea  deplină.  în  raport  cu  această  vibraţie  psihologia 
constată  dimensiunea  dinamică  a  conştiinţei,  ritmul  necontenit  al  unei  pulsaţii  de  pola¬ 
rizare  şi  depolarizare  pe  linia  polarităţii  subiect-obiect,  individ-mediu,  eu-lume,  pragul 
superior  al  conştiinţei  fiind  pulsaţia  în  faţa  valorii 

Conştiinţa  morală  este  aşezarea  fiinţei  pe  dimensiunea  libertăţii  deci  în  respon¬ 
sabilitate,  iar  responsabilitatea  îl  arată  pe  om  creat,  în  legătură  cu  o  fiinţă  liberă,  superi¬ 
oară  lui.  De  chip  ţine  şi  apofatismul  conştiinţei  morale,  chipul  este  şi  natură  şi  har, 
avem  ceva  creat  şi  ceva  necreat  în  om,  creatul  aspiră  spre  necreat,  chipul  este  asemă¬ 
narea  în  potenţă,  iar  asemănarea  chipul  în  actualitate* 11.  Tensiunea  chipului  este  treimică 
„Duhul  iluminat  de  Duhul  îşi  fixează  privirea  asupra  Fiului  şi  în  acesta  contemplă  pe 

*  Sf.  Ioan  Gură  de  Aur,  Omilii  la  Facere  (I),  Scrieri,  Partea  I,  (PSB  21),  trad.,  introd.,  indici  şi  note 
de  Pr.  Dumitru  Fecioru,  EIBMBOR,  Bucureşti,  1987,  p.  130. 

g  Christos  Yannaras.  Persoană  şi  Eros>  trad.  Zenaida  Luca,  cuvânt  înainte  Mihai  Şora,  Ed. 
Anastasia,  2000,  p.  274. 

10  Rene  Carpentier,  Consciesce,  în  Dictionaire  de  spiritualite,  Ascetique  et  Mistique,  Doctrine  el 
histoire,  Tome  2,  Ed.  Beauchesnd,  Paris,  p.  1549. 

11  Pr.  Dr.  Ilie  Moldovan.  „Natura  şi  harul  în  gândirea  teologică  a  Sf.  Vasile  cel  Mare”,  Ortodoxia , 
31  (1979),  nr.  1,  p.  136. 

Tatăl”12.  Sfanţul  Atanasie  insistă  pe  caracterul  constitutiv  al  „participării”  harice  a 
chipului  la  ceea  ce  este  dumnezeiesc,  crearea  înseamnă  „participare”.  în  conştiinţă 
este  prezentă  vocaţia  îndumnezeirii  care  străbate  întreaga  realitate  umană  omul  întreg: 
trup  şi  suflet.  Omul  este  trup  pentru  că  este  penetrat  de  vibraţia  chipului,  adică  de 
conştiinţă,  „până  în  degetul  piciorului”13.  Ajungem  aici  la  o  altă  definiţie  extinsă  a 
conştiinţei  morale,  aceea  de  dinamică  ecstatică  personală,  situată  pe  dimensiunea 
libertăţii,  şi  cuprinzând  omul  întreg  trup  şi  suflet. 


2.  PRECONCEPTE  RELIGIOASE  STRUCTURANTE  ÎN 

PSIHOLOGIA  CONTEMPORANĂ 

Dincolo  de  empirismul  declarativ  şi  psihologia,  ca  orice  ştiinţă  despre  om,  şi-a 
păstrat,  o  gândire  metafizică  mascată,  un  implicit  mitic.  De  fapt  dacă  urmărim  evoluţia 
concepţiilor  despre  suflet  şi  conştiinţa  morală  putem  descoperi  traiectoria  actuală  a 
fondului  ideatic  creştin,  felul  în  care  adevărul  creştin  revelat  s-a  confruntat  cu  alte 
adevăruri  de  origine  ateistă,  eretică  sau  păgână.  Spiritualitatea  creştină  este  profund 
implicată  în  structurarea  spaţiului  cultural  occidental,  chiar  dacă  în  timp  a  apărut  o 
ruptură  de  „conştiinţă”,  un  refuz  al  realului  creştin  şi  alienarea  apostată  a  conştiinţei 
morale.  Psihologia  ca  ştiinţă  şi-a  propus  tocmai  eliberarea  de  „preconceptele”  creştine 
şi  afirmă  cu  superioritate  trecerea  de  la  „neştiinţa  şi  necunoaşterea”  străveche  la  ştiinţa 
şi  cunoaşterea  contemporană14. 

Viziunea  psihologică  contemporană  asupra  conştiinţei  morale  cuprinde  şi  o  direcţie 
înrădăcinată  în  tradiţia  culturală  creştină  (precum  analiza  existenţială  de  orientare  creştină 
sau  unele  direcţii  de  recuperare  fenomenologică  a  psihanalizei  şi  a  psihologiei  conştiinţei 
în  direcţia  personalismului  creştin).  Este  de  remarcat  încercarea  unor  psihologi 
contemporani  din  spaţiul  ortodox  de  a  aduce  în  planul  discuţiilor  ştiinţifice  anumite 
orientări  inspirate  din  spiritualitatea  răsăritului  creştin,  încercări  câteodată  chiar  neconş¬ 
tientizate,  datorate  spaţiului  spiritual,  determinant  în  formarea  preconcepţiilor  de  origine 
religioasă.  Astfel  la  noi  Pr.  Dr.  I.  Mânzat  propune,  alături  de  direcţia  sinergetică  în  abordarea 
conştiinţei  morale,  descoperirea  relevanţei  psihologice  a  spaţiului  creştin  ortodox,  prin 
intermediul  lui  F.M.  Dostoievschi,  care,  în  romanele  sale,  face  admirabile  analize  asupra 
conştiinţei  morale  şi  a  frământărilor  sale,  o  psihologie  creştină  a  adâncurilor,  adevărată 
psiho-hristologie  ortodoxă,  anticipând  hristoterapia  lui  Victor  Frankl  (1993)15. 

12  Idem,  „Sensul  duhovnicesc  al  înţelegerii  Scripturii  în  concepţia  teologică  a  Sf.  Vasilecel  Mare”, 
Glasul  Bisericii,  38  (1979),  nr.  7-8,  p.  718. 

13  Sf.  Atanasie  cel  Mare,  în  Pr.  Dr  Marin  D.  Ciulei,  Antropologia  patristică,  Ed.  Sirona,  1999,  p.  106. 

14  Traian  Herseni,  Cultura  psihologică  românească,  Ed.  Ştiinţifică  şi  pedagogică.  Bucureşti, 
1980,  p.  8-9. 

15  Ion  Mânzat,  Psihologia  creştină  a  adâncurilor ,  Editura  Univers  Enciclopedic,  Bucureşti, 
1999,  p.  15-17. 

J  De  fapt  fiecare  direcţie  psihologică  este  pe  măsura  iniţiatorului  ei.  Astfel  psiha¬ 
naliza  freudiană,  dezvoltată  îndeosebi  de  psihologi  din  spaţiul  religiei  mozaice,  are  fie 
şi  prin  resentimentul  inconştient  o  mare  înclinaţie  pentru  dezvoltarea  temelor  legate  de 
relaţia  tată-fiu,  complexul  Oedip,  problema  relaţiei  erotice,  amintind  într-un  mod 
răsturnat  relaţia  de  iubire  dintre  Dumnezeu  şi  poporul  ales.  Atacul  lui  Freud  împotriva 
religiei  pleacă  de  la  ideea  că  şi  religia  nu  este  decât  o  iluzie,  iar  iluziile  trebuie  înlăturate 
din  viaţa  omului.  O  argumentaţie  bazată  pe  iluzii  insulta  în  permanenţă  inteligenţa, 
iluziile  deformează  realitatea  fâcându-i  pe  oameni  incapabili  să  schimbe  în  bine  societatea. 
Chiar  dacă  iluziile  religioase  nu  sunt  neapărat  falsuri,  totuşi  şansa  de  a  se  petrece 
întocmai  lucrurile  este  atât  de  îndepărtată  încât  religia  ţine  de  „o  inducere  în  eroare  de 
masă  a  omenirii”16.  Pentru  Freud,  devine  „dureros  de  gândit”  că,  niciodată,  marea 
majoritate  a  muritorilor,  nu  se  va  putea  înălţa  deasupra  acestei  concepţii  de  existenţă. 
Originea  religiei  este  văzută  în  mecanismul  oedipal  al  construirii  conştiinţei.  Nostalgia 
faţă  de  tatăl  primordial,  ucis  în  hoarda  primitivă,  se  continuă  în  viaţa  fiecăruia  fiind 
susţinută  de  starea  de  dependenţă  totală  din  copilărie  şi  de  nostalgia  adultului  fată  de 
imaginea  parentală.  Această  nostalgie  este  susţinută  şi  de  angoasa  resimţită  de  om  în 
faţa  puterii  destinului  social  şi  fizic,  în  faţa  asperităţilor  realităţii  şi  astfel  generează  în 
mod  compensator  trebuinţele  religioase17.  El  recunoaşte  ca  numai  religia  ştie  să  dea 
răspuns  privind  scopul  vieţii18,  dar  chiar  punerea  acestei  probleme  face  parte  din 
mecanismul  iluziei.  în  lucrarea  Viitorul  unei  iluzii  vrea  să  contribuie  la  „soluţionarea 
problemei  religiei”19.  Umanitatea,  în  timpul  ignoranţei  şi  debilitaţii  ei  interioare,  numai 
prin  forţe  pur  afective  a  reuşit  să  realizeze  reprimarea  instinctelor,  indispensabilă  vieţii 


în  comun  a  oamenilor.  Religia  ar  fi  acea  nevroză  obsesională,  generalizată,  a  umanităţii, 
similară  nevrozei  copilului  din  complexul  Oedip.  Potrivit  acestei  concepţii  s-ar  putea 
emite  ipoteza  că  abandonarea  religiei  trebuie  să  aibă  Ioc,  cu  inexorabilitatea  fatală  a 
unui  proces  de  creştere,  şi  că  în  prezent  ne  aflăm  în  mijlocul  acestei  faze  de  dezvoltare20. 
Soluţia  este  „educarea  întru  realitate”,  credinţa  în  ştiinţă  „în  zeul  nostru  Logosul”. 

Orientarea  psihanalizei  spre  valorile  creştine  este  făcută,  adeseori,  de  psihologi 
convertiţi  la  creştinism,  precum  V.  Frankl  care  dă  o  valorizare  supremă  relaţiei  personale 
cu  Dumnezeu.  Prin  întruparea  Fiului,  EI  devine  partener  şi  model  al  desăvârşirii  personale, 
prin  dinamica  iubirii  şi  prin  descoperirea  suferinţei,  a  jertfei  personale,  ca  modalitate 
reală  de  depăşire  a  alienării  umane.  O  mare  parte  a  şcolilor  de  psihologie  contemporană 
se  află,  din  păcate,  sub  influenţa  puternică  fie  a  deviaţiilor  raţionaliste  din  creştinismul 
occidental  scolastic,  fie  sub  influenţa  separării  luterane  între  omul  interior,  ca 
subiectivitate  liberă,  şi  omul  exterior,  ale  cărui  acte  şi  comportamente  trebuie  să  fie 
controlate  de  puterea  socială.  O  tendinţă  puternică  în  ideologia  psihologiei  contem- 


16  M.  Palmer,  Freud  şi  Jung  despre  religie,  Ed.  Iri ,  Bucureşti,  1999,  p.  109. 
n  Sigmund  Freud,  Opere  /,  Ed.  Ştiinţifică,  Bucureşti,  1991,  p.  298. 

]i  Ibidem,  p.  301. 

19  Ibidem ,  p.  382 

20  Ibidem,  p.  400.  •'* 

porane  este  şi  soluţia  calvină  de  a  opta  pentru  controlul  social  şi  modificarea  compor¬ 
tamentului  prin  condiţionări  exterioare,  chiar  dacă  suntem  neputincioşi  în  ceea  ce  priveşte 
interiori tatea  individuală,  conduşi  fiind  de  principiul  utilităţii  pentru  binele  public. 

O  altă  tendinţă  este  aceea  de  a  înţelege  în  mod  panteist  dimensiunea  „inconştien¬ 
tului”,  ca  pe  o  unitate  spirituală  cu  un  organism  spiritual  gigantic,  incluzându-şi  lumea 
interioară  şi  pe  Dumnezeu.  C.G.  Jung  ajunge  la  ideea  că  studiul  sufletului  se  referă  la 
trăiri  psihice,  ia  entităţi  nonempirice  care  nu  necesită  nici  o  garanţie  ontologică,  lumea 
fizică  nu  poate  fi  stabilită  ca  reală  fără  ca  mai  întâi  să  fie  un  fapt  psihic21,  de  aici  ideea 
naturii  psihoide  a  universului,  pentru  că  orice  realitate  se  face  prezentă  în  măsura  în 
care  este  „simţită”.  E  implicată  aici  şi  o  tendinţă  maniheistă  pătrunsă  în  psihologia  lui 
Jung  prin  alchimia  esotericâ  medievală.  De  la  inconştientul  colectiv  al  lui  Jung  psihologia 
umanistă  şi  transpersonală  americană  a  ajuns  la  o  puternică  influenţă  a  religiilor  orientale 
(budhismul  zen,  yoga,  sufismul,  taoismul),  de  unde  sunt  preluate  preconcepţiile  ideolo¬ 
gice,  o  parte  din  terminologie  şi  diferite  tehnici  de  relaxare.  Tehnologia  acestor  tehnici 
parcurge  trei  stadii:  identificarea  cu  sine;  dezidentificarea  cu  eliberarea  conştiinţei  de 
limitările  egoului;  autotranscendenţa  dincolo  de  timp  şi  spaţiu,  până  la  mintea  universală, 
adică  auto- „mântuirea”,  ca  stare  de  sănătate  extremă.  Această  psihologie  transpersonală 
asociată  psihologiei  din  religiile  orientale,  necreştine,  a  determinat  dezvoltarea  în  ultimii 
30  de  ani  în  S.U.A  şi  apoi  în  întreaga  lume  occidentală  a  mişcării  New  Age,  aflată  sub 
semnul  constelaţiei  Vărsătorului,  un  neo-gnosticism  contemporan  cu  diverse  denumiri: 

a 

teosofie,  antroposofie,  mişcarea  Graal,  scientologie,  etc.22  In  acest  context  nu  mai 
poate  fi  vorba  de  libertate  personală  şi  de  responsabilitate  morală,  în  înţelesul  lor  creş¬ 
tin,  pentru  că  relaţia  personală  între  oameni  şi  dinamică  iubirii  ca  împlinire  a  acestei 
relaţii  este  numai  o  iluzie  superficială,  ce  ţine  de  limitarea  istoricităţii,  şi  trebuie  depăşită 
prin  dispariţia  limitelor  personale  într-o  „conştientizare  cosmică  de  natură  divină”. 

Psihologia  transpersonală  îşi  propune  să  devină  o  nouă  religie,  depăşind  senti¬ 
mentul  de  frustrare,  pe  care  îi  generează  necesitatea  credinţei  din  „era  iudeo-creştină”, 
printr-un  adevărat  „har”  psihologic,  un  nou  mod  de  a  înţelege  relaţia  cu  divinul  prin 
comunicarea  la  nivelurile  transpersonale  ale  psihicului.  Mulţi  din  aceşti  autori  au  o 
evidentă  incultură  teologică,  socotind  că  în  religiile  tradiţionale  Dumnezeu  este  „un 
Bătrân  din  Cer  care  ne  supraveghează  cu  bunăvoinţă”,  fără  relevanţă  personală,  fără 
experienţa  Iui  intimă  şi  comunitară23.  Se  încurajează  trăirea  ideii  de  divinitate  în  toate 
modurile  personale  posibile  şi  existente,  fără  nici  o  discriminare  axiologică,  pentru  a  se 
pune  baza  unei  religii  universale.  Deşi  pretind  lipsa  oricărei  idei  preconcepute  cu  privire 
la  forma  în  care  divinul  se  poate  manifesta,  este  clară  orientarea  panteistă  care  socoteşte 
pe  Dumnezeu  ca  pe  o  Totalitate,  fără  dimensiune  personală24.  Pentru  Jung  „binele  şi 


21  Ibidem ,  p.  244. 

22  Ibidem ,  p.  135. 

2-  Licmel  Corbet,  Funcţia  religioasă  a  psihicului ,  trad.,  prefaţă  şi  note  de  dr.  Leonard  Gavriliu, 
Ed.  Trei,  Bucureşti,  2001,  p,  15. 

24  Ibidem ,  p.  21. 

răul  sunt  aspecte  ale  lui  Dumnezeu",  individuaţia  priveşte  deci  şi  „latura  întunecată”  a 
lui  Dumnezeu,  Umbra  lui  Dumnezeu  ca  personificare  a  răului25.  Dacă  unele 
comportamente  sunt  socotite  rele  aceasta  ţine  de  o  violenţă  deliberată  faţă  de  o  fiinţă  ce 
poate  simţi  durerea  sau  de  convenţiile  sociale,  pe  linia  hindusă  a  naturii  iluzorii  a  răului26. 

Această  apropiere  de  viziunea  panteistă  a  religiilor  orientale  este  susţinută  de 
unii  autori  ca  pe  o  necesitate  actuală  a  societăţii  occidentale  care  se  vrea  promotoare 
a  pluralismului  religios  şi  a  toleranţei  morale,  de  fapt  a  unui  relativism  etic  anticreştin, 
apostat.  Astfel  în  viziunea  lui  Bryan  Wilson  (1981),  monoteismul  justifică  exclusivismul, 
constituie  un  fundament  moral  formulat  în  termeni  clari,  care  trece  peste  diferenţele 
şi  particularităţile  religioase  locale,  în  schimb  orientarea  panteistă  facilitează  acceptarea 
unor  reprezentări  divergente  ale  adevărului  religios  şi  nici  chiar  contradicţiile  dintre 
acestea  nu  sunt  privite  ca  deosebit  de  nocive,  fiecare  fiind  o  înţelegere  parţială  a  unei 
realităţi  ultime  care  se  manifestă  de  fapt  pretutindeni27.  Autorul  îşi  dezvăluie  şi  propria 
sa  opţiune  spunând  despre  conceptul  de  nirvana  din  budismul  Theravada,  că  propune 
o  perspectivă  asupra  transcendenţei  supreme  mult  mai  elevată  decât  a  oricărei  religii28. 
De  asemenea,  accentul  pus  de  creştinism  asupra  păcatului  şi  sentimentului  de  vinovăţie, 
ideea  că  viaţa  actuală  e  unica  şansă  de  a  împlini  voinţa  divină,  a  dus  la  intoleranţa 
morală,  care  a  căpătat  adesea  o  expresie  politică  ce  contrastează  puternic  cu  toleranţa 
morală  întâlnită  în  societăţile  budiste.  Acelaşi  autor  constată  că  declinul  credinţei  creştine 
în  Occident  a  dus  la  ruptura  religie-morală,  la  un  proces  de  bulversare  morală,  numit 
„moralitate  permisivă”,  cu  dispariţia  consensului  social  în  privinţa  moralităţii,  incerti¬ 
tudinea  şi  dispariţia  preocupărilor  sincere  pentru  rolul  moralităţii29. 

S-ar  putea  vorbi  în  spaţiul  cultural  contemporan  despre  existenţa  unui  adevărat 
resentiment  în  raport  cu  revelaţia  creştină  şi  bogăţia  ei  spirituală.  Detaşarea  de  viziunea 
creştină  a  lumii  (apostazia  mai  mult  sau  mai  puţin  accentuată),  se  manifestă  şi  ca  o 
incultură  teologică  resentimentară,  o  ciudată  incapacitate  de  a  asculta  şi  valorifica  bogăţia 
spirituală  a  mesajului  creştin.  Resentimentul  unor  valori  negate  se  manifestă  în  critică, 
ignorare,  sau  îmbrăţişarea  unor  viziuni  religioase  necreştine.  Multe  din  problemele  puse 
de  psihologia  contemporană,  şi-ar  găsi  un  răspuns  de  profunzime  şi  de  originalitate 
creştină  în  scrierile  patristice,  dar  această  parte  a  spiritualităţii  creştine  este  ignorată 
sau  cunoscută  indirect.  Multe  elemente  de  psihologie  patristică  sunt  redescoperite 
trunchiat  şi  deformat,  prin  intuiţii  „originale”,  sau  în  modele  culturale  necreştine:  de 
exemplu  deschiderea  spre  comuniunea  cosmică  a  conştiinţei  umane,  descoperită  în 
mod  panteist  prin  spiritualitatea  budistă  sau  prin  alchimia  medievală,  pierzând  astfel 
elementul  de  responsabilitate  personală  şi  diluând  demnitatea  naturii  umane. 

*  •  ■  ,  . J  V  •  -  *  - 

25  Ibidem,  p.  224-225. 

26  Ibidem,  p.  288. 

27  Bryan  Wilson,  Religia  in  perspectivă  sociologică,  trad.  Dara  Maria  Strâinu,  Ed.  Trei.  Bucureşti, 
2000,  p,  76-88. 

28  Ibidem,  p.  90. 

29  Ibidem,  p,  104.  .•  *  .  •  .  •  • 

3*  SINE,  EU,  PERSOANĂ,  SPIRIT  DEZBATERI  ŞI  SOLUŢII. 

ISTORICITATE A  PERSONALĂ 

în  viziune  creştină  ortodoxă,  conştiinţa  morală  este  o  trăire  a  persoanei,  chemată 
prin  conştiinţa  sa  să  intre  în  relaţii  iubitoare  cu  alte  persoane.  Persoana  umană,  ca 
ipostas  spiritual  conştient,  este  singura  modalitate  de  existenţă  a  fiinţei  umane  prin 
care  se  istoricizează  integralitatea  trup-suflet.  Profunzimea  persoanei  este  şinele  adânc 
pecetluit  treimic,  numit  în  psihologia  patristică  şi  „inimă”.  Din  sinele-inimă  se  naşte 
eul  real,  ca  o  prelungire  raţională,  dialectică,  a  sineiui-chip  dumnezeiesc.  Datorită 
păcatului  s-a  produs  o  divizare  în  planul  de  ansamblu  al  persoanei  între  eul  real,  legat 
de  sinele-chip  şi  felurite  „euri”,  parţiale,  ce  falsifică  realitatea  şi  naturalul  haric  al 
persoanei-chip.  De  sinele-chip  ţine  şi  apofatismul  conştiinţei  morale,  chipul  este  şi 
natură  şi  har,  avem  ceva  creat  şi  ceva  necreat  în  om,  creatul  aspiră  spre  necreat, 
chipul  este  asemănarea  în  potenţă,  iar  asemănarea,  chipul  în  actualitate30.  Dimensiunea 
spirituală  a  persoanei  umane  este  dată  tocmai  de  această  dinamică  a  conştiinţei,  de 
vocaţia  îndumnezeirii  care  străbate  întreaga  realitate  umană,  omul  întreg  trup  şi  suflet. 
Omul  este  trup  pentru  că  este  penetrat  de  vibraţia  chipului,  adică  de  conştiinţă,  „până 
în  degetul  piciorului”31.  Ceea  ce  psihologia  numeşte  transcendenţă  a  sinelui  ţine  de 
această  trecere  de  la  chip  la  asemănare,  proces  de  îndumnezeire  prin  har,  posibil 
numai  în  cadrul  relaţiei  iubitoare  cu  persoana  divino-umană  a  lui  Hristos,  care  ne  face 
părtaşi  la  extinderea  harică,  energetic-necreată  a  relaţiilor  iubitoare  dintre  persoanele 
Sfintei  Treimi32. 

în  psihologia  contemporană  înţelegerea  noţiunilor  de  sine,  eu,  persoană,  spirit, 
este  adeseori  confuză,  uneori  foarte  îndepărtată  de  o  perspectivă  creştină  şi  depinde 
de  şcoala  psihologică  care  le  foloseşte,  de  încadrarea  culturală  a  acestor  noţiuni.  In 
înţelegerea  noţiunii  de  „sine”  apar  şi  unele  probleme  etimologice.  De  exemplu  în  limba 
română  termenul  de  sine  (ce  are  în  etimologie  „sânul”,  intimitatea  persoanei,  a  „inimii”, 
aşa  cum  este  ea  înţeleasă  în  spiritualitatea  ortodoxă)  nu  exprimă  caracterul  imper¬ 
sonal  pe  care-l  implică  germanul  Das  Es ,  folosit  în  psihanaliză,  dar  poate  fi  potrivit 
pentru  englezescul  Selfy. 

Cuvintele  de  persoană  şi  personalitate  au  avut  o  istorie  fascinantă,  ocupând 
până  în  zilele  noastre  un  loc  de  frunte  în  toate  discuţiile  despre  teologie  şi  filozofie.  La 
origine  a  avut  sensul  de  mască,  dar  în  că  din  antichitate  persoana  a  ajuns  să  însemne 
mai  mult.  La  Boethius  în  sec.  IV  persoana  este  substantia  individus  raiionalis  naturae , 
o  definiţie  esenţiaiistă  ce  vede  în  persoană  o  unitate  existentă  în  mod  real  şi  posedând 
o  structură  internă  specifică,  idee  dezvoltată  în  filozofiile  personaliste  care  consideră 

30  Pr.  Dr.  Ilie  Moldovan.  art.  cit p.  136. 

31  Pr.  Dr  Marin  D.  Ciulei,  op.  cit.,  p.  106. 

32  Pr.  Prof.  Dr.  Dumitru  Stăniloae.  Teologia  dogmatică  ortodoxă,  voi. ),  E  IBM  BOR.  Bucureşti,  1996. 

33  H.  Thoma,  H.  Kachelle,  Tratat  de  psihanaliză  contemporană.  Fundamente ,  trad.  Carmen 
Erina,  cuv.  înainte  de  Vasile  Dem.  Zamflrescu,  Ed.  Trei,  1999,  p.  13. 

că  este  necesar  un  astfel  de  factor  de  continuitate  şi  unificare.  Psihologia  ştiinţifică 
tinde  să  limiteze  înţelesul  noţiunii  de  persoană  spre  sensul  de  mască  culturală,  dată  de 
modelarea  socială,  astfel  că  se  ajunge  la  ideea  că  omul  nu  este  o  persoană  prin  sine 
însuşi,  omul  se  personalizează,  sub  influenţa  mediului  socio-cultural. 

Tendinţa  generală  a  unei  abordări  ştiinţifice  pozitivist-reducţioniste  este  de  a 
deprecia  calitatea  personală  a  omului,  el  devine  un  „individ”,  un  membru  al  speciei 
sale.  In  cadrul  sistemului  său,  S.  Freud  propune  o  topică  a  aparatului  psihic,  pe  linia 
reducţionismului  ştiinţific,  mecanicist,  care  distruge  realitatea  spirituală  a  persoanei  şi 
dimensiunea  ei  harică  ireductibilă  la  procesele  simplu  biologice.  El  descrie  şinele,  eul 
şi  supraeul  în  sens  evoluţionist,  cea  mai  arhaică  zonă  psihică  este  şinele,  care  conţine 
tot  ceea  ce  este  ereditar,  dat  la  naştere,  şi  din  care,  sub  influenţa  lumii  exterioare,  o 
parte  se  dezvoltă  într-o  nouă  structură,  cea  a  eului  dată  de  o  organizare  de  neuroni, 
bazată  pe  un  strat  cortical  prevăzut  cu  organe  de  receptare  a  stimulilor  şi  funcţionând 
prin  mecanisme  de  protecţie  împotriva  stimulilor  prea  puternici34,  Şinele  este 
inconştient,  eul  este  conştient,  dar  are  şi  el  o  zonă  de  trecere  spre  inconştient.  Eul 
acţionează  ca  un  intermediar  între  sine,  lumea  exterioară  şi  o  a  treia  instanţă  numită 
supraeu  moral  şi  generată  de  influenţa  interdicţiilor  parentale  şi  sociale.  Eul  lui  Freud 
nu  este  ceva  diferit  de  instincte,  este  şi  el  de  natură  instinctuală  ca  parte  organizată  a 
„sinelui”,  acesta  din  urmă  fiind  suma  totală  trăsăturilor  instinctuale  brute,  nemodificate. 
Freud  se  bazează  pe  impresia  nevroticilor  că  nu  au  nici  o  putere  asupra  propriei  vieţi, 
că  sunt  conduşi  de  forţe  emoţionale  pe  care  nu  le  cunosc  şi  nu  le  pot  controla. 

C.G.  Jung  impune  o  paradigmă  nouă  în  înţelegerea  sinelui,  pentru  el  psihicul,  ca 
entitate  obiectiv  naturală,  este  în  esenţă  incognoscibil,  unitatea  psihică  este  dată  de 
Sine,  de  spiritul  ascuns  şi  profund  pe  care  Freud  l-a  ignorat.  Concepţia  despre  Sine  ca 
imago  dei  are  un  sens  panteist,  impersonal,  Şinele  jungian  ţine  de  inconştientul  arhetipal 
ce  urcă  din  profunzimile  insondabile  ale  lui  unus  mundus ,  Totalitate  spirituală  divină, 
impersonală.  La  C.G.  Jung  persoana  nu  este  decât  unul  dintre  arhetipurile  Sinelui35. 
Modelul  psihic  al  sferei  înţelege  conştiinţa  personală  ca  pe  o  suprafaţă  exterioară, 
superficială,  a  unui  sâmbure  spiritual,  impersonal,  iar  persoana  este  numai  „masca” 
publică,  persoana  în  sens  antic.  Persoana  este  modelată  de  reacţiile  cu  mediul  printr- 
un  complex  psihic,  un  adevărat  conglomerat  de  senzaţii  şi  trăiri,  iar  în  această  „perso¬ 
nalitate  simulată”  se  vede  espectaţia  socială.  Atunci  când  arhetipul  domină,  generează 
un  conflict,  o  nevroză,  între  trebuinţa  personală  şi  imaginea  publică,  omul  devine 
incapabil  de  a  se  raporta  la  caracteristicile  adevărate  ale  personalităţii  sale.  Şinele  este 
partea  cea  mai  importantă  şi  mai  insesizabilă  a  psihicului,  el  este  arhetipul  integrităţii 
spre  care  par  să  năzuiască  toate  scopurile  superioare  ale  vieţii  psihice,  un  centru  al 
personalităţii36.  Problema  principala  a  analizei  jungiene,  este  că  nu  se  face  diferenţa 


u  Ibidem ,  op.  62. 

35  Mihaela  Minuîescu,  Introducere  in  analiza  junghianâ,  Ed.  Trei,  Bucureşti,  2001,  p.  36. 

36  M.  Palmer,  op.  cit ,  p.  178. 

între  „centrul”  arhetipal  autentic,  ca  transcendenţă  personală,  purtătoare  a  chipului 
dumnezeiesc,  şi  centrul  arhetipal  al  căderii  în  păcat,  plin  de  arhetipuri  demonice  care 
se  impun  ereditar,  de-a  lungul  generaţiilor  umane.  în  lucrările  mai  târzii  Jung  separă  în 
mod  explicit  două  centre  psihice:  eul,  ca  centru  restrâns,  şi  Şinele,  ce  constituie,  în 
mod  simbolic,  pentru  eu,  sensul  de  imago  Dei .  Şinele  de  natură  divină  este  prezent  de 
la  naştere  şi  realizează  într-un  fel  o  „încarnare”  în  viaţa  muritoare,  dar,  indiferent  cât 
de  divin  e  şinele,  el  nu  se  poate  realiza,  nu  se  poate  conştientiza,  decât  prin  dimensiunea 
istorică  a  eului37. 

A. 

In  psihologia  umanistă  a  lui  CarlRogers  conştiinţa  morală  este  activă  în  tendinţa 
spre  realizarea  de  sine,  în  modul  în  care  se  trece  de  la  şinele  actual,  perceput  prin 
„eu”,  spre  şinele  ideal18.  El  este  cel  care  elaborează  conceptul  de  seif  actual  şi  seif 
ideal,  care  pot  fi  în  relaţie  de  congruenţă  sau  incongruenţă  şi  studiază  cultura  relaţiilor 
interpersonale,  raportarea  caldă  a  ,,.SW/-ului”  la  ceilalţi.  Acest  proces  de  realizare  a 
sinelui  ideal  numit  „selfactualization”  se  apropie  de  ceea  ce  Jung  numea  individuare 
„devenire  întru  sineitate”. 

Psihologia  transpersonală  e  preocupată  în  mod  deosebit  de  structura  de  „dincolo 
de  persoană”  de  analiza  sinelui  înţeles  ca  realitate  spirituală  divină,  duce  la  dizolvarea 
noţiunii  de  persoană  în  înţelesul  ei  creştin  şi  împinge  la  extrem  tendinţele  panteiste 
existente  deja  în  psihologia  umanistă.  Se  pune  în  centrul  preocupărilor  conştiinţa  umană, 
dar,  înţeleasă  ca  parte  din  „marea  minţii  universale”.  Prefixul  „trans”  a  primit  o  aureolă 
aproape  magică,  care  semnifică  o  extindere  a  câmpului  conştiinţei  dincolo  de  limitele 
psihismului  uman  în  planul  unei  conştiinţe  cosmice39.  Spiritualul  capătă  aici  o  valoare 
divină,  panteistă,  impersonală.  în  unele  analize  elementul  divin  a!  eului  transpersonal 
se  îmbină  cu  elementele  umane  ale  eului  personal  într-un  continuum  indivizibil  al  con¬ 
ştiinţei,  în  adevărate  „fuioare  ale  psihicului”ce  formează  structurile  personalităţii  umane40. 
Lionel  Corbet  consideră  că  psihologul  transpersonal  ar  trebui  să  facă  o  alegere  perso¬ 
nală  între  aserţiunea  budismului,  că  nu  există  Eu  în  sensul  unei  entităţi,  şi  „supoziţia 
iudeo-creştină  şi  psihologică  potrivit  căreia  o  astfel  de  entitate  există,  de  aceea  este  de 
preferat  termenul  mai  larg  de  „sine”,  ce  dezvoltă  o  unitate  psihică  mai  profundă41. 
Sufletul  e  imaginat  ca  un  receptacol  personal,  sau  întrupare  a  spiritului  transpersonal 
sau  arhetipal,  puntea  între  spirit  şi  corp,  sufletul  aspect  al  conştiinţei  spirituale  universale 
care  se  extinde  în  fiinţa  umană.  Acelaşi  autor  consideră  că  şi  în  cazul  în  care  divinul  şi 
psihicul  nu  sunt  echivalate  relaţia  dintre  ele  nu  poate  fi  definită,  natura  şi  originalitatea 
psihicului  este  la  fel  de  incognoscibilă  ca  divinitatea,  deci  avem  de-a  face  cu  două 
necunoscute42.  în  psihologia  transpersonală  de  influenţă  budistă,  sufletul  este  corpul 

37  Ibidem ,  p.  65. 

3S  T.  Malim,  op.  cit.,  p.  52. 

39  Dr.  I.  Mânzat,  Istoria  universală  a  psihologiei,  istoria  modernă  şi  contemporană  1 860- 1994. 
curs.  Universitatea  Independentă  „  Titu  Maiore$ciT\  Facultatea  de  Psihologie,  Bucureşti,  1994,  p.  133. 

40  Lionel  Corbet,  op.  cit. ,  p.  17. 

41  Ibidem ,  p.  81. 

42  ibidem ,  p.  325. 

senzaţiilor,  învelişul  de  protecţie  a  spiritului  „corpul  dorinţelor”,  spiritul  este  deperso¬ 
nalizat  şi  scos  din  istoricitatea  existenţei  sale.  Instalarea  spiritului,  conştient,  în  corpul 
fizic  are  loc  treptat  şi  se  definitivează  abia  în  a  doua  jumătate  a  sarcinii,  spiritul  ar 
atrage  din  miliardele  de  informaţii  genetice  cele  cu  care  are  afinitate,  potrivit  legii 
karma,  a  reîncarnărilor43.  •>  swc-Wi 


■  fi 


ai 


M  ! 


In  filozofia  germană  existenţială,  se  deosebeşte  în  general  nivelul  psihic  de  cel 
spiritual,  dacă  sufletul  ar  fi  „subiectivitate,  raportare  la  mine”,  spiritualul  înseamnă 
orientare  spre  valori,  obiectiv  recunoscute,  sau  obiectivabile.  Personalitatea  evoluată, 
superioară  ajunsă  la  nivelul  spiritual,  are  sentimentul  deosebirii  între  propriul  eu  ego¬ 
ist,  individual,  temporal,  şi  eul  ca  valoare.  Eul  spiritual  este  eul  valoare,  având  conştiinţa 
unor  judecăţi  universal  valabile44,  uneori  se  vorbeşte  despre  un  eu  empiric  şi  un  eu 
transcendental.  Pentru  K.  Jaspers  spiritualul  se  exprimă  prin  luarea  de  poziţie  şi  prin 
aspiraţie,  iar  eul  este  cel  care  se  întoarce  spre  sine  şi  face  posibilă  luarea  de  poziţie. 
Logoterapia  lui  Viktor  Frankl  este  cea  mai  integrată  în  perspectiva  creştină  asupra 
persoanei.  Porneşte  de  la  o  anumită  concepţie  despre  persoană  legată  de  ideea  de 
logos,  persoana  este  angajată  în  sens  şi  spiritualitate.  „Spiritul”,  spiritualitatea  nu  este 
nici  rado  nici  intellectus ,  ci  capacitatea  persoanei  de  a  se  distanţa  şi  a  lua  atitudine  faţă 
de  planul  psihofizic  al  organismului,  ţine  de  lumea  eternă  a  valorilor,  astfel,  chiar  dacă 
suntem  bolnavi  cu  trupul  şi  cu  sufletul,  putem  fi  liberi  să  luăm  o  atitudine  faţă  de 
organismul  nostru  bolnav.  Spiritualitatea  conştiinţei  morale,  libertatea  şi  responsabilitatea 
sunt  existenţialele  care  caracterizează  omul45. 

Abordarea  fenomenologică  vede  în  spiritualitate  ieşirea  în  afară  a  subiectului, 
în  planul  ideal,  dar  şi  subiectivizarea  obiectelor  lumii,  pentru  că  tot  ceea  ce  intră  în 
planul  conştiinţei  mele  devine  un  bun  personal  al  meu.  Prin  speranţă,  ideal,  eul,  ca 
centru  al  persoanei,  se  autodepăşeşte  permanent,  se  deschide  către  certitudinea 
unei  credinţe  şi  se  întăreşte  sub  puterea  iubirii.  Dacă  individul  este  o  „fiinţă  primară”, 
dependentă  de  pulsiuni  şi  nevoi  fundamentale,  persoana  este  „fiinţa  morală”,  care 
interiorizează  valorile  şi  le  transformă  în  suport  interior46.  Pentru  L.  Lavelle,  sufletul 
nu  poate  fi  separat  de  eu,  dar  nici  nu  pot  fi  confundate,  sufletul  reflectă  în  eu 
raporturile  sale  cu  absolutul,  pot  exista  şi  „fiinţe  însufleţite”  fără  eu,  dar  acestea 
sunt  structuri  vitale  şi  niciodată  persoane  umane.  Pentru  persoana  umană  eul  este 
conştiinţa  de  sine,  prin  eu  sufletul  dobândeşte  o  dimensiunea  temporală,  care  este 
viaţa  sufletului,  iar  prin  corp  sufletul  dobândeşte  dimensiunea  spaţială,  care  este 
viaţa  corpului47. 


43  Elena  Iliescu,  Mărturii  despre  nemurire.  Omul  şi  liberul  arbitru  în  univers.  Ed.  Presa  Naţională, 
Colecţia  Universitas,  p.  61. 

44  V.  Pavelcu,  op .  cit.,  p.  287. 

45  Ioan  Mol  do  van.  Introducere  în  psihologia  vieţii  religioase ,  Ed,  Logos  94,  Cluj  Napoca,  2001 ,  p.  71. 

46  Constantin  Enâchescu,  Tratat  de  psihologie  morală.  Dimensiunea  medico~psihologicâ  a 
umanului,  Ed.  Tehnică,  Bucureşti,  2002,  p.  27. 

47  Ibidem,  p.  91.  ‘ •  v,,.,.'  .  ^ , 

Psihologul  german  William  Stern  a  dezvoltat  o  concepţie  personalistă  care 
accentuează  faptul  că  persoana  individuală,  ca  entitate  structurată,  trebuie  să  servească 
drept  centru  de  gravitaţie  pentru  psihologie,  persoana  ar  trebui  să  fie  punctul  de  plecare 
pentru  psihologie4*.  Psihologia  sa  porneşte  de  la  distincţia,  şi  chiar  opoziţia,  dintre 
obiect  (lucru)  şi  persoană.  Spre  deosebire  de  obiect,  persoana  este  caracterizată  prin 
existenţa  ei  unitară,  prin  cauzalitatea  internă,  prin  individualitate  şi  originalitate49. 

Noţiunea  de  psihic  în  psihologie  a  fost  sărăcită,  din  păcate,  de  dimensiunea 
„suflării”  dumnezeieşti,  psihicul  în  psihologie  este  ceva  diferit  de  înţelegerea  creştină 
a  sufletului.  S-a  produs  şi  o  separare  periculoasă  suflet-spirit,  o  separare  înţeleasă 
oarecum  material,  ca  subordonare.  Sfinţii  Părinţi  nu  vorbesc  despre  o  trihotomie: 
trup-suflet-spirit,  sau  despre  o  separare  suflet-spirit,  ci  despre  o  viaţă  treimică  a 
sufletului,  dată  de  nous  (Tatăl),  logos  (Fiul),  pnevma  (Duhul  Sfânt).  Sufletul  (psihicul) 
omenesc  în  sine  este  duhovnicesc,  spiritual,  prin  această  realitate  treimică  a  persoanei 
umane,  care  nu  este  de  natură  divină,  ci  este  o  unitate  sinergetică  între  energia 
harică  a  Duhului  şi  sinele-inimă  al  omului.  Pornind  de  la  această  trăire  sinergetică  şi 
trăirea  vieţii  biologice,  instinctuale,  este  tot  spirituală.  Spiritualul  creştin  ţine  cu 
adevărat  de  spaţiul  cultural  al  valorilor,  dar  de  o  cultură  integrală,  o  cultură  a  Duhului 
Sfânt.  Dacă  putem  vorbi  în  mod  deosebit  de  spirit,  duh,  o  facem  pentru  a  accentua 
această  formă  superioară,  dar  normală,  de  manifestare  a  sufletului.  Spiritul  nu  este 
o  „parte”  din  suflet  ci  este  permanenţa  iconică,  pecetea  creaţională  treimică,  care-şi 
cere  împlinirea  prin  prezenţa  sinergetică  a  Duhului  Sfânt  ce  se  revarsă  nouă  din 
Trupul  lui  Hristos-Biserica.  Sufletul  care  poartă  pecetea  spiritualităţii  ajunge  cu 
adevărat  spiritual,  duhovnicesc,  omul  ajunge  om  deplin,  respirând  prin  corporalitatea 
sa  sufletesc-materială,  prezenţa  şi  lucrarea  Duhului  Sfânt,  energiile  existenţei  depline. 
Duhovnicescul  se  face  prezent  prin  sinele-inimă  şi  logosul  raţiune,  teologia  ortodoxă 

A 

a  Sfintei  Treimi  dezleagă  taina  existenţei  sufleteşti,  iar  înţelegerea  întrupării  dezleagă 
taina  unităţii  trup-suflet. 

Istoricitatea  persoanei  umane  după  chipul  întrupării  este  răspunsul  ortodox  în 
faţa  deviaţiilor  psihologice,  actuale,  panteiste.  Când  spunem  că  Dumnezeu  s-a  făcut 
trup,  înţelegem  prin  trup  omul  întreg,  când  zicem  suflet  avem  în  vedere  şi  permanenţa 
polului  material.  Chiar  şi  după  moarte  sufletele  sunt  şi  trupuri,  pentru  că  îşi  păstrează 
virtualitatea  materială  a  trupului,  păstrează  pecetea  treimică  a  plămădirii  trupului,  acel 
sens  spiritual,  acea  raţiune  ce  conturează  un  anumit  profil,  istoricizat,  unic  al  trupului 
omenesc.  Dacă  spiritualul  omenesc  nu  ar  fl  şi  trupesc  atunci  dimensiunea  istorică  ar 
fi  neesenţială  şi  repetabilă,  schimbabilă,  o  astfel  de  înţelegere  ar  duce  la  o  periculoasă 
pierdere  a  adevărului  despre  persoana  umană.  Persoana  umană  este  istoric  configurată 
intr-un  întreg  trup-suflet,  „suflet  viu”,  ce  respiră  şi  aerul  treimic  şi  aerul  materialităţii 


48  G.  Atlport,  Structura  şi  dezvoltarea  personalităţii ,  trad.  şi  note  de  Ioana  Herseni,  Ed,  Didactică 
şi  Pedagogică,  Bucureşti,  1991,  p.  548. 

4g  A.  Athanasiu,  Tratat  de  psihologie  medicală.  Ed.  Oscar  Prinţ,  Bucureşti,  1998,  p.  47. 

trupeşti.  Spiritualul  nu  este  independent  faţă  de  schematismul  ideatic  trupesc,  altfel  se 
ajunge  la  devalorizarea  trăirii  personale  în  plan  istoric  şi,  în  cele  din  urmă,  la  panteismul 
spiritual.  Omul  întreg  este  spiritual  sau  altfel  spus  spiritul  este  omenesc  pentru  că  îşi 
trăieşte  realitatea  unică  trupească  într-un  anumit  timp  şi  spaţiu,  într-un  mod  istoric. 
Viaţa  persoanei  umane  nu  este  posibilă  decât  în  cadrul  limitării  aduse  de  istoricitate,  în 
cadrul  unor  „limite”,  care  o  protejează  întrucât  îi  dau  ordine  şi  sens,  stabilitate,  dar 
care  concomitent  o  „închid”,  o  „determină”.  Persoana  umană  este  şi  are  viaţă  în 
„limitele”  lumii,  care,  determinând-o,  o  protejează50,  iar  prin  aspiraţia  transcendentă, 
de  a  prelungi  viaţa  ei  dincolo  de  limitele  de  spaţiu  şi  timp,  se  dovedeşte  mai  mult  decât 
lumea,  dând  un  scop,  un  sens  spiritual  existenţei  sale  în  lume  şi  lumii  întregi. 


4.  REDUCŢIONISM,  DETERMINISM  ŞI  LIBER  ARBITRU. 
RESPONSABILITATEA  CONŞTIINŢEI  MORALE 

Prin  reducţionismul  fiziologic,  psihologia  susţine  explicarea  tuturor  manifestărilor 
psihice  folosind  concepte  neurofiziologice,  ar  exista  deci  explicaţii  fizice  pentru  orice 
comportament  uman,  pentru  orice  decizie  morală  sau  realizare  culturală.  Reducţionismul 
biologic  asimilează  fenomenul  psihic  uman  unei  continuităţi  evolutive  comportamentale 
între  animale  şi  om,  reducţionismul  experimental  încearcă  să  reducă  comportamentul 
la  modele  determinabile  şi  aplicabile  la  toţi  oamenii,  iar  reducţionismul  mecanicist 
foloseşte  simulările  pe  calculator.  Toate  aceste  tendinţe  exclud  ideea  unei  capacităţi  de 
autodeterminare  creativă  a  persoanei  umane  şi,  chiar  dacă  ele  sunt  criticate  de  unii 
psihologi,  cel  mai  adesea  se  trece  la  explicarea  moralităţii  umane  printr-un  fel  de 
determinism  social,  cultural,  care  transferă  capacitatea  de  orientare  morală  în  spaţiul 
multifactorial  interacţionist  al  existenţei  biologice  integrată  social51.  Se  pune  problema 
dacă  societatea  poate  accepta  ideea  că  omul  este  determinat  de  forţe  asupra  cărora  nu 
are  nici  un  control,  ar  însemna  că  şi  comportamentele  nu  sunt  rezultatul  unei  libere 
alegeri.  Acceptarea  unei  asemenea  idei  ar  duce  la  desfiinţarea  ideii  de  responsabilitate 
personală  asupra  faptelor  săvârşite,  iar  controlul  social,  judiciar,  al  comportamentelor 
deviante,  care  încalcă  legile  statale,  ar  deveni  artificial,  ar  fi  o  încercare  de  condiţionare 
psihică  a  unor  indivizi  care  nu  pot  avea  o  orientare  morală  prin  ei  înşişi.  Fără  libertatea 
responsabilă  a  conştiinţei  morale,  chiar  ideea  de  Judecată”  devine  artificială,  fără  o 
bază  reală  într-o  capacitate  umană  de  autodeterminare  şi  creativitate  morală.  Având  în 
vedere  aceste  consecinţe  practice,  constatările  şi  dezbaterile  psihologilor  nu  merg 
până  la  capăt  în  şirul  deducţiilor,  unele  consecinţe  ale  teoriilor  ştiinţifice  reducţioniste 
sunt  înlăturate  de  un  bun  simţ  pragmatic.  Determinismul  moderat  al  multor  psihologi 

50  Constantin  Enăchescu,  Tratat  de  psihologie  morală,  Dimensiunea  medico-psihologică  a 
umanului,  Ed.  Tehnică,  Bucureşti,  2002,  p.  54. 

51  T.  Malim,  op.  cit.,  p.*64. 

evită  alternativa  libertate-cauzalitate.  Argumentele  în  favoarea  liberului  arbitru  tind  să 
considere  că  există  un  răspuns  activ  interior  la  acţiunea  diverselor  forţe  determinante 
asupra  psihicului52. 

De  la  început,  din  ambiţia  de  a  furniza  o  bază  şi  un  limbaj  strict  raţional  valorilor 
umane,  psihanaliza  ajunge  dominată  de  materialismul  evoluţionist  şi  de  ideea  unui  de¬ 
terminism  intrapsihic  ce  exclude  libertatea  şi  creativitatea  conştiinţei  morale.  Astfel 
psihe  [sufletul]  nu  este  decât  o  treaptă  superioară  de  dezvoltare  a  materiei.  S.  Freud 
urmează  concepţia  materialistă  a  şcolii  de  la  Helmholtz,  conform  căreia  nici  un  fel  de 
alte  forţe  decât  cele  obişnuite,  fizico-chimice  nu  acţionează  în  interiorul  organismului, 
susţine  că  o  buna  parte  a  lanţului  determinist  se  petrece  în  inconştient  şi  adaugă 
semnificaţia  rostului  fiziologic  al  proceselor  psihice,  principiul  „teleologic”,  astfel  că 
el  poate  fi  considerat  un  bun  biolog  postdarwinist53.  Moralitatea  supraeului  nu  are  o 
cauză  interioară,  apare  prin  influenţa  socială,  în  special  parentală,  omul  prin  el  însuşi 
este  determinat  de  dinamica  pulsiunilor  inconştiente.  Libertatea  umană  ar  duce  la 
manifestarea  lor  necontrolată,  până  la  autodistrugere,  de  aceea  s-a  perfectat  în  istoria 
filogenetică  umană  sistemul  moral,  legislativ,  al  supraeului,  susţinut  printr-o  bună 

a 

rezolvare  a  conplexului  Oedip.  In  acest  complex  sexual  infantii  fantasma  ameninţării 
castrării  susţine  interdicţia  incestului  şi  astfel  apare  legea,  interdicţia  sexuală  ar  fi  la 
baza  ordinii  morale.  Psihanaliza  consideră  că  de  modul  în  care  se  manifestă  şi  se 
rezolvă  acest  complex  depinde  dezvoltarea  tipurilor  patologice  de  personalitate54.  Acest 
sistem  moral,  elaborat  de  Freud,  vede  în  moralitate  o  limitare  a  manifestărilor  instinctuale 
normale,  supuse  fie  refulării,  fie  sublimării,  în  fond  omul  nu  ar  putea  fi  acuzat  pentru 
că  supraeul  lui  moral  nu  e  destul  de  puternic  să  facă  faţă  cerinţelor  instinctuale  în 
context  social,  „vina”  lui  este  de  fapt  un  eşec  al  condiţionărilor  parentale  şi  sociale, 
ţine  de  istoria  evolutivă  eşuată  a  integrării  sale  sociale. 

Şi  C.G.  Jung  rămâne  la  o  limitare  biologizantă,  pentru  că  şi  la  el  se  vorbeşte 
despre  transmîsibilitatea  ereditară  a  structurii  sufleteşti,  încadrată  în  aceeaşi  paradigmă 
evoluţionistă.  Jung  accentuează  ideea  unui  dat  primordial  ancestral,  există  depozite 
spirituale  care  se  dezvoltă  de-a  lungul  generaţiilor,  dar  nu  există  o  reală  dimensiune 
personală  a  responsabilităţii  faţă  de  actualizarea  acestor  structuri  arhetipale,  iar  o  libertate 
spirituală  impersonală  nu  te  raportează  de  fapt  la  nimic  mai  presus  de  tine,  nu  eşti 
răspunzător  faţă  de  o  Persoană  supremă.  Structurile  morale,  axiologice,  transmise  ca 
tendinţe  preformatoare  prin  predispoziţiile  ereditare  ale  inconştientului  colectiv,  sunt 
cele  care  determină  manifestarea  morală  a  omului,  deci  am  putea  vorbi  despre  un  fel 
de  determinism  spiritual  inconştient.  Aceste  arhetipuri  capătă  formă  istorică  personală, 
în  procesul  de  individuaţie,  dar  libertatea  eului  personal  este  o  realitate  superficială  a 
unei  dinamici  mai  vaste,  impersonale.  Procesul  de  individuaţie,  de  „devenire  întru 

Ihidem ,  p.  71. 

53  Ioan  Biberi,  Probleme  de  psihologie  antropologică ,  Ed.  Didactică  şi  Pedagogică,  Bucureşti, 
1997,  p.  62, 

54  Ibidem ,  p.  110. 

Sine-itate”,  de  autorealizare,  aduce  eliberarea  forţelor  spirituale  inconştiente55,  şi  nu 

există  nici  un  principiu  imuabil  al  discriminării  între  aspectele  pozitive  şi  negative  ale 

** 

acestor  forţe.  In  dimensiunea  eretică  a  concepţiei  lui  Jung  despre  bine  şi  rău,  libertatea 
spirituală  presupune  şi  manifestarea  arhetipului  umbrei,  răul  nu  este  decât  o  potenţă 
arhetipală,  ce  poate  fi  şi  ea  valorificată.  Psihanaliza  contemporană  pune  problema 
explicării  unei  aparente  creativităţi  inepuizabile  a  comportamentelor  umane,  de  exemplu 
al  celui  agresiv,  explicaţia  arhetipală  este  insuficientă  şi  se  constată  că  sistemele  de 
fantasme  conştiente  şi  inconştiente  par  a  se  autogenera  din  nimic56. 

Behaviorismul  radical  a  respins  liberul  arbitru,  comportamentul  poate  fi  prevăzut 
şi  controlat  prin  cunoaşterea  completă  a  datelor  genetice  ale  persoanei,  a  experienţelor 
sale  din  trecut  şi  a  situaţiilor  sale  actuale.  Am  putea  să  modificăm  aceste  date  în  aşa  fel 
încât  să  obţinem  un  comportament  moral  acceptabil  social.  Libertatea  nu  înseamnă 
autodeterminare,  ci  o  eliberare  de  un  control  prea  dureros,  accesibilă  maselor  prin 
creşterea  recompenselor  şi  reducerea  la  minim  a  întăririi  negative  şi  a  pedepsei. 

Psihanaliza  socială  a  lui  E.  Fromm  pune  problema  autenticului  uman,  conştiinţa 
ffeudiană  nu  este  autentică,  ea  poate  fi  manipulată  şi  poate  sluji  unui  regim  autoritar. 
Problematica  libertăţii  impune  ideea  unui  sine  ca  centralitate  decizională,  capabil  să-şi 
afirme  libertatea  de  decizie  şi  dotat  în  mod  firesc  cu  o  intuiţie  nemijlocită  a  binelui.  E. 
Fromm  ajunge  să  spună  că  prin  conştiinţa  morală  se  exprimă  libertatea  unui  nucleu  de 
autenticitate  umană,  o  voce  a  fiinţei  autentice  care-1  cheamă  pe  om  la  dezvoltarea 
plenară  a  potenţialităţii  sale,  o  voce  vizibilă  în  toate  actele  de  spontaneitate  sau  în  cele 
deliberate  moral.  Autenticul  trăirii  este  semnalat  de  un  simţ  special  al  adevărului,  ce  dă 
un  sentiment  de  aprobare  interioară.  Culturile  autoritare  oferă  o  conştiinţă  de  substituţie 
în  care  nu  se  pune  problema  de  a-ţi  fi  fidel  ţie  însuţi,  ci  de  a  te  supune,  teoria  supraeului 
este  chiar  modelul  de  funcţionare  a  conştiinţei  autoritare,  conştiinţa  autoritară  este 
vocea  interiorizată  a  unei  autorităţi  exterioare.  Această  problemă  a  capacităţii  libere  de 
orientare  morală  s-a  pus  în  contextul  analizei  comportamentului  sub  regimuri  totalitare, 
în  special  prin  analiza  comportamentului  din  situaţia  extremă  a  lagărelor  naziste, 
experienţă  enigmatică  pentru  abordarea  psihanalitică57.  Făcând  aluzie  la  înţelegerea 
freudiană  a  eroismului  în  termen  de  narcisism  şi  de  întoarcere  a  refulatului,  B.  Bettelheim 
constată  prăpastia  ce  separă  teoria  analitică  de  realitatea  în  stare  brută,  aşa  cum  se 
prezintă  ea  în  lagărele  de  concentrare.  Aplicarea  în  aceste  condiţii  extreme  a  teoriei 
freudiene  are  ceva  inacceptabil  şi  ridicol  de  absurd.  Aici  se  constată  libertatea  sinelui 
autentic,  prin  acte  ce  mă  afirmă  pe  mine  şi  pe  ceilalţi,  inconştientul  e  subsumat  de 
actele  ce  descoperă  o  alegere  existenţială  clară.  S-a  constatat  practic  că  anumite 
persoane  au  dezvăluit  o  forţă  morală  uimitoare,  ce  nu  putea  să  vină  nici  din  simpla 
sublimare  a  instinctelor,  nici  din  forţa  supraeului  parental,  individul  analizat  în  lagăr  nu 

55  Ibidem ,  p.  219. 

5*  H.  Thoma,  H.  Kachelle,  Tratat  de  psihanaliză  contemporană ,  voi.  II,  p.  196. 

57  Patrick  di  Mascio,  Freud  după  Auschwitz  -  psihologia  culturală ,  trad.  Margareta  Gyurcsik, 
Ed.  Amarcord,  Timişoara,  2000,  p.  53. 

este  nevrozatul  lui  Freud,  ci  omul  exemplar  prin  capacitatea  de  supravieţuire  morală, 
de  nesupunere  la  presiunile  exterioare  ale  dezumanizării5*.  Astfel  se  poate  afirma  că  eul 
moral  nu  este  rezultatul  unei  acţiuni  de  rafinare  a  aparatului  psihic  de  către  realitate,  ci 
rezultatul  unor  decizii  luate  de  subiect,  omul  se  autocreează,  şi  acest  nucleu  al  libertăţii 
morale  poate  respinge  asalturile  socialului,  ale  ideologiei.  Există  două  soluţii,  fie  crezi 
în  inconştient  şi  te  abţii  să  vorbeşti  de  autonomia  personală,  fie  crezi  în  libertate  şi 
subsumezi  conştiinţei  morale  inconştientul  pulsional59. 

Fenomenologia  se  apropie  mult  de  viziunea  patristică  a  unităţii  dintre  conştiinţă 
şi  orientare  morală,  intenţionalitate  creatoare  a  vieţii,  precum  şi  de  unitatea  dintre 
raţionalitatea  discursivă,  orientată  spre  perceperea  fenomenelor  existenţei,  şi 
raţionalitatea  intuitivă,  contemplativă,  care  ţine  de  profunzimea  intenţională  a  „inimii”. 
Prin  om  se  manifestă  lucrurile  şi  relaţiile  dintre  ele,  lumea  este  percepută  în  funcţie  de 
intenţiile  umane,  de  aici  ideea  profund  creştină  a  responsabilităţii  omului  faţă  de 
construcţia  lumii  pe  care  el  o  percepe  „intenţional”60.  Se  reproşează  teoriilor  psihologice 
recursul  la  gândirea  cauzală  şi  interpretarea  atomistă,  comportamentul  nu  poate  fi 
analizat  ca  un  lucru,  este  o  manifestare  a  spiritualului  încărcat  cu  intenţie  şi  sens. 
Libertatea  nu  modifică  „sensul”  existenţei,  ci  se  încadrează  în  el,  noi  nu  ne  constituim 
plecând  de  la  neant61,  de  la  nimic.  Libertatea  nu  e  dincolo  de  fiinţa  mea  şi  de  respon¬ 
sabilitatea  integrării  mele  în  lume,  libertatea  are  un  mod  comunitar  de  a  realiza  acel 
destin  proiectat,  ce  se  află  deja  în  noi.  Conştiinţa  morală  realizează  o  sinteză  între 
persoana  concretă,  unică  şi  irepetabilă,  şi  generalitatea  umană  maximă  care  susţine 
legea  morală.  Subiectul  dinamizat  de  conştiinţa  sa  morală  judecă  şi  califică,  pe  sine  şi 
pe  alţii,  îţi  asumă  responsabilităţi  şi  se  angajează  liber,  proiectiv,  în  acţiune.  Zona 
intimă  a  persoanei  asigură  coeziunea,  prin  libertatea  interioară  a  conştiinţei  morale, 
prin  posibilitatea  de  a  reacţiona  spontan  şi  creator.  Identitatea  personală  este  dată 
tocmai  de  această  unicitate  şi  originalitate  inalienabilă62. 

Psihologia  existenţialistă  pune  accent  pe  această  libertate  şi  creativitatea  inalterabilă 
a  omului,  pe  capacitatea  de  autotranscedere  şi  responsabilitate  care  devine  miezul 
naturii  umane.  Afirmând  libertatea  esenţială  a  omului,  existenţialismul  contrazice  net 
punctul  de  vedere  tradiţional  al  psihologiei  şi  se  plasează  pe  punctul  de  vedere  al 
persoanei,  singura  capabilă  să  ia  decizii.  Până  la  existenţialişti  libertatea  alegerii  morale 
nu  avea  energie  proprie,  omul  era  supus  fie  impulsurilor  interne  fie  presiunii  mediului 
înconjurător.  Un  determinism  de  acest  fel  consideră  persoana  ca  fiind  un  produs 
pasiv  constrâns  reactiv  şi  determinat.  Conştiinţa  morală  îşi  arată  puterea  de  decizie 
liberă  tocmai  în  situaţiile  de  conflict,  când  ea  are  capacitatea  de  a  reflecta,  de  a  aprecia 
situaţia  şi  de  a  decide.  V.  Frankl  consideră  că  partea  spirituală  şi  o  libertate  morală 

51  Ibidem,  p.  137. 

59  Ibidem ,  p.  140. 

60  A.  Mucchielli,  Noua  psihologie ,  trad.  Dinu  Grama,  Ed.  Ştiinţifică.  Bucureşti,  1996,  p.  63 

61  Ibidem ,  p.  105-122. 

b2  Ibidem ,  p.  77. 

bazală  a  omului,  rămâne  nealterată  chiar  şi  în  nevroze,  de  aceea  este  necesar  întotdeauna 
să  explorăm  gradul  de  libertate  rămas  în  bolnav63.  Omul  este  subiectul  condiţionărilor 
fie  ele  biologice,  psihologice  sau  sociologice,  totuşi  el  conservă  libertatea  ca  pe  o 
calitate  exclusiv  umană,  prin  efectul  libertăţii  sale  el  se  poate  distanţa  de  orice  situaţie 
şi  de  sine  însuşi,  în  măsura  în  care  îşi  alege  o  atitudine  care  îl  aşează  deasupra  oricărui 
fenomen  condiţionat.  Libertatea  de  voinţă  îi  acordă  fiinţei  sale  „libertatea  de  a  fi”, 
fâcându-1  capabil  de  autodepăşire,  este  o  libertate  intim  legată  de  responsabilitatea 
găsirii  sensului  autentic  al  existenţei  sale64. 

Terapia  umanistă  se  centrează  pe  experienţă,  emoţie  şi  alegere,  şi  pe  înţelegerea 
lumii  aşa  cum  o  vede  fiecare  în  parte.  Fiecare  persoană  umană  este  unică,  fiecare  are 
libertatea  de  a-şi  controla  propria  viaţă  şi  este  responsabilă  pentru  creşterea  interioară, 
chiar  în  condiţiile  în  care  îşi  lasă  viaţa  determinată  de  forţe  exterioare  sieşi,  el  încă 
acţionează  liber.  Dar  dacă  admitem  că  omul  este  liber  prin  sine  la  modul  absolut, 
indiferent  de  raportul  cu  Dumnezeu,  dacă  omul  este  în  întregime  şi  exclusiv  rezultatul 
propriei  sale  alegeri,  atunci  ieşim  din  sfera  eticii  creştine.  Psihologia  transpersonală 
leagă  această  libertate  autonomă  de  calitatea  divin-panteistă  a  sinelui,  omul  are  capaci¬ 
tatea  de  autoconstrucţie,  iar  în  procesul  de  conştientizare  ajunge  la  conştiinţa  acestei 
stări  de  divinitate. 

în  gândirea  patristică  libertatea  responsabilă  a  conştiinţei  morale  şi  capacitatea 
ei  creativă  ţine  de  chipul  treimic  primit  la  creaţie  şi  depinde  de  exercitarea  ei  pe  calea 
binelui,  de  starea  de  puritate  sufletească.  Libertatea  este  desăvârşirea  în  bine,  trans- 

A 

cendere  a  chipului  spre  asemănarea  deplină  cu  Dumnezeu.  In  rai  Adam  era  capabil  să 
contemple  în  sine  pe  Dumnezeu,  conştiinţa  era  într-o  stare  de  puritate,  în  care  chipul- 
oglindă  reflecta  lumina  dumnezeiască,  iar  această  stare  de  puritate  dădea  măsura  libertăţii 
spirituale,  făcea  ca  şi  trupul  să  se  menţină  într-o  stare  de  armonie  luminoasă.  Dinamica 
Duhului  aducea  acea  pătrundere  asumare  şi  stăpânire  a  materialului65,  a  trupului  integrat 
în  trupul  cosmic,  ridicând  deasupra  lucrurilor  sensibile  şi  a  reprezentărilor  trupeşti 
spre  transparenţa  realităţilor  divine  şi  inteligibile66.  Dinamismul  primordial  al  trecerii  de 
la  chip  la  asemănare  era  sinergie  cu  lucrarea  harului.  Cum  vedem  la  Sf.  Vasile  cel 
Mare  omul  a  avut  de  la  început  o  structură  teonomă,  prin  harul  primit  de  la  creaţie 
avea  posibilitatea  desăvârşirii.  Fericirea  şi  libertatea  omului  este,  aşa  cum  arată  Sf. 
Grigorie  de  Nyssa,  tocmai  acest  dinamism  al  unei  fiinţe  niciodată  terminată67.  Darul 
cel  mare  al  libertăţii,  de  a  poseda  toate  condiţiile  activităţii  sale  în  sine,  se  putea  păstra 
numai  prin  exerciţiul  responsabilităţii,  numai  în  unitatea  voii  omeneşti  cu  voia  -  Harul 
dumnezeiesc.  Prin  ieşirea  din  dialogul  cu  persoana  divină,  omul  refuză  „responsabili- 

63  A.  Athanasiu,  op.  cit.,  p.  58. 

64  Ioan  Moldovan,  op.  cit.,  p.  1 65. 

65  Pr.  Dr.  Marin  D.  Ciulei,  op.  cit.,  p.89 

66  Ibidem ,  p.  1 03. 

67  Sf.  Grigorie  de  Nyssa,  Despre  Fericiri ,  I,  în  Scrieri ,  Partea  /,  (PSB  29),  trad.  Pr  Dumitru 
Stăniloae  şi  Pr  Ioan  Buga,  note  Pr  Prof.  Dr  Dumitru  Stâniloae,  indici  Pr  Ioan  Buga,  EIBMBOR, 
Bucureşti,  1982,  p.  336. 

tatea”  lui,  capacitatea  lui  de  a  răspunde  la  chemarea-poruncă,  şi  fără  acest  dialog  al 
responsabilităţii  exercitate  rămâne  cu  o  voinţă  autonomă.  Libertatea  rănită  în  responsa¬ 
bilitatea  ei  cade  în  liberul  arbitru,  în  voinţa  gnomică,  limitată  de  părtăşia  existenţială  cu 
răul68.  Nepătimirea  dobândită  în  Hristos,  prin  părtăşia  harică  a  Sfintelor  Taine,  dina¬ 
mismul  curat  al  conştiinţei,  prin  lipsa  contactului  cu  răul,  aduce  Ttapprjoioc,  intimitatea, 
îndrăzneala,  refacerea  unei  libertăţi  harice  depline69.  Viaţa  duhovnicească  creştină  este 
a  unei  conştiinţe  depline,  a  unei  responsabilităţi  restaurate,  iluminate,  în  care  nu  va  mai 
rămâne  loc  pentru  inconştient,  pentru  ceea  ce  este  instinctiv  sau  involuntar. 
„Inconştientul”  psiho-fizic  va  fi  pătruns  de  lumina  dumnezeiască  însuşită  de  persoana 
umană,  necunoaşterea  fiind  un  semn  al  păcatului,  un  „somn  al  sufletului”,  străin  celor 
ce  au  ajuns  în  starea  de  veghe  ca  „fii  ai  luminii”  (Efes.  5,  8)70. 


5.  TRANSCENDENŢA  CONŞTIINŢEI  MORALE 


Acceptarea  transcendenţei  conştiinţei  morale  presupune  a  raporta  comporta¬ 
mentul  şi  gândirea  la  o  realitate  ce  depăşeşte  lumea  sensibilă,  o  realitate  ce  se  instituie 
ca  un  „dincolo”  în  raport  cu  lumea  creată,  un  „dincolo”  întemeietor  pentru  conştiinţa 
morală,  prin  pulsiunea  spirituală  de  „înălţare”71  în  raport  cu  propria  natură  şi  cu  expe¬ 
rienţa  acesteia.  Dacă  prin  natura  sa  trupească  ca  parte  a  lumii,  persoana  este  în  lume, 
prin  transcendenţa  spirituală  omul  aspiră  spre  un  „ne-limitat”  în  care  durata  să  devină 
„a-temporală”.  Transcendenţa,  atunci  când  este  acceptată  de  către  psihologi,  este 
înţeleasă  în  maniere  diferite,  de  la  simplu  „ideal”  moral  până  la  acceptarea  adevărului 
creştin  al  raportării  la  persoana  dumnezeiască72. 

A 

In  abordarea  fiziologică  şi  în  psihanaliză  nu  poate  fi  vorba  despre  o  transcendenţă 
a  conştiinţei,  S.  Freud  vorbeşte  despre  un  determinism  intrapsihic  închis  în  limitele 
biologicului  şi  supus  influenţelor  sociale  fără  capacitatea  de  autodepăşire.  Cele  mai 
„înalte”  forme  culturale  de  sublimare  a  pulsiunilor  nu  duc  la  o  depăşire  a  acestui  spaţiu 
limitant,  ci  doar  la  o  mai  bună  adaptare  la  mediu. 

Ideea  transcendenţei  conştiinţei  morale  a  pătruns  în  psihologie  pe  calea  filozofiei 
fenomenologice  şi  existenţialiste.  Sensul  psihologic  iniţial  al  intenţionalităţii  era  că 
orice  act  de  conştiinţă  trimite  la  altceva  decât  el,  de  pildă,  orice  cunoaştere  este 
cunoaştere  a  ceva73.  E.  Husserl  leagă  intenţionalitatea  de  teza  transcendenţei  conştiin¬ 
ţei,  ca  o  mişcare  intenţională,  donatoare  de  sensuri,  Intenţionalitatea  rezolvă  în  mod 


Pr.  Prof.  Dr.  Ilie  Moldovan,  art.  cit.,  p.  136. 

69  Pr.  Dr.  Vasile  Răducă,  Antropologia  Sf.  Grigorie  de  Nyssa,  EIBMOR,  Bucureşti,  1996,  p.  143. 

70  V.  Lossky,  Teologia  Mistică  a  Bisericii  de  Răsărit ,  trad.  pr.  Vasile  Răducă,  Ed.  Bonifaciu,  1998,  p.  1 95. 

71  Constantin  Enăchescu,  op.  cit., p.  101. 

72  Sorin-Tudor  Maxim,  op.  cit.,  p.  12. 

71  Tudor  Ghideanu,  Percepţie  şi  morală  in  fenomenologia  franceză,  Ed.  Ştiinţifică  şi  Enciclopedică, 
Bucureşti,  1999,  p.  9, 

original  dualismul  ontologic  tradiţional  dintre  imanent  şi  transcendent,  dacă  Ia  Kant 
transcendenţa  însemna  „lucrul  în  sine”,  total  separat  de  orice  imanenţă,  iar  filozofia 
neokantiană  identifică  transcendenţa  cu  sensul  şi  valoarea,  imanenţa  intenţională 
face  posibilă  transcendenţa.  Intenţionalitatea  este  transcendenţa  ieşirii  din  sine,  dar 
şi  transcendenţa  sui-generis,  inclusă  intenţional.  Această  tensiune  intenţională  de 
bază  este  în  acord  cu  înţelegerea  patristică  a  trecerii  de  Ia  chip  la  asemănare. 
Fenomenologia  vrea  să  depăşească  prin  catafaticul  „nici-nici”  opoziţia  materie- 
conştiinţă,  intenţionalitatea  fiind  un  fel  de  „relaţie”  de  simultaneitate  originară  a 
conştiinţei  şi  a  lumii,  conştiinţa  este  considerată  ca  o  realitate  bilaterală  subiectiv- 
obiectivă,  conştiinţa  nu  este  nici  complet  subiectivă,  nici  complet  obiectivă,  având 
în  consecinţă  o  ambiguitate  esenţială  care  constituie  structura  sa  ontologică,  ce 
face  posibilă  inserarea  ideii  creştine  de  teandrism.  Fenomenul  central,  care  stă  la 
baza  subiectivităţii  mele  şi  a  transcenderii  spre  Altul,  este  faptul  că  eu  sunt  „dăruit 
mie  însumi”.  Eu  sunt  dat,  adică  mă  găsesc  deja  situat  şi  angajat  în  lumea  fizică  şi 
socială,  mişcarea,  libertatea  mea  este  inserată  în  lume,  numai  astfel  pot  merge  mai 
departe.  Mă  depăşesc  intr-un  „câmp”  al  sensurilor,  al  posibilităţilor  de  a-mi  proiecta 
existenţa,  dat  de  intersubiectivitatea  umană,  trebuie  ca  viaţa  mea  să  aibă  un  sens 
inclus  într-o  generalitate  absolută  proiectată  concret  în  coexistenţa  comunitară. 

în  logoterapia  lui  V.  Frankl  ceea  ce  caracterizează  omul  este  „o  tensiune  radicală 
a  omului  pentru  a  găsi  şi  a  realiza  o  semnificaţie  şi  un  scop”,  pornind  de  la  rolul 
conştiinţei  de  a  căuta  sensul  existenţei,  Frankl  ajunge  la  ideea  de  transcendenţă  personală. 
Această  transcendenţă  este  situată  dincolo  de  planul  uman,  are  rolul  de  instanţă  în 
raport  cu  conştiinţa,  devine  un  „Tu  al  transcendenţei”,  o  „suprapersonalitate”,  care  a 
fost  întotdeauna  numită  de  către  oameni  Dumnezeu74.  Conştiinţa  este  o  adevărată 
„voce  a  transcendenţei”,  care  ne  cheamă  la  împlinirea  sensului  real  al  existenţei  noastre. 
Calitatea  de  persoană  a  omului  este  dată  tocmai  de  această  instanţă  transcendentă  care 
îl  face  pe  om  responsabil,  căruia  îi  răspunde  chiar  şi  inconştient75.  Omul  există  în 
perspectiva  valorilor  şi  a  semnificaţiei,  deci  există  pentru  „ceva”  superior,  care  trebuie 
să  fie  „cineva”,  o  persoană  care  transcende  propria  persoana,  o  „suprapersoană”76. 
De  multe  ori  relaţia  aceasta  cu  Dumnezeu  rămâne  la  nivelul  „inconştientului  transcen¬ 
dent”,  dar  acest  inconştient  transcendent  nu  trebuie  înţeles  ca  un  sine  impersonal, 
pentru  că  este  chiar  centralitatea  persoanei77. 

Psihologia  transpersonală  pledează  pentru  împlinirea  self-ului,  prin  transcedere, 
cosmizare,  sinergie,  într-o  stare  de  conştiinţă  fără  limite  personale,  prefixul  „trans”  a 
primit  o  aureolă  aproape  magică,  care  semnifică  o  extindere  a  câmpului  conştiinţei 
dincolo  de  limitele  psihismului  uman78.  Psihologia  transpersonală  e  preocupară  în  mod 

74  loan  Moldovan,  op.  cit.,  p.  162.  ■  • 

75  Ibidem.  '  ' 

w  Ibidem,  p.  171.  «?  •  .  <-.■■■•  '  * 

77  loan  Moldovan,  op.  cit,  p.  171.  .  "■  ; 

78  Dr.  I.  Mânzat,  op.  cit,  p.  133.  '  . .  '* 

deosebit  de  structura  de  „dincolo  de  persoană”  de  analiza  Self-ului,  şinele  înţeles  ca 
realitate  spirituală  divină.  în  această  viziune  panteistă  tensiunea  transcendenţei  nu  trece 
de  la  creat  înspre  necreat,  este  o  evoluţie  în  sine  însuşi  a  psihismului  de  natură  divină, 
nu  există  dimensiunea  raportării  la  o  persoană  supremă. 

Acest  sine  spiritual  transcendent,  în  viziune  creştină  este  diferit  de  Şinele 
Treimic,  dar  în  proximitatea  relaţiei  personale  cu  Sf.  Treime.  Această  proximitate 
transcendentă  presupune  şi  o  întrepătrundere  energetică  cu  Harul  necreat, 
întrepătrunderea  aceasta  teandrică  este  starea  normalităţii  omeneşti.  Conştiinţa  morală 
are  un  fundament  teandric,  ea  uneşte  partea  creată  de  aspiraţia  spre  necreat  a  chipului 
dumnezeiesc  din  noi,  e  un  glas,  o  chemare  dumnezeiască  ce  vibrează  în  fărâma 
cer  şi  pământ  a  făpturii  noastre. 

Sf.  Atanasie  vede  o  tainică  dependenţă  teandrică  între  creat  şi  necreat,  creaţii: 
nu  poate  exista  decât  în  relaţie  cu  necreatul,  dar  o  relaţie  în  care  este  activ  şi  creatul  şi 
necreatul.  în  templul  făpturii  sale  omul  îl  simte  pe  Dumnezeu  ca  for  suprem  în  faţa 
căruia  răspunde,  dar  se  simte  şi  pe  sine,  ca  cel  care  trebuie  să  răspundă79.  Interfaţa 
discursivă  a  conştiinţei  poate  să  uite,  să  refuze  şi  să  arunce  în  „inconştient”  dorul  şi 
aspiraţia  după  Dumnezeu,  dar  chemarea  dumnezeiască  nu  va  dispărea  niciodată  din 
făptura  omenească  şi  tot  întunericul  lumii  nu  va  reuşi  să  înăbuşe  această  mică  fărâmă 
de  lumină. 

Teandrismul  are  două  dimensiuni  strâns  unite:  este  şi  hristocentric  şi  pnevmatofor. 
Teandrismul  hristocentric,  aşa  cum  arată  Sf.  Atanasie  ţine  de  „părtăşia  întregii  creaţii 
la  Cuvântul  creator  şi  susţinător  al  vieţii,  dar  se  descoperă  în  mod  deplin  abia  în 
lumina  întrupării.  „Cuvântul  vine  în  latura  noastră  nefiind  departe  nici  înainte,  căci 
nici  o  parte  a  zidirii  nu  a  rămas  goală  de  El”80.  Omul  a  fost  creat  în  conformitate  cu 
întruparea,  numai  omul  e  capabil  să  fie  ipostas  al  Cuvântului.  Prin  întrupare  teandrismul 
conştiinţei  se  întăreşte,  numai  Hristos  ne  face  siguri  de  existenţa  noastră,  ca  supremă 
Conştiinţă  de  Sine81.  Raţiunea  „împletită  şi  concrescută”82  cu  fiecare  creatură  îşi  găseşte 
în  Hristos  conştiinţa  ipostatică.  în  ipostasul  Logosului  se  adună  „rădăcinile”  tuturor 
ipostasurilor  umane  în  teandrismul  unei  intimităţi  umane  de  intensitate  divină83.  Sf. 
Vasile  cel  Mare  accentuează  teandrismul  pnevmatofor,  Duhul  este  „în  toate  lucrurile 
în  mod  deplin  şi  indivizibil  de  Tatăl  şi  de  Fiul”84.  Participarea  Duhului  la  conştiinţa 
noastră  este  limitată  de  noi,  pentru  că  energiile  divine  sunt  folosite  prin  mijloace  ome- 

A 

neşti.  „In  comparaţie  cu  lărgimea  inimii  noastre  Duhul  înscrie  în  ea  mai  multe  sau  mai 
puţine  gânduri  potrivit  cu  pregătirea  de  mai  înainte  a  stării  de  curăţie”85.  Energia  divină 

79  Sf.  Atanasie  cel  Mare,  Cuvânt  împotriva  elinilor ,  Studiul  introductiv  al  Păr.  D.  Stăniloae,  p.  22. 

*°  Idem,  Despre  întruparea  Cuvântului ,  Cap.  VIII,  în  Scrieri ,  Partea  /,  (PSB  15),  trad.,  introd.  şi 
note  de  Pr.  Pr.  Prof.  Dumitru  Stăniloae,  EIBMBOR,  Bucureşti,  1987,  p,  98. 

S1  Idem,  Trei  cuvinte  împotriva  arienilor ,  cap.  XXIV,  Scrieri ,  Partea  /,  în  PSB  15,  p.  18. 

82  Idem,  Cuvânt  împotriva  elinilor.  Cap.  XL,  op.  cit.,  p.  76. 

Idem,  Trei  cuvinte  împotriva  arienilor ,  Cap.  XLVII,  op.  cit.,  p.  213. 

84  Pr  Prof.  Dr.  llie  Moldovan,  art.  cit.,  p.  136. 

*5  Idem,  „Sensul  duhovnicesc  al  înţelegerii  Scripturii  în  concepţia  teologică  a  Sf.  Vasile  cel  Mare”  p.  717. 

se  preface  în  lumină  numai  în  cugetul  iubitorului  de  înţelepciune.  Numai  Sfântul 
Duh  e  în  măsură  să  descopere  conştiinţei  izvoarele  cunoaşterii  de  Dumnezeu  „Duhul 
cunoaşte  profunzimile  lui  Dumnezeu  iar  făptura  primeşte  prin  El  descoperirea 
tainelor”86,  ajungem  la  o  cunoaştere  a  lui  Hristos  în  lumina  proiectată  de  Duhul  în 
adâncul  conştiinţei  noastre.  Duhul  Sfânt  lucrează  naşterea  de  sus,  mintea  care  a 
reuşit  să  se  curăţească  de  patimi  „vede  pe  Duhul  Sfânt  in  unire  cu  Fiul  şi  cu  Tatăl”87. 
Colaborarea  omenească  e  absolut  necesară  „pentru  că  cel  ce  vrea  să  fie  ajutat  de 
Dumnezeu  nu-şi  părăseşte  datoria,  şi  cel  ce  nu-şi  părăseşte  datoria  nu  e  părăsit 
niciodată  de  ajutorul  dumnezeiesc”88.  La  fel  spune  şi  Sf.  Ioan  Gură  de  Aur  „dacă  ne 
îngrijim  de  cele  ale  lui  Dumnezeu  şi  Dumnezeu  se  va  îngriji  de  cele  ale  noastre  şi  vom 
străbate  în  toată  liniştea  oceanul  acestei  vieţi”89.  Lucrarea  conştiinţei  este  teandrică,  pe 
lângă  harul  de  sus  avem  voinţa  noastră  de  care  se  leagă  virtutea  şi  viciul90.  Hristos 
învăluie  şi  îmbracă  până  în  adâncul  tainic  conştiinţa  care  îşi  păstrează  cele  două  tendinţe 
cea  proprie  şi  cea  a  Duhului91. 

Omul  se  descoperă  ca  o  fiinţă  centrată  în  afara  ei  şi  ekstatică  în  natura  ei.  Pe 
dimensiunea  libertăţii  teandrismul  conştiinţei  descoperă  o  libertate  ontologică, 
eX£\)iepia,  care  se  păstrează  în  măsura  păstrării  integrităţii  morale  şi  a  conlucrării. 
Această  libertate  depăşeşte  liberul  arbitru,  7tpoaip8cn<;,  specific  stării  de  după  căderea 
în  păcat92.  Reluând  ideea  Sf.  Irineu,  că  omul  deplin  primordial  avea  pe  Duhul  Sfânt, 
putem  spune  că  Duhul  este  cel  care  plineşte  natura  omului  în  adevărata  ei  specificitate, 
dându-i  adevărata  libertate. 

Sf.  Maxim  Mărturisitorul  subliniază  existenţa  în  planul  conştiinţei  a  celor  două 
voinţe  asociate  dumnezeiască  şi  omenească,  în  funcţie  de  conlucrarea  lor  apare 
mişcarea  spre  viaţă  sau  spre  moarte93.  Două  iubiri  simultane  se  provoacă  una  pe 
alta,  omul  arată  în  sine  pe  Dumnezeu,  iar  Dumnezeu  ia  chip  de  om94.  Cum  spune 
Păr.  Stăniloae,  Sf.  Maxim  dă  o  interpretare  ortodoxă  la  expresia  „lucrarea  teandrică” 
folosită  de  Dionisie  Areopagitul,  apărând  cele  două  voinţe  în  Hristos.  Există  o  dublă 
mişcare,  un  urcuş  ( anabasis )  al  omului  spre  îndumnezeire  susţinut  de  coborârea 


M  Ibidem,  p.  718. 

87  Sf.  Vasile  cel  Mare,  Omili  la  Hexaemeron ,  XV,  1 1,  în  Scrieri.  Partea  /,  PSB  17,  trad.,  int.  şi 
note  de  Pr.  Dr.  D.  Fecioru,  EIBMBOR,  Bucureşti,  1986,  p.  511. 

88  Idem,  Constituţiile  ascetice ,  Cap.  IV,  Scrieri,  Partea  a  doua,  P.S.B.  18,  trad.,  int.  şi  note  de  Pr. 
Iorgu  D.  Ivan,  EIBMBOR,  Bucureşti,  1989,  p.  474. 

89  Sf.  Ioan  Gură  de  Aur,  Omilii  la  Facere,  (I-II),  p.  165. 

90  Ibidem ,  LIV,  p.  203. 

91  Pr.  Dr.  Ilie  Moldovan,  „Aspectul  hristologic  şi  pnevmatologic  al  Bisericii  după  Sf.  Ioan  Gură  de 
Aur”,  Studii  Teologice ,  20  (1968),  p.  719. 

92  Pr.  Dr.  Vasile  Răducă,  op.  cit.,  p.  14 

93  Sfanţul  Maxim  Mărturisitorul,  Ambigua,  tâlcuiri  ale  unor  locuri  cu  multe  şi  adânci  înţelesuri 
din  Sfinţii  Dionisie  Areopagitul  şi  Grigorie  Teologul ,  7,  în  PSB  80,  trad.,  int.  şi  note  de  Pr.  Prof. 
Dumitru  Stăniloae,  E1BMOR  Bucureşti,  1983,  p.  70. 

94  Ibidem ,  p.  87. 

A 

(i catabasis )  a  dumnezeiescului  în  omenesc95.  Dumnezeu  însuşi,  cel  mai  presus  de 
mişcare  se  face  pentru  lume  acţiune,  ce  mijloceşte  între  început  şi  ţinta  finală,  în 
sânul  lumii  sunt  ascunse  ca  forţe  efective  energiile  divine,  care  lucrează  dinăuntru 
ca  putere  şi  din  afară  ca  ţintă96. 

Teandrismul  se  înfăptuieşte  înlăuntrul  conştiinţei  sale,  unde  omul  se  înfăţişează 
în  faţa  conştiinţei  divine  (loan  14,  23),  conştiinţa  omenească  este  chemată  să  se  ridice 
în  planul  conştiinţei  divine97  prin  acel  fiat  care  face  ca  voinţa  divină  să  devină  propria 
mea  voinţă.  Aşa  cum  arată  Sf.  Maxim  Mărturisitorul,  de  la  început  scopul  omului  a 
fost  să  unească  firea  creată  cu  cea  necreată,  dar  realizarea  deplină  a  acestei  unităţi  nu 
a  fost  posibilă  decât  prin  întruparea  Fiului,  din  acest  moment  deiformităţii  omului  îi 

A 

corespunde  omenitatea  lui  Dumnezeu98.  In  străfundul  său  omul  accede  catafatic  la 
prezenţa  lui  Dumnezeu,  dumnezeiescul  este  în  mod  paradoxal  mai  omenesc  decât 
omenescul  pur,  Hristos  este  împlinirea  umanului  spre  care  tinde  conştiinţa  alienată  a 
fiecărei  persoane  omeneşti,  pentru  că  „Totdeauna,  în  toţi  Dumnezeu  vrea  să  săvârşească 
taina  întrupării  Sale”99. 


6.  INTERSUBIECTIMTATE A  TREIMICĂ  A  CONŞTIINŢEI  MORALE 

6.1,  Conştiinţa  spaţiu  al  relaţiei  şi  al  dialogului.  Dinamismul  treimic. 
Reflexivitatea  şi  alteritatea. 

în  spiritualitatea  patristică  o  noţiune  care  acoperă  bine  semnificaţia  conştiinţei 
morale  este  aceea  de  sfat  interior.  Suprema  vocaţie  a  conştiinţei  este  de  a  fi  ridicată  în 
„sfatul”,  în  dialogul  interior  al  Sfintei  Treimi,  suprema  existenţă  dialogică  şi  iubitoare100. 
Omul  este  după  chipul  Fiului  dar  şi  după  chipul  Sfintei  Treimi,  iar  această  comuniune 
de  model  trinitar  din  planul  conştiinţei  are  ca  reper  întruparea,  prin  care  a  avut  loc 
coborârea  Treimii  în  lume  de  la  Tatăl  prin  Fiul,  în  Duhul  Sfanţ,  căreia  îi  corespunde  şi 
înălţarea  zidirii  către  Sfânta  Treime  în  Duhul  Sfanţ,  prin  Fiul,  în  Tatăl101. 

Caracterul  dialogic  al  conştiinţei  morale  este  descoperit  în  structura  relaţiilor 
personale,  dar  şi  prin  dialogul  interior,  prin  dualitatea  interioară102,  care  se  actualizează 

95  Idem,  Kfystagogia ,  cosmosul  şi  sufletul  chipuri  ale  Bisericii ,  înt.,  trad.,  note  şi  studii  de  Pr. 
Prof.  Dr.  Dumitru  Stăniloae,  E1BMOR,  Bucureşti,  2000,  p.  10. 

96  Idem,  Cuvântul  ascetic ,  Capete  despre  dragoste ,  în  Filocalia  voi.  2,  trad.,  int.  şi  note  de  Pr. 
Prof.  Dr.  Dumitru  Stăniloae,  Tipografia  Arhidiecezană,  Sibiu,  1948,  p.  19-21. 

97  Nicolae  Mladin,  Prelegeri  de  mistică  ortodoxă ,  Ed.  Veritas,  Târgu  Mureş,  1996,  p.  32. 

9fl  Paul  Evdokimov,  Ortodoxia ,  EIBMBOR,  Bucureşti,  1996,  p.  84-89. 

99  Părintele  Iustin  Popovici,  Credinţa  ortodoxă  şi  viaţa  în  Hristos ,  trad.  prof.  Paul  Bălan,  Ed. 
Bunavestire,  Galaţi,  2003. 

100  Pr.  Prof.  Dr.  Dumitru  Stâniloae,  Chipul  nemuritor  al  lui  Dumnezeu ,  Ed.  Mitropolia  Olteniei, 
Craiova,l987,  p.  21. 

101  Pr.  Dr.  Marin  D.  Ciulei,  op.  c/t.,  p.  HO. 

102  Sf.  Atanasie  cei  Mare,  Cuvânt  împotriva  elinilor ,  cap.  XL,  p.  76. 

deplin  în  legătură  cu  un  altul  exterior.  întreaga  existenţă  creată  are  la  bază  chemarea  la 
viaţă  prin  cuvânt,  iar  acele  cuvinte  energetice  primordiale103  ale  Creatorului  susţin  în 
continuare  existenţa  creaţiei.  Cum  spune  Sf.  Atanasie  omul  are  în  mod  special  „harul 
cuvântului”,  căci  prin  el  cuvântul  se  revelează  ca  un  alter  ego  după  chipul  Fiului104, 

A 

Fiul  însuşi  este  Conştiinţa  de  sine  a  Tatălui,  „Tatăl  se  priveşte  în  Chipul  Său  şi  se 
bucură  de  El”105.  Comentând  acest  text  Păr.  Stăniloae  spune  că  la  fel  cum  Dumnezeu 
nu  putea  fi  lipsit  de  conştiinţa  de  Sine  într-o  singurătate  monopersonală  şi  omul  prin 
conştiinţa  de  sine  se  află  oarecum  într-un  dialog  cu  sine,  e  scos  din  singurătatea 
absolută  care  e  egală  cu  inconştienţa.  Pe  om  conştiinţa  îl  mustră  pentru  faptele  rele 
aproape  ca  o  persoană,  îl  face  să  se  bucure  de  faptele  bune  ca  de  ale  altei  persoane, 
reprezintă  gândul  la  ce  ar  spune  alte  persoane  despre  el,  implică  legătura  cu  alte  persoane 
şi  în  cele  din  urmă  cu  persoana  supremă,  e  un  loc  al  întâlnirii,  un  spaţiu  al  iubirii106. 
Omul  este  creat  ca  fiinţă  conştientă  având  părtăşie  cu  iubirea  intratreimică.  Fiul  care 
dă  întărirea  supremă  alterităţii  omeneşti,  se  descoperă  ca  fundament  al  binelui,  binele 
suprem  dat  de  comuniunea  Tată-Fiu,  şi  dă  prin  întrupare  întărirea  binelui  omenesc,  ca 
aspiraţie  spre  comuniune  şi  dragoste107.  Persoana  omenească  se  realizează  pe  sine 
prin  ieşirea  ecstatică  din  sine,  în  faptul  relaţiei,  iar  această  dinamică  a  persoanei  este 
tocmai  conştiinţa  morală108.  Unirea  dintre  noi  e  dată  de  unirea  Tată-Fiu,  iar  harul  este 
iubirea  Tată-Fiu  în  Duhul  Sfanţ109,  astfel  Duhul  ia  locul  cel  mai  intim  din  noi  şi  ne 
aşează  pe  dimensiunea  iubirii,  ne  facem  părtaşi  voii  dumnezeieşti  primind  glasul  lui 
chemător  spre  iubire.  însăşi  voia  lui  Dumnezeu  se  descoperă  în  noi  ca  sfat  la  care 
suntem  chemaţi  să  ne  facem  părtaşi110.  Sfătuirea-voia  divină  ca  manifestare  energetică 
se  reflectă  în  sfatul  interior  al  creaţiei.  Astfel  conştiinţa  e  întotdeauna  interpersonală, 
suntem  traşi  la  răspundere  de  altcineva,  cu  cât  simţim  mai  accentuat  pe  Dumnezeu 
care  ne  vorbeşte,  simţim  mai  tare  această  răspundere,  omul  e  o  fiinţă  dialogică  şi  când 
e  singur,  pentru  că  are  pe  cineva  înăuntrul  său111. 

Dialogul  interior  al  omului  are  ca  model  dialogul  interior  din  sânul  Sf.  Treimi, 
numai  că  la  Dumnezeu  Conştiinţa  de  Sine,  Cuvântul  interior,  este  o  persoană,  privirea 
de  sine  a  Tatălui  este  Fiul,  Raţiunea  şi  strălucirea  lui  eternă112.  Sf.  Atanasie  descoperă 
în  mod  special  vocaţia  hristologică  a  cunoaşterii  de  sine,  suntem  „umbre  ale  Cuvântu- 


,0î  N.  Matsoukas,  Introducere  in  gnoseologia  teologică,  trad.  Măricel  Popa,  Ed.  Bizantină, 
Bucureşti,  1997,  p.  124, 

104  Sf.  Atanasie  cel  Mare,  Trei  cuvinte  împotriva  arienilor ,  Cap.  XLII,  p.  278. 

,05  Ibidem,  Cap.  XX,  p.  1 80.  ,  .  .  .  .  .. 

106  Ibidem ,  Note,  p.  180. 

107  Ibidem ,  Cap.  XXXV,  p.  198. 

m  Christos  Yannaras,  op.  cit.,  p.  21. 

109  Sf.  Atanasie  cel  Mare ,  Trei  cuvinte  împotriva  arienilor ,  cap,  XLII,  Note,  p.  278. 
uo  Ibidem,  Cap.  LXI,  Note,  p.  393 

111  Sf.  Ioan  Scărarul,  Cuv.  XXVII,  Scara  dumnezeiescului  urcuş ,  în  Filocalia  9,  trad.,  int.  şi  note 
de  Pr.  Prof.  Dumitru  Stăniloae,  EIBMBOR,  Bucureşti,  1980,  p.  380. 

m  Sf.  Atanasie,  Trei  cuvinte  împotriva  arienilor ,  cap.  XX,  p.  180. 

lui”,  cunoaşterea  de  sine  ne  duce  la  căutarea  lui  Hristos,  al  cărui  chip  îl  purtăm  atât 
trupeşte  cât  şi  sufleteşte,  şi  trupul  se  găseşte  în  conformitate  cu  FIUL  ce  „şi-a  făcut 
trupul  ca  pe  un  organ,  fâcându-se  cunoscut  şi  locuind  în  el1’113.  Dictonul  antic  „cunoaş- 
te-te  pe  tine  însuţi”  devine  cunoaşte-L  pe  Hristos,  într-o  dinamică  a  curăţiei  şi  trans¬ 
figurării  interioare.  La  om  conştiinţa  de  sine  este  o  energie  a  persoanei  ce  ţine  şi  de  el 
şi  de  ceva  deosebit  de  el,  de  o  alteritate  exterioară  şi  interioară  în  acelaşi  timp,  în 
primul  rând  de  Dumnezeu,  într-o  spaţialitate  a  dialogului  spiritual  şi  cosmic  material. 

Omul  nu  poate  fi  singur,  el  caută  permanent  „a-fi-împreună”,  are  nevoia  de  a  se 
completa,  ceea  ce  înseamnă  că  persoana  umană  are  în  mod  ontologic  o  completare  cu 
„ceva”  sau  „cineva”,  însingurarea  îi  dă  o  stare  de  nelinişte,  şi  apare  atracţia  către 
celălalt,  „pulsiunea”  completării  reciproce1'4.  Această  realitate  dialogică  a  conştiinţei 
morale  este  surprinsă  şi  de  psihologia  contemporană,  care  accentuează  funcţia  unitivă 
a  conştiinţei  rolul  ei  reglator  „dialogic”,  fie  între  diverse  instanţe  psihice  cum  vedem 
în  concepţia  psihanalitică,  fie  interindividuai,  prin  integrarea  în  conştiinţă  a  relaţiilor 
cu  ceilalţi,  a  conştiinţei  sociale,  culturale,  ca  în  direcţiile  psihosociale,  sau  a 
inconştientului  colectiv  jungian,  fie  chiar  acceptarea  ideii  unui  dialog  cu  o  Transcendenţă 
personală,  ca  în  logoterapia  lui  V.  Frankl,  care  vorbeşte  chiar  de  o  conştiinţă  trinitară115. 
Acceptarea  ideii  de  realitate  dialogică,  ce  se  împlineşte  prin  dialogul  deplin  al  unei 
relaţii  iubitoare,  presupune  acceptarea  ideii  de  realitate  personală.  Fără  păstrarea  dife¬ 
renţelor  personale  dialogul  este  practic  imposibil.  Chiar  şi  dialogul  interior  este  susţinut 
de  cel  exterior,  omul  are  nevoie  de  alteritatea  personală  a  semenilor  săi  pentru  a  se 
putea  dezvolta  şi  distinge  pe  sine  însuşi  raportându-se  la  ei,  şi,  în  mod  primar,  are 
nevoie  de  realitatea  personală  a  transcendenţei  divine,  faţă  de  care  el  se  raportează 
responsabil.  Omul  devine  persoană  capabilă  de  dialog,  prin  răspunsul  său  de  creatură 
iubită  suportiv  de  Creatorul  ei. 

Reflexivitatea  cunoaşterii  de  sine  este  chiar  baza  dezvoltării  conştiinţei,  dar  această 
reflexivitate  nu  trebuie  înţeleasă  numai  la  nivelul  capacităţii  discursive  raţionale  de  a 
dialoga  cu  sine  însuşi.  Există  o  reflexivitate  de  profunzime,  intuitivă,  a  raţionalităţii- 
inimă-chip,  dată  de  dinamica  filială  „inconştientă”,  a  raportării  permanente  la  conştiinţa 
Tatălui.  Această  demnitate  filială  a  conştiinţei-chip  face  un  control  permanent  al 
manifestărilor  „pulsionale”  interne  dar  şi  al  condiţionărilor  exterioare.  Vedem  că  analiza 
freudiană  a  supraeului  determinat  parental,  ca  interiorizare  a  condiţionărilor  sociale, 
nu  surprinde  decât  fragmentar  şi  denaturat  această  dinamică  a  barierei  reflexive  eu- 
supraeu.  Ideea  legii  morale  bazată  pe  o  interdicţie  a  pulsiunii  erotice  inversează  denaturat 
relaţia  iubitoare  „erotică”  a  conştiinţei  filiale  faţă  de  instanţa  paternă.  Reflexivitatea 
judecătoare  a  legii  nu  este  rezultatul  interdicţiei  erotice,  ci  chiar  tensiunea  unei  relaţii 
iubitoare  între  Dumnezeu  şi  creatura  sa,  tensiune  care  ne  judecă  degradarea  capacităţi 
de  comuniune  iubitoare. 

m  Ibidem,  cap.  XVII,  p.  111. 

114  Constantin  Enâchescu,  op.  cit.,  p.  54. 

115  Joan  Moldovan,  op.  cit.,  p,  169. 

Psihologia  de  nuanţă  fenomenologică  şi  existenţialistă  surprinde  în  actul  de  reflexi¬ 
vitate  tocmai  aspectul  de  verificare  permanentă  a  „intenţionalităţii”,  a  orientării  spre 
Fiinţă.  Pierderea  acestui  ax  central,  devierea  lui,  provoacă  angoasa  rupturii,  o  lipsă 
distructivă  de  sens,  o  lipsă  a  orientării  corecte  prin  diminuarea  capacităţii  de  relaţie 
iubitoare  cu  Dumnezeu,  cu  semenii  şi  cu  lumea,  ce  duce  la  dezintegrarea  conştiinţei, 
la  alienare  şi  boală  psihică.  Conştiinţa  implică  reciprocitatea  relaţiei  iubitoare,  o  relaţie 
biunivocă  de  la  obiect  spre  subiect  şi  de  la  subiect  spre  obiect,  o  intersubiectivitate 
principială116.  Există  un  nivel  al  eului  de  profunzime  cu  deschidere  spre  transcendent, 
şi  un  nivel  al  eului  întors  spre  celălalt,  al  relaţionării,  al  punerii  în  situaţia  de  deschidere, 
care  structurează  concentric  autoreflexivitatea,  apare  o  spirală  concentrică  prin  lume, 
prin  celălalt,  însoţită  de  o  filtrare  personală  şi  urmată  de  o  reîntoarcere  spre  dimensiunea 
transcendenţei,  a  relaţiei  personale  cu  Dumnezeu117. 


6.2.  Intersubiectivitate  concurenţială,  realitatea  denaturată  a  vocaţiei  iubirii. 

Sf.  Vasile  cel  Mare  vede  în  conştiinţa  morală  elanul  infinit  şi  veşnic  dat  naturii 
umane  de  har.  Iubirea  ca  act  şi  realitate  în  Dumnezeu  e  imprimată  creaturilor118  prin 
energiile  divine,  „pogorâte”,  ale  Duhului  Sfânt.  Această  vocaţie  a  iubirii  face  ca  inter- 
subiectivitatea  conştiinţei  morale,  reciprocitatea  afectivă  interioară  duală,  să  caute 
confirmarea  şi  lărgirea  comunitară  a  iubirii  prin  raportarea  la  un  al  treilea.  Această 
vocaţie  a  iubirii  pe  care  o  putem  trăi  numai  în  Hristos,  în  starea  harică,  se  poate 
denatura  până  la  forme  inversate,  de  nerecunoscut,  unele  promovate  cultural,  la  un 
anumit  moment  al  istoriei. 

Karen  Homey,  în  lucrarea  „Personalitatea  nevrotică  a  epocii  noastre",  constată 
că  o  caracteristică  a  civilizaţiei  noastre  este  competiţia  şi  rivalitatea.  S.  Freud  a  con¬ 
diţionat  rivalitatea  interumană  prin  mecanisme  din  planul  biologic,  dar,  autoarea  crede 
că  psihanaliza  trebuie  să  aibă  în  vedere  o  permanentă  restructurare  socială  a  pulsiunilor. 
Tensiunea  ostilităţii,  resimţită  de  persoana  umană  la  nivel  social,  şi  perspectiva  eşecului 
generează  teamă  şi  căutarea  fantomatică  a  succesului.  Autoarea  leagă  această 
promovare  a  concurenţei  în  societatea  contemporană  de  unele  ideologii  protestante, 
conform  cărora  succesul  este  un  semn  vizibil  al  graţiei  de  care  ne  bucurăm  în  faţa  lui 
Dumnezeu. 

Rene  Girard  în  lucrarea  „Minciună  romantică  şi  adevăr  romanesc"  dezvoltă  în 
mod  admirabil  teoria  „imitaţiei”  a  psihologului  francez  Gabriel  Tarde,  pentru  care 
omul  este  în  primul  rând  o  fiinţă  care  imită,  o  fiinţă  inter-conflictuală.  Orice  dorinţă 
umană  este  triunghiulară,  este  mediată  concurenţial  de  o  sugestie  exterioară  a  unui 
terţ,  un  „model”,  pe  care-1  imităm  şi  care  joacă  rolul  de  mediator  al  dorinţei.  Mediatorul- 
model  suscită  dorinţa  şi  devine  în  acelaşi  timp  obstacol,  concurenţa  dând  naştere 

1,6  Dr.  I.  Mânzat,  op.  cit.t  p.  79. 

117  Tadeusz  Perozynski,  Gh.  Scripcariu,  Mircea  Eugen  Berlescu,  Psihopatologie  relaţională ,  Ed. 
Junimea,  Iaşi,  1996,  p.  19. 

,,s  Pr.  Conf.  llie  Moldovan,  „  Natura  şi  harul  în  gândirea  Sf.  Vasile  cel  Mare”,  p.  75. 


123 


REVISTA  TEOLOGICĂ 


rivalităţii119.  Apare  deci  o  intersubiectivitate  treimică  inversată,  caracteristică  stării  de 
păcat,  nu  mă  bucur  împreună  cu  altul,  ci  concurez  cu  altul  pentru  ceea  ce  îşi  doreşte 
el  In  acest  context  marile  sentimente  ale  literaturii  neo-romantice  apar  ca  falsuri 
grosolane,  „pasiunea”  e  războiul  implacabil  a  două  vanităţi  rivale.  Posesia  „obiectului” 
râvnit  procură  în  cele  din  urmă  decepţie,  iar  eşecul  aduce  fie  proiectarea  dorinţei 
asupra  altui  obiect,  indicat  de  acelaşi  mediator,  fie  schimbarea  mediatorului.  Lumea 
modernă  e  caracterizată  de  schimbarea  permanentă  a  mediatorului,  aceasta  aduce 
fragmentarea  personalităţii  în  veritabile  euri  monadice,  axate  pe  o  nouă  experienţă 
triunghiulară.  Micşorarea  distanţei  între  membrii  societăţii  duce  Ia  multiplicarea  mediaţiei 
şi  a  conflictelor,  egalitatea  în  mod  paradoxal  înteţeşte  concurenţa  şi  dorinţa,  invidia  se 
generalizează120.  Această  mediere  se  datorează  unei  idolatrizări  a  mediatorului,  ieşirea 
din  cercul  vicios  o  face  conştientizarea  necesităţii  de  a  ne  modela  după  modelul  hristic, 
al  smereniei.  Faţă  de  rivalul  detestat  sau  invidiat  intersubiectivitatea  dinamic-iubitoare 
este  inversată,  ajungem  să  îl  urâm  tocmai  pentru  că  l-am  admirat  iniţial  şi  ne-am 
modelat  dorinţa  după  dorinţele  lui.  Nevoia  noastră  de  imitare  ne  trezeşte  resentimentul 
faţă  de  modelul  ales,  pentru  că  e  prea  intim  contrariată  de  orgoliul  autonomiei  dorinţelor 
noastre.  Vanitosul  romantic  nu  se  vrea  discipolul  nimănui,  el  se  convinge  că  e  veşnic 
original,  spontaneitatea  devine  dogmă,  detronând  imitarea121.  Există  o  nevoie  internă 
de  mediere,  o  nevoie  de  transcendenţă  şi  de  posedare  a  Fiinţei,  prezentă  în  fiecare 
sistem  triunghiular,  deviată  demonic  prin  idolatrizarea  modelului  ales.  Modelul  idolatrizat 
este  socotit  un  posesor  al  Fiinţei  şi  este  imitat  pentru  a  împlini  un  plan  de  autodivinizare, 
mai  mult  sau  mai  puţin  conştient,  de  aici  caracterul  „transcendent”  al  pasiunii 
concurenţiale.  Omul  nefiind  „nimic”  prin  el  însuşi,  încearcă  să  devină  ceva  prin  sugestia 
de  care  ascultă,  prin  ceea  ce  îşi  doreşte  „celălalt”,  ales  ca  mediator  al  dorinţelor  mele122. 

Esenţa  dorinţei  vanitoase  este  dorinţa  potrivit  Altuia,  printr-o  transcendenţă  deviată, 
iar  dorinţa  de  a  fi  Altul  ascunde  dorinţa  de  îndumnezeire  prin  sine  însuşi.  Acest  proces 
de  idolatrizare  mediată  generează  prin  medieri  succesive,  adevărate  „euri”  izolate  unele 
de  altele,  adevărate  posesii  demonice,  sau  sfâşierea  interioară,  dezintegrarea  dată  de 
mai  multe  medieri  simultane.  Omul  modem  trăieşte  un  ritm  alert  al  medierilor,  nu  mai 
este  „posedat”  de  o  singură  idee,  ci  de  două  sau  trei  în  acelaşi  timp.  Dorinţa  „metafizică” 
este  prin  esenţă  contagioasă  se  ajunge  la  o  imitare  aproape  generală,  fiecare  imită  pe 
altul,  afirmând  în  acelaşi  timp  prioritatea  şi  anterioritatea  propriei  sale  dorinţe.  Pe  măsură 
ce  omul  se  depărtează  de  Dumnezeu  el  se  afundă  în  iraţional,  nevoia  de  transcendenţă 
caută  să  se  satisfacă  în  zona  de  „dincoace”123,  ne  străduim  zadarnic  să  ne  umplem 
nimicul.  Sensul  diabolic  al  oricărei  dorinţe  orgolioase  este  acela  că  omul  invidiază 


119  Rene  Girard,  Minciună  romantică  şi  adevăr  romanesc,  Ed.  Univers,  trad.  Alex.  Baciu,  Bucureşti, 
1972,  p.  7. 

120  Ibidem  y  p.  9-28. 

121  Ibidem ,  p,  35. 


122  Ibidem ,  p.  81. 

123  Ibidem  p.  112. 

divinitatea  iluzorie  a  Altuia,  în  cele  din  urmă  se  descoperă  ca  rival  diabolic  al  Durrmezeului- 
om  Hristos124.  Dezintegrarea  şi  divizarea  orgoliosului  merge  până  la  identificarea  cu 
sine  însuşi  a  mediatorului  şi  apariţia  dorinţei  de  autodistrugere,  atunci  cînd  se  descoperă 
chiar  pe  sine  însuşi  ca  obstacol  în  cale  divinizării125. 


6,3.  Funcţia  simbolică  a  conştiinţei  morale.  Nivele  ale  limbajului. 


Limbajul  este  legat  de  integrarea  conştiinţei  morale  în  logosul  comunitar  al  exis¬ 
tenţei  omeneşti.  Aşa  cum  arată  L.  Binswanger  logosul  comunitar  asigură  comuniunea 
umană,  „noitatea”,  la  care  fiecare  participă  în  mod  firesc126.  Logosul  comunitar  sem¬ 
nifică  pe  lângă  ansamblul  limbajului  şi  întreaga  tensiune  dintre  întrebare  solicitare  şi 
răspuns.  Pentru  a  deveni  conştient  la  nivel  comunitar  fiecare  trebuie  să-şi  asimileze 
acest  logos  supra-inter-individual127.  Conştiinţa  exprimă  prin  limbaj  dimensiunea  spiri¬ 
tuală  a  universului  comunitar,  valoric.  „Vocea”  conştiinţei  morale  este  vocea  lui  Dum¬ 
nezeu  ca  intimitate  comunitară  supremă,  sau  vocea  prietenului,  vocea  tuturor  alor  săi, 
a  celor  care  au  încredere  în  el,  limbajul  ce  constituie  spaţiul  cultural  comunitar. 

în  psihanaliză  limbajul  apare  ca  o  sublimare  a  pulsiunilor  în  mod  special  a  dorinţei 
sexuale  care  se  transformă  în  nevoie  de  comunicare,  mijlocul  acestei  comunicări 
devine  limbajul.  Limbajul  şi-ar  trăda  contingenţa  cu  simbolismul  sexual  prin  delimitarea 
de  gen  atribuită  noţiunilor.  Jaques  Mărie  Lacan  a  elaborat  o  filozofie  a  semnificantului, 
acuzând  psihanaliza  că  a  uitat  dimensiunea  reală  a  cuvântului,  definirea  inconştientului 
ca  discurs  asupra  celuilalt.  Inconştientul  trebuie  privit  ca  limbaj,  materialul  lui  simbolic 
are  legi  similare  cu  cele  ale  limbajului  vorbit,  de  aceea  dimensiunea  fundamentală  prin 
care  se  realizează  terapia  psihanalitică  este  dimensiunea  cuvântului128. 

Capacitatea  de  simbolizare  atât  de  proprie  conştiinţei  umane,  nu  a  făcut  posibilă 
numai  evoluţia  culturală  a  omului,  ci  şi  posibilitatea  delimitării  de  semeni,  posibilitatea  ca 
prin  denaturarea  funcţiei  unitive  a  limbajului  să  apară  bariere  de  comunicare  între  grupuri, 
cu  devalorizarea  şi  discriminarea  celuilalt.  Capacitatea  de  simbolizare  de  construire  a 
unor  sisteme  de  fantasme  conştiente  şi  inconştiente  este  strâns  legată  de  libertatea  creativă 
a  conştiinţei  morale.  Psihanaliza  constată  uneori  o  forţă  a  potenţialului  agresiv,  pnn 
fantasme  de  omnipotenţă,  şi  prin  obiective  distructive  ce  se  formează  aproape  din  nimic129. 
Sistemul  de  simbolizare,  limbajul  inconştient  continuat  apoi  cu  sistemul  conştient  de 
semnificaţii  inter-umane,  ale  diverselor  sisteme  lingvistice,  are  o  natură  creatoare, 
autoconstructivă,  dar  poate  fi  şi  alterat  în  mod  distructiv  şi  autodistructiv.  Omul  se 
construieşte  prin  limbaj,  prin  relaţiile  sale  cu  Dumnezeu,  cu  semenii,  şi  cu  întreaga 
creaţie,  simbolizate  prin  limbaj,  prin  „cuvinte”  -  simboluri  creatoare  de  conştiinţă,  astfel 
că  limbajul  devine  baza  educaţiei,  baza  construirii  dimensiunii  comunitare  umane. 


114  Ibidem ,  p.  181. 

125  Ibidem ,  p.  291 

126  M.  Lăzârescu,  op.  cit.,  p.  231. 

127  Ibidem ,  p.  106.  •  - 

128  Dr,  I.  Mânzat,  op.  cit.,  p.  71. 

129  Tratat  de  psihanaliză  contemporană ,  p.  195-197. 

Sf.  Grigorie  Paiama  spune  că  raţiunea,  cuvântul-„logosul”  sădit  de  Dumnezeu 
în  mintea  noastră,  cuprinde  în  sine  toate  cuvintele  lumii,  ca  o  cunoştinţă  adevărată, 
virtuală,  ce  se  actualizează  continuu130  în  chemarea  de  a  străbate  de  la  percepţia  lucrurilor 
la  raţiunile  lor.  Cuvântul  interior  se  îmbracă  în  formele  materiale  şi  spirituale  ale  unei 
limbi,  deci  şi  cuvântul  implică  trupul,  structurarea  prin  trup  a  unui  sens  ce  capătă 
forma  unui  limbaj.  Limbajul  rostit  al  unei  limbi  nu  e  decât  un  model  vibrator  al  corzilor 
vocale  pentru  a  codifica  spaţiul  universal  al  sensurilor. 

„Numele  divine”  nu  sunt  vorbe  goale,  prin  ele  Dumnezeu  îşi  comunică  prezenţa 
în  conştiinţa  celui  pregătit,  iar  această  lucrare  se  aude  ca  un  glas.  „Se  numeşte”  pe 
sine  cu  ajutorul  facultăţilor  omeneşti.  „Tainele  care  se  vestesc  prin  minte  îşi  au  obârşia 
sus  ca  şi  când  mintea  omului  ar  primi  un  sunet  prin  Duhul”131.  Marele  glas  al  Evangheliei 
se  descoperă  ca  un  tunet  în  suflet  după  botez,  dar  nu  într-un  suflet  slab  şi  molatec  ci 
Intr-unui  care  lucrează  cu  tărie  binele132. 

Sf,  Grigorie  de  Nyssa  ne  descoperă  că  toate  cuvintele  care-i  vin  omului  prin 
raţiunile  lucrurilor  şi  prin  comunicarea  mai  directă  a  revelaţiei  sunt  un  apel  ca  să 
răspundem  Cuvântului  dumnezeiesc133.  Acest  apel,  acest  glas  transpare,  cum  arată 
Sf.  Maxim  Mărturisitorul  şi  prin  raţiunea  ucisă  de  păcat  şi  e  auzit  de  noi.  Cuvântul 
întrupat,  cuvânt  suprem  revendicator  are  puterea  de  a  învia  cuvântul,  răspunsul  nostru 
responsabil.  „Când  învie  Logosul  în  noi  produce  virtutea  şi  cunoştinţa”134.  Acest  cuvânt 
revendicator  ne  aşează  în  responsabilitate.  Responsabilitatea  ne  arată  că  suntem  liberi 
în  răspunsul  nostru,  dar  totuşi  obligaţi  să  răspundem,  fie  chiar  prin  negaţie.  Omul  este 
responsabil  pentru  că  este  chemat  să  răspundă  în  acest  dialog  al  conştiinţei,  pe  care 
Dumnezeu  îl  poartă  cu  noi  prin  cuvântul  nostru  interior,  personalizat,  prin  cuvintele 
altor  persoane  aflate  în  acest  exerciţiu  al  responsabilităţii,  şi  chiar  prin  cuvintele  neper¬ 
sonalizate  ale  cosmosului  care  se  vrea  cunoscut  în  noi. 

Sf.  Ambrozie  spunea  „Cu  aproapele  tău,  unul  ca  tine,  poţi  să  discuţi,  ba  chiar  să 
te  scuzi  dacă  te  acuză,  dar  lui  Dumnezeu  trebuie  să  te  mărturiseşti...  Dumnezeu 
chemându-1  pe  Adam  pe  tine  te  chema:  „Omule  unde  eşti?”135  „Cuvântul  lui  Dumnezeu 
face  sufletul  să  trăiască,  iar  conţinutul  lui  este  hrana  ce-1  satură”136,  „cuvintele  Tale  au 
intrat  şi  au  crescut  făcând  din  mine  un  om  al  nădejdii”137. 

130  Sf.  Grigorie  Paiama,  Despre  rugăciune,  Despre  sfânta  lumină ,  în  Filocalia  7,  trad.,  int.  şi  note 
de  Pr.  Prof.  Dr.  Dumitru  Stăniloae,  Ed.  Humanitas,  1999,  p.  441. 

131  Pr.  Prof.  Dr  Ilie  Moldovan,  „Sensul  duhovnicesc  al  înţelegerii  Scripturii  în  concepţia  teologică 
a  Sf.  Vasîle  cel  Mare”,  p.  7. 

133  Sf.  Vasile  cel  Mare,  Omilii  la  Psalmi ,  cap.  III,  Scrieri.  Partea  /,  (PSB  17),  trad.,  introd.  şi  note 
de  Pr.  Dr.  D.  Fecioru,  EIBMBOR,  Bucureşti,  1986,  p.  227. 

133  Sf.  Grigorie  de  Nyssa,  Despre  viafalui  Moise ,  Scrieri.  Partea  /,  P.S.B.  29,  trad.  Pr.  Dumitru  Stâniloae 
şi  Pr.  loan  Buga,  note  Pr.  Prof.  Dr.  Dumitru  Stâniloae,  indici  Pr.  Ioan  Buga,  EIBMBOR,  Bucureşti,  1982,  p.  78. 

134  Sf.  Maxim  Mărturisitorul,  Ambigua  143,  p.  325.. 

135  Sf.  Ambrozie,  Viu  va  fi  sufletul  meu.  ( comentariu  la  Psalmul  / 18),  trad.,  adaptare,  introd.  Pr. 
Asist.  Univ.  Drd.  Constantin  Necula,  Ed.  „Oastea  Domnului”,  Sibiu,  2000,  p.  24-25. 

I3*  lbidem,  p.  38. 

137  lbidem ,  p.  65 

7.  ARHETIPUL  TATĂLUI.  DIALECTICA  AFIRMARE  -  ASCULTARE 

Psihanaliza  freudiană  denaturează  nevoia  arhetipală  de  ascultare  paternă,  atât  de 
vizibilă  în  manifestările  religioase,  prin  introducerea  în  istoria  filogenetică  a  omenirii  a 
mecanismului  oedipal  al  construirii  conştiinţei.  Nostalgia  faţă  de  tatăl  primordial,  ucis 
în  hoarda  primitivă,  se  continuă  în  viaţa  fiecăruia,  susţinută  de  starea  de  dependenţă 
totală  din  copilărie  şi  nostalgia  adultului  fată  de  imaginea  parentală.  Stabilind  o  interco¬ 
nexiune  între  complexul  patern  şi  credinţa  în  Dumnezeu,  nostalgia  paternă  este  susţinută 
şi  de  angoasa  resimţită  de  om  în  faţa  puterii  destinului  social  şi  fizic,  în  faţa  aspe¬ 
rităţilor  realităţii  care  generează  în  mod  compensator  trebuinţele  religioase138.  Este  aici 
un  adevăr  inversat  pentru  că  nevoia  paternă  este  o  reflectare  a  unei  ordini  morale 
cosmice,  pecetea  Sfintei  Treimi  pusă  asupra  creaţiei  imprimă  simbolistica  paternă, 
dependenţa  şi  neajutorarea  copilului  sunt  metafore  pedagogice  ale  situaţiei  religioase  şi 
nu  invers.  în  loc  să-l  considere  pe  om  după  chipul  şi  asemănarea  lui  Dumnezeu, 
Freud  săvârşeşte  inversiunea  specifică  ateismului:  Dumnezeu  nu  este  decât  o  imagine 
a  tatălui  terestru  şi  nu  există  decât  în  mintea  nevrotică  a  credinciosului.  Forţa  universală 
a  acestui  simbol  patern  nu  poate  fi  explicată  biologic,  există  şi  societăţi  matriarhale,  în 
care  tatăl  nu  are  forţa  necesară  pentru  a  se  structura  în  simbol  omnipotent  şi  omni¬ 
scient  la  care  să  se  raporteze  eul  individual.  Totuşi  aşa  cum  arată  C.G.  Jung  tatăl  este 
unul  dintre  cele  mai  semnificative  arhetipuri  universale139.  Imago- ul  tatălui  este  eul 
ideal ,  prima  şi  cea  mai  de  seamă  identificare  a  individului  este  identificarea  cu  tatăl  din 
preistoria  individuală140. 

Psihanaliza  constată  de  fapt  o  stare  degradată  a  ceea  ce  am  putea  numi  nevoia 
de  ascultare-afirmare.  Nevoia  de  afirmare  care,  într-0  dinamică  creştină  a  conştiinţei, 
se  împlineşte  tocmai  prin  ascultarea  de  Tatăl,  poate  fi  exacerbată  încă  din  copilărie, 
amplificată  şi  de  întoarcerea,  resentimentară,  a  nevoii  de  ascultare  refuzată.  Teoria 
narcisismului  presupune  că  şinele  are  tendinţa  de  grandoare  de  refuz  al  ascultării,  şi 
reacţionează  cu  furie  narcisică  la  orice  lezare.  Există  încă  din  copilărie  reprezentări 
arhaice  inconştiente  de  omnipotenţă-neputinţă.  Agresivitatea  afirmării  de  sine  legată 
de  pulsiunea  eului  de  autoconservare  poate  fi  exacerbată  în  copilărie  fie  prin  frustrarea 
excesivă,  fie  prin  răsfăţ.  Orice  cerinţă  moderată  este  resimţită  ca  o  exigenţă 
insuportabilă141.  Această  dinamică  distorsionată  face  ca  furia  narcisică  să  difere  de 
simpla  agresiune  zgomotoasă,  care  se  îndreaptă  împotriva  persoanelor  sau  obiectelor 
care  stau  în  calea  satisfacţiei  noastre,  dar  dispare  rapid  după  realizarea  ţelului,  furia 
narcisică  este  inepuizabilă,  nu  ajunge  la  un  sfârşit.  în  înţelegerea  creştină  acest 
orgoliu  delirant  şi  agresiv  îşi  are  izvorul  tocmai  în  denaturarea  demonică  a  relaţiei 


Sigmund  Freud,  Opere  I,  op.  cit,  p.  298. 

139  I.  Mânzat,  Psihologia  creştină  a  adâncurilor ,  Ed.  Univers  Enciclopedic,  Bucureşti,  1999,  p.  54. 

140  Ibidem ,  p.  175. 

141  Tratat  de  psihanaliză  contemporană,  op.  cit.,  p.  197. 

filiale  cu  Dumnezeu-Tatăl,  de  aceea  fantasmele  conştiente  şi  inconştiente  de  putere 
agresivă  acţionează  ca  forţe  inepuizabile  de  distrugere  cu  sânge  rece142.  Pierderea 
raportării  filiale  la  Tatăl,  aduce  un  acut  sentiment  de  inutilitate  a  propriei  vieţi,  prin 
resentiment  orice  insucces  aduce  apoi  ura  împotriva  vieţii  şi  a  ceea  ce  este  pozitiv 
în  ea,  nevoia  de  a  călca  în  picioare  bucuria  semenilor  Nevoia  de  putere  însoţită 
nevrotic  de  nevoia  de  afecţiune143  caracterizează  dezechilibrul  contemporan  al  nevoii 
de  afirmare-ascultare. 

Alfred  Adler  consacră  în  psihologie  importanţa  dinamicii:  sentiment  de  inferi- 
oritate-sentiment  de  superioritate.  EI  constată  aspectele  dinamizante  ale  sentimentului 
de  inferioritate,  care,  în  opinia  lui,  se  dezvoltă  din  inferioritatea  constituţională  a  unor 
organe  şi  declanşează  lupta  pentru  obţinerea  superiorităţii  prin  fenomenul  de  „com¬ 
pensare”144.  De  acest  sentiment  de  inferioritate  depinde  şi  educabilitatea  copilului. 
Dacă  dorinţa  de  afirmare,  prin  sentimentul  de  superioritate,  poate  avea  şi  sensul 
auto-depăşirii,  ea  poate  şi  să  denatureze  în  vanitate,  prin  pierderea  contactului  cu 
realitatea,  şi  prin  pierderea  sentimentului  de  comuniune145.  Analiza  lui  A.  Adler  nu 
recunoaşte  posibilitatea  valorizării  creştine  a  sentimentului  de  inferioritate,  prin 
dinamica  smereniei.  Smerenia,  ca  afirmare  plină  de  bucurie  a  dependenţei  de  Dumnezeu 
şi  a  necesităţii  de  a  ne  valoriza  prin  ascultare  filială,  ne  cheamă  la  singura  situaţie  de 
superioritate  ce  poate  depăşi  conflictele  şi  deviaţiile  omeneşti,  relaţia  de  iubire,  supremă 
valorizare  a  persoanei  omeneşti. 

Psihanaliza  ignoră  în  înţelegerea  arhetipului  tatălui  rolul  crucial  al  celor  trei 
trăiri  fundamentale:  credinţa,  nădejdea  şi  dragostea,  tatăl  care  pedepseşte  este 
echilibrat  de  tatăl  care  iubeşte,  pedeapsa  este  cu  rost  în  dialectica  afirmare-ascul¬ 
tare146.  Nevoia  de  ascultare  paternă  este  vizibilă  şi  în  complexul  sinergetic-hristic  al 
iertării,  iertarea  este  într-o  relaţie  privilegiată  cu  inocenţa  şi  tandreţea  de  copil,  a 
putea  ierta  şi  a  putea  fi  iertat  devin  redescoperirea  copilului  ascuns  din  sine  însuşi, 
care  poate  fi  iertat147.  Prin  ascultare  se  depăşeşte  alienarea,  suficienţa  de  sine,  iubirea 
ascultătoare  este  substratul  energetic  al  căinţei,  căinţa  ca  afirmare  de  sine  prin 
dinamica  iubitoare  a  ascultării  se  face  prezentă  în  toate  ca  un  fir  unificator  al  nevoii 
de  înaintare. 

In  analiza  genezei  conştiinţei  morale  la  copil  J.  Piaget  observă  că  în  dependenţa 
paternă  apare  mai  ales  la  copilul  mic  un  element  de  sacralitate,  tatăl  nu  are  vârstă 
determinată,  atribuite  tatălui  regulile  morale  sunt  aproape  contemporane  cu  ceea  ce 
este  pentru  el  începutul  lumii.  Regulile  sunt  sacre  şi  imuabile  deoarece  recurg  din 

142  Ibidem ,  p.  200. 

Nî  K.  Homey,  Personalitatea  nevrotică  a  epocii  noastre ,  trad.,  introd.  şi  note  de  dr.  Leonard 
Gavriliu,  Ed.  Iri,  1996,  p.  113. 

144  Alfred  Adler,  Cunoaşterea  omului ,  trad.,  introd.  şi  note  de  dr.  Leonard  Gavriliu,  Ed.  Iri,  1 996,  p.  1 0. 

145  Ibidem ,  p.  91. 

146  1.  Mânzai,  Psihologia  creştină  a  adâncurilor ,  op .  cit,  p.  54. 

147  Ibidem ,  p.  122. 

autoritatea  paternă148.  Chiar  imitând  regulile  practicate  de  cei  mai  mari,  copilul  are 
impresia  că  se  supune  unei  legi  imuabile,  datorată  însăşi  părinţilor  săi.  Supunerea, 
ascultarea  produce  un  fel  de  mistică,  un  sentiment  difuz  de  participare  colectivă, 
continuată  la  vârste  mai  mari  (7-8  ani)  cu  o  nevoie  de  cooperare  între  egali149,  păstrând 
totuşi  elementul  „patern”,  al  respectului  şi  al  autorităţii  în  faţa  căruia  trebuie  să  se 
supună.  Am  putea  spune  că  această  evoluţie  spre  acceptarea  regulilor  prin  cooperare, 
respectul  practicării  legii  prin  libera  voinţă  colectivă  descoperă  demnitatea  treimică  a 
persoanei  umane  care  este  ridicată  la  nivelul  unei  participări  active,  libere  şi  conştiente 
la  structurarea  legii  morale. 

Nevoia  de  ascultare  a  conştiinţei  morale  este  resimţită  şi  ca  o  nevoie  de  imitare. 
Nevoia  noastră  de  imitare  ne  trezeşte  resentimentul  faţă  de  modelul  ales,  pentru  că  e 
prea  intim  contrariată  de  orgoliul  autonomiei  dorinţelor  noastre.  Vanitosul  romantic  nu 
se  vrea  discipolul  nimănui,  el  se  convinge  că  e  veşnic  original,  spontaneitatea  devine 
dogmă,  detronând  imitarea150.  Intersubiectivitatea  treimică  inversată,  caracteristică 
stării  de  păcat,  în  care  nu  mă  bucur  împreună  cu  altul,  ci  concurez  cu  altul  pentru 
ceea  ce  îşi  doreşte  el,  trebuie  transfigurată,  prin  principiul  Ascultării,  în  bucurie  pentru 
altul.  Aplicat  în  viaţa  creştină,  principiul  ascultării  face  ca  munca  şi  progresul  să  nu  se 


facă  prin  medierea  idolatrizată  concurenţial,  ci  dintr-un  preaplin  al  intersubiectivităţii 
treimice,  un  preplin  al  iubirii  şi  al  bucuriei  unul  de  altul. 

în  spiritualitatea  patristică  se  pune  un  mare  accent  pe  opoziţia  între  ascultarea 
de  Dumnezeu  şi  afirmarea  autonomă,  între  mândrie  şi  smerenie,  cele  două  variante 
existenţiale  în  funcţie  de  care  se  desfăşoară  dinamica  morală  a  transcenderii 
teandrice,  a  împlinirii  sau  neîmplinirii  destinului  firesc  al  conştiinţei-chip.  Demnitatea, 
afirmarea  conştiinţei-chip  depinde  de  aşezarea  pe  făgaşul  firesc  al  ascultării, 
demnitatea  supremă  umană  este  aceea  de  fiu  după  chipul  Fiului.  Sf.  Ioan  Scărarul 
ne  descoperă  planul  haric  al  tensiunii  afirmare-ascultare,  purificarea  dorinţei  filiale 
de  ascultare  şi  plânsul,  ca  dialog  nevăzut  al  mărturisirii  şi  cererii  iertării151.  Numai 
prin  golirea,  kenoza  de  orice  independenţă,  se  poate  ajunge  la  o  relaţie  deplină  cu 
Tatăl,  în  Fiul,  prin  puterea  comunitară  a  Duhului  Sfânt,  transmisă  prin  „paternitatea” 
comunitară  a  conştiinţei  morale. 


Drd.  ADINA  TODEA 

Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 


148  Jean  Piaget,  Judecata  morală  la  copil ,  trad.  Dan  Răutu,  prefaţă  de  prof.  Univ.  Ursula  Şchiopu, 
Ed.  Didactică  şi  Pedagogică,  Bucureşti,  1980,  p.  40. 

149  Ibidem ,  p.  45. 

150  R.  Girard,  op .  cit.,  p.  35. 

151  Sf.  Ioan  Scărarul,  op.  cit ,  Cuv.  VII,  p.  164, 

The  Christian  Moral  Conscience  and  the  Modern  Moral  Psychology.  This 
study  here  presents  the  reality  of  the  moral  christian  conscience,  in  the  way  that  it 
reflects  itself  in  the  profane  field  of  the  scientifical  psychology.  This  present  work  is 
intended  to  have  a  double  perspective:  to  include  the  psychological  method  of  analysis 
of  the  moral  conscience  viewed from  the  perspective  of  the  Orthodox  Moral  and  then  to 
make  evident  the  symbolical  richness  of  the  language  and  of  the  psychological  re- 
searches;  and  the  second  goal  is  to  get  the  theme  thoroughly  into  a  theological  speech 
ahout  aspects  of our  way  of  relating  toJesus  Christ.  In  the  first  part  of  this  study  we  will 
focus  on  the  conceptual  limitations  between  the  theological  point  of  view  and  psycho¬ 
logical  one  conceming  the  moral  conscience,  the  religious  preconcepts  in  the  differents 
fields  or  schools  of  the  contemporary  psychology  versus  the  scientifical  reductionism, 
and  then  some  of  the  essential  themes  concerning  the  issue  of  the  moral  conscience: 
debates  about  the  Seif  Ego,  Person,  Spirit,  responsability,  transcendence,  the  trinitarian 
inter subj ectivity  of  the  moral  conscience  and  the  dialectics  of  the  authority  related  to 
the  archetype  of  the  Father 


RT,  87  (2006),  nr.  l,p.  131-143. 
Asist.  Drd.  Florin  Dobrei 


PROTOPOP  STAVROFOR  DR.  SEBASTIAN  STANCA 

-  MICROMONOGRAFIE*  - 


Străveche  vatră  românească,  leagăn  de  formare  al  poporului  român,  pământul 
Hunedoarei  a  zămislit  de-a  lungul  vremurilor  ctitori  de  limbă  şi  cultură,  făuritori  de 
patrie  şi  de  neam,  oameni  prin  a  căror  jertfelnicie  a  fost  păstrată  nestinsă  flacăra 
credinţei  străbune.  între  aceste  „făclii”  vii  ale  culturii  şi  spiritualităţii  româneşti,  se 
înscrie,  pe  bună  dreptate,  şi  numele  lui  Sebastian  Stanca,  protopop,  istoric,  scriitor, 
publicist,  doctor  în  filosofie. 

Modest  în  atitudini,  dar  bogat  în  realizări  culturale,  evocat  de  contemporani  ca 
un  om  de  acţiune,  plin  de  râvnă  şi  devotament  în  înflăcărată  luptă  de  emancipare  a 
neamului  său,  contribuind  din  plin  la  înscrierea  unei  pagini  glorioase  pe  răbojul  epopeii 
noastre  naţionale,  Sebastian  Stanca  a  fost  mai  presus  de  toate,  prin  modestia  şi  dăruirea 
sa,  întruchiparea  vie  şi  autentică  a  preotului  ortodox. 

1.  ÎNCEPUT  DE  DRUM 

A  văzut  lumina  zilei  în  localitatea  Petroşani,  la  17  octombrie  1878,  în  familia 
preotului  Avram  Stanca  (1843-1916)  şi  a  Ioanei  (1856-1944)  -  născută  Chirca  -, 
„prezidentă”  a  Reuniunii  femeilor  române  greco-ortodoxe  din  Petroşani,  în  preajma 
Marii  Uniri  de  la  1  Decembrie  191 81.  Fost  secretar  al  mitropolitului  Andrei  Şaguna  şi 
apropiat  colaborator  al  lui  Avram  Iancu,  pe  când  slujea  ca  preot-paroh  la  biserica  din 
Vidra  (jud.  Alba)2,  Avram  Stanca  s-a  dovedit  a  fi  un  neostenit  luminător  al  păstoriţilor 
săi,  şapte  biserici  din  Valea  Jiului  -  unde  se  mutase  cu  soţia  prin  anul  1 8743  -  şi  câteva 
şcoli  confesionale  ortodoxe  (Petroşani,  Băniţa,  Dealul  Babii  şi  Dâlja)4,  fiind  ridicate 


’  Lucrare  alcătuită  în  cadrul  cursurilor  de  doctorat,  la  catedra  de  Istoria  Bisericii  Ortodoxe 
Române,  sub  îndrumarea  Pr.  Prof.  univ.  Dr.  Mircea  Păcurariu,  care  a  şi  dat  avizul  pentru  publicare. 

1  Dumitru  Peligrad,  Emilian  Budac,  Cronică  de  familie:  Stănceştii,  în  Sebastian  Stanca,  Monografia 
istorico-geografică  a  localităţii  Petroşeni ,  Petroşani,  1996,  p.  87. 

2  Ioan  Băndean,  Protopopul  Stavrofor  Dr.  Sebastian  Stanca  (1878-1947)  -  contribuţia  sa  la 
cunoaşterea  istoriei  Bisericii  transilvane  şi  la  reînfiinţarea  Episcopiei  Vadului,  Feleacului  şi  Clujului ,  în 
„Mitropolia  Ardealului”,  an  XXXI,  1986,  nr.  5,  p.  79. 

3  D.  Peligrad,  Em.  Budac,  op.  cit .,  p.  87. 

4  Ion  Bunea,  Protopop  Stavrofor  Dr.  Sebastian  Stanca ,  în  „îndrumătorul  bisericesc”,  Cluj, 
1978,  p.  262. 

prin  osârdia  şi  jertfelnicia  sa.  Cu  aceste  „sănătoase”  rădăcini,  evoluţia  tânărului  Sebastian 
şi  a  fraţilor  săi:  dr.  Constantin  Stanca  (1889-1969)  -  medic  ginecolog  de  excepţie, 
director  al  primului  institut  românesc  de  combatere  şi  profilaxie  a  cancerului  (Cluj, 
1928),  autor  a  peste  150  de  lucrări  ştiinţifice  -  şi  dr.  Dominic  Stanca  (1892-1979)  - 
medic  cercetător  (a  utilizat  mucegaiul  în  medicină  înaintea  lui  Fleming,  descoperitorul 
penicilinei),  scriitor  (autor  al  memorialului  de  război  între  două  fronturi.  Memorial  de 
război,  1935)  şi  participant  activ  la  derularea  evenimentelor  din  preajma  Unirii  - ,  nu 
apare  deloc  întâmplătoare5. 

Primei  faze  a  educaţiei,  primită  în  sânul  familiei,  îi  urmează  frecventarea  cursurilor 
şcolii  primare  din  localitatea  natală,  între  anii  1 886-1890,  urmate  de  cele  ale  Gimnaziului 
evanghelic-luteran  din  Sebeş,  între  anii  1 890-1893,  apoi,  pentru  scurt  timp,  ale  liceului 
din  Deva,  şi-n  cele  din  urmă,  ale  prestigioasei  instituţii  de  învăţământ  românesc,  liceul 
„Andrei  Şaguna”  din  Braşov  ( 1 893-1898).  La  îndemnul  tatălui,  dar  şi  dintr-o  profundă 
pornire  lăuntrică,  tânărul  Sebastian  Stanca  a  urmat  apoi  Institutul  teologic-pedagogic 
„Andreian”  din  Sibiu  (1898-1901)  şi  Facultatea  de  Litere  şi  Filosofie  din  Budapesta 
(1901  - 1905),  unde  obţine  doctoratul  pe  baza  unei  teze  intitulată  Cipariu  Timotheus  (în 
limba  maghiară),  publicată  la  Petroşani,  în  anul  191 06. 

2.  ACTIVITATEA  PUBLICISTICĂ 

Momentul  „Budapesta”  a  fost  unul  hotărâtor  în  formarea  şi  afirmarea  sa.  Inteligent 
şi  înzestrat  cu  alese  aptitudini  literare,  acestei  perioade  îi  corespund  primele  încercări 
editoriale  mai  importante,  anume  versuri  epice  şi  lirice  ascunse  sub  haina  pseudonimului 
„Ibis”  (primele  semne  ale  talentului  său  literar  se  manifestaseră  încă  de  pe  băncile 
şcolilor  din  Braşov  şi  Sibiu)7.  Pe  deasupra,  era  şi  un  talentat  violonist.  Ca  o  recunoaştere 
a  meritelor  sale,  a  fost  ales  preşedintele  societăţii  „Petru  Maior”  a  studenţilor  români 
din  Budapesta5,  legând  prietenii  trainice  cu  Octavian  Goga  (care,  ulterior,  i-a  fost  naş 

A 

de  cununie),  Ion  Lapedatu,  Vasile  Moldovan  etc.  In  cadrul  discuţiilor  politice  sau 
literare  se  croiau,  deja,  planurile  de  acţiune  viitoare  contra  politicii  de  maghiarizare  şi 
în  favoarea  ameliorării  situaţiei  românilor  transilvăneni. 

Un  efect  deosebit  asupra  sa  şi  asupra  celorlalţi  studenţi  români,  a  avut-o  prezenţa, 
în  anul  1901,  Ia  Budapesta,  a  tânărului,  dar  deja  cunoscutului  istoric,  Nicolae  lorga 
care,  evocând  figura  emblematică  a  marelui  domnitor  Mihai  Viteazul,  i-a  îndrumat  la 

5  D.  Peligrad,  Em.  Budac,  op.  cit.,  p.  87,  91-92;  Mihai  Barbu,  loan  Lascu,  loan  Velica,  Marian 
Boboc,  Dicţionarul  scriitorilor  din  Vale ,  Petroşani,  1999,  p.  249-256;  Maria  Razba,  Personalităţi  hune- 
dorene  (secolele  XV -XX).  Dicţionar,  Deva,  2000,  p.  461  -  464. 

*  Mircea  Păcurariu,  Dicţionarul  teologilor  români ,  ediţia  a  11-a,  Bucureşti,  2002,  p.  451;  M. 
Razba,  op.  cit.,  p.  466-467,  M.  Barbu,  I.  Lascu,  I.  Velica,  M.  Boboc,  op.  cit.,  p.  267;  I.  Băndean,  op.  cit., 
p.  59;  I.  Bunea,  op.  cil.,  p.  262-263;  Nicolae  Neaga,  Preot  Sebastian  Stanca  (1878-1947),  în  „îndrumătorul 
pastoral1'.  Alba  lulia,  1980,  p.  212-213. 

loan  Lupaş,  ia  catafalcul  scriitorului  Sebastian  Stanca ,  în  „Telegraful  Român”,  an  XCV,  nr, 
39-40  din  23  nov.,  1947,  p.  2. 

■  1.  Bunea,  op.  cit.,  p.  262. 

continuarea  luptei  de  afirmare  a  naţiunii  române  transilvănene,  în  vederea  unirii  cu 
România.  De  altfel,  pe  marele  savant  român  îl  va  reîntâlni  în  vara  aceluiaşi  an,  în  chiar 
casa  tatălui  său  din  Petroşani9. 

A 

In  atmosfera  entuziastă,  produsă  de  trecerea  lui  Nicolae  Iorga  prin  Budapesta 
trebuie  căutat  şi  imboldul  spre  tărâmul  publicistic  al  lui  Sebastian  Stanca.  Astfel,  la  3 
octombrie  1901,  împreună  cu  studentul  Dionisie  Stoica  şi  cu  tipograful  arădean  Dimitrie 
Birăuţiu,  Sebastian  Stanca  scotea  la  tipografia  ziarului  „Peşti  Hirlap”,  primul  număr  al 
gazetei  Poporul  român ,  „pusă  -  aşa  cum  însuşi  mărturisea  -  în  serviciul  intransigenţei 
naţionale,  ca  să  contrabalanseze  gazetele  Guvernului  care  picurau  otravă  în  sufletul 
poporului  român”. 

Scopul  declarat  al  acesteia  era  „să  apere  interesele  poporului  român  fără  frică”, 
„să  lupte  în  contra  neştiinţei,  să  răspândească  lumina,  să  fie  povăţuitor  şi  sfătuitor,  să 
apere  şi  să  lupte  contra  duşmanilor  şi  să  răspândească  în  popor  lucruri  bune  şi  folosi¬ 
toare”.  Dacă  la  început  gazeta  apărea  de  două  ori  pe  săptămână,  duminica  şi  joia,  de  la 
1  ianuarie  1902,  ea  a  apărut  doar  o  dată  pe  săptămână  (duminica),  dar  în  număr  dublu 
de  pagini  şi  cu  un  tiraj  de  6000  de  exemplare10. 

Lipsa  fondurilor  începe,  însă,  să-şi  spună  cuvântul.  Girându-şi  bursa  oferită  de 
Consistoriul  ortodox  din  Sibiu,  Sebastian  Stanca  a  sprijinit  în  continuare  apariţia  gazetei, 
ba  chiar  s-a  reuşit  cumpărarea  unei  tipografii  proprii,  unde,  după  1  martie  1902,  au 
văzut  lumina  tiparului  şi  alte  câteva  gazete  mai  mici  ale  diferitelor  asociaţii  profesionale 

A 

ungureşti  din  Budapesta,  precum  şi  unele  tipărituri  ocazionale.  începând  de  la  1  iulie 
1902,  aici  a  apărut  şi  revista  Luceafărul .  Şi  cum  interesul  pentru  gazetă  creştea, 
prinzând  rădăcini  trainice  mai  ales  în  Banat  (numeroşi  învăţători  şi  chiar  ţărani  deveniseră 
membri  corespondenţi),  în  toamna  aceluiaşi  an  s-a  scos  şi  un  Calendar  pe  1903,  care 
şi-a  continuat  apariţia  până  în  anul  1917.  La  sfatul  lui  D.  Birăuţiu,  judecat  în  patru 
procese  politice,  Sebastian  Stanca  accepta,  în  anul  1904,  întabularea  la  Cartea  Funciară 
din  Budapesta  a  tipografiei,  pe  numele  său,  ca  eventualele  procese  care  ar  urma  să  nu 
poată  atinge  apariţia  gazetei  (şi  el  va  fi  acuzat  în  anul  1909  pentru  agitaţie  politică  prin 
presă,  dar  procurorii  renunţă  la  acuzaţii,  în  lipsa  martorilor  doveditori).  Abia  în  1918, 
după  moartea  lui  Birăuţiu,  o  va  reda  familiei11. 

La  14  mai  1905,  gazeta  Poporul  român  devine  ziar  politic,  „organul  oficial”  al 

A 

Partidului  Naţional  Român  (aripa  activistă),  cu  o  apariţie  de  patru  ori  pe  săptămână.  In 
1906  gazeta  chiar  a  trecut  în  proprietatea  partidului,  care  înfiinţează  acum  un  nou 
cotidian:  Lupta .  Redactor-şef  al  gazetei,  între  1  octombrie  1903  şi  aprilie  1905, 
transferat  pentru  o  perioadă  scurtă  (1  martie  1906  -  1  ianuarie  1907)  la  redacţia 
Telegrafului  Român  din  Sibiu,  Sebastian  Stanca  revine  din  nou  la  conducerea  Poporului 

9  Constantin  Pascu,  Un  cărturar  originar  din  Petroşani  intre  ctitorii  revistei  „ Luceafărul 
Sebastian  Stanca ,  în  „Sargetia”,  Deva,  nr.  XVI-XVI1,  1982-1983,  p.  660. 

10  Sebastian  Stanca,  O  gazetă  românească  in  Budapesta,  în  „Repere  sibiene.  Studii  şi  referate”, 
III,  Sibiu,  1982,  p.  343-347. 

n  Ibidem ,  p.  347-349. 

român ,  punându-şi  condeiul  în  siujba  împlinirii  idealurilor  poporului  român.  Lupta  este 
suprimată  în  anul  1909;  gazeta  Poporul  român ,  în  ciuda  dificultăţilor  financiare,  a 
apărut  în  continuare  -  de  la  1911  se  mutase  la  Arad  -  ,  până  la  191 812. 

Dar  colaborarea  la  cele  două  gazete  româneşti  -  Poporul  român  şi  Lupta  -  nu 
este  singura  activitate  în  acest  sens  a  lui  Sebastian  Stanca,  el  numărându-se  printre 
cei  doisprezece  studenţi,  întemeietori  ai  unei  alte  reprezentative  publicaţii  româneşti, 
Luceafărul  din  Budapesta.  Potrivit  afirmaţiei  des  repetate  de  întemeietorii  ei,  revista  s« 
a  născut  din  entuziasmul  tineresc  al  unui  mănunchi  de  studenţi  români  de  la  Universitatea 
din  Budapesta,  dornici  să  se  manifeste  pe  tărâm  cultural  printr-o  publicaţie  a  lor13. 

Prima  întâlnire  legată  de  realizarea  acestui  proiect  a  avut  loc  în  casa  lui  Aurel  P. 
Bănuţ;  lipsea  Octavian  C.  Tăslăuanu,  secretarul  Consulatului  general  al  României  din 
Budapesta,  care  nu  privea  cu  încredere  intenţia  acestor  studenţi  (ulterior,  prin  spiritul 
său  întreprinzător,  va  acapara  conducerea  revistei,  ridicând-o  treptat  la  nivelul  unei 
mari  publicaţii,  de  o  înaltă  ţinută)14.  Alături  de  Sebastian  Stanca,  din  proaspătul  „comitet 
redacţional”  mai  făceau  parte:  Alexandru  Ciura,  Octavian  Goga,  Ion  Lupaş,  Octavian 
Prie,  Dionisie  Stoica,  Ion  Lapedatu,  Ion  Montani,  Vasile  Moldovan,  Aurel  P.  Bănuţ, 
Gheorghe  Zăria  şi  Ion  Agârbiceanu.  Următoarea  consfătuire  va  avea  loc  în  ziua  de  10 
mai  1902  în  chiar  locuinţa  lui  Sebastian  Stanca,  din  strada  Lonyai,  nr.  Îl15. 

Primul  număr  al  revistei  a  văzut  lumina  tiparului,  în  condiţii  grafice  deosebite,  Ia 
tipografia  lui  Dimitrie  Birăuţiu  din  Budapesta,  la  1  iulie  1902,  cu  o  apariţie  bilunară. 
Săptămânal,  Sebastian  Stanca  participa  la  întrunirile  comitetului  de  redacţie,  în  cadrul 
cărora  se  discutau  şi  se  aprobau  sumarele  numerelor  viitoare.  Apariţia  noii  publicaţii  a 
fost  întâmpinată  cu  mult  entuziasm  pe  toate  meleagurile  Transilvaniei  şi  chiar  dincolo 
de  munţi.  Scrisori  de  încurajare,  însoţite  de  promisiuni  de  ajutorare  financiară,  soseau 
aproape  zilnic.  Astfel,  acţiunii  lor  s-au  alăturat  mari  nume  ale  culturii  şi  spiritualităţii 
româneşti:  Nicolae  Iorga,  Alexandru  Mocioni,  Elie  Dăianu,  Ion  Pop-Reteganul,  Vasile 
Pârvan,  Sextil  Puşcariu  etc.16 

începând  cu  anul  1903,  în  comitetul  de  redacţie  a  fost  cooptat  şi  Octavian  C. 
Tăslăuanu,  cel  care  avea  să-şi  lege  de  acum  înainte  numele  de  toate  seriile  revistei 
Luceafărul  indiferent  de  locul  apariţiei  acesteia:  Budapesta  (până  în  1906),  Sibiu 
(1907-1914)  sau  Bucureşti  (1919-1920).  Ideile  sale  inovatoare  au  produs,  însă,  în 
scurt  timp,  o  sciziune,  între  cei  demisionaţi  numărându-se  şi  Sebastian  Stanca. 

A  % 

împăcarea  va  avea  loc  la  sfârşitul  lui  iunie  1903,  la  stăruinţele  lui  Ion  Lapedatu  şi 
Ion  Lupaş17. 


12  Ibidem,  p.  350-367. 

13  Mihail  Triteanu,  Luceafărul  1902-1920.  Indice  bibliografic  analitic ,  Bucureşti,  1972,  p.  5. 

14  C.  Pascu,  op.  cit,  p.  660. 

15  Sebastian  Stanca,  Cum  am  înfiinţat  revista  „  Luceafărul  ”  la  Budapesta ,  în  „Revista  de  istorie 
şi  teorie  literară”,  tom  19,  nr.  4,  Bucureşti,  1970,  p.  647-648. 

16  Ibidem,  p.  648-649. 

17  Ibidem,  p.  649-652. 

Important  de  subliniat  este  faptul  că  în  paginile  acestei  reviste  sunt  consemnate 
primele  încercări  literare  mai  importante:  nuvelele  Jis18  şi  Cetatea  bolii]9y  studiul  intitulat 
Ceva  despre  dramă 20,  traducerea  operei  Faust2i,  de  G.  E.  Lessing,  şi  două  recenzii: 
Istoria  pedagogiei  (pentru  preparandii )n,  a  lui  P.  Pipoş,  şi  l-a  carte  a  copiilor  sau 
ABC-darul  ilustrat  pentru  clasa  I-a  primară™,  a  lui  C.  Alexandru* 

3.  ÎN  SLUJBA  BISERICII 

Anul  1907  reprezintă  un  moment  de  cotitură  în  viaţa  lui  Sebastian  Stanca. 
Cum  studenţimea  română  din  Budapesta,  grupată  în  cadrul  societăţii  „Petru  Maior”, 
se  divizase  în  două  tabere,  una  condusă  de  Ion  Duma,  cealaltă  de  Petru  Groza, 
fiecare  reclamând  controlul  asupra  gazetei  Lupta ,  Sebastian  Stanca  se  retrage  de  Ia 
Poporul  român ,  fiind  hirotonit  de  mitropolitul  Ioan  Meţianu  al  Ardealului  (1899- 
1916)  ca  preot-paroh  în  localitatea  hunedoreană  Vulcan24.  De  acum,  timp  de  patru 
decenii,  printr-o  neostenită  muncă  şi  prin  harnicul  său  condei,  s-a  pus,  trup  şi  suflet, 
în  slujba  Bisericii  străbune. 

Binecuvântat  de  Dumnezeu  cu  patru  copii:  Octavian,  Horia  (Sebastian),  Dorina 
(căsătorită  Jiteanu)  şi  Radu,  rezultaţi  din  căsătoria  cu  Maria  Muntean  din  Ocna  Sibiului, 
Sebastian  Stanca,  înconjurat  de  căldura  familiei,  şi-a  continuat  preocupările  sale  literare, 
fie  ca  scriitor,  fie  ca  şi  corespondent  la  diverse  publicaţii  româneşti:  Foaia  ilustrată  şi 
gazeta  umoristică  Cucu  ale  lui  Dimitrie  Birăuţiu,  Poporul  român  (din  191 1  la  Arad,  ca 
Foaia  poporului  român).  Calendarul  Poporului  Român ,  Nuieluşa ,  Familia  Română 
(toate  în  Budapesta),  Ţara  noastră  (Cluj),  Cosănzeana  (Sibiu),  Libertatea  (Orăştie) 
etc.  Ca  preot  la  Vulcan  (1907-1911)  şi,  ulterior,  la  Sebeş  (1911-1922),  s-a  dovedit  a  fi 
un  fidel  corespondent  al  Telegrafului  Român  şi  al  Revistei  Teologice ,  ambele  de  la 
Sibiu,  prin  articolele  sale  aducând  luminare  şi  hrană  sufletească  miilor  de  cititori25. 

Şi,  totuşi,  nori  negri  se  abat  asupra  sa  şi  a  familiei  sale.  Intrarea  României  în 
prima  conflagraţie  mondială,  în  15  august  1916,  a  silit  autorităţile  de  la  Budapesta  la 
o  puternică  acţiune  de  reprimare  a  oricăror  manifestări  cu  caracter  românesc  din 
Ardeal  şi  Banat,  vizate  fiind  publicaţiile  politico-bisericeşti,  precum  şi  intelectualitatea 
românească  (preoţi,  învăţători,  profesori).  Aproape  1 50  de  preoţi,  ortodocşi  şi  uniţi, 

18  Vis,  în  „Luceafărul”,  an  I,  nr.  2  din  15  iulie  1902,  p.  5  apud  M.  Triteanu,  op .  cit p.  90. 

19  Cetatea  bolii.  în  „Luceafărul”,  an  II,  nr.  2  din  15  ian.  1903,  p.  29-32  apud  M.  Triteanu,  op. 
cit.,  p,  90. 

20  Ceva  despre  dramă ,  în  „Luceafărul”,  an  I,  nr.  2  din  15  iul.  1902,  p.  1-2  şi  nr.  3  din  1  aug.  1902, 
p.  34-35  apud  M.  Triteanu,  op .  cit.,  p.  106. 

21  Faust  în  „Luceafărul”,  an  I,  nr,  6  din  1 5  sept.  1 902,  p.  93-94  apud  M.  Triteanu,  op.  cit.,  p.  102. 

22  Istoria  pedagogiei  (pentru  preparandii).  în  „Luceafărul”,  an  I,  nr.  8  din  15  oct.  1902,  p.  127- 
128  apud  M.  Triteanu,  op.  cit.,  p.  213. 

23  l-a  carte  a  copiilor  sau  ABC-darul  ilustrat  pentru  clasa  l-a  primară,  în  „Luceafărul”,  an  I,  nr. 
9-10  din  15  nov.  1902,  p.  159-160  apud  M.  Triteanu,  op.  cit.,  p.  213. 

24  Sebastian  Stanca,  O  gazetă  românească...,  p.  357-358. 

25  N.  Neaga,  op.  cit.,  p.  212;  Sebastian  Stanca,  op.  cit.,  p.  359-362. 

au  fost  aruncaţi  în  închisorile  din  Cluj,  Târgu-Mureş,  Odorhei,  Oradea,  Timişoara, 
Caransebeş,  Seghedin,  Vâcs  etc.  Peste  200  de  preoţi  au  fost  deportaţi  în  judeţul 
Şopron  din  vestul  Ungariei,  în  Zombor  sau  Becicherecul  Mare  din  nordul  Serbiei 
actuale;  alţi  peste  o  sută  de  preoţi  români  au  fost  nevoiţi  să  se  retragă  în  vechea 
Românie.  Cei  deportaţi  au  trăit  în  cea  mai  cruntă  mizerie,  fixându-Ii-se  domiciliul 
forţat;  mulţi  şi-au  găsit  aici  sfârşitul.  Acuza  principală:  „trădare  de  patrie”  sau  „spionaj 
în  favoarea  României”26. 

De  prigoana  maghiară  nu  a  scăpat  nici  familia  Stanca.  în  noaptea  de  15/16 
august  1916,  preotul  Sebastian  Stanca  a  fost  arestat  Ia  Sebeş,  trimis  la  Sibiu  şi,  după 
o  anchetă  sumară,  în  orăşelul  Ruszt  din  Ungaria.  „Suntem  trataţi  ca  cei  mai  urgisiţi 
făcători  de  rele,  expuşi  intenţionat  la  mizerii  şi  umilinţe.  Suferinţa  noastră  le  oferă 
prilej  de  plăcere  şi  satisfacţie,  iar  izolarea  noastră  intelectuală  şi  culturală  e  anume 
aleasă  ca  să  ne  tortureze”.  Astfel  rememora  Sebastian  Stanca  greaua  situaţie  a  sa  şi  a 
altor  intelectuali  ardeleni.  Revine  în  Transilvania  abia  la  17  februarie  1917. 


Cu  puţin  timp  în  urmă,  ia  24  decembrie  1916,  din  cauza  tratamentului  inuman  la 
care  fusese  supus  -  este  obligat  de  autorităţile  maghiare  să  facă  un  drum  până  la 
Sebeş  pe  jos;  aici  îşi  pierde  definitiv  vederea  -  trecuse  la  cele  veşnice  şi  tatăl  său, 
preotul  Avram  Stanca  din  Petroşani27. 

Dar  clipa  de  glorie  a  transilvănenilor  se  apropia,  momentul  „1  Decembrie  1918” 
reprezentând  încununarea  tuturor  eforturilor  de  veacuri  ale  românilor.  Intre  sutele  de 
preoţi  prezenţi28  la  marele  eveniment  de  la  Alba  Iulia  s-a  aflat  şi  pr.  dr.  Sebastian 
Stanca,  importanţa  măreţului  act  istoric  înfăptuit  fiind  subliniată  de  el  într-un  număr 
jubiliar  al  „Telegrafului  Român”  din  decembrie  194329. 

în  anul  1 9 1 9,  în  şedinţa  Consistoriului  Arhidiecezan  de  la  Sibiu,  din  1 6  februarie, 
asesorul  Nicolae  Ivan  propunea  începerea  demersurilor  către  Consiliul  Dirigent  al 
Transilvaniei  în  vederea  reînfiinţării  Episcopiei  Clujului.  Recunoscut  de  Consiliul  Dirigent, 
proaspătul  Consistoriu  de  la  Cluj,  înfiinţat  la  1  octombrie  1919,  compus  din  27  de 
membri,  în  frunte  cu  Nicolae  Ivan  ca  preşedinte,  a  şi  început  activitatea  în  acest  sens. 
Din  comisia  trimisă  iniţial  aici,  alături  de  Nicolae  Ivan,  făceau  parte  şi  Sebastian  Stanca, 
Pompei  Moruşca  şi  Virgil  Nistor  (ultimii  doi,  viitori  ierarhi).  Strădania  tuturor  a  fost 
încununată  la  8  mai  192 1  prin  reînfiinţarea  Episcopiei  Vadului,  Feleacului  şi  Clujului30. 

Ca  o  recunoaştere  a  meritelor  sale,  în  anul  1922,  pr.  dr.  Sebastian  Stanca  este 
ales,  cu  unanimitate  de  voturi,  consilier  referent  al  secţiei  bisericeşti  a  nou  înfiinţatei 
Episcopii,  unde,  dând  dovadă  de  bun  chivemisitor,  va  activa  cu  multă  dăruire  sub 
episcopii  Nicolae  Ivan  (1921-1936)  şi  Nicolae  Colan  (1936-1957),  până  la  30  august 


26  Mircea  Păcurariu,  Istoria  Bisericii  Ortodoxe  Române ,  ediţia  a  ll-a,  voi.  MI,  E1BMBOR,  Bucureşti» 
1997,  p.  380-382. 

27  D.  Peligrad,  Em.  Budac,  op .  c/7.,  p.  89;  I.  Băndean,  op.  cit .,  p.  63-64. 

28  M  Păcurariu,  op.  c\t.y  p.  382-385. 

2 9  D.  Peligrad,  Em.  Budac,  op.  cit.,  p.  89. 

30 1.  Băndean,  op.  c/7.,  p.  67  . 

1940.  Ca  urmare  a  odiosului  „Diktat”  s-a  refugiat  cu  familia  la  Sibiu,  de  unde,  prin 
numeroase  deplasări,  sprijină  organizarea  noului  vicariat  de  Alba.  Pe  aceeaşi  linie  se 
înscriseseră  şi  eforturile  sale  de  organizare  a  proaspetei  Eparhii  a  Maramureşului31. 

Ca  preşedinte  al  Asociaţiei  „Andrei  Şaguna”  a  clerului  transilvănean  -  secţia  Cluj 
a  luat  parte  activ  la  şedinţele  corului  şi  ale  „Societăţii  Femeilor  Ortodoxe”  din  Cluj. 
A  fost  un  apropiat  colaborator  şi  prim-sfetnic  al  episcopului  Nicolae  Ivan;  de  asemenea, 
locţiitor  al  scaunului  episcopal  vacant  în  anul  1936  şi  reprezentant  al  Eparhiei  Clujului 
la  Congresul  Naţional  Bisericesc,  în  calitate  de  deputat32. 

Urmându-şi  vechea  chemare,  din  iniţiativa  şi  cu  sprijinul  său,  la  10  octombrie 
1919,  apărea,  în  tipografia  Episcopiei  Clujului,  primul  număr  al  Foii  bisericeşti.  Acest 
prim  pas  a  fost  urmat,  începând  cu  data  de  1  septembrie  1923,  de  apariţia  organului 
oficial  al  Eparhiei  Vadului,  Feleacului  şi  Clujului -Renaşterea-,  în  paginile  căruia  se 
regăseşte  adesea  condeiului  omului  de  litere  Sebastian  Stanca. 

Pe  aceeaşi  linie  culturală  se  cuvin  a  fi  menţionate  intervenţia  sa  la  Ministerul  de 
Interne  pentru  cedarea  gratuită  din  partea  Primăriei  Clujului  a  spaţiului  construcţiei 
viitoarei  catedrale,  precum  şi  înfiinţarea  Muzeului  Eparhial  de  antichităţi  religioase,  cu 
obiecte  dăruite,  în  cea  mai  mare  parte,  de  către  el  însuşi.  Bun  orator,  dublat  de  un 
sensibil  spirit  critic,  Sebastian  Stanca  a  rămas  în  memoria  contemporanilor  nu  doar 
ca  un  desăvârşit  predicator,  ci  şi  ca  un  neostenit  cercetător,  dovadă  numeroasele  sale 
conferinţe  cu  caracter  religios  şi  istoric  susţinute.  Şi  tot  lui  i  se  datorează  înfiinţarea 
unor  cercuri  religioase  pe  protopopiate33. 

Prestigios  aşezământ  cultural,  propunându-şi  ca  suprem  ţel  „cultivarea  poporului 
român,  conservarea  şi  dezvoltarea  dulcei  noastre  limbi  strămoşeşti”,  „ASTRA”  a  cooptat 
în  cadrul  secţiunii  ei  istorice  şi  pe  dr.  Sebastian  Stanca,  care  a  participat  cu  asiduitate 
la  toate  întrunirile  ei  lunare,  făcând  bogate  „comunicări,  întemeiate  pe  material  docu¬ 
mentar  proaspăt”.  Astfel,  între  1 9 1 1  şi  1 92 1 ,  a  fost  secretar  al  despărţământului  Sebeş, 
iar  între  1913  şi  1928  membru  în  comitetul  judeţean  al  despărţământului  Cluj  al  „Aso¬ 
ciaţiei”  şi  corespondent  al  „Astrei”  în  cadrul  secţiei  şcolare.  De  aceea,  pentru  toate 
meritele  sale  bisericeşti,  cetăţeneşti  şi  culturale  a  fost  hirotesit  protopop  stavrofor  şi  a 
obţinut  decoraţiile: , .Răsplata  muncii  pentru  Biserică”  -  cl.  I  şi  „Coroana  României”  în 
grad  de  cavaler34. 

4.  DIN  NOU  PE  TĂRÂMUL  LITERELOR 

'  Deşi  preocupările  sale  ulterioare  l-au  îndepărtat  de  literatură,  totuşi,  Sebastian 
Stanca  a  continuat  să  scrie  proză  scurtă,  precum  şi  piese  de  teatru  originale  ori  prelucrate 
din  literatura  germană,  din  care  a  tradus  cu  talent  multe  pagini.  între  lucrările  sale  în 
volum  trebuie  amintite:  începutul  dramei  umane  (Sibiu,  1 903),  Pastelele  lui  Alecsandri 


3)  \&sile  Sava,  f  Dr,  Sebastian  Stanca ,  în  „Renaşterea”  Cluj,  an  XXV,  nr.  46-47  din  23  nov.  1947,  p.  1  -2, 
33  I.  Bândean,  op,  cit,,  p.  67. 

33  Ibidem ,  p.  68. 

34  N,  Neaga,  op.  cit.t  p.  213.  '  •  1 

(Sibiu,  1906),  Lazăr  diacul.  O  întâmplare  adevărată  (Bucureşti,  1923),  Fiul  cantoni¬ 
erului  şi  alte  novele  (Bucureşti,  1925),  Greva  şi  alte  povestiri  (Arad,  1926),  drama 
Sergentul.  Episod  din  luptele  de  lângă  Jiu  şi  pasul  Surduc  la  începutul  lui  septembrie 
1916 .  Dramă  într-un  act  (Arad,  1926),  comediile  Pribegii.  Comedie  din  viaţa 
meseriaşilor,  în  două  acte.  Localizare  după  I.  Nestroy  (Sibiu,  1910),  Bucătăreasa . 
Comedie  într-un  act  (Braşov,  1911),  Lege  nouă .  Comedie  într-un  act  (Sibiu,  1933), 
traducerea  Apis  şi  Este ,  de  Bruno  Brehm  (Bucureşti,  1942)  etc.  Alte  lucrări  au  rămas 
în  manuscris;  s-au  păstrat  versuri  originale,  o  monografie  a  localităţii  natale,  precum 
şi  un  număr  mare  de  traduceri  din  autorii  germani:  Schiller,  Goethe,  Komer,  Uhland, 
Giebel,  Heine,  Amdt  etc.35 

In  privinţa  monografiei  Petroşaniului,  aceasta  a  văzut  lumina  tiparului,  inte¬ 
gral,  abia  în  anul  199636,  deşi,  în  1971,  Constantin  Pascu  publicase  câteva  fragmente 
din  aceasta  în  ziarul  Steagul  roşu  din  Petroşani37.  Valoarea  excepţională  a  lucrării 
reiese  din  recomandarea  spre  premiere  a  Academiei  Române,  făcută  de  istoricul 
clujean  Alexandru  Lapedatu  în  şedinţa  înaltului  for  academic  din  29  mai  1933:  „Din 
citirea  acestui  manuscris,  autorul  se  vede  a  fi  un  om  cu  bogate  şi  temeinice 
informaţiuni  asupra  localităţii  şi  a  regiunii  căreia  acesta  (îi)  aparţine,  informaţiuni 
culese  nu  numai  din  cărţi,  ci  şi  din  conştiinţa  directă  şi  intuiţia  proprie  a  locurilor, 
oamenilor  şi  împrejurimilor  de  care  se  va  ocupa”.  Referatul  mai  reliefa  „expunerea 
(...)  limpede  şi  curgătoare  care  trădează  pe  omul  deprins  cu  meşteşugul  scrisului 
literar”38.  Şi  tot  ca  o  recunoaştere  a  importanţei  acestei  monografii  este  şi  reproducerea 
unei  părţi  a  descoperirilor  descrise  în  ea  de  către  prestigioasa  revistă  istorică  clujeană 
Acta  Musei  Napocensis ,  într-un  articol  intitulat  Descoperiri  arheologice  şi  numis¬ 
matice  la  Petroşeni39. 

Se  cuvine  a  fi  arătată  aici  şi  o  altă  latură  a  activităţii  literare  a  lui  Sebastian 
Stanca  şi  anume  aceea  de  traducător  de  librete  de  operă  şi  operetă,  într-o  vreme  când 
la  Cluj  se  puneau  bazele  teatrului  muzical  în  limba  română.  El  a  tradus  şi  adaptat  în 
versuri  1 1  astfel  de  librete,  mai  importante  fiind  cele  ale  lucrărilor  Lucia  de  Lamermoor 
de  Donizetti,  Frumoasa  Elena  de  Offenbach,  Romeo  şi  Julieta  de  Gounod,  Freischutz 
de  Weber  şi  Vânzătorul  de  păsări  de  Zel  Ier40. 


35  M.  Păcurariu,  Dicţionarul  teologilor  români...,  p.  451-452;  M.  Razba,  op.  cit.,  p.  468;  I. 
Lupaş,  op.  cit.,  p.  3;  N.  Neaga,  op.  cit.,  p.  212-213;  C.  Pascu,  op.  cit.,  p.  663;  I.  Băndean,  op.  cit.,  p.  59- 
60;  i.  Bunea,  op.  cit.,  p.  263-264;  D.  Peligrad,  Em.  Budac,  op.  cit.,  p.  90-9 1 ;  M.  Barbu,  I.  Lascu,  I.  Velica, 
M.  Boboc,  op.  cit.,  p.  270-271. 

36  Sebastian  Stanca,  Monografia  istorico-geograficâ  a  localităţii  Petroşeni,  Petroşani,  1996  (97  p  ). 

37  C.  Pascu,  op.  cit.,  p.  663. 

3R  Referatul,  preluat  din  Analele  Academiei  Române  „Secţia  istorică  ”,  III,  1932-1933,  p.  99- 
101,  este  reprodus,  ca  prefaţă,  sub  titlul  Raportul  d-l  Alexandru  Lapedatu  in  şedinţa  Academiei  Române 
din  29  mai  1933  asupra  acestei  monografii ,  în  Monografia  istorico-geograficâ ... ,  p.  5-6. 

w  Sebastian  Stanca,  Descoperiri  arheologice  si  numismatice  la  Petroşeni ,  în  rev.  „Acta  Musei 
Napocensis",  nr.  IX,  1972,  p.  385-386. 

40  C.  Pascu,  op.  cit.,  p.  663. 

Dar  contribuţia  sa  cea  mai  importantă  pe  tărâm  literar  rămâne  cea  istorico-teo- 
logică41,  drept  pentru  care,  pe  bună  dreptate,  numele  său  figurează  printre  acelea  ale 
marilor'oameni  de  cultură  pe  care  i-a  dat  Biserica  noastră  strămoşească.  De  aceea,  prezenţa 
bio-bibliografiei  sale  în  Dicţionarul  teologilor  români 42  nu  este  deloc  întâmplătoare. 

în  domeniul  Dreptului  bisericesc  şi  laic  a  publicat  o  serie  de  articole  în  Telegraful 
Român ,  Renaşterea  şi  calendarul  Poporul  Român :  Ceva  despre  organizarea  ţării 
noastre A3,  Problema  votului44.  Valoarea  religioasă ,  culturală  şi  economică  a  organizaţiei 
noastre  bisericeşti 4S,  Preoţia  şi  politica 46 ,  îndreptarea  calendarului 41  etc. 

în  cel  al  Teologiei  practice,  Sebastian  Stanca  a  publicat  câteva  lucrări  în  volum 
-  Pocăiţii  Studiu  pentru  combaterea  sectei  pocăiţilor  (Sibiu,  1913),  Ziua  învierii 
(Sibiu,  1913),  Pâinea  vieţii  Carte  de  rugăciuni  pentru  toţi  creştinii  (Cluj,  1931), 
Lege  nouă  (Sibiu,  1933)  -,  precum  şi  numeroase  articole  de  interes  practic  misionar, 
predici  etc.,  majoritatea  în  Renaşterea  de  la  Cluj48. 

Ceea  ce  defineşte  însă  cel  mai  mult  personalitatea  lui  Sebastian  Stanca  este 
domeniul  cercetării  istorice  şi,  mai  ales,  acela  al  istoriei  Bisericii  transilvănene.  Colec¬ 
ţionar  de  cărţi  vechi  şi  de  felurite  documente  istorice,  el  s-a  dovedit  a  fi  nu  doar 
conştiincios,  dar  mai  ales  imparţial  în  interpretarea  sensului  acestora49,  aria  sa  de 
investigaţii  istorice  cuprinzând  aspecte  legate  de  propaganda  uniată  în  Munţii  Apuseni, 
starea  religios-morală  şi  materială  a  clerului  ortodox  din  Transilvania,  precum  şi  con¬ 
tribuţia  acestuia  la  marile  frământări  politice  din  ultimele  veacuri. 

Aspecte  ale  prozelitismului  uniat  au  fost  obiectiv  surprinse  în  monografia  intitulată 
Propaganda  uniată  în  Munţii  Apuseni50,  precum  şi  într-o  serie  de  articole  din  Revista 
Teologică  de  la  Sibiu,  purtând  acelaşi  titlu,  bazate  pe  un  bogat  suport  documentar. 
Clerici  şi  credincioşi  din  satele  Certege,  Peleş,  Cărpiniş,  Ponorel,  Roşia,  Sohodol  etc.51 
(toate  în  jud.  Alba)  au  luptat  ani  de-a  rândul  contra  încercărilor  de  deznaţionalizare 
prin  Biserica  Unită  a  autorităţilor  austriece,  riposta  ortodoxă  dejucând  toate  planurile 
protopopului  greco-catolic  de  Bistra,  Alexandru  Sterca-Şuluţiu  (mitropolit  de  Blaj  între 
anii  1855  şi  1867). 


41  Mircea  Păcurariu,  Istoriografia  Bisericii  româneşti  din  Transilvania,  în  voi.  „Contribuţii 
transilvănene  la  Teologia  ortodoxă”.  Sibiu,  1988,  p.  90. 

42  Idem,  Dicţionarul  teologilor  români p.  451-452. 

45  Sebastian  Stanca,  Ceva  despre  organizarea  ţârii  noastre ,  în  „Poporul  român”,  1923,  p.  142. 

44  Idem,  Problema  votului ,  în  „Poporul  român”,  1923,  p.  170. 

45  Idem,  Valoarea  religioasă,  culturală  şi  economică  a  organizaţiei  noastre  bisericeşti,  în 
„Telegraful  Român”,  Sibiu,  an  LXXXII,  1934,  nr.  16,  p.  11. 

46  Idem,  Preoţia  şi  politica ,  în  „Renaşterea”,  Cluj,  an  IV,  1926,  p,  48.  *  • 

r  47  Idem,  îndreptarea  calendarului ,  în  „Renaşterea”,  Cluj,  an  II,  1924,  p.  50. 

41  M.  Păcurariu,  op,  cit.,  p.  451;  N.  Neaga,  op.  cit.,  p.  213;  I.  Băndean,  op.  cit.,  p.  60. 

49  I.  Lupaş,  op.  cit.,  p.  3. 

50  Sebastian  Stanca,  Propaganda  uniaţiei  în  Munţii  Apuseni ,  Sibiu,  1913. 

51  Idem,  Propaganda  uniaţiei  în  Munţii  Apuseni ,  în  „Revista  Teologică”,  Sibiu,  an  XXVII,  1937, 
nr.  6,  p.  213-218  şi  nr.  7-8,  p.  269-272;  an  XXV»,  1938,  nr.  7-8,  p.  336-340;  an  XXIX,  1939,  nr.  10- 
11,  p.  412-422. 

La  instigaţiiie  aceloraşi  uniţi,  începând  cu  a  doua  jumătate  a  secolului  al  XVIILlea, 
animozităţile  dintre  români  şi  saşi  au  început  să  ia  amploare.  Pe  baza  unui  bogat  ma¬ 
terial  documentar,  Sebastian  Stanca  redă  fragmente  din  lupta  românilor  sebeşeni  cu 
municipalitatea  săsească52,  prilejuite,  în  special,  de  refuzul  autorităţilor  de  a  acorda 
ajutor  bănesc  din  „cassa  allodială”  a  oraşului  pentru  construirea  unei  biserici  ortodoxe 
(cea  veche  fusese  cedată,  în  mod  abuziv,  uniţilor)53.  Mesagerul  acestor  doleanţe  ale 
românilor  s-a  făcut  episcopul  ortodox  Vasile  Moga  (1810-1 845),  personalitate  marcantă 
a  primei  jumătăţi  a  secolului  al  XIX-lea54,  în  ciuda  numeroaselor  voci  critice  la  adresa 
sa.  Ceea  ce  nu  a  reuşit  marele  ierarh,  a  transpus  în  faptă  nepotul  său,  profesorul  Ioan 
Moga  (1790-1856)55. 

Cum  evenimentele  de  tristă  amintire  ale  primei  conflagraţii  mondiale  încă  îi  mai 
stăruiau  în  minte,  Sebastian  Stanca  a  hotărât  ca,  într-o  lucrare  monumentală,  să  dezvă¬ 
luie  adevăratul  tribut  de  sânge  al  preoţimii  române  ardelene  dat  pe  altarul  luptei  pentru 
libertate  şi  unitate  naţională.  Astfel,  într-o  lucrare  de  referinţă  în  istoriografia  românească. 
Contribuţia  preoţ  imii  române  clin  Ardeal  la  războiul  pentru  întregirea  neamului  (1916- 
1919),  prezintă  biografiile  a  92  de  preoţi  internaţi  sau  închişi  la  Cluj,  Târgu-Mureş, 
Odorhei,  Seghedin  sau  Şopron,  precum  şi  o  listă  a  altor  aproximativ  120  de  clerici  care 
au  avut  aceeaşi  soartă,  din  unica  vina  de-a  fi  fost  bravi  români.  Evenimentele  sunt 
relatate  cu  o  şi  mai  mare  acurateţe  întrucât  însuşi  luase  parte  la  calvarul  deportării56. 
Acelaşi  tablou  al  statorniciei  slujitorilor  altarelor  în  apărarea  credinţei  şi  în  lupta  pentru 
neatârnare  este  surprins  de  către  Sebastian  Stanca  şi  în  conferinţa  intitulată:  Carmen 
saeculare.  Preoţimea  română  din  Ardeal  în  slujba  idealului  naţional ,  ţinută  la  6  martie 
1927  la  Universitatea  din  Cluj,  în  cadrul  unui  ciclu  de  conferinţe  a  „Societăţii  Ortodoxe 
Naţionale  a  femeilor  române”.  în  acelaşi  an  lucrarea  a  apărut  şi  în  volum57. 

A 

In  anul  1 930,  Sebastian  Stanca  a  întocmit  o  lucrare  omagială  închinată  împlinirii 
unui  deceniu  de  la  reînfiinţarea  Episcopiei  Vadului,  Feleacului  şi  Clujului,  eveniment  în 

A 

care  a  fost  direct  implicat.  In  ea  încerca  să  demonstreze  că  nou-înfiinţata  Episcopie 
nu  este  altceva  decât  continuatoarea  peste  veacuri  a  mai  vechilor  Eparhii  de  Vad, 
Feleac,  Geoagiu  şi  Maramureş58.  Istoriografia  bisericească  actuală  a  corectat  însă 
unele  afirmaţii  din  amintita  lucrare,  în  sensul  că  mănăstirea  Geoagiul  de  Sus  (jud. 


52  Idem,  Pagini  din  luptele  românilor  de  pe  pământul  crăesc ,  în  voi.  „Fraţilor  Alexandru  şi  Ion 
Lapedatur,  Bucureşti,  1936,  p.  829-836. 

53  Idem,  Biserica  ortodoxă  din  Sebeş,  Cluj,  1928,  (35  p). 

54  Idem,  Viaţa  şi  activitatea  lui  Vasile  Moga,  /  774-1845 ,  Cluj,  1939  ( 1 25  p);  Idem ,  O  sută  de  ani 
de  la  moartea  Episcopului  V  Moga ,  în  „Telegraful  Român”,  Sibiu,  an  XCIII,  1945,  nr.  42-43,  p.  2-3. 

55  Idem,  Ioan  Moga  -  Teologul ,  în  voi.  „Omagiu  lui  loan  Lupaş”,  Bucureşti,  1943,  p.  818-825. 
3-  Idem,  Contribuţia  preoţimii  române  din  Ardeal  la  războiul  pentru  întregirea  neamului  (1916- 

1919),  Cluj,  1925  (179  p). 

57  Idem,  Carmen  saeculare.  Preoţimea  românească  din  Ardeal  în  slujba  idealului  naţional , 
Cluj,  1927  (20  p.). 

58  Idem,  Episcopia  ortodoxă  română  a  Vadului,  Feleacului  şi  Clujului .  1919-1929 ,  Cluj,  1930 
(165  p.). 

Alba)  nu  a  fost  sediul  unei  simple  Episcopii  -  după  unii,  al  unui  episcop-egumen  - ,  ci 
reşedinţa  provizorie  a  mitropoliţilor  Transilvaniei:  Hristofor  I  ( 1 557- 1 560),  Sava  ( 1 560- 
1561)  şi  Gheorghe  (1561-1562).  Cu  atât  mai  mult  Feleacul  nu  fusese  sediul  unei 
Episcopii  oarecare,  căci  aici  îşi  stabiliseră  sediul,  pentru  aproximativ  şapte  decenii, 
mitropoliţii  ortodocşi  români  ai  Transilvaniei5*.  Lucrarea  se  distinge,  însă,  prin  pre¬ 
zentarea  detaliată  a  alegerii  primului  episcop,  a  organizării  şi  a  funcţionarilor  Epis¬ 
copiei,  a  tipografiei  şi  a  gazetei  oficiale  Renaşterea ,  precum  şi  a  instituţiilor  sale  (Aca¬ 
demia  teologică,  şcolile  confesionale). 

La  aceste  lucrări  se  adaugă  două  importante  monografii  dedicate  unor  lăcaşuri 
de  cult  şi  de  cultură:  mănăstirea  Râmeţ,  (jud.  Alba)60  şi  biserica  ortodoxă  din  Cluj61, 
precum  şi  alte  câteva  studii  şi  articole  istorice  legate  fie  de  semnalarea  unui  important 
număr  de  antimise62  şi  cărţi  vechi  bisericeşti63,  dovadă  a  conştiinţei  unităţii  de  credinţă 
şi  de  neam  a  românilor,  fie  de  evocarea  unor  personalităţi  implicate  în  lupta  pentru 
apărarea  Ortodoxiei  transilvănene64. 

Precum  aminteam,  Sebastian  Stanca  a  desfăşurat  şi  o  rodnica  activitate  de  confe¬ 
renţiar,  în  cadrul  acţiunilor  organizate  sub  egida  „Astrei”  mai  ales.  între  subiectele  pe 
care  le-a  abordat,  aducând  preţioase  contribuţii  personale,  se  numără  cele  referitoare 
la  prezenţa  lui  Mihai  Viteazul  în  Alba  Iulia  şi  a  lui  Gheorghe  Lazăr  la  Sibiu,  la  viaţa  şi 
opera  lui  George  Dima,  Ciprian  Porumbescu  etc.,  la  istoria  localităţilor  Petroşani  şi 
Pianul  Românesc,  a  despărţământului  „Astrei”  de  la  Sebeş-Alba  etc.65 

Ultimul  studiu  ieşit  din  neostenitul  său  condei  a  fost  Poezia  religioasă 66f  apărut 
postum,  întocmit  în  timpul  grelelor  lui  suferinţe  de  dinainte  de  moarte.  Deodată  cu  el 
dispărea  şi  iniţiativa  întocmirii  unui  Almanah  în  care  să  fie  cuprinse  exhaustiv  date 
referitoare  la  monografiile  tuturor  parohiilor  şi  a  bio-bibiiografiilor  slujitorilor  acestora 
de  pe  întreg  cuprinsul  Eparhiei  Clujului67.  Consiliul  episcopal  a  decis,  într-o  şedinţă 
ţinută  la  fostul  Vicariat  din  Alba  Iulia,  să-i  publice,  încă  din  timpul  vieţii,  un  volum  de 
Opere  complete.  Dacă  iniţiativa  s-ar  fi  şi  materializat,  Sebastian  Stanca  ar  fi  avut 
marea  onoare  de  a  fi  primul  scriitor  român  din  Transilvania  învrednicit  cu  privilegiul 
de  a-şi  vedea  strânse  într-un  singur  mănunchi  toate  studiile  şi  contribuţiile  lui  risipite, 
cu  atâta  dărnicie,  prin  zeci  de  broşuri  şi  prin  nenumărate  coloane  de  ziare  şi  reviste68. 


59  M.  Păcurariu,  Istoria  Bisericii  Ortodoxe  Române...,  voi.  I,  p.  296-299,  499.  ’  *J  • 

60  Sebastian  Stanca,  Mănăstirea  de  la  Râpa  Râmeţului ,  Cluj,  1936. 

ftl  Idem,  Biserica  Ortodoxă  din  Cluj  -  o  pagină  din  trecutul  ei.  Cluj  (fără  dată). 

Idem,  Graiul  Antimiselor,  în  voi.  „Omagiu  înalt  Prea  Sfinţiei  Sale  Dr.  N.  Bălan,  mitropolitul 
Ardealului  (la  20  de  ani  de  arhipăstorire)”.  Sibiu,  1940,  p.  722. 

63  Idem,  Colportajul  vechilor  cărţi  bisericeşti ,  în  „Revista  Teologică”,  Sibiu,  an  XXXIV,  1 944,  nr. 
3-4,  p.  204-208;  vezi  şi  Idem,  Pricină  pentru  o  carte  bisericească:  Soborul  vlădicului  Varlaam  la  1689 , 
în  „Revista  Teologică”,  Sibiu,  an  XX,  1930,  nr.  1-2,  p.  83-86. 

64  Idem,  Pater  lani  din  Alba  Iulia ,  în  „Revista  Teologică”,  Sibiu,  an  XXXII,  1942,  nr.  1-2,  p.  103-108. 
*5  M.  Păcurariu,  Dicţionarul  teologilor  români...,  p.  451;  M.  Razba,  op.  cit.,  p.  467. 

66  Sebastian  Stanca,  „Poezia  religioasă”  în  Rev  Teol.,  Sibiu,  an  XXXVII,  1947,  nr.7-10,  p.  309-316. 

67  f  Dr.  Sebastian  Stanca  (Necrolog),  în  „Renaşterea”,  Cluj,  an  XXV,  nr.46-47  din  23  nov.  1947,  p.  2. 
**  I.  Lupaş,  op.  cit.  p.  3. 

5.  SFÂRŞIT  DE  DRUM 

în  dimineaţa  zilei  de  duminică,  9  noiembrie  1947,  după  o  lungă  şi  grea  suferinţă, 
trecea  la  cele  veşnice  cel  caracterizat  de  contemporani  ca  fiind  un  „neobosit  mânuitor  al 
condeiului’',  „de  o  sobrietate  şi  un  calm  desăvârşit,  plin  de  răspunderea  chemării  căreia 
i  s-a  dedicat”,  „cu  un  suflet  nobil  şi  o  inimă  largă,  încălzindu-i  pe  toţi  care  veneau  în 
contact  cu  el”,  preotul,  publicistul,  istoricul,  dr.  Sebastian  Stanca.  După  rânduita 
priveghere,  în  data  de  1 1  noiembrie  1 947,  în  prezenţa  familiei  îndurerate  şi  a  unei  asistenţe 
alese,  în  catedrala  ortodoxă  mitropolitană  din  Sibiu  a  avut  loc  slujba  prohodului,  oficiată 
de  un  sobor  de  preoţi,  în  frunte  cu  arhierul-vicar  Teodor  Scorobeţ.  în  cuvântările 
funebrale  rostite  acum  de  către  Teodor  Răşinăreanul,  prof.  dr.  loan  Lupaş  şi  pr.  consilier 
Pavel  Şendrea  de  la  Cluj  s-a  evocat  memoria  preotului  şi  omului  de  litere  care  a  fost 
Sebastian  Stanca.  Rămăşiţele  sale  pământeşti  au  fost  aşezate,  spre  veşnică  odihnă,  în 
cimitirul  central  din  Sibiu69. 

6.  CONTINUATORI 

înclinaţiile  sale  literare  s-au  transmis  celor  doi  fii:  Radu  şi  Horia  Stanca.  Poet, 
dramaturg  şi  regizor,  redactor  al  revistelor  Măiney  Symposion,  Curţile  dorului  şi 
Naţiunea  română ,  Radu  Stanca  (1920-1962)  a  fost,  pe  rând,  asistentul  lui  Lucian 
Blaga  la  catedra  de  Filosofie  a  culturii  (1943-1945),  profesor  de  Estetica  teatrului  la 
Conservatorul  popular  din  Sibiu  (1945-1949),  mentor  şi  membru  marcant  al  Cercului 
literar  de  la  Sibiu,  actor  ( 1 947- 1 948),  prim-regizor  al  teatrului  sibian  ( 1 949- 1 96 1 )  şi  al 
Teatrului  Naţional  din  Cluj  (1961-1962).  A  pus  în  scenă  O  scrisoare  pierdută ,  D  *ale 
carnavalului ,  Hagi-Tudose ,  Suflete  tari ,  Gaiţele ,  Steaua  fără  nume ,  Hangiţa ,  Maria 
Stuart ,  Casa  inimilor  sfărâmate ,  Trei  surori ,  Unchiul  Vania  ş.a.  Poet  neoromantic  şi 
teoretician  al  Resurecţiei  baladei  (1945),  a  rămas  un  nume  de  referinţă  în  literatura 
română  postbelică  graţie  operelor  sale  (majoritatea  publicate  postum):  Problema  cititului 
(Sibiu,  1943),  Ştefan  Braborescu  (Bucureşti,  1965),  Versuri  (Bucureşti,  1966),  Teatru 
(Bucureşti,  1968),  Acvariu  (Cluj,  1 97  l), Poezii  (Bucureşti,  1973),  Un  roman  epistolar 
(Bucureşti,  1978)70. 

Un  alt  fiu,  Horia  Sebastian  Stanca  (1909-2002),  urmând  aceeaşi  vocaţie  de  fa¬ 
milie,  s-a  distins  în  peisajul  literar  autohton  ca  memorialist,  cronicar  dramatic  şi 
traducător.  Pentru  întreaga  sa  activitate  anterioară  -  colaborator  al  revistelor  Symposion , 
Gând  românesc ,  Viaţa  Românească ,  Transilvania,  Naţiunea  română ,  Tribuna ,  Steaua 
etc.,  avocat  la  baroul  din  Cluj,  jurisconsult  la  cartelul  „Comerţul  zahărului”  din  Bucu- 

69  f  îconom  stavrofor  Dr.  Sebastian  Stanca  (Necrolog),  în  „Biserica  Ortodoxă  Română”,  an. 
LXV,  1947,  nr.  10-12,  p.  392-394;  f  Dr  Sebastian  Stanca  (Necrolog)...,  p.  2;  I.  Lupaş,  op.  cit.,  p.  2-3; 
V.  Sava,  op.  cit.,  p.  1 . 

70  Marian  Popa,  Dicţionar  de  literatură  română  contemporană,  ediţia  a  Il-a,  Bucureşti,  1977,  p. 
518-519;  Mircea  Zaciu,  Marian  Papahagi,  Aurel  Sasu,  Dicţionar  esenţial  al  scriitorilor  români ,  Bucureşti, 
2000,  p.  781-783;  vezi  şi  Idem,  Dicţionarul  scriitorilor  români ,  voi.  IV,  Bucureşti,  2002,  p.  337-340;  M. 
Barbu,  I.  Lascu,  I.  Velica,  M.  Boboc,  op.  cit.,  p.  260-266;  D.  Peligrad,  Em.  Budac,  op.  cit.,  p.  92-93  ş.a. 

reşti,  ofiţer  de  artilerie  pe  fronturile  de  la  Odessa  şi  din  Crimeea,  ataşat  de  presă  şi 
secretar  cultural  la  Legaţia  Română  din  Berlin,  funcţionar  în  Ministerul  de  Externe  şi  în 
Ministerul  Informaţiilor  (1945-1946)  -  autorităţile  comuniste  I-au  „răsplătit”  cu  o  con¬ 
damnare  de  trei  ani  muncă  silnică  (1952-1954)  la  Canalul  Dunăre-Marea  Neagră  şi  la 
Jilava.  Ulterior,  devine  traducător  la  cooperativa  „Dactilografia”  din  Bucureşti  (1955- 
1957)  şi  şefia  secţia  periodice  a  Bibliotecii  Central-Universitare  din  capitală  (1958- 
1 959).  S-a  impus  în  literatură  ca  autor  al  monografiilor  (unele  apărute  sub  pseudonimul 
Dan  Vulcan):  Giuseppe  Verdi  (Bucureşti,  1959),  Ciprian  Porumbescu  (Cluj,  1975), 
Fragmentarium  clujean  (Cluj,  1987),  şi  ca  traducător  al  unor  opere  de  limbă  germană: 
Tragedia  unui  geniu  (Friedemann  Bach)  de  Brachvogel  (Bucureşti,  1969),  Maurul  din 
Castilia  de  Hermann  Kestens  (Bucureşti,  1 974),  Teatrul  de  păpuşi  de  Inge  Borde  Klein 
(Bucureşti,  1980)  şi  Castelul  Ortenau  de  Otto  Flanke  (Bucureşti,  1986)71.  H  vr 

Asist.  Drd.  FLORIN  DOBREI 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 


Protopresbyter  Dr  Sebastian  Stanca  -  micromonograph  presentation. 

Hunedoara ,  ancient  cradle  of  the  Romanian  people  ’s  formation ,  gave  the  nation  not 
only  material  richness,  but  also  many  personalities.  Among  them  we  should count  the 
protopresbyter,  the  writer,  the  historian  and  the  publisher ;  doctor  in  Philosophy, 
Sebastian  Stanca .  Born  in  Petroşani  in  a  old  family  of  Romanian  patriots  -  his 
father,  the  priest  Avram  from  Vidra ,  was  close  related  to  the  naţional  hero  Avram 
Iancu  Sebastian  Stanca  took  further  the  tradition  of  his  precursors,  putting  the 
untirable  penholder  in  the  service  of  illumination  of  the  brothers  and  sisters  of  the 
same  people  and  the  same  faith .  As  a  member  of  the  clerk ,  he  worked  permanently  at 
the  spiritual  formation  of  his  people.  He  was  one  of  the  handcrafts  of  the  regenera - 
tion  in  1919  of  the  old  Bishopric  of  Vad,  with  the  headquarters  at  Cluj,  where  he 
activated  until  the  end  of  his  life.  The  man  Sebastian  Stanca  died;  his  work  will  live 
forever 


71  M.  Zaciu,  M.  Papahagi,  A,  Sasu,  op.  cit.,  p.  335  -  337;  M.  Barbu,  I.  Lascu,  I.  Velica,  M.  Boboc, 
op.  cit.,  p.  257  -  259;  D.  Peligrad,  Em.  Budac,  op.  cit.,  p.  93  -  94;  M.  Razba,  op.  cit.,  p.  466  ş.a. 

PROBLEME  AGRICOLE  ŞI  ECONOMICE  ÎN 
TELEGRAFUL  ROMÂN  ÎN  PERIOADA  1853-1873 


Apariţia  Telegrafului  Român  Ia  3  ianuarie  1853  a  constituit  un  moment  de  răs¬ 
cruce  în  viaţa  culturală  a  poporului  român  în  general  şi  cea  a  presei  în  special.  Se 
evidenţia  astfel  şi  mai  bine  ţelul  propus  de  întemeietorul  şi  promotorul  acestui  ziar, 
Mitropolitul  Andrei  Şaguna,  care  arăta  că  ziarul  „ era  menit  să  fie  o  foaie  politică \ 
industrială t  comercială  şi  literară”\  pentru  a  răspunde  astfel  unui  popor  aflat  sub 
loviturile  opresiunii. 

Este  extrem  de  interesant  de  observat  spectrul  informaţiilor  pe  care  Telegraful 
Român  „foaia  cea  mai  modernă  de  peste  Carpaţf ’1 2 3  —  cum  o  cataloga  Mihai  Eminescu 
a  reuşit  să  le  ofere  în  decursul  timpului  cititorului  săi,  având  desigur  în  vedere  faptul 
că  a  fost  înfiinţat  la  1 853  când  poporul  român  nu-şi  realizase  încă  nici  Unirea  Princi¬ 
patelor  şi  nu-şi  declinase  Independenţa,  având  ca  ideal  punerea  în  practică  a  programului 
urmărit  de  Andrei  Şaguna  adică  „c/c  a  atinge  şi  dezbate ...  trebuinţele  de  căpetenie  a 
poporului  român  şi  a  împărtăşi  orice  fapte  şi  întâmplări  adevărate  şi  vrednice  de  ştiut 
din  ţinuturile ,  oraşele  şi  satele  în  care  se  afiă  român?** 

De  aceea  menţionăm  doar  o  parte  din  temele  importante  prezentate  pe  larg  în 
paginile  Telegrafului  Român.  Problemele  de  ordin  pastoral,  cele  didactice  şi  educaţionale, 
cele  literare  şi  artistice,  istorice  şi  culturale  au  fost  împletite  cu  cele  de  protecţie  a 
familiei,  a  mamei  şi  copilului,  cu  cele  de  asistenţă  socială,  coroborate  cu  problemele 
de  nuanţe  naţionale  şi  politice,  teologice  şi  apologetice,  cu  cele  preluate  din  periodicele 
din  străinătate  ce  vizau  viaţa  naţional-politică  a  tuturor  românilor. 

Faptul  că  Telegraful  Român  a  contribuit  la  reflectarea  şi  dezvoltarea  vieţii  publice 
româneşti4  nu  trebuie  să  ne  surprindă,  deoarece  în  decursul  apariţiei  sale  a  avut  23  de 
redactori  de  prestigiu,  dintre  care  trei  au  activat  în  două  perioade,  13  au  fost  profesori 
de  Teologie,  iar  7  redactori  au  ajuns  ulterior  membrii  ai  Academiei  Române5.  Iar  prin 
aceasta  Telegraful  a  reuşit  să  depăşească  titulatura,  prea  uşor  dată  de  către  alţii,  de 
foaie  provincială,  A  reuşit  să  fie  un  ziar  al  românilor  şi  pentru  români. 

1  T.R.,  1953,  an  101,  nr.  1-2,  p.  1. 

2  T.R.,  1973,  an  121,  nr.  1-2,  p.  2. 

3  T.R.,  2003,  an  151,  nr.  1-2,  p.  1. 

4  T.R.,  1983,  an  131,  nr.  1-4,  p.  2. 

5  T.R.,  2003,  an  151,  nr.  1-4,  p.  1. 

Iată  că  în  acest  ziar  al  românilor  şi  pentru  români  nu  au  putut  fi  lăsate  deoparte 
preocupările  de  ordin  economic  şi  agricol.  Se  realiza  astfel  faptul  că  fără  propăşirea 
economică  nu  se  poate  ajunge  la  propăşire  culturală,  socială,  naţională  şi  religioasă. 

A 

In  această  direcţie  coloane  întregi  din  Telegraful  Român  au  fost  ocupate  în  mod 
permanent  cu  tot  felul  de  ştiri,  cunoştinţe,  realizări,  îndemnuri  şi  sfaturi  adresate 
poporului  pentru  obţinerea  unei  mai  bune  stări  materiale  prin  intermediul  unei  agri¬ 
culturi  intense,  printr-o  creştere  a  animalelor  în  mod  raţional,  prin  obţinerea  de 
credite  cu  dobânzi  mici6. 

Paginile  Telegrafului  Român  destinate  acestor  teme  de  natură  economică  şi 
agricolă  abundă  de  informaţii  din  aceste  domenii,  militând  nu  numai  pentru  informaţii 
de  natură  teoretică,  cât  şi  pentru  cele  de  natură  practică.  Datorită  acestor  tendinţe  se 
încerca  înfiinţarea  de  asociaţii,  la  început  vom  observa  o  fază  incipientă  a  acestora, 
mai  mult  cu  statut  de  proiect  şi,  abia  ulterior,  ca  asociaţii  de  sine  stătătoare. 

Tema  propusă  poate  să  surprindă,  şi  mai  mult  decât  atât,  se  poate  ridica  întrebarea 
asupra  utilităţii  unei  astfel  de  tratări,  când  biserica  este  chemată  să  răspundă  în  primul 
rând  cerinţelor  de  natură  spirituală  şi  nicidecum  celor  de  altă  natură,  deci  cu  atât  mai 
puţin  celor  din  sfera  agricolului  şi  economicului,  ce  aparţin  în  mod  indubitabil  altui 
„  domeniu”. 

Această  întrebare  aparţine  însă  cu  siguranţă  numai  cunoscătorului  neavizat  de 
importanţa  şi  rolul  pe  care  Biserica  Ortodoxă  Română  din  Transilvania  l-a  avut  în 
viaţa,  atât  spirituală,  dar  şi  cea  socială,  naţională,  literală  şi  economică  a  poporului 
român  de  aici7. 

Revenind  la  ţelul  prezentului  studiu  trebuie  amintit  faptul  că  o  tratare  comună  a 
celor  două  componente,  agricultura  şi  economia,  ar  crea  nu  numai  greutăţi  de  ordin 
tehnic,  dar  şi  o  exprimare  rezumativă  a  conceptului  şi  a  modului  în  care  se  realiza 
agricultura  şi  economia  în  paginile  ziarului  transilvănean.  De  aceea  o  împărţire  a  ma- 


T.R.,  1983,  an  131,  nr.  4-5,  p.  3. 

7  De  remarcat  aici  excelentul  articol  al  Pr.  Prof.  Dr.  Mircea  Păcurariu,  Contribuţia  Bisericii 
româneşti  din  Transilvania  la  promovarea  economiei  româneşti  în  a  doua  jumătate  a  secolul uî  al  XIX- 
lea  şi  începutul  celui  de  al  XX-leay  în  „Anuarul”  Facultăţii  de  Teologie  „Andrei  Şaguna”,  Serie  nouă  II, 
2001-2002,  p,  92-101,  Sibiu,  2002.  Autorul  articolului  arată  în  primul  rând  rolul  avut  de  Biserica 
românească  din  Transilvania  în  contextul  politic  precar  în  care  românii  erau  obligaţi  să  îşi  ducă  existenta, 
amintind  şi  specificul  biserici  de  aici.  Era  nu  numai  o  călăuză  spirituală  pentru  credincioşii  săi  ci  şi  o 
călăuză  politică  ce  lupta  pentru  drepturile  şi  propăşirea  fiilor  săi.  Iar  economia  era  o  parte  constitutivă 
a  acestei  propăşiri.  Sunt  amintite  două  nume  din  sfera  de  activitate  bisericească  care  s-au  implicat  în 
problemele  de  ordin  economic,  prin  publicarea  unor  broşuri  pentru  îndrumarea  ţărănimii.  Petru  Maior  a 
prelucrat  şi  tradus  din  germană  lucrări  cu  profil  econom ic-agricol  învăţătură  pentru  prăşirea  pomilor , 
Buda  1812,  171  p.;  învăţătură  de  a  face  sirop  şi  zahăr  din  mustul  tuleilor  de  cucuruz ,  Buda,  1 8 1 2,  24  p. ; 
învăţătură  despre  agonisirea  viţei  de  vie  şi  despre  măiestria  de  a  face  vinf  vinars  şi  oţet ,  Buda  183,  109 
p„  învăţătură  despre  ferirea  şi  doftorirea  boalelor,  ale  vitelor  celor  cu  coarne ,  precum  şi  a  cailor,  oilor, ; 
şi  porcilor ,  Buda  1816, 1 30  p.  Un  alt  autor  de  lucrări  cu  profil  economic  a  fost  protopopul  Caransebeşului, 
loan  Tomici  cu  traduceri  din  limba  sârbă  Cultura  albinelor  sau  învăţătura  despre  ţinerea  stupilor ,  Buda, 
1823,  180  p.;  învăţătură  despre  ţinerea  şi  creşterea  omidelor  de  mătase ,  Buda  1823,  70  p. 

terialului  în  două  părţi  care  să  trateze  în  mod  diferenţiat  pe  de  o  parte  agricultura  şi  alte 
ramuri  strâns  legate  de  ea  ca  horticultură,  pomicultură,  viticultură  etc.,  iar  pe  de  altă 
parte  economia  cu  tot  ceea  ce  poate  fi  circumscris  acestei  sfere,  devine  o  necesitate 
de  ordin  practic. 


I.  PROBLEME  AGRICOLE  ÎN  TELEGRAFUL  ROMÂN 

ÎN  PERIOADA  1853-1873 


Evidenţierea  problemelor  agricole  în  paginile  acestui  ziar  ar  putea  determina  la 
prima  vedere  impresia  de  lejeritate,  dată  pe  de  o  parte  de  titlul  complet  al  ziarului,  iar 
pe  de  altă  parte  de  conceptul  combătut  de  către  autorii  articolelor  apărute  în  Telegraful 
Român  conform  căruia  agricultura  este  cunoscută  de  către  toţi  din  moşi  strămoşi  şi 
ca  atare  poate  fi  tăcută  de  către  oricine,  cu  mijloacele  deja  cunoscute. 

în  această  direcţie  nu  trebuie  să  ne  mire  multitudinea  informaţiilor  care  se  pot 
extrage  din  paginile  Telegrafului,  informaţii  care  nu  aparţin  exclusiv  sferei  agricole.  Se 
întâlnesc  însă  şi  informaţii  ce  pot  face  trunchi  comun  cu  agricultura  şi  care  vor  putea 
fi  menţionate  în  mod  separat,  dar  având  practic  acelaşi  scop:  de  a  arăta  cititorilor 
modul  în  care  se  poate  face  o  agricultură  menită  să  corespundă  din  punct  de  vedere 
tehnic  cu  cea  a  ţărilor  dezvoltate. 

Interesant  este  de  urmărit  modul  în  care  se  insistă  întotdeauna  nu  numai  asupra 
părţilor  teoretice  ale  problemelor  avute  în  vedere,  ci  şi  asupra  celor  de  ordin  practic. 
Iar  pentru  materializarea  acestor  experimente  practice  sunt  chemaţi  să  îşi  exprime 
cunoştinţele  în  primul  rând  preoţii  şi  învăţătorii,  ca  unii  care  în  timpul  studiilor  au  avut 
contact  direct  cu  agricultura  şi  cu  alte  ramuri  ale  economiei,  toate  făcute  pe  un  temei 
ştiinţific  şi  raţional,  care  puteau  astfel  să  producă  în  mod  direct  efectul  scontat  de 
către  cei  interesaţi  în  acest  domeniu  de  activitate. 


I.l  Agriciiltura-importanţă,  scop  şi  mod  de  realizare 

Este  uşor  de  sesizat  de  către  cititorul  Telegrafului  Român  multitudinea  de 
articole  ce  au  drept  temă  centrală  agricultura,  ce  urmăresc  fie  definirea  conceptului 
în  cauză,  modul  de  realizare  din  trecut  şi  prezent,  dar  si  felul  în  care  trebuie 
efectuat  săpatul  pământului,  însămânţarea  acestuia,  utilizarea  îngrăşământului, 
recoltarea  etc. 

Practic  încă  de  la  apariţia  sa  Telegraful  Român  păstrează  rubrici  speciale, 

M. 

dacă  nu  în  fiecare  număr  cel  puţin  la  câteva  numere,  despre  agricultură.  In  primele 
articole  destinate  acestei  sfere  avem  o  exprimare  ambiguă  a  termenului  „agricultură'’, 
astfel  încât  se  poate  cu  greu  defini  scopul  ei8.  Poporul  român  este  perceput  ca  un 

8  IRm  1854,  an  2,  nr.  74,  p.  292  -  este  realizată  o  retrospectivă  istorică  a  conceptului  de 
agricultură. 

popor  de  agricultori*,  fapt  datorat  fie  poziţiei  geografice,  fie  împrejurărilor  politice  - 
spre  a  fi  legat  de  această  ocupaţiune ,  în  timp  ce  numărul  persoanelor  implicate  în 
comerţ  şi  industrie  este  mai  mic  decât  al  agricultorilor.  Acelaşi  lucru  se  poate  spune 
despre  crescătorii  de  animale  şi  despre  minerit,  însă  ponderea  acestora  este  mai 
ridicată  decât  a  celor  ocupaţi  cu  economia  şi  comerţul.  Interesant  este  pentru  noi  că 
la  acea  dată  creşterea  vitelor,  „lucrarea  minelor”  şi  lucrarea  pământului  erau  percepute 
ca  ramuri  ale  agriculturii10,  agricultură  ce  cuprinde  la  rândul  ei  „împărăţia  animalelor, 
mineralelor  şi  vegetalelor  şi  care  are  drept  subramuri,  sau  ramuri  mici  economia 
stupilor,  economia  grădinei”11.  Din  agricultură  se  poate  dezvoltata  industria  şi 
comerţul.  Este  necesară  în  această  direcţie  o  agricultură  înfloritoare  pentru  propăşirea 
societăţii12. 

Cu  toate  aceste  ambiguităţi  de  definire  se  poate  percepe  necesitatea  unei  agriculturi 
care  să  tindă  spre  o  perfecţionare.  Tocmai  în  acest  sens  se  indică  în  termenii  foarte 
concişi  practicarea  comasării  pământului  -  pentru  rezultate  mult  mai  bune  -  de  către 
comunităţile  de  agricultori  după  exemplul  Ungariei13,  a  arendei  practicate  de  către 
proprietari  sau  de  către  stat  şi  mai  ales  condiţiile  în  care  se  realiza  această  arendă14, 
parcelarea  loturilor  ce  urmează  a  fi  cultivate15,  terenurile  proprietarului  să  fie  apropiate 
între  ele,  asanarea  terenului16,  informaţii  referitoare  la  pregătirea  şi  realizarea  secerişului 
mai  ales  când  era  vorba  despre  o  recoltă  foarte  bogată17,  deci  cu  alte  cuvinte  o  agricultură 
care  să  fie  realizată  după  metode  noi,  adică  prin  încercări  de  „îmbunătăţire  a  pământului, 
de  întrebuinţare  a  pământului  şi  a  instrumentelor,  dar  şi  prin  utilizarea  unui  nou  mijloc, 
adică  cărţile  scrise  şi  tipărite”18.  Se  constată  astfel  importanţă  elaborării  unor  lucrări 
scrise,  dar  mai  ales  utilizarea  cărţilor  publicate  de  agronomii  specializaţi,  profesionişti 
în  domeniu,  chiar  dacă  sunt  străini. 


9  T.R.,  1 855,  an  2,  p.  5  şi  nr.  3,  p.  9  -  o  retrospectivă  istorică  a  agriculturii.  Interesantă  este  o 
statistică  din  alte  ţări  referitoare  la  procentul  pe  care  îl  ocupă  agricultura  în  viaţa  economică:  Rusia  4/5 
din  populaţia  ţării  este  încadrată  în  acest  domeniu.  Franţa  3/5  iar  Anglia  1/3. Se  aminteşte  faptul  că 
agricultura  este  în  strânsă  legătură  cu  clima  şi  calitatea  pământului.  Se  vorbeşte  în  termeni  cunoscuţi  şi 
astăzi  despre  proprietarii  de  pământ,  despre  arendarea  liberă  a  pământului  de  către  proprietar. 

10  T.R.,  1853,  an  1,  nr.  6,  p.  21. 

11  Ibidem ,  p.  21. 

12  T.R.,  1853,  an  1,  nr.  5,  p.  17;  dar  şi  T.R.,  1868,  an  16,  nr.  16,  p.  61. 

13  T.R.,  1857,  an  5,  nr.  16,  p.  62. 

14  T.R.,  1866,  an  14,  nr.  13,  p.  151  şi  urm.  Aici  se  aduc  informaţii  interesante  despre  modul  de 
arendare.  Sunt  amintite  parcelele  scoase  spre  arendare,  locul,  suprafaţa,  preţul  de  pornire  al  licitaţiei, 
garanţia  de  10  procente  din  preţul  de  parcelei  plătită  de  către  orice  participant  la  licitaţie  etc.  Nr.  51,  p. 
202;  nr.  53,  p.  214;  nr.  57,  p.  228  şi  nr.  75,  p.  301  din  acelaşi  an  aminteşte  despre  alte  parcele  scoase 
către  arendare  lângă  Braşov  respectiv  Turda  şi  desigur  condiţiile  de  materializarea  a  acesteia. 

15  T.R.,  1866,  an  14,  nr.  6,  p.  24  -  nu  trebuie  uitat  faptul  că  parcelarea  pământului  stă  în  strânsă 
legătură  cu  creşterea  populaţiei,  de  unde  rezultă  o  agricultură  ce  trebuie  făcută  mult  mai  raţional. 

16  T.R.,  1855,  an  3,  nr.  4,  p.  13. 

17  T.R.,  1866,  an  14,  nr.  48,  p.  192;  nr.  60,  p.  240. 

11  T.R.,  1853,  an  1,  nr.  9,  p.  33. 

Bineînţeles  că  se  tinde  spre  o  agricultură  cât  mai  raţională,  de  aceea  se  combină 
informaţiile  venite  nu  numai  din  sfera  ştiinţifică,  ci  şi  din  cea  practică.  Astfel  faptul  că 
„chimiştii  au  început  să  cerceteze  condiţiile  de  viaţă  ale  plantelor”  combinat  cu  descoperirea 
„structurii  plantelor,  mineralelor  pe  care  le  primesc  din  pământ,  felul  solurilor”  determină 
o  mai  bună  cunoaştere  „a  principiilor  cardinale  pe  care  se  bazează  agricultura,  adică 
materiile  nutritive  ale  plante lor-organice  şi  anorganice-precum  şi  importanţa  unei  rotaţii 
a  culturilor  alături  de  care  importanţa  îngrăşămintelor,  felul  şi  modul  de  distribuire  al 
acestora”19  demonstrează  faptul  că  se  intenţionează  realizarea  unei  agriculturi  modeme, 
capabilă  să  ridice  nu  numai  calitatea  produsului,  ci  şi  productivitatea. 

L2  Societăţile  agricole  -  înfiinţare,  mod  de  funcţionare,  scop 

Surprinde  în  mod  deosebit  de  plăcut  dorinţa  de  înfiinţare  a  Societăţilor  agricole, 
deşi  până  Ia  înfiinţarea  lor  va  trece  o  perioada  destul  de  lungă  de  timp.  Cu  toate 
acestea  încă  din  primul  an  al  apariţiei  sale  Telegraful  Român  vorbeşte  despre  ele  ca 
fiind  organizaţiile  ce  ar  trebui  să  ocupe  cel  dintâi  loc  în  viaţa  agricultorilor,  deoarece 
este  necesară  unirea  ideilor,  a  cunoştinţelor  şi  experienţelor. 

Se  arată  faptul  că  existenţa  societăţilor  pentru  exploatarea  industriei,  comerţului, 
a  artelor  şi  a  ştiinţelor,  atrage  automat  necesitatea  acestora  şi  pentru  agricultură,  pentru 
că  astfel  sporeşte  nu  numai  bunăstarea  omului,  ci  şi  puterea  statului.  Astfel  în  Monarhia 
austriacă  mai  multe  popoare  au  societăţi  agronomice  organizate  şi  active:  „oare  nu 
s-ar  putea  şi  nu  ar  trebui  şi  poporul  român  să  se  folosească  de  asemenea  însoţire  spre 
a-şi  exploata  mai  bine  economia”20.  Problema  acestor  „însoţiri  agricole”21  este  extrem 
de  importantă,  deoarece  dă  posibilitatea  celor  care  se  înscriu  în  aceste  asociaţii  să  îşi 
etaleze  propriile  cunoştinţe. 

De  aceea  scopul  societăţii  este  de  a  se  aduce  înlesniri,  îmbunătăţiri  şi  perfecţiuni 
pe  care  un  om  singur  nu  e  în  stare  să  le  aducă.  Pentru  materializarea  acestui  scop 
este  extrem  de  important  modul  în  care  poate  funcţiona  şi  se  poate  înfiinţa  o  astfel  de 
societate  agronomică.  în  acest  sens  sunt  amintite  câteva  principii,  care  trebuiesc 
îndeplinite.  Ele  sunt  următoarele:  comunicarea  experienţelor  deja  realizate,  experimente 
cu  plante,  maşini  şi  unelte,  întrebuinţarea  maşinilor  şi  uneltelor,  experimentele  şi 
rezultatele  trebuiesc  făcute  public,  relaţii  comerciale  între  târguri  şi  negustori,  comerţ 
între  diferite  zone  geografice  cu  produse  ce  nu  au  căutare  pe  piaţa  internă,  acordarea 
de  premii  pentru  rezultatele  bune,  colecţii  de  produse,  cataloage  ale  produselor,  modele 


19  T.R.,  1866,  an  14,  nr.  2,  p.  6-7.  Interesant  este  modul  în  care  se  insistă  asupra  felului  în  care 
se  poate  reîmprospăta  pământul  cu  minerale  prin  lăsarea  paielor  şi  recoltarea  spicelor.  Nr.  3,  p.  10-11 
arată  faptul  că  pe  lângă  îngrăşămintele  naturale,  care  sunt  cele  mai  indicate,  se  pot  utiliza  şi  cele 
artificiale  (exemplu  măcinarea  oaselor). 

20  T.R.,  1853,  an  I,  nr.  10,  p.  37. 

Jl  T.R.,  1 868,  an  1 6,  nr.  99,  p.  403  -  aceste  însoţiri  sunt  capabile  de  a  da  randament  şi  în  domeniul 
financiar,  mai  ales  că  se  poate  avea  în  vedere  şi  înfiinţarea  unor  reuniuni  de  împrumut  şi  a  acumulării  de 
capital. 

şi  cărţi,  publicarea  de  lucrări  şi  a  unor  periodice,  necesitatea  unui  fond  bănesc  ce 
implică  necesitatea  unor  contribuţii  benevole,  întemeierea  statutelor  spre  aprobarea 
înaltului  Guvern,  locul  şi  timpul  când  se  întâlnesc  societăţile.  La  fel  de  importantă 
este  alegerea  unui  preşedinte,  a  unui  grefier  responsabil  şi  cu  sarcinile  contabile  şi  a 
unui  comitet  de  lucru22.  Observăm  fără  nici  o  greutate  principiile  modeme  pentru 
acea  perioadă  în  ceea  ce  priveşte  întemeierea  unei  societăţi,  principii  în  cea  mai  mare 
parte  valabile  şi  astăzi. 

Extrem  de  interesant  este  modul  în  care  se  aminteşte  despre  sensul  şi  scopul 
societăţilor  de  agricultură.  Aceste  societăţi  nu  implică  o  deposedare  a  pământului  „ceea 
ce  ar  însemna  comunism”,  ci  faptul  „că  fiecare  om  îşi  va  lucra  moşia  sa”23,  având  de 
această  dată  posibilitatea  să  o  facă  la  standarde  mai  ridicate.  Nuanţat  este  de  altfel  şi 
interesul  manifestat  de  diferite  reuniuni,  asociaţii  agronomice,  desigur  aflate  într-o 
stare  incipientă  şi  aparţinând  altor  etnii24,  desigur  cu  văditul  scop  de  a  se  realiza  un 
progres  vizibil. 

Firesc  că  fondarea  unor  astfel  de  societăţi  atrage  după  sine  un  specific  al 
acestora.  Desigur  că  se  pot  înfiinţa  societăţi  pentru  cultura  viţei  de  vie,  a  grădinilor, 
a  viermilor  de  mătase,  a  creşterii  animaleior-lucruri  despre  care  vorbeşte  Telegraful 
Român  în  paginile  sale  atunci  când  aminteşte  despre  reuniunea  agronomică  de  la 
Cluj  unde  au  fost  discutate  toate  aceste  lucruri25,  având  desigur  drept  model  ţările 
europene. 

O  dezvoltare  a  conceptelor  agricole,  capabile  să  ajungă  la  toţii  agricultorii  atrage 
după  sine  şi  necesitatea  Institutelor  agronomice,  unde  cunoştinţele  teoretice  de 
agricultură  să  fie  coroborate  cu  cele  practice.  De  aceea  discuţia  despre  înfiinţarea 
unui  astfel  de  institut  este  intens  mediatizată,  fâcându-se  şi  de  această  dată  paralelism 
cu  alte  ţări.  Un  asemenea  institut  trebuie  să  fie  alcătuit  -  se  arăta  în  Telegraful  Român 

-  „din  două  componente  pe  de  o  parte  personalul  şi  materialul  necesar  studiului,  iar  pe 
de  altă  parte  pământul,  uneltele  agricole  şi  vitele  trebuincioase  pentru  partea  practică”26. 

A. 

In  aceeaşi  direcţie  se  militează  şi  pentru  fermele  model,  mai  ales  datorită  faptului  că  se 
pot  transmite  cunoştinţe  de  natură  practică. 

Ştiri  la  fel  de  mediatizate  au  fost  acelea  privitoare  la  înfiinţarea  şcolilor  de 
agricultură,  al  căror  scop  a  fost  privit  în  mod  diferit  în  epocă,  mai  ales  în  ceea  ce 
priveşte  sistemul  de  funcţionare  a  acestor  şcoli.  Combinarea  specialităţilor  agronomice 

-  ştiinţa  despre  producerea  plantelor  şi  animalelor,  ştiinţa  despre  boala  vitelor  şi 

12  T.R.,  an  1,  1853,  nr.  10,  p.  38  şi  T.R.,  1855,  an  3,  nr  5,  p.  17. 

'  »  T.R.,  1855,  an  3,  nr.  5,  p.  17.  ’  '  > 

24  T.R.,  1863,  an  1 1,  nr.  4,  p.  13,  nr.  16,  p.  61  -  astfel  Asociaţiunea  agronomică  de  la  Cluj  este 
informată  de  proiectul  căii  ferate  şi  a  costurilor  implicate. 

25  T.R.,  1866,  an  14,  nr.  38,  p.  151 

26  T.R.,  1855,  an  3,  nr  6,  p.  21.  Se  vorbeşte  astfel  despre  Institutele  agronomice  din  Germania  - 
Aşezământul  de  stat  de  la  Mioglin  1 804,  Ungaria  -  Aşezământul  de  la  Altenburg,  1 808,  Grecia  -  Institutul 
de  stat  de  la  Corint,  1829  etc. 

27  T.R.,  1868,  an  16,  nr.  89,  p.  353.  "  *  •’  ’ 

vindecarea  lor,  instruirea  practică  a  lucrărilor  din  agronomie  etc.-  cu  specialităţile 
auxiliare  -  geometria,  ştiinţa  despre  zidirea  agronomică  şi  desenul  maşinilor,  geografia , 
istoria  etc.27  -  aveau  drept  scop  elaborarea  unui  plan  de  învăţământ  cât  mai  vast 
pentru  şcolile  agronomice  ce  urmau  a  fi  deschise  în  cercurile  transilvănene  (o  şcoală 
pentru  cercul  Braşovului,  alta  pentru  cercul  Bistriţei  şi  alta  pentru  cercurile  Sibiului, 
Mediaşului  şi  Sighişoarei). 

Se  observa  aşadar  o  dorinţă  clară  a  agricultorilor  transilvăneni  de  etnie  română 
de  a  înfiinţa  anumite  asociaţii  agricole  capabile  să  le  apere  şi  să  le  protejeze  interesele28, 
Desigur  că  acest  interes  trebuie  coroborat  cu  faptul  că  alte  etnii  transilvănene  înfiinţaseră 
deja  astfel  de  asociaţii  agricole,  care  au  avut  rezultate  benefice29. Tocmai  în  acest  sens 
până  la  realizarea  societăţilor  agricole  s-a  militat  neîntrerupt  pentru  acest  lucru  prin 
intermediul  presei  şi  al  publicaţiilor  de  specialitate  (se  poate  aminti  spre  exemplu  broşura 
editată  de  George  Vintilă  -  Curs  de  practică  a  grădinăriei  şi  economiei  casei  -  care  se 
axa  în  lucrarea  sa  asupra  lucrărilor  specifice  în  agricultură,  asupra  modului  de  efectuare 
şi  asupra  ultimelor  realizări  în  domeniu-militând  în  final  pe  necesitate  unor  şcoli  de 
profil)30,  care  iată  că  deveneau  unul  dintre  mijloacele  cele  mai  adecvate  de  promovare 
a  acestor  idei. 

1.3  Viticultura  şi  pomicultura-ramuri  ale  agriculturii  în  Telegraful  Român 
între  1853-1873 

Viticultura  apare  ca  fiind  una  din  subramurile  agriculturii  şi  de  aceea  este  tratată 
ca  atare  de  către  autorii  articolelor  din  Telegraful  Român.  Sunt  redate  informaţii  privind 
nu  numai  cultivarea  viţei  de  vie,  ci  şi  producerea  vinului. 

O  retrospectivă  istorică  în  ceea  ce  însemnează  cultura  viţei  de  vie  începe  cu 
locul  de  origine  al  plantei,  apariţia  şi  răspândirea  ei,  suprafeţele  cultivate  în  diferite 
ţări  cu  această  plantă31.  Semnificativ  este  de  asemenea  locul  care  trebuie  ales  de 
cultivator  pentru  ca  viţa  de  vie  să  aibă  o  productivitate  ridicată,  „modul  de  înmulţire 
prin  lăstari  şi  butaşi”,  dar  mai  ales  necesitatea  unei  „înmulţiri  a  viţei  nobile  prin 
înlăturarea  celor  de  rând'1,  la  care  se  poate  desigur  adăuga”deosebirea  deplinei  matu¬ 
rităţi,  temperatura  potrivită  a  locurilor  de  fermentare  a  mustului”32,  precum  şi  uti¬ 
lizarea  îngrăşămintelor. 


n  T.R.,  1868,  an  16,  nr.  7,  p.  25  -  este  extrem  de  interesant  modul  în  care  redactorii  Telegrafului 
percep  ideea  de  reuniune  agricolă.  Ea  nu  este  destinată  numai  agronomului,  ci  este  chemat  şi  intelectualul 
să  aducă  obolul  său,  desigur  cultural,  la  materializarea  ideilor  benefice  în  acest  sens.  Aşa  putem  înţelege 
interesul  pentru  meteorologie,  chimie,  fizica  pământului  etc. 

29  T.R.,  1 868,  an  16,  nr.  1 1 ,  p.  142  -  despre  înfiinţarea  la  Sibiu  în  1 845  a  Reuniunii  agronomice 
pentru  fondul  regesc  ardelean  prin  coloniştii  străini  din  Wurtenberg  precum  şi  largul  concurs  al 
tiparului. 

30  T.R.,  1872,  an  20,  nr.  27,  p.  108. 

31  T.R.,  1855,  an  3,  nr.  60,  p.  237. 

32  T.R.,  1866,  an  14,  nr.  30,  p.  119. 

t  >  Nu  este  trecută  cu  vederea  nici  producerea  şi  comercializarea  vinului,  în  acest 
caz  fiind  amintit  anul  de  fabricaţie  şi  zona  de  provenienţă  precum  şi  cantitatea  scoasa 
la  vânzare33,  cumpărătorul  având  astfel  posibilitatea  de  a  alege  soiul  cel  mai  indicat. 

Interesul  este  manifestat  şi  în  direcţia  bolilor  specifice,  care  pot  afecta  această 
cultură,  pentru  eradicarea  acestora  sunt  indicate  şi  unele  metode  cum  ar  fi  Jeşia, 
stropirea  cu  apă  cu  var,  cu  apă  sărată,  cu  apă  de  mare”,  aplicate  desigur  şi  în  funcţie 
de  natura  eventualei  boli34. 

în  ceea  ce  priveşte  pomicultura  se  intenţionează  obţinerea  unor  soiuri  cât  mai 
productive,  de  unde  şi  interesul  pentru  „nobilarea  pomilor  în  orice  parte  a  anului” 
precum  şi  a  dorinţei  de  a  se  aduce  la  cunoştinţa  cititorului  modul  în  care  ”poate  lua 
economul  de  3-4  ori  mai  multe  fructe  pe  an  de  pe  un  acru”35.  Pentru  a  se  demonstra 
interesul  crescând  pentru  pomicultură  al  românilor  transilvăneni  se  insistă  în  paginile 
ziarului  şi  asupra  altor  evenimente  din  activitatea  acestor  producători.  Astfel 
numerotarea  pomilor  „nu  este  bine  primită  mai  ales  de  către  ţărani  care  se  temeau  de 
o  eventuală  introducere  a  unei  contribuţii  noi  şi  au  preferat  negarea  proprietăţii  asupra 
pomilor”36.  în  aceeaşi  direcţie  de  protejare  a  arborilor,  dar  de  această  dată  împotriva 
agenţilor  externi  reprezentanţi  prin  animalele  rozătoare  se  insistă  pe  modalităţile  de 
îndepărtare  a  acestora37. 

în  strânsă  legătură  cu  pomicultura  este  reliefat  modul  concret  de  obţinere  a 
unor  produse  de  consum  care  se  pot  desface  pe  piaţa  economică.  Este  vorba  de 
producţia  de  ţuică,  produs  care  are  drept  materie  primă  în  special  fructele  pomilor. 
Interesantă  este  în  această  direcţie  una  din  întâlnirile  Astrei  unde  se  face  un  scurt 
istoric  al  acestei  băuturi,  arătându-se  pe  de  o  parte  rezultatele  pozitive  -  care 
însemnează  un  profit  financiar  pentru  producător  dar  şi  cele  negative,  referitor 
bineînţeles  consum.  Merită  desigur  amintită  şi  statistica  făcută  în  legătură  cu 
consumul  pe  cap  de  locuitor38,  de  unde  dorinţa  unei  limitări  în  ceea  ce  priveşte 
producţia,  lucru  ce  se  poate  realiza  şi  prin  intermediul  presei.  Deşi  consumul  este 
ridicat  se  critică  modul  în  care  unii  producători  au  încercat  să  scoată  un  profit  din 
comercializarea  unui  produs  impropriu  consumului39,  datorită  bineînţeles  materiei 
prime  utilizate. 


33  T.R.,  1856,  an  4,  nr.  3,  p.  12. 

M  T.R.,  1853,  an  1,  nr.  64,  p.  253. 

33  T.R.,  1866,  an  14,  nr.  7,  p.  28.  Informaţiile  sunt  preluate  din  „Amicul  economiei  practice", 
unde  se  militează  şi  pentru  importanţa  cărţilor  în  această  ramură  de  activitate. 

*  T.R.,  1866,  nr.  16,  nr.  87,  p.  349. 

37  T.R.,  1871,  an  19,  nr.  9,  p.  36  -  un  remediu  împotriva  iepurilor  care  rod  scoarţa  pomilor 
fructiferi  este  „o  alifie  care  se  pune  la  tulpina  pomilor  şi  se  evită  astfel  atacul  iepurilor". 

38  T.R.,  1872,  an  20,  nr.  61,  p.  241,  nr.  62,  p.  245,  nr.  63,  p.  249  -  se  insistă  în  special  asupra 
diminuării  consumului. 

39  T.R.,  1872,  an  20,  nr.  93,  p.  366  -  se  aminteşte  de  „rachiul  vopsit"  şi  de  prejudiciul  adus 

statului.  i>i  vr  i  rs  ,  aa 

1.4  Creşterea  animalelor»  târgurile  agricole  şi  expoziţiile  agronomice  în 
Telegraful  Român 

Aminteam  la  începutul  capitolului  destinat  agriculturii  că  creşterea  animalelor 
era  percepută  ca  fiind  o  componentă  a  agriculturii.  De  aceea  am  şi  încadrat  această 
activitate  în  partea  destinată  exclusiv  agriculturii,  deoarece  munca  agricultorului  era 
strâns  legată  în  perioada  de  care  ne  ocupăm  de  animalele  pe  care  le  creştea,  iar  pe  de 
altă  parte  creşterea  animalelor  era  de  cele  mai  multe  ori  împletită  cu  agricultura,  ambele 
formând  o  componentă  majoră  a  activităţii  cotidiene  a  ţăranului  român. 

Creşterea  animalelor  a  fost  strâns  legată  de  agricultură  şi  din  acest  punct  de 
vedere  a  fost  extrem  de  important  pentru  agricultorul  transilvănean  atât  ajutorul  fizic 
oferit  de  animale  la  munca  câmpului,  cât  şi  cel  alimentar,  nutriţional. 

Se  insistă  mai  mult  în  cazul  acestui  periodic,  prin  intermediul  articolelor  publi¬ 
cate  şi  ulterior  traduse  din  presa  maghiară,  asupra  creşterii  cailor40,  a  oilor41,  dar  mai 
ales  asupra  creşterii  vitelor.  Alegerea  celor  mai  bune  soiuri  de  animale,  unele  destinate 
pentru  munca  câmpului  şi  altele  pentru  producţia  de  came  şi  lapte,  alegerea  exem¬ 
plarelor  pentru  reproducere,  care  trebuie  să  îndeplinească  anumite  proprietăţi,  timpul 
pentru  reproducere,  modalitatea  de  hrănire  şi  mai  ales  utilizarea  „sistemelor  modeme 
de  administrarea  a  hranei”42.  Nu  sunt  uitate  nici  alte  criterii  de  baza  cum  ar  fi  spre 
exemplu  numerotarea  animalelor  vite  şi  însemnarea  lor  pentru  a  se  evita  furtul  de  vite 
şi  bineînţeles  a  posibilelor  confuzii  între  diferitele  comunităţi  agricole,  încheierea 
contractelor  de  vânzare-cumpărare  prin  „înmânarea  unei  ţâdule”  care  să  fie  coroborată 
cu  avizul  „veterinarului  care  să  cerceteze  animalul”43.  Iată  principii  modeme  întâlnite 
în  economia  de  piaţă  de  astăzi  doar  cu  unele  modificări  de  ordin  tehnic. 

O  creştere  a  animalelor  presupune  şi  respectarea  unor  criterii  de  bază,  care  pot 
sta  la  baza  dezvoltării  materiale  a  crescătorului.  Astfel  alegerea  păşunilor,  producţia 
proprie  a  materiilor  prime  necesare,  schimbul  de  animale  şi  mai  ales  de  păreri  între 
crescători44  -  sunt  doar  unele  din  măsurile  ce  ar  putea  avea  o  valoare  pentru  cei 
implicaţi  în  acest  domeniu.  De  asemenea  nu  poate  fi  realizată  o  creştere  a  animalelor 
fără  o  profilaxie  a  eventualelor  boli  ce  pot  să  apară  în  această  ramură  de  activitate. 
Informaţiile  despre  apariţia,  transmiterea  dar  şi  tratarea  diferitelor  boli  ale  animalelor 

40  T.R.,  1 864,  an  1 2,  nr  39,  p.  1 54.  Acest  articol  este  dedicat  In  special  modalităţii  de  recompensare 
a  crescătorilor  de  cai,  realizată  de  către  o  comisie  care  să  urmărească  anumite  aspecte  ca  vârsta  animalului, 
numărul  de  exemplare  rezultat  etc. 

41  T.R.,  1865,  an  13,  nr.  19,  p.  73  -  sunt  relatate  pe  larg  greutăţile  întâmpinate  de  crescătorii  de 
ovine  în  contextul  perioadei  respective  datorită  unei  majorări  a  taxelor  de  păşune,  îngustarea  hotarelor 
din  România  învecinată,  fapt  care  atrage  în  mod  inevitabil  o  scădere  a  situaţiei  materiale  a  crescătorilor 
animalelor  de  acest  gen. 

42  T.R.,  1859,  an  7,  nr.  48,  p.  193  -  un  articol  publicat  în  Foaia  de  Agricultură  din  laşi  şi  care 
explică  un  nou  sistem  de  hrană  pentru  cabaline  experimentat  în  Anglia  (un  amestec  mărunţit  de  fân  şi 
ovăz  mult  mai  indicat  decât  metoda  clasică). 

43  T.R.,  1857,  an  5,  nr.  46,  p.  181;  nr  47,  p.  185;  nr  48,  p.  189. 

44  T.R.,  1965,  an  13,  nr.  21,  p.  81. 

sunt  dezbătute  în  Telegraful  Român.  Vorbindu-se  despre  ciuma  vitelor  se  arată  câteva 
procedee  standard  ce  trebuiesc  îndeplinite:  separarea  animalelor  bolnave  de  cele  sănă¬ 
toase,  dezinfecţia  şi  dezinsecţia  spaţiului  destinat  animalelor  infestate,  dezinfecţia  vaselor 
utilizate,  evitarea  contactelor  cu  alte  animale  necunoscute45,  etc.  Aceeaşi  preocupare 
privitoare  la  modul  de  exploatarea  al  animalelor  dar  mai  ales  la  profilaxia  unor  boli  este 
dată  şi  în  cazul  crescătorilor  de  cabaline,  anume  apariţia  bolii,  tratamentul  ce  trebuie 
urmat,  modul  de  obţinere  al  medicamentului,  clarificarea  modului  în  care  au  apărut 
unele  boli  considerate  ca  fiind  cunoscute  de  către  toţi  crescătorii46. 

Modalităţile  pe  care  conducerea  politică  a  căutat  să  le  pună  în  practică  pentru 
stimularea  crescătorilor  de  animale  nu  sunt  ocolite  de  către  redactorii  Telegrafului 
Român  şi,  ca  atare,  sunt  amintite  toate  aceste  încercări.  Astfel  premiile  acordate  cu 
prilejul  diferitelor  expoziţii  vizează  o  distribuire  a  premiilor  pentru  animalele  comute 
mari,  dar  şi  pentru  cabalinele  destinate  reproducerii,  pentru  porcine  dar  şi  pentru 
ovine47.  Datorită  faptului  că  la  momentul  respectiv  agricultura  era  privită  ca  având  o 
strânsă  legătură  cu  creşterea  animalelor,  nefiind  posibilă  o  despărţire  a  celor  două 
ramuri,  se  pot  acorda  premii  şi  pentru  cultivatorii  de  in  şi  cânepă,  de  tabac,  precum  şi 
pentru  „maşinile  şi  ustensilele”  necesare  realizării  întregului  proces  în  cauză. 

Ştirile  despre  târgurile  ţinute  fie  în  Transilvania,  fie  din  Ungaria  sau  din  alte 
zone  sunt  o  constantă  în  paginile  Telegrafului.  Aceste  informaţii  sunt  legate  de  locul 
unde  se  ţine  târgul,  de  condiţiile  în  care  s-a  ţinut,  produsele  expuse  spre  vânzare, 
preţul  acestor  produse  -  care  fie  erau  mai  ridicate,  fie  mai  scăzute  în  funcţie  de 
sezon  -  de  unde  diferenţele  mai  ales  între  târgurile  de  primăvară  şi  cele  de  toamnă48. 
De  multe  ori  Telegraful  Român  prezintă  în  paralel  situaţia  din  pieţele  Transilvaniei 
tocmai  pentru  a  se  ilustra  diferenţele  de  preţ  şi  a  produselor  care  au  avut  căutare,  în 

45  T.R.,  1861,  an  9,  nr.  38,  p.  148,  T.R.  1863,  an  11,  nr.  61,  p.  247  -  se  aminteşte  despre 
întrebuinţarea  „prafului  Kormenburg”  şi  a  locului  de  unde  poate  să  fie  procurat.  Aceeaşi  grijă  pentru 
eradicarea  unor  boli  specifice  vitelor  se  poate  evidenţia  şi  din  paginile  T.R.  1869,  an  17,  nr.  74,  p.  316 
şi  nr.  91,  p.  385,  unde  se  vorbeşte  despre  „boala  de  gură  şi  picioare  la  vitele  comute”,  mai  ales  privind 
zona  de  răspândire  a  acestor  boli  şi  mijloacele  profilactice.  Alte  informaţii  de  acelaşi  gen  în  T.R.,  1869, 
an  1 7,  nr.  30,  p.  1 1  şi  nr.  42,  p.  1 77  şi  T.R.,  1 870,  an  1 8,  nr.  26,  p.  1 08  -  în  dorinţa  de  a  se  evita  pagubele 
mari  provocate  de  boli.  Alte  informaţii  despre  diferitele  boli  ale  animalelor  sunt  aduse  în  paginile  T.R., 
1872,  an  20,  nr.  15,  p.  59.  Este  vorba  despre  informaţia  preluată  din  ziarul  Albina  referitoare  la  modul 
în  care  poate  fi  tratată  „gălbeaza  oilor”. 

46  T.R.,  1869,  an  17,  nr.  27,  p.  110  -  militează  pentru  o  exploatare  raţională  a  animalelor  de 
tracţiune,  coroborată  cu  o  îngrijire  adecvată  a  acestora.  T.R.,  1 859,  an  7,  nr.  28,  p.  1 12  -  este  vorba  de  boala 
numita  buza  mănzuluU  nr.  49,  p.  196  -  informaţii  despre  boala  numită  năduşala  cailor. 

47  T.R.,  1866,  an  14,  nr.  6,  p.  22. 

41  T.R.,  1853,  an  1,  nr.  1,  p.  2.  Se  arată  că  datorită  condiţiilor  meteo  nefavorabile  târgul  de 
iarnă  de  la  Sibiu  nu  a  avut  căutare;  nr.  22,  p.  87  -  târgul  din  Ungaria  a  fost  bogat  atât  în  produse 
manufacturiere  ce  nu  au  avut  căutare,  cât  şi  în  cele  cerealiere  -  sunt  amintite  mai  multe  sortimente  - 
care  au  avut  aceeaşi  soartă.  Apoi  T.R.,  1855,  nr.  32,  pag.  126,  nr.  45,  p.  177.  Acelaşi  lucru  este  arătat 
şi  în  nr.  1 ,  p.  2  din  1 857.  Se  constată  la  târgul  din  anul  respectiv  dublarea  preţului  la  animale  „o  pereche 
de  boi  care  în  toamnă  era  120  de  florini  acum  este  240  de  florini”.  Informaţii  de  acelaşi  gen  în  T.R. 
1857,  nr.  38,  p.  149;  nr.  70,  p.  277. 

special  cele  cerealiere49,  dar  şi  cele  de  altă  natură,  care  desigur  au  avut  cauze  obiective 
şi  subiective. 

Informaţiile  despre  târguri  sunt  de  foarte  multe  ori  completate  cu  indicaţii  şi 
sfaturi  precise  privind  utilizarea  presei  de  specialitate  care  poate  contribui  la  o  produc¬ 
tivitate  mai  ridicată  a  produselor  aduse  spre  vânzare  în  târguri.  Biserica  este  chemată 
să  îşi  aducă  şi  ea  contribuţia  la  răspândirea  acestor  mesaje,  pentru  ca  şi  prin  intermediul 
ei  sfaturile  şi  indicaţiile  utile  agricultorilor  „să  ajungă  la  inima  poporului"50. 

Dorind  să  exprime  cât  mai  bine  importanţa  exemplului,  a  lucrului  practic  pentru 
dezvoltarea  unei  agriculturi  modeme,  Telegraful  Român  insistă  foarte  mult  asupra 
expoziţiilor  agronomice  organizate  în  ţară  şi  desigur  în  străinătate.  Rezultă  astfel  infor¬ 
maţii  despre  posibilitatea  participării  la  aceste  expoziţii,  dar  şi  despre  schimbul  direct 
de  opinii  şi  păreri  între  agricultori.  Prima  relatare  a  unei  expoziţii  este  rezultatul  celei 
din  1857  de  la  Viena  unde  atracţia  tuturor  a  fost  manifestată  pentru  standul  de  maşini 
şi  unelte  agricole,  dar  şi  cel  „de  flori,  produse  ale  câmpului,  ale  economiei  de  pădure, 
şi  al  vitelor  comute"51.  Astfel  se  poate  constata  interesul  pentru  acest  mod  de  manifestare 
a  celor  implicaţi  în  domeniul  agricol. 

Faptul  că  aceste  expoziţii  sunt  cele  mai  bune  prilejuri  pentru  încheierea  unor 
relaţii  comerciale  între  ţări  diferite  sau  provincii  de  acelaşi  fel  determină  un  îndemn 
constant  la  participarea  acestor  expoziţii.  Sunt  salutate  diferite  astfel  de  expoziţii  „de 
producte,  manufacte  şi  artefacte  ieşite  din  mâini  omeneşti",  fiind  arătate  şi  produsele 
extrem  de  diversificate  care  pot  fi  expuse  „produsele  pământului,  manufacturi  şi  obiecte 
de  industrie  şi  meserii,  artefacte  (adică  obiecte  lucrate  după  nişte  reguli  deosebite  ca 
icoane,  sculpturi  etc„  animale)"  precum  şi  perioada  de  desfăşurare  a  expoziţiei  în 
cauză  precum  şi  a  timpului  de  expediţie  a  produselor  vizate  spre  expunere52. 

Toate  obiectele  participante  la  o  expoziţie  organizată  Ia  Braşov  la  16  iulie  1862 
au  putut  fi  clasificate  după  alte  principii  „cele  ieşite  din  mâinile  femeilor  (pânzăria, 
ţesătura  de  lână,  cusături,  lucruri  în  piele  fină  etc.),  cele  ieşite  din  mâinile  bărbaţilor 
(produse  de  câmp,  produse  de  dealuri,  produse  din  sânul  pământului  etc.),  cele  ieşite 
din  mâinile  bărbaţilor  şi  femeilor  (ceară,  faguri,  muştar,  seminţe  de  legume,  săpunuri 
etc.)"53,  organizate  în  expoziţie  de  către  o  comisie  specială  „Comisia  de  censori  şi 
arbitrii",  având  desigur  rolul  de  a  organiza  totul  la  un  standard  cât  mai  ridicat. 

La  fel  de  importante  au  fost  în  paginile  revistei  transilvănene  şi  opiniile  celor 
care  au  luat  parte  la  deschiderea  unor  astfel  de  expoziţii  cu  „peste  2200  de  obiecte  şi 

T.R.,  1866,  an  14,  nr.  33,  p.  131,  nr.  40,  p.  159;  nr.  42,  p.  167.  Unele  informaţii  sunt  axate  doar 
pe  anumite  produse.  Nr.  38,  p.  151  aminteşte  doar  de  preţul  pentru  grâu,  secară,  ovăz  şi  porumb  ca  fiind 
produsele  cele  mai  cultivate  şi  căutate  în  pieţele  transilvănene.  Acelaşi  gen  de  informaţii  le  întâlnim  şi  în 
T.R.,  1873,  an  21,  nr.  73,  p.  276  unde  preţurile  produselor  cerealiere  sunt  coroborate  cu  cele  ale  animalelor 
arâtându-se  şi  „lucrurile  care  sunt  de  neapărată  trebuinţă  în  casă”. 

50  T.R.,  1858,  an  6,  nr.  36,  p.  141. 

51  T.R.,  1857,  an  5,  nr.  36,  p.  141. 

52  T.R.,  1862,  an  10,  nr.  2,  p.  5,  nr.  36,  p.  130. 

53  T.R.,  1862,  an  10,  nr.  37,  p.  143. 

sunt  martori  obiectivi  ai  industriei  şi  spiritului  de  activitate  al  poporului  român”,  fie  că 
au  fost  „români  sau  străini,  majoritate  au  fost  mulţumiţi  de  cele  văzute...  dar  au  fost 
şi  din  aceea  care  s-au  arătat  circumspecţi  asupra  capacităţii  românilor  de  a  produce 
obiecte  de  valoare”  şi  poate  tocmai  de  aceea  se  dorea  tipărirea  unui  Catalog  aranjat  pe 
comitate,  oraşe  şi  localităţi54.  în  virtutea  aceluiaşi  fapt,  organizarea  unor  astfel  de 
expoziţii  au  atât  pentru  organizatori  cât  şi  pentru  participanţi  o  valoare  dublă,  deoarece 
pe  de  o  parte  se  poate  evidenţia  valoarea  morală  (deoarece  românii  au  ocazia  de  a 
cunoaşte  facultăţile  proprii)  şi  o  alta  materială  (de  concurenţă  cu  ceilalţi  producători 
de  alte  etnii).  Se  observă  aşadar  dorinţa  de  a  acorda  încredere  pe  viitor  celor  care 
doresc  organizarea  unor  astfel  de  expoziţii. 

15  Sfa  tu  n-îndrumări  către  ţărani 

Se  poate  uşor  remarca  faptul  că  un  spaţiu  special  acordat  de  Telegraful  Român 
este  cel  al  sfaturilor  date  către  ţărani.  Aceste  sfaturi  apar  în  diferite  rubrici  ca  „Monarhia 
Austriacă”,  „Varietăţi”,  „însemnări  peste  zi”,  având  o  întindere  diferită.  Se  înţelege  că 
şi  informaţiile  erau  diversificate  de  la  cele  de  panificaţie55,  la  cultura  tabacului56,  ştiri 
privind  producerea  de  ţuică,  din  diferite  materii  prime,  dar  mai  ales  a  modului  de 
impozitare  a  acestui  produs57,  de  la  fabricarea  „drojdiei  tescuite  după  metoda  cea 
nouă”58  şi  a  oţetului  după  o  nouă  metodă  vieneză59  la  importanţa  culturii  cartofului  şi 
raportul  dintre  această  cultură  şi  „legumele  păstăioase”  din  punct  de  vedere  nutritiv60, 
de  la  cele  care  priveau  cultura  viermilor  de  mătase61,  până  la  încercarea  unor  culturi 
noi  în  Transilvania  cum  este  cultura  agrişilor,  capabilă  să  devină  o  furnizoare  de  materie 
primă  pentru  vin62,  dar  şi  modurile  diversificate  de  utilizare  a  produselor  de  natură 
animală  -  ca  de  exemplu  o  nouă  metodă  de  producere  a  postavurilor63  sau  înfiinţarea 
unei  fabrici  de  marochinărie  -  o  fabrică  de  piei  cu  acfii  -  la  Turda64,  practic  o  paletă 
foarte  largă  de  sfaturi  care  ar  putea  fl  urmărite. 


54  T.R.,  1862,  an  10,  nr,  64,  p.  251;  nr.  72,  p.  286;  nr  73,  p.  287;  nr.  74,  p.  291. 

55  T.R.,  1 854,  nr.  16,  p.  62  -  se  arăta  că  „cea  mai  bună  pâine  se  face  din  două  părţi  de  făină  şi  una 
de  curcubete,  acesta  din  urmă  se  cultivă  în  Banat  şi  Ungaria”. 

^T.R.,  1857,  an  5,  nr.  74,  p.  294 -se  vorbeşte  despre  „industria  tabacului”  rezultată  din  utilizarea 
frunzelor  de  tabac  şi  hârtie.  T.R.  1 866,  an  1 6,  nr.  9,  p.  35  vorbeşte  în  schimb  despre  preţul  acestui  produs 
care  fiind  foarte  mic  a  determinat  o  păstrare  a  acestuia  de  către  producător.  Alte  numere  ale  Telegrafului 
Român  aduc  informaţii  suplimentare  despre  această  cultură:  astfel  T.R.,  1867,  an  15,  nr.  34,  p.  136 
aminteşte  că  această  cultură  ar  trebui  să  fie  supusă  unei  impozitări. 

57  T.R.,  1869,  an  17,  nr.  44,  p.  186.  Astfel  printre  materiile  prime  utilizate  pentru  producerea 
acestei  băuturi  se  face  amintire  de  porumb,  cereale,  legume,  morcovi  şi  sfecla  de  zahăr. 

58  T.R.,  1862,  an  10,  nr  20,  p.  78. 

59  T.R.,  1862,  an  10,  nr.  24,  p  38.  *.•  ..  .  ,  m,.  u  ~  .u-;  i,\  r  ■ 

10  T.R.,  1872,  an  20,  nr.  41,  p.  163. 

61  T.R.,  1856,  an  4,  nr  38  p.  152  şi  nr.  41,  p.  161.  r 

62  T.R.,  1869,  an  17,  nr.  50,  p.  210  -  se  explică  modul  de  cultivare  şi  îngrijire  a  acestei  culturi. 

63  T.R.,  1866,  an  14,  nr.  2,  p,  8. 


64  T.R.,  1867,  an  15,  nr.  64,  p.  256. 

In  ceea  ce  priveşte  cultura  viermilor  de  mătase  trebuie  să  se  facă  simţită  şi  o 
implicare  din  partea  guvernului  care  să  sprijine  această  nouă  ramură,  mai  ales  în  contextul 
pionieratului  făcut  în  domeniu.  Sfaturile  cele  mai  bune  pot  veni  însă  din  partea  învăţă¬ 
torilor,  absolvenţi  ai  Institutului  teologico-pedagogic  de  la  Sibiu,  instruiţi  din  punct  de 
vedere  tehnic  în  această  privinţă,  precum  şi  din  aprofundarea  progreselor  făcute  în 
alte  ţări. 

O  altă  ramură  a  economiei  care  a  găsit  în  viaţa  agricultorului  transilvănean  o 
largă  răspândire  este  apicultura.  Cititorul  Telegrafului  Român  era  familiarizat  cu  retros¬ 
pectiva  istorică  făcută  în  contextul  prezentării  unor  informaţii  vaste  şi  de  importanţă 
sporită.  Tocmai  de  aceea  se  dau  informaţii  despre  numărul  de  albine  dintr-un  stup, 
despre  împărţirea  membrilor  din  acel  stup  în  albine,  trântori  şi  regină,  despre  modul  în 
care  trebuie  cercetat  stupul  de  către  apicultor,  despre  locurile  ideale  pentru  „cultura 
albinelor”,  modul  de  înmulţire  al  acestora,  timpul  de  „roire”  al  albinelor  tinere,  perioada 
cât  ţine  această  „roire”,  modul  de  colectare  al  fagurilor,  de  protejare  a  albinelor  şi 
automat  al  stupilor  etc.65  Se  poate  aşadar  constata  foarte  uşor  că  informaţia  oferită  era 
extrem  de  vastă,  astfel  încât  chiar  şi  necunoscătorul  în  domeniu  se  putea  implica  în 
această  activitate  uşoară,  dar  extrem  de  profitabilă.  Informaţia  pleca  de  la  generalităţi 
până  la  anumite  detalii  tehnice,  într-o  ordine  firească  şi  logică. 

Importanţa  solului,  a  pământului  arabil  şi  a  felului  în  care  trebuie  realizat 
aratul  devine  o  constantă  pentru  paginile  dedicate  de  Telegraful  Român  agriculturii. 
Astfel  se  explică  faptul  că  „pământul  trebuie  arat  pentru  ca  aerul  să  pătrundă  mai  bine 
în  el,  deoarece  aratul  sau  săpatul  pământului  are  efectul  unui  îngrăşământ”.  Nu  este 
uitată  nici  importanţa  îndepărtării  buruienilor  care  „consumă  grăsimea  pământului”. 
Sunt  înşiruite  şi  materiile  necesare  pentru  creşterea  plantei  cultivate,  aceste  materii 
„sunt  primite  o  parte  din  pământ,  o  parte  din  aer”  arătându-se  mai  profund  că  ”oxigenul 
şi  acidul  carbonic  sunt  acele  substanţe  a  căror  influenţă  face...  să  se  înmulţească 
puterea  pământului”66.  Terenul  arabil  trebuie  utilizat  la  maxim,  avându-se  însă  în  vedere 
un  raport  echitabil  între  suprafaţa  deţinută  de  un  proprietar  şi  forţa  de  muncă67  (aici 
este  extrem  de  interesantă  paralela  care  se  face  în  legătură  cu  suprafaţa  din  teritoriul 
Ardealului  deţinută  de  români  şi  suprafaţa  aparţinând  celorlalte  naţionalităţi,  dar  mai 
ales  structurarea  lui  în  pământ  productiv  şi  neproductiv,  primul  la  rândul  său  structurat 
pe  „arături,  fânaţie,  vinaţie  şi  trestii”63),  combătându-se  o  idee  vehiculată  în  legătură 
cu  modul  de  folosire  a  acestuia,  anume  1/3  din  terenul  arabil  trebuie  lăsat  „să  se 

65  T.R.,  1857,  an  5,  nr.  78,  p.  312;  nr.  79;  p.  316;  nr.  80,  p.  320. 

66  T.R.,  1857,  an  5,  nr.  38,  p.  149. 

67  T.R.,  1862,  an  10,  nr.  36,  p.  137  -  în  acest  caz  este  reprodus  un  articol  din  ziarul  „Ţăranul 
Român’1  apărut  în  România,  arătându-se  că  numai  fertilitatea  solului  nu  este  suficientă,  este  necesară  şi 
o  forţă  de  muncă  suficientă  în  acest  sens. 

**  T.R.,  1864,  an  12,  nr.  33,  p.  131  -  este  extrem  de  interesantă  repartiţia  pământului  către 
maghiari,  saşi  şi  români  în  timpul  a  trei  perioade  diferite  anume  după  desărcinarea  pământului,  după 
Mersich  -  inginer  cadastralu  -  şi  după  darea  pământului  de  astăzi.  Articolul  este  bazat  pe  informaţia 
apărută  în  presa  maghiară  Kol.  Koezl  nr.  22,  1864. 

odihnească”,  opinându-se  pentru  o  săpătură  adâncă  -  identică  cu  cea  făcute  în  alte 
ţări  ca  Germania,  Anglia,  Moravia  care  au  practicat  această  arătură  după  metoda  lui 
Hartstein  -  a  acestuia  deoarece  în  aceste  condiţii  „pământul  păstrează  mai  bine  umezeala” 
mai  ales  în  contextul  unor  informaţii  destul  de  sumare  la  acea  vreme  „despre  părţile 
din  care  se  compune  pământul,  despre  păturile  lui”69.  Toate  aceste  informaţii  trebuiesc 
însă  raportate  la  proprietăţile  solului  şi  mai  ales  la  posibilităţile  agricultorului. 

Toate  informaţiile  de  importanţă  majoră,  mai  ales  cele  privitoarea  la  structura  şi 
compoziţia  solului  sunt  preluate  şi  transmise  mai  departe  de  redactorii  ziarului  transil¬ 
vănean  cu  scopul  împărtăşirii  de  cunoştinţe  tuturor  agricultorilor  români.  Utilizarea 
articolelor  din  ziarul  Foaia  de  agricultură  din  Iaşi  arată  că  preocupările  despre  studiul 
pământului  aparţin  ştiinţei  numită  Mineralogie,  iar  Geologie  este  ştiinţa  care  „dă  informaţii 
referitoare  la  distanţa  ce  se  află  între  pieliţa  şi  miezul  pământului”. 

Importanţa  pământului,  a  solului  arabil  a  determinat  publicarea  unor  articole 
extrem  de  interesante  privitoare  la  compoziţia  acestuia  -  siliciul  lutul  varul  şi  humul 
-  fiind  explicate  caracteristicile  fiecărei  materii  şi  locul  unde  sunt  situate,  precum  şi 
importanţa  pe  care  o  ocupă  în  structura  solului.  Aceeaşi  importanţă  majoră  o  au  - 
însuşirile  fizice  ale  pământului  -  fiind  urmărite  de  această  dată  căldura,  umezeala, 
„vârtoşimea”,  ultima  însuşire  fizică  dând  posibilitatea  catalogării  terenului  în  tare,  slab, 
moale,  sec,  răşinos70.  Aceste  caracteristici  sau  însuşiri  ale  solului  sunt  strâns  legate 
între  ele,  deoarece  toate  combinate  dau  productivitate  mai  ridicată  sau  mai  scăzută  în 
funcţie  de  felul  terenului  cultivat  (astfel  pământul  uşor  se  răceşte  mai  repede,  pământul 
răşinos  este  cel  mai  bun  conductor  de  căldură,  etc.). 

însămânţarea  sau  „îngropatul  seminţelor”  pare  a  ft  la  prima  vedere  un  procedeu 
cunoscut  de  către  toţi.  Cu  toate  acestea  întâlnim  o  serie  de  informaţii  privind  la  acest 
act  al  însămânţării  nu  numai  de  aici  ci  şi  din  alte  ţări71. Totuşi  se  insistă  pe  îngroparea 
şi  nu  pe  aruncarea  seminţelor,  bobul  trebuie  să  fie  îngropat  la  o  adâncime  stabilită,  în 
funcţie  de  felul  plantei  cultivate.  în  schimb  legumele  de  vară  trebuiesc  semănate  mai 
des  decât  cele  destinate  pentru  producţia  de  toamnă,  în  timp  ce  alte  plante,  ca  varza  şi 
tutunul  trebuiesc  „sădite  după  ce  iniţial  au  făcut  rădăcini”72.  Plantele  găsesc  în  atmosferă 
„acidul  carbonic  pe  care  îl  descompun  prin  absorbirea  carbonului  şi  degajarea  oxige¬ 
nului,  din  apă  iau  hidrogenul,  azotul  curat  sau  sub  formă  de  amoniac  şi  de  acid  nitric, 
la  care  se  adaugă  lumina  fără  de  care  planta  se  vestejeşte”73  practic  este  elaborată  o 

69  T.R.,  1857,  an  5,  nr.  43,  p.  169,  nr.  42,  p.  165;  nr.  41,  p.  161  -  sunt  extrem  de  interesante 
informaţiile  evidenţiate  în  aceste  articole  despre  experimentele  făcute  în  alte  ţări.  Astfel  experimentul 
lui  Schubert  arată  că  rădăcinile  plantelor  spinoase  trebuie  sâ  pătrundă  la  o  adâncime  mai  mică  decât  cele 
arătate  în  experimentul  Kortum. 

70  T.R.,  1859,  an  7,  nr.  18,  p.  70  şi  nr.  26,  p.  104. 

71  T.R.,  1 870,  an  1 8,  nr.  27,  p.  110;  nr  29,  p.  118-  se  vorbeşte  spre  exemplu  de  cultura  grâului 
din  alte  ţări  ca  Anglia,  Franţa,  Germania,  de  modul  de  creştere  a  productivităţii,  importanţa  factorilor 
externi  şi  interni  care  determină  această  productivitate,  calităţile  solului  şi  proprietăţile  acestuia, 
importanţa  climei  etc. 

72  T.R.,  1860,  an  8,  nr.  12,  p.  48. 

73  T.R.,  1859,  an  7,  nr.  16,  p.  61.  >  ' 

descriere  detailată  a  modului  în  care  planta  trebuie  însămânţată,  dar  şi  modul  de  primire 
al  mineralelor  necesare  dezvoltării  sale  progresive. 

r% 

In  strânsă  legătură  cu  cele  două  domenii  deja  amintite  solul  şi  însămânţarea  stă 
situaţia  stării  ţăranului,  a  celui  care  produce.  Tocmai  de  aceea  se  dau  exemple  din  alte 
ţări  privitoare  la  modul  în  care  s-a  realizat  îmbunătăţirea  vieţii  ţăranilor.  Printre  principiile 
de  bază  sunt  proprietatea  asupra  pământului  cultivat,  desfiinţarea  boierescului  (realizată 
prin  crearea  unui  proletariat  nou  şi  prin  împroprietărire)  fără  a  se  vedea  în  aceste 
măsuri  o  concepţie  comunistă74. 


PROBLEME  ECONOMICE  IN  TELEGRAFUL  ROMAN 

ÎN  PERIOADA  1853  1873 

IM  Economia  şi  ştirile  despre  economie 

a 

încă  de  la  apariţia  articolelor  axate  pe  viaţa  economică  s-a  încercat  o  explicare 
şi  o  definire  a  conceptului  de  economie,  desigur  în  funcţie  de  modul  de  percepţie  avut 
în  perioada  respectiva.  Astfel  „economia  ne  apare  drept  un  organism  ce  cuprinde  în 
sine  mai  multe  lucruri,  care  una  taie  în  cealaltă,  care  se  mişcă  după  legi  şi  reguli 
hotărâte,  pe  care  omul  trebuie  să  le  ştie  şi  să  le  cunoască”75.  Numai  prin  intermediul 
economiei  se  poate  astfel  înţelege  „activitatea  unei  naţiuni,  a  unui  popor  de  a  câştiga 
cele  necesare”76,  economie  care  a  cunoscut  un  proces  lung  de  dezvoltare,  de  la  greci 
şi  romani  şi  până  în  Evul  Mediu,  când  sunt  amintite  primele  corporaţii  ale  meseriaşilor 
şi  până  la  elaborarea  unor  lucrări  speciale  de  economie  menite  de  a  indica  modul 
concret  de  dezvoltare  economică. 

Economia  este  alcătuită  din  mai  multe  ramuri  care  produc  bineînţeles  o  serie  de 

A, 

bunuri,  indiferent  de  natura  lor  şi  care  implică  automat  o  serie  de  cheltuieli.  In  această 
direcţie  este  important  modul  în  care  se  stabileşte  preţul  unui  produs,  preţ  care  să  fie 
în  concordanţă  cu  cheltuielile  utilizate  pentru  producerea  lui  şi  să  aducă  în  acelaşi 
timp  şi  un  profit  producătorului77,  ţinându-se  cont  şi  de  cursul  monedei  de  schimb. 
Amintirea  în  mod  constant  a  cotei  de  împrumut  naţional,  a  acţiunilor  de  bancă,  precum 
şi  a  acţiunilor  de  credit  vizau  o  ilustrare  a  nivelului  economic  atins  la  momentul  respectiv 


74  T.R.,  1859,  an  7,  nr.  9,  p.  33  şi  nr.  10,  p.  37 

75  T.R.,  1854,  nr.  78,  p.  308  -  este  extrem  de  interesantă  în  acest  articol  retrospectiva  istorică 
a  comerţului  şi  a  modului  lui  dc  dezvoltare  începând  cu  ţările  care  au  o  tradiţie  în  acest  sens,  grecii  spre 
exemplu,  până  la  comerţul  modern. 

76  T.R.,  1868,  an  16,  nr.  2,  p.  7;  nr.  3,  p.  11  şi  nr.  5,  p.  20  -  cunoscuta  retrospectivă  istorică  a 
modul  în  care  a  fost  percepută  economia  în  timp.  Amintită  lucrarea  lui  Adam  Schmidt  din  1776  Cercetări 
despre  natura  şi  CQUzele  avuţiei  naţionale. 

”  T.R.,  1 854,  an  2,  nr.  80,  p.  3 16  -  preţul  este  stabilit  în  funcţie  de  valoarea  metalelor  preţioase 
aur  şi  argint,  ci  se  stabileşte  şi  în  funcţie  de  populaţia  existentă,  de  circulaţia  produselor  şi  interesul 
manifestat  faţă  de  un  anumit  produs. 

în  imperiu,  nivel  care  desigur  se  dorea  a  fi  pozitiv  pentru  a  evidenţia  nivelul  superior 
de  viaţă  pentru  toţi  cetăţenii»  L-r'-*'  ..c  .  <  i..*  ir.  ..■> 

Rolul  pe  care  economia  îl  are  în  viaţa  economică  a  unei  ţări  se  raportează  şi  la 
moneda  de  schimb,  la  puterea  ei  pe  piaţa  monetară.  Aproape  în  mod  constant  Telegraful 
Român  afişează  pe  ultima  pagină  a  ediţiilor  sale  cursul  de  Ia  Bursa  din  Viena  cu  valoarea 
monedei  în  curs,  amintind  în  acelaşi  timp  în  fiecare  an  nu  numai  moneda  în  curs,  ci  şi 
eventualitatea  unor  acţiuni  diferite  la  bursa  din  Viena78.  Scopul  vizat  era  acela  de  a 
transmite  cititorului  atât  pragul  financiar  atins  de  moneda  de  schimb,  dar  mai  ales 
celelalte  modalităţi  de  exprimare  a  acţiunilor  bancare. 

Importanţa  sistemului  financiar  şi  al  controlului  exercitat  de  către  Ministerul  de 
finanţe  devine  o  constantă  a  economiei  modeme.  Ministerul  de  finanţe  intervine  pe 
piaţă  oricând  este  nevoie  fie  pentru  stabilirea  plăţilor  vamale79,  a  taxelor  de  timbru80,  a 
eventualelor  derogări  de  la  plata  acestor  taxe  vamale81,  a  realizării  unei  stabilităţi 
monetare82,  a  punerii  în  circulaţie  a  unor  noi  emisii  monetare81,  pentru  colectarea 
monedelor  şi  a  altor  bani  mărunţi  care  se  vor  scoate  de  pe  piaţa  monetară,  precum  şi 
pentru  emiterea  de  unor  noi  bancnote84,  a  apariţiei  şi  circulaţiei  de  bancnote  false  dar 
şi  despre  elementele  de  siguranţă  cu  care  sunt  prevăzute  bancnotele85,  a  împrumuturilor 


78  T.R.,  1 853,  an  I ,  nr.  1  şi  următoarele,  p.  4  -  este  vorba  despre  cursul  aurului  şi  al  argintului 
la  bursa  vieneză;  1 854,  an  2,  nr.  1  şi  următoarele,  p.  4  -  este  dat  acelaşi  curs  dar  de  această  dată  după 
calendarul  ce  nou,  1855,  an  3,  nr.  I  şi  următoarele,  p.  4  apare  o  nouă  împărţire  la  bursa  vieneză  şi 
anume  argintul  şi  metalicele,  desigur  fiecare  cu  valoarea  specifică.  Anul  1 860  aduce  în  paginile  T.R.  In 
spaţiul  rezervat  Bursei  din  Viena  informaţii  despre  galbeni  împărăteşti,  metalicele,  împrumutul  naţional 
fiecare  cu  un  procentaj  specific  -  ex,  T.R.,  1860,  an  8,  nr.  1,  p.  4;  T.R.,  1863,  an  1 1,  nr.  1 1,  p.  44  - 
este  reluată  la  rugămintea  cititorilor  publicarea  cursului  la  bursa  vieneză,  fiind  redate  o  grupă  mult  mai 
mare  de  valute  respectiv  metalice,  împrumutul  naţional,  acţiunile  de  bancă,  acţiunile  de  credit,  argintul, 
aurul  desigur  cu  valoarea  lor  specifică.  Informaţii  despre  bursa  din  Viena  întâlnim  şi  în  T.R.,  1865,  an 
13,  începând  cu  nr.  11,  apoi  în  T.R,  1866,  an  14,  nr.  9  p.  35  şi  următoarele,  precum  şi  T.R.,  1868,  an 
16,  nr.  99,  p.  405  şi  următoarele,  T.R.,  1869,  an  17,  nr.  9,  p.  36  şi  următoarele,  T.R  1870,  an  19,  nr. 
31  şi  următoarele,  unde  la  fel  bursa  de  la  Viena  apare  sub  formula  metalice,  împrumutul  naţional, 
acţiunile  de  bancă,  acţiunile  de  credit,  argint  şi  aur. 

79  T.R.,  1854,  an  2,  nr.  4,  p.  15. 

80  T.R.,  1857,  an  5,  nr.  92,  p.  365. 

81  T.R.,  1854,  an  2,  nr.  39,  p.  1 53  -  este  amintit  faptul  că  în  eventualitatea  unui  război  crescătorii 
de  vite  din  Transilvania  să  fie  scutiţi  de  plata  vămilor  de  drum  şi  a  pădurilor  când  se  vor  întoarce  cu  vitele 
din  Turcia  în  Ardeal. 

82  T.R.  1854,  an  2,  nr.  22,  p.  86.  •  , 

83  T.R.,  1858,  an  6,  nr.  42,  p.  166  şi  nr.  43,  p.  169  -  vorbind-se  despre  banii  cei  noi  se  insistă 
asupra  materialului  utilizat  la  realizarea  lor  „argint  curat*'  dar  şi  asupra  unei  noi  denumiri  pe  piaţa 
monetară  „valuta  austriacă”  care  va  constitui  unica  măsură  monetară  legală  în  „întreaga  împărăţie 
austriacă”.  T.R.,  1858,  an  6,  nr.  20,  p.  77  transmite  informaţii  despre  banii  cei  noi. 

M  T.R.,  1858,  an  6,  nr.  19,  p.  73  -  în  acelaşi  context  este  amintită  în  nr.  18,  p.  69  patenta 
împărătească  din  27  aprilie  1858  care  reglementa  „relaţiile  banilor  şi  aplicarea  noii  valute  austriece  la 
relaţiile  legiuite”  -  referiri  clare  la  paritatea  dintre  vechea  şi  noua  emisie  monetară,  mod  de  transformare. 
T.R.,  1859,  an  7,  nr.  1,  p,  1  legea  despre  circulaţia  bancnotelor  de  Îşi  5  florini. 

85  T.R.,  1858,  an  6,  nr.  43,  p.  170,  T.R.,  1862,  an  10,  nr.  34,  p.  125.  *'  •'  t 

contractate  de  stat  şi  a  rambursării  eventualelor  împrumuturi  de  stat86,  a  înfiinţării  de 
bănci  şi  ramurilor  de  activitate  ale  acesteia  axate  în  unele  cazuri  în  sfera  asigurărilor87, 
a  legii  financiare  pentru  fiecare  an  administrativ88,  pentru  a  arăta  importanţa  bugetului 
unei  ţări,  dar  mai  ales  modul  în  care  se  realizează  acest  buget,  sumele  alocate  pentru 
diferite  cheltuieli,  ceea  ce  implică  modul  de  obţinere  a  acestor  sume,  destinaţia  acestor 
cheltuieli,  felul  în  care  se  încasează  veniturile  şi  felul  acestor  venituri89. 

La  fel  de  importante  sunt  în  paginile  Telegrafului  Român  aşezămintele  de  credit90, 
felul  în  care  pot  fi  luate  credite  din  partea  „proprietarilor,  maşiniştilor,  industriaşilor, 
comunelor,  corporaţiilor  şi  privaţilor”91,  reuniunile  binefăcătoare  -  care  la  momentul 
respectiv  făceau  şi  obiectul  diferitelor  asigurări92,  dar  şi  informaţii  referitoare  la  noul 
sistem  monetar  apărut  după  „convenţiunea  monetară”93.  Informaţiile  despre  băncile 
de  cont  care  sunt  definite  drept  „aşezăminte  de  credit  în  care  se  fac  mai  multe  ope¬ 
raţiuni  de  bani  ce  toate  se  întemeiază  pe  încrederea  ce  trebuie  să  fie  de  la  un  negustor 
la  altul”94,  sau  informaţiile  privitoare  la  Institutul  de  credit  şi  economii  Albina95  de- 

86  T.R.,  1 854,  nr.  56,  p.  200  şi  nr.  68,  p.  269.  Un  alt  exemplu  găsim  în  T.R.,  1 863,  an  1 1 ,  nr.  95, 
p  381  -  vorbeşte  despre  un  împrumut  contractat,  dar  arată  şi  destinaţia  sumelor,  modul  de  retumarea  a 
împrumutului.  în  TR,  1866,  an  14,  nr.  32,  p.  127  se  aminteşte  un  alt  împrumut  contractat  pentru  o 
perioadă  de  timp  având  drept  garanţie  unele  proprietăţi  nemişcătoare  ale  statului. 

*7T.R„  1867,  an  15,  nr.  67,  p.  266 -este  vorba  despre  întemeierea  Băncii  Generale  de  Asecuraţiune 
din  Transilvania  ce  are  ca  sferă  de  activitate  domeniul  asigurărilor.  Aceste  asigurări  se  extind  în  domeniile 
următoare  asigurări  împotriva  incendiilor,  asigurări  împotriva  unor  condiţii  meteorologice-grindina 
asigurare  de  transport,  asigurare  pe  viaţă  etc. 

88  T.R.,  1862,  an  10,  nr.  87,  p.  344. 

89  T.R.,  1 854,  nr.  99,  p.  393  -  articolul  arată  pe  larg  importanţa  bugetului.  Se  explică  etimologia 
cuvântului  buget  şi  se  explică  modul  în  care  se  face  bugetul  „proiectarea  spuselor  şi  venitele  unei  ţări 
pe  un  anumit  periodu  de  vreme...  şi  are  două  părţi  o  parte  o  face  vinitele,  iar  cealaltă  celtuielile,  iar 
celtuielile  şi  vinitele  unui  stat  sunt  sau  hotărâte  şi  ştiute,  sau  nehotărâte  şi  neştiute'’.  Vorbind  despre 
venituri  se  arată  că  cele  mai  importante  sunt  „dările"  =  impozitele  directe  şi  indirecte,  contribuţiile 
rezultate  din  „taxele  de  drum,  de  păduri  şi  trecători,  venitele  din  minele  de  stat,  din  păduri,  vânat, 
pescuit,  din  minele  de  sare  şi  de  metale"  etc.  în  ceea  ce  priveşte  realizarea  unui  buget  bun  trebuiesc 
îndeplinite  trei  condiţii  pentru  ca  cheltuielile  să  nu  depăşească  veniturile.  Acestea  sunt  „în  primul  rând 
să  nu  se  cheltuiască  nici  mai  mult  nici  mai  puţin  decât  se  cere  pentru  atingerea  scopului,  apoi  pentru 
atingerea  scopurilor  care  sunt  de  neapărată  trebuinţă  să  se  utilizeze  cât  este  necesar  şi  nu  în  ultimul 
rând  cheltuielile  să  fie  făcute  după  un  plan  temeinic".  Un  alt  exemplu  este  al  bugetului  pentru  anul 
1 866,  împărţit  în  două  grupe  Cerinţe  şi  Acoperire  desigur  în  funcţie  de  domeniul  de  activitate  -  T.R., 
1865,  an  13,  nr.  13,  p.  48. 

90  T.R.,  1854,  an  2,  nr.Sl,  p.  320. 

91  T.R.,  1863,  an  11,  nr. II,  p.  44. 

92  T.R.,  1 857,  an  5,  nr.  1 01 ,  p.  401-  se  vorbea  pe  larg  despre  aşa  numitele  nenorociri  constituite 
de  foc,  grindină. 

g-  TR.,  1857,  an  5;  nr.  95,  p.  377;  nr.  96,  p.  381;  nr.  97,  p.  385  -  este  amintită  Patenta  imperială 
din  19  septembrie  1 857  prin  care  „sunt  emise  pe  întregul  teritoriu  al  imperiului  Austriei  dispoziţii  despre 
convenţiunea  monetară  din  24  ianuarie  1857  de  la  Viena  şi  publicată  în  Buletinul  imperial  din  1857, 
XXII,  101". 

94  T.R.,  1871,  an  19,  nr.  43,  p.  170. 

95  T.R.,  nr.  83,  p.  334. 

monstrează  faptul  că  pentru  intelectualii  transilvăneni  cu  un  orizont  economic  devenea 
necesară  o  popularizare  în  rândul  românilor  a  acestor  informaţii  bancare  pentru  a  da 
încredere  acestora  în  aşezămintele  în  cauză.  Toate  acestea  sunt  privite  cu  un  interes 
major  deoarece  pot  contribui  pe  deplin  la  dezvoltarea  economiei  româneşti  şi  pot  deter¬ 
mina  o  creştere  a  nivelului  de  trai  al  populaţiei. 

.A 

II. 2  îndrumări  către  meseriaşi.  Reuniunea  meseriaşilor 

Faptul  că  numai  agricultura  avea  un  rol  însemnat  pentru  românii  transilvăneni  a 
fost  un  semnal  de  alarmă  pentru  redactorii  Telegrafului  Român.  Aceştia  au  înţeles  la 
momentul  respectiv  necesitatea  dezvoltării  meseriilor  între  români  şi  organizarea  acestora 
în  diferite  asociaţii  modeme  după  modelul  celor  din  străinătate. 

Tocmai  de  aceea  se  insistă  pentru  implementarea  meseriilor  care  erau  „într-o 
treaptă  de  cultură  foarte  apusă’"96  şi  mai  ales  utilitatea  corporaţiilor  de  meseriaşi  -  care 
în  latină  se  numeau  corporati,  collegiati  urbis  -  existente  la  strămoşii  latini  (cum  ar  fi 
cele  de  lemnari,  fauri,  corăbieri)  trecute  ulterior  şi  la  germani97.  Această  chemare 
către  meserii  este  adresata  de  către  Telegraful  Român  meseriaşilor  români  deoarece  la 
momentul  respectiv  nu  mai  exista  nici  o  interdicţie  de  practicare  a  meseriilor  deoarece 
Guvernul  emisese  două  dispoziţii  în  1851  şi  1  ianuarie  1852  care  reglementa  „sloboda 
concurenţă”  şi,  prin  urmare,  se  forma  în  Transilvania  „clasa  meseriaşilor  care  face 
starea  cea  bună  materială  a  unui  popor”  şi  mai  ales  că  meseriaşul  are  şansa  „să  facă 
experienţă  cu  mai  mare  uşurinţă  decât  altul”98. 

Dar  pentru  ca  meseriile  să  cunoască  o  manifestare  cât  mai  diversificată  este 
necesară  întemeierea  de  şcoli  sau  de  institute  tehnice,  capabile  să  răspundă  unor  astfel 
de  solicitări,  avându-se  desigur  în  vedere  faptul  că  ele  vor  promova  o  ramură  deficitară 
în  economie  naţională  şi  anume  meseriile. 

După  înfiinţarea  Astrei  se  insistă  tot  mai  mult  pe  importanţa  unei  industrii  cât 
mai  dezvoltate,  capabile  să  răspundă  la  realităţile  cotidiene,  de  unde  şi  importanţa 
mijloacelor  adecvate  pentru  atragerea  tinerilor  spre  meserii,  fapt  ce  se  poate  materializa 
prin  înfiinţarea  de  institute  unde  elevii  să  poată  „cunoaşte  despre  natură  peste  tot  şi  în 
toate  părţile  ei”99.  Tocmai  de  aceea  întemeierea  unui  institut  tehnic  trebuie  să  îndepli¬ 
nească  însă  anumite  criterii:  să  fie  primiţi  doar  absolvenţii  de  gimnaziu  sau  de  şcoli 
reale  superioare,  să  se  demonstreze  de  către  candidat  o  determinare  specifică  pentru 
această  şcoală,  să  se  cerceteze  şcoala  absolvită  de  către  candidat,  timpul  şi  perioada 
de  înscriere  etc.100,  practic  o  serie  de  informaţii  de  interes  general  dar  şi  special  pentru 
cei  care  intenţionau  înscrierea  în  acest  gen  de  institute.  Telegraful  Român  era  astfel 
ziarul  care  milita  în  mod  constant  pentru  înfiinţarea  unor  şcoli  de  profil,  imperios 

96  T.R.,  1853,  an  1,  nr.  11,  p.  29. 

97  T.R.,  1853,  an  1,  nr,  12,  p.  41.  • 

98  T.R.,  1857,  an  5,  nr.  81,  p.  321;  T.R.  1860,  an  8,  nr.  6,  p.  20. 

99  T.R.,  1864,  an  12,  nr.  14,  p.  58. 

100  T.R.,  1858,  an  6,  nr.  38,  p.  149. 

necesare  pentru  ramurile  industriei  mai  ales  că  se  dorea  „de  a  se  arăta  şi  altora. . .  că  ne 
dezvoltăm  industria  pe  temeiul  nostru”101. 

De  un  interes  major  a  fost  prezentarea  în  paginile  Telegrafului  Român  a  înfiinţării 
Reuniunii  calfelor  =  sodalilor  Români  din  Sibiu,  a  cărei  activitate  era  redată  în  mod 
constant  cititorilor  în  văditul  scop  de  a  se  prezenta  în  primul  rând  realizările  cât  mai 
ales  scopurile  urmărite  de  aceştia  în  domeniul  lor  de  activitate. 

Faptul  că  reprezentanţii  diferitelor  meserii  au  fondat  o  societate  sub  conducerea 
lui  Nicolae  Cristea,  alături  de  care  au  participat  preoţi,  profesori,  medici,  avocaţi, 
negustori  şi  ţărani,  societate  ce  viza  întruniri  săptămânale,  legi  şi  statute  de  funcţionare 
demonstrează  că  scopul  urmărit  de  aceştia  era  „înaintarea  în  cultură,  cu  deosebire 
înaintarea  în  câştigarea  cunoştinţelor  reale”  prin  discuţii  care  vizau  starea  industrială 
din  trecut  şi  prezent,  starea  comercială,  comerţul102.  Tocmai  în  acest  sens  sunt  redate 
în  paginile  Telegrafului  Român  rezultatele  dezbaterilor  axate  pe  diferite  teme,  ca  de 
exemplu  o  „istorisire  a  banului  de  la  apariţia  lui  între  oameni”  cu  importanţa,  dar  mai 
ales  modul  de  utilizare,  materialul  utilizat  pentru  apariţia  lui,  valoare  şi  utilitate1  °\  sau  o 
altă  temă  des  întâlnită  este  aceea  a  „influenţei  drumului  de  fier  asupra  industriei  din 
patria  noastră”104,  fapt  care  demonstrează  importanţa  şi  valoarea  industriei  în  viaţa 
economică  a  românilor  transilvăneni.  Acest  fapt  demonstrează  nu  numai  interesul 
manifestat  pentru  meseriile  practicate  în  alte  ţări  şi  care  erau  bine  reprezentate  ci  mai 
ales  liantul  care  se  putea  remarca  între  reprezentanţii  societăţii  româneşti  (de  unde  şi 
împărţirea  membrilor  acestei  reuniuni  în  membrii  ordinari,  adică  orice  industriaş  român, 
de  la  calfă  în  sus,  membrii  conlucrători,  adică  orice  român  care  va  încerca  să  se 
implice  direct  şi  personal,  precum  şi  membrii  „onorari”)  care  doreau  desigur  o  dez¬ 
voltare  a  acestora  în  şi  pentru  beneficiul  întregii  comunităţi. 

II.3  Ştiri  despre  viaţa  economică  din  alte  ţări 

r* 

In  ceea  ce  priveşte  viaţa  economică  din  alte  ţări,  paginile  Telegrafului  oferă  o 
serie  de  informaţii  privind  fie  economia  unor  ţări  aflate  sub  dominaţia  Austro-Ungariei 
dar  şi  alte  ţări  cu  o  economie  dezvoltată  ca  Franţa,  Germania,  Anglia  etc.  Caracteristic 
pentru  aceste  ştiri  este  cantitatea  informaţiei,  în  sensul  că  ştirile  ocupă  o  întindere 
mai  mică  sau  mai  mare  în  paginile  ziarului,  precum  şi  utilizarea  materialului  de 
provenienţă  străin,  este  vorba  de  traducerea  articolelor  din  presa  străină  şi  comen¬ 
tarea  lor. 

Astfel  sunt  amintite  în  primul  rând  ştirile  referitoare  la  starea  economiei  din 
Ungaria  în  funcţie  de  anul  în  curs,  practic  „o  dare  de  seamă  a  ministrului  unguresc  de 
agricultură  şi  comerţ  pe  o  perioadă  de  5  ani’’105,  diferitele  „ordinaţiuni  împărăteşti”  de 

m  T.R.,  1873,  an  21,  nr.  19.  p.  74. 

10:1  T.R.,  1867,  an  15,  nr.  36,  p.  141. 

101  T.R.,  1870,  an  19,  nr.  32,  p.  144. 

T.R.,  nr.  83,  p.  332. 

105  T.R.,  1872,  an  20,  nr.  33,  p.  131, 

interes  general  pentru  economia  întregului  imperiu106,  dar  şi  diferite  tratate  comerciale 
încheiate  între  ţările  Europei  şi  care  vizau  diferite  ramuri  economice107,  înfiinţarea 
Societăţii  „România  Industrială”  ale  cărei  statut  trebuie  să  fie  aduse  la  cunoştinţa 
marelui  public  tocmai  pentru  a  putea  sa  fie  evidenţiat  progresul  industriei,  comerţului 
şi  agriculturii,  pentru  a  se  putea  adera  la  ele108,  preţul  produselor  de  provenienţă  diferită 
atât  agricole,  cât  şi  industriale  în  Viena109,  descoperirea  unor  zăcăminte  de  ape  minerale 
în  România  şi  modul  concret  de  valorificare  a  acestora  pe  de  o  parte,  iar  pe  de  altă 
parte  importanţa  lor  pentru  sănătatea  personală  a  individului1 10,  expoziţiilor  comerciale 
din  alte  ţări  şi  mai  ales  a  modului  de  realizare  a  acestor  expoziţii  (expoziţiile  de  la  Paris 
au  constituit  întotdeauna  un  punct  de  atracţie  pentru  comercianţi,  mai  ales  pentru 
modul  de  realizare  a  lor  şi  a  scopului  vizat,  acela  de  stabilire  a  diferitelor  conexiuni 
dintre  producătorii  diferitelor  ţări,  dar  şi  pentru  influenţa  exercitată  asupra  producătorilor 
şi  cumpărătorilor,  adică  influenţa  economică,  politico-socială  şi  morală)111,  a 
aşezămintelor  bancare  -  în  special  cele  din  Anglia  care  sunt  mai  dezvoltate112,  căderea 
bursei  vieneze  şi  a  cauzelor  care  au  determinat  această  cădere,  dar  şi  modul  în  care  se 
putea  împiedica  aceasta113. 

Nu  este  uitat  desigur  nici  nivelul  economic  atins  de  diferite  ţări  şi  a  modului  în 
care  aceste  ţări  îşi  contractează  împrumuturile,  eventualele  lor  crize  de  natură  financiară 
-  cum  ar  fi  de  exemplu  „lipsa  banilor  mărunţi”114,  a  crizei  financiare  din  România  şi 
cauzele  ei115. 

Sunt  amintite  şi  alte  evenimente  extrem  de  importante  ca  dezvoltarea  unor  ramuri 
industriale  prin  participarea  la  expoziţia  de  profil  din  Londra1 16,  dezvoltarea  industriei  în 


106  T.R.,  1866,  an  14,  nr.  68,  p.  270.  f 

107  T.R.,  1 853,  an  1 ,  nr.  1 7,  p.  66-  este  vorba  de  un  tratat  între  Prusia  şi  Borusia  valabil  pe  12  ani, 
având  drept  scop  schimbul  comercial  şi  reducerea  plăţilor  vamale.  T.R.,  1872,  an  20,  nr.  100,  p.  392  - 
un  tratat  comercial  între  Austria  şi  Transilvania  important  pentru  pătrunderea  culturii  Occidentului, 
pentru  liberul  schimb,  pentru  import, 

108  T.R.,  1870,  an  18,  nr.  13,  p.  51.  ■*  ’  '  - 

109  T.R.,  1853,  an  1,  nr.  33,  p.  132;  nr.  34,  p.  136;  nr.  36,  p.  144;  nr.  38,  p.  152;  nr.  40,  p.  160; 
nr.  41,  p.  164  -  fiind  amintit  preţul  alimentelor,  al  plantelor  furajere  şi  industriale,  interesul  tot  mai 
mare  manifestat  faţă  de  articolele  de  marochinărie. 

310  T.R.,  1873,  an  21,  nr.  5,  p.  20;  nr,  51,  p.  192  -  este  vorba  despre  apele  minerale  descoperite 
la  Giurgiu  şi  laSlănic. 

111  T.R.,  1867,  an  15,  nr.  38,  p.  150  şi  nr,  39,  p.  154. 

1,3  T.R.,  1854,  an  2,  nr.  81,  p.  320.  •  >  •  ■  -  1 


113  T.R.,  1873,  an  21,  nr.  38,  p.  139  -  se  milita  pentru  o  păstrare  a  încrederii  în  bursă  la 
momentul  respectiv. 

114  T.R.,  1866,  an  14,  nr.  41,  p.  163.  în  ceea  ce  priveşte  lipsa  banilor  mărunţi  se  aminteşte  cazul 
anului  1866,  Nr.  37,  p.  142  al  T.R.  ştirea  „despre  banii  cei  mari  care  nu  se  pot  schimba,  iar  florinii  de 
hârtie  se  împart  în  două  sau  în  patru”. 

315  T.R.,  1 873,  an  21,  nr.  46,  p  1 76  -  este  făcută  paralelă  cu  o  criză  asemănătoare  din  Austria  şi 
se  amintesc  patru  motive  care  au  determinat  această  situaţie:  drumul  de  fier,  monopolul  tutunului, 
scăderea  exportului  şi  luxul  personal. 

5,6  T.R.,  1962,  an,  10,  nr.  15,  p.  58.  -  ~  -  -1  *•  < 

detrimentul  agriculturii  în  Belgia,  cauza  şi  efectul  acestui  fapt117,  nivelul  producţiei 
diferitelor  produse  în  unele  ţări  europene1  lg,  dezvoltarea  industriei  de  celuloză  şi  hârtie 
în  Statele  Unite  ale  Americii  în  concordanţă  cu  creşterea  numărului  de  publicaţii119, 
importanţa  transmiterii  de  cunoştinţe  prin  intermediul  presei  şi  al  conferinţelor  axate  pe 
diferite  domenii120,  apariţia  pe  piaţă  şi  mai  ales  căutarea  lui  în  special  la  Viena  (probabil 
deficitară  în  acest  capitol  atât  ca  centru  comercial  al  imperiului,  cât  şi  ca  oraş  de  sine 
stătător)  a  unui  produs  obţinut  la  Orăştie  anume  „iasca  de  fag”121,  experienţele  avute  de 
alte  ţări  în  vederea  fabricării  parafinei  şi  dorinţa  de  a  se  înfiinţa  şi  aici  o  fabrică  de  acest 
gen  în  contextul  larg  al  încercărilor  „de  a  obţine  producte  de  arsu  din  substanţe  animalice 
şi  de  plante”122.  Nu  trebuie  însă  să  uităm  nici  informaţiile  ce  privesc  zonele  de  extracţie 
a  unor  materii  prime  necesare  producţiei  de  parafină123,  creşterea  consumului  de  tutun 
în  ţări  ca  Austria,  Anglia,  Franţa  comparativ  cu  Transilvania124,  înfiinţarea  societăţilor 
comerciale  între  ţările  europene  -  practic  parteneriatul  economic125,  apariţia  unor  societăţi 
cooperatiste  în  Moldova,  dar  şi  a  înfiinţării  unor  fonduri  comunale  „pentru  timpuri  de 
nevoi”126,  a  informaţiilor  meteorologice  ce  pot  afecta  economia  unei  ţări  şi  necesită 
unele  împrumuturi  de  natură  financiară127,  comerţul  cu  cereale  făcut  de  România  cu 
America  şi  Anglia128,  informaţiile  ce  privesc  exploatarea  zăcămintelor  de  petrol  din 
America  şi  exportul  acestui  produs  în  Europa  în  proporţie  de  90%,  fapt  ce  a  determinat 
„o  modificare  a  materialului  de  arsu  din  Europa”  în  contextul  în  care  în  piaţa  europeană 
era  preponderent  „untul  de  rapiţă”129. 

1,7  T.R.,  1864,  an  12,  nr.  15,  p.  57  -  dezvoltarea  industriei  în  contextul  unei  imposibilităţii  a 
practicării  agriculturii. 

118  T.R,,  1863,  an  11,  nr.  103,  p.  416. 

119  T.R.,  1858,  an  6,  nr  43,  p.  170.  în  acest  context  trebuie  să  amintim  un  articol  din  T.R.,  1860, 
an  8,  nr.  1,  p.  2  care  vorbeşte  despre  importanţa  industriei  pentru  economia  naţională  şi  arată  că  „în 
industria  românească  locul  cel  mai  vechi  îl  ocupă  fabrica  de  hârtie  de  la  Zămeşti". 

120  T.R.,  1866,  an  14,  nr.  3,  p.  10  şi  nr.  7,  p.  28  -  este  vorba  despre  modul  de  transmitere  ai 
cunoştinţelor  în  Bavaria. 

121  T.R.,  1858,  an  6,  nr  44,  p.  174  -  acest  produs  este  utilizat  la  „cârpirea  corăbiilor"  a  devenit 
un  produs  de  export. 

122  T.R.,  1865,  an  13,  nr  18,  p.  60;  nr  19,  p.  74;  nr  20,  p.  78  -  ştirile  provin  mai  ales  din  presa 
germană.  O  eventuală  fabrică  de  parafină  implică  mai  ales  o  cercetare  a  materiei  prime,  angajarea  unui 
personal  harnic  şi  bine  remunerai ,  cunoaşterea  în  prealabil  a  altor  fabrici  din  străinătate.  T.R.  arăta 
faptul  că  această  fabrică,  apariţia  ei  este  determinată  de  dorinţa  de  prosperare  economica  care  atrage 
după  sine  şi  alte  informaţii  privitoare  la  industrie. 

123  T.R.,  nr.  19,  p.  74. 

124  T.R.,  1860,  an  8,  nr  18,  p.  69. 

125  T.R.,  1862,  an  10,  nr.  59,  p.  232. 

126  T.R.,  1867,  an  15,  nr.  77,  p.  308  şi  nr.  85,  p.  338  -  un  articol  apărut  în  Foaia  societăţii  din 
Bucovina  unde  se  arăta  importanţa  acestor  fonduri  destinate  „de  a  scăpa  teferi  de  foamete  şi  din  alte 
nevoi  apăsătoare". 

127  T.R.,  1863,  an  1 1,  nr.  68,  p.  274,  nr.  103,  p.  413. 

128  T.R.,  1870,  an  19,  nr  37,  p,  148. 

129  T.R.,  1870,  an  19,  nr  24,  p.  94. 

Cu  siguranţă  toate  aceste  informaţii  au  putut  constitui  un  imbold  pentru  cei 
interesaţi  de  a  pune  în  practică  ceea  ce  au  citit.  în  acest  sens  intervine  Telegraful 
Român  atunci  când  face  paralelă  cu  economia  altor  ţări  indiferent  de  sfera  de 
activitate  a  acesteia.  Astfel  din  presa  străină  se  reia  informaţia  despre”  metoda 
pentru  dezvoltarea  seminţelor  prin  utilizarea  unor  medicamente  -  salmiacu  -  în 
combinaţie  cu  apa”130,  nivelul  informaţiilor  economice  din  Belgia”unde  în  1842 
seminariile  statului  erau  obligatorii”  pentru  cei  care  erau  încadraţi  în  diferite  ramuri 
economice131,  raportul  dintre  suprafaţa  pământului  arabil  şi  etnia  unor  ţări132,  unele 
performanţe  realizate  în  ramuri  de  activitate  a  crescătorilor  de  vite  din  Anglia  prin 
intermediul  unor  rase  superioare  (datorate  în  mare  măsură  cunoştinţelor  bogate  pe 
care  le  deţin  englezii  în  această  privinţă)133. 

Lucrările  de  la  Porţile  de  Fier  „adică  amenajarea  cursului  Dunării  la  trecerea  pe 
aici”  implică  o  dezbatere  largă  şi  un  viu  interes  în  presa  străină,  dar  şi  cea  română, 
deoarece  în  acest  proiect  erau  implicate  la  momentul  respectiv  mai  multe  state  (ministrul 
Austriei,  ministrul  de  externe  al  Turciei  au  avut  mai  multe  întâlniri.  Nu  trebuie  uitat 
nici  faptul  că  spaţiul  geografic  implica  hotarele  Ungariei,  Serbiei  şi  României  -  ultimele 
două  erau  vasale  ale  Turciei,  de  unde  rezultă  necesitatea  acordului  dat  de  aceasta) 
care  trebuiau  să  îşi  dea  acordul  în  acest  sens134.  Pe  primul  plan  sunt  desigur  puse 
avantajele  de  ordin  material  ce  rezultă  din  finalizarea  acestei  lucrări,  datorită  unui 
comerţ  fluvial  sigur  şi  rapid. 

II.4  Ştiri  din  ramurile  principale  ale  economiei 

Vorbind  despre  economia  unei  ţări  în  general,  paginile  Telegrafului  Român  urmă¬ 
resc  mai  ales  ramurile  sale  dominante,  care  sunt  industria  şi  comerţul,  dar  şi  alte 
ramuri  economice  ca  transporturile  şi  comerţul.  Realizarea  unei  industrii  modeme 
implică  în  mod  automat  utilizarea  unor  sisteme  industriale  folosite  deja  în  alte  ţări  şi 
care  au  dat  acolo  rezultate  remarcabile.  Astfel  sistemul  industrial  elaborat  de  Adam 
Schmidt  nu  numai  că  s-a  perfecţionat  în  timp,  ci  este  valabil  şi  în  prezent135,  drept 
urmare  trebuie  aplicat  şi  în  Transilvania. 

Foarte  mediatizat  a  fost  în  paginile  Telegrafului  Român  Proiectul  de  lege  pentru 
industrie  din  anul  1 869  unde  erau  amintite  articolele  privitoare  la  creşterea  economică, 
la  libertatea  de  exercitare  a  meseriilor  în  toate  ramurile  industriei,  drepturile  şi 
îndatoririle  pe  care  le  implică  practicarea  acestor  meserii,  asocierile  dintre  practicanţii 

130  T.R.,  1866,  an  14,  nr.  4i;  p.  163. 

131  T.R.,  1866,  an  14,  nr.  43,  p.  171. 

131  T.R.,  1866,  an  30,  p.  119. 

133  T.R.,  1868,  an  16,  nr.  31,  p.  123. 

134  T.R.,  1873,  an  21,  nr.  77,  p.  290;  nr.  83,  p.  310. 

135  T.R.,  1854,  an  2,  nr.  81,  p.  321  -  acest  sistem  industrial  are  o  serie  de  factori  dintre  care 
amintim  lucrări  aplicate  asupra  materiei,  intervenţia  guvernului  în  mişcarea  industriei  şi  în  proporţia 
producţiei,  căutarea  meseriilor  de  necesitate,  o  impozitare  corectă  a  producătorilor,  ramurile  economice 
să  fie  sprijinite  în  mod  egal  de  către  guvern. 

meseriilor  identice  etc.136  -  deci  o  serie  de  priorităţi  ce  trebuiau  transpuse  în  fapt  şi 
în  Transilvania. 

Comerţul  se  dezvoltă  automat  în  cadrul  unei  economii,  deoarece  scopul  unei 
economii  nu  este  numai  de  a  produce  pentru  sine,  adică  strictul  necesar,  ci  şi  de  a 
încerca  o  colaborare  prin  intermediul  importurilor  şi  exporturilor  cu  economia  altor 
ţări137,  fapt  ce  ar  determina  crearea  unor  depozite  de  mărfuri,  a  transportului  maritim 
şi  fluvial138,  a  preţului  diferitelor  mărfuri  pe  piaţa  naţională139.  In  această  direcţia  utilizarea 
canalului  Sf.  Gheorghe  apare  pentru  economie  ca  un  bun  comercial  ce  trebuie  valo¬ 
rificat,  mai  ales  în  contextul  unui  curs  regulat  pe  acest  canal  în  comparaţiei  cu  cel  al 
braţului  Sulina140.  Comerţul  are  o  valoare  deosebită  deoarece  nu  numai  că  permite 
schimbul  de  mărfuri,  ci  şi  determină  relaţii  între  ţări.  O  retrospectivă  istorică  este 
elaborată,  arătându-se  modul  în  care  a  apărut  şi  dezvoltat  comerţul,  dezvoltarea  sa  şi 
mai  ales  metodele  de  practicare141. 

Paginile  Telegrafului  ar  putea  constitui  un  prim  manual  de  turism  în  limba  română 
pentru  românii  transilvăneni,  deoarece  ştirile  despre  posibilitatea  organizării  unui  turism 
modem  nu  lipsesc.  Ca  exemplu  importanţa  apelor  minerale  de  la  Buziaş,  cu  ape  unice, 
dar  din  păcate  neexploatate  încă,  nu  sunt  trecute  cu  vederea,  mai  ales  că  este  vorba  de 
cinci  izvoare  cu  diferite  efecte  medicale142  şi  care  ar  putea  constitui  punctul  de  plecare 
al  dezvoltării  unei  staţiuni  balneare  capabile  să  exploateze  economic  aceste  izvoare. 

O  altă  ramură  extrem  de  importantă  a  economiei  sunt  transporturile.  Importanţa 
majoră  o  constituie  însă  mai  ales  căile  ferate  despre  ale  căror  proiecte  sunt  descrise  pe 
larg  în  paginile  Telegraful  Român.  Devine  extrem  de  important  rolul  pe  care  îl  vor 
avea  căile  ferate  pentru  economie  şi  industria  centrelor  economice  legate  în  acest 
mod143,  rol  luat  în  discuţie  în  perioada  de  proiect  a  acestui  demers. 

Dorinţa  cea  mai  intens  exprimată  era  aceea  de  a  se  continua  calea  ferată  din 
Ardeal  către  porturile  dunărene  Brăila  şi  Galaţi,  avându-se  în  vedere  faptul  că  o  creştere 
economică  este  direct  proporţională  cu  realizarea  unui  astfel  de  proiect,  mai  ales  că 

136  T.R.,  1869,  nr.  67,  p.  286. 

1X7  T.R.  1855,  an  3,  nr.  19,  p.  74. 

,3‘  T.R.,  1855,  an  3,  nr.  70,  p.  277. 

159  T.R.,  1864,  an  12,  nr.  1,  p.  4. 

140  T.R.,  1858,  an  6,  nr.  43,  p.  171. 

141  T.R.,  1856,  an  4,  nr,  42,  p.  165  -  fenicienii  au  fost  primii  care  au  întrebuinţat  comerţul 
maritim,  iar  ulterior  şi  alte  popoare  au  practicat  această  îndeletnicire;  nr.  43,  p.  169;  nr.  44  p.  173  - 
important  este  faptul  că  producătorii  au  pe  de  o  parte  posibilitatea  să  schimbe  marfa  proprie  iar  pe  de 
altă  parte  să-şi  însuşească  noi  cunoştinţe  în  domeniul  lor  de  activitate. 

142  T.R.,  1854,  an  2,  nr.  38,  p.  149. 

143  T.R.,  1854,  an  2,  nr.  88,  p.  350  -  proiectul  a  fost  aprobat  de  împăratul  de  la  Viena  urmând  a 
fi  pus  în  aplicare.  Sunt  amintite  primele  rute:  astfel  de  la  Sotnoc  va  veni  o  linie  trecând  peste  Tisa  şi  Criş 
pană  în  Arad,  iar  de  aici  peste  Mureş  până  la  Timişoara,  iar  ulterior  se  va  uni  cu  o  altă  cale  ferată  ce  face 
legătura  între  Oraviţa  şi  Baziaş.  O  altă  cale  ferată  de  la  Arad  spre  Sibiu  şi  Braşov,  iar  oraşele  Oradea,  Alba 
lulia  şi  Clujul  se  vor  intersecta  cu  o  cale  ferată  laterală  la  Sebeş  cu  ruta  Arad-Braşov  (nr.  90,  p.  358,  apoi 
1 855,  an  3,  nr.  1,  p.  2). 

unindu-se  calea  ferată  cu  oraşele  dunărene  se  face  o  legătură  deschisă  prin  intermediul 
comerţului  a  centrelor  economice  cele  mai  importante  din  Europa.  Dar  nu  numai 
importanţa  comercială  este  descrisă,  ci  şi  cea  turistică144.  întâlnim  tocmai  în  această 
idee  descrise  diferite  scopuri  pe  care  le  poate  îndeplini  calea  ferată,  scopuri  în  legătură 
directă  cu  viaţa  economică.  Astfel  scopul  militar  şi  scopul  economic  ar  reprezenta 
doar  două  dintre  scopurile  vizate,  la  care  se  poate  desigur  adăuga  şi  scopul  financiar 
sau  starea  finanţiei.  Desigur  că  reprezentativ  este  scopul  economic  mai  ales  pentru 
producători  şi  cumpărători145,  eficienţa  actului  de  vânzare-cumpărare  crescând  simţitor. 
Se  observă  aşadar  atracţia  exercitată  de  proiectul  căilor  ferate,  dar  mai  ales  între¬ 
buinţările  şi  foloasele  deja  vizate. 

Punerea  în  aplicare  a  proiectului  căii  ferate  găseşte  un  viu  interes  din  partea  redac¬ 
torilor  Telegrafului  Român  care  amintesc  etapele  diferite  care  au  fost  parcurse  în  vederea 
materializării  acestui  proiect:  alegerea  oraşului  Oradea  ca  punctul  cel  mai  apropiat  de 
Viena,  devenind  astfel  un  nod  de  cale  ferată,  a  societăţilor  care  s-au  înfiinţat  în  vederea 
construirii  drumului  de  fier  la  Cluj  şi  Braşov146,  dar  apar  informaţii  şi  despre  alte  rute  ca 
nodul  de  cale  ferată  din  Seghedin  peste  Tisa,  care  alături  de  linia  Pesta  Timişoara  sunt 
finalizate147.  Anul  1 858  aduce  informaţii  şi  mai  îmbucurătoare  datorită  faptului  că  tronsonul 
de  cale  ferată  Timişoara-Vârşet  ar  putea  fi  pus  în  exploatare148.  Se  observă  aşadar  o 
avansare  a  lucrărilor  la  calea  ferată  dar  şi  entuziasmul  rezultat  din  acest  fapt. 

Proiectul  constituie  aşadar  o  temă  des  întâlnită  în  paginile  Telegrafului  Român, 
fapt  observat  după  cum  am  amintit  din  multitudinea  articolelor  şi  informaţiilor  dedi¬ 
cate  acestui  subiect,  unele  în  legătură  directă  cu  oraşele  percepute  şi  vizate  ca 
puncte  de  plecare,  costurile  pentru  realizarea,  nivelul  lucrărilor,  întrunirile  comisiei 
ce  se  ocupă  cu  ratificarea  proiectelor  de  construcţie149,  a  contractelor  încheiate 
pentru  demararea  lucrărilor150,  al  primelor  realizări  (primite  cu  o  vădită  stare  de 
bucurie)151,  dar  şi  al  încercărilor  de  combatere  a  tendinţelor  de  fraudă  fiscală152,  dar 

144  T.R.,  1 856»  an  4,  nr,  5,  p  1 7;  nr,  20,  p.  77;  nr  48,  p.  189-  aici  se  arată  faptul  că  distanţa  dintre 
Praga  şi  Viena  poate  fi  acum  străbătută  numai  în  3  zile  de  un  număr  mare  de  persoane,  aproximativ  1000, 
desigur  prin  intermediul  transportului  feroviar. 

143  T.R.,  1864,  an  12,  nr.  1,  p.  I  şi  nr.  2,  p.  5,  nr.  3,  p.  9, 

146  T.R.,  1 856,  an  4,  nr.  49,  p.  193.  Este  vorba  de  Societatea  constituită  din  reprezentanţii  statului 
neguţâtoresc  condusă  de  braşoveanul  D.  K.  Magheru,  pe  când  cea  din  Cluj  este  condusă  de  Emeric  Miha. 

147  T.R.,  1857,  an  5,  nr.  88,  p.  348.  *  r.:.-  7  .■->  .* 

148  T.R.,  1858,  an  6,  nr.  20,  p  79, 

149  T.R.,  1862,  an  10,  nr.  17,  p.  64,  nr,18,  p.  68;  nr.  19,  p.  71;  nr.  28,  p.  110;  nr.  29,  p.  114  -  toate 
aceste  numere  ale  Telegrafului  oferă  informaţii  interesante  despre  acest  proiect. 

150  T.R.,  1862,  an  10,  nr.  90,  p.  356  -  este  vorba  despre  articolul  publicat  în  ziarul  „Pest  Llyod” 
din  Vtena  care  publica  contractul  încheiat  între  „Asociaţiunea  de  cultură  germană”  cu  „Comitetul 
pentru  calea  ferată  Oradea  Mare-Cluj”,  amintindu-se  contractul  structurat  în  12  capitole  care  privesc 
obligativitatea  constructorului,  a  beneficiarului,  sumele  alocate,  perioada  de  expediţie,  perioada  de 
concesionare  etc. 

151  T.R.,  1872,  an  20,  nr.  77,  p.  306  -  astfel  ruta  Sibiu*Copşa  Mică  a  avut  un  drum  de  probă  de 
şase  ore. 

,52T.R.,  1869,  an  17,  nr,  30,  p.  117.  w •  •  » 

şi  informaţii  de  ordin  strict  financiar  în  ceea  ce  priveşte  venitul  mai  bine  spus  profitul 
obţinut  deja  pe  unele  tronsoane  date  în  folosinţă  (este  vorba  de  ruta  Lemberg- 
Cemăuţi-Iaţi)153.  Această  predilecţie  nu  trebuie  să  surprindă  deoarece  la  momentul 
respectiv  calea  ferată  părea  a  fi  un  mijloc  important  nu  numai  de  dezvoltare  economică, 
ci  şi  culturală. 

Concluzii 

Telegraful  Român,  cu  apariţia  sa  neîntreruptă  din  1 853  până  astăzi,  a  constituit 
pentru  perioada  1 853-1873  punctul  de  reper  al  tuturor  acţiunilor  promovate  de  români 
şi  pentru  români,  acţiuni  privite  fie  din  perspectivă  culturală  şi  naţională,  fie 
apologetică  şi  doctrinară,  fie  comercială  şi  industrială.  Biserica  îşi  făcea  astfel  simţită 
prezenţa  în  toate  ramurile  de  manifestare  a  activităţii  umane,  fiind  la  momentul 
respectiv  punctul  central  din  care  plecau  şi  în  care  se  întorceau  toate  lucrurile.  Până 
la  înfiinţarea  Reuniunii  române  de  agricultură  din  judeţul  Sibiu  în  1 888,  condusă  de 
inginerul  agronom  Eugen  Brote,  pentru  care  a  militat  Telegraful  Român  în  paginile 
sale,  reprezentanţii  bisericii,  de  cele  mai  multe  ori  redactori  ai  acestui  periodic  au 
oferit  cititorilor  săi  posibilitate  întâlnirii  cu  o  astfel  de  „reuniune”  prin  intermediul 
articolelor  care  priveau  un  spectru  larg  nu  numai  al  vieţii  agricole,  axate  la  rândul  ei 
pe  diferite  domenii,  ci  şi  pe  cel  al  vieţii  economice. 

Deşi  la  început  aceste  încercări  au  fost  modeste,  ele  vor  căpăta  substanţă  pe 
parcurs.  Căci  ce  altceva  putea  sa  însemneze  constituirea  la  1 867  a  Reuniunii  sodalilor- 
calfelor-români  de  la  Sibiu,  condusă  de  Nicolae  Cristea,  sau  a  Asociaţiei  pentru 
sprijinirea  învăţăceilor  români  din  Braşov  în  1869,  condusă  de  Pr.  Bartolomei 
Boiuîescu  (acesta  va  iniţia  ziarul  Meseriaşul  Român  -  ale  cărui  articole  se  vor  utiliza 
şi  în  paginile  Telegrafului  Român),  coroborate  cu  eforturile  depuse  de  Visarion  Ro¬ 
man  la  întemeierea  în  1 872  a  Băncii  Albina  decât  dorinţa  românilor  de  a  se  manifesta 
în  aceste  ramuri  de  activitate?  Tocmai  de  aceea  se  poate  afirma  că  Biserica 
românească  din  Transilvania  şi-a  adus  obolul  său  şi  în  acest  domeniu.  Iar  dacă 
perioada  1 853-1 873  a  fost  o  perioadă  de  pionierat,  cu  siguranţă  după  1 873  problemele 
vizate  vor  avea  o  consistenţă  mult  mai  mare,  mai  ales  că  începea  să  se  profileze  şi 
cadrul  propice  unei  astfel  de  consistenţe,  dar  începeau  să  apară  şi  oamenii  de  valoare 
în  domeniu. 


Drd.  SEBASTIAN  CÂRSTEA 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 


l”  T.R.,  1872,  an  20,  nr.  83,  p.  328. 

Probleme  agricole  şi  economice  în  Telegraful  Român 


Economic  and  Agricultural  Problems  in  „Telegraful  Român”  during  the 
period  1853-1873,  The  periodicul  „  Telegraful  Roman  "  (The  Romanian  Telegraph) 
issued  by  the  Orthodox  Archbishopric  at  Sibiu,  Transylvania,  with  its  uninterrupted 
apparition  since  1853  up  to  now,  has  been  for  the  period  1853-1873  a  major  refer  - 
ence  for  all  the  actions  promoted  by  Romanians  for  Romanians  in  the  Habsburg 
Empire,  actions  concerning  matters  cultural  and  naţional \  politic  al  and  religious, 
commercial  and  industrial.  The  Church  made  thus  its  presence  felt  in  all  branches  of 
the  human  activity  being  during  that  time  the  central  point  from  which  all  things 
started  and  to  all  things  returned.  Until  the  founding  of  the  Romanian  Agriculture 
Reunion  in  the  county  of  Sibiu  in  1888 ,  lead  by  the  engineer  Eugen  Braţe,  and  sup- 
ported  by  „  Telegraful  Roman  ”,  the  periodicul  offered  its  readers  the  possibility  of  a 
meeting  with  such  a  „  reunion  ”  through  the  articles  concerning  a  wide  spectrum  noi 
only  of  the  agricultural  activities,  but  aho  concerning  the  economic  life  as  a  whole. 
In  1867  there  was  the  founding  of  the  Reunion  of  the  Romanian-disciples  journey - 
men  in  Sibiu ,  lead  by  Nicolae  Cristea ,  in  1869  of  the  Association  of  Supporting  the 
Romanian  disciples  in  Braşov  (lead  by  Priest  Bartolomei  Boiculescu ,  who  was  to 
iniţiale  the  newspaper  „ Meseriaşul  Roman”  (The  Romanian  Craftsman)  -  which 
articles  will  be  also  published  in  the  pages  of  the  „  Telegraful  Roman  ”),  and  in  1872 , 
of  the  renown  Albina  Bank . 


•  <  • 

TEOFAN  MITROPOLITUL  NICEEI 
Trei  epistole  pastorale  către  poporul  şi  clerul  său 
aflaţi  sub  dominaţie  islamică  (1364-1365) 


i 

Teofan  al  Niceei  este  un  personaj  ecleziastic  şi  un  teolog  bizantin  din  a  doua 
jumătate  a  secolului  XIV  încă  puţin  cunoscut.  Această  situaţie  se  datorează  atât 
puţinelor  apariţii  ale  numelui  său  în  izvoarele  epocii,  cât,  mai  ales,  faptului  că  operele 
sale  teologice  au  rămas  până  nu  demult  în  manuscrise,  fiind  cunoscute  şi  accesibile 
doar  specialiştilor.  Această  stare  de  lucruri  a  început  să  se  schimbe  substanţial  abia 
din  1990  încoace.  Până  la  începutul  secolului  XX  se  cunoşteau  din  opera  lui  Teofan 
al  Niceei  doar  trei  admirabile  epistole  pastorale  şi  o  rugăciune  de  mulţumire  „la  izbăvirea 
din  ciumă  şi  moarte”  care  fuseseră  editate  cu  traducere  latină  de  eruditul  spaniol 
Gonsalvo  Ponce  de  Leon  într-un  volumaş  tipărit  la  Roma  în  1 590  \  al  cărui  conţinut 
a  fost  reprodus  în  1867  la  Paris  de  abatele  J.P.  Migne  în  seria  sa  Patrologia  graeca 2 
înaintea  ediţiei  scrierilor  Sfântului  Nicolae  Cabasila.  Deşi  în  epistole  se  făcea  referire 
precisă  la  erezia  lui  Varlaam  şi  Akindynos  (col.  296D),  în  prefaţa  sa  umanistul  spaniol 
îl  identifica  eronat  pe  Teofan  al  Niceei  cu  predecesorul  său  omonim  în  scaunul  niceean, 
mitropolitul  Teofan  Mărturisitorul  (t  845)  sau  „Scrisul”  ( Graptos ),  cunoscut  luptător 
împotriva  iconoclasmului  din  secolul  IX.  Această  confuzie  a  fost  clarificată  în  1740 
de  dominicanul  Lequien1,  care  a  arătat  că  autorul  epistolelor  „a  înflorit”  de  fapt  în 
jurul  anului  1347.  Cel  care  la  scos  însă  din  uitare  pe  Teofan  al  Niceei  şi  opera  sa 
teologică  a  fost  însă  eruditul  asumpţionist  francez  Maritn  Jugie  (1878-1954),  unul 
din  cei  mai  temeinici  cunoscători  ai  izvoarelor  în  majoritate  inedite  pe  timpul  său  ale 
teologiei  bizantine,  îndeosebi  ai  teologiei  palamite  şi  a  mariologiei  bizantine,  despre 
care  a  scris  studii  de  rigoare  ştiinţifică,  dominate  însă  de  critici  excesive  şi  supărătoare 
prejudecăţi  şi  anexionisme  confesionale.  în  articolul  polemic  din  1930  despre  „teologia 
palamită”  din  Dicţionarul  de  teologie  catolică 4,  Jugie  atrăgea  atenţia  asupra  unei 

]  Theophanis  Archiepiscopi  Nicaeni  quae  exstant  opera ,  Roma,  1590. 

2  PG  150,  281-356. 

■  M,  Lequien,  Oriens  christianus  I,  Paris,  1740,  p.  652. 

4  „Palamite  (controverse)”,  Dicîionnaire  de  theologie  catholique  XI,  1930,  col.  1797-1798, 
reluat  în  Theologia  Dogmatica  Christianorum  Orientalium  ab  Ecclesia  Catholica  disidentium,  voi,  I- 
II,  Paris,  1930,  1933. 

versiuni  moderate  a  teologiei  energiilor  necreate  („palamisme  minge”)  reprezentate 
de  teologii  palamiţi  din  a  doua  generaţie,  ca  împăratul  Ioan  Vl/monahul  Ioasaf 
Cantacuzino  (t  1383)  şi  mitropolitul  Teofan  al  Niceei  (t  1381).  Tot  M.  Jugie  a  editat 
cu  traducere  latină  în  1936  remarcabilul  discurs-tratat  despre  Maica  Domnului  al 
mitropolitului  Teofan  al  Niceei5,  tratat  care  prin  profunzimea  aprofundărilor  lui  teologice 
-  e  poate  cel  mai  important  tratat  mariologic  din  întreaga  tradiţie  bizantină  -  a  suscitat 
o  serie  de  studii  şi  comentarii6.  în  fine,  în  1946  M.  Jugie  oferea  într-un  articol  al 
aceluiaşi  Dicţionar  de  teologie  catolică1  un  tablou  exact  al  datelor  cunoscute  despre 
Teofan  al  Niceei  şi  o  listă  completă  a  operelor  sale  rămase  încă  în  majoritatea  lor 
inedite.  Pe  lângă  cele  trei  epistole  şi  rugăciunea  de  mulţumire,  precum  şi  discursul- 
tratat  despre  Maica  Domnului,  asumpţionistul  francez  arăta  că  manuscrisele  bizantine 
ne  mai  transmit  sub  numele  mitropolitului  Teofan  al  Niceei:  o  epistolă  despre  teologia 
palamită  scrisă  către  legatul  papal  Paul  în  numele  împăratului  Ioan  VI  Cantacuzino; 
un  tratat  despre  lumina  taborică  în  cinci  cărţi;  un  tratat  împotriva  eternităţii  lumii;  un 
tratat  împotriva  latinilor  despre  purcederea  Duhului  Sfânt  în  patru  cărţi;  şi  un  amplu 
tratat  împotriva  iudeilor  în  opt  cărţi. 

Până  în  1990,  situaţia  editării  operelor  lui  Teofan  a  rămas  neschimbată.  Cele 
câteva  studii  publicate  au  încercat  o  primă  dar  discutată  interpretare  a  teologiei  sale 
euharistice8;  au  semnalat  existenţa  unei  serii  de  manuscrise  postbizantine  cu  operele 
lui  Teofan  în  Biblioteca  Academiei  Române9,  şi  au  oferit  în  planul  biografic  o  solidă 
discuţie  asupra  tuturor  apariţiilor  numelui  lui  Teofan  în  actele  patriarhiei  ecumenice 
între  anii  1 364 — 138 1 ,0.  în  1990  însă  profesorul  de  teologie  atenian  Charalambos 
Sotiropolos  a  publicat  ediţia  tratatului  despre  Lumina  taborică1 ',  iar  în  2000  profesorul 
atenian  de  filologie  bizantină  Ioannis  D.  Polemis  a  editat  tratatul  împotriva  eternităţii 

5  Theophanis  Nicaenus,  Sermo  in  Sanctissiman  Deiparam  (Lateranum  N.  S.  An  11,  nr.  3-4), 
Roma,  1935  [trad.  rom.  în  curs  de  apariţie  la  Ed.  Deisis].  Tot  M.  Jugie  editase  în  1926  în  Patrologia 
Orientalis  omiliile  mariologice  ale  Sfanţului  Nicolae  Cabasila. 

6  Cf.  P.  Aubin,  „Le  discours  de  Theophane  de  Nicee  sur  la  T.  S.  Mere  de  Dieu”,  Revue  des  Sciences 
religieuses  27  (1937),  p.  257-275;  S.  Saloville,  „Mariologie  byzantine  et  mariologie  latine  medievale”, 
Revue  des  etudes  byzantines  1 1  (1953),  p.  266-271;  M.  Condal,  „El  Sermo  in  Deiparam  de  Theofanes 
NIceno",  Marianum  27  (1965),  p.  72-103;  B.  Schultze,  De  mariologia  et  oecumenismo ,  Roma,  1962, 
p.  345-422;  D.  StAniloae,  „învăţătura  despre  Maica  Domnului  la  ortodocşi  şi  catolici”,  Ortodoxia  4 
(1950),  nr.  4,  p.  559-609,  aici  p.  587-588  şi,  mai  ales,  „Maica  Domnului  ca  mijlocitoare”,  ibid.  6 
(1952),  nr.  1,  p.  79-129. 

7  „Theophane  de  Nic£e’\  Dictionnaire  de  theologie  catholique  XV,  1946,  col.  1797-1798, 

8  J.  Meyendorff,  „Le  dogme  eucharistique  dans  Ies  controverses  thdologiques  du  XIVe  silele”, 
Gregorios  ho  Palamas  42  (1959),  p.  94-97. 

9  T.  Teoteoi,  „La  querelle  h£sychaste  refl6t6e  dans  Ies  manuscrits  grecs  de  la  bibliothdque  de 
P  Academie  de  Roumanie",  în:  Actes  du  XIV*  Congres  Internationale  des  Etudes  Byzantines  II,  Bucarest, 
1975,  p.  275-280. 

10  J.  Darrouzes,  Les  regestes  des  Actes  du  Patriarcat  de  Constantinople.  Fasc.  V De  1310  ă  1376, 
Paris,  1977,  nr.  2463,  2518,  2535,  1553,  1576,  2594,  2600,  2665;  şi  Fasc.  VI  De  1377  â  1410,  Paris, 
1979,  nr.  2696,  2702,  2704-2707,  2716. 

"  Theophanous  III  episkopou  Nikaias  Peri  Thaboriou  Photos  logoi  pente ,  Athena,  1990. 

lumii12.  Profesorului  Polemis  i  se  datorează  şi  prima  monografie  ştiinţifică,  de  natură 
filologico-istorică  asupra  vieţii  şi  operelor  lui  Teofan  al  Niceei.  Reprezentând  teza  de 
doctorat  la  Oxford  a  autorului,  ea  a  fost  publicată  în  1996 13  şi  reprezintă  o  piatră  de 
hotar  şi  o  referinţă  obligatorie  pentru  toţi  cei  interesaţi  în  studierea  figurii  şi  gândirii 
acestui  autor  bizantin  târziu.  Pe  baza  unei  inventarieri  critice  exhaustive  a  bibliografiei 
(p.  17-24),  a  datelor  vieţii  (p.  25-30)  şi  a  întregii  tradiţii  manuscrise  (p.  31-61), 
Polemis  consacră  partea  principală  a  investigaţiilor  sale  unei  extrem  de  atente 
prezentări  filologice  a  tuturor  scrierilor  teofaniene,  nu  însă  în  vederea  unei  evaluări 
teologice  (unde  contribuţia  sa  nu  i  se  pare  decisivă),  ci  a  identificării  surselor  şi 
precizării  adversarilor  şi  a  motivaţiilor  care  l-au  condus  pe  Teofan  la  redactarea 
operelor  sale  în  majoritate  polemice.  Rezultatul  minuţioaselor  analize  ale  profesorului 
atenian  (p.  205-207)  este  acela  că,  deşi  n-a  fost  un  teolog  de  prim  rang,  Teofan  a 
fost  unul  din  intelectualii  de  frunte  ai  Bizanţului  după  moartea  (în  1357-1359)  a  lui 
Grigorie  Palama  şi  Nichifor  Gregora.  Mai  exact  Teofan  a  fost  alături  de  împăratul- 
monah  Ioan  Vl/Ioasaf  Cantacuzino,  principalul  purtător  de  cuvânt  al  partidei  palamite 
din  timpul  celui  de-al  doilea  patriarhat  al  lui  Filotei  II  Kokkinos  (1364-1376),  al 
cărei  ucenic  direct  a  fost  şi  a  cărui  operă  de  consolidare  a  teologiei  palamite  împotriva 
fraţilor  Kydones  (Sinodul  din  1368)  a  secondat-o  şi  continuat-o.  Adversarii  nenumiţi 
ai  scrierilor  sale  polemice  sunt  teologii  antipalamiţi  din  a  doua  generaţie,  tomiştii 
bizantini  care  au  fost  fraţii  Kydones  Prohor  (f  1369)  şi  Dimitrie  (f  1397)  sau  Ioan 
Kyparissiotis  (t  cca  1370),  ultimii  doi  convertiţi  la  romano-catolicism.  Citite  atent 
însă,  tratatele  sale  polemice  atestă  clar  cunoaşterea  teologiei  scolastice  a  lui  Toma 
d’Aquino  (t  1274)  -  ale  cărei  „summe’1  au  fost  traduse  în  greacă  de  Dimitrie  Kydones 
în  1354  („contra  gentiles”)  şi  1357  („theologica”)  precum  şi  a  polemicii  antilatine 
a  lui  Varlaam  şi  Nil  Cabasila  ale  căror  argumente  şi  poziţii  sunt  receptate  în  mod 
personal  şi  nuanţat,  şi  valorificate  în  mod  original.  Teologia  energiilor  necreate, 
pnevmatologia  şi  triadologia  teofaniană  sunt  elaborate  în  perspectiva  originală  a  unei 
dezbateri  implicite  şi  de  interes  în  acelaşi  timp  critice  şi  pozitive,  cu  teologia  scolastică 
ocupând  o  poziţie  de  mijloc  între  aceasta  şi  cea  palamită  strictă.  Teofan  este  „primul 
teolog  grec  care  a  profitat  de  pe  urma  scolasticii  occidentale  fără  a  abandona 
învăţăturile  tradiţionale  ale  Bisericii  sale.  Exemplul  său  va  fi  urmat  de  un  lung  şir  de 
teologi  bizantini  şi  mai  ales  postbizantini”  (p.  207). 

Această  interesantă  dezbatere  teologică  patristico-scolastică  urmând  a  face  tema 
unui  studiu  aparte,  în  consideraţiile  introductive  de  mai  jos  mă  voi  limita  la  o  scurtă 
schiţă  a  datelor  cunoscute  despre  viaţa  mitropolitului  Teofan  al  Niceei  şi  la  elementele 
istorice  care  se  cer  a  fi  rememorate,  pentru  a  avea  o  imagine  în  relief  asupra  fundalului 
social-istoric  al  epistolelor  sale  pastorale. 

12  Theophanous  Nikaias  Apodeixis  hoţi  adynato  ex  aidion  gegenesthai  ta  onta  (Corpus 
Philosophorum  Medii  Aevi.  Philosophi  Byzantini  10),  Athena,  2000. 

11  I.  D.  Polemis,  Theophanes  of  Nicaea :  His  Life  and  Works  (Wiener  byzantinische  Studien  20), 
Viena,  1996,  234  p. 

Despre  viaţa  lui  Teofan  se  cunosc  foarte  puţine  lucruri.  Nu  ştim  astfel  data  sau 
locul  naşterii,  nici  modul  exact  în  care  şi-a  realizat  educaţia  clasică  şi  solida  formaţie 
teologică  şi  patristică  pe  care  o  atestă  scrierile  sale.  Din  acestea  însă  rezultă  că  l-a 
urmat  drept  mentor  pe  patriarhul  Filotei  Kokkinos  (1354-1355, 1364-1379),  ucenicul 
şi  biograful  Sfântului  Grigorie  Palama,  a  cărui  canonizare  o  va  impune  prin  Sinodul 
constantinopolitan  din  aprilie  1368.  Mai  mult  ca  sigur  Teofan  a  fost  hirotonit  mitropolit 
al  Niceei  de  Filotei  nu  mult  după  8  octombrie  1364,  când  acesta  din  urmă  a  redevenit 
patriarh  al  Constantinopolului.  Neputânduşi  vizita  eparhia,  ocupată  de  turci  încă  din 
1 33 1 ,  a  rămas  în  Constantinopol,  scriind  însă  după  alegerea  sa  ca  mitropolit  creştinilor 
de  aici  o  serie  de  scrisori  de  încurajare  la  rezistenţă  spirituală  în  faţa  tentaţiilor  apostaziei. 
Numele  lui  Teofan  apare  pe  o  serie  întreagă  de  acte  ale  patriarhiei  ecumenice  din 
intervalul  1364-1380.  Demn  de  reţinut  este  faptul  că  în  mai  1366  Teofan  a  fost  trimis 
la  Athos  să  ancheteze  tensiunile  ivite  la  Marea  Lavră  între  monahii  de  aici  şi  Prohor 
Kydones  care  contestă  sfinţenia  persoanei  Sfântului  Grigorie  Palama  şi  teologia 
energiilor  necreate.  N-a  participat  însă  la  Sinodul  constantinopolitan  din  aprilie  1368, 
care  l-a  condamnat  pe  Prohor  şi  canonizat  pe  Palama,  întrucât  la  acea  dată  se  afla  în 
misiune  la  Serres,  capitala  unui  regat  sârb,  a  cărui  Biserică  se  afla  în  schimă  faţă  de 
Biserica  din  Constantinopol.  Graţie  eforturilor  lui  Teofan  s-a  reuşit  depăşirea  schismei, 
printr-un  act  din  martie  1368,  redactat  de  Teofan  însuşi,  Ioan  Ughieşa  declarând  că 
supune  Biserica  sârbă  autorităţii  patriarhului  ecumenic.  Din  actele  semnate  se  mai 
poate  deduce  o  relaţie  de  prietenie  cu  mitropolitul  Ciprian  al  Kievului  (hirotonit  în  1375 
într-un  context  de  rivalitate  cu  mitropolitul  Alexie),  şi  el  ucenic  al  patriarhului  Filotei. 

A 

In  urma  loviturii  de  stat  a  lui  Andronic  IV  Paleologul  -  care  între  1 376-1379  a  preluat 
puterea  în  Constantinopol  arestândul  pe  tatăl  său,  Ioan  V  Paleologul,  împăratul  legitim 
(1341-1391)  -bătrânul  Filotei  a  fost  obligat  să  se  retragă  din  scaun  (murind  în  1379). 
Teofan  a  rămas  câţiva  ani  încă  cel  mai  important  membru  al  sfântului  sinod  sub 
patriarhii  Macarie  (1376-1379)  şi  Nil  Kerameus  (1379-1388).  Ultimul  act  care  poartă 
semnătura  lui  Teofan  datează  din  iunie  1380,  mitropolitul  Niceei  decedând  cândva  la 
începutul  lui  1381,  întrucât  un  act  din  martie  1381  confirmă  transferul  pe  scaunul  de 
mitropolit  al  Niceei  al  mitropolitului  Alexie  al  Vamei. 

Existenţa,  formarea  intelectuală,  spirituală  şi  activitatea  bisericească  şi  teologică 
a  lui  Teofan  al  Niceei  coincide  cronologic  cu  epoca  de  înflorire  a  isihasmului  bizantin 
târziu  pe  fundalul  dramatic  -  să  nu  uităm  -  al  unor  evoluţii  istorice  şi  sociale  sumbre 
pentru  societatea  bizantină.  Ultimele  secole  ale  Bizanţului14  după  revenirea  în 
Constantinopol  în  1261  au  fost  o  epocă  lipsită  de  speranţe,  o  disperată  luptă  pentru 
supravieţuire  în  condiţiile  unei  rapide  şi  inexorabile  pierderi  de  teritorii  atât  în  Asia 
Mică,  cât  şi  în  Balcani,  şi  a  unei  deprimante  fragmentări  şi  disoluţii  a  coeziunii 
sociale  interne  în  crize  religioase  şi  politice  nesfârşite.  Restaurat  în  1261  şi  menţinut 

14  Pentru  istoria  politică,  cf.  D.  M.  Nicol,  The  Last  Centuries  of  Byzantium,  Cambridge,  1993,  iar 
pentru  istoria  mentalităţilor,  conferinţele  anterioare  ale  aceluiaşi  D,  M.  Nicol,  Church  and  Society  in 
the  Last  Centuries  of  Byzantium ,  Cambridge,  1979. 

împotriva  tuturor  aşteptărilor  şi  forţelor  contrare  de  Mihai  VIII  (1259-1282)  cu 
preţul  umilitor  al  acceptării  „unirii”  cu  Roma,  Imperiul  Bizanţului  a  ajuns  sub  Andronic 
II  (1282-1328)  şi  Andronic  III  (1328-1341)  o  „putere  de  mâna  a  doua”,  pentru  ca 
sub  loan  V  Paleologul  (1341-1391)  şi  Ioan  VI  Cantacuzino  (1341-1354)  să  intre  în 
colaps  fatal,  atât  din  pricina  invaziilor,  cât,  mai  ales,  datorită  haosului  intern  produs 
de  războaiele  civile  din  1321-1328  (între  Andronic  III  şi  Andronic  II),  din  1341- 
1 347  şi  1 352-1354  (dintre  Ioan  VI  şi  Ioan  V)  şi  revolta  zeloţilor  din  Tesalonic  (între 
1342-1349).  Pe  acest  fond  avea  loc  avansul  implacabil  al  turcilor  otomani,  mai  ales 
după  ce  compania  catalană  chemată  în  1303  împotriva  turcilor  s-a  întors  în  1 305— 
1311  împotriva  bizantinilor,  devastând  cumplit  Tracia,  Macedonia  şi  Grecia  după 
asasinarea  comandantului  lor  Roger  de  Fior.  Conduşi  de  Osman  (1288-1326),  Orkhan 
(1326-1359)  şi  Murad  I  (1359-1389),  otomanii  lichidează  treptat  şi  ultimele  cetăţi 
bizantine  din  Asia:  în  1326  ocupă  Brusa,  care  devine  capitala  lui  Orkhan,  în  1331 
Niceea,  iar  în  1337  Nicomidia.  în  acelaşi  timp,  între  1331-1355  sârbii  conduşi  de 
Ştefan  Duşan  îi  înfrâng  pe  bulgari  şi  vlahi  în  1330  şi  ocupă  Macedonia,  Tesalia  şi 
ameninţă  Tracia;  în  1345  Duşan  se  proclamă  la  Skopie  ţar  al  sârbilor  şi  romeilor  şi 
ameninţă  direct  Constantinopolul.  Pentru  a  evita  dezastrul,  Ioan  VI  Cantacuzino, 
prins  şi  în  războiul  civil  cu  Ioan  V,  se  aliază,  scandalizând  pe  toţi,  cu  otomanii, 
căsătorindu-şi  în  1346  fiica  Teodora  cu  Orkhan.  Pe  11  mai  1346  are  loc  la 
Constantinopol  un  cutremur  devastator,  în  care  se  prăbuşeşte  o  parte  a  cupolei 
Sfintei  Sofii,  iar  în  1348  capitala  şi  imperiul  sunt  răvăşite  de  ororile  marii  ciume 
negre.  Ioan  VI  e  înfrânt  de  genovezi  în  1348-1349  în  războiul  Galatei,  precum  şi  în 
1352  şi  în  1354,  când  abdică  şi  devine  monahul  Ioasaf  (t  1383).  Cu  sprijin  genovez 
Ioan  V  Paleologul  revine  în  Constantinopol  ca  unic  împărat,  dar  se  află  în  faţa  unei 
situaţii  catastrofale.  în  toamna  lui  1355  Duşan  ocupă  Adrianopolul,  dar  moare  pe  20 
decembrie  în  drum  spre  Constantinopol.  Profitând  de  cutremurul  din  2  martie  1354, 
otomanii  ocupă  cetatea  Gallipoli  de  pe  Dardanele  stabilindu-şi  un  cap  de  pod  solid 
pentru  expansiunea  în  Europa:  în  1361  ocupă  Didymoteichon,  iar  în  1361 
Adrianopolul,  care  devine  capitala  lui  Murad  I  şi  Baiazid  I.  loan  V  pleacă  în  1366  la 
Buda  să  ceară  ajutorul  Ungariei,  dar  e  luat  prizonier  de  bulgari  la  Vidin,  fiind  eliberat 
în  1366-1367  de  contele  Amedeo  de  Savoia.  în  1369-1371  Ioan  V  călătoreşte  în 
Italia,  şi  în  octombrie  1369,  la  Roma,  trece  la  catolicism,  fără  să  obţină  ajutorul 
militar  antiotoman  scontat  de  la  o  nouă  cruciadă.  Pe  26  septembrie  1376  la  Cirmen, 
pe  râul  Mariţa,  otomanii  zdrobesc  catastrofal  coaliţia  sârbo-bulgară  deschizându-i 
drum  în  inima  Balcanilor  (în  1383  cade  Serres,  în  1389  la  Kosovo  va  dispărea 
Serbia,  iar  în  1385  şi  1389  turcii  vor  ocupa  Sofia  şi  Tîmovo,  ajungând  la  Dunăre); 
de  acum  şi  până  la  căderea  Constantinopolului  -  amânată  doar  de  înfrângerea  şi 
capturarea  lui  Baiazid  de  către  mongoli  Ia  Ankara  în  1402  -  împăratul  bizantin  va  fi 
vasalul  sultanului  otoman.  în  1371  Imperiul  Bizantin  a  încetat  să  existe  „de  facto” 
ca  entitate  politică  autonomă.  Acesta  e  fundalul  întunecat  şi  apocaliptic  al  sfârşitului 
unei  lumi  pe  care  se  înscrie  viaţa  şi  activitatea  mitropolitului  Teofan  al  Niceei. 

Secolul  XIV  a  adus  cu  sine  finalizarea  ocupaţiei  islamice  a  Asiei  Mici,  o  etapă 
decisivă  în  „declinul  elenismului”15  şi  islamizarea  acestei  zone  care  reprezentase  până 
în  secolul  XI  centrul  vital  al  Imperiului  bizantin.  După  dezastrul  bizantin  de  la  Mantzikert 
din  august  1071,  turcii  selgiucizi  au  reuşit  în  doar  zece  ani  să  ocupe  întreaga  Asie 
Mică,  stabilindu-şi  între  1080-1097  centrul  sultanatului  bizantin  în  imediata  proximitate 
a  Constantinopolului,  la  Niceea.  Cu  ajutorul  cavalerilor  cruciadei  I,  Niceea  va  fi 
recucerită  de  bizantini,  care  prin  intermediul  împăraţilor  Alexie  şi  Ioan  Comnenul  reuşesc 
un  contraatac  prin  care  imperiul  a  reuşit  recuperarea  vestului  Asiei  Mici.  Niceea  a 
reprezentat  nucleul  de  rezistenţă  bizantin  în  urma  dezintegrării  imperiului  soldate  cu 
ocupaţia  latină  a  Constantinopolului  între  anii  1204-1261.  în  acest  interval  Asia  Mică 
a  cunoscut  o  perioadă  de  pace  şi  prosperitate  economică  şi  culturală  bazată  pe  stabilitatea 
şi  coexistenţa  paşnică  între  imperiul  grec  de  la  Niceea  şi  sultanatul  selgiucid  de  la 
Konieh.  Acest  echilibru  s-a  deteriorat  rapid  la  sfârşitul  secolului  XIII.  împăraţii  Paleologi 
care  au  recuperat  Constantinopolul  se  vor  orienta  spre  Europa  abandonând  militar 
Asia  Mică,  iar  sultanatul  de  la  Konieh  se  va  dezintegra  sub  loviturile  mongolilor  şi  ale 
invaziilor  distrugătoare  ale  triburilor  turcomane  nomade,  în  competiţie  pentru  cucerirea 
teritoriilor  selgiucide  şi  bizantine  (în  1278  cade  Caria,  în  1282  cade  Tralles  şi  Nyssa, 
în  1302  cade  Pergamul,  în  1304  cade  Efesul  şi  Pyrghi;  Bithynia  a  mai  rezistat  câteva 
decenii,  dar  va  cădea  şi  ea:  în  1326  Brusa,  în  1331  Niceea  şi  în  1336  Nikomidia; 
ultima  cetate  bizantină  din  Asia  Mică,  Filadelfia,  va  fi  ocupată  de  Bayazid  în  1390). 
Situaţia  dramatică  va  avea  impact  direct  şi  în  plan  bisericesc.  După  ce  în  secolul  X 
Asia  Mică  bizantină  număra  50  de  mitropolii  şi  400  de  episcopii,  la  sfârşitul  secolului 
XV  mai  supravieţuiau  doar  17  mitropolii.  Actele  patriarhiei  reflectă  drama  refugiului 
clericilor  din  zonele  ocupate,  sărăcia  lor,  absenteismul  ierarhiei,  depopularea  teritoriilor 
de  creştinii  refugiaţi  şi  apostazia  islamizării  maselor  rămase  fâră  conducători  spirituali. 

Trei  mari  documente  bisericeşti  ilustrează  reacţia  ierarhiei  dintre  anii  1338-1365 
la  drama  creştinilor  din  Asia  Mică  expuşi  în  baza  principiului  cujus  regio  ejus  religio 
presiunilor  islamizării.  Primul  e  reprezentat  de  două  acte  „fâră  an”  care  poartă 
suprascrierea  „pitac  patriarhal  către  cei  ce  se  găsesc  în  Niceea”  şi  se  află  în  registrul 
oficial  al  Actelor  patriarhiei  pe  anii  1315-1402  (păstrat  sub  forma  a  două  codice  de 
308  +  222  de  foi  la  Viena  şi  cunoscute  drept  Cod .  Vindob.  hist.  gr.  47-48)  între  actele 
din  timpul  păstoririi  patriarhului  Ioan  XIV  Kalekas  (1334-1347).  întâiul  „pitac”  către 
niceeni  (nr.  82)  apare  întrun  grup  de  acte  (nr.  80-86)  „fără  an”  intercalate  între  un 
document  (nr.  79)  datat  noiembrie  6847  (=  1338),  şi  altul  (nr.  87)  datat  iunie  6847  (= 
1339),  datând  cu  cea  mai  mare  probabilitate  din  anul  133816,  el  ne  revelează  elocvent 
situaţia  niceenilor  la  doar  şapte  ani  de  la  cucerirea  Niceei  de  către  otomani  şi  merită 
redat  în  întregime: 


15  Cf.  monografia  remarcabilă  a  lui  S.  Vryonis  Jr,  The  Decline  of  medieval  Hellenism  in  Asia  Minor 
and  the  Process  of  Islamization  from  the  llth  through  the  15th  Century ,  Berkley  CA,  1971,  532  p. 

16  F.  Miklosich  -  J.  MOller,  Acta  Patriarchatus  Constantinopolitani  1315-1402  I,  Viena,  1860, 
p.  183-184,  nr.  LXXXII. 

„Deschizând  celor  ce  se  întorc  de  la  păcat  uşile  ei  mântuitoare  şi 
dând  fiecăruia  leacurile  potrivite,  Biserica  lui  Dumnezeu,  spitalul  obştesc 
al  sufletelor,  rânduieşte  în  economia  ei  cele  de  mântuire  pentru  toţi.  Se 
cade  aşadar  ca  ea  să  nu  oprească  pe  nimeni  nici  să-l  facă  pe  cel  ce  a 
căzut  în  disperare  să  dispreţuiască  mântuirea  lui,  căci  nu  există,  nu  este 
în  general  păcat  care  să  biruie  iubirea  de  oameni  a  lui  Dumnezeu,  iar 
dumnezeiasca  Scriptură  oferă  multe  exemple  ale  celor  care  s-au  depărtat 
de  la  răutatea  lor  iniţială  şi  au  arătat  o  autentică  pocăinţă  şi  întoarcere  la 
Dumnezeu,  între  care  e  cel  al  fiului  risipitor,  al  desfrânatei,  al  tâlharului, 
al  ninivitenilor  şi  a  lui  Manase,  care  timp  de  patruzeci  de  ani  a  făcut 
poporul  să  slujească  la  idoli  depărtându-1  de  Ziditorul.  Căci  Dumnezeu, 

Care  are  un  ocean  infinit  al  iubirii  de  oameni,  nu  respinge  pe  nimeni,  nici 
nu  întoarce  spatele  cuiva,  numai  să  ne  pocăim  autentic,  să  cădem,  să 
plângem  şi  să  rugăm  bunătatea  Lui. 

Deci  întrucât  cu  îngăduinţa  [înţelegerea]  lui  Dumnezeu,  din  pricina 
mulţimii  păcatelor  noastre,  năvala  ismaeliţilor  s-a  întărit  covârşitor 
împotriva  noastră,  şi  aceştia  punând  mâna  şi  înrobind  pe  mulţi  dintre  ai 
noştri  i-au  forţat  şi  târât  cu  violenţă,  vai!,  silindu-i  să  ia  cele  ale  răutăţii 
şi  lipsei  lor  de  Dumnezeu  [ateismului  lor],  iar  în  cei  ce  au  căzut  în 
adâncul  unei  atât  de  mari  răutăţi  s-a  ivit  simţământul  că  au  ajuns  ai  celui 
rău,  iar  aceasta  s-a  sculat  trezindu-i  şi  făcându-i  să  caute  iarăşi  cele  ale 
creştinilor,  dar  a  intrat  în  ei  şi  un  alt  gând,  iar  ei  şovăie  şi  caută  să  afle  ca 
pe  un  lucru  sigur  dacă  nu  vor  greşi  cu  totul,  ci  vor  dobândi  mântuirea 
lor,  Biserica  lui  Dumnezeu  se  apropie  de  toţi  şi  le  dă  o  certitudine  sigură 
că  pe  cei  ce  au  primit  adevărata  credinţă  în  Dumnezeu  şi  s-au  depărtat 
de  răutatea  musulmanilor  în  care  s-au  rostogolit  îi  va  număra  iarăşi 
împreună  cu  partea  creştinilor,  îi  va  tămădui  şi  îngriji,  şi  că  nu  vor  găsi 
nici  o  piedică  în  ce  priveşte  mântuirea  sufletelor  din  pricina  greşelii  care 
li  s-a  întâmplat;  ci  câţi  îşi  vor  arătat  pe  faţă  şi  cu  îndrăzneală  căinţa  lor, 
aşa  încât  să  aleagă  şi  să  pătimească  pentru  credinţă  în  Dumnezeu,  aceştia 
vor  purta  cunună  mucenicească  -  dovadă  limpede  a  acestui  fapt  fiind 
marele  mucenic  al  lui  Hristos  Iacob  Persul  [27  noiembrie]  iar  câţi  de 
frica  pedepselor  împotriva  lor  vor  voi  să  trăiască  îmbrăţişând  şi  făcând 
cele  ale  creştinilor  în  ascuns,  şi  ei  vor  dobândi  mântuirea,  numai  să  se 
sârguiască  să  păzească  după  putinţă  poruncile  lui  Dumnezeu.  Şi  pentru 
asigurarea  lor  cu  privire  la  aceasta  s-a  făcut  prezenta  scrisoare  a  Bisericii 
lui  Dumnezeu.’' 

Următorul  „pitac”  adresat  niceenilor  (nr.  92)17  e  tot  „fără  an”,  fiind  intercalat 
între  două  acte  (nr.  91  şi  93)  datate  mai  6848  (=  1340),  şi  are  următorul  conţinut: 

17  îbid I,  p.  197-198,  nr.  XCll. 

„Celor  ce  se  găsesc  în  Niceea  clerici,  preoţi,  monahi  şi  tot  restul 
poporului  creştin,  iubiţi  copii  în  Domnul  ai  smereniei  noastre,  vouă  tuturor 
vă  dorim  pacea  şi  mila  care  vin  de  la  Dumnezeu  şi  eliberarea  de  mâhniri, 
precum  şi  orice  alt  lucru  bun  şi  mântuitor  de  la  Dumnezeu  Atotţiitorul. 

Nu  putem  spune  cât  de  mult  suferim  pentru  voi  şi  pentru  toţi  ceilalţi 
creştini  aflaţi  între  barbari.  Fiţi  siguri  că  nu  încetăm  ziua  şi  noaptea 
implorându-L  şi  rugându-L  pe  Dumnezeu  ca  să  prefacă  în  cer  senin 
furtuna  venită  asupra  noastră  din  pricina  mulţimii  păcatelor  noastre  şi 
să  întoarcă  cele  rele  asupra  vrăjmaşilor,  lucru  care  am  îndrăznire  că  nu 
se  va  lăsa  aşteptat  mult,  pentru  ca  Domnul  îndurărilor  să  dea  un  sfârşit 
bun  implorărilor  noastre  pentru  voi.  Numai  sârguiţi-vă  şi  voi  să  slujiţi  lui 
Dumnezeu  prin  faptele  voastre  bune  şi  prin  purtarea  voastră  iubitoare 
de  Dumnezeu,  căci  chiar  dacă  duşmanii  vă  stăpânesc,  voi  înşivă  sunteţi 
stăpâni  peste  sufletele  şi  socotinţa  voastră,  precum  şi  peste  alegerea 
voastră  de  a  păzi  sau  a  nu  păzi  binele.  Dar  aşa  cum  am  aflat  de  la 
judecător,  voi  păziţi  şi  păstraţi  cele  ale  stării  voastre  creştineşti,  în  care 
ne  rugăm  să  rămâneţi  neclintiţi  şi  fermi,  ca  să  dobândiţi  şi  cele  bună 
făgăduite  pe  care  Dumnezeu  le-a  pregătit  celor  ce-L  iubesc  din  suflet  şi 
păzesc  poruncile  Lui  mântuitoare,  al  Cărui  har  să  vă  păzească.” 

Primul  „pitac”  reaminteşte  niceenilor  care  au  apostaziat  ca  urmare  a  violenţelor 
captivităţii  şi  regretă  acest  get  că  Biserica  în  calitate  de  „spital  obştesc  al  sufletelor”  le 
ţine  deschisă  uşa  pocăinţei  şi  e  gata  să-i  reprimească  cu  iubire  şi  să-i  tămăduiască 
îndemnându-i  pe  cei  curajoşi  să-şi  arate  căinţa  „pe  faţă”  prin  martiriu,  iar  ceilalţi  să 
rămână  creştini  „în  ascuns”  încredinţându-i  că  şi  ei  se  vor  mântui  dacă  vor  păzi 
poruncile  lui  Dumnezeu.  Doi  ani  mai  târziu,  al  doilea  „pitac”  îi  asigură  pe  toţi  cei  din 
Niceea  (clerici,  monahi  şi  popor)  aflaţi  „sub  barbari”  de  compasiunea  şi  rugăciunile 
celor  din  Constantinopol,  precum  şi  de  încredinţarea  acestora  că  schimbarea  în  bine 
a  suferinţelor  lor  „nu  se  va  lăsa  aşteptată”.  Până  atunci  niceenii  sunt  îndemnaţi  să 
rămână  în  starea  creştină,  întrucât  duşmanii  le  stăpânesc  doar  trupurile,  numai  ei 
înşişi  fiind  stăpâni  peste  voinţa  şi  sufletele  lor  şi  pe  destinul  lor  veşnic. 

La  zece  ani  de  la  acest  ultim  „pitac”,  la  începutul  Iui  martie  1354,  Sfanţul 
Grigorie  Palama,  acum  mitropolit  al  Tesalon icului,  era  făcut  prizonier  de  trupele  otomane 
ale  lui  Suleiman,  fiul  cel  mare  al  lui  Orkhan,  care  profitând  de  puternicul  cutremur  de 
pământ  din  noaptea  de  2-3  martie  ocupase  oraşul-port  Kallipolis  de  pe  malul  european 
al  strâmtorii  Dardanelelor,  cheia  prin  care  bizantinii  controlau  accesul  din  Marea  Egee 
în  Marea  Marmara.  Ocuparea  Kallipolisului  a  oferit  otomanilor  capul  de  pod  esenţial 
care  a  permis  instalarea  definitivă  a  turcilor  în  Europa.  Soarta  Imperiului  Bizantin  era 
de  acum  pecetluită.  Capturarea  navei  care-1  transporta  pe  Sfântul  Grigorie  Palama  de 
la  Tenedos  la  Constantinopol  a  fost  pentru  acesta  începutul  unei  captivităţi  care  avea 
să  dureze  un  an  întreg  (el  va  fi  eliberat  abia  în  primăvara  lui  1355  după  ce  preţul  de 


177 


REVISTA  TEOLOGICĂ 


răscumpărare  cerut  de  turci  va  fi  plătit  de  către  sârbi).  în  iulie  1354  Sfântul  Grigorie 
a  scris  către  Biserica  sa  din  Tesalonic  o  epistolă  în  care  relatează  câteva  din  episoadele 
şi  evenimentele  acestei  captivităţi18.  De  la  Kallipolis,  Palama  şi  însoţitorii  săi  au  fost 
trecuţi  pe  ţărmul  asiatic  al  Dardanelelor  ta  Lampsakos,  unde  se  afla  cartierul  general  al 
iui  Suleiman,  care  într-o  discuţie  i-a  argumentat  superioritatea  islamului  prin  victoriile 
musulmanilor  asupra  creştinilor  Sfântul  Grigorie  a  profitat  de  şederea  în  oraş  pentru 
ca  prin  discuţii  să-i  încurajeze  în  credinţă  pe  creştinii  din  oraş.  După  şapte  zile  a  fost 
dus  la  Pegai,  reşedinţa  lui  Suleîman,  unde  a  fost  ţinut  trei  luni,  slujind  şi  predicând 
comunităţii  creştine  de  aici.  La  mijlocul  lui  iunie  1354  a  fost  adus  la  Brusa,  capitala 
emiratului  otoman  condus  de  Orkhan,  unde  a  avut  discuţii  pe  teme  teologice  cu  nepotul 
acestuia,  Ismael,  şi  cu  „chionii”  iudaizanţi  (ni  sa  păstrat  şi  procesul-verbal  al  acesteia 
din  urmă  întocmit  de  medicul  Taronites).  Graţie  intervenţiei  medicului  Taronites,  Sfântul 
Grigorie  a  primit  permisiunea  de  a  se  stabili  la  Niceea  unde  ajunge  în  iulie  1354  primind 
domiciliu  obligatoriu  la  mănăstirea  Sfântul  Iachint,  devenită  centrul  spiritual  al 
comunităţii  creştine  din  oraşul  ocupat.  Asistă  la  funeraliile  unui  musulman  în  afara 
zidurilor  cetăţii,  după  care  o  lungă  dispută  teologică  cu  clericul  („tasimanul”)  care 
oficiase  serviciul  religios.  Epistola  se  încheie  cu  un  patetic  îndemn  adresat  creştinilor 
din  Tesalonic  la  seriozitate  în  ce  priveşte  angajamentul  în  credinţa  creştină.  Din 
introducere  aflăm  pe  lângă  gri  ja  arhiepiscopului  de  a-şi  informa  turma  de  cele  întâmplate 
cu  el  şi  interpretarea  dată  de  el  acestora.  Sfântul  Grigorie  Palama,  în  vârstă  de  60  de 
ani,  vede  în  aceasta  o  dublă  lucrare  a  Proniei  divine:  captivitatea  sa  otomană  e  citită 
atât  ca  o  pedeapsă  purificatoare  pentru  păcatele  şi  greşelile  sale  personale  din  trecut, 
cât  şi  drept  un  mijloc  ales  de  Dumnezeu  pentru  a  descoperi  ferocilor  „barbari”  musulmani 
adevărul  religiei  creştine  evanghelizându-i  pe  ocupaţi.  La  o  generaţie  după  cucerirea 
Bithyniei  de  către  otomani,  cele  două  comunităţi  par  să  fi  atins  un  mod  acceptabil  de 
coexistenţă.  Chiar  dacă  erau  reduşi  numeric  şi  sărăciţi,  creştinii  grupaţi  în  jurul  unor 
biserici-mănăstiri  rămase  deschise  par  a  se  bucura  de  toleranţă  din  partea  musulmanilor. 
Sfântul  Grigorie  crede  chiar  că  putea  folosi  această  toleranţă  pentru  a  realiza  prin 
discuţii  şi  convingere  argumentată  convertirea  ocupanţilor  otomani  la  creştinism,  ca 
posibilă  consecinţă  providenţială  a  cuceririi  Asiei  Mici  de  către  turci.  De  aceea  adoptă 
o  atitudine  de  apropiere  şi  dialog.  Reprezentanţi  ai  elitelor  bizantine  rămaşi  în  zonă 


sunt  acum  în  serviciul  turcilor  şi  funcţionează  ca  protectori  ai  populaţiei  creştine 
lipsite  însă  de  episcopi.  Aceştia  fie  nu  erau  acceptaţi  de  otomani,  fie  se  temeau  să-şi 


viziteze  turmele  din  pricina  persecuţiilor,  ţinând  legătura  cu  credincioşii  prin  scrisori 


transmise  de  preoţi  sau  călugări  care  se  mai  aventurau  în  teritoriul  ocupat. 


IS  Dosarul  captivităţii  otomane  a  Sfântului  Grigorie  Palama  a  fost  editat  critic  de  Anne  PhilipidisBraat 
în  Travawc  ei  memoires  7  (1979),  p.  102-222  şi  încă  o  dată  de  V.  Phanourgakis  în  cadrul  ediţiei  critice  a 
scrierilor  Sfântului  Grigorie  Palama  îngrijită  de  prof.  Panayotis  Christou:  Gregoriou  ton  Palama 
Syngrammaia  IV ,  Thessaloniki,  1992,  p.  111-165  text  şi  p.  52-68  introducere.  O  primă  versiune  românească 
am  dat  în  studiul  „Violenţă  şi  dialog  interreligios  în  captivitatea  otomană  a  Sfanţului  Grigorie  Palama”,  în: 
Violenţa in  numele  lui  Dumnezeu  "  —  un  răspuns  creştin.  Simpozion  internaţional  organizat  de  Facultatea 
de  Teologie  Ortodoxă  din  Alba  lulia,  Ed.  Reîntregirea,  Alba  Iulia,  2002,  p.  156-205. 

Teofan,  Mitropolitul  Niceei,  Trei  epistole 


Acesta  din  urmă  e  cazul  celor  trei  epistole  pastorale  trimise  zece  ani  mai  târziu, 
între  anii  1364-1365,  niceenilor  aflaţi  sub  ocupaţie  de  noul  lor  mitropolit  ales,  Teofan 
III  (1364-1381).  Situaţia  creştinilor  din  Bithynia  otomană  se  agravase  între  timp,  aşa 
că  primele  două  scrisori  pastorale  adresate  niceenilor  sunt  de  fapt  îndemnuri  patetice 
la  rezistenţă  spirituală  la  dubla  tentaţie  pusă  atât  de  atracţiile  unei  vieţi  mai  uşoare  şi  de 
succes,  cât  şi  de  perspectiva  unei  vieţi  condamnate  la  sărăcie  şi  suferinţă.  Prima 
epistolă  adresată  niceenilor  Teofan  încă  în  calitate  de  mitropolit  ales  (nehirotonit  încă), 
de  „ipopsifiu”  al  Bisericii  acestora,  îi  avertizează  astfel  încă  din  capul  locului  că 
adevăraţii  creştini  dispreţuiesc  ascetic  toate  lucrurile  prezente,  atât  cele  ce  produc 
plăcere,  cât  şi  cele  care-i  provoacă  întristare,  şi  întorc  spatele  oricărei  comuniuni  cu 
necredincioşii,  fie  ei  eretici,  fie  de  altă  religie,  şi  păcătoşii.  întreaga  primă  epistolă  e  un 
îndemn  adresat  niceenilor  să  fugă  de  amăgirile  şi  ispitele  demonice  care  vin  fie  prin 
mirajul  unei  vieţi  neascetice  înglodate  în  plăceri,  desfrânări  şi  alte  pofte  trupeşti  la 
care-i  invită  necredincioşii  musulmani,  fie  prin  frica  de  suferinţe,  ocări,  necinstiri, 
persecuţii,  închisori  sau  captivităţi,  cu  care-i  ameninţă  aceiaşi  necredincioşi.  Niceenii 
încercaţi  sunt  îndemnaţi  să  reflecteze  la  exemplu  răbdării  sfinţilor  şi  mai  ales  la  cel  al 
persecuţiei  lui  Iisus  de  către  iudei  care  L-au  dus  la  moartea  de  pe  cruce.  Fuga  de 
plăceri  şi  răbdarea  în  dureri  trebuie  să  fie  deci  liniile  directoare  ale  comportamentului 
creştin  adevărat.  La  care  se  adaugă  şi  fuga  de  cei  care  dezbină  Biserica  prin  scandaluri 
şi  erezii,  niceenii  fiind  îndemnaţi  expres  să  se  ferească  de  „erezia  deşartă  a  lui  Varlaam 
şi  Akindynos”;  mai  răi  decât  evreii  care  insultă  umanitatea  lui  Iisus,  akindyniştii  insultă 
slava  Lui  dumnezeiască  a  cărei  comuniune  o  pierd  prin  faptul  că  o  socotesc  creată. 

Cea  de-a  doua  epistolă  pastorală  către  niceeni  a  mitropolitului  Teofan  e  o  amplă 
meditaţie  despre  răbdare  şi  îndelungă-răbdare.  Aceste  virtuţi  sunt  la  fel  de  indispensabile 
pentru  creşterea  omului  lăuntric  cum  sunt  hrana  şi  băutura  pentru  omul  din  afară. 
Exemplul  biblic  clasic  de  răbdare  este  Iov,  şi  aproape  întreaga  epistolă  e  o  meditaţie 
asupra  implicaţiilor  etice  ale  exemplului  său  care  a  arătat  că  rigoarea  Evangheliei  a 
putut  fi  trăită  şi  înainte  de  Lege  şi  de  Scripturi.  La  virtuţile  sale  iniţiale  -  înfrânarea, 
compasiunea,  dăruirea  -  manifestate  atunci  când  a  avut  parte  de  la  Dumnezeu  de  toate 
darurile,  el  a  adăugat  şi  răbdarea  pilduitoare  atunci  când  a  pierdut  toate  şi  când, 
respingând  sugestiile  soţiei  şi  prietenilor,  care-1  îndemnau  să  hulească,  a  binecuvântat 
pe  Dumnezeu  şi  în  suferinţe,  fiind  pentru  aceasta  lăudat  de  Dumnezeu  şi  răsplătit  cu 
vederea  Lui.  Prin  tăria  sa  morală  şi  persistenţa  sa  în  virtute  atât  în  bogăţie,  cât  şi  în 
sărăcie,  atât  în  sănătate,  cât  şi  în  boală,  şi  prin  faptul  de  a  nu  fi  preferat  lui  Dumnezeu 
nimic,  Iov  e  modelul  de  imitat  şi  de  niceeni.  Istoria  lui  arată  că  poruncile  lui  Dumnezeu 
nu  sunt  imposibile  şi  că,  dacă  vor  călca  pe  urmele  lui  prin  martiriul  răbdării,  creştinii 

A. 

oprimaţi  vor  avea  parte  dincolo  de  suferinţele  pământeşti  de  împărăţia  lui  Dumnezeu. 

In  fine,  cea  dea  treia  epistolă  pastorală  a  mitropolitului  Teofan  e  adresată  clericilor 
niceeni  şi  e  un  adevărat  giuvaier  teologic,  un  extraordinar  tratat  despre  preoţie  şi  locul 
ei  în  economia  mântuirii,  şi  despre  cum  ar  trebui  să  fie  cei  învredniciţi  de  darul  ei. 

Această  epistolă  de  învăţătură  despre  preoţie,  alături  de  ameţitorul  tratat  despre  Maica 
Domnului,  ni-1  descoperă  pe  Teofan  al  Niceei  drept  unul  din  cei  mai  profunzi  teologi 
bizantini  din  toate  timpurile.  Demnitatea  supranaturală  a  preoţiei  vine  din  comuniunea 
cu  Natura  divină  (2  Ptr  1,  4)  pe  care  o  mediază  conformându-ne  chipului  Fiului  lui 
Dumnezeu  (Rm  8,  29)  schimbându-ne  vieţile  şi  integrându-ne  ca  mădulare  în  Trupul 
Lui  tainic  al  cărui  Cap  este.  Creat  pentru  comuniunea  cu  Dumnezeu  pentru  a  fi  ca 
îngerii  şi  a  alcătui  o  singură  biserică  cu  ei,  omul  a  ajuns  prin  căderea  în  patimi  mai  rău 
decât  animalele,  slujind  demonului,  nu  Creatorului.  Restabilirea  comuniunii  cu  Dumnezeu 
a  avut  loc  prin  întruparea  paradoxală  a  Fiului  lui  Dumnezeu  Care  ne  face  fii  ai  lui 
Dumnezeu,  fraţi  ai  Lui  şi  dumnezei  prin  har.  în  Hristos  oamenii  îşi  recâştigă  forma  lor 
divină  ( theoeideia )  iniţială  ajungând  de  aceeaşi  formă  ( homoeideis )  cu  El.  Această 
modelare  şi  reformare  divină  a  omului  şi  unire  îndumnezeitoare  a  lui  cu  Hristos  se 
comunică  oamenilor  prin  Botez  -  care  prin  renaştere  face  pe  oameni  mădulare  ale 
trupului  lui  Hristos,  asemenea  Capului  său  -  şi  Euharistie19  -  care  uneşte/lipeşte 
mădularele  omeneşti  cu  Hristos  Capul  şi  întreolaltă.  Taina  îndumnezeirii  prin  Botez  şi 
Euharistie  trebuie  însă  continuat  până  la  sfârşitul  lunii;  de  aceea  la  Cincizecime  Apostolii 
au  primit  har  peste  har,  pe  care  l-au  transmis  prin  hirotonie  urmaşilor  lor,  preoţii. 
Harul  preoţiei  este  o  putere  dumnezeiască  creatoare  şi  îndumnezeitoare,  fiindcă  preoţia 
face  din  pâine  şi  vin  Trupul  şi  Sângele  lui  Hristos,  iar  din  oameni  dumnezei.  Taina 
Preoţiei  e  taina  îndumnezeirii,  care  e  mai  mare  decât  crearea  cerului  şi  a  îngerilor  şi 
decât  învierea  morţilor.  Preoţia  e  definită  de  Teofan  drept  putere  creatoare  şi  ştiinţă 
dumnezeiască  de  a  face  pe  oameni  dumnezei  prin  har  prin  simbolurile  liturgice  ale 
Botezului  şi  Euharistiei.  Prin  urmare,  preotul  trebuie  să  fie  şi  el  un  om  dumnezeiesc 
supranatural,  imitator  riguros  al  întâiului  Preot  Iisus  Hristos.  De  aceea,  partea  a  doua 
insistă  invocând  o  serie  de  exemple  vechitestamentare  cu  valoare  de  avertisment  asupra 
curăţiei  morale  pe  care  trebuie  să  o  aibă  mâinile  şi  gura  preotului  ca  receptacole  sfinte 
-  linguriţă  şi  potir  -  ale  harului.  Apoi  se  detaliază  necurăţiile  şi  curâţiile  gurii,  se  precizează 
că  toate  cele  spuse  sunt  valabile  şi  pentru  diaconi,  nu  doar  pentru  preoţi,  iar  în  final 
sunt  evocate  calităţile  speciale  cerute  în  plus  preoţilor  duhovnici.  Dincolo  de  aceste 
utile  precizări  şi  îndemnuri  morale  nelipsite  de  originalitate  în  modul  prezentării  lor, 
valoarea  excepţională  a  acestei  a  treia  scrisori  despre  preoţie  şi  preoţi  stă  în  remarcabila 
viziune  teologică  de  ansamblu  în  care  este  articulată  cateheza  sa  despre  preoţie.  Aşa 
cum  s-a  scris,  „pentru  a  arăta  cât  de  înaltă  e  demnitatea  preotului,  Teofan  expune  pe 
scurt  întregul  plan  divin  al  mântuirii,  astfel  încât  se  poate  spune  că  această  scrisoare 
e  un  mic  rezumat  al  teologiei1'  (M.  Jugie).  Pe  fundalul  sumbru  al  catastrofei 
creştinismului  bizantin  din  Asia  Mică  la  mijlocul  secolului  XIV  scrisorile  pastorale  ale 
mitropolitului  Teofan  al  Niceei  îşi  aruncă  ca  nişte  veritabile  stele  duhovniceşti  razele 
sublimei  lor  lecţii  morale  şi  teologice  spre  ortodocşii  din  toate  timpurile. 

19  Pasaj  din  Epistola  III  a  lui  Teofan  al  Niceei  sunt  citate  de  pr.  Dumitru  StAnii.oae  în  Teologia 
dogmatică  ortodoxă ,  voi.  HI,  Bucureşti,  1978,  p.  43,  nota  25  şi  p.  90,  nota  90. 

Teofan  mitropolitul  Niceei 
Trei  epistole  pastorale  către  popor  şi  cler  (1364) 

. '*  '•  ‘‘  *  .  V  ,  *,  ,  '«  1  ,  .*  . 

1 

Epistolă  către  niceeni,  care  învaţă  cum  adevăratul  creştin  trebuie  să  fie  dispreţuitor  al  tuturor 
lucrurilor  prezente,  şi  a  celor  plăcute  şi  a  celor  întristătoare,  iar  spre  sfârşit  învaţă  că  trebuie  să 
întoarcem  spatele  odată  pentru  totdeauna  oricărei  comuniuni  cu  ereticii;  trimisă  de  el  încă  pe  când 
era  ipopsifîu  al  acestei  cetăţi 20 

Cei  care  locuiţi  în  sau  în  jurul  Niceei  -  care  odinioară  era  cea  mai  fericită  şi 
strălucită  dintre  cetăţi,  iar  acum,  o,  judecăţile  lui  Dumnezeu!,  e  captivă  şi  în  sclavie, 
sau,  mai  bine  zis,  are  drept  semn  distinctiv  doar  imaginea  ei,  fiind  recunoscută  numai 
după  nume  şi  inscripţie,  asemenea  statuilor  -,  atât  cei  aflaţi  înscrişi  pe  diferite  trepte 
în  registrul  preoţesc,  cât  şi  toţi  ceilalţi  câţi  vă  numiţi  [creştini]  după  numele  Iui  Hristos, 
har,  milă  şi  pace  vouă  de  la  Dumnezeu  Tatăl  şi  Hristos  Iisus,  Domnul  nostru. 

/.  Trebuie  să  ştiţi,  iubiţi  fraţi,  că  prin  bunăvoirea  şi  harul  atotputernicului  Dum¬ 
nezeu,  Care  cheamă  cele  ce  nu  sunt  ca  unele  ce  sunt  [Rm  4,  17],  potrivit  intenţiei 
Sale,  cu  hotărârea  comună  a  preasfinţitului  nostru  Stăpân  şi  patriarh  Ecumenic21  şi  a 
dumnezeiescului  şi  sfântului  Sinod  din  jurul  său,  eu,  cel  mai  mic,  am  fost  promovat 
prin  înştiinţare  la  rangul  de  ipopsifîu  [episcop  ales]  şi,  aşa  zicând,  de  logodnic  a! 
Sfintei  Biserici  a  lui  Dumnezeu  de  la  voi.  Drept  pentru  care,  mai  întâi  vă  dau  pacea  şi 

a.  m 

iubirea  în  Hristos,  pe  care  am  primit-o  ca  pe  o  moştenire  părintească  de  la  însuşi 
Mântuitorul  nostru  Iisus  Hristos,  şi  de  care  fie  să  aveţi  parte  din  belşug  ca  merinde  a 
răbdării  şi  măreţiei  sufleteşti,  ca  să  vă  puteţi  mângâia  şi  întreolaltă  din  pricina  ispitelor 
care  vin  peste  voi  mereu. 

2.  Vă  rog,  dar,  fraţilor,  pentru  numele  Domnului  nostru  Iisus  Hristos,  „Care  S-a 
dat  pe  Sine  însuşi  pentru  păcatele  noastre  ca  să  ne  scoată  din  mâinile  celui  rău”  [Ga  1, 
4]  -  căci  voi  începe  de  la  această  dumnezeiască  glăsuire  a  lui  Pavel,  fiindcă  şi  acela  vă 
îndeamnă  prin  mine  la  toate  acestea  -  ca  să  vieţuiţi  cu  vrednicie  şi  după  legile  Evangheliei 
lui  Hristos  [cf.  Flp  1 ,  27],  Căci  voi  mai  cu  seamă,  iubiţilor,  aveţi  nevoie  de  multă  trezvie 
şi  atenţie,  ca  unii  care  petreceţi  împreună  cu  oamenii  răi,  necredincioşi  [musulmani]  şi 
păcătoşi,  ca  nu  cumva  din  tovărăşia  neîncetată  şi  multa  obişnuinţă  cu  aceia  unii 
întorcându-se  fie  să  se  poticnească  în  credinţă,  fie  să  se  facă  părtaşi  la  faptele  lor  cele 
rele;  pentru  că  „tovărăşiile  rele  strică  obiceiurile  bune”  [1  Co  15, 33]  şi  e  mai  uşor,  spun 
dumnezeieştii  Părinţi,  să  iei  parte  la  rău  decât  să  te  faci  părtaş  la  virtute. 

Pe  lângă  cele  spuse,  mai  sunt  şi  multe  altele  care  pot  chema  şi  stârni  spre 
amăgirea  şi  ticăloşia  acelora,  astfel  încât  să-i  clatine  pe  cei  ce  nu  iau  seama  bine  la  ei 

20  PG  150,  288-300. 

21  Philotheos  Kokkinos  la  începutul  celei  dea  doua  sale  arhipăstoriri  (1364-1376).  ‘ ' 

înşişi.  Mai  întâi  netezimea  plăcerii  şi  viaţa  cu  totul  lipsită  de  constrângeri  şi  neînfrânată, 
precum  şi  putinţa  de  a  săvârşi  în  chip  neîmpiedicat  orice  poftă  a  trupului;  peste  care 
vine  şi  duşmanul  şi  acuzatorul  nostru  nevăzut,  diavolul,  uneltind  împreună  cu  trupul, 
şi  având  drept  supuşi  şi  slujitori  văzuţi  ai  lui  pe  duşmanii  noştri  binevoitori,  cum  i-ar 
putea  numi  cineva,  care  locuiesc  împreună  cu  noi  şi  care,  asemenea  unor  albine  lipsite 
de  rod,  se  amestecă  în  stupul  lui  Hristos  şi  încearcă  să  fure  mierea  virtuţii  acelora,  şi 
sub  chipul  unei  prietenii  şi  iubiri  mincinoase  sfătuiesc  şi  îndeamnă  mereu  spre  cele 
pierzătoare,  punând  înainte,  cum  se  spune,  plăcerea  ca  pe  o  momeală  în  undiţa  morţii. 
Acest  război  ascuns  şi  viclean,  fraţilor,  este  ca  o  stâncă  subacvatică,  cu  mult  mai 
primejdioasă  decât  cea  văzută  şi  recunoscută  de  departe;  căci  cine  se  înarmează  şi 
pregăteşte  pentru  el  rezistând  în  chip  sigur  şi  tare  la  orice  ispită  şi  atac  al  celor  potrivnici, 


acela  va  fi  cu  anevoie  de  cucerit,  dar  dacă  cineva  se  va  lăsa  uşor  amăgit  faţă  de  lupii 
arabi  [cf.  Ave  1 ,  8  LXX]  care  vin  la  voi,  evanghelic  vorbind,  în  piele  de  oaie  [Mt 
7,  1 5],  atunci  va  cădea  în  chip  neprevăzător  între  duşmani  luându-i  drept  prieteni.  De 
aceea  şi  începătorul  răutăţii,  vrăjmaşul  şi  duşmanul  nostru  [diavolul],  l-a  atacat  pe 
Adam  prin  Eva,  tovarăşa  de  viaţă  şi  iubita  lui,  iar  prin  plăcere  şi  iubire  de  slavă  a  sădit 
veninul  în  inimile  lor  cel  mai  amar.  Căci  nimeni  nu  poate  primi  uşor  de  altundeva  nici 
un  mai  mare  folos,  nici  o  mai  mare  vătămare,  iubiţilor,  decât  de  Ia  oamenii  împreună 
cu  care  trăieşte  în  comun  şi  are  nu  puţină  obişnuinţă  din  deasa  convorbire  cu  ei.  De 
aceea  şi  înţeleptul  Purtător  de  grijă  al  firii  noastre  vrea  ca  mântuirea  noastră  să  se 
lucreze  prin  oameni,  nu  prin  îngeri,  deşi  aceştia  pot  mult  mai  multe.  Acest  lucru 
ştiindu-1  bine  şi  cel  rău  nu  încetează  să  uneltească  împotriva  noastră  prin  unii  ca 
aceştia,  având  ajutor  şi  împreună-lucrător  cu  el  trupul  care  alege  în  loc  de  ce  este  de 
folos  şi  mai  bun  plăcerea;  trup  care  nu  este  rău  prin  fire,  căci  nimic  din  cele  făcute  de 
Dumnezeu  nu  e  rău  prin  fire,  dar  care  e  gâdilat  şi  stârnit  de  plăcere  până  intră  în 
transă.  Dacă  însă  cineva  s-ar  scula  puţin  şi  ar  scutura  trândăvia  de  pe  suflet  ca  pe  un 
fir  de  pâr,  toate  aceste  lucruri  felurite  şi  anevoioase  le  va  rupe  şi  face  să  dispară  ca  pe 
o  pânză  de  păianjen  având  ajutorul  şi  harul  de  sus  lucrând  împreună  cu  el  şi  netezind 
uşor  toate  cele  râpoase  şi  anevoioase,  fâcându-1  înfricoşător  şi  neînvins  pentru  duşmani 
şi  destrâmând  în  nimic  meşteşugirile  şi  născocirile  introduse  în  chip  viclean  de  aceştia. 
Observă:  pe  de  o  parte  cel  rău  propune  la  vedere  prin  cei  necredincioşi  [musulmani] 
viaţa  înglodată  şi  iubitoare  de  plăcere  prin  beţie,  desfrânare  şi  orice  altă  neînfrânare, 
iar,  pe  de  altă  parte,  arătând  asprimea  şi  greutatea  vieţuirii  evanghelice  sau  îngereşti  şi 
cele  asemănătoare  până  ce  se  ajunge  la  aceasta,  încearcă  să  ascundă  cele  aflate  dincolo 
de  ele.  Dar  harul  Domnului,  ridicându-se  împotriva  unei  asemenea  amăgiri,  ne  arată 
care  e  capătul  fiecăreia  din  aceste  două  căi;  „Căci  strâmtă  şi  cu  chinuri”,  zice,  „e  calea 
care-i  duce  pe  cei  ce  o  străbat  spre  viaţa  veşnică,  şi  largă  şi  lată  e  cea  care  duce  la 
pieire”  [Mt  7,  14.  13].  Bine  le-a  numit  „căi”,  sugerând  astfel  caracterul  trecător,  retezat 
după  puţin  timp  şi  pururea  curgător  al  vieţii  de  faţă  şi  adresându-se  tuturor,  ca  nu 
cumva  întristarea  şi  chinul  să-i  facă  pe  cei  sârguitori  să  relaxeze  încordarea  râvnei,  ci 
să-i  facă  să  se  gândească  la  scurtimea  şi  caracterul  vremelnic  al  acestora  şi  la  uşurarea 

şi  viaţa  fericită  care  le  urmează,  iar  lăţimea  căii  şi  ghiftuiala  până  la  saţietate  a  plăcerii 
pătimaşe  să  nu-i  înşele  pe  cei  neînffânaţi  ci  să-i  facă  să  privească  capătul  corespunzător 
al  unei  asemenea  căi  care-i  aşteaptă  după  puţin  timp:  pierzania,  focul  nestins  şi  viermele 
neadormit. 

3.  Respins  însă  prin  astfel  de  argumente  cu  ajutorul  Duhului,  şarpele  cu  multe  şi 
felurite  forme  nu  suferă  deloc  să  se  liniştească,  ci  încearcă  să  surpe  prin  meşteşugiri 
potrivnice  tumul  răbdării  şi  credinţei  noastre  iscând  de  peste  tot  felurite  atacuri  şi  necazuri 
împotriva  noastră  şi  folosindu-se  iarăşi  de  uneltele  obişnuite  ale  răutăţii  lui,  care  pot  să- 
i  slujească  bine  în  unele  ca  acestea.  Şi  atunci  aduce  asupra  noastră  uneori  pagube  şi 
răpirea  celor  ale  noastre,  alteori  închisori  şi  biciuiri,  defăimări,  ocări  şi  necinstiri,  alteori 
captivităţi  şi  ameninţarea  unor  morţi  violente,  ca  înspăimântându-ne  fie  să  ne  grăbim 
spre  neînffânare,  fie  să  privim  cu  bunăvoinţă  spre  necredinţă  [islam],  care  ne  făgăduieşte 
eliberarea  de  toate  aceste  greutăţi  şi  dăruirea  din  belşug  a  plăcerilor  prezente,  dacă  am 
schimba  cu  ea  dreapta-credinţă  şi  virtutea.  Dacă  însă  am  vrea  să  veghem,  atunci  am 
suporta  cu  tărie  meşteşugurile  şi  maşinile  de  război,  având  armă  şi  meterez  de  nesurpat 
pe  Hristos,  având  drept  exemplu  răbdarea  şi  îndurarea  sfinţilor  viteji  şi  minunaţi  şi 
împotrivirea  lor  păcatului  până  la  sânge;  căci  zice  [Scriptura]:  „Iar  unii  au  fost  chinuiţi 
neprimind  izbăvirea,  ca  să  dobândească  mai  bună  înviere;  alţii  au  suferit  batjocură  şi 
bici,  ba  chiar  lanţuri  şi  închisoare;  au  fost  omorâţi  cu  pietre,  au  fost  puşi  la  cazne,  au 
fost  tăiaţi  cu  fierăstrăul,  au  murit  ucişi  cu  sabia,  au  pribegit  în  piei  de  oaie  şi  în  piei  de 
capră,  lipsiţi,  strâmtoraţi,  rău  trataţi;  tocmai  ei,  de  care  lumea  nu  era  vrednică”  [Evr 
11,  35-38].  Dumnezeu  a  îngăduit  acestea,  pentru  ca  să  se  arate  în  chip  foarte  strălucit 
punerea  la  încercare  a  credinţei  şi  bărbăţiei  lor  spre  răsplătirea  acelora  cu  bunătăţi  mai 
mari  şi  spre  mai  marea  ruşine  şi  înfrângere  a  celui  rău  ca  exemplu  de  îndurare  pentru  noi 
şi  pentru  toţi  care  vor  intra  după  ei  în  stadionul  acestei  vieţi. 

A 

4.  Şi  ce  nevoie  e  să  vorbim  despre  acestea?  Căci  însuşi  Domnul  a  suportat 
pentru  noi  lucruri  încă  şi  mai  mari  de  la  necunoscătorii  iudei,  cum  pot  auzi  toţi  din 
sfintele  Evanghelii  care  povestesc  acestea;  căci  aceştia  nu  lasă  nimic  neîncercat  şi 
nemişcat  împotriva  Lui,  nici  din  cele  ce  duc  la  necinste,  nici  din  cele  ce  pot  produce 
durere:  căci  îi  vedem  când  punând  cap  la  cap  mărturii  mincinoase,  când  calomniindu-L 
şi  zeflemisindu-L  cu  belşug  de  batjocură  şi  biciuiri,  uneori  lovind  cu  trestii  acel  cap 
dumnezeiesc  şi  înfricoşător,  alteori  punându-i  pe  cap  spre  durere  şi  ocară  cunună  de 
spini;  iar  asupra  acelei  dumnezeieşti  feţe  care  pe  Tabor  a  strălucit  prin  slava  necreată 
şi  harul  Dumnezeirii  mai  presus  de  razele  soarelui  şi  spre  care  cei  dintâi  dintre  apostoli 
nu  puteau  privi  limpede,  au  adus  o  asemenea  lipsă  de  slavă  şi  batjocură  punând-o  să  le 
stea  înainte  spre  scuipări  şi  bătăi;  iar  în  cele  din  urmă  Lau  spânzurat  gol  pe  cruce  în 
mijlocul  unor  bărbaţi  făcători  de  rele.  Şi  nici  aici  nu  s-au  săturat  de  nebunie  şi  mânie, 
ci  până  şi  aici  au  dat  fiere  şi  oţet  cu  ironie  dumnezeieştii  guri  din  care  ieşeau  cuvinte 
mai  dulci  decât  mierea  şi  ceara  potrivit  prorocului  [Ps  1 8,  11].  Dar  n-au  slăbit  furia  lor 
nici  măcar  după  moarte,  ci  şi  atunci  au  împuns  cu  suliţa  coasta  Lui  de  viaţă  purtătoare 
când  a  ieşit  sângele  şi  apa  care  curăţă  lumea  întreagă  şi  dăruie  viaţă  la  toată  lumea. 

5.  Gândindu-vă  deci  la  toate  acestea,  iubiţilor,  să  fugim  de  plăcerile  trupului  ca 
de  nişte  otrăvuri  dăunătoare  şi  să  suportăm  cu  vitejie  încercările  aduse  asupra  noastră, 
ca  să  ne  facem  părtaşi  ai  patimilor  lui  Hristos  [2  Co  1,  7]  şi  de  aceea  şi  ai  slavei  Lui  [7 
Ptr  5,  1],  fiindcă  pătimim  împreună  cu  El  ca  să  fim  şi  slăviţi  împreună  cu  El  [Rm 
8,  17].  Căci  aşa  cum  din  gura  unei  femei  desfrânate  pare  că  picură  o  miere  care  mai 
apoi  e  găsită  de  cei  ce  gustă  din  ea  mai  amară  ca  fierea,  aşa  şi  toate  plăcerile  trupeşti 
ale  vieţii,  fie  ele  beţie,  delectare,  lux,  orice  neînfrânare  şi  lipsă  de  măsură,  vorbire  de 
lucruri  ruşinoase  şi  nebuneşti,  răpiri  şi  nedreptăţi,  trufie  şi  îngâmfare,  şi  orice  altceva 
se  opune  învăţăturii  sănătoase,  la  început  par  a  purta  la  suprafaţă  o  dulceaţă  şi  o 
plăcere,  dar  mai  apoi  revărsările  lor  se  fac  mai  amare  ca  fierea.  La  fel,  orice  pedeapsă 
şi  necaz  nu  par  a  fi  în  prezent  o  bucurie,  ci  o  întristare;  dar  mai  apoi  ele  dau  celor 
exercitaţi  în  ele  roada  păcii.  De  acea  e  nevoie  de  răbdare,  „căci  dacă  răbdăm,  vom  şi 
împărăţi”  [2  Tim  2,  12]. 

6.  Vă  mai  rog  însă,  fraţilor,  să  observăm  dacă  nu  cumva  unii  încearcă  să  strecoare 
în  Biserica  lui  Dumnezeu  dihonii  şi  scandaluri  şi  să  semene  în  ea  pe  furiş  ca  pe  o 
neghină  rea  erezia  deşartă,  departe  de  învăţătura  Duhului,  a  lui  Varlaam  şi  Akindynos. 
Aceştia  să  fie,  aşadar,  urmăriţi  şi  scoşi  de  voi  afară  din  turma  lui  Hristos  ca  nişte  lupi, 
căci  nu  sunt  cu  nimic  mai  buni,  dacă  nu  mai  răi,  decât  necredincioşii  iudei  care  au 
îndrăznit  împotriva  feţei  îndumnezeite  şi  pline  de  har  a  Domnului.  Fiindcă  aceia  şi-au 
aruncat  ocara  în  faţa  Lui  ca  în  faţa  unui  simplu  om,  chiar  dacă  mărimea  îndrăznelii  lor 
trecea  şi  asupra  Dumnezeirii  Lui,  căci  Cel  Care  primea  acestea  era  un  singur  Logos 
Dumnezeuom;  dar  aceşti  noi  ocărâtori  ai  Dumnezeirii  îşi  aruncă  ocara  spre  însăşi 
slava  Dumnezeirii  care  a  slăvit  acea  sfântă  faţă,  numind-o  fără  ruşine  un  simplu  „văl”. 
Iar  acestea  sunt  mai  scârboase  şi  de  necinste  decât  scuipările  acelor  iudei.  Şi  aşa  cum 
aceia,  socotind  că  păzesc,  chipurile,  dogma  unităţii  [ monarchias ]  divine,  nu  primeau 
nicidecum  distincţia  Persoanelor  şi  pe  Fiul,  aşa  şi  aceştia,  punând  înainte  simplitatea 


firii  dumnezeieşti  şi  crezând  că  înfricoşează  cu  ea  pe  cei  mai  simpli,  încearcă  să 
desfiinţeze  cu  totul  diferenţa  între  fiinţă  şi  energia  divină  spunând  că  Dumnezeu  fie  nu 
are  deloc  energie,  adică  viaţă,  înţelepciune  şi  putere,  fie,  dacă  o  are,  că  aceasta  e 
creată,  şi  spunând  astfel  de-a  dreptul  că  El  Se  războieşte  cu  Sine  însuşi  şi  că  simplitatea 
Lui  nu  admite  nicidecum  distincţia  faţă  de  ea  însăşi  care  n-ar  trimite  nicidecum  spre 
împărtăşirea  (comuniunea)  slavei,  ci  spre  creaturi.  Aceştia,  deci,  precum  s-a  spus,  să 
fie  alungaţi  ca  nişte  fiare  rele  departe  de  turma  lui  Hristos,  căci  zice  Isaia:  „niciuna  din 
fiarele  necurate  nu  se  va  sui  acolo”  [/s  35,  8],  fiindcă  unii  ca  aceştia,  spune  [Apostolul]: 
„nu  slujesc  Domnului  nostru  Iisus  Hristos,  ci  pântecelui  lor”  [Rm  16,  18]  şi  prin 
vorbe  bune  şi  înşelăciune  deşartă  amăgesc  inimile  celor  lipsiţi  de  răutate. 

7.  Dar  Domnul  Care  mângâie  pe  cei  smeriţi,  să  mângâie  inimile  voastre  şi  să  vă 
întărească  în  toată  fapta  şi  vorba  bună.  Rugaţi-vă  însă  şi  pentru  noi,  fraţilor,  ca  lucrarea 
Domnului  dată  nouă  să  progreseze  mereu. 

„Harul  Domnului  nostru  Iisus  Hristos  şi  dragostea  lui  Dumnezeu  Tatăl  şi  împăr¬ 
tăşirea  [comuniunea]  Sfanţului  Duh  să  fie  cu  voi  cu  toţi.  Amin”  [2  Co  13,  13]. 

A  aceluiaşi  epistolă  de  învăţătură  către  toţi  creştinii  păstoriţi  de  el  despre  răbdare  şi  îndelungă-răbdare 22 

Teofan  robul  cel  mai  mic  al  lui  Hristos,  iar  prin  harul  ierarhiei,  cu  mila  lui  Dum¬ 
nezeu,  după  făgăduinţa  vieţii  celei  în  Hristos  Iisus,  întâistătător  al  sfintei  Biserici  din 
Niceea,  tuturor  celor  chemaţi  după  numele  lui  Hristos,  care  sunt  în  diferite  vârste, 
generaţii,  îndeletniciri  şi  vieţuiri,  dar  au  aceeaşi  credinţă,  slavă  şi  nădejde  potrivit  dreptei- 
credinţe,  care  locuiesc  în  Niceea  şi  Brusa,  precum  şi  în  tot  ţinutul  lor  până  la  litoral, 
iubiţi  în  Duhul  Sfânt,  copii  ai  smereniei  noastre,  număraţi  împreună  cu  turma  cuvân¬ 
tătoare  de  pe  la  voi,  har,  milă  şi  pace  vouă  şi  iubirea  să  se  înmulţească  spre  o  bună 
plutire  a  vieţii  de  faţă  potrivit  lui  Dumnezeu  spre  o  viaţă  neînvolburată  şi  netulburată 
aici,  şi  spre  o  desfătare  şi  bucurie  negrăită  a  nemuririi  viitoare,  pe  care  Dumnezeu  a 
gătit-o  mai  înainte  de  întemeierea  lumii  celor  ce-L  iubesc  cu  adevărat  şi  păzesc  frumos 
poruncile  şi  îndreptările  Lui. 

/.  Mulţumesc  pururea  Dumnezeului  meu  pentru  voi,  iubiţilor,  când  aud  că  prin 
puterea  lui  Dumnezeu  credinţa  voastră  se  păstrează  curată  şi  neclintită  între  cei  ce  se 
opun  Evangheliei  lui  Hristos,  precum  şi  când  aud  de  răbdarea  voastră  cu  mulţumire  în 
felurite  încercări  şi  necazuri,  de  la  care  veţi  dobândi  cunună  neveştejită  la  venirea 
Domnului  nostru  Iisus  [cf.  1  Ptr  5, 4]  când  va  sosi  să  slăvească  pe  robii  Săi  credincioşi 
cu  slavă  negrăită  şi  dumnezeiască  şi  să  dea  răzbunarea  Sa  [cf.  Lc  18,  8]  în  flacăra 
focului  celor  ce  nu-L  cunosc  pe  El  nici  nu-i  ascultă  pe  cei  ce  propovăduiesc  Evanghelia 
Lui  [cf.  2  Tes  1,  8].  îmi  aduc  aminte  pururea  de  voi  în  rugăciuni,  ca  Dumnezeu  şi 
Tatăl  Domnului  nostru  Iisus  Hristos  să  facă  să  vă  întăriţi  în  omul  cel  dinăuntru  [cf.  Ef 
3,  16],  înarmaţi  cu  credinţa  şi  nădejdea,  ca  să  nu  obosiţi  până  la  suflarea  de  pe  urmă 
în  necazurile  şi  încercările  care  vin  în  fiecare  zi  peste  voi  de  la  demoni  şi  de  la  oameni 
nelalocul  lor  şi  răi.  Pentru  că  vreau  să  ştiţi,  iubiţilor,  că  aşa  cum  mâncarea  şi  băutura 
conservă  această  viaţă  a  noastră  sensibilă  de  acum  -  pentru  că  fâră  ceva  din  acestea 
e  cu  neputinţă  să  trăim  -,  tot  aşa  proprie  şi  constitutivă  vieţii  potrivit  lui  Dumnezeu 
este  şi  orice  virtute  -  pentru  că,  în  chip  asemănător,  fâră  ea  e  cu  neputinţă  să  trăiască 
cineva  în  Duh  potrivit  omului  dinăuntru  dar  dintre  toate  mai  cu  seamă  răbdarea  şi 
îndurarea  în  necazuri.  Căci  aşa  cum  aurul  pe  cât  petrece  mai  mult  în  foc  se  curăţă 
devenind  mai  lămurit  şi  mai  strălucitor,  tot  aşa  şi  sufletul  care  luptă  în  ispite  şi  în 
primejdii,  devine  mai  curat  şi  mai  strălucitor  decât  soarele. 

2.  Şi,  dacă  vreţi,  vă  voi  pune  înainte  drept  exemplu  al  celor  spuse  pe  foarte 
răbdătorul  şi  marele  Iov.  Fiindcă  şi  înainte  de  ispitire  acesta  era  împodobit  cu  tot  felul 
de  virtuţi,  cum  arată  el  însuşi  vorbind  despre  sine,  sau  mai  bine  zis  dumnezeiasca 
Scriptură  şi  Dumnezeu  Care  ne  vorbeşte  prin  ea;  căci  cuminţenia,  curăţia  şi  sfinţirea 
trupului  îi  erau  atât  de  necesare  şi  atât  de  râvnite,  şi  acesta  deşi  trăia  înainte  de  Lege, 
când  nici  nu  se  vorbea  de  unele  ca  acestea,  potrivit  rigorii  evanghelice,  încât  nu  lua 
aminte  cu  ochi  curioşi  nici  la  înfăţişarea  femeilor;  pentru  că  zice:  „Făcusem  legământ 

22  PG  150,  300-320. 

cu  ochii  mei  şi  nu-i  ridicam  asupra  unei  fecioare”  [31,  1].  Iar  dacă  şi  faţă  de  fecioare 
şi  femei  libere  ochii  îi  erau  aşa  de  înfrânaţi  şi  reţinuţi,  şi  astfel  desfrânarea  era  respinsă 
de  el  până  şi  în  gând  şi  în  privire,  cu  anevoie  întinăciunea  şi  murdăria  adulterului  ar  fi 
putut  pătrunde  în  sufletul  lui.  De  aceea,  se  şi  laudă  cu  îndrăzneală  în  cele  zise  până 
acolo,  încât  se  blestemă  pe  sine  însuşi  cu  cele  mai  cumplite  lucruri  dacă  nu-şi  va  duce 
viaţa  cu  multă  siguranţă  şi  pază  faţă  de  acestea.  De  aceea  spune:  „De  a  urmărit  inima 
mea  femeia  altui  bărbat,  dacă  aş  fi  şezut  la  porţile  ei,  atunci  şi  femeia  mea  să  placă 
altuia,  iar  pruncii  mei  să  fie  umiliţi”  [31,  9-10],  ca  şi  cum  prin  acestea  ar  spune:  Din 
cele  ale  sale  trebuie  orice  să  disceamă  şi  cele  străine,  cum  zice  şi  Domnul:  „Precum 
vreţi  să  vă  facă  vouă  oamenii,  faceţi-le  şi  voi  asemenea”  [Lc  7,  31].  Căci  dacă  faptul 
ca  femeia  ta  să  ia  seama  la  dragostea  unui  alt  bărbat  ţi  se  pare  un  lucru  foarte  grav  şi 
insuportabil,  atunci  nici  tu  nu  încerca  să  râstomi  căsătoriile  altora.  Aşa  era  cuminţenia 
dreptului  acesta.  Ascultă  însă  ce  spune  despre  dreptate  şi  ocrotirea  celor  nedreptăţiţi 
şi  lipsiţi  de  putere:  „Mă  îmbrăcam  în  dreptate  şi  mă  înveşmântam  în  judecată  ca  într-o 
mantie.  Căci  am  scăpat  pe  cel  sărac  din  mâna  celui  puternic  şi  pe  orfanul  care  n-avea 
niciun  ajutor  l-am  ajutat.  Eram  ochiul  orbilor  şi  piciorul  şchiopilor.  Eram  tatăl  celor 
neputincioşi  şi  pricinile  pe  care  nu  le  ştiam  le-am  cercetat.  Sfărâmam  fălcile  celor 
nedrepţi  şi  smulgeam  prada  din  dinţii  lor”  [29,  12-17],  Dar  în  judecăţi  dreptul  era  mai 
presus  de  mită  şi  de  daruri,  căci  zice:  „Iar  dacă  mâna  mea  s-a  lipit  de  daruri,  atunci  eu 
să  semăn  şi  altul  să  mănânce”  [31,  7-8].  Atât  era  de  îmbrăcat  în  dreptate,  ca  într-o 
haină  care-1  împodobea  mai  strălucit  decât  purpura  împărătească.  Dar  oare  de  milos¬ 
tenie,  cea  mai  împărătească  dintre  virtuţi,  şi  de  ospitalitate  nu-i  păsa?  îi  păsa  mult, 
cum  se  şi  cuvine.  Căci  ce  spune?  „Mâneam  oare  singur  bucata  mea  de  pâine  şi  nu-i 
dădeam  orfanului  din  ea?  Din  tinereţea  mea  l-am  crescut  ca  un  părinte”  [31,  17-18]; 
şi  iarăşi:  „Dacă  vedeam  un  om  gol  pierdut,  oare  nu-1  îmbrăcam?  Oare  cei  neputincioşi 
nu  mă  binecuvântau,  iar  umerii  lor  nu  se  încălzeau  de  la  lâna  mieilor  mei?”  [31,  19- 
20];  şi  iarăşi:  „Uşa  mea  era  deschisă  pentru  oricine  venea  şi  n-am  lăsat  pe  cel  neputincios 
să  iasă  pe  uşa  mea  cu  sânul  gol”  [31,  32.  34],  Nici  chiar  datornicilor  nu  le  cerea 
datoria,  ci  rupea  înscrisurile  datoriilor  lor:  „Dacă  aveam  un  înscris  împotriva  cuiva, 
dacă  nu-1  rupeam,  îl  dădeam  înapoi  şi  nu  luam  nimic  de  la  datornic”  [31,  35.  37].  Şi 
aşa  fiind,  dacă  se  întâmpla  cândva  să  greşească  fără  voie  faţă  de  cineva,  nu  era 
nepăsător  faţă  de  recunoaşterea  acestor  greşeli,  ci  le  mărturisea  pe  toate,  şi  nu  numai 
faţă  de  unul  singur,  ci  şi  faţă  de  mulţi,  şi  aşa  avea  rigoarea  evanghelică,  deşi  trăia 
înainte  de  Evanghelie  şi  de  Lege;  căci  zice:  „Iar  dacă  greşeam  fără  voie,  nu  ascundeam 
păcatul  meu,  căci  nu  mă  ruşinam  de  multă  mulţimea  gloatei,  ca  să  nu  mă  mărturisesc 
înaintea  lor”  [3 1 ,  33-34],  Sufletul  dreptului  acesta  era  atât  de  dincolo  de  ţinerea  minte 
a  răului,  că  nu  se  bucura  niciodată  de  nenorocirile  duşmanilor,  ci  faţă  de  ei  era  la  fel  ca 
şi  faţă  de  cei  care-1  iubeau;  căci  zice:  „De  m-am  bucurat  de  căderea  vrăjmaşilor  mei  şi 
a  zis  inima  mea:  Bine,  bine!,  să  audă  atunci  urechea  mea  blestemul  meu”  [31, 29-30], 
Şi  cine  nu  va  admira  compasiunea  sa  faţă  de  cei  ce  făceau  răul?  „Iar  eu  pentru  orice 
neputincios  am  plâns,  suspinam  când  vedeam  un  bărbat  în  nevoi”  [30,  25],  De 

asemenea,  fiind  foarte  bogat,  nu  era  foarte  invidios  pentru  aceasta,  nici  nu  se  încredea 
în  puterea  bogăţiei  lui,  lucru  de  care  suferă  acum  cei  bogaţi,  despre  care  spune  dum¬ 
nezeiescul  Apostol  Pavel  scriind  lui  Timotei:  „Celor  bogaţi  în  veacul  de  acum  porun- 
ceşte-le  să  nu  se  semeţească,  nici  să-şi  pună  nădejdea  în  bogăţia  cea  nestatornică,  ci 
în  Dumnezeul  Cel  Viu  Care  ne  dă  din  belşug  toate  spre  desfătarea  noastră”  [/  Tim 
6,  17].  Căci  dreptul  acesta  zice:  „De  mi-am  pus  nădejdea  în  piatră  scumpă,  de  m-am 
bucurat  când  am  ajuns  la  bogăţie  multă”  [31,  24-25];  şi  după  puţin:  „Dacă  am  sărutat 
punându-mi  mâna  pe  gura  mea”  [31,  27],  adică  dacă  am  lăudat  cu  trufie  şi  îngâmfare 
faptele  mele,  socotind  că  toate  sunt  ale  cunoaşterii  mele,  iar  nu  ale  puterii  şi  proniei 
dumnezeieşti,  şi  de  aceea  sărutând  mâinile  mele  după  obiceiul  multora,  şi  acel  lucru  să 
mi  se  socotească  drept  cea  mai  mare  fărădelege. 

3.  Acestea  fiind,  iubiţilor,  faptele  dreptului  acesta  înainte  de  încercare  şi  nenorociri, 
cu  astfel  de  virtuţi  îşi  împodobea  vieţuirea  lui;  şi  deşi  era  învăluit  de  multă  bogăţie, 
putere  şi  slavă,  nu  s-a  folosit  de  ele  pentru  plăceri  neînfrânate,  răpiri  şi  lăcomii,  lucru  de 
care  suferă  cei  mai  mulţi  oameni,  iar,  cum  am  spus  de  mai  multe  ori,  lucrul  cel  mai 
minunat  era  că  acestea  s-au  făcut  înainte  de  Evanghelie  şi  de  Lege,  când  nu  se  putea 
vedea  niciun  astfel  de  exemplu,  ci  mai  degrabă  totul  era  contrar,  când  îi  vedea  pe  toţi 
umblând  în  chip  contrar  şi  făcând  cu  sârg  orice  răutate,  nu  se  împărtăşise  nici  de  o 
învăţătură  nici  nu  ajunsese  să  audă  dumnezeieştile  Scripturi,  fiindcă  nu  fuseseră  încă 
scrise  şi  date.  Fiind  el  astfel,  cade  în  asemenea  nenorociri  şi  încercări  succesive,  cum 
nu  s-au  întâmplat  vreodată  nimănui  din  toţi  câţi  au  suferit  rele  şi  au  fost  adeseori  nenorociţi 
de  când  s-a  făcut  lumea.  Căci  na  pierdut  numai  averi,  turme  şi  orice  altă  bogăţie  iar,  la 
sfârşit,  până  şi  corul  a  şapte  copii  minunaţi  răpiţi  de  o  moarte  amară  în  floarea  vârstei,  şi 
toate  acestea  dintrodată,  încât  din  pricina  necontenirii  relelor  n-a  putut  nici  măcar  să-i 

A 

plângă  pe  fiecare  după  vrednicie  -  căci  zice:  „încă  pe  când  grăia  acesta,  a  venit  alt 
vestitor”  şi  iarăşi:  „încă  pe  când  grăia  acesta,  a  venit  altul”  [1,6]  vestindu-i  nenorocirile 
-  n-a  suferit  deci  numai  acestea,  ci  şi  însuşi  trupul  care  îi  mai  rămăsese  a  fost  lovit  peste 
tot  corpul,  căci  zice:  „Şi  a  lovit  diavolul  pe  Iov  cu  bubat  negru”,  boală  de  nevindecat  şi 
foarte  dureroasă,  „din  creştet  până  în  tălpi”,  şi  cel  care  cu  puţin  timp  înainte  fusese  om 
puternic  şi  rege  „şedea  gol  pe  gunoi”  [2,  7-8].  Iar  el  văzând  propriul  său  trup  izvor  de 
puroi  şi  viermi  şi  de  multe  duhori  insuportabile,  zice  [Scriptura],  „a  luat  un  ciob,  ca  să 
răzuiască  puroiul  şi  s-a  aşezat  pe  gunoi  afară  din  cetate”  [2,  8];  şi  iarăşi  tot  el  zice:  „Mi 
se  frământă  trupul  de  putreziciunea  viermilor  şi  moi  bulgări  de  pământ  răzându-mi  puroiul” 
[7,  5].  Dar  nici  acestea  n-au  fost  deajuns  pentru  diavol  care  nu  s-a  săturat  de  nenorocirile 
dreptului,  ci  a  pus  în  mişcare  orice  piatră  ca  să-l  răstoarne  pe  omul  de  oţel  şi  să  surpe 
tumul  acela  cu  meşteşugirile  lui.  Drept  pentru  care,  acum  o  ridică  şi  pe  femeia  lui 
plângându-şi  mai  întâi  nenorocirile  ei,  iar  apoi  împingându-1  la  blasfemie.  Toţi  ştiu  cum 
suspinurile  şi  lacrimile  femeii  ţâşnite  dintr-o  nenorocire  comună  şi  mai  ales  din  pierderea 
copiilor  ştiu  să  rupă  şi  să  destrame  încordarea  sufletului  bărbatului,  şi  cum  plecând  de 
aici  acesta  obişnuieşte  să  convingă  uşor  judecata  bărbatului  spre  tot  ceea  ce  vrea  ea.  De 
aceea,  prin  ea  a  încercat  el  [diavolul]  să  frângă  şi  să  reteze  prin  nădejdea  acestuia,  prin 

care  numai  barca  sufletului  său  rezista,  deci  se  clătina,  pe  marea  şi  hula  nenorocirilor; 
căci  ştia  că  din  nădejde  se  alcătuieşte  binele  răbdării,  fiindcă  zice:  „Până  când  voi  mai 
răbda?  zicând:  Iată  voi  aştepta  încă  puţin  timp  nădejdea  mântuirii  mele”  [1,9].  După 
care  aceasta  îi  pune  înainte  nenorocirile,  ca  prin  amintirea  lor  să  tulbure  măreţia  sufletească 
şi  tăria  viteazului  :  „Căci  iată  a  pierit  pomenirea  ta  de  pe  pământ,  feciorii  şi  fiicele  pântecului 
meu,  durerile  şi  chinurile  cu  care  în  deşert  m-am  ostenit  cu  trudă,  şi  tu  însuţi  şezi  în 
putreziciunea  viermilor  înnoptând  afară  sub  cerul  liber,  şi  eu  sunt  rătăcitor  şi  o  slujnică 
care  umblă  din  loc  în  loc  şi  din  casă  în  casă  aşteptând  să  apună  soarele,  ca  să  mă 
odihnesc  de  ostenelile  şi  durerile  mele  care  mă  cuprind  acum”  [1,9].  Socotind  că  prin 
aceste  cuvinte  va  pune  uşor  mâna  pe  sufletul  dreptului,  [diavolul]  îi  oferă  veninul  sub 
masca  femeii,  ca  odinioară  lui  Adam  prin  strămoaşa  [Eva];  căci  ea  spunea:  „Zi  cuvântul 
[de  blestem]  către  Domnul  şi  mori!”  [1,9].  Căci  dacă  nu  pentru  altceva,  spunea  ea,  ia 
huleşte,  ca  $ă  mori  şi  să  te  eliberezi  de  aceste  încercări  atât  de  dureroase!  Acum  a 
dezvăluit  limpede  diavolul  din  ce  pricină  a  adus  asupra  lui  zecile  de  mii  de  încercări  şi  ce 
anume  urmărea  cu  sârg:  ca  el  să  rostească  un  cuvânt  de  hulă  împotriva  lui  Dumnezeu. 
Recunoaşte  că  toate  câte  a  adus  asupra  lui,  le-a  adus  ca  să-l  facă  să  hulească.  De  aceea, 
neîntâmplându-se  acestea,  nu  numai  că  nu  i  s-a  făcut  o  vătămare  din  atât  de  mari  ispite, 
ci  a  fost  proclamat  mare  învingător  şi  încununat,  şi  aceasta  cu  atât  mai  mult  cu  cât  cele 
cumplite  au  fost  mai  mari  şi  mai  grele.  Căci  el  „privind  la  ea  i-a  zis”:  adică  uitându-se  Ia 
ea  cu  mânie  şi  indignare  a  spus:  „De  ce  ai  grăit  ca  una  din  femeile  nebune?  Dacă  am 
primit  din  mâna  Domnului  cele  bune,  nu  vom  răbda  oare  şi  cele  rele?”  [1 ,  10].  Dar  răul 
meşter  al  uneltirii  nu  se  opreşte  nici  aici,  ci  se  întoarce  pe  altă  cale  şi-l  atacă  cu  alte 
lucruri  grele  şi  amarnice,  cu  nimic  mai  puţin,  ba  chiar  mai  dureroase  decât  cele  dinainte. 
Căci  împotriva  atletului  îi  scoală  acum  de  ici  pe  prietenii  lui,  iar  de  colo  pe  casnicii  şi 
slugile  lui.  Pe  cei  dintâi  însă  [îi  scoală]  nu  numai  compătimind  împreună  cu  el  şi 
mângâindu-1,  cum  se  cuvine  unor  prieteni,  ci  reproşându-i  cele  mai  cumplite  lucruri  şi, 
de  aceea,  nu  numai  nealinându-i  suferinţa  cu  cuvinte  de  compătimire  şi  mângâiere  ca 
nişte  medici  buni,  ci  mai  degrabă  zgândărindu-i-o  şi  aţâţându-i-o  asemenea  unor  călăi. 
Cărora  le-a  şi  spus:  „Voi  sunteţi  medici  nedrepţi”  [13,  4],  drept  pentru  care  a  zis  cu 
durere:  [medici]  „care  se  temeau  de  mine,  iar  acum  au  năvălit  asupra  mea”  [6,  16];  şi 
iarăşi:  „Voi  m-aţi  atacat  fără  milă.  Oare  am  cerut  ceva  de  la  voi,  sau  am  nevoie  de  tărie 
de  la  voi?”  [6, 21-23]  ca  spunând:  Vindecarea  mea  şi  eliberarea  de  durerile  mele  e  peste 
putinţa  voastră,  căci  cele  ale  mele  au  nevoie  doar  de  Dumnezeu.  Deci  dacă  nu  mă  puteţi 
vindeca,  nici  nu  mă  loviţi  fără  milă  cu  vorbe  de  reproş.  Şi  iarăşi:  „Până  când  faceţi  necaz 
sufletului  meu  şi  mă  mâhniţi  cu  vorbe  şi  mă  bârfiţi?  Nu  vă  e  ruşine  să  mă  asupriţi  şi  să 
vă  măriţi  asupra  mea  şi  să  mă  înfruntaţi  cu  ocări?”  [19, 2-3.  5].  Iar  robii  lui,  deşi  lipsiţi 
de  cinste  şi  umili,  râdeau  de  el,  îl  batjocoreau  şi-l  scuipau  şi  nu  încetau  să  vestească 

A 

necontenit  nenorocirile  lui,  căci  zice:  „In  felul  în  care  mângâiam  pe  cei  ce  sufereau, 
acum  îşi  râd  de  mine  cei  mai  mici”  [29,  25  -  30.  1];  şi  iarăşi:  „Se  scârbeau  de  mine 
ţinându-se  departe  şi  nu  şi-au  cruţat  scuipatul  de  la  faţa  mea”  [30,  10].  Iar  fraţii, 
cunoştinţele  şi  vecinii  lui  îl  treceau  cu  vederea  ca  pe  un  străin;  căci  zice:  „Fraţii  mei  s-au 

depărtat  de  mine,  au  cunoscut  pe  străini  mai  mult  decât  pe  mine;  iar  prietenii  mei  s-au 
făcut  nemilostivi,  cei  de  aproape  ai  mei  nu  s-au  apropiat  de  mine,  cei  ce  ştiau  numele 
meu  m-au  uitat,  vecinii  casei  şi  slujitorii  mei,  străin  eram  înaintea  lor.  Chemat-am  pe 
sluga  mea  şi  n-a  ascultat”  [19,  13-16];  şi  iarăşi:  „Cei  ce  mă  vedeau  se  scârbeau  de  mine 
şi  cei  pe  care  i-am  iubit  s-au  sculat  asupra  mea”  [19,  19].  Ştiu  că  toţi  v-aţi  întristat  de 
cuvintele  acestea  şi  de  durerile  dreptului.  Deci  dacă  cele  făcute  cândva  în  vechime  ne 
necăjeşte  şi  tulbură  astfel  inima  numai  la  auzul  lor,  gândiţi-vă  ce  a  suferit  dreptul  acesta 
răbdând  şi  îndurând  acestea.  Căci  nici  hrana  nu  o  gusta  fără  durere  din  pricina  marii 
duhori,  căci  zice:  „Văd  bucatele  mele  cu  miros”  [6,  7],  şi  nici  măcar  dormind  nu  scăpa 
de  dureri,  deşi  pentru  toţi  cei  în  încercare  acesta  e  o  mică  uşurare,  ci  cel  rău  îl  tulbura  şi 
în  vise  înfiorându-1  şi  chinuindu-1.  De  aceea,  socotind  că  aceste  lovituri  înfricoşătoare  îi 
vin  de  la  Dumnezeu,  zicea:  „Mă  înfricoşezi  în  vise  şi  mă  loveşti  în  vedenii”  [7,  14].  Şi 
aşa  încercările  nopţii  le  continuau  pe  cele  cumplite  ale  zilei;  căci  zice:  „Dacă  mă  culc 
spun:  Când  va  fi  ziuă?  Şi  când  mă  scol,  spun  iarăşi:  Când  va  fi  seară?  Sunt  plin  de  dureri 
de  seara  până  în  zori”  [7, 4]. 

4.  Acestea  despre  încercările  lui.  Dar  deşi  erau  mari,  cum  a  arătat  deja  cuvântul 
nostru,  şi  ţineau  în  chip  limpede  de  rigoarea  evanghelică  -  căci  avea  cuminţenia  şi 
sfinţirea  trupului  care-i  păstra  până  şi  curăţia  privirii  şi  a  gândului,  dreptatea,  com¬ 
pasiunea  şi  dăruirea  din  belşug,  neţinerea  de  minte  a  răului,  îndelungă-răbdarea  şi  cele 
asemenea  -  deşi  erau  mari,  faptele  virtuţii,  prin  care  a  strălucit  înaintea  acestei  întreceri 
şi  acestor  lupte,  pe  când  era  mândru  de  bogăţie  şi  de  toată  fericirea,  nu  l-au  făcut  atât 
de  strălucit  şi  vestit  cât  l-au  făcut  acele  zeci  de  mii  de  încercări  de  multe  feluri,  care  au 
curs  peste  el  deodată,  asemenea  unui  torent  vijelios  şi  n-au  putut  să-i  clintească  tumul 
sufletului  său,  care  se  rezema  în  chip  sigur  pe  piatra  credinţei  şi  iubirii  de  Dumnezeu, 
ca  să  rostească  cuvânt  de  murmur  şi  hulă  împotriva  lui  Dumnezeu,  ci  el  a  înălţat  mai 
degrabă  acel  glas  fericit  şi  mult  lăudat:  „Gol  am  ieşit  din  pântecul  maicii  mele,  gol  mă 
voi  întoarce  iarăşi  acolo;  Domnul  a  luat.  Domnul  a  dat,  cum  a  vrut  aşa  a  făcut;  fie 
numele  Domnului  binecuvântat”  [1, 21].  De  aceea,  înainte  de  încercare  şi  nenorociri, 
măcar  că  însuşi  Dumnezeu  a  dat  mărturie  diavolului  despre  el  că  e  fără  reproş  şi  mai 
bun  decât  toţi  oamenii  de  pe  pământ  -  căci  zice:  „Ai  luat  aminte  în  gândul  tău  la  sluga 
Mea  Iov,  că  nu  este  asemenea  lui  din  cei  de  pe  pământ,  om  fără  reproş,  adevărat, 
cinstitor  de  Dumnezeu,  ferindu-se  de  orice  lucru  rău”  [1,8]  -,  totuşi  diavolul  n-a 
ezitat  să  defaime  cu  neruşinare  laudele  dreptului  şi  să  surpe  demnitatea  virtuţii  şi  slavei 
lui,  căci  zice:  „Oare  pe  degeaba  cinsteşte  Iov  pe  Domnul?  Oare  n-ai  înconjurat  Tu  cu 
un  zid  cele  din  afara  şi  dinăuntrul  casei  lui?”  [1, 9-10].  însă  după  acele  lupte  cu  multe 
dureri  şi  răbdarea  lor  cu  mulţumire,  el  a  rupt  cu  totul  gura  acuzatorului  şi  ocărâtorului 
demon  şi  acesta  n-a  mai  putut  contrazice,  ci  a  fost  înfrânt  în  puterea  lui  acoperindu- 
se  de  ruşine.  De  asemenea,  după  răbdarea  încercărilor  acela  s-a  învrednicit  şi  de 
vederea  lui  Dumnezeu  şi  de  acea  proclamare  dumnezeiască,  căci  Dătătorul  cununii  îl 
proclamă  învingător:  „Socoteşti  oare  că  ţi-aş  fi  vorbit  altfel  decât  ca  să  te  arăţi  drept?” 
[40,  8].  Cu  alte  cuvinte:  de  ce  altceva  am  îngăduit  ca  încercările  să  vină  peste  tine  şi 

te-am  învrednicit  acum  de  vorbirea  cu  Mine,  decât  ca  să  te  arăţi  drept,  decât  ca  să  se 
vădească  dreptatea  şi  iubirea  ta  de  Dumnezeu  atât  diavolului,  cât  şi  tuturor  oamenilor 
până  la  sfârşitul  lumii?  Acest  cuvânt  a  fost  cununa  neveştejită  a  luptei  atletului  care-1 
împodobeşte  şi  slăveşte  în  veci.  Acesta  e  premiul  întrecerii  lui.  Aceasta  e  răsplata 
răbdării  lui.  Acest  cuvânt  a  destrămat  pe  loc  boala  mult  dureroasă  şi  ia  dat  înapoi 
îndoit  toată  bogăţia,  ducându-1  iarăşi  dintrodată  dintro  atât  de  mare  sărăcie,  boală  şi 
lipsă  de  slavă  la  cea  mai  mare  slavă,  bogăţie  şi  bunăstare,  făcându-1  vestit  atât  în  viaţa 
de  faţă,  cât  şi  în  cea  viitoare. 

5.  Pe  acesta  deci  să  ne  sârguim  să-l  imităm  toţi,  iubiţilor,  bogaţi  şi  săraci,  robi  şi 
liberi,  sănătoşi  şi  bolnavi,  voioşi  şi  deprimaţi,  dacă  dreptul  acesta  a  trecut  prin  toate 
acestea,  atât  prin  cele  plăcute,  cât  şi  prin  cele  triste,  şi  încă  prin  fiecare  din  acestea  în 
chip  covârşitor,  şi  în  toate  s-a  arătat  încercat.  Căci  nici  bogăţia,  nici  sărăcia,  nici 
boala,  nici  sănătatea,  nici  slava,  nici  lipsa  ei  nu  l-au  păgubit  de  bogăţia  virtuţii  lui,  ci 
precum  aurul  curat  şi  neamestecat  nu-şi  pierde  strălucirea  nici  în  foc,  nici  în  ape,  nici 
în  orice  altceva,  ci  rămâne  pentru  toţi  acelaşi,  tot  aşa  şi  acest  viteaz  luptător,  cu  mult 
mai  curat  decât  aurul.  Şi  pe  drept  cuvânt,  căci  pe  Dumnezeu  L-a  iubit  din  tot  sufletul 
şi  na  preferat  iubirii  de  El  nimic  din  cele  ce  sunt,  nici  bogăţie,  nici  slavă,  nici  femeie, 
nici  copii,  nici  prieteni,  nici  rude,  nici  însăşi  viaţa  lui.  De  aceea  chiar  şi  dezbrăcat  fiind 
deodată  de  toate,  nu  s-a  descurajat,  n-a  spus  cum  spun  mulţi:  „Ce  este  asta?  De  aceea 
am  deschis  casa  mea  oricărui  străin  şi  nevoiaş,  numai  ca  să  o  văd  căzând?  Ca  să  o  văd 
mormânt  al  copiilor  mei?  De  aceea  am  încălzit  umerii  săracilor  cu  lâna  oilor  mele?  De 
aceea  am  slujit  lui  Dumnezeu  cu  jertfe  de  viţei  şi  oi,  ca  pe  unele  să  mi  le  răpească 
năvălitorii,  iar  altele  să  ajungă  pradă  focului?”  N-a  spus,  nici  n-a  gândit  nimic  asemănător, 
ci  a  binecuvântat  cu  mulţumiri  pe  Stăpânul.  Pe  acesta,  deci,  să-l  imităm,  iubiţilor, 
privind,  cum  spuneam,  toţi  la  el  ca  la  un  model.  Căci  de  aceea  a  binevoit  harul  lui 
Dumnezeu  să  fie  aşternute  în  scris  toate  ale  sale,  nu  ca  să-i  aducem  slavă,  căci  n-are 
nevoie  de  lauda  şi  slava  noastră,  fiind  slăvit  de  Dumnezeu,  ci,  mai  întâi,  pentru  ca  noi 
să  slăvim  pe  Dumnezeu  Care  i-a  dat  o  asemenea  răbdare  şi  îndurare  şi  l-a  răsplătit  în 
schimb  cu  îmbelşugate  răsplătiri,  trupeşti  şi  sufleteşti;  iar,  în  al  doilea  rând,  ca  să  nu 
socotim  câ  poruncile  dumnezeieşti  sunt  mai  presus  de  puterea  omenească,  pentru  că 
şi  acela  a  fost  om  supus  unor  pătimiri  asemănătoare  cu  noi,  dar  pentru  că  a  vrut,  a 
aflat  harul  Iui  Dumnezeu  conlucrând  împreună  cu  el  şi  a  realizat  în  chip  covârşitor 
orice  virtute;  încă  şi  pentru  ca  şi  noi  să  călcăm  pe  urmele  iui,  avându-1  călăuză  pe 
calea  dreaptă  a  adevărului  şi  virtuţii;  dar  nu  numai  spre  acestea,  ci  şi  spre  martiriu,  ca 
să  nu  putem  spune  atunci  când  Dumnezeu  va  judeca  toate  că  dacă  am  fi  văzut,  dacă 
am  fi  auzit  că  vreun  om  a  păzit  vreodată  aceste  dumnezeieşti  porunci  şi  a  răbdat  cu 
tărie  încercările,  negreşit  şi  noi  ne-am  fi  grăbit  spre  imitarea  lui.  De  aceea,  luându- 
ne-o  înainte,  dumnezeiasca  Scriptură  desfiinţează  şi  acest  pretext  povestind  în  parte 
toate  izbânzile  acestui  drept;  de  aceea  şi  spune:  „Cine  va  da  să  se  scrie  vorbele  mele  şi 
să  le  pună  într-o  carte  pe  veci  cu  condei  de  fier  şi  de  plumb  sau  să  se  sape  în  pietre 
spre  mărturie?”  [  1 9,  23-24],  Pentru  noi,  deci,  s-au  scris  acestea,  cum  spune  şi  fericitul 

Pavel:  „Câte  s-au  scris  mai  înainte  spre  învăţătura  noastră  s-au  scris,  ca  prin  răbdarea 
şi  mângâierea  care  vin  prin  Scripturi  să  avem  nădejde'’  [Rm  15,  4].  Să  răbdăm,  aşadar, 
fraţilor,  rogu-vă,  căci  „dacă  răbdăm”,  zice  [Scriptura],  „vom  şi  împărăţi  împreună  cu 
El”  [2  Tim  2,  12],  şi  atunci  când  va  veni  cuiva  o  încercare,  fie  moartea  unui  copil,  fie 
o  pagubă  de  bani,  fie  o  boală  a  trupului,  fie  dispreţul  prietenilor,  vecinilor,  ori  străinilor, 
să  socotească  câte  au  fost  cele  ale  lui  Iov  şi  atunci  le  va  găsi  pe  ale  sale  mult  mai  mici 
şi  mai  prejos  decât  cele  ale  dreptului  acela,  şi  să  rabde  şi  el  ca  şi  acela  zicând:  „Domnul 
a  vrut  aşa  şi  s-a  făcut  aşa;  fie  numele  Domnului  binecuvântat”  [1,21], 

6.  Iar  Dumnezeul  păcii  şi  al  mângâierii  să  vă  dea  putere  întru  forţa  tăriei  Lui  ca 
să  puteţi  rezista  meşteşugurilor  diavolului  şi  inimile  voastre  să  se  mângâie  cu  veselia  şi 
voioşia  harului  Său,  ca  să  puteţi  străbate  viaţa  de  faţă  cu  bună  alergare  şi  plăcuţi  lui 
Dumnezeu  şi  să  dobândiţi  bunătăţile  veacurilor  viitoare  cu  soliile  preabinecuvântatei 
Născătoare  de  Dumnezeu  şi  ale  tuturor  sfinţilor,  cu  harul  şi  iubirea  de  oameni  a  Domnului 
nostru  Iisus  Hristos,  Căruia  împreună  cu  Tatăl  şi  Duhul  Sfanţ,  fie  slavă,  putere,  cinste, 
acum  şi  pururea  şi  în  vecii  vecilor.  Amin. 


3 

A  aceluiaşi  epistolă  de  învăţătură  către  preoţii  şi  ceilalţi  clerici  ai  sfintei  sale  Biserici  care  arată  care 
este  lucrul  preoţiei  şi  cum  trebuie  să  fie  cel  ce  sa  învrednicit  de  ea23 

Teofan,  cel  mai  mic  rob  al  lui  Iisus  Hristos,  întâistătător  al  cetăţii  Niceea  prin 
dumnezeiescul  har  al  arhieriei,  dar  s-ar  putea  spune  şi  din  porunca  Dumnezeului, 
Mântuitorului  şi  Domnului  nostru  Iisus  Hristos,  nădejdea  noastră,  tuturor  preacucer- 
nicilor  preoţi  şi  celorlalţi  clerici,  celor  aflaţi  în  diferitele  cinuri  ale  sfântului  altar,  care 
se  găsesc  în  tot  clerul  şi  eparhia  noastră,  iubiţi  fii  în  Duhul  Sfânt  ai  smereniei  noastre, 
harul  şi  pacea  de  la  Dumnezeu  Tatăl  nostru  şi  de  la  de  viaţă  începătoarea  Treime  să  se 
înmulţească  spre  desăvârşirea  voastră  înşivă  şi  spre  unitatea  credinţei  în  Dumnezeu, 
spre  înţelegerea  şi  legătura  unii  cu  alţii  în  tot  lucrul  bun,  spre  creşterea  şi  sporirea 
vieţii  şi  credinţei  oamenilor  aduşi  la  Dumnezeu,  luminaţi  şi  sfinţiţi  în  diverse  moduri 
prin  voi,  şi  spre  adăugirea  şi  creşterea  necontenită  a  Bisericii  lui  Dumnezeu  prin  aceia 
care  prin  iniţierile  şi  învăţăturile  noastre  vin  de  la  o  viaţă  lipsită  de  sfinţenie,  de  la 
rătăcirea  stricăcioasă  şi  de  la  necredinţă,  la  credinţa  noastră  fâră  prihană. 

/.  Deşi  am,  iubiţilor,  dorinţa  de  a  fi  şi  trupeşte  tot  timpul  cu  voi,  a  căror  ocrotire 
am  primit-o  de  la  Hristos,  iar  necesitatea  impusă  [de  funcţia  mea]  îmi  cere  să  vă  adăp 
în  fiecare  zi  cu  limba  ca  dintr-un  uger  care  se  revarsă  îmbelşugat  cu  laptele  cuvântător 
lipsit  de  viclenie,  cum  spunea  dumnezeiescul  Apostol  [/  Ptr  2,  2],  sau  mai  degrabă, 
potrivit  lui  Pavel  [Evr  5,  1  sq],  îmi  cere  să  vă  dau  o  hrană  tare,  pe  care  o  ştim  a  fi 
pâine  a  îngerilor  [ft  1 02,  1 0],  vouă,  celor  ce  v-aţi  exersat  deja  prin  deprindere  simţurile, 
ca  de  aici  nu  numai  să  creşteţi  puţin  câte  puţin  la  măsura  vârstei  plinătăţii  lui  Hristos 
[Ef  4,  13],  dar  să  puteţi  şi  împărtăşi  altora  cu  bunătate  cele  asemănătoare,  lucru  care 

23  PG  1 50,  320-349. 

ar  fî  cu  mult  mai  bun  decât  orice  altă  facere  de  bine  şi  dăruire,  totuşi  până  acum  n-a 
fost  chip  să  transform  în  faptă  lucrurile  ce  ţin  de  această  datorie  şi  dorinţă,  fiind 
împiedicat  în  diferite  rânduri  de  alte  pricini  nu  neînsemnate  şi  demne  de  trecut  cu 
vederea,  cum  ştiu  exact  nu  puţini,  că  nu  zic  că  ştiu  toţi.  De  aceea  am  hotărât  să  vă 
trimit  prin  scrisori  ca  prin  nişte  bărci  şi  dobitoace  de  povară  pâinea  cerească  bine 
ştiind  că,  potrivit  prorocului  [Ps  103,  15],  ea  întăreşte  inima  omului  care,  ajungând 
curată,  vede  în  chip  natural  pe  însuşi  Dumnezeu  [cf.  Mt  5,  8],  ceea  ce  ar  fi  lucrul  cel 
mai  bun  şi  mai  înalt  al  sufletului  nostru  raţional,  în  care  credem  toţi  că  scânteia  focului 
vieţii  veşnice  dată  prin  Botez  rămâne  ca  o  arvună  a  nemuririi  viitoare.  De  aceea,  des- 
chizându-şi  fiecare  sânul  minţii,  pe  cât  poate  cuprinde,  săturaţi-vă  din  belşug  de  astfel 
de  bunătăţi.  Iar  acestea  să  se  facă  pricini  nu  numai  ale  plăcerii  simţurilor  şi  a  laudelor 
şi  aplauzelor  care  vin  de  aici  şi  care-şi  oferă  desfătarea  doar  auzului,  ci  şi  ale  desfătării 
duhovniceşti,  căci  ele  pot  sădi  folosul  în  adâncul  sufletului  şi  să  acţioneze  ca  o  resursă 
bună,  făcând  să  se  ivească  zeci  de  mii  de  roade.  Să  începem  însă  de  aici. 

2.  Demnitatea  cu  adevărat  dumnezeiască  a  acestei  preoţii  a  noastre  cereşti  puse 
înainte  de  Dumnezeu,  atotfericitorul  har  şi  ştiinţa  înţelepciunii  dumnezeieşti  sunt  un 
lucru  dumnezeiesc  şi  suprafiresc  care  iese  din  Firea  dumnezeiască,  din  Izvorul  cel 
veşnic  al  tuturor  lucrurilor  cu  adevărat  bune,  şi  el  ne  este  dăruit  prin  har,  numai  din 
generozitatea  Binefăcătorului,  spre  renaşterea  firii  noastre,  spre  viaţa  îngerească  şi  o 
schimbare  slăvită  şi  spre  părtăşia  [comuniunea]  dumnezeieştii  Firi  [2  Ptr  1,  4],  de  la 
care  ne  vine  conformarea  noastră  după  chipul  Fiului  lui  Dumnezeu  [Rm  8,  29]  şi 
faptul  de  a  ne  face  trup  al  Lui  şi  mădulare  în  parte  [/  Co  12,  27], 

3.  Dar  după  ce  Ziditorul  la  plăsmuit  pe  om  ca  pe  un  alt  înger  pe  pământ,  cum 
spune  cel  mai  mare  în  teologie  Grigorie34,  pentru  ca  închinarea  adusă  Lui  să  nu  se 
mărginească  la  cele  de  sus,  ci  să  existe  închinători  ai  Lui  şi  jos,  pentru  ca  toate  să  fie 
pline  de  slava  lui  Dumnezeu.  Şi  Dumnezeu  a  vrut  fără  nici  o  îndoială  ca  viaţa  noastră  să 
fie  rânduită  potrivit  stării  şi  vieţii  îngerilor  şi  potrivit  vieţuirii  lor  dumnezeieşti  şi  slavei  lor 
veşnice,  şi  aşa  cum  viaţa  lor  e  nestricăcioasă  şi  liberă  de  orice  patimă  şi  răutate,  de  orice 
durere,  întristare  şi  răutate,  şi  de  celelalte  nenorociri,  tot  aşa  să  fie  şi  viaţa  oamenilor,  ca 
şi  în  unii  şi  în  alţii  să  se  vadă  o  singură  viaţă,  conduită,  slavă  şi  Biserică  şi,  de  aceea, 
cerul  şi  pământul  să  fie  o  singură  locuinţă  nestricăcioasă,  potrivită  cu  cei  ce  o  locuiesc, 
sau,  mai  bine  zis,  o  singură  casă  a  lui  Dumnezeu,  nefăcută  de  mână  şi  nestricăcioasă, 
vrednică  de  slava  Lui  şi  a  robilor  Lui  adevăraţi  care  locuiesc  în  ea  şi  care  au  în  mijlocul 
lor  pe  Ziditorul  şi  Stăpânul  universului  Care  umple  toate,  e  prezent  în  mod  asemănător  în 
toate  conduce  toate  şi  dă  tuturor  fără  invidie  bunătăţile  Sale,  căci  zice:  „Oare  nu  umplu 
cerul  şi  pământul?’'  [Ir  23,  24].  După  ce  însă  din  nebăgarea  noastră  de  seamă  şi  din 
invidia  celui  rău  n-am  păzit  întâia  poruncă  dată  nouă  spre  punerea  la  încercare  a  libertăţii, 
ci,  părându-ni-se  că  [diavolul]  cel  viclean  şi  invidios  e  mai  vrednic  de  credinţă  decât  Cel 
bun  şi  dăruitor,  am  socotit  mai  bun  sfatul  rău  decât  porunca  de  viaţă  făcătoare  a  Stăpânului, 
după  aceea  deci  am  schimbat  -  vai!  -  nemurirea  cu  moartea  şi  nestricăciunea  cu 

Oraîio  38,  11  (in  Theophania ),  PG  36,  324;  şi  Oratio  45,  7  (in  sanctam  Pascha ),  PG  36,  632. 

stricăciunea  şi  întoarcerea  în  pământul  din  care  am  fost  luaţi,  am  schimbat  şi  viaţa  aceea 
cu  viaţa  aceasta  cu  multe  suferinţe,  dureri  şi  necinste,  astfel  încât  acum  şi  noi  ne  naştem 
asemenea  firii  iraţionale  din  contact  trupesc,  curgere  şi  stricăciune,  avem  nevoie  de 
hrană  şi  băutură  curgătoare  şi  somn,  şi  suntem  supuşi  la  zeci  de  mii  de  boli  şi  suferinţe. 
Prin  aceasta  ne-am  separat  încă  şi  mai  mult  de  slava  lui  Dumnezeu,  de  ceata  şi  tovărăşia 
îngerilor  -  căci  ce  comuniune  este  între  muritori  şi  nemuritori?  -  şi  am  fost  condamnaţi 
să  locuim  împreună  cu  [animalele]  cele  necuvântătoare,  a  căror  naştere,  viaţă  şi  stricăciune 
am  primit-o  în  chip  nenorocit,  ajungând  să  avem  acelaşi  sălaş  şi  regim  de  viaţă  cu  ele. 
Prin  aceasta  ni  s-a  încuiat  o  dată  pentru  totdeauna  cerul,  iar  [lumea]  această  locuinţă 
lumească  a  noastră  şi  din  jurul  nostru  s-a  înjugat  şi  ea  cu  stricăciunea,  asemenea  locuitorilor 
ei.  Acestea  au  fost  aşadar  aşa.  Cu  toate  acestea  nici  răul,  nici  mişcarea  lui  nu  s-au  oprit, 
ci,  ca  şi  cum  nu  s-ar  sătura  de  nenorocire,  această  nenorocită  fire  a  noastră  ambiţionează 
să  ajungă  chiar  mai  de  necinste  şi  mai  rea  decât  înseşi  cele  necuvântătoare:  folosindu-se 
iarăşi  prin  libertate  împotriva  ei  însăşi  de  ceea  ce  a  primit  spre  slavă  şi  progresul  necontenit 
în  bine,  ea  se  poartă  spre  patimile  ciudate  şi  străine  firii,  întînându-se  în  fiecare  zi  prin 
ucideri  şi  sodomii  şi  prin  celelalte  lucruri  asemenea  acestora,  pe  care  nu  le  cunoaşte  nici 
firea  celor  necuvântătoare.  Pe  lângă  acestea,  nesocotind,  vai!,  pe  Ziditorul  şi  Stăpânul 
Cel  singur  bun  şi  Proniator  al  lucrurilor  rele  şi  depărtându-se  o  dată  pentru  totdeauna  de 
supunerea  şi  adorarea  Lui,  se  alipeşte  şi  slujeşte  ca  unui  stăpân  binevoitor  şi  binefăcător 
demonului  celui  care  era  de  la  început  ucigaş  de  oameni,  răzbunător,  vrăjmaş  şi  uneltitor, 
fâcându-se  şi  prin  aceasta  încă  mai  lipsită  de  raţiune  decât  cele  necuvântătoare,  cum 
spune  prin  Isaia:  „Boul  îşi  cunoaşte  stăpânul  şi  asinul  ieslea  domnului  său,  dar  Israel  nu 
Mă  cunoaşte,  poporul  Meu  nu  Mă  pricepe”  [Is  1,  3]. 

4 .  Aşa  ceva  am  ajuns  noi.  Dar  Cel  Bun  n-a  socotit  că  trebuie  să  lase  fără  ajutor 
făptura  Sa,  căci  acest  lucru  nu  e  propriu  lui  Dumnezeu  şi  iubirii  sale  de  oameni  pentru 
noi;  drept  pentru  care,  cu  cât  mai  mult  ambiţionam  noi  în  chip  jalnic  să  cădem  în 
prăpastia  răutăţii,  cu  atât  mai  generos  ne  îndemna  El  cu  bunătate  spre  binefaceri, 
împărtăşindu-ne  mai  din  belşug  din  bunătatea  lui.  Căci  intră  acum  cu  noi  într-o  „a 
doua  comuniune,  mult  mai  uimitoare  decât  prima”25:  căci  atunci  când  ne-a  adus  la 
existenţă,  ne-a  dat  harul  Său  făcându-ne  după  chipul  şi  asemănarea  Lui;  mai  apoi  însă 
Iubitorul  de  oameni  Se  împărtăşeşte  de  firea  noastră  făcându-Se  om  cu  adevărat  şi 
luând  trupul  umilinţei  noastre,  ajungând  de  aici  nu  de  o  fiinţă  asemănătoare,  ci  de 
aceeaşi  fiinţă  cu  noi  după  umanitate;  şi  primind  să  se  numească  frate  al  nostru  şi 
îndumnezeind  firea  noastră  asumată  de  El,  ne-o  dă  spre  împărtăşire  şi  cuminecare,  ca 
aşa  cum  împărtăşindu-Se  Acela  mai  întâi  de  firea  noastră  S-a  făcut  om  cu  adevărat, 
aşa  şi  noi,  împărtăşindu-ne  de  trupul  Său  îndumnezeit,  să  ne  facem  oameni  îndumnezeiţi 
şi,  pentru  aceasta,  fii  ai  lui  Dumnezeu  după  har  şi  fraţi  ai  Săi  după  trup,  având  cu  El  nu 
numai  faptul  de  a  fi  de  o  fiinţă  cu  El  după  umanitate,  ci  şi  asemănarea  cu  El  potrivit 
slăvirii  şi  îndumnezeirii,  iar  pentru  aceasta  fiind  comoştenitori  ai  slavei  şi  împărăţiei 


23  Grigorie  din  Nazianz,  Oratio  45,  9  (in  sanctum  Pascha),  PG  36,  63 6B. 

Lui,  ceea  ce  este  sfârşitul  şi  scopul  Economiei  pentru  om  a  Logosului  Dumnezeu-om 
şi  al  binefacerii  mai  presus  de  minte  şi  de  cuvânt  a  Acestuia  faţă  de  el.  Vezi  însă  şi 
modul  în  care  înţelepciunea  cu  multe  chipuri  [Ef  3,  10]  a  Aceluia  săvârşeşte  acest 
lucru  atât  de  vrednic  de  Dumnezeu:  găsind  chipul  Său  din  noi  zdrobit  de  păcat  şi 
asemănarea  cu  Dumnezeu  respinsă  o  dată  pentru  totdeauna,  a  hotărât  că  mai  întâi 
trebuie  să  retopească  şi  replămădească  chipul  şi  aşa  să-l  readucă  la  frumuseţea  lui 
originară  sau,  mai  bine  zis,  la  una  mai  mare.  Face  deci  acest  lucru  prin  dumnezeiescul 
Botez.  Căci  puterea  Lui  creatoare,  prin  care  La  plăsmuit  la  început  după  chipul  şi 
asemănarea  lui  Dumnezeu  -  fiindcă  prin  ea  voia  Meşterul  să-l  remodeleze  iarăşi,  ca 
printr-o  înţelepciune,  ştiinţă  şi  putere  eficienţă  -  o  introduce  în  apă  şi  El  însuşi  prin 
Sine  însuşi  cel  dintâi  intrând  şi  botezându-Se  în  ea,  mai  întâi,  precum  s-a  spus,  ca  să 
pună  în  apă  harul  remodelator,  căci  n-avea  nevoie  de  curăţire  Cel  ce  ridică  păcatul 
lumii  [In  1,  29],  iar,  în  al  doilea  rând,  pentru  ca  pe  cei  renăscuţi  prin  Botez  să-i  aducă 
într-o  frăţie  făcându-Se  întâi-născut  între  mulţi  fraţi  [Rm  8,  29]  în  virtutea  identităţii 
modului  naşterii  suprafireşti  a  Aceluia  după  trup,  căci  scăldătoarea  dumnezeiescului 
Botez,  sugerează  imaginea  pântecului  fecioresc  şi  neprihănit  în  care  S-a  plămădit  El  şi 
din  care  mai  apoi  S-a  născut  ca  şi  noi.  Căci  aşa  cum  intrând  cu  Divinitatea  goală  în 
acel  pântec  fericit  şi  primitor  de  Dumnezeu  a  replămădit  şi  remodelat  aici  pârga 
frământăturii  noastre,  dându-i  subzistenţă  în  Sine  însuşi  şi  făcând-o  prin  venirea 
Preasfântului  Duh,  fără  contact  cu  bărbat,  Fiu  al  lui  Dumnezeu  în  aceeaşi  ipostasă  cu 
Sine,  făcând  din  acel  preafericit  loc  martor  al  împăcării  şi  unirii  negrăite  a  lui  Dumnezeu 
cu  noi,  iar  din  pântecul  primitor  de  Dumnezeu  izvor  cu  adevărat  începător  de  viaţă  şi 
remodelator  al  firii  noastre  de  la  stricăciune  la  nestricăciune  şi  frumuseţe  dumnezeiască, 
tot  aşa  intrând  în  apă,  dar  nu  cu  Divinitatea  goală,  ci  împreună  cu  pârga  frământăturii 
noastre  replămădite  şi  îndumnezeite  în  acea  primă  scăldătoare  prototipică  şi  începătoare 
de  viaţă,  a  facut-o  prin  venirea  Lui  însuşi  şi  prin  cea  a  Preasfântului  Duh  un  alt  cuib  de 
remodelare  a  întregii  noastre  firi,  căci  a  arătat-o  şi  pe  aceasta  potrivit  lui  Isaia  [12,  1] 
izvor  al  mântuirii,  putând  să-i  renască  în  chip  suprafiresc  fără  contact  trupesc  şi  fără 
legile  firii  pe  toţi  cei  ce  vin  la  Hristos  cu  credinţă  făcându-i  fii  ai  lui  Dumnezeu  şi  fraţi 
ai  lui  Hristos,  cum  s-a  spus,  în  virtutea  identităţii  naşterii;  chiar  dacă  diferenţa  între 
primul  şi  cel  de  al  doilea  cuib,  adică  a  pântecului  primitor  de  Dumnezeu  şi  născător  de 
Dumnezeu  faţă  de  scăldătoarea  care  ne  naşte  pe  noi,  e  incomparabilă  în  demnitate,  tot 
atât,  dacă  nu  mai  mult,  pe  cât  Se  deosebeşte  Domnul  Care  Sa  născut  din  primul  faţă 
de  cei  ce  se  nasc  din  al  doilea;  căci  cei  renăscuţi  din  al  doilea  se  fac  fraţi  ai  Fiului  lui 
Dumnezeu  Care  S-a  născut  din  primul,  iar  al  doilea  cuib  n-are  nici  o  astfel  de  înrudire 
faţă  de  primul,  ci  diferenţa  între  ele  este  tot  atât  de  mare  cât  diferă  prin  fire  un  simbol 
exterior  faţă  de  realitatea  însăşi.  Fiindcă  unul  este  adevărata  Maica  lui  Dumnezeu, 
pentru  că  din  ea  S-a  înfiinţat  cu  adevărat  în  lume  Cel  mai  presus  de  fiinţă;  dar  apa 
dumnezeiescului  Botez  se  ia  drept  simbol  şi  prefigurare  al  acelui  cuib  începător  de 
viaţă  şi  primitor  de  Dumnezeu,  precum  s-a  spus,  pentru  că  din  el  ne  naştem  fără 
contact  trupesc  şi  celelalte  ale  firii  în  chip  suprafiresc  ca  fii  ai  lui  Dumnezeu  şi  conformi 

chipului  Fiului  [cf.  Rm  8,  29]  natural  al  lui  Dumnezeu  Care  Sa  născut  din  acel  pântec 
fecioresc  şi  neprihănit,  căci  din  apă  nu  primim  nimic  spre  înfiinţarea  omului  nou  zidit 
potrivit  lui  Dumnezeu  [Ef  4,  24],  fiindcă  toată  această  renaştere  şi  replăsmuire  dum- 

A 

nezeiască  o  lucrează  venirea  Duhului  Sfânt.  De  aceea  prin  Inomenirea  Lui  mai  presus 
de  minte  şi  de  cuvânt  a  îndumnezeit  la  culme  ffământătura  firii  noastre,  adică  realitatea 
asumată  de  El,  făcută  codivină  [homotheon],  iar  nouă  ni  s-a  dăruit  ceea  ce  e  conatural 
[homophyes]  cu  noi,  fiindcă  a  fost  părtaş  cu  noi  în  trup  şi  sânge  ajungând  consubstanţial 
[homoousios]  cu  noi.  Iar  prin  replămădirea  noastră  în  Botez  ne-a  apropiat  şi  readus  la 
frăţie  din  pricina  modului  asemănător  al  naşterii,  cum  s-a  spus,  căci  numai  pe  cei 
renăscuţi  în  Duhul  îi  învredniceşte  de  frăţie  deveniţi  de  aici  dumnezei  prin  har,  ca  unii 
care  au  purtat  chipul  Adamului  ceresc  aşa  cum  au  purtat  mai  înainte  pe  cel  al  celui 
pământesc  [/  Co  15,49],  fiindcă  de  aici  primesc  forma  [ eidos ]  dumnezeiască  prin 
care  ajung  îndumnezeiţi  aşa  cum  a  fost  îndumnezeită  la  culme  şi  umanitatea  Lui.  De 
aceea  nu  toţi  oamenii  sunt  fraţi  ai  Domnului,  ci  cei  renăscuţi  prin  dumnezeiescul  Botez 
şi  care  au  păzit  intactă  până  la  sfârşit  frumuseţea  dumnezeiască.  Căci  aşa  cum  noi 
n-am  putea  numi  cândva  fraţi  ai  noştri  caii  şi  câinii  din  pricina  faptului  că  atât  trupul 
nostru  cât  şi  al  acelora  este  în  chip  asemănător  din  pământ  şi  este  deopotrivă  muritor 
şi  pătimitor,  legat  de  simţuri  şi  închizând  viaţa  în  el  prin  artere  şi  vene  şi  tragerea 
aerului  în  plămâni,  ci  prin  adăugarea  raţiunii  ne  distanţăm  de  conaturalitatea  şi  frăţia 
cu  ele,  primindu-i  în  comuniunea  acestora  numai  pe  cei  ce  au  drept  bogăţie  raţiune, 
tot  aşa  şi  Mântuitorul  nostru  luând  de  la  noi  ceea  ce  e  al  nostru,  nu-1  păstrează  simplu 
şi  nepărtaş  la  slava  dumnezeiască,  ci  prin  însăşi  unirea  cu  El  l-a  îmbogăţit  cu  însuşirile 
firii  dumnezeieşti  şi,  de  aceea,  dând  oamenilor  un  asemenea  har  demn  de  Dumnezeu, 
îi  face  fraţi  cu  formă  divină  [ theoeideis ]  asemănători  umanităţii  Lui.  Aşadar  Domnul 
replămădeşte  şi  renaşte  firea  noastră  în  acest  mod.  Căci  Duhul  Sfânt  Care  în  pântecul 
de  viaţă  începător  al  Preasfintei  Fecioare  I-a  creat  lui  Hristos  trupul  Său  fâră  contact 
trupesc,  Acesta  prin  dumnezeiescul  Botez  îi  replămădeşte  în  scăldătoare  pe  cei  renăscuţi 
fără  dorinţe  trupeşti,  asemenea  celor  de  care  spune  Evanghelistul  că  „nu  din  poftă 
trupească,  nu  din  poftă  bărbătească,  ci  din  Dumnezeu  s-au  născut”  [In  1,  13]. 

5.  Dar  ce  vine  după  acestea?  El  binevoieşte  nu  numai  ca  ei  să  se  facă  conformi 
[homoeideis]  Lui  şi  fraţi  ai  Lui,  nici  nu  opreşte  aici  binefacerea,  ci  binevoieşte  ca  ei  să  se 
facă  şi  trup  şi  mădulare  ale  Lui,  ca  El  să  fie  numit  prin  legătura  iubirii  celei  mai  presus  de 
minte  şi  de  cuvânt  mai  degrabă  Cap  al  nostru,  care  suntem  mădulare  şi  trup  al  Său, 
decât  Frate.  De  aceea  şi  mădularele  pe  care  vrea  să  le  lege  de  Sine  ca  mădulare  ale  Lui, 
le  face  mai  întâi  asemenea  Capului  prin  Botez,  după  care  prin  împărtăşirea  şi  cumi¬ 
necarea  Trupului  şi  Sângelui  Său  alipeşte  de  Sine  şi  întreolaltă  toate  aceste  mădulare  cu 

A 

formă  divină.  Căci  de  aceea  premerge  Botezul  sfintei  împărtăşanii:  fiindcă  mai  întâi 
mădularele  trebuie  să  se  facă  asemenea  Capului,  lucru  pe  care,  cum  s-a  spus,  îl  lucrează 
dumnezeiescul  Botez,  după  care  ele  trebuie  să  se  unească  cu  Capul,  legătură  care  se 
săvârşeşte  prin  înfricoşătoarea  Cuminecare  -  care  este  scânteia  focului  nestricăciunii  - 
împărtăşire  şi  cuminecare  pe  care  Domnul  a  săvârşit-o  mai  întâi  prin  Sine  însuşi,  sfinţind 

El  însuşi  la  Cina  cea  de  Taină  Trupul  şi  Sângele  Său  şi  dându-le  spre  mâncare  şi  băutură 

Apostolilor,  luând  pâine  şi  vin  şi  prefacându-Ie  în  Trupul  Său  prin  Duhul  săvârşitor  Care 

l-a  alcătuit  mai  întâi  din  trupul  şi  sângele  Fecioarei,  neavând  nevoie  nici  acum  pentru 

săvârşirea  lui  de  fire  trupească.  Prin  urmare,  ca  şi  atunci  în  Fecioara,  tot  aşa  ne  săvârşeşte 

* 

şi  pe  noi  fii  ai  lui  Dumnezeu  făcându-ne  comoştenitori  ai  împărăţiei  Lui,  astfel  încât  pe 
Cel  ce  este  închinat  de  toată  creaţia  spirituală  şi  sensibilă  ca  Dumnezeu  şi  şezător  pe  tron 
împreună  cu  Tatăl  şi  cu  Duhul,  să-L  avem  ca  Frate  şi  să  fim  uniţi  şi  alipiţi  în  chip 
nedespărţit  de  El  în  veci  nesfârşiţi  ca  nişte  mădulare  de  Capul  lor. 

Acestea  sunt,  fraţilor,  efectele  mai  presus  de  fire,  acestea  sunt,  fraţilor,  şi  actele 
dumnezeieşti  şi  mai  presus  de  orice  gând  ale  venirii  la  noi  în  trup  a  Fiului  lui  Dumnezeu: 
la  asemenea  glorie  şi  slavă  neasemănată  a  înălţat  Stăpânul  iubitor  de  oameni  firea 
noastră. 

6.  Deci  fiindcă  această  taină  negrăită  a  îndumnezeirii  noastre,  adică  renaşterea 
în  El  prin  Botez  şi  unirea  necontenită  şi  cu  neputinţă  de  frânt  cu  Hristos  prin  împărtăşirea 
Trupului  şi  Sângelui  Stăpânului,  se  cădea  să  se  lucreze  tot  timpul  în  oamenii  care  vin 

A 

în  viaţa  aceasta  până  la  sfârşitul  universului,  a  fost  nevoie  ca  după  Patimă  şi  înviere 
Domnul  să  urce  la  ceruri  şi  să  şadă  de-a  dreapta  tronului  măririi,  de  unde  dăruie  din 
belşug  apostolilor  Săi  harul  creator  al  dumnezeiescului  Duh  prin  care  vrea  să  se  săvâr¬ 
şească  replămădirea  şi  renaşterea  oamenilor  care  sunt  şi  care  vor  fi  până  la  sfârşitul 
veacului,  încredinţându-le  să  lucreze  lucrul  Său  şi  de  aceea  hirotonindu-i  ca  pe  nişte 
alţi  dumnezei  şi  creatori  care  pot  să  facă  prin  lucrarea  atotlucrătorului  Duh  lucrurile 
cele  mai  mari  ale  puterii  dumnezeieşti.  Lucruri  din  care  mai  cu  seamă  se  cunoaşte 
felurimea  înţelepciunii  şi  puterii  lui  Dumnezeu  şi  se  descoperă  bogăţia  neadulmecată  a 
bunătăţii  Lui,  drept  pentru  care  şi  dumnezeiescul  Pavel  spunea:  „Suntem  colaboratori 
ai  lui  Dumnezeu”  [1  Co  3,  9].  Căci  dumnezeiescul  trup  şi  suflet  al  Stăpânului  sunt  un 
lucru  incomparabil  şi  covârşitor  mai  mare  decât  toate  lucrurile,  inteligibile  şi  sensibile, 
pe  care  le-a  tăcut  Dumnezeu.  Căci  ce  este  mai  mare  decât  ca  firea  noastră  să  se  facă 
prin  unire  ipostatică  fire  a  lui  Dumnezeu  Cuvântul?  Pe  cât  se  deosebeşte  umanitatea 
Mântuitorului  de  heruvimi  şi  de  serafimi  -  şi  se  deosebeşte  cum  se  deosebeşte  stăpânul 
de  rob  -  pe  atât  se  deosebeşte  şi  actul  dumnezeieştii  întrupări  de  creaţia  puterilor 
supralumeşti.  Aşadar,  acest  lucru  de  nedepăşit  la  dat  să-l  lucreze  în  chip  asemănător  şi 
Apostolilor  şi  prin  aceia  urmaşilor  lor  şi  celorlalţi  de  după  ei  până  la  sfârşitul  acestei 
vieţi  de  acum.  Căci  luând  pâine  şi  vin,  aceştia  le  prefac  -  o,  minune!  -  în  Trupul  şi 
Sângele  Domnului;  şi  au  primit  putere  să  lege  şi  să  dezlege  păcatele,  ceea  ce  e  lucrul 
lui  Dumnezeu  singur;  şi  luând  oameni,  ti  renasc  şi  replămădesc  prin  dumnezeiescul 
Botez  în  fii  ai  lui  Dumnezeu  şi  dumnezei  prin  har,  ca  şi  cum  luând  cineva  un  cal  l-ar 
preface  în  fire  de  om  sau,  mai  bine  zis,  acestea  sunt  mult  mai  mari  decât  cele  spuse, 
fiindcă  a  preface  pâinea  şi  vinul  în  trup  dumnezeiesc  şi  a  face  pe  om  dumnezeu  prin 
har  e  mai  mare  decât  a  face  cerul  şi  pe  îngeri.  Acest  har  şi  această  putere  creatoare  şi 
îndumnezeitoare  a  bunului  Duh,  care  poate  lucra  într-o  clipită  lucruri  mai  mari  decât 
toate  creaturile  -  o,  iubirea  de  oameni  pentru  noi  şi  darul  lui  Dumnezeu  Cuvântul!  îl 

primeşte  neîndoielnic  preotul,  iubiţilor!  Căci  şi  acesta  luând  în  chip  asemănător  pâine 
şi  vin,  le  preface  prin  puterea  dumnezeiască  care  locuieşte  în  el  prin  ungerea  preoţiei 
în  Trupul  şi  Sângele  Stăpânului,  făcând,  cum  s-a  arătat,  un  lucru  mai  mare  decât  dacă 
ar  putea  crea  cu  putere  îngeri  şi  ceruri.  Şi,  iarăşi,  luând  un  om  muritor  îl  face  prin 
dumnezeiescul  Botez  fiu  al  lui  Dumnezeu  şi  dumnezeu  prin  har,  făcând  un  lucru  mai 
mare  decât  dacă  ar  putea  învia  morţi  şi  ar  face  prin  cuvânt  sănătoase  şi  întregi  mădu¬ 
larele  strâmbe  şi  mutilate  ale  trupului. 

7.  Deci  dacă  ar  trebui  să  se  arate  pe  pământ  un  om  care  să  poată  crea  prin  cuvânt 
îngeri  şi  ceruri,  să  învie  morţi  şi  să  vindece  suferinţe  de  nevindecat,  cum  ar  trebui  să  fie 
unul  ca  acesta?  Curat  şi  neîntrecut  în  virtute,  astfel  încât  să  poată  primi  o  astfel  de 
putere  şi  vrednicie  de  la  Dumnezeu  şi  să  fie  un  alt  creator  după  Dumnezeu;  chiar  dacă  ar 
putea  muri  de  zeci  de  mii  de  ori  în  fiecare  zi  pentru  Hristos,  negreşit  n-ar  putea  face  un 
lucru  vrednic  ca  să-l  dea  în  schimbul  acestui  dar.  Dar  cele  săvârşite  de  preot  se  arată  a 
fi  incomparabil  mai  mari  decât  asemenea  lucruri.  De  aici  putem  socoti  cum  trebuie  să 
fie  cel  ce  primeşte  harul  preoţiei:  om  dumnezeiesc  şi  suprafiresc,  negreşit  imitator  foarte 
exact  al  lui  Hristos  şi  călcând  pe  urmele  vieţuirii  în  trup  a  Primului  Arhiereu,  Preot  şi 
Celebrant  al  unora  ca  acestea.  De  aceea,  iubiţilor,  n-ar  greşi  cineva  spunând  că  preoţia  e 
o  putere  creatoare  a  lui  Dumnezeu  sau  ştiinţă  divină  care  au  drept  scop  să-l  facă  pe  om 
prin  simboluri  ca  prin  nişte  unelte  dumnezeu  după  har  şi  conform  chipului  Fiului  [cf. 
Rm  8,  29]  natural  al  lui  Dumnezeu,  să  prefacă  pâinea  şi  vinul  amestecat  cu  apă  în 
Trupul  şi  Sângele  Stăpânului  şi  să-i  unească  şi  potrivească  în  chip  armonios  pe  oamenii 
renăscuţi  prin  Botez  ca  pe  nişte  mădulare  cu  Capul  Hristos.  De  aceea,  dat  fiind  că 
nimeni  din  cei  legaţi  de  trup  nu  poate  fi  găsit  econom  cu  adevărat  vrednic  al  unor 
asemenea  taine  [cf.  1  Co  4,  1]  mai  presus  de  fire  dorite  şi  înfricoşătoare  chiar  şi  pentru 
îngeri,  atunci  a  dispreţui  sau  respinge  curăţia  cu  putinţă  oamenilor  şi  a  nu  ne  grăbi  să 
imităm  după  putinţă  vieţuirea  pe  pământ  a  Mântuitorului  ar  fi  un  semn  de  multă 
nerecunoştinţă,  de  dispreţ  al  celor  dumnezeieşti  şi  vrednic,  de  aceea,  de  o  pedeapsă  de 
nesuportat;  căci  celui  ce  i  s-a  dat  mult,  i  se  va  cere  mult. 

8.  Preoţia  veche  a  evreilor  a  fost  o  prefigurare  şi  o  icoană  a  preoţiei  noastre 
înalte  şi  cereşti;  căci  numai  cu  sânge  şi  junghieri  de  animale  necuvântătoare  ea  putea 
curăţa  întinăciunea  şi  petele  trupului,  nu  ale  sufletului  şi,  cum  se  spune,  toate  cele 
săvârşite  prin  ea  aveau,  potrivit  dumnezeiescului  Apostol,  o  umbră  a  bunătăţilor  viitoare 
[Evr  10,  1  ],  cu  atât  mai  prejos  decât  cele  ale  noastre  pe  cât  e  pământul  faţă  de  cer.  Şi 
deşi,  dată  fiind  diferenţa  dintre  preoţia  noastră  şi  a  acelora,  şi  preoţii  noştri  se  deosebesc 
de  ai  lor  în  chip  proporţional  ca  nişte  oameni  faţă  de  nişte  îngeri,  totuşi  un  Nadab  şi 
Abiud,  care  erau  fii  ai  lui  Aaron  şi  preoţi,  atunci  când  au  săvârşit  un  lucru  fără  rânduială 
-  căci  au  încercat  să  tămâieze  pe  Dumnezeu  în  chip  fără  de  lege  cu  foc  străin  [Lv  10, 
1  sq]  -  au  suferit  numaidecât  pedeapsa  fărădelegii,  ajungând  pradă  acelui  foc,  şi  nici 
măcar  tatăl  lor,  Aaron,  n-a  fost  de  ajuns  pentru  salvarea  lor.  Dar  ce  mai  trebuie  să 
vorbim  despre  aceştia,  când  însuşi  Aaron,  cel  ales  de  Dumnezeu  şi  primul  lor  arhiereu, 
dar  al  doilea  la  Dumnezeu  după  Moise,  atunci  când  l-a  supărat  cu  un  lucru  mic  pe 

Dumnezeu,  a  fost  smuls  din  viaţă  în  chip  vrednic  de  milă,  nici  Moise,  fratele  lui, 
neputând  să-l  scape  de  pedeapsă  [Nm  20,  24-29]?  Ce  să  mai  spunem  despre  Eli,  care 
a  fost  arhiereu  după  toate  acestea?  Chiar  dacă  el  însuşi  era  bun  şi  ireproşabil,  şi-a 
pierdut  viaţa  cu  moarte  cumplită  numai  din  pricina  fărădelegii  copiilor  lui  [7  Rg  34], 
deşi  de  multe  ori  cu  vorba  i-a  atins  pe  copiii  săi  cu  pedeapsă,  dar  nu  i-a  şi  lovit  tare 
cum  trebuia.  Deci  dacă  pentru  cei  care  şed  în  umbra  Legii  şi  pentru  învăţătorii  şi 
iniţiatorii  în  taine  ai  celor  prunci  în  ce  priveşte  vârsta  duhovnicească  pedepsele  pentru 
cei  ce  fac  fărădelege  sunt  atât  de  înfricoşătoare  şi  fără  scăpare,  care  ar  putea  fi  ele, 
iubiţilor,  pentru  săvârşitorii  tainelor  mai  presus  de  fire,  coliturghisitori  împreună  cu 
îngerii  şi  colaboratori  ai  lui  Dumnezeu,  care  prin  duhul  înfierii  îi  arată  desăvârşiţi  în 
vârstă  potrivit  lui  Hristos  pe  cei  iniţiaţi  de  ei  deci,  dar  care  nu  păstrează  pe  cât  le  stă  în 
putinţă  curată  şi  neamestecată  ungerea  preoţiei?  Căci  pe  cât  e  de  mare  diferenţa  în 
demnitate  a  preoţiei  Legii  faţă  de  preoţia  potrivit  lui  Hristos,  pe  atât  de  mare  se  va  cere 
şi  curăţia  şi  rigoarea  vieţii  în  fiecare  din  ele  în  mod  proporţional.  De  aceea  Mântuitorul 
nostru  spunea:  „De  nu  va  prisosi  dreptatea  voastră  mai  mult  decât  cea  a  cărturarilor  şi 
fariseilor,  nu  veţi  intra  în  împărăţia  cerurilor”  [Mt  5,  20]. 

9.  De  aceea  să  fim  cu  băgare  de  seamă,  iubiţilor,  şi  să-şi  păzească  fiecare  în 
sfinţire  vasul  său,  cum  spune  dumnezeiescul  Pavel  [7  Tes  4,  4]  sau,  mai  bine  zis, 
vasul  lui  Dumnezeu,  Căci  nu  este  oare  mâna  preotului  o  linguriţă  care  se  atinge  de 
Trupul  Stăpânului?  Gura  şi  tot  trupul  Său  nu  sunt  oare  un  potir  sfânt  care  primeşte 
Trupul  şi  Sângele  lui  Hristos,  cu  mult  mai  de  cinste  decât  linguriţele  şi  potirele  neînsu¬ 
fleţite,  cu  cât  acelaşi  trup  devine  şi  vas  şi  mădular  în  parte  al  Trupului  primit  al  Stăpânului? 
Spune-mi,  pentru  Dumnezeu:  dacă  îndrăzneşte  cineva  să  întineze  cu  socotinţă  îndrăz¬ 
neaţă  aceste  sfinte  şi  sfinţite  vase:  dumnezeiasca  linguriţă  şi  potirul,  şi  ar  încerca  să 
bage  în  ele  ceva  necurat  şi  murdar,  nu  l-am  învinui  oare  de  impietate  şi  de  o  fărădelege 
extremă,  şi  nu  l-am  judeca  vrednic  de  zeci  de  mii  de  morţi,  ca  unul  care  a  insultat  în 
chip  cutezător  şi  lipsit  de  Dumnezeu  lucrurile  cele  mai  sfinte?  Şi  atunci  cel  care  întinează 
însă  cu  alte  întinăciuni  vasul  preadumnezeiesc  al  preoţiei  aurit  de  dumnezeiescul  Duh, 
vas  cu  mult  mai  de  cinste  decât  lucrurile  sfinte  neînsufleţite,  de  o  cât  mai  mare  pedeapsă 
ar  fi  vrednic?  Când  dumnezeiescul  Apostol  Pavel  îi  ameninţă  în  chip  înfricoşător  nu 
numai  pe  preoţi,  ci  pe  toţi  simplii  credincioşi  cu  asemenea  cuvinte:  „Nu  ştiţi  oare  că 
sunteţi  templu  al  lui  Dumnezeu  şi  că  Duhul  lui  Dumnezeu  locuieşte  în  voi?  Dacă  strică 
cineva  templul  lui  Dumnezeu,  îl  va  strica  şi  pe  el  Dumnezeu”  [7  Co  3,  16].  De  aceea, 
fiind  linguriţe  dumnezeieşti,  cum  s-a  spus,  mâinile  preoţilor  trebuie  să  fie  curate  de 
orice  hoţie,  de  orice  furt  şi  lăcomie,  neslujind  mâniei  sau  poftei  şi  atingându-se  astfel 
cu  chip  rău  de  trupuri  de  care  nu  e  îngăduit  să  se  atingă,  adică  ele  care  au  de  la 
Dumnezeu  mai  degrabă  un  har  tămăduitor  spre  vindecarea  sufletelor  nu  trebuie  folosite 
împotriva  fraţilor,  nici  întinse  pentru  o  plăcere  neînfrânată  spre  pipăire  oprită  ele  care 
în  lucrarea  sfântă  cea  înfricoşătoare  şi  de  nepovestit  [a  Liturghiei]  vestesc  moartea 
Domnului  şi  de  aceea  trebuie  să  fie  moarte  şi  nemişcate  spre  orice  plăcere  rea,  dar 
gata  şi  râvnitoare  spre  orice  faptă  bună.  Drept  pentru  care  preotul  trebuie  să  le  ridice 

în  tot  locul  cuvioase,  fără  mânie  şi  gânduri  [/  Tun  2,  8],  rugându-se  pentru  păcatele 
sale  şi  cele  din  neştiinţă  ale  poporului,  căci  e  mijlocitor  între  Dumnezeu  şi  oameni,  iar 
către  oameni  trebuie  să  le  întindă  spre  ajutorarea  celor  osteniţi,  cercetarea  celor  ne¬ 
putincioşi  şi  dăruire  a  celor  lipsiţi;  fiindcă  aceste  lucruri  ştiu  să  cureţe  mâinile  preotului 
mai  bine  decât  orice  isop  [Ps  50,  8J.  Şi  dacă  nimeni  dintre  preoţi  n-ar  suporta  să  se 
atingă  vreodată  de  dumnezeieştile  Taine  cu  mâini  nespălate  şi  murdare,  până  ce  nu  le 
va  fi  spălat  bine  cu  apă,  nu  trebuie  oare  să  le  cureţe  cu  sârg  cu  atât  mai  mult  prin 
faptele  bune  spuse  mai  sus,  şi  care  pot  spăla  nu  numai  murdăria  trupului  şi  suprafaţa 
lui,  ci  pot  arăta  mai  albe  ca  zăpada  adâncurile  sufletului?  Căci  aşa  trebuie  curăţite, 
iubiţilor,  dumnezeieştile  linguriţe  însufleţite  care  sunt  preoţii,  şi  aşa  trebuie  să  se  apropie 
de  cele  sfinte.  Căci  dacă  acel  Oza  care  s-a  atins,  cum  nu  era  îngăduit,  de  chivotul 
umbrei  şi  prefigurării,  a  pierit  pe  loc  [2  Rg  6,  3-8],  cu  o  cât  mai  mare  evlavie,  frică  şi 
sfială  trebuie  să  ne  apropiem  de  prototipurile  lor  cereşti? 

10.  Dar  de  ce  anume  trebuie  să  curăţim  şi  dumnezeiescul  potir  care  primeşte 
dumnezeiescul  Trup  şi  Sânge  al  Mântuitorului,  adică  gura  preotului?  Căci  este  bine  ca 
punând  în  mijloc  şi  făcând  vădite  cele  care  o  întinează  şi  care  o  pot  curăţa  iarăşi,  să 
îndemnăm  ca  de  unele  să  ne  abţinem  cu  toată  sârguinţa,  iar  pe  celelalte  să  ni  le  însuşim. 
Necurăţia  gurii  ar  putea  fi,  aşadar,  blasfemiile  şi  cuvintele  de  nerecunoştinţă  faţă  de 
Dumnezeu  rostite  în  chip  nedrept  din  multă  nerecunoştinţă  şi  meschinărie  din  pricina 
unei  ispite;  încă  şi  jurământul  şi  cu  mult  mai  mult,  sperjurul,  care  e  o  tăgăduire  pe  faţă 
a  lui  Dumnezeu,  precum  şi  minciuna,  odrasla  cea  mai  rea  a  celui  rău,  pricina  pierzaniei 
de  la  început,  momeala  păcatului  strămoşesc  şi  a  morţii,  şi  pierzarea  tuturor  celor  ce 
se  folosesc  de  ea;  căci  zice  Domnul:  „Pierde-voi  pe  toţi  cei  ce  grăiesc  minciuna”  [Ps 
5,  7];  şi,  pe  lângă  acestea,  şi  bârfeala,  ocara,  defăimarea,  vlăstarele  prea  amare  ale 
rădăcinii  amare  a  urii  de  oameni;  dar  nu  numai  ele,  ci  şi  vorbirea  nebunească  şi  glumele 
cele  necuvenite,  strigătul  şi  cuvântul  obscen,  pentru  că  şi  de  la  acestea  şi  de  la  toate 
cele  asemenea  lor  porunceşte  să  ne  abţinem  dumnezeiescul  Apostol  [Ef  14,  14  sq],  şi 
pe  drept  cuvânt.  Căci  dacă  şi  pentru  un  singur  cuvânt  deşert  vom  da  socoteală  [Mt 
12, 36],  cu  atât  mai  mult  vom  fi  judecaţi  pentru  cele  spuse.  Şi  ce  spun  pentru  cuvinte, 
când  vom  da  socoteală  chiar  şi  pentru  gândurile  lor,  cum  spune  fericitul  Pavel:  „Gân¬ 
durile  lor  îi  vor  învinui  sau  apăra  între  ei  în  ziua  în  care  Dumnezeu  va  judeca  cele 
ascunse  ale  oamenilor”  [Rm  2,  15-16]?  Acestea  sunt  întinăciunile  noroioase  ale  gurii 
şi  băuturile  otrăvitoare  care  nimicesc  cu  adevărat  sufletul. 

11.  Iar  cele  ce  fac  gura  mai  strălucitoare  decât  aurul  şi  decât  pietrele  scumpe  şi 
un  receptacul  vrednic  al  harului  dumnezeiesc,  sunt  contrare  acestora  -  căci,  cum 
spun  medicii,  cele  contrare  se  vindecă  prin  cele  contrare  -  şi  ar  fi  mai  întâi  o  mulţumire 
necontenită  către  Dumnezeu  nu  numai  în  lucrurile  bune,  ci  mult  mai  mult  în  încercări. 
Căci  trebuie  ştiut  că  şi  încercările  sunt  leacuri  de  tămăduire  a  sufletului  nostru  şi  a 
răutăţii  cele  de  mulţi  ani  intrate  în  adâncul  său,  şi  care,  deşi  sunt  iuţi  şi  muşcătoare, 
pot  oferi  sănătatea  mai  uşor  decât  toate  celelalte;  drept  pentru  care  în  unele  ca  acestea 
e  nevoie  de  răbdare  unită  cu  mulţumire,  căci  dacă  nu  răbdăm  o  vreme  amăreala  lor,  nu 

vom  ajunge  nici  la  vindecarea  care  vine  de  la  ele.  De  asemenea  şi  rugăciunea,  psalmodia 
şi  doxologia  necontenită  unite  cu  luare-aminte  [atenţie]  şi  pază.  Căci  dacă  nu  luăm 
aminte  întocmai  la  cele  spuse,  ci  limba  grăieşte,  dar  mintea  rămâne  neroditoare,  zăbovind 
în  gândurile  vieţii  ori  în  patimi  stricătoare  de  suflet,  îl  vom  împinge  pe  Stăpânul  spre 
indignare,  nu  spre  compasiune.  De  aceea  atunci  când  dumnezeiescul  Apostol  Pave) 
spune:  „Umpleţi-vă  de  Duhul  vorbind  între  voi  în  psalmi,  în  imne  şi  cântând  Domnului 
cântări  duhovniceşti”,  adaugă:  „în  inimile  voastre”  [ Ef5 ,  18-19],  adică  aduceţi  doxo- 
logie  nu  numai  cu  buzele,  ci  mult  mai  mult  cu  inima,  adică  cu  luare-aminte,  dar  şi 
străpungere.  Căci  cel  care  se  roagă  şi  doxologeşte  numai  cu  inima,  fără  buze  şi  limbă, 
poate  fi  auzit  de  Dumnezeu,  fiindcă  şi  Moise  tăcea  cu  gura  şi  grăia  lui  Dumnezeu 
numai  cu  inima,  şi  a  auzit  de  la  Cel  ce  cercetează  inimile:  „Ce  strigi  la  Mine?”  [/>’ 
14,  15];  dar  fără  inimă  e  cu  neputinţă.  Căci  iudeilor  care  socoteau  că-L  cinstesc  pe 
Dumnezeu  numai  cu  gura,  nu  cu  inima,  Dumnezeu  le-a  spus  cu  reproş  prin  Isaia: 
„Poporul  acesta  Mă  cinsteşte  cu  buzele,  dar  inima  lor  e  departe  de  Mine”  [Zy  29,  13; 
Mt  15,  8],  Acestea  deci  despre  luare-aminte  [atenţie]  şi  psalmodie.  Mai  trebuie  făcute 
însă  şi  citirea  şi  meditarea  dumnezeieştilor  Scripturi  cu  pricepere  şi  cercetare,  precum 
a  poruncit  Domnul:  „Cercetaţi  Scripturile”  [In  5,  39].  Dar  nu  numai  aceasta,  ci  nu 
trebuie  renunţat  nici  la  a  învăţa  şi  povăţui  pe  alţii.  Dar  înainte  de  toate  şi  împreună  cu 
toate  trebuie  să  ne  ţinem  de  adevăr,  care  este  binele  natural  al  dumnezeiescului  Duh,  şi 
al  Cărui  nume  şi  l-a  împropriat  înainte  de  orice  Domnul,  căci  spune:  „Eu  sunt  Adevărul” 
[In  14,  6]  şi  că  este  un  „Duh  al  Adevărului,  Care  de  la  Tatăl  purcede”  [In  15,  26]. 
Sârguiţi-vă  să  răsplătiţi  cu  binecuvântări  şi  laude  nu  numai  celor  ce  vă  iubesc,  ci  şi 
celor  ce  vă  urăsc,  căci  zice:  „Binecuvântaţi  pe  cei  ce  vă  prigonesc,  binecuvântaţi-i  şi 
nu-i  blestemaţi”  [Rm  12,  14].  Iar  înainte  de  toate,  iubiţilor,  trebuie  să  stingeţi  înainte 
de  apusul  soarelui  mânia  şi  supărarea  pe  aproapele,  dacă  s-a  întâmplat  aşa  ceva  prin 
uneltirea  iubitorului  de  războaie  demon,  căci  zice:  „Soarele  să  nu  apună  peste  mânia 
voastră”  [Ef  4,  26],  şi  să  nu  se  atingă  cineva  de  dumnezeieşti  le  Daruri  cu  îndrăzneală, 
purtând  mânie  în  suflet,  până  ce  nu  va  face  pace  şi  nu  se  va  împăca  cu  fratele  lui 
potrivit  poruncii  Sţăpânului  [Mt  5,  23],  căci  nu  pot  veni  în  acelaşi  loc  pacea  şi  ura, 
cum  nici  lumina  şi  întunericul;  iar  Hristos  este  Pacea  noastră.  Cel  Care  a  făcut  cele 
două  una,  cum  spune  dumnezeiescul  Apostol  [Ef  2,  14}.  Prin  urmare,  e  cu  neputinţă 
să-L  primească  cumva  în  inimă  pe  Hristos  cei  ce  nutresc  în  ei  însăşi  duşmănie  şi 
ostilitate  faţă  de  cineva,  dacă  nu  au  vărsat  mai  înainte  acest  venin  purtător  de  moarte 
şi  l-au  alungat  departe  de  suflet.  Acestea  sunt  leacurile  curăţitoare  şi  vindecătoare  ale 
sufletului  şi  ale  trupului.  Acestea  sunt  cele  care-i  fac  pe  preoţi  vase  dumnezeieşti, 
receptacule  ale  harului  preoţesc  şi  îndumnezeitor  al  bunului  Duh.  Acestea  sunt,  pe 
scurt,  însuşirile  constitutive  ale  venerabilei  conduite  preoţeşti,  potrivit  lui  Dumnezeu. 
Căci  las  de  o  parte  aici  vorbirea  despre  păcatele  care  duc  la  moarte,  adică  desfrânarea 
şi  orice  altă  necurăţie  trupească,  încă  şi  uciderea,  vrăjitoria,  incantaţiile  şi  divinaţiile 
demonice,  asupra  cărora  nu  trebuie  să  se  plece  nici  măcar  gândurile  şi  inima  nu  trebuie 
întinată  prin  aducerea-aminte  de  ele,  căci  zice:  „Oricine  se  uită  la  o  femeie  poftind-o  a 

Teofan,  Mitropolitul  Niceei,  Trei  epistole : 

o-  / 
/ 

şi  săvârşit  adulter  cu  ea  în  inima  lui”  [Mt  5,  28].  Unele  ca  acestea  se  numesc  păcate  de 
moarte  pentru  că  preotul  cucerit  de  o  astfel  de  patimă  şi  greşeală  e  cu  neputinţă  să  mai 
deţină  preoţia  cu  vrednicie,  chiar  dacă  ar  învia  morţi. 

12.  Acestea  sunt  spuse  simplu,  pentru  toţi  preoţii  şi  ceilalţi  [diaconilor]  învredniciţi 
de  şederea  în  dumnezeiescul  altar,  fiindcă  intenţia  acestora  este  de  a  alerga  spre  treapta 
desăvârşită  a  preoţiei.  De  aceea  şi  ei  trebuie  să  stăruie  în  zisele  sudori  şi  osteneli 
asemenea  preoţilor  şi  să  lupte  încordat  împreună  cu  ei,  căci  zice  [Apostolul]:  „Căci  ce 
slujesc  bine  îşi  agonisesc  o  treaptă  bună  şi  multă  îndrăzneală  în  credinţa  în  Hristos 
Iisus”  [/  Tim  3,  13]. 

13.  Iar  cei  care  pe  lângă  harul  preoţiei  au  primit  de  la  Hristos  şi  puterea  de  a  lega 
şi  dezlega  păcatele,  hârăzindu-li-se  vindecarea  gândurilor  oamenilor  şi  neputinţelor 
sufletelor,  aceştia  au  nevoie  de  o  sârguinţă  încă  şi  mai  mare  şi  de  sudorile  şi  ostenelile 
virtuţii,  cu  cât  s-au  învrednicit  de  un  dar  şi  o  slavă  mai  mari.  De  aceea  ei  [duhovnicii] 
trebuie  să  facă  necontenit  multă  cercetare  şi  meditare  a  sfintelor  şi  dumnezeieştilor 
canoane,  pentru  ca  să  nu  îndrăznească  să  facă  nimic  în  afara  acestora,  ci  să  se 
îngrijească  să  vindece  sufletele  oamenilor  precum  stabilesc  acelea.  Dar  înainte  de 
acestea,  unul  ca  acesta  trebuie  să  fie  un  lucrător  nefăcut  de  ruşine,  care  se  dă  pe  sine 
însuşi  pildă  bună  celorlalţi,  învăţat,  ospitalier,  mângâietor  pentru  cei  întristaţi,  ţinând 
mereu  cuvânt  de  mângâiere,  dăruitor  celor  săraci,  un  frâu  al  celor  avuţi,  nebeţiv,  adică 
neînjurător,  potrivit  îndemnului  dumnezeiescului  Pavel  [/  Tim  3,  3—4;  2  Tim  2, 25], 
nelacom,  neiubitor  de  câştig  ruşinos,  ci  blând,  necertăreţ,  pedepsind  cu  blândeţe  pe 
cei  ce  li  se  opun,  ca  Dumnezeu  să  le  dea  pocăinţă  spre  recunoaşterea  adevărului  şi 
trezire  din  cursa  diavolului,  fiind  făcuţi  de  el  prizonierii  voii  Lui. 

14.  Toate  acestea  făcându-le,  iubiţilor,  mântuiţi-vă  atât  pe  voi  înşivă,  cât  şi  pe 
cei  ce  vă  ascultă.  Rugaţi-vă  însă  şi  pentru  noi,  ca  şi  cele  ale  noastre  să  înainteze  în 
fiecare  zi  spre  progresul  Evangheliei  lui  Hristos,  şi  ca  să  alergăm  uşor  prin  răbdare 
lupta  care  ne  stă  înainte,  privind  spre  începătorul  şi  Desăvârşitorul  credinţei,  lisus 

A 

Hristos,  pentru  ca  şi  păstori  şi  turmă  să  ne  învrednicim  de  staulul  raiului  în  însuşi 
Hristos,  Domnul  nostru.  Căruia  fie  slava  şi  puterea  în  vecii  vecilor.  Amin. 

'  Prezentare  şi  traducere: 

SITUAŢIA  ECUMENICĂ  ÎN  EUROPA* 


Aş  dori  să  tratez  tema  Situaţia  ecumenică  în  Europa  în  trei  părţi:  mai  întâi  aş 
dori  să  întreb:  Ce  este  Europa?  şi  Ce  înseamnă  Europa  din  punct  de  vedere  ecumenic? 

^  A 

In  partea  a  doua  va  fi  vorba  despre  întrebarea:  Ce  este  ecumenicitatea?  şi  In  ce  situaţie 

se  află  ecumenicitatea  astăzi  în  Europa?  In  sfârşit,  în  partea  a  treia  aş  dori  să  vorbesc 
despre  misiunea  creştinilor  în  Europa  astăzi  şi  mâine,  fără  a  avea  însă  pretenţii  de 
exhaustivitate. 

I.  Europa  -  o  procovare  ecumenică 

Să  începem  cu  prima  întrebare:  Ce  este  Europa?  Greu  de  spus!  Europa  nu  este 
o  dimensiune  geografică  clar  definită,  precum  Africa,  America  de  Nord,  America 
Latină  sau  Australia.  Din  punct  de  vedere  geografic.  Europa  este  o  prelungire  sau, 

A. 

într-o  anumită  măsură,  o  peninsulă  a  Asiei.  Insă,  unde  începe  Europa  şi  unde  se 
sfârşeşte  ea?  Aparţine  Turcia  Europei  şi  în  ce  măsură  Rusia  este  parte  a  acesteia? 
Strict  geografic,  nu  se  poate  răspunde  la  aceste  întrebări.  Europa  nu  este  nici  o 
dimensiune  etnică  sau  ligvistică  unitară.  Dimpotrivă!  în  Europa  se  întâlnesc  în  cele 
mai  mici  spaţii,  cele  mai  diferite  popoare  şi  limbi. 

La  întrebarea:  Ce  este  Europa?  există  o  singură  întrebare:  Europa  este  o 
dimensiune  definită  istoric,  un  destin  comun  şi  un  sistem  de  valori  dezvoltat  istoric. 
La  întrebarea  privitoare  la  identitatea  Europei  se  poate  răspunde  numai  dacă  ne  oprim 
asupra  istoriei  europene,  care  este  indisolubil  legată  de  istoria  creştinismului.  Acest 
aspect  pot  să-l  prezint  aici  numai  pe  scurt,  şi  prin  urmare  trunchiat.  Devenirea  Europei 
s-a  desfăşurat  în  trei  etape. 

Prima  etapă:  Imperiul  Roman  mediteranean,  căruia  i-a  aparţinut  atât  Imperiul 
Roman  de  Apus  cât  şi  Imperiul  Bizantin,  cuprindea  nordul  Africii  şi  se  întindea  în  nord 
până  la  Limes.  Imperiul  roman  a  realizat  un  spaţiu  cultural  unitar,  coagulat  printr-o 
ordine  juridică  unică,  care  până  astăzi  constituie  baza  dreptului  continental  european. 
Până  în  secolul  aî  XVIII-lea,  latina  a  fost  limba  comună  a  intelectualilor. 

A  doua  etapă  este  marcată  de  evenimente  relatate  în  Fapte  capitolul  16.  Acolo  se 
istoriseşte  un  vis  al  Sfântului  Apostol  Pavel  pe  care  l-a  avut  în  Troia,  şi  pe  care  Sfântul 

*  Referat  susţinut  la  Roma  în  data  de  24  ianuarie  2006  în  cadrul  primei  etape  pregătitoare  a  celei 
de-a  treia  Adunări  Ecumenice  Europene,  Sibiu,  4-9  septembrie  2007. 

Pavel  l-a  înţeles  ca  pe  un  semn  divin,  să-şi  îndrepte  misiunea  sa  spre  Grecia  şi,  în  final, 
spre  Roma.  în  scurt  timp,  Imperiul  roman  s-a  încreştinat,  iar  apoi  mesajul  creştin  a  fost 

dus  francilor,  germanilor,  precum  şi  în  estul  şi  nordul  Europei.  Insă  în  secolul  al  VH-lea 
partea  de  sud  a  Imperiului,  adică  nordul  Africii  a  căzut  sub  arabi,  iar  în  urma  declinului 
Imperiului  Roman  de  Apus,  în  secolul  VI,  papalitatea  a  fost  nevoită  să  se  îndrepte,  în 
căutare  de  ajutor,  spre  franci,  ceea  ce  a  dus  la  înstrăinarea  de  Imperiul  Bizantin  şi  de 
ortodoxie.  Extinderea  spre  nord  a  însemnat,  pentru  Sfântul  Imperiu  Romano-German 
medieval,  o  dublă  îngustare  şi  două  probleme,  prezente  până  azi  în  Europa:  despărţirea 
lumii  ortodoxe  şi  lumea  islamică,  percepută  în  mare  măsură  ca  ameninţătoare  şi  cu  care 
Europa  s-a  aflat  mereu  în  conflicte  (reconquista  spaniolă,  cruciadele,  războaiele  cu  turcii, 
cu  legendara  bătălie  navală  de  la  Lepanto  şi  groaza  provocată  de  turci  în  faţa  Vîenei). 

A  treia  etapă:  ruperea  estului  a  însemnat  în  acelaşi  timp  o  sărăcire  (spirituală), 
iar  declinul  spiritual  de  la  sfârşitul  Evului  Mediu  a  fost  una  din  cauzele  Reformei  din 
secolul  XVI.  Reforma  a  făcut  din  libertatea  creştinului  un  punct  central.  însă  datorită 
rupturii  bisericeşti  apusene  şi  a  războaielor  religioase  care  au  urmat.  Imperiul  Romano- 
German  a  intrat  în  criză,  nu  numai  politică,  ci  şi  religioasă.  Religia  creştină  nu  a  mai 
fost  sursă  de  unitate,  ci  de  dezbinare;  drept  urmare,  a  fost  necesară  căutarea  de 
unitate  în  raţiunea  comună.  Aceasta  a  fost  una  din  cauzele  Iluminismului  modem 
dar  şi  a  secularizării,  adică  a  înlăturării  credinţei  din  spaţiul  public  şi  reducerea  lui  la 
spaţiul  personal  sau  privat.  Acesta  a  fost  un  fenomen  ambivalent.  Pe  de  o  parte,  a 
rămas  în  cultura  europeană  modernă  ideea  drepturilor  omului,  de  moştenire  creştină, 
dar  în  formă  seculară;  pe  de  altă  parte,  există  forţe  radicale,  ce  doresc  să  se  rupă  de 
aceste  rădăcini  creştine  şi  în  final  şi  de  credinţa  creştină. 

Din  acest  scurt  rezumat  rezultă  două  teze.  Prima:  creştinismul  este  una  din 
rădăcinile  de  bază  ale  Europei.  Fără  creştinism,  Europa  nu  ar  fi  devenit  Europa.  Creş¬ 
tinismul  aparţine  identităţii  europene.  Ajunge  să  călătorim  de  la  Gibraltar  până  în  Islanda 
pentru  a  descoperi  ce  anume  uneşte  Europa.  Vom  întâlni  cele  mai  diferite  popoare  şi 
limbi,  însă  vom  întâlni  peste  tot  crucea,  iar  în  inimile  tuturor  oraşelor  vom  întâlni 
catedrale.  A  încerca  să  ascundem  sau  să  tăgăduim  rădăcinile  creştine  ale  Europei 
înseamnă  a  contrazice  evidenţa  istorică. 

Primei  teze  i  se  adaugă  o  a  doua.  Nu  numai  unitatea  Europei,  ci  şi  divizarea  ei 
îşi  are  cauza  în  istoria  creştinismului.  Schismele  dintre  Răsărit  şi  Apus,  precum  şi  din 
interiorul  Vestului  au  avut,  printre  altele,  nu  numai  cauze  socio-culturale,  ci  şi  urmări 
de  aceeaşi  natură.  Creştinismul  ortodox  răsăritean,  precum  şi  cel  latin  catolic  şi 
evanghelic,  au  dezvoltat  o  dată  cu  sistemele  doctrinare  şi  eclesiastice  diferite,  spiritua¬ 
lităţi,  culturi,  mentalităţi  şi  medii  diferite. 

Aceste  medii  diferite  interacţionează  în  prezent,  ca  urmare  a  proceselor  de 
secularizare,  industrializare  şi  migrare.  Este  destul  să  ne  gândim  la  Irlanda  de  Nord,  Ia 
tensiunile  dintre  polonezi  şi  ruşi,  sau  la  „inimoasa  afecţiune”  dintre  Bavaria  şi  Prusia. 
Aceasta  înseamnă  că  ruptura  din  creştinismul  ortodox,  catolic  şi  diferitele  mişcări 
evanghelice  este  una  din  cauzele  dramei  Europei. 

Concluzia  ambelor  teze  mai  sus  amintite  este  următoarea:  actualul  proces 
european  de  unificare  este  un  proces  istoric  unic,  în  care  se  încearcă  redezvoltarea 

A  _ 

comună  a  ceea  ce  de  fapt  este  unitar.  In  acest  proces  nu  poate  să  fie  vorba  numai  de 
integrare  economică;  aceasta  poate  avea  loc  numai  dacă  este  animată  de  valori  comune. 
Fără  liantul  spiritual  al  creştinismului,  care  a  unit  odată  Europa,  continentul  nostru  nu 
va  putea  să  se  dezvolte  din  nou  unitar.  Lipsa  acestui  liant  spiritual  -  alături  de  altele  - 
este  cel  mai  adânc  motiv  al  actualei  crize  europene  şi  al  euro- frustrării  din  prezent. 

A  nu  considera  creştinismul  ca  o  forţă  generatoare  de  unitate  şi  identitate, 
este  nu  numai  o  greşeală  istorică  de  apreciere,  ci  şi  o  greşeală  de  perspectivă  politică 
-  o  greşeală  din  care  creştinii  poartă,  probabil,  datorită  sciziunii  lor,  o  mare  parte  din 
vină.  Astăzi  noi,  ca  şi  creştini,  suntem  chemaţi  în  spirit  ecumenic  să  colaborăm  pentru 
Europa  şi  pentru  o  ordine  europeană  a  libertăţii. 

II.  Ecumenicitatea  -  drum  spre  viitor 

a 

întrebarea:  Ce  este  Europa  şi  unde  se  află  ea  astăzi?  duce  inevitabil  la  a  doua 
întrebare:  ce  este,  ce  vrea  şi  în  ce  stare  se  află  astăzi  ecumenicitatea?  Care  este 
situaţia  ei  în  Europa  astăzi? 

Fără  nici  un  fel  de  îndoială,  mişcarea  ecumenică  este  una  dintre  cele  mai  mari 
daruri  istorice  care  ne-au  fost  oferite,  parţial,  în  secolul  al  XX-lea,  secol  de  altfel 
destul  de  întunecat.  Ecumenicitatea  nu  este  rezultatul  unui  spirit  relativ,  liberal  al  vremii, 
ci  un  impuls  al  Sfântului  Duh  (conform  Conciliului  Vatican  II).  De  aceea  este 
iresponsabil  a  vorbi  de  rău  mişcarea  ecumenică. 

Desigur,  ecumenicitatea  nu  a  ajuns  încă  la  scopul  lui  final,  la  unitatea  creştinilor. 
Ceea  ce,  însă,  nu  înseamnă  că  până  acum  nu  a  dus  la  nici  un  rezultat.  Dimpotrivă! 
Rezultatul  final  nu  sunt  numeroasele  texte  consensuale  sau  divergente,  care  cuprind, 
numai  până  în  anul  2001,  trei  volume  groase,  cu  un  total  de  2295  de  pagini.  Aceste 
documente  îşi  au,  bineînţeles,  însemnătatea  lor:  pentru  catolici,  declaraţia  comună  cu 
privire  la  doctrina  justificării  (1999)  este  asemeni  unei  pietre  de  hotar,  iar  pentru 

A  1 

rezultatele  din  Carta  Oecumenica  suntem  de  asemenea  recunoscători.  Insă  aceste 
documente  nu  sunt  hotărâtoare.  Mult  mai  importante  decât  documentele  este  ceea  ce 
Ioan  Paul  al  Il-lea  numea  „prietenia  nou  descoperită”. 

Creştinii  diferitelor  confesiuni  nu  se  mai  consideră  astăzi,  în  mare  lor  majoritate, 
drept  duşmani;  de  asemenea,  în  mod  obişnuit,  ei  nu  se  tratează  nici  cu  indiferenţă,  ci 
se  consideră  fraţi  şi  surori  care  au  pormit  împreună  pe  drumul  pelerinajului  ecumenic. 

A 

In  Europa  nu  există  numai  „documente  ale  consensului  crescând”,  ci  şi  o  conştiinţă 
ecumenică  dezvoltată  şi  în  dezvoltare.  Aceasta  este,  în  comparaţie  cu  istoria  creş¬ 
tinismului,  ceva  nou,  fapt  pentru  care  noi  nu  putem  fi  îndeajuns  de  recunoscători. 
Acest  proces,  precum  şi  angajamentul  corespunzător  al  Bisericii  este  -  aşa  cum  a 
spus  în  repetate  rânduri  papa  Ioan  Paul  al  ILlea  în  princiipiile  de  bază  ale  Conciliului 
Vatican  II  -,  ireversibil.  Urmaşul  său,  Benedict  al  X  Vl-lea,  merge  mai  departe  în  această 
direcţie,  încă  din  prima  zi  a  pontificatului  său. 

Privind  în  amănunt,  situaţia  din  Europa  este  într-adevăr  complexă,  ba  am  putea 
spune  chiar  fundamental  mai  complexă  decât  pare  la  prima  vedere.  Nu  numai  Europa 
în  general,  ci  situaţia  ecumenică  din  Europa  oferă  un  tablou  de-a  dreptul  complex. 

în  Germania  există  două  Biserici  aproape  la  fel  de  mari,  care  ambele  se  consideră 
încă  (!)  drept  Biserici  naţionale.  Aceasta  este  o  situaţie  cu  totul  specială,  căci  în  aproape 
toate  celelalte  ţări  există  în  mod  clar  o  Biserică  minoritară  şi  una  majoritară:  în 
Scandinavia  şi  în  Marea  Britanie  pe  de  o  parte,  iar  pe  de  altă  parte  în  ţările  latine  şi  est- 
europene.  De  asemenea,  relaţia  Biserică-stat  este  reliefată,  în  diferitele  ţări  europene, 
în  modul  cel  mai  diferit.  Există  laicismul  francez,  cu  separarea  radicală  dintre  Biserică 
şi  stat,  alături  de  rămăşiţele  unor  structuri  eclesiastico-statale  (Scandinavia,  Marea 
Britanie),  sau  statutul  de  privilegiat  al  unei  anume  Biserici,  justificat  istoric  (Grecia, 
Rusia);  şi,  în  sfârşit,  amintim  modelul  de  cooperare  german.  în  mod  corespunzător, 
gradul  de  secularizare  şi  de  identificare  cu  propria  Biserică  este  diferit  în  flecare  ţară. 

Aceste  situaţii  diferite  din  punct  de  vedere  istoric  de  la  care  se  pleacă,  creează 
în  conştiinţa  comună  diferite  abordări  ale  problemei  ecumenice  precum  şi  diferite 
priorităţi  ecumenice.  De  aceea  nu  este  permis  ca  problemele  propriei  ţări  să  fie 
transformate  în  punct  de  plecare  şi  criteriu  unic.  Trebuie  avut  în  vedere  diversitate 
europeană  şi  din  aceasta  problematica  europeană  diversificată. 

Iar  probleme  există  destule.  Nu  pot  şi  nu  vreau  să  le  enumer  pe  toate  în  acest 
context.  Mă  limitez  la  o  singură  problemă  care  mi  se  pare  a  fi  centrală:  dilema  şi  problema 
finală  a  situaţiei  ecumenice  constă  în  aceea  că  nu  există  între  noi  un  consens  ce  este 
ecumenici tatea  şi  care  este  scopul  ei.  Avem  de-a  face  cu  diferite  concepte  ecumenice. 
Nu  mai  ştim  ce  vrem  şi  ce  ar  trebui  să  vrem,  iar  această  situaţie  este  periculoasă.  Căci 
dacă  nu  mai  există  consens  în  ceea  ce  priveşte  scopul,  atunci  există  pericolul  să  ne 
îndreptăm  în  direcţii  diferite,  poate  chiar  contradictorii,  iar  în  final  să  fim  mai  opuşi 
decât  la  început.  Aceasta  însă  nu  exclude  posibilitatea  unor  discuţii  în  contradictoriu. 

Carta  Consiliului  mondial  al  Bisericilor  numeşte  foarte  clar  scopul  ecumenismului: 

A 

ea  vorbeşte,  fără  putinţa  de  a  înţelege  greşit,  despre  scopul  unităţii  văzute.  întrebarea 
este  însă:  unitate  văzută  în  ce?  Cu  siguranţă  nu  o  unitate  până  în  cele  mai  mici  amănunte; 
unitate  nu  înseamnă  monotonie  sau  uniformitate.  Pentru  toate  Bisericile  este  valabilă 
regula  care  a  fost  prezentă  în  expresia  Sinodului  Apostolic  a  unităţii  eclesiale  precum 
şi  a  libertăţii  creştine:  să  nu  se  pună  nici  o  greutate  în  plus  în  afară  de  cele  care  sunt 

A 

necesare  (Fapte  15, 28).  In  ce  priveşte  scopul  unităţii  în  diversitate,  suntem  în  consens. 
Ultima  Adunare  mondială  de  la  Harare  (1 998)  a  descris  această  unitate  în  diversitate  în 
cuvinte  mişcătoare,  însă  în  acelaşi  timp  a  recunoscut  că  în  prezent  nu  avem  o  viziune 
comună  asupra  acestei  unităţi  văzute. 

Avem  de-a  face  cu  trei  moduri  diferite  de  a  înţelege  unitatea:  ortodox,  catolic  şi 
evanghelic.  Viziunea  ortodoxă  şi  cea  catolică  sunt  relativ  apropiate.  Ambele  Biserici 
vorbesc  despre  o  unitate  într-o  credinţă,  aceleaşi  Taine  şi  într-un  episcopat  apostolic. 
Diferenţa  constă  în  aceea  că  potrivit  convingerii  catolice  -  alta  decât  convingerea 
ortodoxă  -  unitatea  are  şi  la  nivel  universal  un  conducător,  slujirea  lui  Petru  (Petrusamt). 

Despre  această  chestiune  dorim  să  discutăm  în  dialogul  internaţional  reluat  recent.  Nu 
va  fi  un  dialog  simplu,  însă  îl  abordăm  încrezători. 

Punctul  de  vedere  comun  ortodoxo-catolic  este  într-o  anumită  măsură  apropiat 
conceptului  „Porvoo  agreement”  al  Bisericii  Anglicane  cu  Bisericile  scandinave,  însă 
diferă  de  concepţia  leuenbergeriană  a  celor  mai  multe  Biserici  evanghelice  central 
europene.  Conceptul  leuenbergerian  -  dacă  mi  se  permite  să  formulez,  prescurtat, 
astfel  -  lasă,  mai  mult  sau  mai  puţin,  de-o  parte  problemele  trecutului  şi  tinde  spre  o 
recunoaştere  reciprocă  a  diferitelor  structuri  rezultate:  episcopală,  presbiteriană, 
sinodală.  Această  concepţie  a  adus  un  important  pas  înainte  în  ecumenismul  intern 
evanghelic  din  Europa.  La  nivel  internaţional  acesta  nu  este  luată  în  consideraţie  de 
către  celelalte  Biserici  luterane  ca  fiind  în  stare  de  a  realiza  consensul.  în  orice  caz, 
acesta  nu  este  compatibil  cu  conceptul  de  unitate  ortodox  şi  catolic. 

în  spatele  conceptelor  diferite  de  unitate  se  află  concepte  eclesiologice  diferite. 
Deoarece  nu  există  consens  în  legătură  cu  ceea  ce  este  Biserica  şi  ce  ar  trebui  să  fie 
ea  după  voinţa  întemeietorului,  Iisus  Hristos,  nu  există  consens  asupra  a  ceea  ce 
înseamnă  unitatea  Bisericii.  Din  această  lipsă  de  consens  rezultă  percepţii  diferite 
despre  Euharistie  şi  Preoţie.  Pe  baza  acestor  diferenţe,  pentru  Biserica  Catolică 
(asemănător  şi  pentru  Biserica  Ortodoxă)  este  imposibilă  o  invitaţie  generală  la  Euharistie. 
Aceasta  este  pentru  mulţi,  inclusiv  pentru  mine,  o  constatare  dureroasă,  iar  durerea  şi 
nostalgia  multora  trebuie  să  ne  fie  impuls  şi  obligaţie. 

Diferenţele  au  redevenit  în  ultimele  decenii  în  mod  clar  conştiente,  după  o  primă 
perioadă  mai  mult  euforică.  Toate  Bisericile  şi-au  formulat  clar  poziţia  în  ultimii  ani: 
Bisericile  Ortodoxe  înainte  de  ultima  întâlnire  Adunării  generale  de  la  Harare,  Biserica 
Catolică  în  precizarea  „Dominus  Jesus”,  Biserica  Evanghelică  de  asemenea  în  diferite 
precizări  în  care  se  are  în  vedere  clara  delimitare,  în  primul  rând  faţă  de  poziţia  catolică. 
Un  astfel  de  ecumenism  al  profilelor,  aşa  cum  este  numit  mai  nou,  conduce  la  o 
anumită  trezire  la  realitate,  dar  în  acelaşi  timp  şi  la  mai  multă  onestitate.  Aceasta  însă 
nu  are  de-a  face  cu  o  perioadă  ecumenică  glaciară  sau  cu  sfârşitul  ecumenismului. 
Dimpotrivă,  între  două  neguri  de  ceaţă  nu  poate  exista  contact  căci  ele  se  contopesc; 
numai  parteneri  profilaţi,  care  se  cunosc  şi  se  apreciază,  pot  să  aprecieze  poziţia 
celuilat  şi  să  intre  într-un  dialog  şi  un  schimb  serios. 

Populismul  ecumenic  nu  ajută  la  nimic.  La  fel  de  lipsită  de  sens  este  şi  încercarea 
de  a  împinge  în  public  pe  celălalt  în  colţul  celor  etichetaţi  drept  „căsuţă-frână”. 
Poziţiile  diferite  trebuie  tratate  cu  respect  şi  să  fie  cunoscute,  să  le  tratăm  curat 
teologic  şi  să  le  discutăm  nu  în  mod  diferenţiat  şi  izolat,  ci  consecvent  şi  consen¬ 
sual.  Este  vorba  de  un  ecumenism  în  adevăr  şi  dragoste;  pe  această  cale  a  unei 
ecumenicităţi  în  adevăr  şi  în  dragoste  am  realizat  multe  în  ultimele  decenii,  mai  mult 
decât  în  secolele  anterioare.  Şi  în  viitor  vom  merge  mai  departe,  cu  ajutorul  lui 
Dumnezeu,  pe  calea  unei  ecumenicităţi  consensuale.  Altă  alternativă  realistă  nu  există. 
Ecumenicitatea  este  drumul  viitorului. 


206 


ACTUALITATEA  ECUMENICĂ 


Situaţia  ecumenică  în  Europa 


IIL  Două  misiuni  ecumenice  în  Europa 

După  ce  mai  întâi  am  vorbit  despre  Europa,  apoi  despre  ecumenicitate,  aş  dori 
acum  să  definesc  două  misiuni  ale  ecumenicităţii  în  Europa. 

Provocarea  teologică  şi  colaborarea  în  domeniile  cultural,  social  şi  politic  le-am 
pomenit  deja.  Ambele  sunt  importante,  însă  noi  nu  le  putem  realiza  pe  ambele.  Ecu- 
menicitatea  nu  este  numai  o  chestiune  academică  şi  nici  numai  o  problemă  de  praxis 
comun.  Ecumenicitatea  este  mai  mult,  este  o  misiune  duhovnicească  pentru  care  sunt 
responsabili  nu  numai  unii,  ci  toţi  creştinii.  Dacă  preoţimea  universală  poate  să-şi 
exercite  cel  mai  bine  rolul  aici  (în  cadrul  ecumenicităţii),  prin  botezul  cel  unul  suntem 
toţi  încorporaţi  în  Trupul  lui  Hristos,  de  aceea  toţi  cei  botezaţi  avem  responsabilitate 
comună  pentru  unitatea  creştinilor. 

Magna  Charta  a  ecumenicităţii,  rugăciunea  de  despărţire  a  lui  Iisus  „ca  toţi  să 
fie  una”  nu  este  poruncă,  nici  impunere,  nici  ordin,  ci  mai  mult  o  rugăciune  adresată 
Tatălui.  Angajamentul  ecumenic  înseamnă  a  ne  conecta  la  această  rugăciune  a  lui 
Iisus  şi  a  ne  ruga  pentru  libertate.  Dacă  ne  rugăm  pentru  unitate,  atunci  nu  este  loc 
pentru  profeţii  catastrofelor  ecumenice,  pentru  scepticism  şi  defetism,  ci  pentru  mai 
multă  speranţă. 

Actualmente,  personal,  văd  un  motiv  de  speranţă.  Cu  mulţumire  constat  cum  în 
multe  locuri  creştini  evanghelici,  ortodocşi  şi  catolici,  preoţi  şi  episcopi,  asociaţii  şi 
mişcări  spirituale,  mănăstiri  şi  comunităţi  de  fraţi  şi  surori  se  adună  spre  a  citi  S fanta 
Scriptură,  spre  a  face  schimb  de  experienţe  duhovniceşti  şi  spre  a  se  ruga.  Astfel  de 
reţele  duhovniceşti  care  străbat  Bisericile  sunt  cele  mai  mari  speranţe  ale  ecumenicităţii 
actuale.  Ele  au  înţeles  că  ecumenicitatea  spirituală  este  inima  şi  centrul  ecumenicităţii. 

Bineînţeles,  darul  trebuie  să  fie  roditor  în  mod  practic.  Aşa  cum  nu  există  har 
ieftin  (D.  Bonhoeffer),  aşa  nu  trebuie  să  existe  ecumenism  ieftin,  care  se  mulţumeşte 
cu  ajungerea  la  un  numitor  comun  în  chestiuni  marginale  sau  care  aleargă  după  ultimele 
cerinţe  ale  modei.  De  aceea  este  cu  atât  mai  trist  că  în  ultimul  timp  ne-am  contrazis  pe 
marginea  unor  chestiuni  importante  de  morală  şi  nu  am  mai  dat  mărturie  printr-o  voce 
comună.  Biserica  cea  Una,  pe  care  o  mărturisim  în  Simbolul  de  credinţă  este  şi  Biserica 
Una  Sfântă.  De  aceea  nu  există  ecumenism  fără  îndreptare  şi  fără  înnoire,  atât  personală 
cât  şi  instituţională.  Cea  mai  bună  formă  de  ecumenicitate  este  a  trăi  Evanghelia. 

Aceasta  duce  spre  al  doilea  punct  de  vedere:  creştinismul  ecumenic  ca  şi  suflet 
al  unei  culturi  europene  înnoite.  Iisus,  în  rugăciunea  Sa  de  despărţire  s-a  rugat  pentru 
unitatea  ucenicilor  Săi  „ca  prin  aceasta  lumea  să  creadă”.  Unitatea  Bisericii  nu  este  un 
scop  în  sine,  ci  un  semn  şi  o  unealtă  a  unităţii  şi  libertăţii  în  lume.  Dezbinarea  creşti¬ 
nismului  apusean  a  fost  unul  din  motivele  ruperii  Europei  şi  al  ivirii  secularismului 
modem,  care,  într-o  anumită  privinţă,  ne-a  rupt  de  rădăcinile  creştine.  Apoi,  pe  ambele 
le-am  răspândit  în  lume.  Astăzi,  mişcarea  ecumenică  stă  ca  responsabilitate,  semn  şi 
unealtă  a  unei  culturi  europene  înnoite  şi  a  unei  ordini  a  libertăţii  bazată  pe  dreptate  şi 
solidaritate. 

Aceasta  include  şi  depăşirea  constructivă  a  secularizării.  Subliniez:  depăşirea 
constructivă.  Căci  mai  presus  de  toate  este  vorba,  pe  de  o  parte,  de  depăşirea  tendinţelor 
emancipaţioniste,  care  până  la  urmă  se  dovedesc  a  fi  destructive  şi  de  a  recunoaşte 
ordinea  dată  de  Dumnezeu,  pe  de  altă  parte  nu  poate  fi  vorba  de  un  nou  antimodemism 
şi  de  a  lăsa  loc  integralismului.  Conciliul  II  Vatican  a  închis  această  cale  prin  declaraţia 
despre  libertatea  religioasă  şi  recunoaşterea  legitimei  autonomii  a  specialităţilor  seculare. 
Astfel,  Biserica  Catolică  doreşte  să-şi  însuşească  cererea  pozitivă  de  libertate  a  moder¬ 
nităţii.  Ea  condamnă  laicismul  ideologic  şi  secularismul,  însă  se  pronunţă  pentru  o 
laicitate  şi  secularitate  legitimă,  precum  şi  pentru  libertate  religioasă. 

Credinţa  creştină  este  un  act  liber.  Dreptul  la  libertatea  alegerii  credinţei  argu¬ 
mentează  în  acelaţi  timp  libertatea  tuturor  de  a  căuta  adevărul  şi  de  a  mărturisi  public 
adevărul  recunoscut.  Aşa-numita  pretenţie  la  absolut  a  creştinismului  este,  corect 
înţeleasă,  nu  totalitară  ci  radical  anti-totalitară  şi  deschisă  dialogului,  şi  se  pronunţă 
pentru  drepturile  tuturor.  De  aceea  identitatea  creştină  a  Europei  poate  fi  numai  o 
cultură  dialogică,  comunicativă,  solidară  şi  ospitalieră,  în  care  adepţii  altor  religii  sunt 
bineveniţi,  dacă  şi  ei,  din  punctul  lor  de  vedere,  se  poziţionează  pe  fundamentul  culturii 
europene  determinată  de  antichitate,  creştinism  şi  iluminismul  modem. 

Creştinii  care  îşi  depăşesc  contradicţiile  lor  într-o  diversitate  conciliantă  pot 
adeveri  puterea  de  împăcare  a  credinţei  şi  astfel  să  fie  prototipi  şi  pionieri  ai  unei  noi 
culturi  a  convieţuirii  în  solidaritate,  pace  şi  conciliere.  Numai  un  creştinism  angajat 
ecumenic  poate  să  facă  credibil  motto- ul  celei  de-a  treia  Adunări  Ecumenice  europene: 
„  Lumina  lui  Hristos  luminează  tuturor  Aceasta  este  lumina  lumii. 

Cârd.  VVALTER  KASPER 
Prefectul  Congregaţiei  pentru  unitatea  creştinilor 

(Trad.  de  prep.  dr.  Daniel  Buda) 


MISIUNEA  TĂMĂDUITOARE  A  BISERICII  * 


ÎNSEMNĂRI  INTRODUCTIVE 


Documentul  de  faţă  a  fost  elaborat  de  un  grup  multi-cultural  şi  inter-denomina- 
ţionai  de  misiologi,  medici  şi  specialişti  în  domeniul  sănătăţii.  Acesta  continuă  tradiţia 
Comisiei  Medicale  Creştine  (CMC)  a  Consiliului  Ecumenic  al  Bisericilor  şi  contribuţia 
sa  rodnică  la  o  înţelegere  a  slujirii  tămăduitoare  a  Bisericii.  Acest  document  nu  repetă 
ceea  ce  s-a  formulat  deja  în  textele  anterioare  ale  Consiliului  Ecumenic  al  Bisericilor, 
cum  ar  fi  documentul  „Healing  and  Wholeness:  The  Churches’  Role  in  Health” 
(Tămăduire  şi  Integritate:  Rolul  Bisericilor  în  privinţa  sănătăţii),  adoptat  în  1990  de 
Comitetul  central.  Acel  text  plasează  slujirea  de  a  tămădui  în  contextul  luptei  pentru 
dreptate,  pace  şi  menţinere  a  integrităţii  creaţiei,  şi  rămâne  o  contribuţie  esenţială, 
urgenţa  sa  chiar  crescând  în  lumea  globalizată  de  astăzi.  Prezentul  document  de  studiu 
se  concentrează  în  primul  rând  asupra  unor  aspecte  medicale  şi  teologico- spirituale 
ale  slujirii  de  a  tămădui  şi  legătura  pe  care  acestea  o  au  cu  înţelegerea  ecumenică 


*  Traducere  după  originalul  în  limba  engleză:  „The  Healing  Mission  of  the  Church”  publicat  în: 
„You  are  the  light  of  the  worid”.  Statements  ou  Mission  by  the  World  Council  of  Churches 
1980-2005»  WCC  Publications,  Geneva  2005»  pp.  127-162,  Cartea  include  şi  documentele  intitulate: 
Mission  and  Evanghelism:  An  Ecumenica l  Affirmation;  Towards  Common  Wttness:  A  Caii  to  Adopt 
Responsible  Relationships  in  Mission  and  to  Renounce  Proselytism;  Mission  and  Evangelism  in  Vnity 
Today ;  Mission  as  Ministry  of  Reconciliation.  Documentul:  Mission  and  Evangelism  in  Unity  Today  a 
fost  tradus  în  limba  română  şi  publicat  în  Revista  Teologică,  anul  XIV(86),  nr.  4,  2004,  pp.  140- 164, 
celelalte  fiind  în  curs  de  traducere  şi  publicare.  Credem  că  ignorarea  conştientă  sau  inconştientă  a 
documentelor  elaborate  şi  publicate  de  Consiliul  Ecumenic  al  Bisericilor  nu  slujeşte  în  nici  un  caz 
dialogului  pentru  refacerea  unităţii  văzute  a  Bisericii.  Revista  Teologică  mijloceşte  studierea  unor  astfel 
de  documente  recente  şi  invită  Ia  receptarea  lor  critică  de  către  toţi  cei  interesaţi  sau  care  ar  trebui  să  fie 
interesaţi.  Este  important  să  fim  siguri  că  nu  avem  alternativă  ia  dialog,  să  dorim  un  dialog  real,  care 
presupune  şi  ascultare,  nu  doar  emitere.  Facultatea  noastră  de  teologie  are  un  profil  ecumenic  evident, 
facilitat  de  existenţa  celor  cinci  biserici  istorice  în  Sibiu,  de  trend- ul  general  impus  de  Uniunea  europeană, 
dar  mai  ales  de  deschiderea  şi  toleranţa  specifice  poporului  român,  care  nu  înseamnă  în  nici  un  caz 
relativizarea  învăţăturii  de  credinţă.  Mai  amintim  faptul  că  doi  absolvenţi  ai  facultăţii  de  teologie  ortodoxă 
din  Sibiu  au  ajuns  în  posturi  de  mare  răspundere  în  mişcarea  ecumenică:  Părintele  Profesor  Dr.  loan  Sauca 
este  directorul  Institutului  ecumenic  din  Bossey  (Elveţia),  iar  Părintele  Profesor  Dr  Viorel  loniţă  este 
directorul  de  studii  al  Conferinţei  Bisericilor  Europene,  organizaţia  ecumenică  europeană  care  îşi  are 
sediul  la  Geneva  (n.  trad .). 

actuală  a  misiunii.  Este  unul  dintre  documentele  de  bază  ale  Conferinţei  de  misiune  şi 
evanghelizare  mondială  desfăşurată  la  Atena  în  anul  2005  şi  reprezintă  o  contribuţie 
importantă  la  dialogul  privitor  la  relevanţa  temei  conferinţei:  " Vino,  Duhule  Sfinte , 
tămăduieşte  şi  reconciliată.  Chemaţi  în  Hristos  să  fim  comunităţi  care  aduc  reconciliere 
şi  tămăduire 

Textul  de  faţă  ar  trebui  citit  împreună  cu  documentul  de  studiu  recomandat  de 
Comisia  de  misiune  şi  evanghelizare  mondială  despre  fisiune  ca  slujire  a  reconcilierii”1. 
Acest  document  nu  are  pretenţia  de  a  formula  o  declaraţie  finală  cu  privire  la  tămăduire 
sau  misiune,  dar  speră  să  îmbogăţească  dezbaterea  şi  să  dea  posibilitatea  creştinilor  şi 
bisericilor  să  răspundă  mai  bine  la  chemarea  lor. 


1.  CONTEXTUL 

Contextul  global  cu  privire  la  sănătate  şi  boală  aşa  cum  este  văzut  la  începutul 
sec .  al  XXI- 1 ea. 

2.  Statisticile  mondiale  despre  incidenţa  şi  prevaienţa  bolilor,  despre  sarcina 
reprezentată  de  boli  pentru  comunităţi  şi  societăţi,  şi  cele  despre  rata  mortalităţii, 
se  bazează  pe  un  concept  ştiinţific  despre  boală  şi  pe  metode  epidemiologice  pentru 
a  evalua  boala  şi  impactul  său2.  In  ştiinţa  medicală,  noţiunea  de  boală  se  referă  la  o 
disfuncţiune  a  fiziologiei  umane  ce  poate  fi  identificată.  Trebuie  însă  să  avem  în 
vedere  faptul  că  această  abordare  este  diferită  faţă  de  o  interpretare  holistică  a 
sănătăţii  şi  a  bolilor  aşa  cum  este  folosită  în  cercurile  CEB3,  şi  aceasta  nu  poate  fi 
cuantificată  cu  mijloacele  actuale,  şi  de  aceea  nici  nu  este  prea  potrivită  pentru 
analizele  statistice. 

3.  Totuşi,  poate  fi  înşelător  să  descrii  un  context  global,  deoarece  situaţia  este 
extrem  de  complexă  şi  diferă  foarte  mult  între  continente  şi  societăţi,  şi  din  ce  în  ce 
mai  mult  în  cadrul  societăţilor  şi  chiar  în  rândul  comunităţilor  locale,  fiind  dependente 
de  resursele  economice  care  influenţează  condiţiile  de  viaţă,  comportarea  şi  stilul  de 
viaţă  şi  accesul  la  asistenţa  medicală.  Orice  privire  superficială  va  induce  cu  siguranţă 
în  eroare  dacă  va  fi  considerată  ca  o  descriere  fidelă  a  situaţiilor  locale  sau  regionale. 

4 .  Cu  toate  acestea  se  pot  delimita  câteva  tendinţe.  Se  poate  vorbi  despre  o 
îmbunătăţire  mondială  a  stării  de  sănătate,  dacă  ar  fi  să  o  evaluăm  după  mortalitatea 
prematură  şi  numărul  de  ani  trăiţi  de  persoanele  cu  disabilităţi,  excepţie  făcând  acele 
regiuni  grav  afectate  de  HIV/SIDA.  Rata  mortalităţii  infantile,  care  constituie  un  indi¬ 
cator  important  al  condiţiilor  generale  de  viaţă  şi  de  acces  la  îngrijirea  medicală 
elementară,  a  atins  cote  foarte  scăzute  în  Europa  şi  America  de  Nord  şi  scade  mai  ales 

1  Documentul  pregătitor  al  conferinţei  organizată  de  CWME  (Commîssion  on  World  Mission  and 
Evanghelism)  nr.  10,  pe  adresa:  ww\\\  mission2005.org 

2  Cf.  Christina  de  Vries:  „The  Global  Health  Situation:  Priorilies  for  the  Churches’  Health 
Ministry  beyond  AD  2000’',  Internaţional  Review  of  Mission,  voi. 90,  nr.  356-357,  pp.  149sq. 

?  Pentru  definiţia  CEB,  v.&  3 1  infra. 

în  Asia  de  Est  şi  de  Sud-Est,  ca  de  altfel  şi  în  America  Latină  şi  în  Caraibe.  Dar  este 
încă  foarte  ridicată  şi  chiar  ascendentă  într-o  serie  de  ţări  din  Africa  sub-sahariană. 

5.  Alte  tendinţe  majore  includ  creşterea  mondială  a  bolilor  cronice ,  în  special 
bolile  mintale  şi  bolile  care  afectează  pe  cei  în  vârstă.  Chiar  şi  în  ţările  slab  dezvoltate 
se  înregistrează  o  creştere  a  numărului  de  adulţi  care  suferă  de  boli  cardiace*  cancer 
sau  diabet*  acestea  fiind  cauzele  cele  mai  frecvente  ale  îmbolnăvirii  şi  ale  mortalităţii  în 
ţările  industrializate4.  Faptul  cel  mai  îngrijorător  este  tendinţa  generală  de  creştere 
prelungită  a  numărului  de  oameni  care  suferă  de  boli  psihice,  în  special  depresia,  atât 
în  ţările  din  Nord  cât  şi  în  cele  din  Sud.  Se  pare  că  experienţele  accelerate  şi  exagerate, 
cauzate  de  procesul  rapid  al  globalizării,  exercită  o  presiune  excesivă  asupra  sistemului 
psihic  uman. 

A  4  m  4  m  m  • 

6.  In  prezent,  comunitatea  internaţională  este  angajată  într-o  revizuire  majoră  a 
statutului  global  al  sănătăţii  ca  parte  a  procesului  de  evaluare  a  progresului  în  vederea 
atingerii  Obiectivelor  de  Dezvoltare  ale  Mileniului  (ODM)  -  Millenium  Development 
Goals  (MDG).  Trei  dintre  cele  opt  ODM  se  referă  direct  la  sănătate5. 

7.  Impactul  pe  care  schimbarea  climatului  determinată  de  acţiunea  umană  şi 
deteriorarea  mediului  înconjurător  îl  au  asupra  stării  sănătăţii  la  nivel  global  nu  poate  fi 
încă  suficient  indicat  şi  estimat,  dar  suscită  îngrijorări  serioase  datorită  potenţialelor 
sale  efecte  devastatoare,  care  se  manifestă  nu  numai  local,  ci  afectează  întreaga  lume. 
De  exemplu  defrişările  contribuie  la  creşterea  dioxidului  de  carbon  în  atmosferă,  având 
ca  efect  diminuarea  stratului  de  ozon  şi  creşterea  radiaţiilor  ultra- violete.  Acestea  deter¬ 
mină  slăbirea  sistemelor  imunitare  şi  duc  la  apariţia  cancerului  şi  a  altor  boli  infec- 
ţioase,  care  depind  de  răspunsurile  imunitare  mediate  celular.  încălzirea  globală  are  ca 
efect  creşterea  nivelului  oceanelor,  provocând  astfel  inundarea  localităţilor  şi  ducând 
la  creşterea  incidenţei  bolilor  care  se  transmit  prin  apă.  O  altă  consecinţă  a  încălzirii 
globale  este  reapariţia  malariei  şi  a  altor  boli  infecţioase  în  ţările  cu  climă  temperată  şi 
creşterea  pericolului  cauzat  de  bolile  cardiovasculare. 

8.  în  ciuda  tehnologiei  avansate,  starea  sănătăţii  la  nivel  global  este  încă 
îngrijorătoare  aşa  cum  reiese  din  raportul  Organizaţiei  Mondiale  a  Sănătăţii  pe  anul 
20046.  Astfel,  s-a  evidenţiat  faptul  că  sănătatea  şi  procesul  de  tămăduire  nu  sunt  numai 
nişte  probleme  medicale.  Acestea  au  şi  dimensiuni  politice,  sociale,  economice,  culturale 
şi  spirituale.  Aşa  cum  s-a  afirmat  în  documentul  CEB  intitulat:  „Healing  and  Whole- 
ness:  The  Churches’  Role  in  Health”  (Tămăduire  şi  Integritate:  Rolul  Bisericilor  în 
privinţa  sănătăţii”):  „. .  .cu  toate  că  ' industria  sănătăţii '  produce  şi  foloseşte  o  tehnologie 

4  Organizaţia  Mondială  a  Sănătăţii  (OMS):  The  World  Health  Report  -  Changing  History , 
Geneva,  2004. 

s  Naţiunile  Unite:  Raportul  despre  Obiectivele  dezvoltării  mileniului .  Cf.  www.un.org/ 
millenniumgoals.  Aici  se  face  referire  la  ti4:  reducerea  cu  două  treimi  a  mortalităţii  copiilor  sub  cinci 
ani;  ti5:  reducerea  cu  trei  pătrimi  a  ratei  mortalităţii  materne ,  ti 6 :  întreruperea  şi  începutul  declinului 
răspândirii  HIV/ AIDS.  întreruperea  şi  declinul  incidenţei  malariei  şi  a  altor  maladii  grave. 

6  OMS,  op.  cit. 

din  ce  în  ce  mai  sofisticată  şi  mai  scumpă ,  un  fapt  din  ce  în  ce  mai  evident  este  acela 
că  majoritatea  problemelor  de  sănătate  la  nivel  mondial  nu  pot  fi  soluţionate  cel  ?nai 
bine  pe  această  cale ...  Este  recunoscut  faptul  că  prima  cauză  a  bolilor  în  întreaga 
lume  o  constituie  sărăcia ,  care  este  în  cele  din  urmă  rezultatul  oprimării ,  al  exploatării 
şi  al  războiului .  Oferirea  vaccinurilor,  a  unor  medicamente  şi  chiar  educaţia  sanitară 
prin  metode  standard ,  nu  pot  diminua  în  mod  semnificativ  bolile  din  cauza  sărăciei ...  ”7 


Accesul  inegal  la  serviciile  de  sănătate  -  sănătatea  şi  dreptatea  ca  probleme  de  etică. 

9.  în  multe  zone  ale  lumii,  oamenii  nu  se  pot  bucura  de  servicii  elementare  de 
sănătate.  Posibilitatea  accesului  la  îngrijiri  medicale  şi  comercializarea  sănătăţii 
constituie  o  problemă  complexă  şi  sensibilă.  îngrijirea  medicală  ştiinţifică  devine  din 
ce  în  ce  mai  scumpă  odată  cu  creşterea  nivelelor  de  diagnosticare  şi  al  complexităţii 
terapiei,  situaţie  care  adânceşte  diferenţa  dintre  cei  care  îşi  pot  permite  astfel  de 
tratamente  şi  cei  care  nu-şi  pot  permite.  Acest  lucru  este  cel  mai  vizibil  în  ţările  slab 
dezvoltate,  dar  devine  de  asemenea  din  ce  în  ce  mai  sesizabil  şi  în  ţările  dezvoltate 
care  alocă  un  buget  redus  sectorului  sănătăţii.  Creştinilor  trebuie  să  li  se  amintească 
mereu  faptul  că  accesul  la  îngrijirea  medicală  este  un  drept  de  bază  al  omului,  şi  nu  un 
produs  pe  care  şi-l  pot  permite  doar  cei  care  au  resurse  financiare  suficiente. 

10.  Pe  de  altă  parte,  se  înregistrează  o  creştere  a  interesului  în  tratarea  bolilor 
produse  de  sărăcie,  în  special  bolile  infecţioase  majore  ca  HIV  /  SIDA,  tuberculoza  şi 
malaria.  în  acest  sens  s-a  constituit  de  către  Organizaţia  Naţiunilor  Unite  "Fondul  mondial 
pentru  combaterea  SIDE1,  tuberculozei  şi  malariei”.  Creştinii  au  militat  intens  pentru 
sporirea  atenţiei  în  acest  sens  şi  pentru  alocarea  de  resurse  financiare  pentru  combaterea 
bolilor  cauzate  de  sărăcie,  şi  pentru  a  obţine  o  mai  mare  corectitudine  în  distribuirea 

A 

resurselor.  In  acest  sens  pot  fi  aduse  spre  exemplu  câteva  campanii  mondiale  şi  unele 
iniţiative,  ca  Alianţa  Ecumenică  de  Sprijin  şi  Iniţiativa  Ecumenică  HIV  /  SIDA  din  Africa. 
Există  de  asemenea  eforturi  din  ce  în  ce  mai  mari  de  cooperare  între  diverse  comunităţi 
de  credinţă  pentru  soluţionarea  acestor  probleme  de  sănătate  la  nivel  global. 

1 1 .  Chiar  dacă  în  anumite  situaţii,  serviciile  bune  de  îngrijire  medicală  diminuează 
sărăcia,  sănătatea  şi  tămăduirea  nu  pot  fi  separate  de  organizarea  structurală  a  societăţilor 
noastre,  de  calitatea  relaţiilor  dintre  oameni  şi  de  stilul  de  viaţă.  Tiparele  unor  stiluri  de 
viaţă  nesănătoase8  se  răspândesc  din  ce  în  ce  mai  mult  şi  sunt  o  consecinţă  a  standar¬ 
delor  şi  intereselor  industriei  alimentare  şi  a  procesului  de  schimbare  a  mentalităţilor 
culturale  promovate  de  mass-media  şi  de  industria  de  publicitate. 

12.  Starea  actuală  a  lucrurilor  poate  fi  caracterizată  pe  scurt  astfel: 


7  Cf.  Hcaling  and  wholeness.  The  Churches '  Role  in  Health.  The  report  of  a  study  by  the 
Christian  Medical  Commission,  WCC,  1990.  Documentul  a  fost  primit  de  comitetul  central  al  CEB. 
Citatul  de  la  p.  1 . 

*  Cum  ar  fi  fast-food- ul  şi  alte  tendinţe  de  consum  care  duc  la  supra-ponderalitate  la  copii  şi  la 
adulţi  în  societăţile  dezvoltate,  dependenţa  de  droguri,  folosirea  exagerată  a  televizorului  şi  a  aparatelor 
video,  etc. 

Astăzi,  în  lumea  noastră  globalizată  şi  foarte  mercantilă,  oamenii  sunt  foarte 
departe  de  a  fi  sănătoşi,  atât  la  nivel  de  individ  cât  şi  la  nivel  de  comunitate,  în  pofida 
numeroaselor  progrese  care  s-au  realizat  în  domeniul  medicinii  preventive  şi  în  practicile 
terapeutice. 

-  Mulţi  oameni  nu-şi  permit  să  beneficieze  de  îngrijire  medicală. 

A 

-  In  timp  ce  bolile  care  pot  fi  prevenite  constituie  încă  o  problemă  majoră  în 
multe  zone  ale  lumii,  bolile  cronice  care  se  leagă  adesea  de  stilul  de  viaţă  şi  de  tem¬ 
perament  sunt  în  continuă  creştere,  producând  multă  suferinţă  în  toată  lumea.  •:* 

-  în  zilele  noastre  este  identificat  un  număr  din  ce  în  ce  mai  mare  de  oameni  cu 
boli  mintale. 

-  Costurile  îngrijirii  medicale  au  atins  niveluri  prohibitive,  făcând  tehnologia 
inaccesibilă  multor  oameni  şi  având  ca  urmare  sisteme  medicale  care  nu  pot  fl  susţine. 

-  Tehnologia  înaltă  are  şi  o  latură  inumană,  putând  duce  la  izolare  şi  dezbinare 
între  oameni. 

-  Moartea  este  considerată  un  eşec  în  medicina  modernă,  şi  se  luptă  împotriva 
ei  cu  o  asemenea  îndârjire  încât  oamenii  nu  mai  pot  muri  cu  demnitate. 

13.  Oamenii  deziluzionaţi  de  sistemul  medical  existent  caută  ceva  mai  mult  decât 
un  simplu  tratament  al  ficatului  sau  al  inimii.  Ei  vor  să  fie  priviţi  şi  trataţi  ca  persoane. 
Bolile  lor  îi  determină  adesea  să  pună  întrebări  spirituale  şi  se  constată  o  căutare 
crescândă  a  dimensiunii  spirituale  a  tămăduirii.  Importanţa  rolului  comunităţii  în  crearea 
şi  menţinerea  sănătăţii  este  redescoperită  în  multe  din  ţările  dezvoltate. 

14.  Cercetătorii  ştiinţifici  au  început  să  schiţeze  ceea  ce  numesc  ei  „bunurile 
unei  sănătăţi  religioase”,  pentru  a  oferi  informaţii  elementare  cu  privire  la  o  posibilă 
infrastructură  materială,  şi  cu  privire  la  contribuţiile  spirituale  pe  care  le-ar  putea  aduce 
comunităţile  religioase  la  o  politică  naţională  şi  internaţională  de  sănătate.  Un  număr  de 
studii  epidemiologice  realizate  de  medici  specialişti,  mai  ales  în  SUA,  evidenţiază  efectul 
pozitiv  al  religiei  şi  spiritualităţii  asupra  sănătăţii  şi  face  posibil  în  acest  fel  un  nou 
dialog  între  disciplinele  medicale  şi  teologice9.  Medicina  ştiinţifică  însăşi  a  devenit  din 
ce  în  ce  mai  interesată  de  dimensiunea  spirituală  a  persoanei  umane. 

Tămăduire  şi  cultură:  diferitele  concepţii  despre  lume ,  condiţiile  culturale  şi 
impactul  lor  asupra  înţelegerii  sănătăţii  şi  tămăduirii 

15.  Felul  în  care  sunt  definite  sănătatea  şi  tămăduirea  şi,  de  asemenea,  explicate 
suferinţa  şi  boala,  depinde  mult  de  cultură  şi  convenţii.  în  cercurile  misionare  ecumenice, 
cultura  este  înţeleasă,  de  obicei,  într-un  sens  larg,  incluzând  nu  numai  literatura,  muzica  şi 
artele,  dar  şi  valori,  structuri,  concepţii  despre  lume,  etica  şi,  de  asemenea,  religia10. 

9  Cf.  Harold  G.Koeching,  Michael  E.  Muccullogh,  David  B.  Lason  eds„  Handbook  ofReligion 
and  Health ,  New  York,  Oxford  UP,  2001 

10  Problema  relaţiei  dintre  Evanghelie  şi  culturi  a  fost  luată  în  consideraţie  în  mod  serios  la 
conferinţa  mondială  de  misiune  din  Salvador  în  1996*  cf.  Christopher  Duraisingh  ed.,  Called  to  One 
Hope:  The  Gospel  in  Diverse  Cultures,  WCC,  î  998. 

16.  în  special  această  combinaţie  între  religie,  concepţia  despre  lume  şi  valori 
influenţează  înţelegerea  specifică  pe  care  oamenii  o  au  cu  privire  la  tămăduire.  Deoarece 
cultura  diferă  de  la  un  continent  la  altul  şi  de  la  o  ţară  la  alta  şi  chiar  în  cadrul  unor  ţări 
şi  al  unor  grupuri  de  oameni,  nu  există  o  percepţie  generală  a  principalelor  cauze  ale 
suferinţei  şi  bolii,  sau  cu  privire  la  orice  rău  îndreptat  împotriva  oamenilor. 

17.  Există  culturi  în  care  fiinţele  supranaturale  sunt  percepute  ca  fiind  de  fapt 
principala  cauză  reală  a  lipsei  sănătăţii,  în  special  a  bolilor  mintale.  Având  astfel  de 
concepţii,  oamenii  merg  la  tămăduitori  tradiţionali  şi  la  specialişti  religioşi  pentru  exor¬ 
cizare  şi  eliberare  de  spiritele  rele  şi  de  demoni.  Numai  când  procedează  aşa  au  garanţia 
că  principala  cauză  a  suferinţei  lor  a  fost  eliminată.  Această  procedură  nu  exclude 
tratamente  paralele  ale  acestor  simptome,  folosind  ierburi  şi  medicamente  produse  în 
mod  tradiţional  sau  industrial. 

1 8.  Foarte  mulţi  oameni  integrează  credinţe  religioase  populare  şi  cultura  lor  în 
modul  de  înţelegere  a  sănătăţii  şi  tămăduirii.  Putem  invoca  această  credinţă  şi  religiozitate 
populară  în  procesul  tămăduirii.  Această  credinţă  poate  include  venerarea  sfinţilor, 
pelerinaje  la  locuri  sfinte,  şi  folosirea  unor  simboluri  religioase  ca,  de  exemplu,  uleiul 
şi  amuletele  pentru  apărarea  oamenilor  de  spiritele  rele  sau  de  intenţiile  rele  care  îi 
rănesc  pe  oameni. 

19.  Alte  credinţe,  întâlnite  în  special  în  culturile  asiatice,  arată,  de  asemenea, 
importanţa  armoniei  trupului  omenesc,  ca  o  precondiţie  necesară  pentru  sănătatea 
unei  persoane,  pentru  bunăstarea  şi  tămăduirea  acesteia.  Un  exemplu  în  acest  sens 
este  Shibashi,  o  veche  practică  chinezească  ce  constă  în  mişcări  inspirate  din  natură, 
prin  care  se  armonizează  trupul  cu  ritmul  naturii,  având  un  efect  revitalizant.  Credinţa 
tradiţională  este  că  tămăduirea  şi  sănătatea  sunt  de  fapt  efecte  ale  echilibrului  în  fluxul 
energetic,  care  sunt  influenţate  din  interiorul  şi  din  exteriorul  trupului  omenesc.  Blocarea 
centrelor  energetice  (chakras)  sau  oprirea  fluxului  energetic  duce  la  apariţia  bolii. 
Acupunctura  şi  presopunctura  sunt  alte  modalităţi  de  echilibrare  a  fluxului  energetic. 

20.  Din  aceste  viziuni  asupra  lumii  s-au  dezvoltat  în  unele  dintre  marile  civilizaţii 

a 

ale  lumii  ştiinţe  medicale  şi  sisteme  influenţate  din  punct  de  vedere  cultural.  Începând 
în  special  cu  Iluminismul,  aceste  practici  au  fost  ignorate  de  către  sistemul  medical 
din  Occident,  însă  astăzi  sunt,  din  nou,  din  ce  în  ce  mai  mult  privite  ca  alternative 
valoroase  în  tratarea  anumitor  boli. 

2 1 .  Ca  o  consecinţă  a  progreselor  din  domeniul  ştiinţei  medicale  şi  al  schimburilor 
interculturale,  unii  oameni,  în  special  în  Occident,  au  început  să-şi  formeze  stiluri  noi  de 
viaţă,  în  care  pun  accent  pe  plimbare,  jogging,  exerciţii  aerobice,  diete,  yoga  şi  alte  forme 
de  meditaţie,  masaj  şi  frecventarea  saunei  şi  a  staţiunilor  balneo-climaterice,  cu  scopul  de 
a  dobândi  buna  dispoziţie,  sănătate  şi  tămăduire.  Aceste  modalităţi  ajută  şi  la  eliminarea 
stresului,  precum  şi  la  tratarea  unor  boli  cronice,  ca  cele  cardiovasculare  şi  diabetul. 

22.  Unele  forme  de  religiozitate  centrate  în  jurul  naturii,  dar  şi  unele  culturi 
indigene  şi  cele  seculare  în  curs  de  apariţie,  evidenţiază,  de  asemenea,  relaţia  dintre 
cosmologie  sau  ecologie  şi  sănătate  şi  tămăduire.  Se  înregistrează  o  creştere,  chiar 

dacă  insuficientă,  a  conştientizării  importanţei  de  a  relaţiona  ecologia  cu  sănătatea. 
Factorii  de  sănătate  determinanţi  sunt  apa  curată,  aerul  şi  un  spaţiu  sigur  pentru  toate 
creaturile  vii.  Defrişările  au  afectat  foarte  tare  rezervele  de  apă,  au  dus  la  poluarea 
aerului  şi  au  distrus  habitatul  multor  creaturi  vii,  transformându-le  în  „dăunători”  şi 
ducând  la  deteriorarea  sănătăţii  oamenilor  şi  a  celorlalte  elemente  ale  creaţiei.  Apropierea 
prea  mare  dintre  animale  şi  oameni  este  cauza  unor  noi  forme  de  epidemii,  cum  este 
apariţia  gripei  aviare,  o  infecţie  virală  gravă  şi  potenţial  fatală,  care  se  transmite  de  la 
raţe  şi  găini  la  oameni.  Efectele  provocate  de  tsunami  evidenţiază  importanţa  grijii  faţă 
de  fiinţele  umane,  dar  şi  de  toată  creaţia  şi,  de  asemenea,  atrage  atenţia  asupra  capacităţii 
omului  de  a  se  adapta  ritmului  naturii. 


2.  SĂNĂTATE  ŞI  TĂMĂDUIRE  ÎN  CADRUL  MIŞCĂRII  ECUMENICE 

23.  în  vremurile  străvechi,  arta  de  a  tămădui  aparţinea  preoţilor.  Ei  erau  consultaţi 
în  caz  de  boală  şi  adesea  erau  priviţi  ca  intermediari  în  procesul  de  tămăduire.  Unitatea 
dintre  trup,  minte  şi  spirit  era  înţeleasă  şi  acceptată. 

Locul  central  al  tămăduirii  în  misiunea  Bisericii  primare 

24.  Este  demn  de  reamintit  faptul  că  dezvoltarea  Bisericii  primare  în  secolele  al 
II-Iea  şi  al  III-lea  s-a  datorat,  printre  altele,  şi  faptului  că  religia  creştină  s-a  prezentat 
societăţilor  primare  mediteraneene  ca  o  mişcare  de  tămăduire.  Importanţa  diferitelor 
slujiri  tămăduitoare  din  cadrul  Bisericii  este  reflectată  de  mărturiile  timpurii  despre 
misiune  din  Noul  Testament.  Multe  scrieri  ale  Părinţilor  Bisericii  primare  atestă,  de 
asemenea,  centralitatea  Bisericii  în  calitate  de  comunitate  tămăduitoare  şi  îl  proclamă 
pe  Hristos  ca  Mântuitor  al  întregii  lumi,  împotriva  religiozităţii  elenistice. 

25.  Afirmând  că  Dumnezeu  însuşi,  prin  viaţa  Fiului  Său,  a  trăit  experienţa  slăbiciunii 
şi  chiar  a  morţii,  creştinismul  a  revoluţionat  modul  de  înţelegere  a  lui  Dumnezeu  şi,  de 
asemenea,  a  transformat  profund  atitudinile  fundamentale  ale  comunităţii  de  credinţă 
faţă  de  cei  bolnavi,  cei  în  vârstă  şi  cei  muribunzi.  A  avut  o  contribuţie  decisivă  la  înlocuirea 
strategiilor  convenţionale  şi  a  mecanismelor  de  excludere,  de  discriminare  şi  de  stigma¬ 
tizare  religioasă  a  celor  bolnavi  şi  sensibili.  A  pus  capăt  concepţiei  potrivit  căreia  divinul 
era  asociat  cu  idealurile  unei  existenţe  perfecte,  sănătoase,  frumoase  şi  lipsite  de  suferinţe. 
Atitudinea  diferită  pe  care  creştinismul  o  avea  faţă  de  bolnavi,  faţă  de  văduve  şi  faţă  de 
săraci  s-a  dovedit  a  fi  o  sursă  vitală  pentru  succesul  misionar  şi  vitalitatea  Bisericii 
primare.  Mănăstirile  au  continuat  să  fie  insule  de  speranţă  prin  grija  faţă  de  cei  bolnavi. 

Ştiinţa  medicală  şi  misiunile  medicale 

26.  De-a  lungul  secolelor,  şi  în  special  începând  cu  Iluminismul,  dezvoltarea 
ştiinţei  şi  a  tehnologiei  a  dus  la  o  schimbare  în  modul  de  a  înţelege  fiinţa  umană  şi 
sănătatea.  în  loc  să  fie  privită  ca  o  unitate  indivizibilă,  fiinţa  umană  a  fost  împărţită  în 

trup,  minte  şi  suflet.  Medicii  specialişti  au  tendinţa  să  privească  o  boală  ca  o  disfiincţiune 
a  unei  maşini  frumoase  şi  complicate  care  trebuie  reparată  cu  ajutorul  abilităţilor 
medicale,  neglijând  faptul  că  fiinţele  umane  au  un  suflet  şi  o  minte.  Odată  cu  apariţia 


psihologiei  şi  a  psihiatriei  s-a  accentuat  această  împărţire,  acestea  preluând  îngrijirea 
minţii.  Ca  urmare,  s-a  pierdut  înţelegerea  conceptului  de  integralitate,  ca  de  altfel  şi  a 
rolului  comunităţii  şi  al  spiritualităţii  în  privinţa  sănătăţii. 

27.  Misiunile  medicale  au  apărut  mai  târziu,  mai  exact  în  sec.  al  XlX-lea, 
ducând  la  formarea  unor  sisteme  de  îngrijire  medicală  în  colaborare  cu  Biserica; 
acestea  s-au  răspândit  în  mai  multe  zone  ale  lumii,  acolo  unde  activau  misionari. 

A 


îngrijirea  medicală  era  văzută  de  unii  ca  parte  esenţială  a  misiunii  unei  biserici  sau 
organizaţii  misionare.  Deşi  aceste  spitale  misionare  ofereau  o  îngrijire  de  calitate 
plină  de  compasiune  la  un  preţ  redus,  modelul  medical  occidental  de  îngrijire  a 
sănătăţii  s-a  suprapus  adeseori  peste  culturile  locale  indigene,  care  aveau  propriile 
lor  tradiţii  terapeutice  şi  de  tămăduire.  Totuşi  mulţi  misionari  s-au  angajat  în  antrenarea 
băştinaşilor  în  arta  de  tămăduire  şi  de  îngrijire  încă  de  la  începutul  misiunii  lor 
medicale. 


O  înţelegere  holisîicâ  şi  echilibrată  a  slujirii  creştine  de  tămăduire . 

28.  Comisia  creştină  medicală  a  Consiliului  Ecumenic  al  Bisericilor  a  întocmit  în 
anii  1970  -  1980  un  studiu  atent  conceput  şi  foarte  cuprinzător,  în  care  arăta  că  există 
mulţi  factori  sau  influenţe  care  cauzează  forme  de  boli  şi  rupere  a  relaţiilor,  apariţia 
senzaţiei  de  gol  şi  lipsa  unei  orientări  spirituale  în  viaţa  oamenilor;  slăbesc  puterile 
naturale  ale  trupului  de  a  se  apăra  sau  de  a  face  faţă  infecţiilor  sau  disfuncţionalităţilor 
bio-chimice  ale  organismului,  sau  altor  forme  de  tulburare  fizică,  emoţională  sau  mintală; 
cauzează  dezechilibru  în  fluxul  de  energie,  ducând  la  blocarea  lui  şi  la  manifestarea 
bolii;  provoacă  înrobire  sau  dependenţă  faţă  de  dorinţe  sau  influenţe  rele  care  afectează 
răspunsul  persoanei  la  harul  mântuitor  al  lui  Dumnezeu. 

29.  Conform  unei  antropologii  care  îşi  are  originile  în  tradiţia  biblico-teologică  a 
Bisericii,  fiinţa  umană  este  percepută  ca  o  „unitate  multidimensională’'11.  Trupul,  sufletul 
şi  mintea  nu  sunt  entităţi  separate,  ci  inter-relaţionate  şi  inter-dependente.  Astfel, 
sănătatea  este  înţeleasă  din  punct  de  vedere  fizic,  psihologic  şi  spiritual.  Orice  persoană 
face  parte  şi  dintr-o  comunitate;  sănătatea  are  şi  o  dimensiune  socială.  Iar  datorită 
interacţiunii  dintre  mediul  natural  (biosfera)  şi  persoane  sau  comunităţi,  sănătatea  are 
chiar  o  dimensiune  ecologică, 

30.  Aceste  consideraţii  au  determinat  Consiliul  Ecumenic  al  Bisericilor  să 
formuleze  următoarea  definiţie  a  sănătăţii: 


11  O  concepţie  dezvoltată  mai  ales  de  Paul  Tilich.  Cf.  Paul  Tilich:  „The  meaning  of  health” 
(1961)  in  idem,  Writings  in  the  Philosophy  of  Cui  ture/  Ku  l  (u  rphil  os  oph  ishe  Schriften  (A 'tain  works/ 
Hauptwerke  2)  ed.  by  M. Palmer,  Berlin-New  York,  1990,  pp.  342-52.  Paul  Tilich ,  “The  relation  of 
religton  and  health.  Historical  consideration  and  theoretical  questions”  (1946),  in  ibid.%  pp.  209-38. 
Idem „  Sy stema  tic  Theology  lll.Life  and  the  Spirit,  History  of  God,  Chicago,!  963,  pp.  275-82. 

Sănătatea  este  o  stare  dinamică  de  bună  dispoziţie  a  omului  şi  a  societăţii  o 
bunăstare  fizică,  mintală ,  spirituală ,  economică,  politică  şi  socială  -  o  stare  de  armonie 
cu  ceilalţi,  cu  mediul  înconjurător  şi  cu  Dumnezeu'2. 

Această  viziune  holistică  subliniază  faptul  că  sănătatea  nu  este  un  concept  static, 
în  care  să  existe  limite  distincte  clare  între  cei  ce  sunt  sănătoşi  şi  cei  ce  nu  sunt.  Orice 
fiinţă  umană  se  mişcă  permanent  între  diferite  grade  ale  menţinerii  sănătăţii  şi  ale 
luptei  împotriva  infecţiilor  şi  bolilor.  O  astfel  de  manieră  de  a  înţelege  sănătatea  este 
apropiată  de  aceea  care  a  apărut  în  cadrul  celei  mai  recente  dezbateri  şi  cercetări  cu 
privire  la  factorii  de  promovare  a  sănătăţii13.  O  astfel  de  viziune  holistică  are  şi 
consecinţe  asupra  înţelegerii  misiunii  Bisericii: 

Slujirea  creştină  de  tămăduire  include  atât  practica  medicală  (care  se  adresează 
atât  sănătăţii  fizice  cât  şi  celei  mintale)  cât  şi  disciplinele  de  îngrijire  şi  de  consiliere  şi 
practicile  spirituale.  Pocăinţa,  rugăciunea  şi/sau  punerea  mâinilor,  tămăduirea  divină, 
ritualurile  care  implică  atingerea  şi  tandreţea,  iertarea  şi  împărtăşirea  cu  Sf.  Euharistie 
pot  avea  efecte  importante  şi  uneori  chiar  impresionante  din  punct  de  vedere  fizic,  dar 
şi  din  punct  de  vedere  social.  Toate  aceste  mijloace  diverse  fac  parte  din  lucrarea  lui 
Dumnezeu  în  creaţie  şi  prezenţa  Sa  în  Biserică.  Medicina  ştiinţifică  contemporană,  ca 
de  altfel  şi  alte  perspective  medicale  folosesc  ceea  ce  este  valabil  în  lumea  pe  care 
Dumnezeu  a  creat-o.  Tămăduirea  cu  ajutorul  „mijloacelor  medicale”  nu  trebuie  privită 
ca  fiind  inferioară  (sau  chiar  inutilă)  în  comparaţie  cu  tămăduirea  prin  alte  mijloace 
sau  prin  cele  „spirituale”. 

31.  Există  biserici  şi  contexte  sociale  (în  special  în  lumea  occidentală  post- 
iluministă  şi  în  societăţile  modeme)  în  care  s-a  pus  un  accent  şi  s-a  acordat  o  atenţie 
uni-direcţionată  rezultatelor  obţinute  de  medicina  ştiinţifică  contemporană  şi  aspectelor 
fizice  ale  sănătăţii  şi  tămăduirii.  Acum  este  nevoie  de  o  nouă  deschidere  şi  atenţie 
pentru  dimensiunile  spirituale  din  cadrul  slujirilor  creştine  de  tămăduire.  Există  însă  şi 
alte  contexte  şi  biserici  în  care  -  datorită  unei  viziuni  diferite  asupra  lumii,  şi  datorită 
faptului  că  nu-şi  pot  permite  sistemele  medicale  modeme  de  tip  occidental  -  importanţa 
tămăduirii  spirituale  este  foarte  apreciată.  Este  esenţial  un  nou  dialog  între  practicile 
tămăduirii  spirituale  şi  abordările  din  medicina  modernă. 


* 

încercări  recente  de  aprofundare  a  înţelegerii  misiunii  tămăduitoare  a  Bisericii 

32.  Unul  din  cele  mai  recente  studii  a  fost  condus  pentru  Biserica  Anglicană  de 
o  comisie  de  lucru  numită  de  Camera  Episcopilor.  Aceasta  a  realizat  un  raport  foarte 
cuprinzător  şi  a  dezvoltat  o  definiţie  a  tămăduirii  ca  fiind:  „procesul  care  duce  la 
sănătate  şi  integritate...  Acesta  cuprinde  ceea  ce  Dumnezeu  a  realizat  pentru  fiinţele 
umane  prin  întruparea  lui  Iisus  Hristos...  Uneori  putem  avea  parte  de  darurile 

12  Studiul  CMC  despre  „Healing  and  Wholeness”,  p.  6 

13  Un  exemplu  sunt  discuţiile  despre  conceptul  de  „salutogenesis”  dezvoltat  de  sociologul  medical 
Aaron  Antonowsky,  prin  care  se  pune  accentul  pe  ceea  ce  ajută  la  menţinerea  sănătăţii  şi  stării  de  bine  a 
trupului  şi  a  sufletului,  în  loc  de  a  accentua  factorii  care  produc  îmbolnăvirea. 

tămăduitoare  ale  lui  Dumnezeu  imediat  sau  oricum  rapid,  dar  în  cele  mai  multe  cazuri, 
tămăduirea  este  un  proces  treptat,  care  necesită  timp  pentru  a  restaura  în  mod  profund 
sănătatea  nu  doar  la  un  anumit  nivel14. 

33.  De  asemenea,  este  semnificativ  faptul  că  la  începutul  sec.  al  XXI-lea  unele 
întâlniri  ecumenice  bisericeşti  importante  -  cum  ar  fi  Adunarea  generală  a  Federaţiei 
Lutherane  Mondiale  (LWF)  de  la  Winnipeg,  Canada,  Adunarea  generală  a  Conferinţei 
Bisericilor  Europene  (CEC)  de  la  Trondheim,  Norvegia,  Consiliul  general  al  Alianţei 
Mondiale  a  Bisericilor  Reformate  ( WARC)  de  la  Acera,  Ghana  -  şi-au  îndreptat  atenţia, 
într-o  formă  directă  sau  indirectă,  asupra  misiunii  tămăduitoare  a  Bisericii  într-o  lume 
sfâşiată  de  suferinţă  şi  violenţă.  Următorul  fragment  din  documentul  cel  mai  recent 
legat  de  misiune  al  LWF  este  ilustrativ  pentru  multe  dintre  aceste  eforturi: 

„Conform  Sfintei  Scripturi,  Dumnezeu  este  sursa  oricărei  tămăduiri.  In  Ve¬ 
chiul  Testament,  vindecarea  şi  mântuirea  se  întrepătrund,  şi  în  multe  cazuri 
înseamnă  acelaşi  lucru:  «Tămăduieşte-mă,  Doamne  şi  voi  fi  tămăduit;  mân- 
tuieşte-mă  şi  voi  fi  mântuit»  (Ier.  17, 14).  Noul  Testament,  însă,  nu  echivalează 
faptul  de  a  fi  vindecat  de  vreo  boală  cu  cel  de  a  fi  mântuit.  Noul  Testament 
face  o  distincţie  între  vindecare  şi  tămăduire.  Unii  pot  fi  vindecaţi,  dar  nu  şi 
tămăduiţi  (Lc.  17,  15-19)  în  timp  ce  alţii  nu  sunt  vindecaţi,  dar  sunt  tămăduiţi 
(2  Cor  12,  7-9).  ‘Vindecarea’  înseamnă  redobândirea  sănătăţii  pierdute  şi, 
prin  urmare,  implică  o  perspectivă  patologică.  Tămăduirea  se  referă  la  realitatea 
eshatologică  a  unei  vieţi  abundente,  care  începe  prin  evenimentul  Iisus  Hristos, 
Tămăduitorul  rănit.  Cel  care  îşi  asumă  toate  aspectele  suferinţei  umane,  morţii, 

A.  A 

şi  vieţii,  şi  Care  depăşeşte  violenţa,  suferinţa  şi  moartea  prin  învierea  Sa.  In 
acest  sens,  tămăduirea  şi  mântuirea  fac  trimitere  la  aceeaşi  realitate 
eshatologică.”15 

Un  dialog  recent  între  diferite  concepţii  despre  lume  referitor  la  realitatea 
puterilor  spirituale 

A 

34.  In  ultimii  ani,  datorită  creşterii  rapide  a  mişcărilor  penticostale-harismatice 
şi  datorită  influenţei  lor  în  spectrul  ecumenic,  noţiuni  cum  ar  fi  „conflict  de  putere” 
( power  encounter ),  „demonfologie]”,  şi  „începătorii  şi  puteri”  au  devenit  astăzi  subiecte 
de  interes  şi  cercetare  misiologică,  iar  în  mod  special  s-a  dezbătut  chestiunea  tămăduirii 
divine16.  Totodată  astăzi,  în  anumite  cercuri  creştine  se  vorbeşte  mult  mai  des  despre 
exorcism,  alungarea  duhurilor  rele  şi  „vrăjitorie  -  demonologie”.  Discuţia  despre  demoni 
şi  duhurile  rele,  cu  siguranţă  nu  este  un  fenomen  nou  nici  în  teologia  creştină,  nici  în 


14  A  time  to  Heal:  A  Report  for  the  House  of  Bishops  of  the  General  Synod  of  the  Church  ofEngland 
ort  the  Healing  Ministry,  London,  Church  House  Publ.,  2000. 

15  Mission  in  Context  Transformation-Reconciliation-Empovermeni.  An  LWF  Contribution  to  the 
Vnderstanding  and  Practice  of  Mission,  Geneva,  LWF,  2004,  pp.  39-40. 

16  Cf.  1RM,  voi.  93,  nr.  370-371,  Iul. -Oct.  2004  despre  Divine  Healing.  Penticostalism  and  Mission. 

viaţa  Bisericii.  Biserica  creştină,  în  cursul  istoriei  sale  -  în  special  în  primele  secole  şi 
mai  târziu,  cu  precădere  în  perioada  mişcărilor  entuziastice  şi  harismatice  de  reînnoire 
-  fie  a  împuternicit  anumite  persoane  care  aveau  un  dar/har  special  pentru  a  aborda 
forţele  răului  (exorciştii),  fie  a  recunoscut  cel  puţin  realitatea  puterilor  spirituale. 

35.  Proliferarea  rapidă  a  bisericilor  creştine  printre  culturile  din  afara  Occidentului 
a  contribuit  de  asemenea  la  accentuarea  temei  demonologiei.  Creştinii  din  Africa,  Asia, 
America  Latină  şi  zona  Pacificului  tind  să  fie  mult  mai  receptivi  la  ideea  realităţii  acestor 
forţe.  în  multe  dintre  aceste  culturi  există  o  legătură  cu  puterile  spirituale  larg  răs¬ 
pândită,  chiar  şi  separat  de  credinţa  creştină...  Unul  dintre  motivele  principale  pentru 
care  bisericile  occidentale  -  în  special  principalele  biserici  protestante  -  au  evitat  în 
întregime  tema  puterilor  spirituale  timp  de  câteva  secole  este  legat  de  natura  specifică  a 
concepţiei  lor  despre  lume,  care  îşi  are  originea  în  influenţa  Iluminismului.  Teologia 
creştină  şi  modul  în  care  era  pregătit  clerul  nu  numai  că  au  ignorat  acest  subiect,  dar 
adesea  au  facilitat  chiar  şi  „demitizarea”  locurilor  biblice  care  relatează  despre  demoni  şi 
puteri  spirituale.  Nici  primele  documente  ale  CEB  despre  tămăduire  şi  sănătate  nu  au 
abordat  cum  trebuie  această  problemă17.  în  prezent  are  loc  o  schimbare  de  paradigme  în 
cultura  apuseană  -  schimbare  cunoscută  adesea  sub  numele  de  „post-modemitate”  - 
care  este  o  provocare  pentru  o  concepţie  îngustă  raţionalistă,  dar  şi  pentru  teologie. 

Misiunea  tămăduitoare  a  tui  Dumnezeu 

36,  Dumnezeu  Tatăl,  Fiul  şi  Sfanţul  Duh  conduc  creaţia  şi  umanitatea  spre 
realizarea  deplină  a  împărăţiei  lui  Dumnezeu,  pe  care  profeţii  au  anunţat-o  şi  au  aşteptat-o 
ca  fiind  relaţia  refăcută  şi  tămăduită  dintre  creaţie  şi  Dumnezeu,  dintre  umanitate  şi 
Dumnezeu,  dintre  umanitate  şi  creaţie,  dintre  oameni  ca  persoane  şi  ca  grupuri  sau 
societăţi  (tămăduirea  în  sensul  cel  mai  deplin  de  „shalom”,  Isaia  65, 17  -  25).  Această 
lucrare  este  numită  în  misiologie:  missio  Dei .  Privită  dintr-o  perspectivă  trinitară, 


dimensiunile  creaţională,  social  -  relaţională  şi  spiritual  -  energetică  ale  tămăduirii  sunt 
inter-dependente.  în  timp  ce  afirmăm  realitatea  dinamică  a  misiunii  lui  Dumnezeu  în 
lume  şi  în  creaţie,  conştientizăm  şi  taina  Sa  profundă,  care  este  dincolo  de  posibilitatea 
de  înţelegere  a  omului  (Iov  38  sq).  Noi  ne  bucurăm  ori  de  câte  ori  prezenţa  lui  Dumnezeu 
se  manifestă  în  viaţa  şi  istoria  omenirii  prin  schimbări  miraculoase,  eliberatoare  şi 
tămăduitoare,  asigurând  o  viaţă  demnă.  De  asemenea,  strigăm  odată  cu  Psalmistul  şi 
cu  Iov,  şi-L  întrebăm  pe  Creator  atunci  când  răul  şi  suferinţa  inexplicabilă  ne  scanda¬ 
lizează  şi  pare  să  arate  absenţa  unui  Dumnezeu  milostiv  şi  drept:  „De  ce,  Dumnezeule? 
De  ce  tocmai  eu.  Doamne?  Cât  timp  să  mai  îndur?”  Noi  ne  afirmăm  credinţa  şi 


17  A  se  vedea  ca  exemplu  studiul  CMC  din  1990,  „Healing  and  Wholeness”,  op.  cit. 

speranţa  într-un  Dumnezeu  care  tămăduieşte  şi  poartă  de  grijă  în  contextul  unei  lumi 
care  este  profund  ambivalenţă  şi  paradoxală. 

A 

37.  In  calitate  de  creştini,  noi  recunoaştem  chipul  perfect  al  Iui  Dumnezeu,  aşa 
cum  s-a  manifestat  în  Iisus  Hristos,  Cel  Care  a  venit  să  mărturisească  prin  viaţa  Sa, 
prin  faptele  şi  cuvintele  Sale  grija  pe  care  Dumnezeu  o  poartă  umanităţii  şi  creaţiei. 

A, 

întruparea  lui  Dumnezeu  în  Hristos  atestă  faptul  că  puterea  de  tămăduire  a  lui  Dumnezeu 
nu  ne  eliberează  de  lumea  aceasta  şi  nici  nu  se  manifestă  deasupra  tuturor  lucrurilor 
materiale  şi  trupeşti,  ci  este  activă  chiar  în  mijlocul  acestei  lumi  şi  a  întregii  sale  dureri, 
sfâşieri  şi  împărţiri  şi,  de  asemenea,  mai  confirmă  faptul  că  tămăduirea  include  întreaga 
existenţa  umană.  Iisus  Hristos  este  miezul  şi  centrul  misiunii  lui  Dumnezeu,  întru¬ 
chiparea  împărăţiei  lui  Dumnezeu.  Prin  puterea  Duhului  Sfânt,  Iisus  din  Nazaret  a  fost 
tămăduitor,  exorcist,  învăţător,  profet,  îndrumător  şi  inspirator.  El  a  adus  şi  a  oferit 
eliberarea  de  păcat,  de  rău,  de  suferinţă,  de  boală,  de  fragmentare,  de  ură  şi  dezbinare 
(Le  4,  16  sq.;  Mt.  11,  2-6).  Semnele  specifice  ale  tămăduirii  aduse  de  Iisus  Hristos 
erau:  sensibilitatea  Lui  faţă  de  nevoile  oamenilor,  în  special  faţă  de  cei  vulnerabili, 
faptul  că  El  a  fost  „atins”  şi  a  răspuns  prin  tămăduire  (Lc  8,  42b-48),  disponibilitatea 
Sa  de  a  asculta  şi  deschiderea  spre  schimbare  (Mc  7,  24b-30),  refuzul  Său  de  a 
accepta  întârzierea  atunci  când  era  vorba  de  alinarea  suferinţei  (Lc.  13,  10-13)  şi 
autoritatea  Sa  asupra  tradiţiilor  şi  a  spiritelor  rele.  Tămăduirile  pe  care  le  realiza  Iisus 
întotdeauna  aduceau  o  restaurare  completă,  atât  a  trupului  cât  şi  a  minţii,  spre  deosebire 
de  ceea  ce  avem  parte  în  mod  obişnuit  prin  tămăduire. 

38.  El  a  inaugurat  noua  creaţie,  „sfârşitul  timpului”  ( eshatonul )  prin  semne  şi  minuni 
care  trimit  la  împlinirea  vieţii,  la  îndepărtarea  suferinţei  şi  a  morţii»  promisă  de  Dumnezeu 
şi  anunţată  de  profeţi.  Dar  aceste  lucrări  minunate  nu  erau  altceva  decât  nişte  semne  sau 
indicatoare.  Hristos  i-a  tămăduit  pe  aceia  care  veneau  sau  erau  aduşi  la  El.  Totuşi,  EI  nu  a 

A 

vindecat  pe  toţi  bolnavii  din  vremea  aceea.  împărăţia  lui  Dumnezeu,  deşi  este  deja  prezentă, 
este  încă  aşteptată.  „Tămăduirea  este  o  călătorie  către  împlinirea  speranţei  ultime,  dar 
această  împlinire  nu  este  întotdeauna  realizată  în  prezent  (Rom.  8,  22)  ”lâ 

39.  Lucrarea  lui  Iisus  de  tămăduire  şi  exorcizare  indică  în  mod  special  împlinirea 
misiunii  Sale  pe  cruce:  El  a  venit  să  ofere  mântuirea,  tămăduirea  relaţiei  cu  Dumnezeu, 
ceea  ce  Sf.  Ap.  Pavel  numeşte  mai  târziu  „reconciliere”(2  Cor.  5).  Acest  lucru  El  l-a 
îndeplinit  prin  slujire  şi  sacrificiu,  împlinind  misiunea  „Tămăduitorului  rănit”  profeţit 
de  Isaia  (52,  13-53,  12).  Astfel,  moartea  lui  Hristos  pe  cruce  este  atât  un  protest 
împotriva  întregii  suferinţe  (Mc  15,  34),  dar  şi  o  victorie  asupra  păcatului  şi  răului. 
Prin  învierea  lui  Hristos,  Dumnezeu  Şi-a  revendicat  misiunea  Sa  şi  i-a  dat  o  semnificaţie 
eternă.  Crucea  şi  învierea  lui  Hristos  confirmă  faptul  că  puterea  de  a  tămădui  a  lui 
Dumnezeu  nu  este  în  afara  şi  nici  deasupra  realităţii  durerii,  fragmentării  şi  morţii,  ci 
ajunge  până  la  nivelul  cel  mai  profund  al  suferinţei  umane  şi  al  creaţiei,  aducând  lumină 


18  Report  unui  grup  de  la  o  consultaţie  cu  penticostalii  în  Ghana  în  anul  2002.  publicat  în  IRM, 
Iul.-0ct.2004,  p.  371. 

şi  speranţă  în  adâncimile  cele  mai  mari  ale  întunericului  şi  disperării.  Chipul  lui  Hristos 
înviat  poate  fi  întâlnit  în  oamenii  care  suferă  (Mt.  25,  31-46),  ca  de  altfel  şi  printre 
tămăduitorii  vulnerabili  şi  răniţi  (Mt.  28,  20;  10,  16;  2  Cor.  12,  9;  In.  15,  20). 

A 

40.  In  misiologia  ecumenică  se  afirmă  faptul  că  Sfântul  Duh,  Domnul  de  viaţă 
dătătorul,  este  activ  în  Biserică  şi  în  lume.  Lucrarea  continuă  a  Duhului  Sfânt  în  întreaga 
creaţie  introduce  semnele  şi  pregustările  noii  creaţii  (2  Cor.  5,  17),  confirmă  faptul  că 
puterea  tămăduitoare  a  lui  Dumnezeu  transcende  toate  limitele  spaţiului  şi  timpului  şi 
este  lucrătoare  atât  în  interiorul,  cât  şi  în  afara  Bisericii  creştine,  transformând  umanitatea 
şi  creaţia  în  perspectiva  lumii  care  va  să  vină.  Dumnezeu  Duhul  Sfânt  este  izvorul  de 
viaţă  pentru  fiecare  creştin  în  parte  şi  pentru  viaţa  de  comuniune  (In.  7,  37-39).  Duhul 
Sfânt  pregăteşte  Biserica  pentru  misiune  şi  îi  dăruieşte  numeroase  harisme,  incluzând-o 
pe  aceea  de  a  tămădui  (de  a  vindeca)  prin  rugăciune  şi  punerea  mâinilor,  de  asemenea, 
darul  mângâierii  şi  îngrijirea  pastorală  a  celor  a  căror  suferinţă  pare  fără  sfârşit,  harisma 
exorcizării  pentru  a  alunga  duhurile  rele,  autoritatea  profeţiei  pentru  a  denunţa  păcatele 
structurale  care  sunt  răspunzătoare  pentru  nedreptate  şi  moarte,  şi  harisma  înţelepciunii 
şi  cunoaşterii,  esenţiale  pentru  cercetarea  ştiinţifică  şi  pentru  exercitarea  profesiunilor 
medicale.  De  asemenea.  Dumnezeu  Duhul  Sfânt  autorizează  comunitatea  creştină  să 
ierte,  să  împartă,  să  tămăduiască  rănile,  să  treacă  peste  dezbinări,  şi  astfel  să  se  ajungă 
la  o  comuniune  deplină.  Astfel,  Duhul  Sfânt  continuă,  răspândeşte  şi  conferă  caracter 
universal  misiunii  tămăduitoare  şi  reconciliatoare  a  lui  Hristos.  Suspinând  pentru  Biserică 
şi  pentru  întreaga  creaţie  (Rom.  8)  Duhul  Sfânt  actualizează  şi  solidaritatea  lui  Hristos 
cu  cei  care  suferă  şi  astfel  dă  mărturie  despre  puterea  harului  lui  Dumnezeu  care  se 
poate  manifesta,  în  mod  paradoxal,  şi  prin  slăbiciune  şi  boală  (2  Cor.  12,  9). 

41 .  Duhul  Sfânt  umple  Biserica  cu  autoritatea  de  a  transforma  ce  aparţine  Dom¬ 
nului  înviat,  Cel  care  tămăduieşte  şi  eliberează  de  rău,  şi  cu  compasiunea  Robului  care 
suferă  şi  Care  moare  pentru  păcatul  lumii  şi  îi  mângâie  pe  cei  asupriţi.  Misiunea  tămă¬ 
duitoare  condusă  de  Sfântului  Duh  include  atât  o  mărturisire  îndrăzneaţă,  cât  şi  o 
prezenţă  smerită. 

Sănătatea,  tămăduirea  şi  conceptul  de  puteri  spirituale 

42.  Una  dintre  caracteristicile  dominante  în  care  este  prezentată  slujirea  tămă¬ 
duitoare  a  lui  Iisus  în  Noul  Testament  este  aceea  a  autorităţii  absolute  asupra  tuturor 
puterilor  care  afectează  şi  distrug  viaţa,  inclusiv  moartea  (Lc  7,  1 1-17;  In  11,  11;  Mc 
5, 35-43).  Din  perspectiva  biblică  asupra  lumii,  realitatea  lumii  nevăzute  este  de  la  sine 
înţeleasă,  iar  duhurilor  şi  lumii  spirituale  le  este  atribuită  putere  şi  autoritate. 

A 

43.  In  persoana  lui  Iisus  Hristos,  împărăţia  lui  Dumnezeu  a  fost  la  îndemână 
(Mt.  4,  17;  Lc.  11,  20),  fâcându-i  pe  demoni  „să  se  cutremure”  (Iac.  2,  19)  deoarece 
ei  au  înţeles  că  Hristos  a  venit  „să  distrugă  lucrările  diavolului”  (1  In.  3,  8;  vezi  Col.  2, 
15).  Din  moment  ce  numeroase  episoade  biblice  despre  tămăduire  confirmă  faptul  că 
demonii  şi  duhurile  rele  sunt  cauza  bolilor,  exorcizarea  devine  unul  dintre  cele  mai 
obişnuite  mijloace  pentru  identificarea  regulilor  terapeutice  (Mc.  1, 23-28;  5,  9;  7,  32 

-  35 ;  Lc  4, 33-37;  Mt  8, 1 6;  In  5, 1  -8).  Astfel,  există  într-adevăr  o  formă  de  tămăduire, 
care  în  Biblie  este  prezentată  ca  un  conflict  de  putere  între  Hristos  şi  forţele  răului,  o 
formă  specifică  a  misiunii  tămăduitoare,  reliefată  în  mod  special  în  unele  dintre  biserici 
în  zilele  noastre,  îndeosebi  în  cele  care  au  origine  penticostală  şi  harismatică. 

44.  Prin  învierea  şi  înălţarea  Sa,  Hristos  a  înfrânt  toate  puterile  răului.  Această 
victorie  este  celebrată  în  Sfânta  Liturghie.  Prin  mărturia  şi  prin  misiunea  sa,  Biserica 
dovedeşte  că  puterile  -  toate  puterile  -  au  fost  învinse,  şi  s-a  înlăturat  influenţa 

a 

înrobitoare  pe  care  acestea  o  exercitau  asupra  oamenilor.  Cei  care  Ii  urmează  lui 
Hristos  îndrăznesc  în  numele  Lui  să  denunţe  şi  să  înfrunte  toate  celelalte  puteri,  ducând 
astfel  vestea  cea  bună:  „Şi  mergând,  propovăduiţi,  zicând:  S-a  apropiat  împărăţia 
cerurilor.  Tămăduiţi  pe  cei  neputincioşi,  înviaţi  pe  cei  morţi,  curăţiţi  pe  cei  leproşi,  pe 
demoni  scoateţi-i;  în  dar  aţi  luat,  în  dar  să  daţi”.  (Mt.  10,  7-8;  cfi  Mc.  16,  9-20), 

45.  Aceasta  implică  faptul  că  slujirea  bisericilor  de  a  propovădui  Evanghelia 
trebuie,  în  mod  deliberat,  să  se  adreseze  şi  să  numească  aceste  puteri,  luptând  cu  răul 
în  orice  ipostază  s-ar  înfăţişa.  Nu  trebuie  să  aibă  loc  un  amestec  cu  aceste  puteri,  ci 
trebuie  să  fie  recunoscute,  deoarece  realitatea  rezidă  în  influenţa  pe  care  o  au  asupra 
oamenilor  care  se  raportează  la  ele  ca  la  coordonate  principale  în  viaţă.  Această  problemă 
a  relaţiei  dintre  demonologie/puteri  şi  tămăduire  trebuie  studiată  cu  atenţie.  Unul  dintre 
punctele  din  agenda  ecumenică  care  trebuie  discutat  urgent  este  problema  interpretării 
realităţii  şi  influenţei  puterilor  în  contextele  şi  culturile  contemporane^. 

Boala ,  vindecarea  şi  păcatul :  împărăţia  între  „deja  şi  nu  încă  ” 

46.  în  timp  ce  în  persoana  Mântuitorului  răul  şi  păcatul  au  fost  înfrânte,  există 
totuşi  multe  alte  dezastre,  boli,  deficienţe  şi  maladii  (de  ordin  fizic,  moral,  spiritual  şi 
social)  care  par  să  pună  la  îndoială  venirea  împărăţiei  lui  Dumnezeu.  Biblia  cunoaşte 
tradiţia  potrivit  căreia  maladia  sau  catastrofele  pot  fi  interpretate  ca  răspunsurile  lui 
Dumnezeu  la  păcatul  personal,  cât  şi  la  cel  colectiv.  Profeţii  au  chemat  în  mod  repetat 
poporul  lui  Dumnezeu  să  se  pocăiască  de  păcatul  neascultării  faţă  de  cuvântul  lui 
Dumnezeu.  în  Noul  Testament  se  menţionează  relaţia  potenţială  dintre  păcat  să 
îmbolnăvire  (1  Cor.  11,  28-34).  Şi  totuşi  lisus  insistă  în  mod  deosebit  la  un  moment  dat 
asupra  faptului  că  nu  există  o  relaţie  directă  între  păcatul  personal  şi  boală:  „Cine  a 
păcătuit?Acest  om  sau  părinţii  lui?. . .  ci  ca  să  se  arate  în  el  lucrările  lui  Dumnezeu  (In.  9, 
2).  în  mod  asemănător,  în  răspunsurile  pe  care  Dumnezeu  le  dă  la  întrebările  legate  de 
dezastre,  lisus  lasă  deschisă  problema  originii  lor  (Lc.  13,  1-5),  în  schimb  atrage  atenţia 
asupra  urgenţei  de  a  ne  întoarce  la  Dumnezeu  şi  de  a  urma  viaţa  pe  care  El  ne-o  oferă. 

47.  Suferinţa  continuă  să  existe  în  perioada  dintre  înviere  şi  sfârşitul  istoriei. 
Evangheliile  nu  explică  această  taină.  Dar  Duhul  Sfânt  întăreşte  Biserica  pentru  misiunea 
sa  tămăduitoare  şi  reconciliatoare  şi  îi  întăreşte  pe  oameni  pentru  a  face  faţă  suferinţei 
continue  şi  bolilor,  în  lumina  mântuirii  dăruite  de  Hristos.  Datorită  faptului  câ  Hristos 

10  V.  infra ,  cap.  5. 

a  plătit  preţul  pentru  tot  păcatul  şi  a  adus  mântuirea,  nici  o  putere  nu  mai  poate  avea  o 
influenţă  dăunătoare  absolută  asupra  celor  care  se  încred  în  iubirea  lui  Dumnezeu 
care  s-a  manifestat  în  Hristos  (Rom.  8,  1-39). 

48.  în  cele  din  urmă,  Hristos  va  înmâna  împărăţia  Tatălui  Său  (1  Cor.  15,  24), 
liberă  de  boală,  de  suferinţă  şi  de  moarte.  în  această  împărăţie  tămăduirea  va  fi  deplină. 
Acolo  se  găseşte  izvorul  comun  al  tămăduirii  şi  mântuirii  (salus)  „Şi  va  şterge  orice 
lacrimă  din  ochii  lor  şi  moarte  nu  va  mai  fi;  nici  plângere,  nici  strigăt,  nici  durere  nu 
vor  mai  fi”  (Apoc.  21,4). 


4.  BISERICA  ÎN  CALITATE  DE  COMUNITATE  TĂMĂDUITOARE 

Biserica,  comunitatea  şi  misiunea 

49.  Natura  şi  misiunea  Bisericii  decurg  din  propria  identitate  şi  misiune  a  lui 
Dumnezeu  Unul  în  Treime,  cu  accentul  pe  comunitate  unde  există  împărtăşire  într-o 
dinamică  a  interdependenţei.  Aparţine  de  esenţa  Bisericii  -  înţeleasă  ca  trupul  lui  Hristos 
constituit  de  Duhul  Sfânt  -  faptul  de  a  trăi  ca  o  comunitate  tămăduitoare,  a  recunoaşte 
şi  a  întreţine  harismele  tămăduitoare,  şi  a  menţine  slujirile  tămăduitoare  ca  semne 
vizibile  ale  prezenţei  împărăţiei  lui  Dumnezeu20. 

50.  A  fi  o  comunitate  reconciliatoare  şi  tămăduitoare  este  expresia  esenţială  a  misiunii 
Bisericii  de  a  crea  şi  de  a  reînnoi  relaţii  în  perspectiva  împărăţiei  lui  Dumnezeu.  Aceasta 
înseamnă  a  proclama  harul  şi  iertarea  lui  Hristos,  a  tămădui  trupuri,  minţi,  suflete,  şi  a 
reconcilia  comunităţile  dezbinate  în  perspectiva  deplinătăţii  vieţii  (In.  10, 10). 

51.  Trebuie  să  fie  reafirmat  ceea  ce  documentul  „Misiune  şi  Evanghelizare  în 
unitate  astăzi”21  a  precizat,  şi  anume  că  noţiunea  de  „misiune  implică  o  înţelegere 
holistică:  proclamarea  şi  împărtăşirea  veştii  celei  bune  a  Evangheliei,  prin  cuvânt 
( Kerygma ),  prin  faptă  ( diakonia ),  prin  rugăciune  şi  cult  ( leiturgia )  şi  prin  mărturisirea 
de  fiecare  zi  a  vieţii  creştine  ( martyria );  învăţarea  ca  edificare  şi  întărire  a  oamenilor 
în  relaţia  lor  cu  Dumnezeu  şi  între  ei;  iar  tămăduirea  înţeleasă  ca  integritate  şi  reconciliere 
în  koinonia  -  comuniune  cu  Dumnezeu,  cu  semenii  şi  cu  întreaga  creaţie”. 

Tămăduirea  rănilor  Bisericii  şi  istoria  mântuirii 

52.  Atunci  când  Bisericile  creştine  vorbesc  despre  slujirea  de  tămăduire  ca  despre 
un  element  indispensabil  al  trupului  lui  Hristos,  ele  trebuie,  de  asemenea,  să  se  confrunte 
cu  propriul  lor  trecut  şi  prezent,  împărtăşind  unele  altora  o  istorie  lungă  şi  adesea 
conflictuală.  Dezbinările  bisericeşti,  rivalitatea  în  misiune  şi  evanghelizare,  prozelitismul, 
excluderile  de  persoane  sau  chiar  de  biserici  întregi  pe  motive  dogmatice,  condamnările 


:o  Aceasta  se  referă  la  congregaţie,  ca  şi  la  instituţiile  de  sănătate  ce  sunt  în  legătură  cu  bisericile, 
şi  la  serviciile  diaconice  specializate. 

21  Conferinţa  CWME,  doc.  pregătitor  nr.  1. 

diferitelor  tradiţii  bisericeşti  anatemizate  ca  mişcări  eretice,  şi,  în  acelaşi  timp, 
colaborările  nepotrivite  dintre  biserici  şi  mişcările  politice,  sau  puterile  economice  şi 
politice,  au  lăsat  urme  adânci  şi  chiar  răni  în  multe  părţi  ale  aceluiaşi  trup  al  lui  Hristos 
şi  continuă  să  aibă  un  impact  dăunător  asupra  relaţiilor  interconfesionale.  Creştinii  şi 
bisericile  au  încă  mare  nevoie  de  tămăduire  şi  reconciliere.  Problema  unităţii  Bisericii 
rămâne  o  parte  esenţială  a  slujirii  de  tămăduire.  Mişcarea  ecumenică  a  fost  într-adevăr 
şi  încă  este  unul  dintre  mijloacele  cele  mai  promiţătoare  şi  dătătoare  de  nădejde  în 
procesele  necesare  pentru  tămăduirea  şi  reconcilierea  din  cadrul  creştinismului. 
Conţinutul  şi  implicaţiile  pe  care  le  au  aceste  procese  au  fost  descrise  în  documentul 
„Misiunea  ca  slujire  de  reconciliere”,  recomandat  de  „Comisia  de  misiune  şi  evanghe¬ 
lizare  mondială”(CWME)  în  200422 


Comunitatea  creştină  locală  ca  punct  de  pornire  în  slujirea  de  tămăduire 
53.  Consultaţiile  care  au  avut  loc  la  Tubingen  în  1964  şi  196723  au  susţinut 
faptul  că  parohia  (congregaţia  locală)  sau  comunitatea  creştină  este  primul  factor  în 

a 

procesul  de  tămăduire.  In  pofida  necesităţii  şi  legitimităţii  unor  instituţii  creştine 
specializate,  cum  ar  fî  spitalele,  centrele  de  acordare  a  primului  ajutor  şi  instituţiile 
speciale  de  tratament,  s-a  pus  accentul  asupra  faptului  că  fiecare  comunitate  creştină 
în  sine  -  fiind  trupul  lui  Hristos  -  are  o  semnificaţie  şi  o  relevanţă  tămăduitoare.  Felul 
în  care  oamenii  sunt  primiţi  şi  trataţi  într-o  comunitate  locală  are  un  impact  mare 
asupra  procesului  curativ.  Modul  în  care  este  menţinută  şi  dezvoltată  o  relaţie  de 
ajutor  reciproc,  de  ascultare  şi  îngrijire  reciprocă  într-o  congregaţie  locală  exprimă 
puterea  tămăduitoare  a  Bisericii  ca  întreg.  Toate  funcţiile  de  bază  ale  bisericii  locale  au 
o  dimensiune  tămăduitoare  şi  pentru  comunitate  în  sens  mai  larg:  proclamarea  cuvântului 
lui  Dumnezeu  ca  mesaj  al  speranţei  şi  al  mângâierii,  celebrarea  Euharistiei  ca  semn  al 
reconcilierii  şi  al  restaurării,  slujirea  pastorală  a  fiecărui  credincios,  rugăciunea  de 
mijlocire  individuală  sau  a  întregii  comunităţi  pentru  toţi  membrii  şi  în  special  pentru 

A 

cei  bolnavi2*4.  Intr-o  parohie  fiecare  membru  în  parte  are  un  dar  unic  de  a  contribui  la 
întreaga  slujire  de  tămăduire  a  Bisericii. 


Darurile  harismatice  ale  tămăduirii 

54.  Conform  tradiţiei  biblice,  comunitatea  creştină  este  încredinţată  de  Sfântul 
Duh  cu  o  mare  diversitate  de  daruri  spirituale  (1  Cor.  12),  printre  care  un  rol  proemi¬ 
nent  îl  au  harismele  relevante  pentru  slujirea  de  tămăduire.  Toate  darurile  în  vederea 


22  Conferinţa  CWME,  documentul  pregătitor  nr.  10. 

23  Două  consultaţii  ţinute  la  Institutul  german  pentru  Misiune  medicală  (Difam)  în  Tubingen, 
Germania,  care  au  stat  la  originea  creării  Comisiei  medicale  creştine  şi  activităţii  CEB  în  domeniul 
sănătăţii.  Cf.  The  Healing  Church .  The  Tubingen  consultation  1964 ,  WCC,  1965,  şi  James  C.  McGilvray, 
The  Quest  for  Health  and  Wholeness,  Tubingen,  Difam,  1981. 

24  Cf.  excelentul  capitol  despre  comunitatea  tămăduitoare  în  documentul  CMC  „Healing  and 
Wholeness'’,  pp.  3 1  ff. 

It 


tămăduirii  din  cadrul  unei  anumite  comunităţi  necesită  o  încurajare  chibzuită, 
dezvoltare  spirituală,  educaţie  şi  sporire,  dar  şi  o  activitate  adecvată  de  susţinere 
pastorală  şi  de  supraveghere  bisericească.  Harismele  nu  se  rezumă  doar  la  aşa- 
numitele  daruri  „supranaturale”,  care  depăşesc  înţelegerea  comună  şi/sau  concepţia 
personală  despre  lume,  ci  ele  ţin  de  o  înţelegere  mai  largă,  în  care  atât  talentele  şi 
abordările  medicinei  modeme,  abordările  medicale  alternative,  şi  darurile  tămăduirii 
tradiţionale  şi  formele  spirituale  de  tămăduire  îşi  au  locul  lor.  Printre  cele  mai 
importante  mijloace  şi  abordări  ale  tămăduirii  din  cadrul  tradiţiei  creştine  le  menţionăm 
pe  următoarele: 

-  darul  rugăciunii  pentru  cei  bolnavi  şi  cei  ce  au  suferit  pierderi  ireparabile; 

-  darul  punerii  mâinilor; 

-  darul  binecuvântării; 

7  .  •  *  ■'  ■  .  ;  i  s 

-  darul  ungerii  cu  untdelemn;  *  . 

-  darul  spovedaniei  şi  al  pocăinţei;  %  . 

-  darul  consolării;  .f  ,  .  t  ,  . 

■  «  ■  •  •  •  i  '■ 

-  darul  iertării; 

-  darul  vindecării  amintirilor  dureroase; 

-  darul  de  a  vindeca  relaţiile  distruse  şi  arborele  genealogic; 

-  darul  rugăciunii  meditative; 

-  darul  prezenţei  tăcute; 

-  darul  ascultării  reciproce; 

-  darul  de  a  lupta  şi  de  a  scoate  afară  duhurile  rele  (slujirea  de  izbăvire); 

-  darul  profeţiei  (în  domeniile  personal  şi  socio-politic). 

Euharistia  —  evenimentul  creştin  tămăduitor  prin  excelenţă 

55.  Celebrarea  Euharistiei  este  considerată  de  majoritatea  creştinilor  ca  fiind  cel 
mai  important  dar  tămăduitor,  şi  actul  tămăduitor  fără  asemănare  în  Biserică,  în  toate 
dimensiunile  ei.  în  timp  ce  contribuţia  esenţială  a  Euharistiei  pentru  tămăduire  nu  este 
înţeleasă  în  acelaşi  mod  de  către  toate  tradiţiile  denominaţionale,  aspectul  sacramental 
al  tămăduirii  creştine  este  astăzi  apreciat  şi  exprimat  mai  pregnant  în  multe  biserici.  In 
Euharistie  creştinii  experiază  ceea  ce  înseamnă  să  fie  aduşi  împreună  şi  să  fie  una  cu 
ceilalţi,  să  fie  din  nou  constituiţi  ca  trup  al  lui  Hristos,  dincolo  de  orice  bariere  sociale, 
lingvistice  şi  culturale,  însă  nu  şi  dincolo  de  diferenţele  denominaţionale.  Diviziunile 
existente  încă  între  biserici,  care  împiedică  o  celebrare  comună  la  masa  Domnului, 
sunt  motivul  pentru  care  mulţi  creştini  au  dificultăţi  în  a  percepe  şi  a  experia  Euharistia 
ca  evenimentul  tămăduitor  prin  excelenţă. 

56.  Sfânta  Liturghie  oferă  cadrul  şi  manifestarea  concretă  a  prezenţei 
tămăduitoare  a  lui  Dumnezeu  în  mijlocul  Bisericii  şi  prin  aceasta  în  misiunea  în 
această  lume  dezbinată.  Dimensiunea  tămăduitoare  a  Euharistiei  este  subliniată  de 
tradiţie  încă  din  perioada  Bisericii  primare,  cerându-se  împăcarea  cu  fratele  sau  cu 
sora  înainte  de  împărtăşire.  Aceasta  este  exprimată  şi  prin  primirea  păcii  şi  iertării 

păcatelor  prin  Mărturisire,  încă  de  timpuriu  este  consemnată  şi  practica  creştină  de 
a  împărtăşi  bolnavii  acasă  şi  în  spitale.  Trupul  lui  Hristos  frânt  pentru  lumea  suferindă 
este  primit  ca  darul  central  al  harului  tămăduitor  al  lui  Dumnezeu.  Fiecare  celebrare 
a  Euharistiei  restaurează  comunitatea  Bisericii  şi  reînnoieşte  darurile  tămăduitoare  şi 
harismele.  Conform  izvoarelor  vechi,  tradiţia  liturgică  de  a-i  unge  pe  cei  bolnavi  cu 

a, 

untdelemn  îşi  are  originea  în  celebrarea  euharistică.  In  tradiţia  romano-catolică 
untdelemnul  folosit  pentru  ungerea  celor  bolnavi25  este  sfinţit  de  episcopul  locului 
prin  slujba  binecuvântării  mirului  care  se  săvârşeşte  în  Săptămâna  Mare  (misa 

mirungerii),  arătându-se  astfel  că  slujirea  tămăduitoare  a  bisericii  îşi  are  originea 

/\ 

atât  în  Euharistie  cât  şi  în  Crucea  şi  învierea  lui  Hristos. 


Dimensiunea  tămăduitoare  a  cultului  în  general  şi  slujbele  speciale  de  tămăduire 
57.  Pentru  toate  denominaţiunile  creştine  şi  pentru  toate  tradiţiile  bisericeşti  este 
valabil  faptul  că  atât  comunitatea  care  ia  parte  Ia  cult,  cât  şi  cultul  în  sine  pot  avea  o 
dimensiune  tămăduitoare  profundă.  Deschiderea  faţă  de  Dumnezeu  prin  slăvirea  Sa  şi 
prin  lamentaţie,  a  fi  împreună  cu  ceilalţi  şi  formând  o  comunitate  de  credincioşi,  a  fi 
eliberat  de  vinovăţie  şi  de  grijile  vieţii,  a  experia  chiar  şi  vindecările  minunate,  a  fi 
înflăcărat  de  experienţa  cântării  şi  a  preamăririi  lui  Dumnezeu  constituie  experienţe 
extraordinare  de  tămăduire.  Trebuie  însă  să  se  admită  că  acestea  nu  pot  fi  considerate 
ca  apărând  de  la  sine.  Formele  inadecvate  de  cult  creştin  inclusiv  „slujbele  de  tămăduire” 
triumfaliste  în  care  cel  ce  tămăduieşte  este  slăvit  în  locul  lui  Dumnezeu  şi  în  care  apar 
aşteptări  false,  pot  să-i  rănească  şi  să-i  afecteze  foarte  grav  pe  oameni.  Cu  toate 
acestea,  în  multe  locuri,  slujbele  speciale  lunare  sau  săptămânale  sunt  percepute  ca 
mărturii  autentice  ale  puterii  tămăduitoare  şi  ale  purtării  de  grijă  a  lui  Dumnezeu. 
Intr-adevăr,  în  cadrul  unor  astfel  de  slujbe,  o  atenţie  mare  este  acordată  nevoilor  celor 


care  caută  tămăduire  în  urma  unor  pierderi,  unor  despărţiri,  în  urma  disperării  sau  a 
bolilor  fizice.  în  multe  tradiţii  bisericeşti  se  combină  Euharistia  cu  ritualul  rugăciunii 
personale  pentru  cei  bolnavi  şi  cu  punerea  mâinilor,  fiind  un  răspuns  potrivit  atât 
pentru  autoritatea  Bisericii  cât  şi  pentru  dorinţa  de  tămăduire  a  oamenilor. 


Aprofundarea  unei  înţelegeri  comune  a  spiritualităţii  tămăduitoare  creştine 
58.  Este  evident  pentru  toate  tradiţiile  creştine  că  slujirile  de  tămăduire  creştine 
nu  pot  fi  concepute  ca  simple  tehnici  şi  abilităţi  profesionale,  sau  doar  ca  anumite 
ritualuri.  Toate  acestea  depind  de  o  spiritualitate  şi  disciplină  creştină  care  influenţează 
toate  sferele  vieţii  personale  şi  a  celei  profesionale.  O  astfel  de  spiritualitate  depinde  de 
credinţa  în  Dumnezeu,  de  urmarea  lui  Hristos,  de  modul  în  care  este  tratat  trupul,  de 
felul  în  care  se  iau  în  considerare  limitările  spaţiale  şi  temporale,  de  capacitatea  de  a 
îndura  durerea  şi  boala,  de  maniera  de  a  mânca  şi  a  posti,  de  modul  de  a  se  ruga  şi  a 

Doar  în  Evul  mediu  s-au  redus  la  un  semn  sacramental  rezervat  muribunzilor  ca  „extrema 

unctio”. 

medita,  de  vizitarea  celor  bolnavi,  de  ajutorarea  celor  nevoiaşi  şi  de  păstrarea  tăcerii  în 
deschiderea  faţă  de  Duhul  Sfanţ. 

Trebuie  să  existe  discernământ  atunci  când  este  vorba  de  o  spiritualitate  creştină 
autentică.  Există  teologii  şi  forme  ale  unor  practici  creştine  care  nu  contribuie  la 
tămăduire.  Forme  de  spiritualitate  sau  pietate  care  sunt  denaturate  pot  duce  la  moduri 
de  viaţă  nesănătoase  şi  la  relaţii  îndoielnice  cu  Dumnezeu  şi  cu  semenii. 


Clerul  şi  laicii  în  slujirea  de  tămăduire  - 

59.  în  multe  congregaţii  se  poate  observa  faptul  că  numai  clerului  îi  este  permis 
să  ofere  semne  de  binecuvântare  şi  rugăciuni  de  tămăduire  pentru  oamenii  care  se  află 
în  necaz.  Totuşi,  dovezile  biblice  ne  amintesc  că  Duhul  Sfânt  şi  darurile  Duhului  Sfânt 
au  fost  promise  tuturor  celor  care  fac  parte  din  poporul  lui  Dumnezeu  (Fapte  2,  17;  I 
Cor  12,  3  sq.)  şi  că  fiecare  membru  al  Bisericii  este  chemat  să  participe  la  slujirea  de 
tămăduire.  Bisericile  sunt  încurajate  să  susţină  darurile  şi  potenţialul  laicilor  în  primul 
rând,  atât  în  congregaţiile  locale  cât  şi  în  instituţiile  de  îngrijire  a  sănătăţii.  împuternicirea 
oamenilor  pentru  a  acţiona  ca  ambasadori  ai  slujirii  de  tămăduire  este  o  datorie  esenţială 
atât  a  preoţilor  şi  a  diaconilor  în  Biserică,  cât  şi  a  profesioniştilor  creştini  care  lucrează 
în  diverse  instituţii  de  sănătate. 


60.  Modul  în  care  fiecare  biserică  recunoaşte  cel  mai  bine  mandatul  comunităţii 
locale  şi  exprimă  responsabilitatea  clerului  şi  laicilor  în  cadrul  slujirii  de  tămăduire 
depinde  de  tradiţia  şi  de  structura  proprie  fiecărei  biserici.  Spre  exemplu,  Biserica 


Angliei  a  numit  în  multe  dioceze  un  consilier  pentru  slujirea  de  tămăduire.  Acest  slujitor 
este  responsabil  cu  încurajarea,  educarea  şi,  de  asemenea,  cu  îngrijirea  pastorală  şi 
spirituală  pentru  dezvoltarea  slujirilor  de  tămăduire,  în  colaborare  cu  episcopul  locului. 
Astfel,  slujirea  tămăduitoare  a  Bisericii  dobândeşte  o  recunoaştere  concretă  şi  o  susţi¬ 
nere  în  Biserică  privită  în  ansamblu,  în  loc  de  a  fi  delegată  unor  instituţii  specializate 
sau  limitată  la  nivel  local. 


Nevoia  de  a  educa  creştinii  pentru  slujirea  de  tămăduire  -  integrare  versus 
compartimentare 

61 .  Există  un  consens  crescând  asupra  faptului  că  educaţia  pentru  diferite  forme 
ale  slujirii  creştine  de  tămăduire  nu  este  răspândită  şi  dezvoltată  aşa  cum  ar  trebui  să 
fie  în  diferitele  sectoare  ale  vieţii  bisericeşti.  Din  multe  programe  de  educaţie  teologică 
lipseşte  o  învăţătură  explicită  cu  privire  la  înţelegerea  creştină  a  tămăduirii,  sau  dacă 
există  este  încă  într-o  fază  subdezvoltată.  Totuşi,  recent  s-au  făcut  eforturi  de  introducere 
a  temei  HIV/SIDA  în  aria  de  învăţământ  a  unor  instituţii  cu  educaţie  teologică  din 
Africa.  Dar  multe  programe  educaţionale  şi  de  instruire  se  desfăşoară  numai  în  cadrul 
diverselor  domenii  de  competenţă  specializată.  Asistente  medicale,  medici,  lucrători 
în  domeniul  diaconiei  sunt  educaţi  în  cadrul  propriilor  lor  domenii  profesionale.  Nu 
există  o  interacţiune  între  diferitele  programe  de  educaţie  şi  domeniile  de  competenţe, 
şi,  de  asemenea,  există  o  reţinere  în  a  introduce  probleme  şi  teme  fundamentale  cu 

privire  la  tămăduirea  creştină  în  cadrul  educaţiei  principale  în  vederea  slujirii  şi  a 
educării  adulţilor  în  general. 

Slujirea  de  tămăduire  oferită  de  comunitate  şi  profesiile  tămăduitoare 

62.  Deciziile  consultaţiilor  de  la  Tubingen  din  1964  şi  1967,  şi  înfiinţarea 
Comisiei  Medicale  creştine  în  1968,  împreună  cu  dezvoltarea  noţiunii  de  Asistenţă 
medicală  primară  (Primary  Health  Care  *  PHC)  au  creat  în  anii  1980  o  mişcare 
PHC  care  a  demarat  cu  o  mare  speranţă  pentru  schimbare,  dar  care  nu  a  fost 
susţinută.  Separarea  dintre  medicina  bazată  pe  tehnologia  înaltă  pe  de  o  parte  şi 
îngrijirea  medicală  primară  pe  de  altă  parte,  a  fost  în  detrimentul  efortului  pentru  o 
lume  mai  bună  şi  mai  sănătoasă.  în  timp  ce  profesioniştii  creştini  conştiincioşi  au 
pus  la  punct  programe  extraordinare  în  domeniul  îngrijirii  medicale  primare, 
implicarea  congregaţională  în  mişcarea  PHC  a  fost  superficială  şi  minimală.  Deşi 
în  această  mişcare  se  aveau  în  vedere  într-o  oarecare  măsură  probleme  de 
accesibilitate  şi  dreptate,  aspectele  spirituale  nu  erau  abordate  în  mod  corespunzător. 

A 

In  multe  ţări,  sistemele  tradiţionale  de  medicină  au  fost  condamnate  inutil  de  către 
sistemul  modem  de  medicină  alopată  şi  s-au  dezvoltat  izolat  şi  în  competiţie  cu  cel 
din  urmă,  ducând  la  apariţia  unor  probleme  de  relaţie  între  comunităţile  creştine  şi 
tradiţionalii  specialişti  în  sănătate. 

63.  Schimbările  dramatice  survenite  în  societate  şi  sistemele  de  sănătate  au 
făcut  să  crească  tensiunile  în  ultimii  ani  pentru  mulţi  oameni  care  lucrează  în  cadrul 
sistemelor  medicale  consacrate,  în  special  în  ţările  şi  centrele  industrializate.  Presiunile 
crescânde  pentru  a  se  raţionaliza  îngrijirea  medicală  şi  a  se  reduce  costurile  şi  personalul 
medical  tind  să-i  împiedice  pe  medici  şi  pe  asistentele  medicale  să  deţină  o  abordare 
holistică  a  sănătăţii  şi  tămăduirii.  în  acelaşi  timp,  nevoia  de  a  se  adresa  persoanei  în 
întregime  în  îngrijirea  medicală  a  devenit  mai  mult  decât  evidentă  în  multe  părţi  ale 
lumii.  Modul  în  care  personalul  medical  va  fi  în  stare  să  răspundă  acestor  cerinţe 
contradictorii  rămâne  o  problemă  deschisă.  Este  încurajatoare  noua  dorinţă  şi 
deschidere  de  a  coopera  cu  organizaţiile  religioase,  în  special  cu  bisericile  creştine, 
care  se  observă  în  multe  instituţii  secularizate  ale  sistemului  de  sănătate  existent. 

64.  Bisericile  creştine  ar  trebui  să  fie  deschise  şi  receptive  să  asculte  şi  să  înveţe 
din  situaţia  acelora  care  se  confruntă  cu  contradicţii  şi  neajunsuri  din  ce  în  ce  mai 
mari,  în  cadrul  sistemelor  medicale  existente.  Pe  de  altă  parte,  profesioniştii  din  domeniul 
sănătăţii  ar  trebui  să  recunoască  faptul  că  problemele  de  sănătate  trec  de  la  nivel 
individual  la  comunitate  care  este  o  reţea  socială  cu  multe  resurse  şi  abilităţi  care  pot 
promova  sănătatea.  Specialiştii  medicali  sunt  provocaţi  să  se  perceapă  pe  ei  înşişi  ca 
fiind  parte  dintr-o  reţea  mai  largă  de  discipline  de  tămăduire,  care  include  ştiinţe  medicale, 
tehnice,  sociale  şi  psihologice,  dar  şi  abordările  religioase  şi  tradiţionale  ale  tămăduirii. 
Această  viziune  mai  largă  îi  va  ajuta  pe  specialişti  să  integreze  suferinţa  în  conceptul 
de  sănătate  şi  astfel  să  permită  oamenilor  cu  probleme  fizice  incurabile  să  fie  nişte 
persoane  tămăduite.  De  asemenea,  aceasta  îi  va  încuraja  pe  specialiştii  în  sănătate  să 

împărtăşească  informaţia  cu  pacienţii,  stimulându-i  să  se  simtă  responsabili  şi  să  ia 
decizii  privind  propria  lor  sănătate. 

65.  Asistenţa  medicală  primară  în  cadrul  comunităţii  trebuie  susţinută  de  unităţi 
de  îngrijire  secundară  şi  terţiară  adecvate.  Continuitatea  îngrijirii  bolnavilor  trebuie  să 
se  asigure  printr-un  sistem  de  trimitere  care  să  fie  reciproc  şi  susţinut  mutual. 

'  1  ■  :  t  \  .a:  •  'r,  >  .  -t  1  >  -;.i  .  .  . - 

■ 

Slujirea  de  tămăduire  şi  sistemele  de  susţinere 

66.  In  timp  ce  acest  document  se  concentrează  asupra  aspectelor  medicale  şi 
spirituale  ale  slujirii  de  tămăduire,  se  recunoaşte  faptul  că  există  o  definiţie  mai  largă  a 
tămăduirii,  care  include  eforturi  ale  unor  persoane,  mişcări,  societăţi  şi  biserici  în 
vederea  transformării  fundamentale  a  structurilor  care  produc  sărăcia,  exploatarea, 
răul  şi  suferinţa  sau  boala.  Un  studiu  mai  vechi  al  CMC  (Comisiei  medicale  creştine) 
din  199026  este  considerat  încă  a  fi  un  îndrumar  valid  pentru  înţelegerea  aspectului 
mai  larg  al  slujirii  de  tămăduire,  care  a  devenit  o  problemă  din  ce  în  ce  mai  urgentă 
odată  cu  pandemia  HI  V/SIDA.  Documentul  din  1990  consideră  că  sănătatea  este  o 
problemă  de  dreptate,  de  pace  şi  este  în  legătură  cu  integritatea  creaţiei.  Prin  urmare 
aceasta  cere  o  congregaţie  aducătoare  de  tămăduire  care  „să  introducă  slujirea  de 
tămăduire  pe  scena  politică,  socială  şi  economică: 

-  prin  susţinerea  eliminării  oprimării,  rasismului  şi  nedreptăţii; 

-  prin  sprijinirea  luptei  oamenilor  pentru  eliberare; 

-  prin  asocierea  cu  alţi  oameni  de  bine,  pentru  a  înainta  împreună  spre  o  conştiinţă 
socială; 

-  prin  crearea  opiniei  publice  care  să  sprijine  lupta  pentru  dreptate  în  domeniul 
sănătăţii”27. 

67.  Toţi  creştinii,  în  special  cei  care  participă  la  slujirile  de  tămăduire  şi  în  profesiile 
medicale,  aceia  cărora  le-au  fost  dăruite  harismele  profeţiei,  sunt  chemaţi  să  fie  apărătorii 
unei  astfel  de  abordări  holistice  pe  plan  politic  naţional  şi  internaţional.  Datorită  experienţei 
şi  competenţei  lor  specifice,  ei  poartă  o  responsabilitate  specială  pentru  a  vorbi  cu,  şi 
în  numele  celor  marginalizaţi  şi  defavorizaţi,  şi  pentru  a  contribui  la  consolidarea 
reţelelor  şi  a  campaniilor  de  ajutorare,  de  a  face  presiuni  asupra  organizaţiilor  inter¬ 
naţionale,  guvernelor,  industriilor  şi  instituţiilor  de  cercetare,  astfel  încât  prezenta  situaţie 
scandaloasă  în  ceea  ce  priveşte  administrarea  resurselor  să  fie  radical  pusă  sub  semnul 
întrebării  şi  modificată. 

✓ 

■  *•  y  •  k 

Pregătirea 

68.  Datorită  tuturor  acestor  aspecte  ale  misiunii  Bisericii  în  ceea  ce  priveşte 
sănătatea  şi  îngrijirea,  pregătirea  de  specialişti  în  medicină  şi  sănătate  va  fi  o  zonă 
cheie  pentru  o  acţiune  adecvată.  Congregaţiile  şi  cei  care  lucrează  în  domeniile  pastorale 


26  Heaîing  and  Wholeness. 

27  Ibid.,  p.  32. 

au  nevoie  de  pregătire  pentru  a  aborda  holistic  sănătatea  şi  a  avea  contribuţiile  specifice 
care  au  fost  menţionate  în  acest  document. 

69.  Provocarea  pentru  creştini  este  de  a  continua  să  angajeze  comunităţile  în 
aşa  fel  încât  acestea  să  adopte  o  pedagogie  a  tămăduirii  în  Biserică,  pentru  a  se: 

-motiva  şi  a  mobiliza  comunităţile  pentru  a  identifica  factorii  principali  respon¬ 
sabili  de  starea  proastă  a  sănătăţii,  pentru  a-i  asuma  şi  a  acţiona  eficient; 

-  a  se  identifica  cu  înţelegerea  holistică  a  slujirii  de  tămăduire,  aşa  cum  apare  în 
Evanghelie; 

-  a  lucra  în  societate  în  sens  mai  larg,  pentru  a  produce  o  schimbare  în  viaţa  şi 
sănătatea  oamenilor. 


5.  ÎNTREBĂRI  NEREZOLVATE  ŞI  DEZBATERI  NECESARE 


70.  Acest  capitol  conţine  subiecte  asupra  cărora  există  discuţii  curente  între 
creştinii  din  diferite  tradiţii  denominaţionale  şi  /  sau  din  diferite  medii  culturale.  Aceasta 
nu  înseamnă  însă  că  toate  afirmaţiile  de  mai  sus  sunt  puse  la  îndoială.  Insă  scopul  şi 
consecinţele  unora  dintre  acestea  constituie  subiect  de  discuţie. 


Orice  tămăduire  vine  de  la  Dumnezeu:  Spiritualitatea  creştină  a  tămăduirii  şi 
practicile  de  tămăduire  necreştine 

71.  Faptul  că  orice  tămăduire  provine  de  la  Dumnezeu  este  o  convingere 
împărtăşită  de  majoritatea  dacă  nu  chiar  de  către  toate  tradiţiile  creştine28.  Există  totuşi 
o  discuţie  cu  privire  la  consecinţa  unei  astfel  de  afirmaţii  pentru  modul  abordării 
oamenilor  şi  tradiţiilor  sau  practicilor  de  tămăduire  din  alte  religii. 

72.  Dacă  afirmăm  că  energiile  tămăduitoare  ale  lui  Dumnezeu  au  o  prezenţă 
activă  în  întreaga  creaţie,  atunci  ar  trebui  sâ-I  aducem  mulţumire  şi  slavă  pentru  toate 
mijloacele,  abordările  şi  tradiţiile  diferite  care  contribuie  la  tămăduirea  oamenilor,  a 
comunităţilor  şi  a  creaţiei,  prin  întărirea  potenţialelor  lor  de  tămăduire. 

73.  In  multe  contexte,  unde  se  simte  o  puternică  dorinţă  de  tămăduire,  care  se 
manifestă  atât  în  cadrul  cât  şi  în  afara  bisericilor  creştine,  problema  deschiderii  creştine 
şi  a  încrederii  în  practicile  de  tămăduire  care  îşi  au  originea  în  alte  religii  (cum  sunt 
diversele  abordări  medical-religioase  tradiţionale,  dar  şi  Yoga,  Reiki,  Shiatsu,  Meditaţia 
Zen,  etc.)  este  disputată  mult,  atât  în  cadrul  bisericilor,  cât  şi  în  cadrul  instituţiilor  de 

a 

sănătate  creştine.  In  ce  măsură  este  compatibilă  spiritualitatea  creştină  a  tămăduirii  cu 
practicile  de  tămăduire  din  alte  religii?  Sunt  acestea  din  urmă  reconciliabile  şi  în  acord 
cu  principiile  de  bază  ale  spiritualităţii  creştine? 


Cf.  IRM  lul.-0ct.2004  (dialogul  cu  penticostalii);  cf  şi  documentul  despre  misiune  al  LWF,  p. 
39.  Afirmaţia  potrivit  căreia  orice  tămăduire  provine  de  la  Dumnezeu  se  găseşte  deja  în  documentele 
rezultate  de  la  consultaţia  de  la  Tubingen  din  anul  1964,  cf.  The  Hcaling  Church,  p.  36. 

*  -• :  74.  Spiritualitatea  creştină  ar  trebui  să  manifeste  deschidere  pentru  toate  mijloacele 
de  tămăduire  existente,  ca  fiind  parte  a  creaţiei  continue  a  lui  Dumnezeu.  In  acelaşi 
timp  există  însă  practici  de  tămăduire  care  sunt  asociate  cu  o  viziune  religioasă  asupra 
lumii  care  se  află  în  opoziţie  cu  principiile  creştine  de  bază,  şi  unii  creştini  sunt  atenţi 
în  mod  deosebit  la  astfel  de  pericole.  Alţi  creştini  consideră  că  se  cere  precauţie, 
deoarece  puterile  spirituale  rele  îşi  pot  deghiza  efectul  lor  dăunător  în  spatele  unor 
practici  de  tămăduire  aparent  benefice. 

75.  Nici  o  practică  de  tămăduire  nu  este  pur  şi  simplu  neutră.  Are  nevoie  de  o 
evaluare  teologică  critică.  Asta  nu  înseamnă  că,  de  exemplu,  practicile  Yoga  sau  Reiki 
nu  au  nici  un  loc  în  centre  parohiale  creştine.  Mulţi  creştini  din  Apus  cred  că  aceste 
tehnici  pot  fi  practicate  într-un  mod  care  să  nu  ducă  la  dizolvarea  sau  denaturarea 
fundamentală  a  credinţei  creştine  şi  a  comunităţii  creştine.  Biserica  a  fost  întotdeauna 
conştientă  că  Dumnezeu  poate  descoperi  aspecte  ale  modului  în  care  funcţionează  şi 
contribuie  creaţia  la  tămăduire,  prin  intermediul  oamenilor  de  alte  limbi,  culturi,  şi 
chiar  tradiţii  religioase,  iar  acest  lucru  este  valabil  şi  pentru  domeniul  tratamentului 
medical,  al  medicinei  alternative  şi  al  practicilor  de  tămăduire  alternative. 

76.  însă  se  recomandă  atenţie,  sau  chiar  respingere  explicită  atunci  când: 

-  se  creează  o  dependenţă  religioasă  faţă  de  tămăduitor  sau  guru;  i 

-  se  pretinde  o  supunere  spirituală,  socială  sau  economică  absolută; 

-  oamenii  ajung  într-o  stare  de  ameninţare,  anxietate  sau  subjugare  din  cauza 
practicilor  de  tămăduire; 

-  succesul  unei  tămăduiri  depinde  de  schimbări  fundamentale  în  concepţia 
religioasă  despre  lume  a  creştinilor. 

77.  Aşa  cum  arată  tradiţia  biblică,  creştinii  sunt  invitaţi  şi  mandataţi  să  experi¬ 
menteze  orice,  să  păstreze  ce  este  bine  şi  să  se  ferească  de  orice  fel  de  rău  (1  Tes.  5, 
21-22).  Atunci  când  vin  în  contact  cu  practici  de  tămăduire  şi  lucrări  terapeutice 
energetice  care  îşi  au  originea  în  alte  religii,  creştinii  trebuie  întotdeauna  să  se  simtă  în 
primul  rând  încurajaţi  să  redescopere  bogata  diversitate  şi  tradiţiile  spirituale  vechi  de 
tămăduire  din  cadrul  Bisericii  creştine  însăşi. 

Dezbaterea  cu  privire  la  conceptele  de  demonologie  şi  conflictul  de  putere 

78.  în  mod  tradiţional,  termenul  „demonologie”  a  fost  în  teologia  creştină  parte 
a  învăţăturii  despre  îngeri  (angelologie).  Demonii  sau  puterile  demonice  reprezintă 
latura  „întunecată”  a  realităţii  spirituale.  Termenul  „putere/puteri”  în  discursul  teologic 
şi  ecumenic  este  folosit  în  mai  multe  sensuri.  Adesea,  şi  în  special  în  cercurile 
ecumenice,  este  folosit  în  relaţie  cu  violenţa  politică  şi  cu  structurile  sociale  opresive. 

79.  Pentru  creştinii  penticostali/harismatici  -  dar  nu  numai,  ci  şi  pentru  aceia 
care  persistă  în  tradiţia  creştinismului  clasic  -  termenul  „puteri”  se  referă  în  general  la 
puterile  spirituale,  la  spirite  rele,  la  demoni.  în  consecinţă  „conflictul  de  putere”  (power 
encounter)  este  înţeles  ca  o  întâlnire  între  puterea  (spirituală)  a  lui  Dumnezeu  şi  alte 
realităţi  spirituale.  Aceşti  creştini  cred  că  adevăratul  Dumnezeu  îşi  va  arăta  puterea 

asupra  celorlalte  puteri.  în  timp  ce  este  important  ca  un  astfel  de  dialog  să  nu  simplifice 
urzelile  complexe  ale  lumilor  spiritului,  îmbogăţindu-1  în  -  şi  o  dată  cu  -  epoca  post- 
modernismului,  ar  trebui  în  acelaşi  timp  să  se  reziste  oricărei  încercări  de  a-L  transforma 
pe  Duhul  Sfânt  într-un  mijloc  puternic  pentru  împlinirea  unui  scop,  ca  şi  când  Biserica 
ar  trebui  să-L  justifice  pe  Dumnezeu2^.  Biserica  trebuie  să  aducă  mărturie  despre 
Dumnezeu  cel  viu.  Ea  nu  trebuie  să  dovedească  că  Dumnezeu  are  dreptate. 

80.  O  provocare  ecumenică  pentru  biserici  o  constituie  faptul  de  a  recunoaşte 
diferitele  înţelesuri  stabilite  pentru  discuţia  despre  puteri  şi  să  încerce  să  nu  ajungă  la 
reducţionism.  In  timp  ce  modul  tradiţional  de  a  asocia  „puterile”  cu  forţele  spirituale 
pare  să  fie  înţelesul  biblic  primar,  înţelegerea  puterilor  ca  realităţi  sociale  şi  politice  este, 
de  asemenea,  prezentă  în  Biblie  (de  ex.  episodul  ispitirii  relatat  în  Mt  4,  LII  şi  de  către 
Lc,  4,  1-13)  şi  poate  fi  percepută  ca  o  interpretare  legitimă  a  mesajului  creştin. 

81.  Interesul  penticostal-harismatic  pentru  conflictul  de  putere  ridică  probleme 
serioase  şi  poate  fi  subiect  de  interes  pentru  preocupările  teologice  şi  pastorale.  Ideea 
de  „conflict  de  putere”  aşa  cum  a  fost  menţionată  mai  sus  poate  duce  la  o  prezentare 
triumfalistă  şi  chiar  agresivă  a  Evangheliei.  în  unele  cazuri,  „spiritelor”  li  se  atribuie 
influenţă  şi  putere  dincolo  de  ceea  ce  pare  adecvat  din  punct  de  vedere  teologic, 
denaturând  înţelegerea  responsabilităţii  individuale  şi  colective. 

82.  Aceasta  fiind  situaţia,  demonologia  şi  exorcismele  prezintă  provocări  spirituale 
şi  cognitive  pentru  acele  biserici  în  care  modul  de  înţelegere  şi  teologia  au  fost  conturate 
sub  influenţa  raţionalităţii  ştiinţifice  post-iluministe,  aşa  cum  este  acea  concepţie  despre 
lume  care  explică  evenimentele  prin  referirea  la  fiinţele  spirituale.  Pare  a  fi  urgentă 
realizarea  unui  dialog  intercultural  şi  ecumenic  adecvat,  în  interesul  misiunii  tămădui¬ 
toare  a  bisericilor  ca  întreg. 

* 

împărtăşirea  resurselor  şi  perspectivelor  asupra  tămăduirii  creştine  în  cadrul 
comunităţii  ecumenice 

83.  Multe  tradiţii  bisericeşti  au  propriile  lor  perspective  bogate  şi  comori  liturgice 
şi  teologice  şi  pot  contribui  la  realizarea  unei  înţelegeri  holistice  şi  la  o  nouă  apreciere 
a  slujirii  creştine  a  sănătăţii  şi  a  tămăduirii  în  zilele  noastre.  Tradiţiile  anglicană,  ortodoxă 
şi  romano-catolică  oferă  slujbe  de  tămăduire  distincte  şi  diferite.  Este  încurajată  acţiunea 
prin  care  acestea  sunt  făcute  cunoscute  altor  denominaţiuni  şi  tradiţii,  şi  prin  care  se 
împărtăşesc  astfel  de  formulări  existente  în  cadrul  comunităţii  ecumenice  a  bisericilor. 

Studiul  şi  dialogul  cu  privire  la  demonologie 

84.  Ar  fi  o  sarcină  care  merită  efortul  pentru  biroul  de  misiune  al  CEB  să  iniţieze 
un  studiu  pe  scară  largă  despre  tema  demonologiei  şi  a  puterilor  din  moment  ce,  după 
cum  s-a  menţionat  deja,  este  un  subiect  cu  care  creştinii  şi  comunităţile  creştine  se 
întâlnesc  în  viaţa  lor  de  zi  cu  zi.  O  parte  a  studiului  ar  trebui  să  se  ocupe  cu  problema 

2S>  Dar  Dumnezeu  revendică  Biserica.  Mt.  10,  19-20;  Lc.  21,  15;  Mc.  13,  11. 

reabilitării  funcţiei  de  exorcist  ca  slujire  creştină  în  acele  tradiţii  bisericeşti  în  care  nu 
există. 

Iniţiativa  ecumenică  cu  privire  la  spiritualitatea  tămăduirii 

85.  Ar  putea  fi  luată  bine  în  considerare  chestiunea  dacă  pentru  anii  care  urmează 
este  necesară  o  iniţiativă  ecumenică  pentru  a  aprofunda  spiritualitatea  creştină  a  tă¬ 
măduirii,  şi  a  se  încuraja  apariţia  unor  cursuri  de  formare  pentru  lucrătorii  voluntari, 
pentru  specialişti  în  îngrijirea  medicală  şi  pentru  slujitori  hirotoniţi. 

Necesitatea  organizării  unor  mese  rotunde  cu  privire  la  viitorul  sănătăţii ,  spiri¬ 
tualităţii  şi  tămăduirii 

86.  în  multe  ţări  instituţiile  de  sănătate  existente  se  află  într-un  proces  de  trans¬ 
formare  şi  într-o  criză  instituţională,  care  parţial  se  datorează  factorilor  economici  şi 
instabilităţii  financiare,  lipsei  unui  management  şi  a  unei  conduceri  corespunzătoare, 
creşterii  costurilor  înaltei  tehnologii  medicale,  schimbării  tiparelor  în  comportamentul 
pacienţilor,  lipsei  consimţământului  pacienţilor  şi  dezechilibrelor  demografice  înre¬ 
gistrate  în  multe  societăţi  apusene.  Din  punct  de  vedere  istoric,  misiunea  creştină  a 
jucat  un  rol  de  pionierat  în  înfiinţarea  şi  formarea  sistemelor  de  sănătate  din  multe  ţări 
din  Sud.  Are  de  asemenea  o  responsabilitate  în  a  contribui  la  depăşirea  crizei  instituţiilor 
de  sănătate,  manifestată  la  începutul  sec.  XXI.  în  conformitate  cu  tradiţia  Comisiei 
medicale  creştine  şi  cu  propunerile  recente30  -  s-a  recomandat  ca  diferitele  comisii  şi 
asociaţii  medicale  creştine  existente  în  diferite  regiuni  ale  lumii  să  se  unească  şi  să 
stabilească  forumuri  interdisciplinare  de  dialog  cu  privire  la  viitorul  îngrijirii  medicale 
şi  a  sistemelor  de  sănătate  din  Vest  şi  din  Sud.  Ar  trebui  căutate  mijloace  de  schimb  şi 
de  întărire  a  colaborării  dintre  diferitele  asociaţii  medicale  creştine  regionale,  în  aşa  fel 
încât  să  ofere  un  nou  profil  slujirii  creştine  de  tămăduire,  şi  să  o  facă  mult  mai  vizibilă 
şi  mai  eficientă  în  faţa  lumii. 


Trad.  pr.  lect.  dr.  NICOLAE  MOŞOIU 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 


30  Cf.  rezultatele  consultaţiei  ţinute  Ia  Hamburg  în  anul  2000,  publicate  în  IRM ,  voi. 90,  nr.  356- 
357,  Ian-April.  2001,  pe  tema  „Health,  Faith  and  Healing". 


„DOAMNE,  PRIN  HARUL  TĂU,  TRANSFORMĂ  LUMEA!” 

A  IX-A  ADUNARE  GENERALĂ 
A  CONSILIULUI  ECUMENIC  AL  BISERICILOR 

(Porto  Alegre,  Brazilia,  14-23  februarie  2006  ) 


Adunarea  generală  este,  conform  constituţiei  Consiliului  Ecumenic  al  Bisericilor 
(CEB),  „forul  legislativ  suprem”,  care  se  întruneşte  o  dată  la  şapte  ani.  Delegaţii: 
persoane  hirotonite,  laici,  tineri,  persoane  cu  disabilităţi  şi  indigeni  sunt  numiţi  de 
bisericile  membre,  dar  există  şi  alte  categorii  de  participanţi  care  nu  iau  parte  la  procesul 
decizional:  consilieri  (advisers),  reprezentanţi  şi  observatori  ai  bisericilor  care  nu  sunt 
membre  în  CEB,  sau  ai  altor  organizaţii  ecumenice,  oaspeţi  (inclusiv,  începând  cu  cea 
de  a  V-a  Adunare  generală,  persoane  de  alte  religii),  reprezentanţi  mass-media  şi  vizitatori. 
La  Porto  Alegre  au  luat  parte  691  de  delegaţi  ai  celor  348  de  biserici  membre,  dar 
numărul  total  al  participanţilor  a  fost  de  aproape  4000.  Delegaţia  Bisericii  Ortodoxe 
Române  a  fost  condusă  de  înalt  Prea  Sfinţitul  Părinte  Profesor  Universitar  Doctor 
Nifon  Mihăiţă ,  Arhiepiscopul  Târgoviştei. 

Adunările  generale  sunt  evenimente  majore  pentru  mişcarea  ecumenică.  Prin 
rugăciune,  meditaţie,  prezentări,  discuţii  şi  decizii  se  oferă  cadrul  pentru  evaluarea 
activităţii  şi  identificarea  priorităţilor  CEB.  Totodată  sunt  ocazii  pentru  adâncirea 
cunoaşterii  şi  comuniunii  în  perspectiva  unităţii  văzute  a  Bisericii. 

Prima  Adunare  generală  s-a  desfăşurat  la  Amsterdam,  Olanda,  în  anul  1948, 
când  s-a  şi  constituit  Consiliului  Ecumenic  al  Bisericilor,  şi  a  avut  ca  temă:  „ Dezordinea 
provocată  de  om  şi  iconomia  lui  Dumnezeu”,  marcându-se  astfel  realităţile  imediat 
post-belice.  A  Il-a  Adunare  generală,  Evanson,  S.U.A.,  1954,  în  plină  epoca  a , ^războiului 
rece”  a  avut  ca  temă:  „Hristos  -  Speranţa  lumii”.  New  Delhi,  India,  1961 ,  a  găzduit 
cea  de  a  IlI-a  Adunare  generală,  tema:  fJisus  Hristos  -  Lumina  lumii  ”  fiind  adecvată 
şi  datorită  încorporării  Consiliului  Misionar  Internaţional  şi  primirii  a  25  de  noi  membri, 
printre  care  şi  Bisericile  ortodoxe  aflate  sub  regim  totalitar,  şi  biserici  din  noile  state 
care  şi-au  dobândit  independenţa.  A  IV-a  Adunare  generală,  Uppsala,  Suedia,  1968, 
având  ca  temă:  „Iată,  Eu  fac  toate  lucrurile  noi”,  a  fost  marcată  de  continuarea 
extinderii  numărului  de  membri,  dar  şi  de  Conciliul  al  II-lea  Vatican,  care  a  făcut 
posibilă  participarea  observatorilor  catolici  şi  discutarea  dezvoltării  cooperării  CEB  cu 
Biserica  Romano-Catolică.  A  V-a  Adunare  generală,  Nairobi,  Kenya,  1975,  a  avut  ca 


ACTUALITATEA  ECUMENICĂ 


A  IX- a  Adunare  Generală  a  CEB 


temă:  „  li  sus  Hristos  eliberează  şi  uneşte  ",  fiind  prima  adunare  generală  pe  continentul 
african,  dominat  de  exploatare  şi  de  conflicte  inter-etnice.  A  Vl-a  Adunare  generală, 
Vancouver,  Canada,  1983,  a  însemnat  accentuarea  rugăciunii  comune,  prilejuită  şi  de 
convergenţa  teologică  BEM  (Baptism,  Eucharist,  Ministry)  împreună  cu  experimentul 
ecumenic  „Liturghia  de  la  Lima”  ( 1 982);  ameninţarea  nucleară  şi  neo-colonialismul  au 
inspirat  tema:  „Iisus  Hristos  -  Viaţa  lumii".  A  VlI-a  Adunare  generală,  Canberra, 
Australia,  1991,  a  avut  ca  temă  invocarea  Persoanei  Duhului  Sfânt:  „Vino,  Duhule 
Sfinte  —  reînnoieşte  întreaga  creaţie  s-a  acordat  multă  atenţie  problemelor  indigenilor, 
într-o  perioada  când,  chiar  dacă  foarte  târziu,  se  aborda  serios  tema  „Evanghelie  şi 
culturi”,  dar,  la  aceeaşi  adunare  generală,  s-au  şi  provocat  crize  prin  tendinţele  sincretiste, 
prin  limbajul  inclusiv,  prin  presiuni  ale  mişcării  feministe  şi  mai  ales  prin  exacerbarea 
manifestării  grupurilor  minoritare  sexuale.  Bisericile  ortodoxe  au  reacţionat  vehement, 
două,  cea  din  Bulgaria  şi  cea  din  Georgia  s-au  retras  din  CEB,  dar  a  VUI-a  Adunare 
generală,  Harare,  Zimbabwe,  1998,  a  instituit  Comisia  specială  pentru  participarea 
ortodoxă  la  Consiliu,  care  a  reuşit  să  elimine  principalele  probleme  inacceptabile  pentru 
ortodocşi.  Tema  de  la  Harare  a  fost  Jntoarceţi-vă  la  Dumnezeu  întru  bucuria  spe¬ 
ranţei  ".  Atunci  s-a  sărbătorit  şi  jubileul  Consiliului,  bucuria  Adunării  fiind  augmentată 
de  prezenţa  preşedintelui  Africii  de  Sud  Nelson  Mandela,  care  s-a  adresat  plenului. 

Tema  celei  de  a  IX-a  Adunări  generale  este  o  rugăciune  de  invocare  a  harului 
transformator  al  lui  Dumnezeu,  Sfânta  Treime.  Este  şi  un  răspuns  la  tema  Forum-ului 
Social  Mondial  (World  Social  Forum):  „O  altă  lume  este  posibilă",  desfăşurat  recent 
în  acelaşi  loc.  La  Dumnezeu  toate  sunt  cu  putinţă,  iar  o  transformare  în  bine  şi  de 
durată  se  poate  realiza  doar  sinergie. 

Rugăcinea  de  deschidere  a  Adunării  generale  a  evidenţiat  această  idee.  S-a 
invocat  lucrarea  transformatoare  a  lui  Dumnezeu,  dar  s-a  şi  exprimat,  de  către  fiecare 
regiune  a  lumii  prin  intermediul  celor  prezenţi,  lamentaţia,  sau,  respectiv,  căinţa  sinceră 
pentru  tot  răul  îndurat  sau  săvârşit.  Cei  din  Europa  ne-am  rugat  zicând:  „Venim  din 
ţări  cu  multă  diversitate  şi  multe  contradicţii.  Venim  fiind  conştienţi  de  bogata  noastră 
moştenire:  civilizaţie,  cultură,  cunoaştere  şi  spiritualitate  -  o  tradiţie  a  vieţii:  libertate, 
democraţie  şi  progres  uman;  dar,  suntem  deplin  conştienţi  că  purtăm  şi  o  tradiţie  a 
morţii:  războaie,  cuceriri,  exploatare,  rasism  şi  genocid.  Astăzi,  pe  măsură  ce  Europa 
face  eforturi  pentru  a  fi  un  loc  mai  bun  pentru  toţi  oamenii,  ne  înfăţişăm  înaintea  Ta 
cu  strigătul  celor  lăsaţi  în  urmă  de  prăpastia  crescândă  dintre  cei  bogaţi  şi  cei  săraci, 
mai  ales  în  Europa  de  Răsărit...  Aducem  şi  strigătul  celor  care  vin  în  Europa  ca 
emigranţi  de  pe  alte  continente  şi  sunt  puţin  respectaţi  ca  oameni,  şi  strigătul  celor 
care  sunt  victimele  rasismului  în  societăţile  europene. . .”  Impresionantă  a  fost  şi  „nostra 
culpa”,  „spovedania  colectivă  publică”  a  participanţilor  din  America  de  Nord: 

.Mărturisim  că  am  călcat  cu  paşi  grei  pământul;  am  exploatat  resursele  sale.  Noi,  ai 
căror  strămoşi  provin  din  naţiuni  îndepărtate,  nu  am  iubit  indigenii  (First  Nations) 
cum  ne-am  iubit  pe  noi  înşine,  nici  nu  am  respectat  vreo  altă  etnie  aşa  cum  am  respectat- 
o  pe  a  noastră.  Am  fost  mulţumiţi  să  împărţim  profiturile  rezultate  din  sclavie  şi 

opresiune.  I-am  dominat  pe  alţii  prin  religie,  limbă,  comunicare  în  masă,  economie  şi 
prin  forţa  armelor.  Eliberează-ne,  Doamne,  de  păcatul  rasismului.  Eliberează-ne  de 
dorinţa  de  a  spolia  pământul.  Eliberează-ne  de  setea  de  violenţă.  Eliberează-ne  de 
foamea  de  răzbunare.  Eliberează-ne  de  dorinţa  de  a  fi  imperiu.  Eliberează-ne  de  flagelul 

a 

războiului.  Eliberează-ne  de  satisfacţia  de  sine  şi  de  adoraţia  de  sine...”  Intr-un 
emoţionant  cuvântul  adresat  la  sfârşitul  rugăciunii  de  deschidere,  RF.  Arhiepiscop 
Prof.  Dr.  Anastasios  al  Tiranei  şi  întregii  Albanii  a  vorbit  despre  intervenţiile 
transformatoare  ale  Sfintei  Treimi,  despre  problema  sărăciei,  violenţei,  dar  şi  despre 
puterea  mistică  a  smereniei,  despre  iubirea  sacrificială,  despre  faptul  că  acţiunea 
transformatoare  trebuie  să  fie  însoţită  de  bucurie  şi  doxologie.  Amintim  faptul  că 
Albania  a  fost  declarată  primul  stat  ateu  din  lume,  dar  începând  cu  anul  1990  au  avut 
loc  schimbări  radicale,  peste  100  de  biserici  şi  mănăstiri  noi,  la  o  populaţie  creştină  de 
1 .500.000,  şcoli  teologice,  200  de  preoţi  hirotoniţi  dintre  locuitorii  ţării,  o  catedrală  şi 
un  centru  sinodal  în  construcţie  în  Tirana,  asistenţă  educaţională  şi  medicală  pentru 
toţi,  inclusiv  pentru  musulmani,  toate  sub  întrumarea  P.F.  Arhiepiscop  Anastasios  al 
Albaniei. 

Atmosfera  creată  la  rugăciunea  de  deschidere  împreună  cu  modificarea  modului 
de  a  lua  decizii,  nu  prin  vot,  care  poate  produce  o  stare  conflictuală,  ci  prin  consens, 
au  determinat  un  ethos  al  Adunării  cu  totul  deosebit.  Metoda  de  luare  a  deciziilor  prin 
consens  se  întemeiază  teologic  pe  faptul  că  CEB  este  o  comunitate  de  credinţă,  în 
care  tuturor  părţilor  le  sunt  conferite  de  Sfântul  Duh  diferite  daruri,  toţi  fiindu-şi 
reciproc  necesari.  Pe  de  altă  parte,  participanţii  se  străduiesc  să  discernă  voia  lui 
Dumnezeu,  prin  invocarea  asistenţei  Sfântului  Duh.  Cei  ce  nu  sunt  de  acord  cu  o 
decizie  sunt  ascultaţi  cu  atenţie  şi  poziţia  lor  este  consemantă  în  procesele  verbale. 
Consensul  împreună  cu  modul  de  a  ne  ruga  la  întruniri  ecumenice  au  constituit  fondul 
Raportului  Comisiei  Speciale  pentru  participarea  ortodocşilor  la  CEB1,  şi  prin  urmare, 
adoptarea  lor  constituie  un  succes  pentru  noi  şi  un  imbold  de  a  fi  mai  eficienţi  în 
mişcarea  ecumenică. 

A 

In  mesajul  adresat  participanţilor,  P.F.  Patriarh  Bartholomeu  I  al  Constantino- 
polului  a  accentuat  faptul  că:  „Patriarhia  ecumenică  este  angajată  faţă  de  CEB  şi  faţă 
de  mişcarea  ecumenică  în  general.  Patriarhia  va  continua  să  ofere  mărturia  sa  şi  va 
împărtăşi  bogăţia  tradiţiilor  sale  în  căutarea  unităţii  dintre  bisericilor  creştine,  participând 
la  toate  eforturile  în  vederea  reconcilierii  şi  păcii,  şi  protejării  creaţiei  care  este  un  dar 
al  lui  Dumnezeu  încredinţat  omenirii.”  Iar  S.S.  Papa  Benedict  al  XVI-lea  a  subliniat 
importanţa  de  a  fi  conştienţi  de:  „credinţa  noastră  baptismală  comună  în  Dumnezeu 
Cel  Unul  în  Treime”,  datorită  căreia  „căutăm  căi  pentru  a  coopera  şi  mai  eficient  în 
misiunea  de  a  mărturisi  iubirea  lui  Dumnezeu”.  în  continuarea  mesajului,  suveranul 
pontif  a  dat  asigurări  privind  intenţia  Bisericii  Romano-Catolice  de  a  continua  un 
parteneriat  solid  cu  Consiliul  Ecumenic  al  Bisericilor  care  are  o  contribuţie  importantă 

1  V.  trad.  rom.  în  Revista  Teologică ,  Sibiu,  nr.  4/2003  şi  nr.  1/2004. 

în  mişcarea  ecumenică,  şi  a  invocat  binecuvântarea  îmbelşugată  a  lui  Dumnezeu, 
generatoare  de  pace  şi  bucurie.  în  mesajul  său,  arhiepiscopul  de  Canterbury,  Dr.  Rowan 
Williams,  a  menţionat  faptul  că  şi  activitatea  Adunării  generale  trebuie  să  se  transforme, 
şi,  totodată,  bisericile  şi  viitorul  rol  al  CEB.  Bisericile  trebuie  să  se  implice  în  menţinerea 
păcii  în  lumea  aflată  în  rapidă  schimbare. 

Raportul  moderatorului  CEB,  Catholicosul  Ciliciei,  S.S.  Aram  I  a  introdus  tema 
Adunării  prin  referinţele  scripturistice  la  harul  divin.  în  Sfânta  Scriptură  cuvântul  har  (în 
ebraică  q  ’en  şi  în  greacă  charis)  înseamnă  bună-voinţă,  compasiune,  iubire,  milă,  dar,  şi 
frumuseţe  manifestată  prin , .harul  cel  de  multe  feluri”  al  lui  Dumnezeu  (I  Pt.  4, 1 0)  şi  prin 
„faptele  Lui  minunate”  (Isaia  63, 7-9).  Harul  transformator  al  lui  Dumnezeu  s-a  manifestat 
deplin  în  evenimentul-Hristos,  iar  prin  Sfânta  Euharistie  continuă  să  fie  o  realitate  vie  şi  de 
viaţă  dătătoare.  în  continuare  a  vorbit  despre  contextul  latin-american,  programele  CEB, 
schimbarea  paradigmelor  ecclesiale,  păstrarea  identităţii  în  contextul  pluralismului  etnic 
şi  religios,  noua  eră  a  istoriei  ecumenismului,  zidirea  comuniunii  -  o  prioritate  ecumenică, 
schimbarea  modului  de  a  lua  decizii,  procesul  reconfigurării  mişcării  ecumenice,  violenţa 
-  o  preocupare  ecumenică  majoră,  tineretul  -  promotorul  unei  noi  direcţii  în  ecumenism. 
Biserica  divizată  -  a  avertizat  moderatorul  CEB  -  nu  poate  oferi  o  mărturie  credibilă  în 
lumea  fărâmiţată,  şi  nu  se  poate  opune  forţelor  dezintegratoare  ale  globalizării.  „Bisericile 
trebuie  să  înveţe  să  vorbească  într-un  singur  glas  şi  să-şi  redescopere  vocaţia  profetică.” 
„Numai  o  Biserică  eliberată  de  propria  sa  captivitate,  o  Biserică  aflată  în  dialog  creator  cu 
lumea  înconjurătoare,  o  Biserică  ce  înfruntă  cu  îndrăzneală  problemele  timpului  poate 
deveni  un  izvor  viu  al  harului  dătător  de  putere,  transformator  şi  tămăduitor  al  lui 
Dumnezeu.” „în  dialogul  inter-religios,  adevărurile  noastre  de  credinţă  nu  pot  fi  negociate. 
Totuşi  afirmarea  fidelităţii  noastre  faţă  de  Hristos,  nu  trebuie  să  excludă  angajarea  în 
dialog  şi  colaborare  cu  persoane  de  alte  religii.”  Proliferarea  noilor  organizaţii,  şi  dezvoltarea 
dialogurilor  teologice  bilaterale  trebuie  să  fie  însoţite  de  eforuri  susţinute  pentru  asigu¬ 
rarea  „unităţii,  deplinătăţii  şi  integrităţii”  mişcării  ecumenice.  Cei  tineri  sunt  chemaţi  să 
reînnoiască  mişcarea  ecumenică,  prin  fidelitate  faţă  de  exigenţele  Evangheliei  şi  prin 


remodelarea  viziunii  asupra  unităţii  creştine  la  început  de  secol. 

Raportul  secretarului  general,  rev.  dr.  Samuel  Kobia,  metodist  originar  din  Kenya, 
a  avut  ca  titlu  „A  festa  da  vida”  şi  a  tratat  despre  mişcarea  ecumenică  ce  trebuie: 

•  să  fie  fundamentată  din  punct  de  vedere  spiritual 

•  să  ia  în  serios  formarea  ecumenică  şi  tineretul 

v  •  să  îndrăznească  să  lucreze  pentru  o  justiţie  transformatoare 

•  să  aşeze  în  centrul  activităţilor  relaţiile  de  comuniune 

•  să-şi  asume  riscuri  pentru  a  dezvolta  modalităţi  noi  şi  creatoare  de  a  lucra, 
în  viziunea  secretarului  general,  mişcarea  ecumenică  nu  trebuie  să  fie  limitată  la 

cei  ce  aparţin  CEB.  Conceptul  de  transformare  este  central  pentru  Adunare.  S-a  vorbit 
despre  transformarea  vieţii  spirituale  prin  rugăciune  şi  acţiune  comună  şi  prin  modalitatea 
de  luare  a  deciziilor  prin  consens,  care  înlocuieşte  stilul  parlamentar,  urmărindu-se  nu 
doar  procesul  decizional,  ci  şi  cel  al  discernământului  spiritual.  Şeful  executivului 

CEB  a  făcut  apel  la  conducerile  bisericilor  să  se  dedice  educării  şi  consilierii  tinerilor: 
„Tinerii  au  nevoie  de  ocazii  pentru  a  face  experienţa  bucuriei  de  a  lucra  şi  a  se  ruga  cu 
cei  de  alte  tradiţii  şi  care  aparţin  altor  contexte...  Trebuie  să  învăţăm  din  modelele 
înnoitoare  şi  dinamice  ale  mişcării  ecumenice  pe  care  le  pot  preda  tinerii”.  S-a  referit 
de  asemenea  la  numeroase  domenii  în  care  bisericile  trebuie  să  conlucreze,  cum  ar  fi 
oferirea  de  soluţii  cu  privire  la  globalizarea  violenţei,  la  sărăcie  şi  problema  datoriilor 
ţărilor  slab  dezvoltate,  la  flagelul  HIV/  SIDA,  la  instabilitatea  din  Africa.  Este  şocant  să 
afli  faptul  că  într-o  epoca  în  care  ar  fi  suficientă  hrana  pentru  toţi  locuitorii  planetei, 
852  de  milioane  de  oameni  suferă  de  foame,  mai  mult  cu  10  milioane  decât  în  anul 
2003.  In  fiecare  zi  25.000  de  persoane  mor  de  foame;  în  fiecare  zi  peste  16.000  de 
copii  mor  de  foame  şi  de  sete ;  unul  la  ficare  cinci  secunde .  A  subliniat  apoi  faptul  că 
schimbarea  climei  este  cea  mai  gravă  ameninţare  la  adresa  omenirii.  Nu  este  o  chestiune 
ce  aparţine  viitorului,  deoarece  milioane  de  oameni  au  trăit  deja  şi  trăiesc  în  continuare 
consecinţele  schimbării  climei. 

Teama,  neliniştea  şi  incertitudinea  în  relaţiile  dintre  biserici  pot  fi  depăşite  prin 
îmbunătăţirea  „calităţii  relaţiilor”  dintre  acestea,  dar  şi  dintre  bisericile  şi  organismele 
creştine  şi  religiile  lumii,  prin  încurajarea  unei  „mărturii  comune”.  Stringenţa  reconfi- 
gurării  mişcării  ecumenice  este  evidentă,  de  aceea  s-a  reînnoit  invitaţia  CEB  adresată 
Federaţiei  Mondiale  Luterane  şi  Alianţei  Mondiale  a  Bisericilor  Reformate  precum  şi 
altor  organizaţii  creştine  mondiale  de  a  avea  o  Adunare  generală  comună  în  următorul 
deceniu,  iar  apoi  chiar  să  aibă  toate  Adunările  generale  împreună. 

Spre  finalul  raportului  s-a  subliniat  faptul  că,  în  contextul  recunoaşterii  crescânde 
a  rolului  religiei  în  viaţa  publică,  avem  posibilităţi  noi  de  a  influenţa  deciziile  de  politici 
globale.  Pentru  implinirea  responsabilităţii  istorice  suntem  chemaţi  să  devenim:  „un 
glas  moral  credibil  şi  puternic  în  lume:  un  glas  fundamentat  pe  spiritualitate,  şi  de 
aceea  distinct  şi  distinctibil  de  multe  alte  glasuri  concurente  într-o  lume  unde  valorile 
etice  lipsesc  prea  des”.  Astăzi  Biserica  trebuie  să  însemne  şi  comunităţi  reconciliate,  şi 
generatoare  de  reconciliere  şi  tămăduire. 

Plenul  a  fost  invitat  să  ia  în  discuţie  şi  apoi  să  decidă  asupra  unui  text  important 
despre  ecclesiologie  intitulat:  „  Chemaţi  să  fim  o  singură  Biserică .  O  invitaţie  adresată 
bisericilor  pentru  a-şi  reînnoi  angajamentul  pentru  căutarea  unităţii  şi  pentru  aprofun¬ 
darea  dialogului  dintre  acestea  Scopul  acestei  invitaţii,  se  arată  în  preambul,  este 
dublu:  a)  să  reflecteze  asupra  a  ceea  ce  pot  spune  acum  bisericile  împreună  despre  unele 
aspecte  importante  cu  privire  la  Biserică;  b)  să  invite  bisericile  la  o  conversaţie  înnoită 
despre  calitatea  şi  gradul  legăturii  lor  frăţeşti  şi  comuniunii,  precum  şi  despre  chestiunile 
care  încă  ne  mai  despart2.  în  prima  parte  a  documentului  se  reaminteşte  faptul  că  CEB 

2  Pentru  a  asista  acest  proces,  comisia  Credinţa  şi  Constituţie  (Faith  and  Order)  a  CEB  a  elaborat 
documentul  de  studiu  „  Natura  şi  scopul  Bisericii.  Un  stadiu  pe  calea  spre  o  declaraţie  comună  ",  (v.  trad, 
rom,  în  Revista  Teologică ,  Sibiu,  an  XIII  (85),  nr.  3,  2003,  pp.  66-105),  şi  apoi  pe  baza  reacţiilor  primite 
a  editat  a  doua  versiune  cu  titlul  Natura  şi  misiunea  Bisericii .  Un  stadiu  pe  calea  spre  o  declaraţie 
comună ,  Faith  and  Order  Paper  1 98,  Geneva,  2005,  (în  curs  de  traducere  şi  publicare  în  Revista  Teologică ), 

este,  potrivit  Constituţiei  sale,  „o  asociaţie  frăţească  (fellowship)  de  biserici  care  îl 
mărturisesc  pe  Iisus  Hristos  ca  Dumnezeu  şi  Mântuitor  conform  Scripturilor,  şi  de 
aceea  caută  să  împlineacă  chemarea  lor  comună  spre  slava  lui  Dumnezeu  cel  Unul, 
Tatăl,  Fiul  şi  Sfântul  Duh”,  „scopul  principal  al  acestei  asociaţii  frăţeşti  de  biserici  fiind 
acela  de  a  se  invita  una  pe  cealaltă  înspre  unitatea  vizibilă,  într-o  singură  credinţă  şi 
într-o  singură  comuniune  euharistică,  exprimată  în  cult  şi  în  viaţa  comună  în  Hristos, 
prin  mărturie  şi  servirea  lumii,  şi  să  avanseze  înspre  unitate,  aşa  încât  lumea  să  creadă”. 
Apoi  se  reafirmă  articolul  din  Crez:  „Noi  mărturisim  Biserica  cea  una,  sfântă, 
sobornicească  şi  apostolică,  aşa  cum  este  stipulat  în  Crezul  niceo-constantinopolitan 
(381).  Unicitatea  Bisericii  este  o  imagine  a  unităţii  lui  Dumnezeu  Cel  Unul  în  Treime...”. 
„Noi  afirmăm  că  credinţa  apostolică  a  Bisericii  este  una,  aşa  cum  trupul  lui  Hristos  este 
unul.  Totuşi  pot  fi  în  mod  legitim  diferite  formulări  ale  credinţei  Bisericii.  Viaţa  Bisericii 
ca  noua  viaţă  în  Hristos  este  una.  Totuşi,  este  zidită  prin  diferite  harisme  şi  slujiri. 
Speranţa  Bisericii  este  una.  Totuşi,  aceasta  este  exprimată  în  diferitele  aşteptări  omeneşti...” 
Despre  catolicitatea  (deplinătatea)  Bisericii  se  afirmă:  „ Catolicitatea  Bisericii  exprimă 
deplinătatea,  integritatea  şi  totalitatea  vieţii  sale  în  Hristos  prin  Duhul  Sfânt,  în  toate 
timpurile  şi  locurile.  Acest  mister  este  exprimat  în  fiecare  comunitate  de  credincioşi 
botezaţi  în  care  este  mărturisită  şi  trăită  credinţa  apostolică,  este  vestită  Evanghelia,  şi 
sunt  celebrate  Tainele.  Fiecare  biserică  este  Biserica  deplină  (catolică3)  şi  nu  doar  o  parte 
a  sa.  Fiecare  biserică  este  Biserica  deplină,  dar  nu  în  mod  integral.  Fiecare  biserică  îşi 
realizează  catolicitatea  sa  atunci  când  este  în  comuniune  cu  celelalte  biserici.”4  în  final, 
se  menţionează  problemele  pe  care  bisericile  ar  trebui  să  le  abordeze  permanent: 

a)  în  ce  măsură  poate  fiecare  biserică  să  disceamă  expresia  fidelă  a  credinţei 
apostolice  în  propria  sa  viaţa,  rugăciune  şi  misiune,  şi  în  cele  ale  altor  biserici? 

b)  Unde  anume  percepe  fiecare  biserică  fidelitatea  faţă  de  Hristos  în 
credinţa  şi  viaţa  altora? 

c)  Recunoaşte  fiecare  biserică  un  model  comun  al  iniţierii  creştine,  întemeiat 
pe  Botez,  în  viaţa  altora? 

d)  De  ce  cred  unele  biserici  că  este  necesar,  altele  că  este  permis,  altele  că 
nu  este  posibil  să  ne  împărtăşim  la  Cina  Domnului  cu  cei  ce  aparţin  altor  biserici? 

i:>h  e)  în  ce  moduri  poate  fiecare  biserică  să  recunoască  hirotoniile  altora? 

f)  In  ce  măsură  poate  fiecare  biserică  să  împărtăşească  spiritualitatea 

:  celorlalte  biserici? 

g)  Cum  va  sta  fiecare  biserică  împreună  cu  celelalte  pentru  a  se  confrunta 
cu  hegemoniile  sociale,  politice,  cu  persecutarea,  opresiunea,  sărăcia  şi  violenţa? 

şi  volumul  One,  Holy,  catholic  and  Apostolic.  Ecumenica I  Reflections  on  the  Church ,  Faith  and  Order 
Paper  no.  197,  Geneva,  2005,  270  p.,  editor  responsabil  Tamara  Grdzelidze. 

3  în  sensul  originar  al  cuvântului  folosit  în  Crez,  katholiken  Ekklesian,  adică  în  conformitate  cu 
întregul,  deplină  -  n.n. 

4  Bineînţeles  că  ortodocşii  nu  suntem  de  acord  cu  această  afirmaţie  decât  parţial,  Doar  Biserica 
Ortodoxă  este  deplină,  celelalte  biserici  sunt  nedepline,  dar  le  numim  totuşi  biserici  datorită  faptului  că 
nu  au  rupt  total  legătura  de  credinţă  cu  Biserica  Una  Sancta,  Biserica  Ortodoxă. 

h)  In  ce  măsură  va  participa  fiecare  biserică  la  misiunea  apostolică  a  celorlalte? 

A 

i)  In  ce  măsură  poate  fiecare  biserică  să  împărtăşească  cu  celelalte  edificarea 
credinţei  şi  educaţia  teologică? 

j)  Cât  de  mult  poate  fiecare  biserică  să  participe  la  rugăciunea  comună  şi 
la  cultul  altora? 

Plenul  a  mai  primit  spre  aprobare  raportul  Comitetului  pentru  chestiuni  publice 
( public  issues)  care  a  cuprins: 

1 .  Declaraţia  privind  America  latină 

2.  Declaraţia  despre  riscul  la  care  sunt  supuse  anumite  populaţii  şi  res¬ 
ponsabilitatea  de  a  le  proteja 

3.  Declaraţia  despre  terorism,  drepturile  omului  şi  contra-terorism 

4.  Declaraţia  despre  reformarea  ONU 

5.  Declaraţia  despre  apă  pentru  viaţă 

6.  Nota  despre  eliminară  armelor  nucleare 

7.  Nota  despre  respectul  reciproc,  responsabilitatea  şi  dialogul  cu  oameni 
alte  religii. 

De  asemenea,  s-a  primit  raportul  Comitetului  pentru  programe,  în  care  se  reco¬ 
mandă  ca  raportul  intitulat  De  la  Harare  la  Porto  Alegre ,  să  fie  receptat  cu  apreciere 
de  Adunarea  generală.  Apoi  se  prezintă  priorităţile  CEB: 

•  promovarea  căutării  autentice  a  iertării  şi  reconcilierii,  dezvoltarea  unor 
relaţii  mai  profunde  prin  dialog  teologic  şi  împărtăşirea  resurselor  umane,  spiri¬ 
tuale  şi  materiale; 

•  facilitarea  mărturiei  comune,  exprimarea  angajamentului  pentru  diakonie 
în  servirea  nevoilor  umane 

•  impulsionarea  creşterii  unei  conştiinţe  ecumenice 

•  asistarea  reciprocă  în  relaţiile  cu  persoane  de  alte  religii;  şi 

•  susţinerea  înnoirii  şi  dezvoltării  prin  unitate,  cult,  misiune  şi  servire. 
S-a  spus  clar  că  nu  se  pot  accepta  decât  mijloace  ne-militare  de  reacţie  la  terorism. 

S-a  reafirmat,  apoi,  conţinutul  documentului  „înspre  o  înţelegere  şi  o  viziune  comună  a 
CEB”(CUV);  s-a  subliniat  importanţa  accesului  tinerilor  în  forurile  de  conducere  ale 
CEB,  precum  şi  importanţa  contribuţiei  femeilor,  indigenilor,  persoanelor  cu  disabilităţi 
şi  a  celor  ce  sunt  marginalizaţi  în  viaţa,  activitatea  şi  procesul  decizional  al  CEB.  Ac¬ 
centul  va  fi  pe  unitate,  spiritualitate  şi  misiune.  Un  rol  determinant  îl  are  formarea  ecu¬ 
menică,  ce  include  rolul  CEB  în  crearea  unor  „spaţii  sigure”  pentru  întâlniri  trans-cul turale 
şi  trans-teologice.  O  prioritate  majoră  este  justiţia  globală,  denunţarea  scandalului  unei 
lumi  divizate  de  bogăţie  şi  sărăcie,  de  folosirea  abuzivă  a  ştiinţei  şi  noilor  tehnologii,  de 
pandemia  HIV  -  AIDS.  Este  nevoie  stringent  de  glasul  public  şi  de  mărturia  profetică  a 
CEB  în  lumea  de  astăzi. 

Un  impact  deosebit  l-au  avut  prezentările  în  plen  făcute  de  personalităţi  marcante. 
Laureatul  premiului  Nobel  pentru  pace,  arhiepiscopul  din  Africa  de  Sud  Desmond 
Tutu,  a  afirmat,  într-un  vibrant  cuvânt  adresat  Adunării  în  cadrul  plenarei  despre 

unitatea  Bisericii,  că  „putem  fi  oameni  doar  împreună”,  „O  Biserică  unită  nu  este  o 
opţiune  suplimentară”  ci  este  „absolut  necesară  pentru  mântuirea  lumii  lui  Dumnezeu”. 
Vorbitorul  a  adus  calde  mulţumiri  CEB  şi  în  special  Programului  său  pentru  Combaterea 
Rasismului,  care  a  contribuit  la  dispariţia  regimului  de  apartheid  în  Africa  de  Sud. 
CEB  „a  demonstrat  grija  lui  Dumnezeu  pentru  unitate,  pentru  armonie,  pentru 
comuniune”.  CEB  trebuie  să  celebreze  succesul  pe  care  l-a  avut  în  înfrângerea  apart- 
heid-ului,  deoarece  nu  a  fost  inspirat  „de  o  ideologie  politică,  ci  de  imperativele  biblice 
şi  teologice”.  Apartheid-ul  a  durat  aşa  de  mult  pentru  că  Biserica  este  divizată,  iar 
Dumnezeu  o  cheamă  la  unitate.  Iisus  a  spus  atât  de  clar  că  „Dumnezeu  este  Tatăl 
nostru,  că  toţi  aparţinem  unei  singure  familii,  deoarece  în  această  familie  toţi,  nu  doar 
unii,  sunt  membri.  Bush,  bin  Laden,  toţi  aparţin.. Cu  privire  la  relaţiile  cu  musulmani 
a  spus:  „Sper  că  CEB  va  propovădui  faptul  că  aderenţii  unei  religii  sunt  buni  sau  răi, 
nu  credinţa.  Nici  o  credinţă  nu  spune:  Noi  credem  în  nedreptate  sau  violenţă.” 

Arhiepiscopul  de  Canterbury,  Dr.  Rowan  Williams,  a  vorbit  Adunării  în  cadru 
plenarei  despre  identitatea  creştină  şi  pluralismul  religios.  Creştinii  ocupă,  într-o  lume 
a  pluralismului  convingerilor,  un  loc  „atât  promiţător,  cât  şi  foarte  riscant”.  Trebuie 
respinse  eforturile  agresive  de  a-i  converti  pe  cei  de  alte  credinţe,  spunând:  „Nu  suntem 
chemaţi  să  câştigăm  competiţii  sau  argumente  în  favoarea  ‘produsului  nostru’  pe  o 
piaţă  religioasă.”  A  amintit  apoi  cu  admiraţie  despre  „curajul  cu  care  creştinii  continuă 
-  în  Egipt,  in  Pakistan,  în  Balcani,  şi  chiar  în  Iraq  -  să  caute  căi  pentru  a  lucra 
împreună  cu  semenii  necreştini”.  Există  încă  multă  violenţă  împotriva  creştinilor  în 
zonele  amintite,  dar  şi  în  India  şi  în  alte  regiuni.  A  spus  apoi  că  identitatea  creştină 
„aparţine  unui  loc  pe  care  Iisus  ni-1  desemnează.”  Creştinii  nu  ar  trebui  să-şi  aroge  în 
primul  rând  cunoaşterea  absolută,  ci  o  perspectivă  unică  în  măsură  „să  transforme 
rănile  şi  temerile  noastre  cele  mai  adânci  şi  astfel  să  schimbe  lumea  Ia  nivelul  cel  mai 
important.  Este  o  perspectivă  care  depinde  de  faptul  de  a  fi  acolo  unde  este  Iisus,  sub 
autoritatea  Sa,  împărtăşind  ‘respiraţia’  vieţii  Sale,  văzând  ceea  ce  vede  El”.  A  urmat  un 
îndemn  de  a  recunoaşte  ceea  ce  este  comun  în  credinţa  noastră  şi  a  altora.  „Uneori 
când  noi  îi  privim  pe  semenii  noştri  de  alte  tradiţii,  este  ca  şi  cum  am  vedea  în  ochii  lor 
o  reflecţie  a  ceea  ce  noi  vedem;  ei  nu  folosesc  cuvintele  pe  care  noi  le  folosim,  dar 
ceva  este  profund  recognoscibil”.  în  privinţa  dialogului  inter-religios  liderul  spiritual  al 
tuturor  anglicanilor  a  spus  că  există  două  poziţii  care  nu  sunt  folositoare:  una  este 
aceea  de  a  pretinde  deţinerea  exclusivă  a  adevărului,  iar  cealaltă  de  a  spune  că  toate 
religiile  sunt  la  fel  de  bune.  Este  de  notat  faptul  că  Arhiepiscopul  de  Canterbury  a  fost 
implicat  în  dialogul  cu  musulmanii,  în  special  după  începerea  războiului  din  Iraq,  şi  a 
făcut  eforturi  majore  pentru  a  nu  transforma  un  război  ce  are  un  evident  caracter 
economic,  într-unul  religios,  între  creştini  şi  musulmani,  care  ar  fi  devastator.  Este  de 
notat  că  la  Porto  Alegre  au  fost  invitaţi  şi  reprezentanţi  ai  marilor  religii  ale  lumii,  unii 
dintre  ei  s-au  adresat  cu  emoţie  plenului.  Să  nu  uităm  că  ne  află  în  plin  deceniu  consacrat 
de  CEB  depăşirii  violenţei,  şi  conflictele  stimulate  de  cei  rău-voitori  pe  tema  diferenţelor 
religioase  sunt  cele  mai  periculoase.  Nu  avem  alternative  la  dialog  şi  colaborare  paşnică. 

A 

In  cuvântul  său  adresat  plenului,  preşedintele  Republicii  Brazilia,  Luiz  Inacio 
Lula  da  Silva,  a  mulţumit  de  la  început  CEB  pentru  coducerea  eforturilor  în  vederea 
edificării  „unei  lumi  paşnice”.  A  amintit  cu  gratitudine  de  implicarea  CEB  în  anii  ’70  şi 
’80  când  Brazilia  era  sub  regim  dictatorial.  CEB  a  oferit  nu  doar  încurajare  morală  şi 
spirituală,  ci  a  demonstrat  solidaritate  activă  şi  sprijin  efectiv  în  eforturile  locale  de  a 
apăra  demnitatea  umană  şi  libertatea.  A  prezentat  apoi  pe  larg  situaţia  din  Brazilia  cu  o 
populaţie  de  1 80  de  milioane.  Peste  20  de  milioane  nu  au  încă  acces  la  electricitate, 
foarte  mulţi  nu  beneficiază  de  educaţie,  asistenţă  medicală;  este  încă  multă  sărăcie, 
dar  s-au  făcut  progrese  importante  şi  perspectivele  ar  fi  bune. 

A 

In  afara,  sau  în  paralel  cu  plenarele,  participanţii  au  avut  posibilitatea  să  ia  parte  la 
multe  şi  variate  conversaţii  ecumenice  şi  la  „mutirao”,  cuvânt  în  limba  portugheză  care 
s-ar  putea  traduce  în  limba  română  prin  „şezătoare”,  sau  seminar  pe  o  anumită  temă  de 
larg  interes.  Temele  abordate  la  conversaţiile  ecumenice  au  fost:  „Scandalul  sărăciei  şi 
inegalitatea  crescândă”;  „Misiune  pentru  comunităţi  generatoare  de  tămăduire  şi 
reconciliere”;  „Provocări  pe  drumul  spre  unitate:  în  căutarea  unui  răspuns  ecumenic 
pentru  zilele  noastre”;  „Pluralismul  religios  este  adoptat  sau  provoacă  teamă”;  „Tineretul 
în  acţiunea  de  transformare  a  cadrului  ecumenic”;  „Apariţia  de  noi  forme  de  ecume- 
nism”;  „Sexualitatea  umană:  Trup  şi  suflet;  Lume  şi  Biserică”;  „Viaţa  publică,  religie  şi 
politică:  ambiguităţi  şi  posibilităţi”;  „Răspunsul  bisericilor  la  noile  ameninţări  la  adresa 
păcii  şi  securităţii  umane”;  „Provocări  contemporane  Ia  adresa  diakoniei:  în  căutarea 

A 

unui  răspuns  ecumenic”;  „A  deveni  o  comunitate  de  femei  şi  bărbaţi:  învăţând  din  moda¬ 
lităţile  femeilor  de  a  fi  biserică”;  „Menţinerea  credinţei  într-o  lume  cibernetică:  Comu¬ 
nităţile  creştine  şi  noile  tehnologii”;  „Protejarea  vieţii  oamenilor  şi  demnitatea  umană”; 
„Co-existenţa  în  cadrul  creaţiei  lui  Dumnezeu:  Grija  pentru  resursele  pământului”; 
„Depăşirea  ameninţărilor  la  adresa  sănătăţii  umane  în  contextul  HIV/SIDA”;  „A  măr¬ 
turisi  sfinţenia  vieţii:  Bioetica  şi  provocările  noii  tehnologii”;  „Toleranţă  zero  pentru  violenţa 
împotriva  femeilor  şi  copiilor”;  „A  călători  întru  adevăr,  a  vorbi  cu  putere”;  „Zidirea  de 
comunităţi  ospitaliere;  Răspunzând  migraţiei”;  „Agenda  rasismului:  O  prioritate  pentru 
biserici”;  „Trecutul  şi  noua  căutare  a  formării  ecumenice”;  „Persoane  cu  disabilităţi:  O 
Bserică  a  tuturor  şi  pentru  toţi”5.  Sesiunile  „mutirao”  au  acoperit,  de  asemenea  o  vastă 
arie  de  teme  şi  preocupări,  de  la  problema  castelor  în  India,  la  globalizare  şi  problema 
resurselor;  de  la  relaţiile  CEB  cu  Biserica  romano-catolică  şi  cu  penticostalii,  la  succesul 
Comisiei  speciale  pentru  participartrea  ortodocşilor  la  CEB;  de  la  violenţa  împotriva 
femeilor  şi  copiilor,  la  eradicarea  sărăciei  şi  muncă  demnă,  şi  multe  altele. 

Este  important  de  notat  că  participanţii  ortodocşi  şi  cei  ortodocşi  orientali  am 
avut  o  întâlnire  cu  discuţii  importante.  S-a  subliniat  nevoia  de  a  fi  nu  doar  reactivi  la 
provocările  lumii,  ci  şi  pro-activi,  adică  este  foarte  important  să  se  manifeste  duhul 
profetic  călăuzitor  pentru  o  lume  tulburată  de  diverse  valuri.  Am  înţeles  cât  de  importante 

5  V.  trad.  rom.  a  documentului  „A  Church  of  all  and  for  air  („O  Biserică  a  tuturor  şi  pentru  toţi”)  în 
Anuarul  Facultăţii  de  Teologie  „Andrei  Şaguna  din  Sibiu ,  HI  (XXVII),  2002-2003,  pp.  218-249. 

sunt  întrunirile  ecumenice.  Avem  posibilitatea  să  ne  exprimăm  credinţa,  să  devenim 
conştienţi  că  nu  suntem  cunoscuţi,  aşa  cum  am  crede  noi,  dar  şi  că  nu  suntem  uniţi, 
noi  ortodocşii,  aşa  cum  ar  trebui  să  fim. 

Mesajul  celei  de  a  IX-a  Adunări  generale  a  CEB  este  scris  în  forma  unei  impre¬ 
sionante  rugăciuni  în  care  se  cere  iertare  lui  Dumnezeu  pentru  lipsa  unei  opoziţii 
hotărâte  faţă  de  distrugerea  mediului  înconjurător,  sărăciei,  rasismului,  castismului, 
războiului  şi  genocidului.  Dar  se  şi  mulţumeşte  pentru  binecuvântările  şi  semnele  de 
speranţă,  iar  în  încheiere  am  rostit: 

„  Transformă-ne  pe  noi  pe  măsură  ce  ne  oferim  pe  noi  înşine  pentru  a  putea  fi 
partenerii  Tăi  în  lucrarea  de  transformare ,  pentru  a  face  eforturi  în  vederea  unităţii 
depline ,  vizibile  a  Bisericii  celei  una  a  lui  Iisus  Hristos,  pentru  a  deveni  semenii 
tuturor,  în  aşteptarea  cu  nerăbdare  a  deplinei  revelări  a  împărăţiei  Tale  prin  apariţia 
cerului  nou  şi  a  pământului  nou.” 

Spre  deosebire  de  Adunările  generale  precedente,  când  nu  era  posibil,  astăzi 
există  un  site  al  Adunării  cu  imagini,  documente  şi  cu  înregistrări  video,  pe  care  sunt 
invitaţi  cu  căldură  să-l  cerceteze  toţi  cei  interesaţi,  sau  care  ar  trebui  să  fie  interesaţi: 
www.  wcc-assembly.  info. 


Pr.  lect.  dr.  NICOLAE  MOŞOIU 

(participant) 


PROFESORUL  ION  COLAN  ŞI  GENEZA 
MUZEULUI  SFÂNTUL  NICOLAE  DIN  BRAŞOV 


Printre  cărturarii  braşoveni  din  încercatul  secol  douăzeci  se  numără  ftră  doar  şi 
poate  şi  poate  plurivalentul  profesor  Ion  Colan,  stimat,  apreciat  şi  iubit  pentru  pasiunea 
şi  hărnicia  cu  care  se  dăruia  pe  terenul  vieţii  cu  care  se  dăruia  pe  terenul  vieţii  culturale. 
Pe  acest  teren  s-a  înscris  cu  brâul  neastâmpărului  din  prima  tinereţe,  împins  şi  susţinut 
de  darul  energiilor  moştenite. 

A  văzut  lumina  zilei  în  anul  1902  la  Bran,  zonă  mirifică  a  naturii,  dar  şi  a  oamenilor 
deosebiţi  în  multe  privinţe.  Şi-a  făcut  studiile  la  liceul,  astăzi  colegiu,  „Andrei  Şaguna” 
din  Braşov,  printre  fruntaşi  şi  a  urmat  Facultatea  de  litere  şi  istorie  la  Bucureşti,  unde  s- 
a  distins  ca  un  element  destoinic,  luându-şi  licenţa  cu  calificativul  maxim  prin  susţinerea 
tezei:  „Viaţa  şi  opera  lui  Ioan  Barac”.  Conducerea  Primăriei  Braşov  aflând  despre  calităţile 
tânărului  licenţiat,  i-a  oferit  o  bursă  în  Italia  pentru  studii  speciale  în  domeniul  biblio¬ 
teconomiei,  bibliografiei,  arhivistică  şi  muzeologiei.  Cu  frumoasa  pregătire  şi  cu  elanul 
tinereţii  se  încadrează  în  rodnică  activitate  a  Despărţământului  Astrei  din  Braşov,  unde 
desfăşoară  o  deosebit  de  bogată  activitate,  cu  frumoase  rezultate.  Se  remarcă  în  primul 
rând  prin  organizarea  primei  biblioteci  publice,  dar  în  mod  excepţional  prin  organizarea 
societăţii  „Astra”,  a  conducerii  tipografiei,  a  cinematografiei  şi  secretariatului  Despărţă¬ 
mântului  Astrei.  In  calitate  de  conducător  al  Despărţământului  Astra,  a  organizat  con¬ 
ferinţe,  seri  ţărăneşti  şi  culturale,  la  care  participau  cele  mai  distinse  personalităţi  culturale 
din  toată  ţara,  în  cercul  cărora  se  afla  cu  adevărat  acasă.  Un  timp  a  fost  redactor  şef  al 
Gazetei  de  Transilvania  şi  a  scos  chiar  volume  „în  slujba  dreptăţii”,  dând  dovada  unui 

talent  de  ziarist.  In  anul  1935  publică  un  volum  despre  „Casina  Română”,  la  împlinirea  a 
o  sută  de  ani  de  existenţă  a  acestei  societăţi  culturale  „una  din  cele  mai  vechi  societăţi 
ardelene,  a  unui  oraş  aşezat  pe  timpuri  la  margine  de  ţară,  lipit  de  ţara  mamă  ca  să-i  simţi 
bătăile  inimii”  (Ion  Colan,  Casina  Română ,  1935,  p.  6). 

Războiul  care  a  însângerat  Europa  şi  ţara  noastră  s-a  oprit  doar  cu  tunurile  şi 
bombele,  iar  liniştea  şi  pacea  tot  nu  s-au  aşezat,  ci,  dimpotrivă,  alte  suferinţe  şi  dureri 
au  apărut.  Profesorul  Ion  Colan,  cu  sănătatea  şubrezită  şi  istovit  de  încercările  frontului 
războiului,  este  deţinut  în  lagărul  de  la  Caracal  şi  la  diferite  închisori  comuniste,  deşi 
nu  a  făcut  politică  de  partid,  ci  doar  activitate  culturală  în  haină  naţională,  pe  bună 
dreptate  constatat  ulterior  (cf  Horia  Salcă,  ziarist).  Pentru  pâinea  cea  de  toate  zilele  a 
fost  nevoit  să  muncească  efectiv  ca  tâmplar. 

Profesorul  Ion  Colan 


în  anul  1957  mitropolitul  academician  Nicolae  Colan,  profund  cunoscător  al 
realităţilor  de  bunuri  culturale  şi  artistice  de  la  biserica  Sf.  Nicolae  din  Braşov,  precum 
şi  a  dorinţei  mai  vechi,  exprimată  şi  de  marele  istoric  şi  om  de  cultură,  care  a  fost 
profesorul  Nicolae  Iorga,  de  a  se  înfiinţa  un  muzeu  al  bisericii  Sf  Nicolae,  s-a  decis 
pentru  realizarea  acestui  muzeu.  Astfel,  în  urma  unor  consultări  şi  înţelegeri,  privind  o 
serie  de  posibilităţi  materiale  şi  de  altă  natură,  cu  parohul  bisericii  Sf.  Nicolae,  care 
avea  asupra  sa  inventarul  tuturor  bunurilor  culturale  şi  artistice,  adică  documente 
istorice,  arhiva  istorică,  biblioteca  şi  obiecte  de  cult,  toate  de  mare  valoare,  s-a  stabilit 
ca  profesorul  Ion  Colan,  disponibil,  să  fie  angajat  cu  organizarea  muzeului  bisericii  Sf. 
Nicolae  din  Şcheii  Braşovului,  fiind  binecunoscută  competenţa  sa  în  acest  domeniu. 
Totodată,  s-a  stabilit  că  parohia  va  fi  ajutată  de  Arhiepiscopia  din  Sibiu  şi  de  administraţia 
Oficiului  protopopesc  din  Braşov. 

De  îndată  s-a  procedat,  împreună  cu  parohul  bisericii  şi  epitropia  parohială, 
precum  şi  cu  prof.  Ioan  Colan,  la  selectarea  cu  migală  a  tuturor  documentelor,  cărţilor, 
şi  obiectelor  menite  a  face  parte  din  muzeu,  bibliotecă  şi  arhiva  istorică.  Pentru 
confecţionarea  mobilierului,  mese  sau  dulapuri  necesare  pentru  exponate,  s-a  apelat  la 
atelierele  „Decorativa1’  din  Bucureşti. 

w  Pregătirile  şi  lucrările  au  durat  aproape  trei  ani,  cu  deplasări  la  Decorativa  şi 
direcţia  Monumentelor  Istorice  pentru  aranjamente  sau  precizări,  fiind  deseori  cercetaţi 
şi  îndrumaţi,  la  faţa  locului  de  mitropolitul  de  pie  memorie,  academicianul  Nicolae 
Colan.  Ne-am  bucurat  de  generosul  sprijin  al  Departamentului  Cultelor  şi  organelor 
locale  de  stat. 

Profesorul  Ioan  Colan  şi-a  întocmit  cu  sârguinţă  propriul  său  plan  de  distins 
specialist,  muncind  mai  mult  singur,  neavând  încă  angajat  personal  potrivit  pentru 
muzeu. 


Complexul  muzeal,  căci  după  multe  frământări,  în  anul  1960  s-a  reuşit  înfiinţarea 
muzeului  în  felul  următor:  muzeul  propriu-zis  al  bisericii  Sf.  Nicolae  s-a  amenajat  în 
clădirea  numită  „Casa  Barac”,  monument  istoric,  ce  a  fost  deschis  în  primăvara  anului 
1961.  Ne-am  bucurat  cu  toţii,  ostenitori  şi  colaboratori,  în  fel  şi  chip,  de  realizarea 
acestui  aşezământ  cultural,  oglindă  a  trecutului  istoric. 

Datorită  nu  puţinelor  imixtiuni  străine  în  viaţa  Bisericii  mi-a  fost  dat  să  trec  prin 
multe  încercări  în  pastoraţia  mea.  O  perioadă  luminoasă  şi  roditoare  de  mulţumiri 
sufleteşti  mi  s-a  hărăzit  sub  oblăduirea  unui  mitropolit  înţelept  şi  în  paralel  o  plăcută 
colaborare  cu  o  personalitate  de  marcă  din  generaţia  cărturarilor  braşoveni,  care  nu  a 
acceptat  nici  un  fel  de  compromis  şi  a  păstrat  nestinsă  flacăra  iubirii  de  neam  şi 
cultura  naţională  găsindu-şi  locul  de  muncă  după  ani  de  închisoare,  lângă  vatra  lui 
Coresi.  Din  păcate  a  plecat  subit  în  lumea  drepţilor  şi  a  fost  înhumat  după  rânduiala 
creştinească  în  preajma  înaintaşilor  de  acelaşi  crez,  printre  care  Andrei  Mureşan, 
Virgil  Oniţiu,  Andrei  Bârsan  şi  alţii,  în  cimitirul  din  Groaveri,  la  biserica  Sfânta  Cuvioasă 
Paraschiva,  la  data  de  29  aprilie  1969,  cu  discreţia,  care  l-a  caracterizat  toată  viaţa. 
Cuvântul  de  „rămas  bun”,  supravegheat  şi  cenzurat,  rostit  cu  emoţie  de  parohul  bisericii 

Sf.  Nicolae,  cuprinde  un  sincer  omagiu  de  recunoştinţă  pentru  exemplara  osteneală  şi 
colaborare  la  înjghebare  şi  organizarea  muzeului  bisericii  Sf.  Nicolae  Braşov.  Iată-1 
neschimbat,  ci  doar  micşorat:  „Odrăslit  din  tulpina  spirituală  a  cărturarului  Sextil 
Puşcariu,  al  cărui  eminent  discipol  a  fost,  profesorul  Ioan  Colan  s-a  dăruit  pe  diverse 
planuri  în  bogata  arie  a  culturii  naţionale  şi  în  chip  deosebit  şi-a  adus  contribuţia  sa  de 
muncă  în  valorificarea  şi  îmbogăţirea  avuţiei  noastre  de  tip  braşovean,  componenţă  de 
seamă,  ca  luceafărul  de  dimineaţă,  în  constelaţia  valorilor  noastre  pe  bolta  cerului 
românesc.  In  itinerariul  vieţii  sale,  mereu  incendiată  de  frământările  tainice  ale  unei 
chemări  tainice  de  apostol,  i  s-a  înscris  şi  misiunea  de  a  reactualiza  într-o  nouă  formă 
nouă  de  apostol,  tradiţia  şi  atmosfera  culturală  ce  s-a  născut  sub  streaşină  bisericii  Sf. 
Nicolae  din  Şcheii  Braşovului,  în  odăiţele  modeste  ale  primei  şcoli  româneşti.  Acestui 
iniţiat  şi  impulsionat  cu  doisprezece  ani  în  urmă  de  cărturarul  mitropolit  Nicolae  Colan 
şi  sprijinit  îndeaproape  cu  multă  generozitate  de  Departamentul  Cultelor  şi-a  închinat 
prof.  I.  Colan  anii  săi  din  urmă,  cu  abnegaţie  şi  strădanii  duse  până  la  limita  jertfei, 
pentru  care  pricini  îl  socotim  că  face  parte  din  rândul  fondatorilor,  a  ctitorilor  acestei 
instituţii  culturale  ce  i-a  fost  dragă  ca  ochii  copilaşilor  săi.  După  modestele  începuturi 
şi  inerentele  greutăţi  ale  oricărui  început,  bucurie  mare  a  fost  în  sufletul  prot.  I.  Colan 
când  am  reuşit,  acum  zece  ani,  să  inaugurăm  micul,  dar  sub  raport  valoric  atât  de 

bogatul  nostru  muzeu.  Specialiştii  sau  simplii  vizitatori  s-au  exprimat  în  termeni  super- 

* 

lativi  şi  aprecieri  măgulitoare  faţă  de  felul  în  care  este  prezentat  acest  muzeu.  In  noua 
ipostază,  prin  adăugirea  recentă,  la  parter,  a  tiparniţei  coresiene  şi  a  clasei  lui  Anton 
Pann,  la  cele  două  săli  iniţiale  de  la  etaj  -  numite  sala  Coresi  şi  sala  Radu  Tempea  am 
beneficiat  din  plin  şi  eficient  de  sprijinul  şi  înţelegerea  deplină  a  organelor  locale  de 
stat,  care  ne-au  pus  la  dispoziţie  şi  o  parte  din  spaţiul  necesar  pentru  orânduirea 
sistematică  a  bibliotecii  şi  arhivei  istorice,  pentru  care  prof.  Ion  Colan  avea  elaborat 
un  plan  mai  vast,  urmând  şi  înfiinţarea  unei  secţii  etnografice  a  Şcheilor,  pentru  care 
strânsese  chiar  o  parte  din  material. 

Spirit  lucid  şi  bun  organizator,  a  lăsat  pecetea  personalităţii  sale  asupra 
aşezământului  cultural  din  Şchei,  pe  care  avea  de  gând  să-l  ridice  pe  un  piedestal 
şi  mai  înalt.  Spirit  coresian  -  prin  hărnicie  şi  dragostea  sa  pentru  slova  românească 
-  avea  darul  puţinilor  aleşi  de  a  evoca  în  felul  său  propriu  măreţia  trecutului, 
facându-te  să  simţi  şi  să  trăieşti  bucuria  prezentului  şi  certitudinea  viitorului.  Căci, 
prof.  Ion  Colan  a  înţeles  perfect  rostul  şi  menirea  unui  muzeu  de  profil  istorico- 
cultural,  transformând  muzeul  şi  arhiva  istorică  a  Şcheilor  într-o  adevărată  catedră 
de  istorie  şi  cultură  naţională,  la  care  a  slujit  cu  pasiunea  sacerdotală  a  Duneştilor 
şi  Corbeştilor  de  altă  dată. 

Pe  cât  de  puţinei  şi  firav  la  trup,  pe  atât  de  mare  şi  copleşitor  ca  voinţă  şi  putere 
de  dăruire  pentru  propăşirea  culturală  a  neamului  său,  prof.  Ion  Colan  rămâne  pentru 
noi  toţi  care  l-am  cunoscut  sau  am  colaborat  într-un  fel  sau  altul  cu  dânsul,  un  exemplu 
de  urmat  în  devotamentul  său  de  slujire  a  intereselor  superioare  şi  a  valorilor  care 
înnobilează  şi  înalţă  fiinţa  umană. 

Profesorul  Ion  Colan 

în  unele  instituţii  pentru  a  cărei  fiinţare  şi  propăşire  ai  pus  suflet  din  sufletul 
dascălului  celui  bun,  te  rugăm  domnule  profesor  Colan  să  primeşti,  acum  la  despărţire, 
un  buchet  de  flori  rare,  florile  recunoştinţei  noastre  şi  a  preţuirii  unanime. 

Iar  pe  Tine  Doamne,  Dumnezeul  părinţilor  şi  strămoşilor  noştri  smeriţi,  Te  rugăm 
să  rânduieşti  sufletul  fratelui  nostru  călător,  profesor  Colan  Ion,  în  ceata  celor  plăcuţi 
Ţie,  în  ceata  vrednicilor  dascăli  plecaţi  dintre  noi,  care  s-au  mistuit  în  minunata  Cetate 
a  Braşovului,  ca  făcliile  învierii,  pentru  luminarea  şi  fericirea  prin  învăţătură  a  poporului 
nostru  românesc. 

Pr.  dr.  IULIU  AL.  IŞA 
Parohia  Sf.  Nicolae,  Braşov 


Recenzii 


Episcop  Vicar  Visarion  Răşinăreanu,  Logos  şi  Cultură ,  Ed.  Anestis,  Sibiu, 
2005,  262  p. 

Aşa  cum  timpul  a  statornicit.  Mitropolia  Ardealului  cea  mult  încercată  de-a  lungul 
zbuciumatei  sale  istorii  a  avut  ca  întâi-stătători  o  pleiadă  impresionantă  de  mari  învăţaţi,  de 
mari  oameni  de  cultură  (teologi  şi  nu  numai),  care  au  avut  îa  rândul  lor  de  multe  ori  un  rol 
de-a  dreptul  providenţial,  aici,  în  inima  acestei  ţări  pe  care  mulţi  au  râvnit-o  şi  mulţi  şi-ar  fi 
dorit  s-o  vadă  anulată  pe  vecie  ca  identitate  istorico-geografică  şi  etnică.  Am  putea  să  cităm 
astfel  fără  să  greşim,  nume  ca  cele  ale  mitropoliţilor:  Andrei  Şaguna,  Nicolae  Bălan,  Nicolae 
Colan,  Nicolae  Mladin,  sau  ca  cel  al  regretatului  şi  vrednicului  de  pomenire  mitropolit 
Antonie  Plămădeală,  cel  care  a  dat  şi  binecuvântarea  arhierească  pentru  publicarea  pre¬ 
zentului  volum. 

Prea  Sfinţitul  Episcop  Visarion  Răşinăreanu,  ales  în  anul  1997  ca  vicar  al  Arhiepiscopiei 
Sibiului,  face  prin  lucrarea  de  faţă,  proaspăt  ieşită  de  sub  teascurile  tipografiei,  proba 
faptului  că  se  încadrează  pe  aceeaşi  linie  şi/sau  în  aceeaşi  tradiţie  transilvană  a  slujitorilor 
altarului  străbun,  preocupaţi  atât  de  viaţa  liturgică  şi  spirituală  a  păstoriţilor,  cât  şi  de 
cultivarea  şi  sporirea  lor  intelectuală. 

Aşa  cum  se  precizează  de  către  autor  încă  din  nota  introductivă,  cartea  cu  titlul: 
„Logos  şi  Cultură”,  apărută  la  Editura  Anestis  din  Sibiu,  este  alcătuită  din  studii  şi  articole 
apărute  de-a  lungul  timpului  „în  diverse  reviste  bisericeşti  locale  sau  centrale”,  strângerea 
lor  într-un  volum  compact  fiind  realizată  cu  scopul  de  a  oferi  cititorilor  (preoţi  şi  mireni 
deopotrivă)  oportunitatea  unei  lecturi  utile  în  vederea  lămuririi  sau  aprofundării  unor  teme 
de  interes  general  din  „istoria  dogmelor  şi  a  Bisericii  noastre”.  Şi  nici  că  se  putea  o  asociere 
mai  potrivită  decât  aceea  pe  care  o  realizează  P.S.  Visarion  prin  titlul  pus  în  fruntea  acestei 
colecţii  şi  anume:  asocierea  Logosului  -  Care  a  făcut  şi  prin  Care  s-au  făcut  şi  fiinţează  toate 
şi,  totodată,  a  Celui  Care  ne  dă  identitatea  religioasă  de  „creştini”  cu  Cultura,  această 
„entitate”  atât  de  complexă  care,  nouă,  românilor  ne  conferă  identitate  etnică,  de  neam  în  a 
cărui  „matrice  stilistică”,  aşa  cum  intuia  Lucian  Blaga,  gestează  filonul  veşniciei. 

„Logos  şi  Cultură”  este  una  dintre  acele  cărţi  de  care  se  poate  spune  că  este  întot¬ 
deauna  nevoie.  Fără  a  avea  pretenţia  şi  rigorile  unui  catehism,  ea  încorporează  totuşi  acea 
componentă  care  o  face  să  fie  realmem.  carte  de  popularizare  a  dreptei  credinţe,  cu  un 
limbaj  accesibil  ce  mijloceşte  o  adresare  largă  dar,  în  acelaşi  timp,  şi  cu  un  pronunţat  caracter 
apologetic.  Orientarea  spre  istoria  dogmelor  îi  dă  astfel  posibilitatea  P.S.  Sale  Visarion,  să 
abordeze  în  paginile  cărţii  subiecte  în  care  îşi  găsesc  tratare  mari  teme  ale  teologiei  ca: 
triadologia,  soteriologia,  ecclesiologia»  mariologia,  eshatologia,  cinstirea  Sf.  Cruci,  a  Sf. 
Icoane,  a  Sfinţilor,  etc.,  pentru  a  aminti  doar  câteva  dintre  toate  cele  care  se  oferă  ochilor  şi 
minţii  cititorului  pe  măsură  ce  parcurge  paginile  prezentei  lucrări. 

Totodată,  prin  modul  în  care  sunt  expuse  temele  alese  de  autor  pentru  alcătuirea 
volumului,  se  poate  observa  intima  comuniune  dintre  Logos/Cuvânt  şi  Cultură,  căreia  El, 
Logosul,  îi  dă  viaţă.  Astfel,  încă  în  prima  temă  a  cărţii:  „Cinstirea  Sfintelor  icoane  în  scrierile 

Sf.  Gherman  I  Patriarhul  Constantinopolului”,  P.S.  Visarion,  arătând  că  Sf.  Gherman  este 
„prima  voce  a  tradiţiei  care  ia  atitudine  împotriva  noutăţilor  iconoclaste”  (p.  17),  redă  unul 
din  elementele  argumentaţiei  Sfântului,  respectiv  citarea  exemplului  statuii  din  oraşul 
Paneade  (ridicată  în  amintirea  vindecării  femeii  cu  scurgere  de  sânge)  lângă  care  cresc 
ierburi  care  vindecă.  în  acestea  Sf.  Gherman  vede  puterea  lui  Dumnezeu  Care  Se  foloseşte 
de  „obiceiul  păgânesc”  al  ridicării  de  statui  pentru  „a  se  arăta  prin  el  un  timp  îndelungat 
minunea  bunătăţii  Sale”  (p.  33). 

în  continuare,  după  ce  subliniază  importanţa  dogmatico-simbolică  a  „Mărturisirii  de 
credinţă”  şi  a  „Enciclicii”  Mitropolitului  Marcu  Eugenicu  al  Efesului  (p.  42-77),  autorul 
abordează  „învăţătura  despre  Maica  Domnului  la  Nicolae  Cabasila”,  temă  în  care,  îndrăznim 
să  spunem,  se  simte  respiraţia  unei  râvne  deosebite  pentru  cea  „mai  cinstită  decât  heruvimii”. 
Şi  aici,  prin  evocarea  personalităţii  lui  Nicolae  Cabasila,  P.S.  Sa  Visarion  Răşinăreanu  are 
posibilitatea  să  sublinieze  convergenţa  dintre  cei  doi  termeni  ai  titlului  cărţii  sale,  pe  de  o 
parte  prin  deschiderea  lui  Cabasila  spre  domeniile  predilecte  ale  lumii  profane  ca:  filosofia, 
retorica,  poetica,  domeniul  social-politic  (p.  85),  iar  pe  de  alta,  prin  caracterul  unic  al  acestui 
scriitor  al  Bisericii,  care  „propune  calea  misticii  liturgice,  cultuale  şi  sacramentale,  care 
urmăreşte  unirea  formelor  sensibile  ale  cultului  divin  cu  viaţa  duhovnicească”  (p.  83). 

în  paginile  în  care  este  luată  în  discuţie  tema  „Factorilor  istorici  şi  personali  în  geneza 
Bisericilor  Ortodoxe  Orientale”  (p.  159-180),  găsim  exprimări  precum:  „Creştinismul  devine 
(...)  factorul  cel  mai  important  de  unificare  şi  coeziune  ...”  (p.  163),  sau:  „...  toate 
controversele  teologice  cu  toată  gama  lor  de  motive  şi  mai  ales  cu  urmările  lor  interesau 
deopotrivă  atât  Biserica,  cât  şi  Statul”  (p.  164).  Acestea  şi  altele  asemenea  acestora  s-ar 
cuveni  să  atragă  atenţia  celor  care  se  întreabă  despre  rostul  creştinismului  în  lume,  sau 
despre  cum  ar  trebui  să  fie  raporturile  dintre  Biserică  şi  Stat/Societate.  Cât  priveşte  raportarea 
creştinilor  înşişi  la  Biserica  lor,  P.S. Visarion  consideră  că  experienţa  trecutului  este  o  „lecţie 
şi  totodată  o  ispăşire  a  greşelilor”  -  făcute  în  trecut  sau  actuale  -  astfel  încât  „a  trebuit  să 
cunoaştem  pe  viu  primejdia  dezbinării,  ca  să  putem  înţelege  că  Iisus  Hristos  este  unul  şi 
acelaşi  pentru  toţi  şi  importanţa  marii  porunci  a  unităţii  proclamate  şi  lăsate  nouă  ca  testa¬ 
ment  sacru  de  către  Mântuitorul”  (p.  1 79).  Totodată,  înţelegerea  importanţei  acestei  porunci 
ne-a  demonstrat,  nouă,  românilor  dar  şi  altora  -  aşa  cum  reiese  din  paginile  consacrate  în 
carte  Bisericii  Albaniei  -  că  orice  formă  de  constrângere  şi  opresiune  spirituală  poate  fi 
învinsă  „prin  harul  lui  Dumnezeu  şi  prin  credinţa  credincioşilor”  (p.  202). 

Cel  de-al  doilea  pol  de  interes  sau  cea  de-a  doua  temă  majoră  a  cărţii  „Logos  şi 
Cultură”  este,  aşa  cum  se  amintea  la  începutul  acestei  recenzii:  „istoria  Bisericii  noastre”.  Şi 
în  ce  priveşte  acest  aspect  putem  spune  că  se  face  foarte  bine  vădită  preocuparea  P.S.  Sale 
Visarion  de  a  scutura  colbul  trecutului  şi  de  a  scoate  din  întunericul  uitării  prin  cuvinte  care 
trădează  pe  alocuri  emoţie  şi  reverenţă,  personalităţi  ale  culturii  noastre  naţionale  ce  poartă 
marca  sublimului.  Nu  poate  fi  decât  lăudabilă  această  abordare  a  istoriei  Bisericii  şi  a  neamului 
prin  prisma  personalităţilor  ce  au  făcut  uneori  această  istorie,  deoarece  în  acest  fel  ni  se  dă 
posibilitatea  nouă,  celor  de  azi,  să  ne  orientăm  spre  acele  modele  ce  au  într-adevăr  ceva 
concret  şi  consistent  de  oferit:  exemplul  propriei  vieţi,  spre  deosebire  de  vedetele  extrem  de 
mediatizate  ale  prezentului,  a  căror  valoare  stă  de  cele  mai  multe  ori  doar  în  reclama  care  li  se 
face  şi  în  nimic  mai  mult.  în  acest  sens,  de  la  Mitropolitul  Andrei  Şaguna  am  putea  învăţa  să 
vedem  în  cultură  şi  în  culturalizarea  oamenilor  „cheia  de  aur  a  emancipării  naţionale  şi 
sociale  a  unui  popor”  (p.  183);  o  dată  cu  Mitropolitul  academician  Nicolae  Colan  am  avea 

oportunitatea  să  afirmăm  şi  noi  că  nimic  nu  a  „adus  în  casa  cea  duhovnicească  a  românului, 
mai  multă  lumină  decât  Cazania  Mitropolitului  Varlaam”  (p.  127). 

La  toate  cele  despre  care  am  vorbit  anteior  se  adaugă  consideraţiile  autorului 
referitoare  la  obiceiurile,  datinile,  tradiţiile  izvorâte  toate  dintr-un  autentic  fond  sufletesc 
etnic  penetrat  de  fiorul  sacru  al  creştinismului  (p.  229).  P.S  Visarion  accentuează  îndeosebi 
faptul  că  noi  avem  datoria  sfântă  de  a  le  conserva  şi  transmite  „generaţiilor  viitoare  tot  atât 
de  curate,  tot  atât  de  pline  de  simţire  duhovnicească  şi  tot  atât  de  dătătoare  de  noi  speranţe 


întru  dobândirea  vieţii  celei  noi”  (p.  240), 


Mai  adăugând  la  cele  spuse  şi  faptul  că  fiecare  temă  tratată  are  la  sfârşit  bibliografia 


folosită  în  vederea  lămuririi  apectelor  vizate,  nu  sperăm  decât  că  cititorii  vor  dobândi  folos 
sufletesc  de  pe  urma  lecturii  unei  cărţi  semnate  de  un  veritabil  slujitor  al  Logosului,  iubitor 
şi  păstrător  al  Culturii. 


Pr.  Vasile  Gafton 


Dr.  Antonie  Plămădeală,  Visarion  Puiu.  Corespondenţă ,  Editura  Arhiepiscopiei 
Ortodoxe  Române,  Sibiu,  2005,  182  p.;  Dr.  Antonie  Plămădeală,  Visarion  Puiu.  Docu¬ 
mente ,  Editura  Arhiepiscopiei  Ortodoxe  Române,  Sibiu,  2005, 152  p. 

La  Editura  Arhiepiscopiei  Ortodoxe  din  Sibiu  au  apărut  alte  două  volume  dedicate 
memoriei  mitropolitului  Visarion  Puiu.  Faptul  că  ambele  volume  sunt  rodul  aceleiaşi  surse  şi 
tratează  în  esenţă  aceeaşi  problemă  au  determinat  recenzarea  lor  comună.  Putem  afirma,  că 
volumele  de  faţă  fac  legătură  directă  cu  lucrările  dedicate  de  istoricii  Dumitru  Stavarache  şi 
Ion  Negoescu  aceluiaşi  ierarh,  lucrări  ce  tratează  profilul  ecumenic  al  mitropolitului  Visarion 
Puiu,  tot  pe  bază  de  documente  şi  corespondenţe. 

în  primul  volum  autorul  înfăţişează  într-un  studiu  introductiv  viaţa  şi  activitatea  mitro¬ 
politului  Visarion  Puiu,  punând  accent  mai  ales  pe  realizările  sale  în  calitate  de  ierarh,  atât  în 
ţară,  dar  şi  în  perioada  de  exil.  Indiferent  de  statutul  său,  mitropolitul  Visarion  Puiu  a  desfăşurat 
o  activitate  şi  o  lucrare  de  organizare,  dar  şi  păstorire,  atât  a  credincioşilor  din  ţară  dar  şi  a 
diasporei  române  din  Apusul  Europei.  Nu  trebuie  uitat  că  exilul  său  este  datorat  atât  misiunii 
sale  din  Transnistria,  precum  şi  scrisorii  adresate  Iui  Stalin,  în  care  acuză  persecutarea  Bisericii 
din  Uniunea  Sovietică.  Această  poziţie  îl  fac  indezirabil  pentru  noua  putere  politică  din  ţară, 
unde  este  condamnat  la  moarte  în  1946,  de  către  un  „tribunal  al  poporului”. 

In  privinţa  „provenienţei  documentelor  şi  a  corespondenţei,  autorul  aminteşte  faptul 
că  au  fost  descoperite  personal  „  intr-o  cameră  lipsită  de  lumină,  din  subsolul  mănăstirii 
Antim  ”,  fapt  ce  a  determinat  analizarea,  şi,  în  cele  din  urmă,  elaborarea  unei  lucrări,  în  două 
volume,  în  acest  sens. 

Prin  apariţia  volumului  de  corespondenţă,  primită  de  Visarion  Puiu  în  exil  (este  vorba 
evident  doar  de  o  parte  a  acestei  corespondenţe),  s-a  dorit  o  reabilitare  a  marelui  mitropolit, 
după  ce  în  prealabil  el  a  fost  reabilitat,  la  25  octombrie  1990,  de  către  Sinodul  Bisericii 
Ortodoxe  Române,  prin  ridicarea  sentinţei  de  caterisire  din  28  februarie  1950. 

Cele  147  de  corespondenţe  ne  oferă  o  imagine  a  omului,  a  patriotului,  a  ierarhului 
Visarion  Puiu,  implicat  activ  în  toate  problemele  ce  priveau  Biserica  şi  neamul  din  care 
făcea  parte.  De  aceea  nu  trebuie  să  surprindă  faptul  că  între  aceste  corespondenţe  numele 
unora  dintre  corespondenţii  săi  este  mai  frecvent,  spre  exemplu  Gheorghe  Bezviconi, 
care  îi  trimite  19  scrisori,  sau  preotul  C.  Dron  cu  şapte  scrisori,  dar  şi  cu  monahul  Arsenie 

Cottea,  Ion  Simionescu,  respectiv  Alexandru  Lepădatu,  cu  cinci  scrisori  fiecare.  In  schimb, 
dintre  ierarhii  români  a  primit  o  corespondenţă  mai  bogată  de  la  episcopul  Nicodim 
Munteanu  (de  patru  scrisori). 

Aşadar  corespondenţa  a  fost  diversă,  şi,  deci,  şi  preocupările  acestor  corespondenţe 
au  fost  diferite,  plecând  de  la  problemele  teologice  şi  culturale,  continuând  cu  cele  de 
formarea  a  teologilor,  dar  şi  cele  ce  priveau  viaţa  monahală,  cea  politică  şi  implicit  naţională. 
Cu  fiecare  corespondenţă  ne  apropiem  mai  mult  de  contextul  epocii,  dar  şi  de  personalitatea 
celui  care  a  fost  mitropolitul  Visarion  Puiu. 

Cel  de  al  doilea  volum  este  dedicat  documentelor,  care  au  fost  descoperite  de  către 
autor  tot  la  mănăstirea  Antim.  De  această  dată  rezultatul  cercetării  fondului  arhivistic  este 
direcţionat  în  special  spre  partea  autobiografică.  Avem  astfel  şansa  ca,  în  calitate  de  cititori, 
să  îl  cunoaştem  mai  bine  pe  mitropolitul  Visarion  Puiu,  dar  mai  ales  să  îi  putem  aprecia 
activitatea  dedicată  slujirii  Bisericii  şi  neamului  din  care  a  făcut  parte. 

Dintre  documentele  cele  mai  importante  menţionăm  în  primul  rând  un  material  autobio¬ 
grafic  intitulat  „însemnări  din  viaţa  mea”,  apoi  un  „Calendar”cu  scurte  însemnări  din  trecutul 
vieţii  sale,  un  „Adaos”  la  Calendar  (privind  mai  ales  activitatea  ca  mitropolit  al  Bucovinei),  un 
, Jurnal”  personal  pentru  perioada  anilor  1942-1943  (este  reliefată  activitatea  din  Transnistria). 

Partea  intitulată  sugestiv,  „însemnări  din  viaţa  mea”,  conţine  un  număr  de  13  docu¬ 
mente,  cu  date  diverse:  de  la  perioada  studiilor  seminariale  şi  universitare  din  Iaşi,  respectiv 
Bucureşti,  până  la  activităţile  întreprinse  ca  ierarh,  de  la  călătoria  în  Rusia  şi  până  la  acţiunile 
din  Transnistria.  Tot  în  aceste  documente  sunt  reliefate  alte  aspecte  ale  activităţii  lui  Visarion 
Puiu:  munca  efectuată  în  Ministerul  Cultelor,  îndeplinirea  funcţiei  de  director  la  Seminarul 
Teologic  „Sfanţul  Andrei”  din  Galaţi,  pentru  ca  aceeaşi  funcţie  să  o  îndeplinească  la  Seminarul 
Teologic  din  Chişinău. 

Celelalte  documente  ilustrează  pe  omul  de  cultură,  cu  vizibil  interes  pentru  ţara  sa, 
mai  ales  în  ceea  ce  priveşte  destinul  politic  şi  naţional  al  acestuia.  Pe  această  linie  se 
înscriu,  pe  lângă  documentele  amintite,  scrisorile:  cea  trimisă  de  către  Visarion  Puiu  lui 
Nicolae  Iorga,  apoi  cea  expediată  către  patriarhul  Nicodim,  cea  adresată  lui  Stal  in,  dar  şi  una 
trimisă  Primului  Ministru  din  ţară. 

Toate  aceste  documente  prezintă  aspecte  multiple,  care  conturează  personalitatea 
mitropolitului  Visarion  Puiu  în  diferite  momente  ale  vieţii  sale,  atât  pentru  perioada  petrecută 
în  ţară,  cât  şi  pentru  cea  de  exil.  Cititorului  îi  rămâne  să  descopere  personal  dimensiunea 
acestei  personalităţi.  Iar  aceste  două  volume  constituie  cu  siguranţă  un  punct  de  plecare. 

Drd.  Sebastian  Dumitru  Cârstea 


Dumitru  Stavarache  &  Ion  Negoescu,  Mitropolitul  Visarion  Puiu .  Relaţiile  cu 
Biserica  anglicană .  Documente ,  Editura  Publirom,  Bucureşti,  2004,  ediţie  bilingvă, 
176  p.  flecare  ediţie. 

Personalitatea  de  excepţie  a  mitropolitului  Visarion  Puiu  face  subiectul  unei  noi  lucrări, 
tipărite  la  Editura  Publirom.  însă  de  această  dată  autorii  se  opresc  asupra  unei  perioade 
exacte  de  timp,  şi  mai  ales  asupra  unui  anumit  subiect,  cel  al  relaţiei  cu  Biserica  anglicană, 
după  ce  în  prealabil  au  văzut  lumina  tiparului  alte  două  lucrări,  dedicate  înţelegerii  vieţii  şi 
activităţii  lui  mitropolitului  Visarion  Puiu.  Este  vorba  de:  Dumitru  Stavarache,  Mitropolitul 
Visarion  Puiu.  Documente  din  pribegie  (1944-1964),  Editura  Moldopress,  Paşcani,  2002, 

446  p.;  Mitropolit  Vi  sar  ion  Puiu,  însemnări  din  viaţa  mea ,  (ediţie  îngrijită  de  Dumitru  Stava- 
rache  şi  Gheorghe  Vasilescu),  Editura  Trinitas,  Iaşi,  2004,  180  p. 

A  A. 

In  volumul  de  faţă  ne  este  prezentat,  după  cum  arăta,  I.P.S.  Sa  Daniel  Cobotea, 
mitropolitul  Moldovei  şi  Bucovinei,  „Vis  ar  ion  Puiu,  un  român  cu  deschidere  internaţională 
foarte  mare ,  este  un  om  care  apreciază  valorile  altor  Biserici  Ortodoxe  surori  şi  chiar  ale 
altor  Biserici  de  altă  confesiune ,  păstrând  însă  cu  fidelitate  credinţa  sa  ortodoxă  şi 
dragostea  faţă  de  neamul  său  Acest  fapt  este  reliefat  mai  ales  din  documentele  rămăse, 
documente  valorificate  de  autorii  prezentei  lucrări. 

Privind  valorificarea  acestor  documente,  trebuie  menţionat  faptul  că  Arhivele  Naţio¬ 
nale  ale  României  au  beneficiat  pe  de  o  parte  de  donaţii  personale  ale  mitropolitului  Visarion 
Puiu,  documente  create  sau  deţinute  de  amintitul  ierarh  până  în  1944.  Toate  aceste  documente 
au  stat  la  baza  constituirii  Fondului  Visarion  Puiu.  Pe  de  altă  parte,  pentru  perioada  anilor 
1944-1964,  fondul  menţionat  a  fost  completat  de  documente  aflate  în  arhivele  din  afara  Româ¬ 
niei,  din  Germania  şi  Italia,  identificate  şi  studiate  de  istoricul  Dumitru  Stavarache. 

Prin  spectrul  acestor  documente  autorii  îşi  propun  prezentarea  relaţiilor  mitropolitului 
Visarion  Puiu  cu  alte  Biserici  creştine.  Tocmai  de  aceea  nu  surprinde  faptul  că  Pr.  James 
Ramsay,  membru  al  Bisericii  Anglicane,  filiala  Bucureşti,  semnează  Cuvântul  înainte .  Aici 
este  evidenţiat  misionarismul  ecumenic  al  ierarhului  român,  dar  mai  ales  contribuţia  sa  remar- 

A 

cabilă  la  apropierea  a  două  Biserici  creştine,  cea  Ortodoxă  Română  şi  cea  Anglicană.  In  schimb, 
Studiul  introductiv ,  ne  oferă  nu  numai  o  prezentare  a  biografiei  mitropolitului  Visarion  Puiu,  ci 
şi  un  scurt  istoric  al  relaţiilor  româno-anglicane  anterioare  ierarhului  român,  pentru  ca  accentul 
să  fie  pus  tocmai  pe  consotidarea  acestor  relaţii  în  perioada  de  activare  ca  mitropolit  a  acestuia. 

Partea  ce  mai  consistentă  din  lucrare  este  destinată,  după  cum  era  de  aşteptat,  Docu¬ 
mentelor .  Toate  documentele  sunt  ordonate  cronologic  şi  sunt  precedate  de  analiza  conţinu¬ 
tului  lor,  precum  şi  de  o  listă  cu  rezumatul  acestora.  La  sfârşitul  fiecărui  document  se  fac 
trimiteri  la  sursa  arhivistică,  sunt  indicate  date  ce  privesc  sursa  arhivistică,  sunt  menţionate 
informaţii  cu  privire  !a  document,  traducere,  limbă,  semnătură  etc. 

Numeric  este  vorba  de  45  de  documente  circumscrise  anilor  1921-1954,  adică  de  la 
începutul  păstoririi  în  scaunul  vlădicesc  al  Argeşului  şi  inclusiv  în  timpul  exilului,  ce  coincide 
cu  perioada  de  fondare  (1945)  şi  conducere  (1949-1954)  a  Episcopiei  Ortodoxe  Române  din 
Europa  Occidentală  cu  sediul  la  Paris. 


Tematic,  documentele  acestui  volum  prezintă  cititorului  o  diversitate  de  fapte  şi 
acţiuni  istorice,  se  înţelege  circumscrise  aceluiaşi  scop,  adică  al  promovării  şi  întăririi  relaţiilor 
dintre  cele  două  Biserici.  Ele  cuprind:  corespondenţa  mitropolitului  Visarion  Puiu  cu  ierarhi 
şi  teologi  anglicani;  vizitele  reciproce  pentru  o  mai  bună  cunoaştere  a  realităţilor  istorice  (în 


acest  sens  remarcăm  un  ascendent  al  vizitelor  din  partea  Bisericii  anglicane,  mai  ales  pe 
fondul  păstoririi  lui  Visarion  Puiu  în  scaunul  mitropolitan  al  Bucovinei);  un  interes  pentru 


promovarea  culturală  a  clerului  (de  unde  şi  preocuparea  pentru  acordarea  de  burse  stu¬ 
denţilor.  Reiese  din  aceste  documente  că  a  susţinut  pregătirea  teologică  a  unor  tineri  români 
în  Occident,  în  special  în  Anglia,  Franţa,  Italia.  A  oferit  însă  şi  burse,  pentru  pregătirea 
seminarială  şi  universitară  a  unor  tineri  din  Anglia,  Bulgaria,  Grecia  etc,  văzându-se  şi  prin 


această  promovare  culturală  a  tinerilor  din  ţări  diferite  drept  un  promotor  al  ecumenismului); 
donaţii  de  carte  şi  publicaţii  bisericeşti,  mai  ales  din  partea  mitropolitului  Visarion  Puiu; 
unele  demersuri  de  natură  filantropică,  întreprinse  de  ierarhul  român  pe  lângă  Biserica 
anglicană  pe  fondul  primei  conflagraţii  mondiale,  dar  şi  demersuri  ce  vizau  chiar  sfera 

politică,  prin  intervenţii  la  aceeaşi  Biserică  în  vederea  eliberării  României  de  ocupaţia  şi 
influenţa  sovietică  etc. 

Prin  toate  aceste  documente  înţelegem  că  mitropolitul  Visarion  Puiu,  în  perioada  sa  de 
exil  (1944-1964),  a  continuat  să  acţioneze  pentru  apropierea  şi  colaborarea  Bisericilor  creştine 
prin  corespondenţă,  dar  şi  alte  mijloace  adecvate,  contacte  directe,  materiale  publicate,  în 
concordanţă  cu  poziţia  sa  de  ierarh  şi  de  patriot.  Urmărea  să  pună  în  practică  crezul  său 
privitor  la  unitatea  creştină,  pe  care  o  vedea  posibilă.  El  însuşi  mărturisea  Jumea  secolului 
nostru  -  scria  mitropolitul  Visarion  Puiu  în  1948  -  are  nevoie  de  un  creştinism  unitar,  cu 
fundamente  dogmatice  pure,  aşa  cum  s-au  păstrat  in  Ortodoxie,  cristalizat  în  organizaţii 
administrative  cum  sunt  acelea  ale  Catolicismului,  şi  purificat  (nu  prin  toate,  dar  prin  cele 
mai  multe)  prin  criticile  Protestantismului 

Prin  parcurgerea  documentelor  din  această  lucrare  avem  reliefată  personalitatea  unui 
mitropolit  căruia  contextul  politic  al  vremii  i-a  fost  defavorabil.  Cu  toate  acestea  a  ştiut  să  îşi 
facă  simţită  lucrarea,  atât  în  ţară,  cât  şi  peste  hotare,  în  perioada  de  exil.  Iar  dacă,  la  25 
septembrie  1990,  Sf.  Sinod  al  Bisericii  Ortodoxe  Române  a  anulat  caterisirea  promulgată  la 
28  februarie  1928,  vrednicul  ierarh  a  fost  reabilitat  în  ochii  cititorilor  prin  studiile  şi  lucrările 
dedicate  memoriei  sale.  Acest  lucru  au  reuşit  să  îl  realizeze  şi  autorii  prezentei  lucrări  prin 
intermediul  unei  excelente  lucrări  bilingve. 

Drd.  Sebastian  Dumitru  Cârstea 


Dumitru  Stavarache  &  Ion  Negoescu,  Mitropolitul  Visarion  Puiu .  Relaţiile  cu 
Bisericile  din  Canada  şi  SUA.  Documente ,  Editura  Publirom,  Bucureşti,  2005,  320  p. 

Iată  că  la  editura  Publirom  apare  cel  de-al  patrulea  volum  dedicat  memoriei  vrednicului 
de  pomenire  ierarhul  Visarion  Puiu  ( 1 879-1964).  Şi  de  această  dată  volumul  are  drept  autor,  sau 
coautor,  pe  istoricul  Dumitru  Stavarache,  după  ce  în  prealabil  au  apărut:  Dumitru  Stavarache, 
Mitropolitul  Visarion  Puiu.  Documente  din  pribegie  ( 1944-1964 )y  Editura  Moldopress, 
Paşcani,  2002,  446  p.;  Mitropolit  Visarion  Puiu,  însemnări  din  viaţa  mea ,  (ediţie  îngrijită  de 
Dumitru  Stavarache  şi  Gheorghe  Vasilescu),  Editura  Trinitas,  Iaşi,  2004,  180  p.;  şi  Dumitru 
Stavarache&Ion  Negoescu,  Mitropolitul  Visarion  Puiu.  Relaţiile  cu  Biserica  Anglicană. 
Documente  ( 1921-1954 ),  Editura  Publirom,  Bucureşti,  2004,  ediţie  bilingvă,  română  şi  engleză, 
176  p.  fiecare. 

Punctul  de  plecare  a  acestei  lucrări  a  fost,  pe  de  o  parte,  finalizarea  cercetărilor 
începute  prin  lucrările  anterioare,  dar  mai  ales  dorinţa  de  a  se  sesiza  greşelile  care  s-au  făcut 
în  epocă  asupra  interpretării  activităţii  lui  Visarion  Puiu.  Nu  trebuie  uitată  aici  nici  contribuţia 
autorilor  de  valorificare  a  dezideratului  de  unitate  creştin  ortodoxă  a  exilului  românesc  prin 
Biserică,  exil  pe  care  mitropolitul  Visarion  Puiu  a  ştiut  să  îl  ocrotească  nu  numai  spiritual,  ci 
şi  administrativ. 

Volumul  de  faţă,  care  conţine  un  număr  de  114  documente,  este  dedicat  relaţiilor  cu 
Bisericile  din  Canada  şi  SUA,  documente  ce  dezvăluie  încă  o  dată  rolul  bine  definit  pe  care 
Visarion  Puiu  l-a  avut  în  consolidarea  Bisericii  strămoşeşti  din  afara  graniţelor  ţării.  De  fapt 
acest  lucru  reiese  şi  din  mărturisea,  pe  care  el  însuşi  o  făcea,  în  scrisoarea  adresată  arhiereului 
Teofil  lonescu,  la  1  septembrie  1955:  ,y Dumnezeu  ştie...  cu  câtă  sinceritate  sufletească  am 
dorit...  sprijinirea  prin  Biserică  a  românilor  risipiţi  in  ţările  europene  şi  americane .” 

Conceput  ca  un  volum  de  documente,  autorul  menţionează  însă,  într-un  studiu 
introductiv  extrem  de  concis,  date  despre  viaţa  şi  activitatea  lui  Vi  sari  on  Puiu,  pentru  ca  apoi 
să  ne  ofere  o  analiză  iniţială  a  conţinutului  documentelor,  o  listă  cu  rezumatul  acestora,  practic 
o  scurtă  trecere  în  revistă  a  fiecărui  document  în  parte.  In  ceea  ce  priveşte  limba  utilizată  în 
aceste  documente,  menţionăm  că  ele  au  fost  scrise  majoritatea  în  limba  română,  iar  cele  câteva 
documente  scrise  în  limbi  străine  au  fost  traduse.  Din  punct  de  vedere  al  provenienţei, 
majoritatea  documentelor  provin  din  arhiva  personală  a  Mitropolitului  Visarion  Puiu. 

Suntem  introduşi  In  mod  treptat  nu  numai  în  viaţa,  ci  mai  ales  în  activitatea  lui  Visarion 
Puiu.  Acest  ultim  aspect  determină  o  niai  bună  înţelegere  a  personalităţii  acestui  mare  ierarh 

«  »  A 

şi  patriot  român  „ admirat  şi  controversat  -  aprecia  I.P.S.  Sa  Daniel  Ciobotea,  Mitropolitul 
Moldovei  şi  Bucovinei,  în  anul  omagial  2004  -  preţuit  şi  prigonit ,  autoexiiat  in  1944  şi 
condamnat  la  moarte ,  în  contumacie,  în  1946,  el  a  fost  totuşi  prea  mare  ca  să  poată  fi 
trecut  cu  vederea  sau  dat  uitării.  Personalitatea  sa  complexă  şi  dinamică  trebuie  înţeleasă 
în  contextul  timpului  şi  spaţiului  în  care  a  trăit  şi  a  activat,  dar  dragostea  sa  faţă  de 
Biserică  trebuie  preţuită  în  orice  timp  şi  spaţiu  ne-am  afla". 

Fost  episcop  al  Argeşului  (1921-1923),  apoi  al  Hotinului  (1923-1935),  mitropolit  al 
Bucovinei  (1935-1942)  şi  coordonator  al  Misiunii  Ortodoxe  Române  din  Transnistria  (1942- 
1943),  fondator  (1945)  şi  conducător  (1949- 1954)  al  Episcopiei  Ortodoxe  Române  din  Europa 
Occidentală  cu  sediul  la  Paris,  condamnat  la  pedeapsa  cu  moartea  de  Tribunalul  Poporului 
din  Bucureşti  la  21  februarie  1946,  depus  din  treaptă  de  către  Sinodul  Bisericii  Ortodoxe 
Române  (prin  recunoaşterea  episcopului  Teofil  lonescu,  hirotonit  de  Visarion  Puiu,  se  arăta 
de  fapt  situaţia  conjuncturală  în  care  a  fost  pus  Sf.  Sinod  de  sistemul  politic  al  timpului)  la 
28  februarie  1950,  Visarion  Puiu  a  continuat  să  se  implice  în  viaţa  Bisericii  strămoşeşti, 
militând  pentru  înfiinţarea  primei  eparhii  a  românilor  din  America  şi  Canada.  Acest  lucru  se 
desprinde  mai  ales  din  bogata  sa  corespondenţă.  Mai  mult  decât  atât,  nu  trebuie  uitat  nici 
faptul  că  el  a  ridicat  şi  susţinut  acest  punct  de  vedere  şi  în  şedinţele  Sfîntului  Sinod. 
Mărturie  stau  cele  două  rapoarte  ale  sale  „Episcopia  românilor  din  America”  din  1 2  decembrie 
1925,  respective  „Tot  pentru  episcopia  română  din  America”,  apărut  într-un  articol  de  presă 
la  începutul  anului  1926.  In  acest  articol  menţiona  chiar  condiţiile  pe  care  trebuia  să  le 
îndeplinească  viitorul  episcop. 

Toate  cele  114  documente  cuprinse  în  lucrare  -  din  care  remarcăm  articole,  apeluri, 
contribuţii  la  diferite  reuniuni  bisericeşti,  dar  mai  ales  bogata  corespondenţă  (corespondenţa 
sa  reprezintă  două  treimi  din  totalul  documentelor)  cu  personalităţile  timpului  -,  ne  introduc 
nu  numai  în  contextul  epocii,  ci  şi  în  problemele  vizate,  desigur  de  natură  bisericească. 

Dacă  am  încerca  o  periodizare  a  acestor  documente,  se  poate  remarca  că  limitele  de  timp 
sunt  cele  ale  unei  jumătăţi  de  secol  (astfel,  primul  document  este  datat  la  10  mai  1912,  iar 
ultimul  este  datat  la  4  noiembrie  1963),  cu  multe  date  şi  informaţii  ce  privesc  în  special  realităţi 
specifice  exilului  românesc,  modul  concret  de  raportare  a  credinciosului  din  SU A  şi  Canada  la 
Biserica  strămoşească,  problemele  inerente  ale  unui  alt  spaţiu  social  şi  spiritual. 

în  privinţa  conţinutului  acestor  documente,  dar  mai  ales  a  corespondenţei,  remarcăm 
faptul  că  se  referă  la:  situaţia  şi  activitatea  unor  ierarhi,  informaţii  despre  viaţa  religioasă  a 
românilor  din  exil,  diferite  propuneri  ce  vizau  organizarea  sau  reorganizarea  bisericească, 
dorinţa  unei  depline  realizări  a  unităţii  românilor  din  afara  graniţelor  ţării,  felurite  demersuri 
pentru  înfiinţarea  unei  eparhii  pentru  românii  din  Canada,  dar  şi  probleme  ce  priveau  acti¬ 
vitatea  unor  preoţi  şi  situaţia  lor,  aspecte  ale  vieţii  monahale,  precum  şi  propuneri  de  implicare 


254 


RECENZII 


directă  a  unor  personalităţi  ale  timpului  în  problema  exilului  românesc,  eliberarea  patriei-mamă 
de  comunism  şi  modernizarea  ei. 

Desigur,  dincolo  de  toată  această  varietate  problematică,  dar  şi  tematică,  descoperim 
ideea  centrală  a  unităţii  de  credinţă  şi  a  aspiraţilor  românilor  de  pretutindeni,  atât  a  acelora  din 
patria  mamă,  cât  şi  din  exil,  fie  că  este  vorba  de  probleme  de  natură  organizatorică  a  Bisericii, 
fie  de  formarea  unui  cler  românesc  adecvat  misiunii  sale.  Aceste  două  aspecte  se  realizează  pe 
un  fond  ecumenic,  cu  o  totală  fidelitate  faţă  de  tradiţie  şi  în  concordanţă  evidentă  cu  respectarea 
normei  de  credinţă  ortodoxă. 

Practic,  fiecare  document  dezvăluie  o  latură  a  personalităţii  lui  Visarion  Puiu.  11  des¬ 
coperim  ca  susţinător  al  numirii  Iui  Policarp  Moruşca  (1883-1958),  primul  episcop  al  românilor 
ortodocşi  din  America,  îi  citim  corespondenţa  cu  preoţii  şi  ierarhii  din  America  şi  Canada, 
anterior  stabilirii  sale  în  Franţa,  dar  îl  vedem  şi  în  corespondenţă  cu  arhiereul  Teofil  Ionescu, 
cu  episcopul  Andrei  Moldovan,  episcopul  Valerian  Trifa  şi  alţii. 

Descoperim  în  toate  acestea  pe  ierarhul  Visarion  Puiu,  pe  cel  care  a  încercat  în  mod 
constant  să  lupte  pentru  interesele  Bisericii  strămoşeşti,  chiar  aflat  în  afara  graniţelor  ţării. 
După  ce,  la  25  septembrie  1990,  Sfântul  Sinod  al  Bisericii  Ortodoxe  Române  a  anulat  caterisirea 
promulgată  la  28  februarie  1950,  reabilitându-1,  el  este  reabilitat  prin  lucrările  istoricilor,  deci, 
implicit  şi  prin  lucrarea  de  faţă,  în  faţa  cititorilor,  a  celor  avizaţi  să  cunoască  realităţile  istorice 
prin  care  a  trecut  poporul  român. 

Drd.  Sebastian  Dumitru  Cârstea 


Dr.  Vasile  Oltean,  Prima  şcoală  românească  din  Scheii  Braşovului ,  Ed.  Tipo 
Moldova,  Iaşi,  2004, 171  p. 

Apariţia  volumului  Prima  şcoală  românească  din  Scheii  Braşovului ,  editată  cu  spri¬ 
jinul  Ministerul  Educaţiei  şi  Cercetării,  cu  binecuvântarea  Î.P.S.  Antonie  Plămădeală, 
Mitropolitul  Ardealului,  umple  un  gol  în  literatura  de  specialitate  şi  stinge  o  însetare  de 
cunoaştere  cu  reverberaţii  naţionale  de  însemnătate  capitală. 

Cartea  reprezintă,  de  fapt,  a  1  l-a  apariţie  editorială  semnată  de  părintele  profesor  preot 
dr.  Vasile  Oltean,  directorul  Muzeului  Primei  Şcoli  Româneşti  din  Scheii  Braşovului.  Ea  se 
înscrie,  după  opinia  noastră,  între  cele  trei  cercuri  de  cercetare  ştiinţifică  majoră,  cărora  părintele 
le-a  consacrat  de-a  lungul  anilor  un  timp  îndelungat,  onorându-le  cu  acribia  analistului,  înălţân- 
du-le  cu  viziunea  cărturarului  de  seamă:  Imnul  naţional  „Deşteptă-te  Române”,  „Junii  şi  troiţele 
Braşovului”,  istoricul  şi  fundamentele  învăţământului  din  Schei  dezvoltat  în  ambianţa  bisericii 
ortodoxe  „Sf.  Nicolae”  din  Braşov. 

Fireşte,  dintre  aceste  investigaţii  complementare,  tema  în  care  se  înscrie  acest  volum 
trebuie  apreciată  ca  o  cercetare  de  căpătâi.  în  primul  rând  pentru  că  autorul  a  desfâşurat-o  într-o 
perspectivă  îndelungată,  căreia  până  acum  i-a  dedicat  nu  mai  puţin  de  patru  volume,  un  al 
cincilea,  format  din  documente  comentate,  fiind  tocmai  în  faza  de  pregătire  pentru  tipar.  Cele 
patru  apărute  până  acum  în  această  serie  sunt:  întâia  şcoală  românească  ( 1 980),  Acte,  documente 
şi  scrisori  din  Scheii  Braşovului  (1981),  Şcoala  românească  din  Schei  (1989)  şi  volumul  de 
faţă,  în  care  se  restituie  de  fapt  textul  forfecat  de  cenzura  comunistă  din  ultima  fază  a  dictaturii. 

Volumul  de  faţă  constituie,  astfel,  o  redactare  monumentală  pe  400  de  pagini,  organizată 
în  cinci  capitole:  Biserica  „Sf.  Nicolae”,  începturile  şcolii.  Epoca  tiparului  coresian.  Epoca 
umanistă  şi  Epoca  fondării  învăţământului  gimnazial,  prin  entuziasmul  organizator  al  proto- 

popului  loan  Popazu.  Autorul  finalizează  cartea  cu  patru  corpuri  conexe,  care  întăresc  valoa¬ 
rea  ei  operaţională,  în  cadrul  procesului  de  expunere  pentru  vizitatori:  muzeul  şcolii  în  imagini, 
însoţit  de  prezentările  conexe,  cronica  şcolii  pe  scurt  şi  bibliografia  ce  cuprinde  159  de  trimiteri. 

Prin  organizarea  lui  sistematică,  şi  prin  concepţie  şi  viziune,  proiectul  apare,  aşadar, 
ca  o  construcţie  ştiinţifică  impresionantă.  Care  îşi  asumă  critica  obiectivă  a  izvoarelor, 
impunătoare  prin  trimiterile  riguroase  şi  prin  prezentarea  documentelor,  dar  şi  prin 
argumentaţia  strânsă,  prin  concizia  limbajului,  complet  lipsit  de  fanteziile  baroce  vetuste, 
prea  cunoscute  în  literatura  de  acest  tip.  Prin  asemenea  categorii  estetice  lucrarea  se  apropie 
mai  degrabă  de  ţinuta  tratatului  ştiinţific,  exprimându-1  semnificativ  pe  doctorul  Vasile  Oltean. 

De  bună  seamă,  apariţia  unei  lucrări  de  asemenea  amploare  pune  şi  câteva  probleme  de 
fond  pentru  dezbaterea  ştiinţifică  de  specialitate.  Dintre  care  aş  reţine,  pentru  discuţia  de  faţă, 
viziunea  autorului  în  legătură  cu  conceptul  de  şcoală  şi,  complementar,  cu  conceptul  de  limbă. 
In  legătură  cu  aceste  concepte  de  interes  major  pentru  spiritualitatea  românească,  părintele 
Vasile  pleacă  de  la  enunţurile  predecesorilor,  care  s-au  exprimat  în  monografiile  şi  în  studiile 
publicate  înaintea  lui:  Andrei  Bârseanu,  Istoria  şcoalelor  centrale  române  gr.  or.  din  Braşov 
(1902),  unde  se  limitează  conceptul  la  „o  şcoală  elementară,  sau  cel  mult  o  şcoală  de  dieci,  în 
care  se  învăţa  scris-cititul  şi  cântările  bisericeşti”,  şi  Ştefan  Bârsănescu,  Pagini  nescrise  din 
istoria  culturii  româneşti ,  sec .  XI-Xl'  (  \  91 6),  în  care  autorul  face  calificarea,  complet  nedreaptă 
şi  incorectă,  că  şcoala  din  Scheii  Braşovului  a  fost,  pur  şi  simplu,  „o  şcoală  de  slavonie”. 

In  raport  cu  aceste  calificări,  se  vede  clar  că  părintele  Vasile  Oltean  lucrează  cu  un  alt 
concept  de  şcoală.  Pe  lângă  accentul  diferit  important,  pe  care  autorul  îl  pune  consecvent  pe 
educaţia  învăţăceilor  în  domeniul  cântărilor  bisericeşti  -  şi  argumentează  opţiunea  cu  editările 
timpurii  ale  cărţilor  de  cântări,  de  pildă  Octoihul  tipărit  la  1570  -  părintele  Vasile  remarcă 
existenţa  unei  biblioteci  tot  mai  bogate  pe  lângă  şcoală.  Şi  se  referă  la  o  bibliotecă  ce  cuprinde 
cărţi  de  învăţătură  didactică,  pe  de  o  parte,  dar  şi  cărţi  liturgice,  de  morală,  de  filosofte  şi  de 
ştiinţe,  nu  în  ultimul  rând  la  acte  şi  documente  foarte  bogate  şi  de  un  fond  cu  însemnări 
numeroase  făcute  de  diverşi  scriptori  pe  marginea  manuscriselor,  nu  mai  puţin  interesante  în 
cunoaşterea  mentalităţilor.  Observaţiile  părintelui  Vasile  consemnează  complementar  caracterul 
poliglot  al  oamenilor  care  se  afirmă  în  acest  mediu  şcolar,  mulţi  dintre  ei  ştiutori  de  latină, 
greacă,  de  slavonă  şi  de  germană,  ca  să  nu  mai  vorbim  de  importanţa  limbii  române  în  exprimarea 
acestui  orizont  muiticultural  remarcabil.  E  însă  de  precizat  că  la  şcoala  din  Schei  funcţionau, 
pe  lângă  dascăli  şi  grămătici,  tipografi,  copişti,  traducători  şi  diplomaţi,  folosiţi  şi  plătiţi  ca 
atare  de  magistratul  Braşovului.  Ei  formează  lungi  generaţii  de  cărturari,  cum  sunt  Popa  Costea 
(1470),  Popa  Dobre  (1541),  Diacul  Oprea  (1580),  Popa  lane,  protopopul  Mihai,  până  la  loan 
Barac  şi  Anton  Pann.  Şi  încheie  serialul  cu  existenţa  unor  familii  cum  sunt  Grid  (1720), 
Eustatievici,  Baran,  Corbea,  Hoban,  Tempea  sau  Popazu,  care  sunt  active  în  jurul  şcolii  din 
tată-n  fiu,  până  la  iniţiativa  organizatorică  de  a  finaliza  acest  proiect  didactic  naţional  cu 
fondarea  gimnaziului  românesc  din  Braşov,  iniţiat  de  protopopul  loan  Popazu  şi  susţinut  de 
Andrei,  baron  de  Şaguna,  capul  Bisericii  româneşti  din  Transilvania. 

Acest  desen  operaţional  poate  fi  mai  bine  înţeles  dacă  îl  asociem  conceptului  de  limbă, 
în  jurul  căruia  se  organizează  conceptul  de  şcoală  în  gândirea  cărturarilor  din  Schei.  Ştefan 
Bârsănescu  avansase  ideea  că  această  şcoală  ar  fi  fost  „o  şcoală  de  slavonie”  .  Ca  să  facem 
asemenea  enunţuri  ar  fi  necesar  să  avem  în  vedere  anii  şi  locurile  în  care  un  asemenea  enunţ 
ar  putea  fi  operativ.  Să  spunem,  de  pildă,  că  despre  o  influenţă  slavonă  în  biserica  naţională 
românească  s-ar  poate  vorbi  din  secolul  X,  însă  doar  pe  anumite  arii  ale  spaţiului  vlah  (deci  al 

vorbitorilor  de  latină),  situat  mai  degrabă  în  sudul  Dunării  şi  mai  puţin  probabil  în  Ardeal.  Pe 
când  ritul  oficial  bizantino-slavon  este  promovat  în  biserica  românească  de  la  1257,  ceea  ce 
reduce  mult  exerciţiul  slavoniei  la  o  limită  de  numai  două-trei  sute  de  ani,  în  care  cunoaşterea 
ei  s-a  impus  între  cărturarii  români  chemaţi  să  tipărească  şi  să  frecventeze  cărţile  slavone,  nu 
în  rândul  poporului  drept  credincios,  care  n-a  practicat  slavonia  nici  în  bogăţia  datinilor  sau 
obiceiurilor  naţionale,  de  pildă  în  colinde  şi  în  frăţii  de  tot  felul,  cum  sunt  junii.  Şi  nici,  cu  atât 
mai  puţin,  în  viaţa  de  familie  sau  în  alte  experienţe  ale  vieţii  comunitare. 

Pe  de  altă  parte,  conceptul  de  limbă,  practicat  de  părintele  Vasile  este  diferit  şi  de 
istoricul  Nicolae  Sulică  (Cea  mai  veche  şcoală  românească  din  cuprinsul  României  întregi - 
te\  înclinat  să  exceadă  mult  realitatea  noţională.  De  altfel,  scrisoarea  boierului  Neacşu  de  la 
1521  adresată  judelui  Braşovului  pune  problema  că  între  cărturarii  din  Şchei  se  vorbea,  se 
scria  şi  se  traduceau  texte  în  limba  română,  cel  puţin  pentru  interesele  judelui  braşovean, 

JK 

despre  care  nu  avem  date  să  presupunem  că  ar  fi  ştiut  el  însuşi  limba  valahilor  din  Schei.  Insă 
părintele  Vasile  reţine  elemente  de  limbă  românească  în  scrierile  popei  Costea  încă  la  1477, 
pentru  a  face  referinţe  la  scrieri  în  limba  română  începând  cu  1495.  Ceea  ce  confirmă  credinţa 
diacului  Oprea  ca  dascălii  din  Schei  să-i  instruiască  pe  tinerii  învăţăcei  mai  vârtos  româneşte, 
„ca  să  înţeleagă  feciorii’1,  deoarece  „în  limba  streină  nu  înţelege  nime’\  Insă  diacul  face 
numaidecât  observaţia  că  dascălii,  diecii  şi  preoţii,  în  calitatea  lor  de  cărturari,  trebuie  să  ştie 
măcar  latineşte  şi  sârbeşte.  Tot  el  precizează  că  la  Şcoala  din  Schei  veneau  învăţăcei  din  toată 
Ţara  Bârsei  şi  din  toată  Ţara  Ardealului. 

Ca  să  înţelegem  însă  complexitatea  problemelor  legate  de  şcoală  şi  de  limbă  în  contextul 
bisericii  naţionale  româneşti,  este  necesar  să  evocăm  aşezăm intele  creştine  fondate  de 
Constantin  cel  Mare,  dacă  nu,  în  mod  direct,  vieţile  jertfelnice  ale  sfinţilor  din  Dobrogea,  unde 
Sf.  Apostol  Andrei  a  răsădit  învăţătura  creştină.  Şi  unde  Tomisul  avea  o  arhiepiscopie  la  369, 
ce  administra  într-o  vreme  14  scaune  episcopale,  care  au  trimis  reprezentanţi  la  conciliile 
ecumenice  din  primul  mileniu  creştin. 

Nu  numai  în  Dobrogea,  ci  şi  în  Ardeal  biserica  românilor  avea  o  reţea  de  aşezăminte 
creştine.  între  ele  biserica  de  la  Densuş,  reclădită  din  piatra  vechilor  temple  dacice,  pe  locul 
fostului  monument  al  guvernatorului  roman  Longinus,  arsă  de  năvălitori  însă  rezidită  mereu, 
până  în  forma  bisericilor  voievodale  binecunoscute,  înconjurată  şi  ea  de  o  salbă  de  instituţii 
bisericeşti  în  toată  Ţara  Haţegului. 

Se  ştie,  de  altfel,  că  în  mediul  acestor  lăcaşe  de  cult  au  funcţionat  tot  timpul  şi  instituţii 
şcolare  de  diferite  ranguri,  în  care  se  învăţa  scrierea,  cântatul  imnurilor  bisericeşti,  trăiau 
copişti  şi  se  făceau  traduceri,  în  şi  din  limbi  diferite,  între  care  greaca  (în  Dobrogea)  şi  aşa 
numita  latină  vulgară  (în  Ardeal).  La  biserica  din  Râşnov,  în  care  slujeau  adesea  preoţi  cres¬ 
cuţi  în  şcoala  din  Scheii  Braşovului,  s-au  găsit  pe  zidurile  de  sub  acoperiş,  învelite  în  prapori, 
o  serie  de  manuscrise;  unele  într-adevăr  în  slava  veche,  însă  altele,  mai  vechi,  probabil  din 
secolele  X-XI,  considerate  a  fi  redactate  într-un  alfabet  şi  într-o  limbă  necunoscută.  Or,  la  ora 
de  faţă,  după  publicarea  facsimilelor  Codexului  Rahonczi ,  cândva  proprietatea  familiei 
Batthyâny  din  Transilvania,  n-ar  fi  exclus  să  descoperim  că  suntem,  în  ambele  cazuri,  în  faţa 
unor  documente  directe  de  limbă  naţională  (în  latină  vulgară,  după  cum  erau  numiţi  de  germani 
şi  de  alte  neamuri  chiar  strămoşii  noştri  vlahi). 

Asemenea  realităţi  documentare  instrumentează  o  concluzie  mai  de  mult  afirmată.  Aceea 
că  limba  liturgică  naţională  nu  s-a  format  nicidecum  în  contextul  slavon.  Ea  a  izvorât  din  trei 
surse  majore,  la  care  cuvintele  slavone  s-au  adăugat  ca  o  influenţă  generată  de  condiţiile 

istorice  date  prin  creştinarea  bulgarilor  şi  prin  necesităţile  de  a  face  un  front  comun  împotriva 
năvălirilor  neîntrerupte,  când  episcopia  Romei,  în  loc  să  sprijine  acest  front  creştin  a  emis 
excomunicarea  de  la  1054.  Or,  concluzia  de  fond,  reflectată  în  limbajul  liturgic  al  neamului 
românesc  învederează  că  cele  trei  surse  majore  sunt  de  discutat  în  legătură  cu  izvoarele 
greceşti,  din  care  provine  şi  conceptul  strategic  de  ortodoxie  (dar  şi  noţiunile  de  liturghie, 
apostol,  episcop,  potir,  mănăstire,  călugăr,  sihastru,  psalm,  acatist,  colivă,  icoană).  Lor  li  se 
adaugă,  desigur,  mărturiile  lingvistice  latine,  care  trebuie  analizate  într-un  context  cu  totul 
special.  Deoarece,  pe  de  o  parte,  deducerea  conceptului  fundamental  de  biserică  din  latinul 
basiîica,  prezintă  riscuri,  atâta  vreme  cât  la  Tomis  exista  o  întreagă  administraţie  condusă  de 
basilei  înainte  de  venirea  romanilor  în  Dacia,  ceea  ce  face  posibilă  presupunerea  acestui 
termen  între  cuvintele  limbii  getice  în  care  a  scris  versuri  şi  Ovidiu.  De  altfel,  românii  ar  fi 
singurii  care  derivă  cuvântul  din  latină,  dat  ftind  că  celelalte  neamuri  romanice  au  tradus 
conceptul  de  biserică  după  ekklisia  -  eglise,  iglesia,  chiesa.  De  bună  seamă  la  aceste  surse 
trebuie  adăugată  creaţia  lingvistică  naţională  specifică,  de  un  farmec  cu  adevărat  indicibil: 
înviere,  înălţare,  Treime,  Tată  (cu  sensul  de  Dumnezeu),  Fecioară,  (Fecioriţă  Maică),  împărăţia 
lui  Dumnezeu,  Făcătorul  Lumii,  credinţă,  rugăciune,  suflet,  lege  (cu  sensul  de  credinţă),  a 
cununa,  a  cumineca,  lăcaş,  altar.  Care  sunt  diferiţi  faţă  de  latina  apuseană,  unde  apar  alţi 
termeni:  asumtio,  trinitas,  pater,  virgo  (pentru  Fecioară),  symbolus,  fides,  creator  mundi,  regnum 
Dei.  Bineînţeles  că  în  acest  context  trebuie  să  asociem  influenţa  slavonă,  prin  care  au  pătruns 
în  practica  noastră  de  cult  o  serie  de  termeni  de  tipul:  blagoslovenie,  molitvă,  praznic,  prohod, 
pravilă,  sfeştanie,  a  tâmosi,  vecernie,  utrenie,  cazanie,  ceaslov,  prapor,  vlădică.  Puţin  probabil 
şi  duh  sau  duhovnic,  întrucât  acestea  au  o  rădăcină  sanscrită  veche,  pe  care  e  mai  probabil  că 
limba  geto-dacică  o  cunoştea  cu  mult  înainte  de  creştinarea  bulgarilor. 

Această  incursiune  uşor  fastidioasă  întăreşte  concluzia  că  slavonia  de  care  vorbesc 
anumiţi  autori  cu  referire  la  Ţara  Bârsei  este  incorectă  şi  abuzivă.  Aceasta  subliniază 
precizia  părintelui  Vasile  Oltean  în  operarea  cu  conceptul  de  „prima  şcoală  românească 
din  Scheii  Braşovului”,  acolo  unde  mulţi  cercetători  nu  dovedesc  o  stăpânire  strictă  a 
termenilor.  Ceea  ce  face,  încă  o  dată,  din  lucrarea  dr.  Vasile  Oltean  un  document  ştiinţific 
de  referinţă  durabilă. 

Ion  Ittu 


Ion  Alexandru  Mizgan,  Cruciada  a  patra  ( 1202-1204 Editura  Universităţii  din 
Oradea,  2005. 

A 

In  anul  2004  s-au  împlinit  800  de  ani  de  la  încheierea  Cruciadei  a  patra  (1202-1204), 
eveniment  ce  a  contribuit  decisiv  la  adâncirea  scindării  dintre  Răsăritul  şi  Occidentul  creştin. 
Prezentul  poate  fi  pe  deplin  înţeles  doar  dacă  privim  şi  din  perspectiva  trecutului  istoric,  iar 
cartea  Părintelui  lector  Ion  Alexandru  Mizgan,  cadru  universitar  al  Facultăţii  de  teologie 
ortodoxă  din  Oradea,  intitulată  Cruciada  a  patra  (1202-1204) ,  marchează  această  aniversare 
tristă  şi  ne  ajută  să  îi  înţelegem  semnificaţiile. 

Pr.  prof.  univ.  dr.  Mircea  Păcurarul,  membru  corespondent  al  Academiei  Române,  în 
„Cuvântul  înainte”  al  cărţii,  remarcă  faptul  că  aceasta  „este  scrisă  frumos,  cu  o  documentaţie 
temeinică  şi  de  bună  calitate,  cu  un  stil  sobru,  structurată  unitar,  cu  reţinerea  tuturor  aspectelor 
principale  ale  problemei  dezbătute”  (p.  4).  Părintele  profesor  îşi  exprimă  convingerea  că  această 
carte  „va  deveni  o  lucrare  de  referinţă  în  literatura  noastră  de  specialitate,  destul  de  săracă  în 

lucrări  cu  un  astfel  de  profil”,  recomandând-o  tuturor  celor  interesaţi  de  istoria  bisericească, 
în  special  preoţilor  şi  studenţilor  teologi  (p.  4). 

Cele  nouă  capitole  ale  cărţii,  scrise  cu  migală  şi  limpezime,  sunt  rodul  unei  cercetări 
pe  care  autorul  a  întreprins-o  în  Marea  Britanie  în  urmă  cu  câţiva  ani,  în  cadrul  studiilor  sale 
de  doctorat  desfăşurate  sub  îndrumarea  regretatului  Părinte  profesor  Aurel  Jivi.  Lucrarea 
este  fundamentată  pe  o  bogată  bibliografie  în  limba  engleză,  care  reuneşte  nume  prestigioase 
precum  Steven  Runciman,  Edward  Gibbon,  John  Godfrey  ş.a.,  dar  şi  pe  cărţi  scrise  sau 
traduse  în  română.  Lucrarea  surprinde  cauzele,  desfăşurarea,  consecinţele  Cruciadei  a  patra 
şi  locul  pe  care  îl  ocupă  în  contextul  general  al  cruciadelor.  Deşi  cartea  are  în  general  un  stil 
sobru,  acesta  este  în  permanenţă  dublat  de  un  redutabil  spirit  polemic,  sesizabil  în  scurtele 
observaţii  personale  ale  autorului,  în  citatele  elocvente  cu  care  îşi  argumentează  punctele 
de  vedere  şi  în  convingerile  acestuia.  Diversele  perspective  pe  care  istoricii  le  au  asupra 
Cruciadei  a  patra  sunt  analizate  cu  luciditate,  autorul  optând  cu  discernământ  pentru 
perspectiva  indicată  de  probele  istorice.  Părintele  Ion  Alexandru  Mizgan  are  forţa  de  a 
evoca  realitatea  istorică,  de  a  o  face  interesantă,  de  a-1  implica  pe  cititor  în  descoperirea  ei, 
ca  într-o  aventură.  Toate  aceste  elemente  transformă  parcurgerea  cărţii,  dintr-un  travaliu 
intelectual  într-o  lectură  plăcută. 

în  introducere,  subintitulată  „Războiul  Crucii”,  cruciadele  sunt  definite  ca  „expediţii 
militare  ale  feudalilor  apuseni,  cu  scopul  de  a  cuceri  şi  coloniza  regiuni  din  Orientul  Apropiat, 
îndeosebi  Palestina  şi  Ierusalimul”  (p.  7).  Ele  au  venit  ca  răspuns  la  prezenţa  turcilor  selgiucizi 
pe  teritoriul  Ţării  Sfinte,  după  cucerirea  ei  în  1078.  Autorul  analizează  succint  evoluţia  ideii 
de  război  sfânt  în  Apus  şi  modul  în  care  papalitatea  a  încurajat  utilizarea  armelor,  în 
contradicţie  cu  canoanele  Bisericii  primare. 

Capitolul  I,  denumit  „Pregătiri  pentru  o  nouă  cruciadă”  prezintă  relaţiile  tensionate 
dintre  bizantini  şi  apuseni  în  zorii  Cruciadei  a  patra,  proclamarea  ei  de  către  papa  Inocenţiu 
al  III-lea  şi  măsurile  luate  de  acesta  pentru  succesul  operaţiunii. 

Capitolul  al  II-lea,  „Cruciaţii  şi  tratatul  lor  cu  Veneţia”  arată  tratativele  dintre  cruciaţi 
şi  Enrico  Dandolo  -  dogele  puternicului  stat  maritim  italian.  Marea  republică  maritimă  din 
Adriatica  s-a  angajat  să  pregătească  450  de  vase  şi  50  de  galere  pentru  o  armată  de  33500  de 
oameni,  consumând  în  acest  scop  resursele  şi  comerţul  pentru  mai  mult  de  un  an. 

Cel  de-al  treilea  capitol,  cu  titlul  „Bonifaciu  de  Montferrat  -  conducătorul  cruciaţilor”, 
prezintă  personalitatea  liderului  cruciaţilor,  relaţiile  lui  cu  regele  Franţei  Filip  Augustus  şi 
cu  Filip  de  Suabia,  regele  Germaniei. 

Capitolele  al  IV-lea,  al  V-lea  şi  al  Vl-lea  prezintă  pregătirea  cruciaţilor  la  Veneţia, 
impasurile  pe  care  le-au  întâmpinat  şi  devierea  cruciadei  spre  cetăţile  Zara  şi  Constantinopol. 
Capitolul  al  Vll-lea,  denumit  „Asediul  Constantinopolului”  prezintă  situaţia  de  instabilitate 
politică  a  Bizanţului  generată  de  luptele  pentru  tron  şi  modul  în  care  aceasta  a  favorizat 
devastarea  Constantinopolului  de  către  cavalerii  cruciaţi.  Motivul  real  al  jefuirii  Constanti¬ 
nopolului  l-a  constituit  dorinţa  cruciaţilor  de  a  se  îmbogăţi  prin  prădarea  capitalei  bizantine 
şi  de  a  aduce  Biserica  răsăriteană  sub  ascultarea  Romei.  Ei  şi-au  legitimat  acţiunile  motivând 
că  luptă  pentru  întronarea  lui  Alexius  al  IV-lea,  fiul  împăratului  orb  Isaac  al  II-lea  Anghelos, 
detronat  de  Alexius  al  III-lea. 

Capitolul  al  VUI-lea,  denumit  „Barbaria  «civilizaţiei»  occidentale  la  Constantinopol” 
prezintă  profanarea  bisericilor  din  oraşul  lui  Constantin,  distrugerea  unor  monumente  antice 
de  artă  şi  tratamentul  aplicat  populaţiei  greceşti  şi  mănăstirilor  ortodoxe,  pe  o  durată  de  trei 

zile,  începând  cu  Vinerea  Patimilor  a  anului  1204,  Steven  Runciman,  citat  de  Părintele  Mizgan, 
notează  că  „niciodată  nu  a  fost  o  crimă  mai  mare  împotriva  umanităţii  decât  Cruciada  a 
patra”  (p.  107).  Chiar  dacă  papa  Inocenţiu  al  1 11-lea  a  fost  îngrozit  când  a  aflat  despre 
măcelărirea  populaţiei  bizantine  şi  despre  comportamentul  cruciaţilor,  nu  a  fost  suficient  de 
energic  pentru  a  preveni  acest  epilog  al  cruciadei. 

Capitolul  al  IX-lea  arată  urmările  pe  care  Cruciada  a  patra  le-a  avut  asupra  relaţiilor  dintre 
Răsărit  şi  Apus,  inclusiv  asupra  spaţiului  românesc.  Acest  eveniment  pregăteşte  terenul  pentru 
căderea  Constantinopolului  sub  turci  în  1453.  Intre  bizantini  şi  apuseni  se  creează  o  prăpastie 
psihologică  de  netrecut,  iar  în  Transilvania  se  intesifică  lupta  pentru  eliminarea  ortodoxiei. 

în  paginile  acestei  cărţi.  Părintele  Ion  Alexandru  Mizgan  ne  oferă  veritabila  lecţie  a  unui 
eveniment  care  a  marcat  decisiv  relaţiile  dintre  cele  două  sfere  ale  lumii  creştine,  dar  şi  o  lecţie 
de  viaţă,  plină  de  învăţămintele  trecutului.  i 

Prep.  Florin  Tomoioagă 

Asterios  Gerostergios,  Iustin  ian  ce!  Mare .  Sfânt  şi  împărat ,  traducere  din  limba 
engleză  de  Ovidiu  loan,  Editura  Sophia,  Bucureşti,  2004,  335  p. 

Cel  de-al  şaselea  secol  din  istoria  Bizanţului  este  dominat  de  personalitatea  marcantă  a 
împăratului  Iustinian  cel  Mare  (527-565).  Unii  istorici  l-au  considerat  pe  Iustinian  a  fi  fost  una 
dintre  personalităţile  cele  mai  importante  şi  mai  celebre,  dar  şi  cele  mai  enigmatice,  ale  întregii 
istorii  bizantine. 

De  curând  a  apărut,  la  Editura  Sophia  din  Bucureşti,  în  traducere  românească,  lucrarea 

* 

părintelui  Asterios  Gerostergios,  intitulată:  Iustinian  cel  Mare .  Sfânt  şi  împărat.  Profesorul 
Constantine  Cavamos  notează  în  Prefaţa  lucrării  că  părintele  Asterios  Gerostergios  ne  oferă  un 
studiu  de  o  manieră  savantă,  clară  şi  concisă,  dedicat  împăratului  Iustinian.  Din  studiul  de  faţă, 

Iustinian  apare  ca  un  foarte  credincios  şi  devotat  membru  al  Bisericii  Ortodoxe,  un  profund  ( 

teolog,  chiar  cel  mai  bun  din  timpul  său,  care  a  jucat  un  rol  extrem  de  important  în  formularea  şi 

adoptarea  sfintelor  canoane,  un  apărător  şi  păstrător  al  adevărurilor  dogmatice  ortodoxe  şi  al 

Sfintei  Tradiţii,  un  mare  susţinător  al  monahismului,  mare  filantrop,  ctitor  de  biserici,  mănăstiri  şi 

instituţii  filantropice  (orfelinate,  azi  le  pentru  bătrâni  şi  săraci,  ospicii,  spitale,  etc.).  Lucrarea  are 

la  bază  teza  de  doctorat  a  autorului,  susţinută  la  Universitatea  din  Boston  în  1974,  care  a  fost 

apoi  îmbunătăţită  printr-o  perpetuă  muncă  de  cercetare  pe  o  perioadă  de  mai  mulţi  ani. 

Studiul  părintelui  Asterios  Gerostergios  s-a  bucurat  de  mare  apreciere  în  rândul  spe¬ 
cialiştilor,  fapt  care  a  dus  şi  la  publicarea  lui  în  limba  română  în  traducerea  lui  Ovidiu  loan, 
volumul  văzând  lumina  tiparului  într-o  editură  deja  consacrată  în  spaţiul  publicistic  românesc. 

Editura  Sophia  din  Bucureşti. 

Cartea  este  structurată  pe  şapte  capitole  şi,  spre  deosebire  de  alte  lucrări  consacrate 
împăratului  Iustinian,  caută  să  aducă  lumină,  după  mărturia  autorului,  asupra  convingerilor 
religioase  ale  acestuia.  Altfel  spus,  autorul  îşi  propune  şi  reuşeşte  să  evalueze  relaţia  dintre 
propriile  convingeri  religioase  şi  politica  religioasă  oficială  adoptată  de  împărat.  Asterios 
Gerostergios  urmăreşte  să  reanalizeze  politica  religioasă  a  împăratului,  cu  scopul  de  a  stabili 
în  ce  măsură  politica  şi  acţiunile  religioase  sunt  în  concordanţă  cu  statornicia  lui  în  credinţă. 

Autorul  arată  că  nu  s-a  scris  nici  o  lucrare  despre  politica  religioasă  a  iui  Iustinian  cu  scopul 
de  a-i  stabili  legătura  dintre  gândirea  sa  şi  convingerile  lui  religioase.  Munca  lui  Asterios 

Gerostergios  se  adaugă  altor  cercetări  făcute  de  istorici  şi  bizantinologi  renumiţi  precum 
C.Baur,  F.  Dolger,  A.W.  Ziegler,  P.  Stokmeir,  E.  Schwartz,  Ch.  Diehl,  B.  Bury,  E.  Caspar,  W. 
Pewesin,  E.  Stein,  G.  Ostrogorsky,  K.  Amantos,  W.  Ensslin,  A. A.  Vasiliev,  John  Meyendorff, 
Steven  Runciman,  J.M.  Hussey  etc.,  care  au  scos  în  evidenţă  personalitatea  împăratului 
Iustinian.  Primul  capitol  al  lucrării  se  constituie  într-o  introducere  în  problematica  abordării 
personalităţii  împăratului  Iustinian  de  către  istorici.  Autorul  arată  că  în  ultimele  decenii  s-a 
evidenţiat  un  nou  curent  în  analizarea  politicii  religioase  a  lui  Iustinian,  fapt  ce  se  datorează 
înfloririi  studiilor  bizantine.  Autorul  sesizează  faptul  că  până  acum  nu  s-a  acordat  prea  mare 
importanţă  scrierilor  teologice  ale  lui  Iustinian.  Teologia  acestuia  nu  era  privită  ca  autentică 
sau  originală,  ci  doar  ca  o  reluare  a  teologiei  dinaintea  lui.  Plecând  de  la  aceste  prejudecăţi 
istoricii  nu  au  analizat  teologia  împăratului  Iustinian  în  adevărata  ei  profunzime.  Este  meritul 
incontestabil  al  părintelui  Asterios  Gerostergios  de  a  ne  fi  oferit,  prin  lucrarea  pe  care  o 
semnalăm,  o  profundă  analiză  a  gândirii  şi  politicii  religioase  a  împăratului  Iustinian.  Pentru  a- 
şi  atinge  obiectivul  propus,  autorul  a  apelat  la  cercetarea  izvoarelor,  respectiv  a  scrierilor 
teologice, a  scrisorilor  şi  decretelor  religioase  ale  împăratului, precum  şi  la  scrierile 
contemporanilor  lui  şi  ale  istoricilor  de  după  moartea  împăratului. 

începând  cu  cel  de  al  doilea  capitol,  autorul  prezintă  contextul  istoric  şi  religios  al 
epocii  în  care  a  domnit  şi  activat  marele  împărat.  Ne  este  prezentată  situaţia  dificilă  pe  care 
a  avut-o  imperiul  de  înfruntat,  începând  cu  secolul  al  IV-lea,a  invaziilor  barbare  a  popoarelor 
germanice.  Nici  situaţia  religioasă  nu  era  mai  bună.  Iustinian  şi-a  început  domnia  în  mijlocul 
certurilor  religioase  care  au  dus  la  dezbinări,  certuri  interne,  antagonism,  etc.  Tot  din  acest 
capitol  desprindem  câteva  repere  biografice  ale  împăratului  Iustinian.  Acesta  s-a  născut 
într-un  sat  numit  Tavrision  din  jurul  cetăţii  Skopje  din  Dardania,  între  Iliric  şi  Macedonia. 
Autorul  aminteşte  şi  divergenţele  de  opinie  dintre  istorici,  cu  privire  la  originile  familiei  lui 
Iustinian.  Din  acest  capitol  aflăm  şi  numele  complet  al  împăratului:  Flavius  Petrus  Sabbatius 
lustinianus.  Autorul  ne  relevă  tot  aici  că  după  moartea  împăratului  Anastasie  (518)  şi 
urcarea  pe  tron  a  lui  Iustin  I  cu  sprijinul  armatei,  Iustinian  se  va  face  remarcat,  la  început 
fiind  acceptat  în  garda  personală  a  împăratului,  apoi  ca  şi  comandant  al  armatelor  din 
Răsărit,  apoi  va  ajunge  consul  roman.  Pentru  că  Iustin  I  nu  avea  moştenitori,  în  525  îl  va 
ridica  pe  tron  pe  Iustinian,  în  calitate  de  coimperator.  Părintele  Gerostergios,  folosindu-se 
de  izvoarele  contemporane  împăratului,  ne  oferă  şi  o  descriere  fizică  a  acestuia.  El  era  de 
statură  medie,  mai  degrabă  gras,  cu  faţa  rotundă,  rumen  în  obraz  şi  cu  părul  roşu.  Se  mai 
spunea  despre  împărat  că  trăia  aproape  ca  un  sihastru,  lucrând  la  nesfârşit,  rezervându-şi 
doar  câteva  ore  de  somn  pentru  odihnă,  muncind  mult  şi  dormind  puţin.  O  atenţie  deosebită 
va  acorda  împăratul  muncii  din  bibliotecă.  Tot  din  acest  capitol  aflăm  că  Iustinian  s-a 
căsătorit  cu  Teodora  în  526,  adică  la  un  an  după  urcarea  lui  pe  tron  alături  de  unchiul  său. 
Despre  Teodora  aflăm  că  era  de  condiţie  umilă,  ducând,  înainte  de  a-l  cunoaşte  pe  Iustinian, 
o  viaţă  uşuratică,  ea  fiind  dansatoare.  Ea  a  fost  o  mare  sprijinitoare  a  monofiziţilor,  probabil 
şi  datorită  prieteniei  pe  care  monofiziţii  i-au  arătat-o  atunci  când  ea  a  fost  într-o  situaţie 
critică  la  Alexandria.  Teodora  va  avea  o  mare  influenţă  asupra  soţului  ei,  pe  care  l-a  cinstit 
prin  purtarea  ei  şi  l-a  ocrotit  cu  sfaturile  sale.  Iustinian  la  rândul  lui  a  iubit-o  pe  Teodora 
foarte  mult  încât  a  ridicat-o  la  rangul  de  coîmpărăteasă.  Tot  din  acest  capitol  aflăm  şi 
principalele  puncte  pe  care  şi  le-a  propus  Iustinian  pentru  domnia  sa:  restabilirea  şi  conti¬ 
nuarea  vechii  puteri  imperiale  a  poporului  roman  şi  unitatea  Bisericii  şi  a  Statului.  Deviza 
politicii  interne  a  lui  Iustinian  era:  „  Un  Stat,  o  Lege,  o  Biserică”.  Pentru  realizarea  acestor 

obiective  el  va  încerca  încă  de  la  început  să  aducă  pacea  în  Biserică,  vindecând  rana 
provocată  de  schisma  acachiană  (484),  care  separase  Constantinopolul  de  Roma.  De  ase¬ 
menea  împăratul  trebuia  să  protejeze  graniţele  imperiului  de  invaziile  barbare,  în  special  în 
Europa  şi  Asia.  Le  revenea  şi  îndatorirea  de  a  reface  legăturile  comerciale  ale  imperiului. 
Părintele  Asterios  Geroslergios  conchide  că  Iustin  ian  s-a  dovedit  a  fi  un  conducător  capabil 
să  rezolve  problemele  şi  nevoile  vremii  sale.  Autorul  arată  şi  eforturile  depuse  de  împărat, 
respectiv  sumele  mari  de  bani,  şi  întreaga  lui  diplomaţie  pentru  a-i  ţine  pe  barbari  în  afara 
graniţelor  imperiului.  Este  amintită  şi  opera  legislativă  a  lui  Iustinian,  prin  care  el  urmărea  să 
pună  bazele  pentru  un  popor  drept  şi  bine  păstorit,  precum  şi  monumentele  care  datează 
din  timpul  lui  (biserica  Sfânta  Sofia). 

Un  loc  important  în  această  lucrare  îl  ocupă  capitolul  al  treilea  în  care  este  analizată 
opera  teologică  a  împăratului:  tratate  dogmatice,  epistole,  decrete,  scrisori  polemice,  ş.a.m.d.. 
Autorul  arată  că  lucrările  teologice  ale  împăratului  Iustinian,  menţionate  mai  sus  şi  analizate 
cu  multă  acrivie  ştiinţifică,  se  referă  în  special  la  teologia  dogmatică.  Părintele  Gerostergios 
grupează  şi  analizează  temele  dogmatice  din  opera  teologică  a  lui  Iustinian  după  cum  urmează: 
Dumnezeu-Tatăl,  Dumnezeu-Fiul,  Dumnezeu  Sfântul  Duh,  Sfânta  Fecioară  Maria,  Biserica, 
Sfânta  Scriptură  şi  Sfânta  Tradiţie,  Omul  şi  Judecata  universală,  etc.  Nu  întâmplător  istoricul 
Adolf  von  Hamack  l-a  considerat  pe  Iustinian  cel  mai  bun  teolog  din  vremea  sa. 

Capitolul  al  patrulea  al  lucrării  prezintă  atitudinea  lui  Iustinian  faţă  de  necreştini.  Au¬ 
torul  arată  că  Iustinian  a  rămas  credincios  dogmelor  Bisericii  Ortodoxe,  pe  care  le-a  expus  în 
mod  corect  în  scrierile  sale.  Fiind  convins  de  adevărul  religiei  creştine,  respectiv  a  Ortodoxiei, 
el  a  făcut  eforturi  serioase  pentru  protejarea  şi  păstrarea  ei.  Din  cuprinsul  acestui  capitol 
desprindem  ideea  că  Iustinian  îi  considera  ca  vrăjmaşi  ai  săi  pe  toţi  cei  ce  respingeau  credinţa 
ortodoxă,  şi  el  îi  numea  pe  toţi  eretici.  De  vreme  ce.  potrivit  lui  Iustinian,  toţi  eterodocşii  erau 
vrăjmaşi  ai  credinţei  adevărate  şi  constituiau  un  pericol  pentru  Biserică  şi  Stat,  ei  trebuiau 
înfruntaţi  cum  se  cuvine.  Aşadar  scopul  scrierilor  teologice  a  lui  Iustinian  era  acela  de  a 
dărâma  orice  argument  teologic  pe  care  eterodocşii  îl  aduceau  credinţei  ortodoxe.  Pentru  a-şi 
combate  adversarii,  Iustinian  a  publicat  mai  multe  legi,  el  considerându-i  pc  eretici  nu  numai 
duşmanii  Bisericii  şi  ai  Statului,  ci  şi  ai  lui  Dumnezeu.  Din  această  cauză  el  căuta  revenirea  lor 
la  dreapta  credinţă  prin  toate  mijloacele.  Pentru  apărarea  Bisericii,  Iustinian  a  considerat  ca 
fiind  una  dintre  datoriile  sale  aceea  de  a  înăbuşi  pe  necreştini,  respectiv  pe  păgâni  şi  iudei.  El 
a  reînnoit  legile  împotriva  păgânilor  şi  a  ereticilor  prin  oprirea  cultului  păgân,  cei  care  nu  se 
conformau  urmând  să  fie  pedepsiţi.  Autorul  volumului  arată  că  împăratul  s-a  implicat  foarte 
serios  în  problema  păgânismului,  atât  în  interiorul  cât  şi  în  exteriorul  imperiului.  El  s-a  străduit 
să  combată  păgânismul  atât  în  privinţa  cultului,  cât  şi  a  filozofiei,  şi  a  avut  rezultate  excelente. 
Totuşi  eliminarea  totală  a  păgânismului  nu  s-a  produs.  De  asemenea,  împăratul  a  dat  decrete 
şi  împotriva  evreilor,  a  samarinenilor  ori  a  mani  hei  lor.  Tot  în  acest  capitol  părintele  Gerostergios 
arată  şi  rolul  pe  care  l-a  avut  împăratul  Iustinian  în  aplanarea  schismei  acachiene,  care 
întrerupseră  pentru  35  de  ani  raporturile  bisericeşti  dintre  Constantinopol  şi  Roma.  Avem  o 
prezentare  amănunţită  a  controverselor  teologice  generate  de  monofizitism  şi  implicarea  lui 
Iustinian  în  rezolvarea  acestora.  Mărturie  stă  în  acest  sens  şi  convocarea  Sinodului  al  V-lea 
Ecumenic,  a  cărui  prezentare  ocupă  un  spaţiu  amplu  în  studiul  părintelui  Asterios  Gerostergios. 

Cel  de-al  şaselea  capitol  tratează  legăturile  împăratului  cu  Biserica  Ortodoxă,  măsurile 
pe  care  împăratul  le-a  luat  în  vederea  îndeplinirii  misiunii  sale.  Iustinian  s-a  simţit  obligat  să 
ajute  Biserica  pe  toate  căile  posibile.  Lucrările  sale  dogmatice,  edictele  împotriva  necreştinilor 

şi  a  ereticilor,  au  avut  toate  acelaşi  scop,  de  a  sprijini  Biserica  în  lupta  ei.  De  asemenea, 
împăratul  a  fost  foarte  preocupat,  de  creşterea  nivelului  moral  al  conducătorilor  spirituali  ai 
Bisericii.  Din  această  cauză  au  fost  emise  mai  multe  edicte  cu  privire  la  episcopi,  preoţi  şi 
diaconi  şi  la  statutul  monahismului,  prin  care  au  fost  reglementate  poziţia  conducătorilor 
Bisericii  în  societatea  creştină.  O  atenţie  considerabilă  este  acordată  de  autor  şi  lucrării  de 
binefacere  a  împăratului.  Acesta  a  ridicat  case  de  oaspeţi  pentru  călători,  case  pentru  copiii 
orfani  etc.  De  asemenea  a  ridicat  biserici  şi  mănăstiri.  E  suficient  să  amintim  în  acest  sens 
biserica  Sfânta  Sofia  din  Constantinopol.  Autorul  arată  că  îndelungata  domnie  a  lui  lustinian 
a  fost  o  luptă  nesfârşită  pentru  izbânda  Ortodoxiei  şi  creşterea  autorităţii  Bisericii  în  ochii 
credincioşilor.  Tocmai  de  aceea  Biserica  l-a  cinstit  pe  lustinian  trecâridu-1  în  rândul  sfinţilor, 
pomenirea  lui  fâcându-se  de  patru  ori  pe  an:  2  august,  14,  15  şi  16  noiembrie.  Autorul 
conchide:  „Biserica  Ortodoxă  il  pomeneşte  pe  lustinian  ca  pe  un  stâlp  şi  apărător  al 
Ortodoxiei  şi  ca  pe  un  mare  împărat  creştin  ".  Volumul  se  încheie  cu  cel  de-al  şaptelea 
capitol,  care  se  constituie  într-un  rezumat  al  lucrării. 

Ne  exprimăm  convingerea  că  aceste  scurte  consideraţii  pe  marginea  lucrării 
Părintelui  Asterios  Gerostergios  vor  trezi  interesul  multor  iubitori  de  istorie  şi  teologie  de 
a  se  apleca  cu  interes  de  această  lucrare  închinată  unuia  dintre  cei  mai  străluciţi  împăraţi 
şi  teologi  ai  Bizanţului. 

Pr.  lect.  dr.  Ion  Alexandru  Mizgan 


Harald  Zimermann,  Papalitatea  în  Evul  Mediu .  O  istorie  a  pontifilor  romani  din 
perspectiva  istoriografiei ,  cu  o  listă  a  papilor  din  secolul  al  IV-lea  până  în  secolul  al 
XV-lea,  trad.  de  Adinel-Ciprian  Dincă,  Ed.  Polirom,  Iaşi,  2004,  p.  254. 

Istoricul  german  de  la  Tiibingen  Harald  Zimmermann,  cu  obârşii  transilvane,  este 
cunoscut  publicului  de  specialitate  român  prin  lucrarea  Secolul  întunecat,  Bucureşti,  1983. 
Editura  Polirom  ne  oferă  traducerea  acestei  lucrări,  care  face  parte  dintr-o  serie  de  alte 
preocupări  ale  autorului  faţă  de  istoria  papalităţii.  Cartea  ne  incită  la  lectură  fie  şi  numai 
pentru  faptul  că  avem  de-a  face  cu  abordarea  acestei  teme  de  către  un  istoric  evanghelic, 
care  nu  poate  fi  în  nici  un  caz  bănuit  de  părtinire.  Obiectivitatea  studiilor  sale,  dar  şi  caracterul 
său  deosebit  de  deschis,  l-au  făcut  pe  domnul  Zimmermann  să  devină  un  apropiat  al  fostului 
papă  loan  Paul  al  Il-lea,  la  care  a  primit  audienţe  private,  dar  şi  al  actualului  papă  Benedict 
al  XVI-lea,  de  origine  germană. 

Lucrarea  domnului  Zimmermann  se  integrează  bine  şi  în  spaţiul  publicistic  românesc, 
constituind  totodată,  mai  ales  prin  metoda  de  abordare  a  temei,  o  fericită  completare  a 
lucrărilor  deja  existente.  Din  câte  ştiu,  până  la  ora  actuală  s-au  tradus  în  limba  română  două 
lucrări  cu  privire  la  istoria  papilor.  Prima  dintre  ele,  intitulată  Istoria  papilor  (autori  August 
Franzen  şi  Remigius  Băumer,  trad.  Pr.  Romulus  Pop,  Ed.  Arhiepiscopiei  Romano-Catolice, 
Bucureşti,  1996)  exprimă  un  punct  de  vedere,  să  zicem,  oficial  al  Bisericii  Romano-Catolice; 
a  doua,  aşa  cum  arată  şi  titlul  ei  -  Papii,  istorie  şi  secrete  -  a  fost  concepută  ca  o  lucrare 
care  încearcă  să  satisfacă  dorinţa  de  senzaţional  şi  dezvăluiri  a  publicului  cititor.  Autorul 
(Claudio  Rendina)  este  istoric,  dar  şi  jurnalist  şi  a  urmărit,  aşa  cum  arată  subtitlul  lucrării,  să 
scoată  la  iveală  „ culisele  şi  misterele  Sfântului  Scaun  al  lui  Petru"  (cartea  a  apărut  la  Ed. 
AII,  Bucureşti,  2002,  în  traducerea  lui  Radu  Gâdei). 

Aşa  cum  ne  informează  domnul  Zimmermann  în  Cuvântul  înainte  (p.  1  M4),  lucrarea 
sa  nu  se  doreşte  „ o  repovestire  a  evenimentelor  pe  baza  tuturor  izvoarelor”,  ceea  ce,  de 
altfel,  s-a  realizat  demult,  ci  „ conturarea  unui  autoportret  ”  al  papalităţii,  perspectivă  ne¬ 
abordată  până  acum.  Realizarea  acestui  autoportret  constituie  în  acelaşi  timp  şi  o  evaluare  a 
istoriografiei  pontificale  medievale. 

începuturile  literaturii  pontificale  se  găsesc  în  listele  cronologice  ale  episcopilor, 
prezente  inclusiv  la  Eusebiu  de  Cezareea,  în  Istoria  bisericească.  Cea  mai  veche  parte  a 
Liber  pontificalis  (L,  P.)  este  aşa-numitul  Catalogus  Liberianus,  o  listă  a  episcopilor  Romei, 
care  începe  cu  Sfântul  Apostol  Petru  şi  se  termină  cu  papa  Liberiu  (352-366). 

Redactorii  L.  P.,  a  cărei  scriere  a  început  în  secolele  VII- VIII,  s-au  desprins  treptat  de 
paradigma  primară  a  listelor  pontificale  anterioare.  Din  alcătuirea  redactărilor  fac  parte, 
după  precizarea  numelui  papei,  uneori  cu  numărul  ce  arată  ordinea  în  rândul  episcopilor 
Romei,  mai  târziu  numele  de  botez,  apartenenţa  etnică  şi  originea,  numele  şi  rangul  tatălui, 
durata  pontificatului  în  ani,  luni  şi  zile,  o  datare  mai  mult  sau  mai  puţin  exactă  în  funcţie  de 
consulii  romani,  regii  sau  împăraţii  ce  stăpâneau  la  acea  vreme,  actele  mai  importante  emise, 
numărul  de  hirotonii  făcute,  precum  şi,  în  încheiere,  data  morţii,  locul  de  înmormântare  şi 
durata  sedisvacanţei.  însemnările  erau  făcute  după  moartea  papei  de  către  un  funcţionar 
curial,  pe  baza  unor  însemnări  realizate  de-a  lungul  pontificatului.  Diferenţele  de  stil  şi 
redactare  permit  stabilirea  mai  multor  faze  ale  redactării. 

Deşi  redactarea  începe  atât  de  târziu,  relatarea  debutează  cu  presupusa  corespondenţă 
dintre  papa  Damasus  (366-384)  şi  Fericitul  Ieronim  (f  420).  Fericitul  leronim  ar  fi  scris  papei 
Damasus,  cerându-i  o  expunere  a  vieţii  pontifilor  anteriori,  papa  onorându-i  cererea.  Această 
construcţie  fictivă  ”  a  fost  menită  să  dea  cronicii  autoritatea  unui  papă. 

Bogăţia  informaţiilor  ne  permite  să  citim  cartea  din  numeroase  perspective.  Am  ales 
să  prezint  aici  doar  acele  întâmplări  care  se  conformează  părerii  autorului  că  „  cele  mai  multe 
evenimente  istorice  îşi  dovedesc  relevanţa  retrospectiv ,  doar  după  scurgerea  unei 
perioade  de  timp,  în  timp  ce  trăitorii  acelor  evenimente  cu  greu  se  dovedesc  capabili  de 
a  analiza  fundalul  întâmplărilor ;  făcându-i-se  astfel  o  nedreptate  unei  personalităţi 
istorice  sau  alteia,  neoferind  contemporaneităţii  cea  mai  clară  dovadă  a  capacităţii 
critice  a  scrisului  istoric ,  cel  mult  poate  un  avertisment  constant  în  acest  sens  ”  (p.  17). 
Citatul  acesta  constituie  totodată  şi  principalul  element  de  teoria  istoriei  prezent  în  lucrare. 

1.  Autorul  fragmentului  despre  papa  Silvestru  (314-335)  a  fost  condus  de  bucuria 
provocată  de  victoria  creştinismului,  şi  enumeră  toate  bisericile  devenite  parte  a  donaţiei 
imperiale  din  Roma  şi  împrejurimi.  Referatul  lasă  impresia  unui  „ registru  contabil "  fiind  „o 
lectură  istovitoare  şi  înfiorător  de  plicticoasă”  (p.  19).  Acest  tip  de  relatare  a  creat  un 
precedent  istoriografie,  cei  care  au  completat  mai  târziu  L.  R  simţindu-se  atraşi  de  activitatea 
edilitară  a  pontifilor.  Cazul  lui  Arie  şi  al  ereziei  lui  este  aproape  trecut  cu  vederea  în  favoarea 
unor  evenimente  considerate  mai  importante,  precum  donaţia  imperială  acordată  Bisericii 
(p.  23).  Probabil  această  tăcere  se  datorează  rolului  marginal  pe  care  papa  l-a  jucat  în 
această  dispută. 

2.  In  schimb,  cazul  lui  Pelagiu  este  prezentat  pe  larg,  pomenindu-se  de  condamnarea 
sa  în  417  de  către  papa  Inocentiu  I  (401-417),  dar  evitându-se  menţiunea  că  această 
condamnare  s-a  făcut  din  „iniţiativă  africană ”  (p.  24).  în  acea  vreme,  Roma  era  departe  de 
a-şi  fi  impus  primatul  în  întreg  Apusul.  Tendinţe  clare  de  „independenţă”  manifesta  nordul 
Africii.  Un  an  mai  târziu,  în  418,  un  sinod  din  Cartagina  interzicea  apelul  ad  transmarina  - 

dincolo  de  mare.  în  perioada  Fericitului  Augustin,  „în  Africa  domina  mai  degrabă  o  atmos¬ 
feră  propice  acordării  de  sfaturi  şi  nu  pentru  a  le  primi”  (p.  23).  De  asemenea,  azi  ni  se 
pare  ciudat  că  nu  se  oferă  nici  o  informaţie  despre  conţinutul  teologic  al  disputei,  despre 
motivaţia  deciziei  condamnării  pelagianismului,  sau  despre  perpetuarea  disputelor. 

3.  Pontificatul  lui  Leon  cel  Mare  (440-461)  coincide  cu  apogeul  disputelor  dogmatice 
şi  al  angajamentului  papal  în  ele.  L.  B.  relatează  destul  de  amănunţit  evenimentele  precedente 
sinodului.  Suntem  informaţi  că,  la  începutul  pontificatului,  Leon  a  întâlnit  doi  eretici:  pe 
Nestorie  şi  pe  Eutihie.  Prin  conlucrarea  dintre  împărat  şi  papă  s-a  convocat  un  consiliu 
unde,  pe  baza  unui  Tomos  elaborat  de  Leon,  s-a  stabilit  doctrina  dublei  naturi  a  lui  Hristos, 
iar  cei  doi  eretici  şi-au  primit  „binemeritata”  condamnare. 

O  deosebită  impresie  a  făcut  asupra  autorului  depunerea  de  către  perechea 
imperială  a  unei  mărturisiri  de  credinţă  la  sinod,  episod  relatat  mai  pe  larg  decât  cel  al 
scrisorii  papei.  Se  dorea  prin  aceasta,  probabil,  valorizarea  relaţiei  dintre  Biserică  şi 
stat.  în  schimb,  sunt  trecute  cu  vederea  învăţăturile  celor  doi  excomunicaţi,  substraturile 
soteriologice  ale  disputei,  motivele  judecării,  contextul  sinodului  tâlhăresc,  precum  şi 
confruntarea  dintre  Roma  şi  Bizanţ. 

4.  Nici  căderea  Romei  în  476  nu  a  avut  pentru  contemporanii  evenimentelor  răsunetul 
pe  care  îl  are  astăzi.  L  B.  nu  tratează  acest  subiect,  nu  ştim  dacă  din  interes  scăzut  pentru 
istoria  politică  sau  pentru  că  lumea  era  obişnuită  cu  ascensiunea  barbarilor  în  statul  roman  şi 
cu  aşezarea  lor  în  Imperiu.  Mai  poate  fi  luată  în  calcul  şi  „convingerea  puternică  în 
continuitatea  statală  romană  ”  (p.  26).  Barbarii  sunt  menţionaţi  pentru  prima  dată  în  L.  B.  în 
perioada  pontificatului  lui  Leon  cel  Mare,  fiind  subliniat  rolul  lui  în  solia  care  a  scăpat  Roma 
de  furia  hunilor  lui  Attila  (434-453),  deşi  cetatea  fusese  cucerită  şi  în  410  de  Alaric  (395-410). 
Prădarea  Romei  de  către  Geiserich  (428-477)  venit  din  Africa  este  pomenită  numai  indirect, 
când  biograful  consemnează  eforturile  papei  de  a  reîmpodobi  bisericile  prădate.  Consemnările 
cu  privire  la  papa  Simpliciu  (468-483)  nu  pomenesc  nimic  de  exilul  Ia  care  a  fost  supus  în  476 
ultimul  împărat  al  Romei,  Romulus  Augustulus  (475-476).  în  nota  legată  de  pontificatul  papei 
Felix  al  Ill-lea  (483-492),  chiar  în  pasajul  introductiv,  unde  erau  consemnaţi  consulii  vremii, 
este  pomenit  fără  explicaţii  Odoacru  şi  urmaşul  lui,  Teodoric  (471-526). 

5.  Relaţiile  cu  Bizanţul  sunt  prezentate  cu  grijă,  căci  papii  erau  preocupaţi  ca  învăţătura 
diofizită  a  papei  Leon  cel  Mare  să  fie  păstrată  în  Răsărit.  Aşa  se  explică  excluderea  din 
comuniune  a  bizantinilor  de  către  papa  Felix  al  Ill-lea.  Este  prezentată  cu  multă  satisfacţie 
pompa  cu  care  este  primit  la  Constantinopol  papa  Ioan  I  (523-526),  care  a  îndeplinit  o  solie 
la  Bizanţ  în  numele  lui  Teodoric.  Papei  i  s-a  acordat  cinstea  de  a  pune  de  Paşti  coroana  pe 
capul  împăratului,  gest  ce  a  fost  interpretat  eronat  ca  prima  încoronare  a  unui  suveran 
săvârşită  de  un  papă  (p.  30).  Dacă  papa  Gelasiu  I  (492-496)  s-a  remarcat  printr-o  scrisoare 
trimisă  împăratului  bizantin  Anastasius  I  (491-518),  în  care  se  punea  înaintea  împăratului,  pe 
motiv  că  el  trebuie  să  dea  seama  în  faţa  lui  Dumnezeu  şi  în  numele  regilor  şi  al  împăraţilor, 
papa  Anastasios  II  (496-498)  este  judecat  chiar  de  către  L.  B.  ca  unul  care  a  făcut  prea  multe 
concesii  în  ce  priveşte  învăţătura  lui  Leon,  de  aceea  „voinţa  lui  Dumnezeu  l-a  doborât ”  (p. 
31).  împăratul  Anastasius  este  prezentat  ca  un  împărat  rigid,  care  a  respins  iniţiativele  de 
pace  ale  papei,  ceea  ce  i-a  atras  moartea  subită.  Venirea  la  putere  a  lui  Justin  (518-527)  este 
percepută  într-adevăr  ca  o  cotitură  în  relaţiile  cu  Bizanţul. 

6.  Este  trecută  cu  vederea  stabilirea  unei  noi  cronologii  de  către  Dionisie  Exigul  (t 
545),  care  fusese  rugat  de  către  papa  Ioan  I  în  525  să  stabilească  exact  data  Paştilor  pentru 

anul  următor.  El  şi-a  depăşit  atribuţiile,  numărând  anii  de  la  Hristos  încoace,  e  drept,  cu  o 
oarecare  eroare.  El  este  autorul  unui  sistem  cronologic  pe  care  l-a  considerat  „  mai  potrivit 
Bisericii  decât  o  datare  după  anii  de  stăpânire,  sau  chiar  decât  sistemul  de  numărare  al 
anilor  încă  practicat  în  Imperiul  Roman ,  de  la  împăratul  prigonitor  al  creştinilor, 
Diocleţian  ( 284-305 )  ”  (p.  32).  Debutul  pontificatului  lui  Felix  IV  (526-530)  însă  este  stabilit 
rccurgându-se  la  stăpânirea  împăratului  Justin  şi  a  regelui  ostrogot  Teodoric,  fără  a  se  ţine 
seama  de  cronologia  lui  Dionisie. 

7.  Relatările  pontificatelor  din  epoca  lui  Justinian  este  amănunţită,  deoarece  redactorii 
erau  contemporani  evenimentelor.  Este  prezentată  în  amănunt  drama  papei  Silverius  (536- 
537),  care  a  fost  depus  de  către  generalul  Belizarie,  acuzat  de  trădare  şi  tuns  monah.  Acţiunea 
papei  Agapet  I  (535-536),  care  după  L.  P.  a  reuşit  să-l  determine  pe  Justinian  să  nu  mai  facă 
concesii  monofiziţilor,  este  prezentată  cu  entuziasm.  Papa  reuşise  să-l  depună  pe  patriarhul 
eretic  al  Constantinopolui  şi  să-l  sfinţească  el  însuşi  pe  patriarh,  într-adevăr  un  eveniment 
„  unic  in  întreaga  istorie  a  Bisericii ”  (p.  36).  Interesant  este,  de  asemenea,  că  L.  B.  nu  face 
cunoscut  nimic  din  fundalul  dogmatic  al  destinului  lui  Vigilius.  Nici  războiul  împăratului  cu 
ostrogoţii  nu  este  redat  decât  într-o  formă  „sever  abreviată ”,  încât  „ tabloul  rezultat ,  f ară 
contribuţia  altor  izvoare ,  cu  greu  ar  constitui  o  imagine  corectă "  (p.  38). 

8.  Papei  Grigorie  (590-604),  căruia  istoriografia  Scaunului  Apostolic  i-a  atribuit 
apelativul  foarte  rar  de  „cel  Mare”,  i  s-a  oferit  în  L.  B.  o  descriere  absolut  insuficientă,  de 
doar  câteva  rânduri,  realitate  ce  poate  fi  explicată  numai  prin  faptul  că  istoriografii  papali 
din  acea  vreme  se  limitau  numai  la  consemnarea  celor  absolut  necesare.  Abia  mai  târziu  s-au 
scris  biografii  veritabile  despre  acest  papă.  In  comparaţie  cu  cele  paisprezece  volume  ale 
registrelor  care  cuprind  cele  1000  de  scrisori  ale  papei  Grigorie  cel  Mare,  L.  P.  „ stârneşte 
mai  degrabă  râsul"  (p.  40).  Ridicarea  papei  in  scaun  este  prezentată  absolut  nesatisfâcător; 
nu  sunt  pomenite  decât  titlurile  lucrărilor  sale,  nimic  despre  conţinutul  şi  semnificaţia  lor.  Se 
aminteşte  cu  satisfacţie  titlul  de  servus  servorum  Dei,  deşi  prin  aceasta  el  a  urmat  un 
exemplu  întâlnit  la  unii  episcopi,  alţii  decât  cei  ai  Romei. 

în  ansamblu,  perioada  de  după  domnia  lui  Justinian  este  văzută  ca  un  proces 
lent,  dar  continuu,  de  înstrăinare  între  papalitate  şi  Imperiu,  concretizat  de  tot  mai 
evidenta  pierdere  a  interesului  împăraţilor  bizantini  faţa  de  Occident.  Poate  tocmai  de 
aceea  vizita  la  Roma  a  împăratului  Constantin  al  ll-lea  (641-668)  este  prezentată  în  L.  P. 
cu  mândrie,  în  paginile  dedicate  papei  Vitalian  (657-672).  Nimeni  nu-şi  mai  amintea  de 
când  Roma  nu  mai  fusese  vizitată  de  un  împărat  bizantin  şi,  preţ  de  două  secole,  nici  un 
altul  nu  va  mai  veni  în  Cetatea  Eternă,  iar  până  la  viitoarea  venire  a  unui  împărat  bizantin, 
vor  mai  trece  şapte  sute  de  ani. 

A 

9.  In  legătură  cu  criza  monotelită,  faptul  că  pentru  această  erezie  şi-a  dat  acceptul  şi 
papa  Honoriu  I  (625-638),  L  P.  nu  pomeneşte  nimic,  lucru  perfect  inteligibil  dacă  avem  în 
vedere  desfăşurarea  ulterioară  a  evenimentelor.  Honoriu  este  descris  drept  un  „construc- 

A 

tor  cu  simţ  artistic  şi  măreţ  promotor  al  bisericilor  din  Roma"  (p.  47).  In  schimb,  moartea 
martiricâ  a  papei  Martin  (649-653),  în  exil  la  Ctesifon  (655),  este  pomenită  \nL .  P.  Sinodul  al 
Vl-lea  ecumenic  este  prezentat  amănunţit,  mergându-se  pana  la  precizarea  cu  exactitate  a 
datelor  calendaristice  şi  intrându-se  în  detalii  cum  ar  fi:  redarea  cu  fidelitate  a  discuţiilor, 
primirea  oficială  a  delegaţilor  papali  !a  Constantinopol,  prima  audienţă  acordată  de  împărat, 
atenţia  acordată  delegaţiei  romane.  Este  pomenită  şi  condamnarea  printre  eretici  a  lui 
Honoriu,  dar  fără  a  i  se  pune  alături  de  nume  titulatura  de  papă. 

Sinodul  al  Il-lea  trulan  (692)  a  provocat  noi  tensiuni  între  Roma  şi  Bizanţ.  Deşi  sinodul 
a  luat  hotărâri  care  se  remarcau  prin  caracterul  pronunţat  antiroman,  şi  cu  toate  că  Roma  nu 
fusese  invitată  la  lucrări,  totuşi  i  s-a  solicitat  recunoaşterea  în  scris  a  documentelor.  Papa 
Sergiu  (687-701)  a  refuzat.  Porunca  arestării  lui  a  eşuat,  căci  locuitorii  Romei  şi-au  protejat 
episcopul  de  ofiţerii  imperiali.  L.  P  povesteşte  cu  satisfacţie  acest  episod,  cum  bizantinii  s- 
au  ascuns  sub  patul  papei,  uitând  de  orice  demnitate,  implorând  cu  lacrimi  în  ochi  îndurare. 
Papalitatea  nu  a  acceptat  hotărârile  de  la  Trulan  II  nici  după  ce  papa  Constantin  I  (708-715) 
a  vizitat  Constantinopolul,  fiind  ultima  prezenţă  a  unui  episcop  roman  în  noua  Romă  pentru 
mai  bine  de  un  mileniu.  Papa  a  fost  primit  cu  mult  respect,  chiar  împăratul  sărutându-i 
picioarele,  ceea  ce  L.  P.  consemnează  cu  mândrie. 

10.  Deşi  viaţa  papei  Grigorie  al  Il-lea  (715-731)  este  prezentată  foarte  amănunţit,  L.  P. 
cunoscând  două  variante,  chestiunea  iconoclastă  pare  a  nu-i  fi  preocupat  deloc  pe  autorii 
istoriei  papale,  nici  în  aspectele  teologice,  nici  în  cele  pastorale  ale  problemei.  Opoziţia 
manifestată  de  papă  în  raport  cu  împăratul  este  mai  degrabă  motivată  politic,  fiind  propriu-zis 
declanşată  de  impozitele  solicitate  de  împărat,  ce  vizau  deopotrivă  şi  posesiunile  Bisericii. 

Alianţa  cu  dinastia  carolingiană  coincide  doar  întâmplător  cu  o  nouă  biografie  pe 
care  L.  P  o  prezintă  foarte  amănunţit,  cea  a  papei  Ştefan  al  Il-lea  (752-757).  Cea  mai  mare 
parte  a  descrierii  este  dedicată  călătoriei  pe  care  pontiful  o  face  la  curtea  longobardă  de  la 
Pavia,  iar  de  acolo  în  regatul  franc.  Se  zice  că  o  spadă  de  foc  ar  fî  apărut  pe  cer  pentru  a  arăta 
drumul  spre  singurul  loc  din  care  ar  fi  putut  veni  ajutorul  împotriva  tiraniei  longobarzilor. 

O  reală  plăcere  produce  lecturarea  pasajelor  ce  descriu  istorica  întâlnire  dintre  papă 
şi  rege  de  ziua  Bobotezei  anului  754.  Papa  a  ieşit  în  întâmpinarea  înaltului  său  oaspete  preţ 
de  trei  zile,  i-a  sărutat  picioarele  şi  a  purtat  o  vreme  calul  pontifului  de  căpăstru.  Nu  se 
relatează  însă  nimic  din  ceea  ce  s-a  întâmplat  în  zilele  următoare  când  rolurile  s-au  inversat 
şi  papa  s-a  aruncat  plin  de  umilinţă  în  faţa  tronului  pentru  a  implora  printre  lacrimi  ajutorul 
regelui  francilor.  La  fel  de  greu  de  înţeles  este  de  ce  L.  P  nu  pomeneşte  nimic  de  aşa-numita 
„  donaţie  a  lui  Pepin”. 

Tăcerea  din  L.  P.  a  trezit  aprinse  dezbateri  între  istorici.  Să  i  se  fi  părut  nesemnificativă? 
„Să  fi  acţionat  episcopul  Romei  din  însărcinare  imperială  în  momentul  în  care  a  acordat 
monarhului  carolingian  respectivul  titlu ,  sau ,  din  contră ,  din  proprie  iniţiativă,  ori  cel 
puţin  să  fi  depăşit  limitele  ce-i  fuseseră  dictate  iniţial  dinspre  Constantinopol  prin 
inserarea  atributului  Romanorum  -  desigur  neobişnuit  în  Bizanţ  -  cuvânt  ce  era  expresia 
unei  ancorări  a  lui  Pepin  nu  faţă  de  Bizanţ  şi  de  curtea  imperială,  ci  faţă  de  Roma  şi 
papalitate ,  în  acest  fel  regele  devenind  defensor  ecclesiae,  protector  -  căci  acesta  va  fi 
rolul  unui  patricibus  -  al  Bisericii  romane,  dar  deopotrivă  al  întregii  Biserici,  ceea  ce 
l-ar  pune  într-o  postură  identică  cu  a  împăratului?  Probleme  şi  probleme !"  (p.  64). 

Pentru  anul  774,  L.  P  consemnează  venirea  lui  Carol  cel  Mare  la  Roma  pentru  a  vizita 
locaşurile  apostolice  şi  primirea  sărbătorească  de  care  s-a  bucurat.  O  atenţie  aparte  i  se 
acordă  confirmării  „ donaţiei  lui  Pepin  ".  Printre  amănuntele  legate  de  biografia  papei  Adrian 
I  (772-795),  se  poate  citi  cum  papa  a  trimis  delegaţi  la  Bizanţ  pentru  ca  prin  ei  şi  prin 
epistolele  ce  le  fuseseră  încredinţate  să  atragă  curţii  atenţia  asupra  reintroducerii  cultului 
icoanelor.  Cu  acest  prilej  ar  fi  fost  convocat  un  conciliu  la  Niceea,  unde  dorinţa  papei  a  şi 
fost  acceptată  şi  ridicată  la  rang  de  decret.  Lucrurile  nu  au  stat  chiar  aşa  de  simplu  la 
sinodul  al  VlI-lea  ecumenic,  influenţa  papei  nefiind  atât  de  mare  cum  lasă  să  se  înţeleagă  L. 
P.  Mai  degrabă  lucrurile  s-au  petrecut  invers,  adică  împărăteasa  a  fost  cea  care  a  câştigat  de 

partea  sa  sprijinul  autorităţii  papale.  L  P.  trece  sub  tăcere  „atât  de  penibila  corespondenţă 
purtata  de  curtea  carolingiană  cu  Roma ,  acele  Libri  Carolini  şi  conciliul  de  la  Frank- 
furt ,  cât  şi  următoarele  vizite  ale  lui  Car  ol  la  Roma ,  ambele  petrecute  cu  prilejul  Paştilor 
din  78 1  şi  787,  cu  toate  că  actele  au  avut  importanţa  lor,  chiar  dacă  nu  pentru  papalitate 
in  mod  direct ”  (p.  71). 

Evenimentul  încoronării  lui  Carol  începe  prin  anul  799.  La  25  aprilie  episcopul  Romei 
fusese  ţinta  unui  atac  a)  aristoctaţiei.  L  R  descrie  cu  acurateţe  perfidia  atentatorilor:  Leon 
a  fost  bătut  cu  brutalitate  şi  abandonat  în  stradă  în  speranţa  că  va  muri.  Deoarece  aceasta 
nu  s-a  întâmplat,  a  fost  închis  în  mănăstirea  Sf.  Erasm  de  pe  Monte  Celio.  Veşmântul  pontifi¬ 
cal  i-a  fost  sfâşiat,  ceea  ce  însemna  depunerea  sa,  urmând  a  i  se  scoate  ochii  şi  a  i  se  tăia 
limba,  mutilare  ce  la  acea  vreme  însemna  anularea  demnităţii  lui.  Faptul  că  papa  s-a  însănătoşit 
a  fost  echivalată  cu  o  minune  dumnezeiască.  Iniţiatorii  revoltei  au  improvizat  un  alt  papă, 
ceea  ce  l-a  determinat  pe  Leon  să  fugă  din  mănăstire.  Refugiul  iniţial  a  fost  dincolo  de 
zidurile  Romei,  în  biserica  de  la  Vatican.  Papa  s-a  adresat  lui  Carol  în  calitatea  sa  de  Patricum 
Romanorum ,  cerându-i  protecţie.  Comisia  regală  ce  a  analizat  cazul,  precum  şi  împăratul 
însuşi  l-au  găsit  pe  Leon  nevinovat.  Un  sinod  a  hotărât  că  sedes  apostolica  nu  poate  fi 
judecat  de  nimeni  în  afara  lui  Dumnezeu,  după  care  papei  i-a  fost  solicitată  prestarea  unui 
jurământ  solemn  pe  mormântul  Sfântului  Petru  şi  cele  patru  Evanghelii,  rostit  la  23  decembrie. 
La  25  decembrie  a  avut  loc  încoronarea  „Augustului  Carol,  cel  de  Dumnezeu  încoronat 
drept  mare  şi  iubitor  de  pace  împărat  al  romanilor  Contextul  este  clar,  dar  istoriograful 
nu  voia  să  lase  impresia  că  papa  îşi  exprima  recunoştinţa  prin  înălţarea  lui  Carol  de  la 

Patricius  Romanorum  la  imperator  Romanorum . 

#• 

In  legătură  cu  adaosul  Filioque  adoptat  de  sinodul  de  la  Aachen  (809),  povestitorul 
papal  relatează  evenimentul,  excluzând  însă  toate  aspectele  neplăcute. 

încoronarea  de  la  Roma  nu  a  fost  percepută  ulterior  de  istoriografia  papală  „ca  un 
eveniment  de  o  importanţă  covârşitoare  "  (p.  76).  L.  P  adoptă  o  atitudine  rezervată,  care 
şi-ar  putea  avea  originea  intr-o  oarecare  dezamăgire,  „ deoarece  împăratul  era  roman  doar 
prin  nume ,  în  nici  un  caz  in  concordanţă  cu  titulatura  oficială  de  când  Carol  cel  Mare  se 
pusese  de  acord  cu  Bizanţul  să  renunţe  la  Roma  ca  parte  a  titulaturii  sale  pentru  a  nu 
leza  pretenţiile  împăratului  răsăritean,  care  se  dorea  a  fi  singurul  reprezentant  al  tradiţiei 
vechiului  imperiu.  Nu  a  fost  de  la  început  clar  nici  că  încoronarea  imperiala  i-ar  fi 
revenit  în  mod  natural  papei  pentru  că,  în  evidenta  negare  a  pretenţiilor  romane  şi 
papale,  Carol  îşi  încoronase  propriul  fiu ,  pe  Ludovic,  la  Aachen,  desemnându-l  drept 
coregent  şi  succesor  "  (P.  76). 

E  drept  că  papa  Ştefan  al  lV-lea(816-  817)  a  mers  în  toamna  anului  816  în  regatul  franc 
la  Ludovic  cel  Pios  şi  l-a  încoronat  cu  o  coroană  a  împăratului  Constantin  adusă  de  la  Roma. 
Se  prea  poate  ca  „adevăratul  motiv  al  vizitei  pontificale,  mai  exact  să  fi  fost  dorinţa  de  a 
impune  împăratului  dreptul  papal  de  a  efectua  încoronarea  Nici  această  încoronare  nu 
a  fost  un  „act  cu  valoare  fundamentală  ",  deoarece  Ludovic,  numai  un  an  mai  târziu, 
potrivit  exemplului  oferit  odinioară  de  tatăl  său,  îşi  încorona  la  Aachen  propriul  fiu,  pe 
Lothar  (817-855),  ridicându-1  la  rangul  de  coregent.  Doar  la  iniţiatuva  papei  Lothar  a  fost 
chemat  la  Roma  de  Paşti  le  anului  823  şi  a  fost  încoronat  în  catedrala  Sfanţul  Petru  pentru  a 
doua  oară.  „Abia  din  acest  moment  s-a  instituit  acea  practică  respectată  de-a  lungul 
întregului  Ev  Mediu.  în  baza  căruia  cel  ce  aspira  la  demnitatea  imperială  trebuia  să 
primească  simbolul  autorităţii,  coroana,  la  Roma,  din  mâinile  papei  “  (p.  79). 


268 


RECENZII 

1 1.  Cazul  lui  Fotie,  legat  de  biografia  papei  Nicolae  I  (858-867),  este  relatat,  de 
asemenea,  într-o  formă  improprie.  L.  P  vede  în  Fotie  doar  un  uzurpator  al  patriarhului 
Ignatie.  Biografia  lui  Nicolae  nu  reţine  că  acest  uzurpator  a  fost  depus  şi  excomunicat 
prin  decizie  pontificală,  nici  că  în  vara  anului  867  acesta  a  dat  un  răspuns  sinodal 
depunerii  papei,  ceea  ce  a  dus  la  o  schismă  între  Răsărit  şi  Apus.  Disputele  sinodului 
roman  din  869,  când  bizantinii  s-au  dezis  de  Fotie,  sunt  prezentate  pe  larg.  Mult  mai 
amănunţit  sunt  prezentate  informaţii  despre  sinodul  din  martie  870,  considerat  cel  de-al 
VUI-lea  sinod  ecumenic. 

12.  Veacul  al  X-Iea,  numit  de  unul  dintre  istoricii  contemporani  saeculum  obscurum 
în  ce  priveşte  istoria  papală,  „ depăşeşte  limitele  secolului  al  X-lea,  începând  mai  devreme 
şi  întinzăndu-se  timp  mai  îndelungat ”.  Obscuritatea  acestor  vremuri  a  dus  la  formarea, 
încă  din  secolul  al  XlII-lea,  a  legendei  că  în  vremurile  trecute,  fie  în  secolul  al  IX-lea,  fie  în 
secolul  al  Xl-lea,  tronul  papal  ar  fi  fost  ocupat  de  o  femeie  pe  nume  Agnes.  Ea  ar  fi  fost 
originară  fie  din  Mainz,  fie  din  Anglia,  educată  la  şcoala  filosofică  din  Atena,  de  unde  a 
venit  la  Roma  în  compania  magistrului  şi  iubitului  ei.  Ar  fi  ocupat  diferite  funcţii  în  cancelarie, 
a  devenit  cardinal,  iar  apoi  papă,  fiind  descoperită  prin  pierderea  unei  sarcini  în  plină  stradă 
în  timpul  unei  procesiuni,  când  a  şi  murit.  Istoria,  chiar  dacă  ar  fi  neadevărată,  arată  care  era 
imaginea  papalităţii  în  acea  vreme. 

13.  Nu  ne  mai  mirăm  că  misiunea  lui  Chirii  şi  Metodie  în  ţinuturile  slave  din  Panonia 
şi  Moravia  Mare  nu  este  amintită  nicăieri,  deşi  cei  doi  fraţi  fuseseră  la  Roma  în  869  pentru 
a  primi  acceptul  papei  pentru  misiunea  lor.  Chirii  a  murit  chiar  în  Cetatea  Eternă,  iar  papa 
Leon  al  VUI-lea  l-a  luat  sub  protecţia  sa  pe  Metodie,  sfinţindu-1  arhiepiscop  chiar  la  Roma. 

14.  La  2  februarie  962,  papa  Leon  al  Xll-lea  (955-964)  îl  încoronează  pe  regele 
german  Otto  cel  Mare  (963-973).  Deşi  azi  toţi  fac  o  paralelă  cu  încoronarea  din  anul  800,  în 
istoriografia  papală  nu  se  spune  nicăieri  că  în  momentul  încoronării  din  februarie  962  a 
fost  reînnoit  vechiul  pact  carolingian  dintre  papă  şi  împărat.  Mai  mult,  L.  P  nu  spune 
nimic  de  încoronarea  lui  Otto  al  II-lea  (961-983)  de  Crăciunul  anului  967  de  către  papa 
Ioan  al  XlII-lea  (965-972). 

15.  Din  cearta  pentru  învestitură,  episodul  de  la  Canossa  din  ianuarie  1077  este 
relatat  cu  atenţia  pe  care  i-o  acordă  şi  astăzi  istoricii. 

16.  Referatul  referitor  la  papa  Grigorie  X  (1271-1276)  se  limitează  aproape  exclusiv  la 
relatarea  sinodului  de  la  Lyon  şi  a  hotărârilor  lui.  Autorului  i  s-a  părut  spectaculoasă  venirea 
la  Lyon  a  solilor  tătari  ai  hanului  din  Persia  care  au  primit  şi  botezul  creştin.  La  fel  de  mult 
interes  a  stârnit  şi  încheierea  unirii  cu  Biserica  Răsăriteană. 

17.  Nu  există  nici  o  relatare  cu  privire  la  bula  papei  Bonifaciu  al  VUI-lea  din  anul  1302 
numită  Unam  Sanctam,  prin  care  dădea  de  ştire  întregii  lumi,  ca  pe  o  dogmă,  că  papa  se  află 
mai  presus  de  toţi  oamenii,  deasupra  neamurilor  şi  regatelor,  este  deţinătorul  ambelor  spade, 
spirituală  şi  seculară,  care  conduce  poporul  în  numele  lui  Dumnezeu.  Tăcerea  e  legată  de 
faptul  că  a  fost  emisă  cu  puţin  timp  înainte  de  atentatul  la  viaţa  papei. 

Prep.  dr.  Daniel  Buda 

Sfintele  femei  ale  Orientului  sirian,  texte  prezentate  şi  traduse  din  limba  siria  că  de 
Sebastian  P.  Brock  şi  Susan  Ashbrook  Harvey,  traducere  din  limba  engleză  de  Gheorghe 
Feodorovici,  Editura  Sophia,  Bucureşti,  2005,  xxx  p* 

A 

fn  literatura  teologică  românească  puţine  sunt  textele  care  permit  accesul  la  teologia 
creştină  siriacă.  Afară  de  o  introducere  în  opera  lui  Efrem  Şirul,  semnată  de  cel  mai  mare 
specialist  în  literatura  siriacă,  profesorul  Sebastian  Brock  (Editura  Deisis,  Sibiu,  1998)  şi  de 
studiile  cuprinse  în  partea  a  doua  a  scrierilor  ascetice  ale  lui  Isaac  Şirul  (Editura  Deisis, 
Sibiu,  2003),  cititorul  român  nu  dispune  de  alte  surse  asupra  acestui  subiect. 

Cartea  pe  care  o  prezentăm,  traducere  a  lucrării  „Holy  Women  of  the  Syrian  Orient, 
introduced  and  translated  by  Sebastian  P.  Brock  and  Susan  Ashbrook  Harvey”,  University  of 
California  Press,  1987,  încearcă  tacit  să  umple  tocmai  acest  gol.  Profilul  ei  este  mai  degrabă 
insolit,  încercând  să  surprindă  prin  câteva  texte  hagiografice  imaginea  femeii  din  Orientul 
Creştin  de  cultură  siriacă.  Această  încercare  este  situată  explicit  în  descendenţa  unor  preocupări 
constante  în  mediile  academice  occidentale,  anume  studiile  de  gen,  urmărind  însă  şi  recuperarea 
unui  fragment  de  cultură  şi  viaţă  din  creştinismul  sirian,  nedrept  şi  prea  repede  exilat  din 
orizontul  imperial  al  teologiei  şi  spiritualităţii  bizantine.  Astfel,  acea  „voce  a  femeilor”  (p.  15)  la 
care  Susan  Ashbrook  Harvey  făcea  referire  în  prefaţa  volumului,  vine  să  se  adauge  altei  voci, 
a  paradigmei  creştine  prea  devreme  respinse  şi  refulate,  a  spiritualităţii  siriene. 

După  o  prefaţă  (p.  9-15),  însoţită  de  o  „bibliografie  recentă  cu  privire  la  studiile 
asupra  femeilor  din  creştinismul  siriac”  (p.  16-18),  urmează  o  solidă  Introducere  (p.  19-56), 
menită  să-l  acomodeze  pe  cititor  cu  atmosfera  culturală  şi  literară  a  textelor  prezentate. 
Acestea,  în  număr  de  15,  sunt  grupate  în  8  capitole,  formând  miezul  cărţii.  O  amplă  secţiune 
bibliografică  vine  să  dea  întregii  cărţi  o  provocatoare  şi  largă  respiraţie  culturală,  fiind 
indicate  şi  sursele  după  care  au  fost  făcute  traducerile  din  siriacă  în  engleză. 

Fizionomia  suplă  a  lucrării,  care  reuşeşte  să  combine  atât  interesul  livresc  şi  studiile 
de  gen  contemporane,  cât  şi  setea  de  literatură  duhovnicească,  uşurează  poziţia  ingrată  a 
traducătorului  de  a  fi  oferit  o  traducere  după  traducere ,  mai  ales  pentru  că  încă  nu  avem  un 
specialist  în  limba  siriacă,  dispus  să  continue  tradiţia  iniţiată  deja  fragmentar,  dar  remarcabil, 
de  un  Octavian  Silvestru  Isopescu)1. 

Textele  editate  de  S.  Brock  şi  S.  A.  Harvey  ne  pun  de  la  început  în  faţa  unei  provocări 
maxime,  care  afectează  propria  noastră  viziune  asupra  (istoriei)  creştinismului.  încă  de  Ia 
început  suntem  avertizaţi  că  unitatea  mărturiei  creştine  nu  înseamnă  şi  anularea  „diversităţii 
de  experienţă,  expresie  şi  spiritualitate  religioasă”  (p.  19),  în  cazul  nostru  fiind  provocaţi  nu 
numai  de  noutatea  geografică  (şi  culturală)  a  spaţiului  sirian,  ci  şi  de  noutatea  genul  feminin 
al  mărturiilor. 

Ethos-ul  creştinismului  sirian  ne  surprinde  de  fiecare  dată,  în  special  prin  accentul 
său  mereu  biblic  şi  (deci)  ascetic  (p.  27-28),  dar  şi  prin  tendinţa  de  a  materializa  simbolurile, 
trăsături  care-1  situează  mereu  într-o  inadaptare  faţă  de  speculaţiile  filosofice  (alexandrine, 
de  exemplu),  însă  îi  păstrează  o  inconfundabilă  vibraţie  (teo)poetică  (  cf.  p.  27,  28,  30,  34-35). 

A  vorbi  despre  toate  acestea  prin  intermediul  hagiografiei,  este  cu  adevărat  un  im¬ 
portant  câştig,  întrucât,  întocmai  ca  poezia,  hagiografia  nu  încearcă  să  surprindă  (doar) 
fenomene  istorice,  ci  se  desfăşoară  potrivit  unei  logici  proprii,  folosind  din  plin  simboluri  şi 


1  Cf.  Athanase  Negoiţă,  „Cincizeci  de  ani  de  la  mortea  lui  Silvestru  Octavian  Isopescul,  primul 
orientalist  român,  traducător  din  siriacă’',  în  Glasul  Bisericii ,  31  (1972),  nr.  9-10,  p.  1036-1041. 

clişee  metaforice,  pentru  a  scoate  în  evidenţă  un  element  considerat  esenţial:  posibilitatea 
întâlnirii  dintre  uman  şi  divin,  în  viaţa  unui  sfânt  (p.  45).  Acest  scop  vizează  însă,  în  subtext, 
evidenţierea  mulării  acţiunii  umane  pe  modelul  lui  Hristos,  ascet  şi  martir/martor,  deopotrivă 
(p.  38).  Astfel,  fără  să  fie  biografie,  hagiografia  „repetă  promisiunea  întrupării”  (p.  37), 
desfăşurând  un  proiect  strict  teologic. 

In  contextul  hagiografiei,  problematica  feminină  capătă  dificultăţi  aparte,  întrucât 
majoritatea  textelor  hagiografice  cuprinse  în  volumul  de  faţă  sunt  scrise  de  bărbaţi.  Caracterul 
neobişnuit  al  unor  protagoniste  provoacă  chiar  şi  azi  uimirea  cititorului,  încă  obişnuit  să 
gândească  pe  baza  modelului  stereotip  al  pasivităţii  femeilor  (p.  50).  Femeilor  din  aceste  texte 
nu  le  este  teamă  să-i  apostrofeze  pe  bogătaşi,  sau  să  îi  condamne  pe  evrei  pentru  abuzurile 
faţă  de  creştini.  însă  comportamentul  lor  nu  poate  fi  înţeles  decât  dacă  se  are  în  vedere  faptul 
că  ele  „nu  acţionează  în  nişte  moduri  atât  de  eficiente  datorită  încrederii  în  sine  (după  cum  am 
putea  numi  astăzi  un  asemenea  comportament),  sau  datorită  simţului  lor  de  respect  de  sine,  ci 
pentru  că  sunt  îndemnate  de  ceea  ce  se  află  dincolo  de  ele.  Tocmai  pentru  că  îşi  pot  pierde 
percepţia  de  sine  ca  femei  sau  ca  indivizi,  pot  ele  să  acţioneze  în  moduri  care  anulează  normele 
sociale.  Ceea  ce  le  îngăduie  să  ignore  aceste  norme  este  devotamentul  lor  faţă  de  un  scop  mai 
înalt  care  le  este  imediat:  planul  lui  Dumnezeu.  Nu  trebuie  să  confundăm  acest  comportament 
cu  ceea  ce  nu  este;  femeile  nu  evadează  prin  intermediul  conştiinţei  de  sine.  Ele  sunt  autorizate 
să  acţioneze  astfel  de  conştiinţa  că  Dumnezeu  este  cel  care  le-a  chemat  să  acţioneze,  iar 
Dumnezeu  le  susţine  în  acţiunea  respectivă”  (p.  50). 

în  aceste  contexte  (preponderent  masculine)  însăşi  sexualitatea  femeilor  este  îmbră¬ 
cată  cu  puternice  valenţe  simbolice.  Ea  va  defini  întotdeauna  polii  curăţiei  şi  ai  sfinţeniei, 
mai  ales  în  relatările  despre  „sfintele  care  mai  înainte  au  fost  desfrânate”  (p.  53).  Acelaşi 
lucru  se  întâmplă  în  descrierile  torturilor  la  care  sunt  supuse  aceste  femei  (mutilarea  sexuală 
şi  chiar  violul),  precum  şi  în  cazul  asumării  unei  identităţi  masculine  (decizia  de  a  trăi  viaţa 
monahală,  în  straie  de  monah). 

Deşi  două  dintre  textele  antologiei  de  faţă  sunt  deja  cunoscute  publicului  român2,  o 
importanţă  aparte  o  au  cele  6  fragmente  referitoare  la  creştinismul  sirian  din  spaţiul  Imperiului 
Sasanid  (persan).  Regretabilă  necunoscută  pentru  cultura  (teologică)  românească3, 
instanţierea  persană  a  creştinismului  nu  este  mai  puţin  demnă  de  atenţie. 

Cartea  prezintă  şi  câteva  regretabile  greşeli  de  tehnoredactare:  „cele  teri  femei”  (p.  1 12); 
„vieţuiai”,  în  loc  de  „vieţuiau”  (p.  129),  „Polpul  Alb”,  în  loc  de  „Plopul  Alb”  (p.  128),  pentru  a  ne 

A 

opri  doar  asupra  celor  care  apar  în  capitolul  trei.  In  cadrul  notei  27,  de  la  pagina  128  se  strecoară 
o  referinţă  direct  din  originalul  englezesc:  „see  Fiey”.  De  asemenea,  românizarea  termenului 
englezesc  „Magian”  (p.  113,  1 14),  nu  poate  ft  susţinută  de  vocabularul  limbii  române. 

Apariţia  antologiei  de  texte  despre  femeile  creştine  din  Orientul  sirian  poate  fi 
considerată  o  sărbătoare  şi  un  festin  atât  literar  cât  şi  duhovnicesc. 

Masterand  Ionuţ  BĂNCILĂ 


2  Viaţa  Măriei,  nepoata  Iui  Avraam  şi  a  Pelaghiei  au  putut  fi  citite  deja  din  lucrarea  Benedictei  Ward, 
Viefile  sfintelor  care  mai  înainte  au  fost  desfrânate ,  traducere  de  Diac.  Ioan  I.  Icâ  jr.,  Ed.  Deisis,  Sibiu,  1997. 

3  Afară  de  sumarele  paragrafe  din  diverse  Istorii  ale  Bisericii,  asupra  acestui  subiect  se  poate  apela  la 
studiul  Danei  Miller,  „Istoria  şi  teologia  Bisericii  Răsăritului  din  Persia,  până  la  sfârşitul  secolului  VII”, 
inclus  în  volumul  Isaac  Şirul,  Cuvinte  către  singuratici  despre  viaţa  duhului,  taine  dumnezeieşti,  pronie  şi 
judecată.  Partea  a  Iha  recent  descoperită ,  studiu  introductiv  şi  traducere  de  diac.  Ioan  I.  Ică  jr.,  Ed.  Deisis, 
Sibiu,  2003,  p.  465-536.  Acest  studiu  este  structurat  pe  controversele  dogmatice  din  această  regiune. 

Karl  Christian  Felmy,  Diskos .  Glaube ,  Erfahrung  und  Kirche  in  der  neueren 
orthodoxen  Theologie.  Gesammelte  Aufsătze ;  Herausgegeben  von  Heinz  Ohme  und 
Johann  Schneider;  Erlangen,  2003;  377  p.  (OIKONOMIA.  Quellen  und  Studien  zur 
Orthodoxen  Theologie,  begriindet  von  Fairy  von  Lilienfeld,  herausgegeben  von  Karl  Chris¬ 
tian  Felmy  und  Heinz  Ohme,  Bând  41). 

Titularul  catedrei  de  istoria  şi  teologia  Bisericii  răsăritene  a  Universităţii  „Friedrich  - 
Alexander”  din  Erlangen  -  Niimberg.  profesorul  şi  cercetătorul  luteran  Karl  Christian  Felmy 
(n.1938),  este  deja  binecunoscut  în  spaţiul  teologic  românesc  ca  autorul  excelentei 
Introduceri  în  teologia  ortodoxă  contemporană1 2,  publicată  la  editura  sibianâ  „Deisis”,  în 
care  insistă  asupra  aspectelor  şi  accentelor  noi  aduse  de  principalii  teologi  ortodocşi  ruşi, 
greci  sau  români  în  raport  cu  teologia  „de  şcoală”  din  a  doua  jumătate  a  secolului  al  XlX-lea 
şi  începutul  secolului  XX.  In  acelaşi  cadru  problematic,  şi  bazată  pe  aceeaşi  metodă  precizată 
în  Cuvântul  înainte  -  „[...]  m-am  străduit  să  prezint  teologia  ortodoxă  cu  ochiul  iubirii,  care 
este  organul  cunoaşterii,  însă  fără  idealizare”  -  se  înscrie  şi  lucrarea  la  care  ne  vom  referi  în 
continuare  -  DiscuL  Credinţă ,  experienţă  şi  Biserică  în  teologia  ortodoxă  contemporană . 
Colecţie  de  studii ,  apărută  ca  volumul  nr.  41  din  colecţia  Oikonomia  (dedicată  publicării 
izvoarelor  şi  studiilor  despre  teologia  ortodoxă,  înfiinţată  de  predecesoarea  prof.  Felmy  la 
catedra  mai  sus  amintită  de  la  Facultatea  de  teologic  evanghelică  din  Erlangen,  şi  continuată 
de  acesta  împreună  cu  Heinz  Ohme),  ea  este  editată  de  doi  dintre  „ucenicii”  autorului,  şi 
anume  Heinz  Ohme  şi  Johann  Schneider,  cu  ocazia  împlinirii  a  65  de  ani,  şi  cuprinde  19 
studii,  mare  parte  publicate  anterior  (şi,  după  cum  pot  să  afirm  din  proprie  experienţă,  unele 
devenite  adevărate  rarităţi  bibliografice),  dar  şi  trei  articole  care  văd  acum  pentru  prima  dată 
lumina  tiparului,  lată  titlurile  lor:  I.  Euharistie,  comunitate  şi  ministeriu .  Un  nou  început  în 
Ortodoxia  rusă  şi  în  luteranism ;  II.  Secularizare  şi  slujire  liturgică ;  III.  Pruncul  Hristos 
pe  disc .  Proscomidia  Liturghiei  ortodoxe  ca  expunere  a  „  tăierii  Mielului ”  şt  naşterii 
Domnului ;  IV.  Opoziţia  faţă  de  teologia  apuseană  în  publicaţiile  teologice  ruse  începând 
cu  secolul  XX;  V.  Rudolph  Sohm  (1841-1917).  „  Protestant izarea ”  sau  înnoirea  Bisericii; 
VI.  Puterea  săvârşirii  Tainelor  după  loan  Moscu ;  VIL  Teologia  ortodoxă  într-o  auto - 
prezentare  critică ;  VIII,  Transformarea  durerii .  Consilierea  muribunzilor  şi  pomenirea 
morţilor  în  Biserica  Ortodoxă  răsăriteană ;  IX.  Apariţia  asociaţiilor  laice  în  Polonia  şi 
Lituania  secolului  al  XVIÎ-lea ;  X.  Explicarea  dumnezeieştii  Liturghii  in  societatea  biblică 
rusă  din  secolul  al  XlX-lea;  XI.  Reprimarea  dimensiunii  eshatologice  a  Liturghiei  bizantine 
şi  consecinţele  ei1;  XII.  Sfinţii  ca  modele  ale  Bisericii  şi  mărturia  lor  în  lume;  XIII.  Maica 
Domnului  în  imnele  Bisericii  Ortodoxe;  XIV.  Povestea  sfinţilor  Petru  şi  Fevronia  din 
Murom;  XV.  înnoirea  spirituală  şi  eclezialâ  a  etosului  ortodox ;  XVI.  Teologia  rusă  de 
după  Petru  cel  Mare;  XVII.  Icoana  în  pietatea  şi  teologia  ortodoxă;  XVIII.  „Sensul 
Crucii "  in  viaţa  şi  opera  protopresbiterului  Pavel  Svetlov,  şi,  ca  anexa,  „Ce  deosebeşte 
această  noapte  de  toate  celelalte  nopţi?  "  Funcţia  relatării  instituirii  în  celebrarea 
Euharistiei  în  Biserica  primară  după  Didahie  cap .  9  şi  Sfântul  Iustin  Martirul. 

1  Karl  Christian  Felmy,  Die  orthodoxc  Theologie  der  Gegenwart.  Eine  Einfiihrung; 
Wissenschaftliche  Buchgesellschaft,  Darrnstadî.  1990  (trad,  rom.  şi  introd.  pr.  prof.  dr.  loan  Ică: 
Dogmatica  experienţei  ecleziale.  înnoirea  teologiei  ortodoxe  contemporane ,  Deisis,  Sibiu,  1999). 

2  Publicat  iniţial  în  Persoană  şi  Comuniune.  Prinos  de  cinstire  Părintelui  Profesor  Academician 
Dumitru  Stăniloae  la  împlinirea  vârstei  de  90  de  ani .  Kditura  şi  tiparul  Arhiepiscopiei  Ortodoxe  Sibiu, 
1993,  p.  267-276. 

A 

In  continuare  ne  vom  opri  asupra  câtorva  studii,  în  opinia  noastră  deosebit  de  inte¬ 
resante,  şi  care  dovedesc  buna  cunoaştere  pe  care  o  posedă  teologul  evanghelic  despre 
istoria  şi  teologia  Bisericii  Ortodoxe.  în  studiul  nr.  VII,  Ch.K.  Felmy  începe  prin  a  evidenţierea 
poziţiei  „mărturisitoare”  pe  care  o  are  aceasta  în  Occident,  şi  care  poate  căpăta  uneori  o 
imagine  triumfalistă,  pentru  ca  apoi  să  afirme  că,  simultan,  chiar  unii  dintre  autorii  ortodocşi 
partizani  ai  poziţiei  amintite  se  dovedesc  a  fi  şi  deosebit  de  critici  faţă  de  teologia  ortodoxă. 

A 

începută  în  Rusia,  această  atitudine  critică  s-a  perpetuat  şi  în  Grecia,  în  timp  ce  în  teologia 
românească  ea  este  mult  mai  moderată,  întâlnindu-se  totuşi,  mai  ales  în  cazul  păr.  Dumitru 
Stăniloae,  o  distanţare  în  raport  cu  metoda  „tradiţională”,  adică  scolastică  (vezi  Dogmatica 
lui  Chr.  Andrutsos,  pe  care  chiar  el  a  tradus-o,  dar  pe  care  în  timp  nu  a  mai  utilizat-o  în 
lucrările  şi  studiile  sale),  de  a  face  teologie,  (p.  83)  Revenind  la  teologia  rusă,  exemplele 
oferite  de  autor  sunt,  înainte  de  1917,  A.  Katansky,  A.  Golubcov  şi  I.  Karabinov  -  ei  critică 
mutaţia  survenită  în  relaţia  clerici  -  laici,  cu  minimalizarea  rolului  celor  din  urmă  în  comunitatea 
bisericească;  P.  Svetlov,  patr.  Serghie  (Stragorodţki),  V.  Nesmelov  şi  mitr.  Antonie  (Hrapoviţki) 
-  împotriva  înţelegerii  juridice  a  dogmei  răscumpărării.  Criticile  mai  apar  şi  în  cazul  Dogmaticii 
mitropolitului  Macarie,  în  care  A.Vvedensky  vedea  „un  simbol  al  teologiei  scolastice” 
(într-o  dispută  cu  protopopul  N.  Malinovsky)  (p.  84-86). 

Cel  mai  virulent  atac  împotriva  teologiei  „de  şcoală”  s-a  înregistrat  însă  în  teologia  rusă 
din  diaspora,  prin  păr.  Gheorghi  Florovsky,  autorul  masivului  opus  Căile  teologiei  ruse \ 
Fără  a  mai  insista  asupra  etapelor  istorice  în  care  s-a  produs,  rezumate  şi  de  Felmy  (p.  87-90), 
subliniem  doar  faptul  că,  după  teologul  rus,  teologia  rusă  a  cunoscut  sub  acţiunea  teologiei 
apusene,  o  „pseudomorfoză”  (termen  preluat  de  la  O.  Spengler),  o  „captivitate  babilonică”. 
Denunţarea  acestei  teologii,  de  nuanţă  străină  Tradiţiei  ortodoxe,  a  fost  preluată  şi  de  alţi 
teologi  ruşi,  o  schimbare  producându-se  doar  odată  cu  Alexander  Schmemann,  care  a  evidenţiat 
şi  elementele  pozitive  ale  teologiei  ruse;  mai  mult  însă,  teza  păr.  Florovsky,  prezentată  şi  cu 
ocazia  Primului  Congres  de  Teologie  Ortodoxă  de  Ia  Atena,  1936,  şi-a  găsit  un  ecou  puternic 
în  teologia  greacă.  De  exemplu,  Amilkar  Alivisatos  sau  Panayotis  Christou  s-au  constituit  ca 
traducători  ai  scrierilor  Sfinţilor  Părinţi  (renaşterea  studiilor  patristice  şi,  mai  ales,  a  redescoperirii 
Sf.  Grigorie  Palama,  este  legată  şi  de  numele  lui  Bratsitotis,  Konidaris  şi  Bonis)  şi  continuatori 
ai  gândirii  lui  Nicodim  Aghioritul  ( 1 749- 1 809),  editorul  Filocaliei ,  opunându-se  direcţiei  pietiste, 
promovată  de  autori  ca  A.  Korais  -  părintele  grec  al  „naşterii  din  nou”  -  şi  A.  Makrakis,  sau 
de  asociaţiile  laice  „Zoi”  şi  „Sotir”.  Cel  mai  mult  aminteşte  de  critica  extrem  de  dură  a  păr. 
Florovsky  lucrarea  lui  Christos  Yannaras  I  theologya  stin  El  lada  simera  ( Teologia  în  Grecia 
de  azi)  -  chiar  şi  Bratsiotis,  apreciat  pozitiv  de  Christou,  este  judecat  în  care  atacurile  se 
îndreaptă  devastator  contra  Dogmaticii  lui  Chr.  Andrutsos.  Aceasta  ar  fi  jucat  în  Grecia  (şi 
România)  acelaşi  rol  nefast  ca  şi  Dogmatica  mitropolitului  Macarie  în  Rusia:  aici  formularea 
dogmatică  „nu  mai  are  legătură  cu  experienţa  sfinţilor  şi  cu  spiritualitatea  bisericească;  adevărul 
dogmelor  nu  mai  este  empiric,  nu  mai  are  legătură  cu  etosul  Bisericii,  este  exclusiv  ideologic”. 
De  asemenea,  puternice  sunt  şi  acuzele  aduse  Dogmaticii  lui  P.  Trembelas,  care  ar  fi  ignorat 
întreaga  dezvoltare  teologică  de  după  Andrutsos,  şi  aceasta  în  ciuda  deselor  citate  patristice 
din  cartea  sa.  In  opinia  lui  Yannaras,  această  colecţie  de  citate  este  sterilă,  dacă  nu  se  ţine 

3  Totuşi,  obiectiv,  Felmy  citează  şi  afirmaţiile  pozitive  pe  care  G.  Florovsky  le-a  avut  cu  ocazia 
unei  întruniri  ecumenice  din  anul  1952:  „Ca  membru  şi  preot  al  Bisericii  Ortodoxe,  cred  că  Biserica  în 
care  am  fost  botezat  şi  în  care  am  crescut  este  unica  şi  adevărata  Biserică.  [...1  în  opinia  mea,  reunirea 
creştinilor  înseamnă  convertirea  universală  la  Ortodoxie."  (vezi  p.  86,  nota  34). 

seama  de  metodologia  creatoare,  de  spiritul  renaşterii  patristice  ce  a  avut  loc  în  teologia  rusă 
a  emigraţiei  şi  în  catolicismul  francez  (p.  95). 

Tot  în  teologia  greacă  Ch.K.  Felmy  îl  aminteşte  şi  pe  Ioannis  Zizioulas,  care,  spre 
deosebire  de  Yannaras,  încearcă  o  abordare  pozitivă,  constructivă,  a  teologiei  patristice, 
delimitându-se  însă,  în  paralel,  de  rezultatele  teologiei  „de  şcoală''  în  ceea  ce  priveşte  Euharistia 
şi  funcţia  episcopului  în  Biserică  (vezi,  de  exemplu,  preluarea  teoriei  transsubstanţierii  în 
„cărţile  simbolice"  răsăritene).  Aprecierile  sale  se  îndreaptă  spre  creatorii  reprezentanţi  ai 
„şcolii  pariziene"  (P  Evdokimov,  S.  Bulgakov,  A.  Schmemann  sau  N.  Afanasiev,  precum  şi  G. 
Florovsky  însuşi),  care  ar  fi  încercat  să  depăşească  scolasticismul  teologiei  ortodoxe  şi  să  o 
readucă  pe  acesta  pe  calea  „mărturiei  şi  Tradiţiei  patristice"  (p.  96-97).  încercând  să  identifice, 
prin  vocea  autorilor  amintiţi  anterior,  criteriile  unei  autentice  teologii  ortodoxe,  teologul  şi 
cercetătorul  evanghelic  utilizează  un  termen  străin  de  spiritualitatea  ortodoxă  şi  care  poate 
părea  multora  straniu  -  praxis  pietatis  dar  prin  care  nu  se  înţelege  altceva  decât  regăsirea 
dimensiunii  liturgice  şi  ascetico-mistice  a  teologiei,  sau,  cu  alte  cuvinte,  depăşirea  graniţei 
dintre  experienţa  ecleziaiă  şi  dogmă  (lex  orandi  -  lex  credendi)  (p.  97-100).  Apoi,  referindu-se 
la  dialogul  ecumenic  cu  reprezentanţii  acestei  „teologii  ortodoxe  critice",  Felmy  sugerează  că 
el  este  „fructuos,  dar,  tară  îndoială,  nu  mai  uşor  decât  cel  de  până  acum  cu  creştinismul 
răsăritean"  (p.  1 00).  Depăşind  orice  triumfalism,  „întoarcerea  la  Părinţi"  se  prezintă  ca  o  misiune, 
cu  mare  relevanţă  ecumenică,  întrucât  trimite  ia  o  unică  Tradiţie,  în  care  sunt  depăşite  categoriile 
mentale  de  tipul  opoziţiei  Răsărit  -  Apus. 

Calitatea  autorului  de  specialist  în  teologia  ortodoxă  rusă  se  reflectă  şi  mai  pregnant 
în  ampla  evaluare  pe  care  el  o  face  acesteia,  atât  în  Rusia,  cât  şi  în  diaspora,  începând  cu 
epoca  lui  Petru  cel  Mare  (studiul  nr.  XVI).  Felmy,  bazându-se  pe  lucrările  istorice  ale  lui  G. 
Florovsky  şi  I.  Smolici,  evocă  nume  mai  mult  sau  mai  puţin  cunoscute  din  istoria  teologică 
şi  bisericească  rusă:  Ştefan  lavorsky  (1658-1722),  Teofan  Prokopovici  { 1681-1736),  cp.  loan 
Maksimovici  (1697-1712),  mitr.  de  Rostov  Arsenie  (Maceevici,  1696-1772),  Petru  Aleksiev 
(editorul  unui  Lexicon  bisericesc  în  1 775),  arhim.  Platon  (Levşin,  1737-1812)  -  autorul  unui 
Catehism ,  mitr.  Gavriil  ( Petro v,  1730-1801)  sau  Ivan  Dimitrievsky,  cei  care,  fie  prin  activitatea 
lor  la  şcolile  superioare  de  teologie,  înfiinţate  şi  organizate  după  model  apusean  (Academiile 
din  Kiev,  St.  Petersburg  şi  Moscova),  fie  prin  traducerea  din  autori  occidentali  sau  scrierea 
de  lucrări  în  stilul  acestora,  au  contribuit  decisiv  la  pătrunderea  teologiei  romano-catolice  şi 
protestante  în  instituţiile  „oficiale"  ale  Bisericii  Ortodoxe  Ruse.  Ca  reacţie,  în  secolul  al 
XlX-lea  se  înregistrează  apariţia  unui  „spiritualism  ezoteric",  cum  ar  fi  în  cadrul  „societăţilor 
biblice",  de  inspiraţie  pietistă  (de  exemplu,  cea  din  St.  Petersburg,  înfiinţată  în  1814),  dar  şi 
printr-un  alt  curent,  de  factură  patristică,  aşadar  autentic  ortodoxă,  prin  persoana  şi  opera 
lui  Filaret  Drozdov  (1782-1867,  din  1821  mitropolit  al  Moscovei)  -  unul  dintre  puţinii  pentru 
care  G.  Florovsky  are  ceva  pozitiv  de  scris  în,  aşa  cum  am  mai  afirmat,  extrem  de  critica  sa 
lucrare  Căile  teologiei  ruse  (p.  262).  In  a  doua  jumătate  a  secolului  al  XlX-lea  se  dezvoltă 
şi  o  „şcoală  istorică",  în  special  prin  profesorii  de  la  Academiile  Teologice  din  Kiev  şi 
Moscova  -  Alexandru  Gorsky  (1812-1875),  Macarie  Bulgakov  (1816-1882)  sau  Nikolai 
Malinovsky  (m.  1917) -,  precum  şi  o  „şcoală  liturgică"  -  Alexander  Golubcov  (1860-1911), 
Mihail  Skaballanovici,  ep.  Porfiri  Uspensky  (1804-1885)  sau  Aleksei  Dimitrievsky  (1856- 
1929).  Fără  a-l  uita  pc  celălalt  mare  promotor  al  renaşterii  liturgice  şi  patristice  din  Rusia 
secolului  al  XlX-lea,  Sf.  loan  Serghiev  (1829-1908)  din  Kronştadt,  K.Ch.  Felmy  insistă 
asupra  „teologiei  laice"  sau  a  „filozofiei  religioase  ruse",  de  nuanţă  oeeidentalistă  (Piotr 

Ceaadaev,  1794-1865)  sau  slavofilă  (Aleksei  Homiakov,  1804-1860),  cu  accent  pe  figurile  lui 
Vladimir  Soloviov  ( 1 853- 1 900),  Viktor  Nesmelov  ( 1 863- 1 920),  Mihail  Tareev  ( 1 866- 1 934)  sau 
Pavel  Svetlov  ( 1 861-194 1  )4  (p  273-285).  în  ultima  parte  a  acestui  articol,  teologul  evanghelic 
se  va  referi  la  teologia  rusă  din  diaspora,  ce  a  survenit  în  urma  instaurării  bolşevismului 
după  Revoluţia  din  anul  1 9 1 7  şi  a  decretului  de  expulzare  al  lui  Lenin  din  anul  1 922.  Fărâmiţată 
din  raţiuni  canonice,  ea  se  împarte  în  diverse  curente  teologice:  „şcoala  pariziană”,  dominată 
de  orientarea  liberală  a  lui  Serghei  Bulgakov  (1871-1944),  adept  al  sofiologiei,  şi  Nikolai 
Berdiaev  ( 1 874- 1 948),  în  opoziţie  cu  direcţia  „neo-patristică”  a  lui  Gheorghi  Florovsky  ( 1 893- 
1979);  adepţii  „ecleziologiei  euharistice”,  Nikolai  Afanasiev  (1893-1966)  -  la  Institutul  „St. 
Serge”  din  Paris,  şi  Alexander  Schmemann  (1921-1983)  la  Institutul  „St.  Vladimir”  din  New 
York;  „şcoala  istorică”,  continuată  în  America  de  John  Meyendorff  (1926-1992),  artizanul 
renaşterii  „neo-palamite”  în  Occident  (p.  290-299).  Extrem  de  importantă  şi  interesantă  este 
şi  prezentarea  pe  care  Felmy  o  face  grupului  de  teologi  aflat  sub  jurisdicţia  Patriarhiei 
Moscovei,  dominată  în  diaspora  de  Vladimir  Lossky  (1903-1958)  şi  Vasili  Krivoşein  (1900- 
1985)  -  specialist  în  gândirea  Sf.  Simeon  Noul  Teolog,  dar  şi  nume  mai  puţin  cunoscute, 
chiar  şi  în  spaţiul  ortodox,  care  şi-au  desfăşurat  activitatea  în  special  în  Rusia  sovietică: 
Vitali  Borovoi  (n.  1 9 1 6),  Alexandru  Vetelev  (m.  1 976),  N ikolai  Glubokovsky  ( 1 863- 1 937),  Petru 
Gnedici  ( 1 906- 1 963),  Li  veri  Voronov  (1914-1 995)  sau  Alexander  Men  (asasinat  la  9  septembrie 
1 990)  (p.  299-304). 

Pentru  a  nu  lăsa  impresia  că  în  cazul  lui  K.Ch.  Felmy  avem  de-a  face  doar  cu  un 
cercetător  al  istoriei  teologiei  ortodoxe,  ce  rămâne  la  o  dimensiune  strict  exterioară  a  datelor  şi 
problematicii  teologice,  ne  vom  opri  în  finalul  recenziei  noastre  la  un  studiu  (nr.  XII)  în  care  el 
îşi  demonstrează  concludent  subtilitatea  analizei  şi  nivelul  mare  de  înţelegere  (prin  iubire)  a 
spiritualităţii  ortodoxe.  Punctul  de  plecare  al  acestui  studiu,  care  vizează  locul  şi  rolul  sfinţilor 
în  Biserică,  îl  constituie  dialogul  ecumenic  dintre  Biserica  Ortodoxă  Rusă  şi  Biserica  evanghelică 
(luterană),  fiind  amintite  mai  multe  întâlniri  ce  au  avut  ca  temă  de  discuţie  acest  subiect:  a  IV-a 
discuţie  Amoldshainer  (12-19  seprembrie,  St.  Petersburg,  pe  atunci  Leningrad),  când  arhiep. 
Mihail  (Ciub)  şi  arhim.  Agafanghel  s-au  referit  la  principalele  figuri  de  sfinţi  din  istoria  Rusiei 
-  Nil  Sorski,  Tihon  de  Zadonsk,  Ignatie  Briancianinov,  Teofan  Zăvorâtul,  Serafim  de  Sarov 
sau  stareţul  Macarie  de  la  Optina  în  timp  ce  Fairy  von  Lilienfeld,  deşi  a  arătat  că  Biserica 
luterană  nu  cunoaşte  canonizarea,  a  evocat  câteva  figuri  cheie  care  pot  fi  considerate  „modele” 
(Leitbilder)  ale  spiritualităţii  evanghelice  -  Christoph  Blumhardt  ( 1 842- 1919),  Albert  Schweitzer 
(1875-1965)  şi  Dietrich  Bonhoeffer(  1906- 1945);  a  IlI-a  întrunire  Zagorsk,  1-4  octombrie  1978, 
Kiev;  a  VlII-a  discuţie  Amoldshainer,  1979,  Odessa;  al  VlI-lea  dialog  al  Bisericii  evanghelice- 
luterane  din  Finlanda,  1986,  şi,  în  iunie  acelaşi  an,  discuţiile  de  la  Mikkeli,  în  care  s-au  evidenţiat 
arhiep.  Mihail  de  Vologda,  Constantin  Skurat  şi  Aleksei  Osipov,  respectiv  Kalevi  Toiviainen. 
După  această  trecere  în  revistă,  Felmy  arată  importanţa  pe  care  o  are  corecta  înţelegere  a 
sfinţeniei  şi  cinstirea  ( Verehrung )  „mărturisitorilor”  lui  Dumnezeu  pentru  ambii  parteneri  de 
dialog  (p.  185-186)  şi  se  preocupă  mai  îndeaproape  de  rezultatele  acestor  întruniri,  subliniind 
atât  punctele  comune,  cât  şi  divergenţele  de  opinie. 

Cel  mai  important  punct  de  convergenţă  îl  constituie  conştientizarea  faptului  că  „toată 
sfinţenia,  care  poate  fi  exprimată  de  oameni  sau  lucruri,  este  relativă.  Absolut  sfânt  este  doar 
Dumnezeu  -  Sfânta  Treime,  Tatăl  şi  Fiul  şi  Duhul  Sfânt.”  Această  idee  a  fost  formulată  de 

4  Acestuia  îi  este  dedicat  şi  studiul  nr.  XVIII  din  volumul  de  faţă,  în  care  este  analizată  semnificaţia 
Crucii  în  viaţa  şi  opera  lui  P.  Svetlov. 

Georg  Kretschmar  şi  Aleksei  Osipov  la  întrunirea  din  1979,  ca  şi  de  arhiep.  Mihail  la  Mikkeli  - 
în  creştinism  există  doar  „one  Source  [of  holiness],  One  God,  the  Only  Holy,  One  in  the  and 
absolute  sense  of  the  word.”  Mărturisirea  absolutei  sfinţenii  doar  la  Dumnezeu  se  regăseşte, 
arată  K.Ch.  Felmy,  şi  în  Dogmatica  păr.  Dumitru  Stăniloae,  unde  unul  dintre  capitolele  despre 
„atributele  lui  Dumnezeu1'  se  intitulează  „Sfinţenia  lui  Dumnezeu  şi  participarea  noastră  la  ea”. 
Tot  aici  este  subliniată  o  altă  idee  comună  teologiei  ortodoxe  şi  luterane,  bazată  pe  texte  neo- 
testamentare  (Rom.  1, 7;  8, 27;  15, 26;  Apoc.  cap.  7  sau  II  Cor.  1,1),  conform  căreia  prin  „sfinţi” 

A 

se  înţeleg  toţi  cei  botezaţi,  creştinii:  Întruparea  înseamnă  „deschiderea  posibilităţilor  tuturor 
pentru  sfinţire.  [...]  Sfanţul  Apostol  Pavel  numeşte  pe  toţi  creştinii  sfinţi.  Iar  Sfanţul  Apostol 
Petru  numeşte  pe  creştini  neam  sfânt.  (I  Petru  2,  9).  Toţi  avem  acces  la  sfinţenie,  căci  toţi  ne 
putem  uni  cu  Hristos  prin  Sfanţul  Duh  [...]”\  Totuşi,  Alexander  Petrovici  Golubcov  s-a  făcut 
purtătorul  de  cuvânt  al  multor  teologi  ortodocşi  atunci  când  a  surprins  deosebirea  dintre 
sfinţenie  în  sensul  întregului  popor  al  lui  Dumnezeu  şi  sfinţi  în  sens  mai  restrâns,  ca  oameni 
îmbunătăţiţi  -  Părinţi,  patriarhi,  profeţi,  apostoli,  martiri  sau  mărturisitori  (p.  1 87).  Chiar  şi  unul 
dintre  teologii  evanghelici  formula  o  teză  similară:  „Totuşi  au  existat  de  la  început  oameni  în 
care  s-a  sintetizat  viaţa  creştină  într-un  mod  evident  tuturor.”  La  rândul  său,  Pavel  Florensky 
scria  că,  în  viaţa  şi  învăţătura  unor  sfinţi  ca  Simeon  Noul  Teolog,  Serafim  de  Sarov  şi  a 

A 

stareţilor  de  la  Optina,  Cel  de-al  Treilea  Ipostas  al  Treimii  se  vede  „ca  printr-o  lunetă”.  In  sfinţi 
se  reflectă  deci  chiar  Duhul  Sfanţ,  idee  întâlnită  într-o  predică  a  ep.  Dr.  Johannes  Hanselmann 
(susţinută  în  Niimberg  la  28  septembrie  1975  şi  unde  se  spune  că  „sfanţul  este  un  om  prin  care 
străluceşte  lumina  divină”),  sau,  şi  mai  puternic,  în  Liturghia  ortodoxă  săvârşită  în  fiecare  zi  de 

A 

lucru,  când  se  cântă  versetul  biblic  din  Ps.  67,  36.  în  textul  ebraic  el  sună:  „înfricoşător  este 
Dumnezeu  în  locaşul  cel  sfanţ.”  Fără  îndoială,  este  vizat  templul  ca  sanctuar  al  lui  Dumnezeu, 
însă  Septuaginta  înlesneşte  o  altă  interpretare,  care  s-a  impus  în  Biserica  Ortodoxă:  „Minunat 
este  Dumnezeu  întru  sfinţii  Lui!”  (Taumastos  o  theos  en  tois  agiois  autou)  K.Ch.  Felmy 
comentează  că  sensul  este  în  redactarea  grecească  „mai  profund”,  în  locul  templului  de  piatră 
fiind  vorba  aici  de  templul  lui  Dumnezeu  nefâcut  de  mâna  omenească  -  sfinţii,  (p.  188-189) 

Dacă  în  teologia  şi  spiritualitatea  ortodoxă  importantă  este  împreună-rugăciunea 
sfinţilor  cu  şi  pentru  noi,  această  idee  a  devenit  străină  majorităţii  credincioşilor  evanghelici 
(cauza  ar  fi,  în  opinia  lui  F.  von  Lilienfeld,  pătrunderea  concepţiilor  iluministe  şi  ale  societăţii 
modeme  industrializate  în  conştiinţa  protestantă).  Puţini  mai  ştiu,  de  exemplu,  că  în  Apolo¬ 
gia  pentru  Confesiunea  Augustană  se  scrie,  la  art.  24,  referitor  la  rugăciunea  pentru  cei 
decedaţi,  nu  doar  că  „pe  aceştia  nu-i  adorăm”  (...de  oratione  pro  mortuis ,  quam  nos  non 
prohibemus ),  ci  se  şi  scrie  textual,  în  art.  21,  că  „Maria,  Maica  lui  Dumnezeu,  se  roagă 
pentru  Biserică.”  (p.  189-190)  Aşadar,  „conştiinţa  unităţii  Bisericii  de  pe  pământ  cu  sfinţii  în 
rugăciune  şi-a  găsit  mereu  expresie  de-a  lungul  întrunirilor  dintre  Bisericile  noastre,  şi 
aceasta  nu  doar  în  referatele  susţinute  de  partea  ortodoxă.”  (vezi  şi  textul  comun  redactat 
de  Kretschmar  şi  Osipov  la  Odessa,  în  anul  1979)  (p.  190)  Cel  mai  dificil  punct  de  acceptat 
pentru  luterani  nu  este  deci  cinstirea  sfinţilor,  ci  „apelarea”  lor  ( Anrufnng ),  care  poate  lua  o 
formă  „magic-materialistă”  (p.  191).  Dar  învăţătura  despre  mijlocirea  sfinţilor  nu  implică 
automat  (deşi  lasă  loc  acestui  pericol)  cinstirea  lor,  nişte  simpli  oameni,  în  locul  lui  Dumnezeu. 

'  Cf.  Dumitru  Stăniloae,  Teologia  Dogmatică  Ortodoxă  voi. I ,  ediţia  a  Il-a,  EIBMBOR,  Bucureşti, 
1996,  p.  177-190,  aici  p.  180.  Autorul  trimite  la  traducerea  în  limba  germană,  Orthodoxe  Dogmatik. 
Mit  einem  Geleitwort  von  Jilrgen  Moltmann.  Aus  dem  Rumănischcn  ilbersetzt  von  Hcrmann  Pitters; 
ZQrich-GOtersIoh,  1984.  p.  237. 

în  plus,  „apelul”  sfinţilor  în  teologia  ortodoxă  ocupă  un  spaţiu  mai  larg  de  interpretare  decât 
în  teologia  romano-catolică  (p  192-193),  iar  în  urma  discuţiilor  ecumenice  asupra  acestui 

a 

subiect  s-a  ajuns  la  o  poziţie  mai  flexibilă  şi  în  luteranism  (p.  194).  In  colecţia  oficială  de 
scrieri  simbolice  a  Bisericii  luterane  ( Kcnkordienbuch )  există  un  aşa-numit  Catalogus 
testimoniorum ,  în  care  sunt  amintiţi  autori  din  Biserica  veche  ce  au  exprimat  o  învăţătură 
comună  cu  cea  a  Reformei  luterane.  Printre  numele  citate  aici,  alături  de  Luther,  se  regăsesc 
şi  sfinţi  ca  Macarie  Egipteanul  sau  Chirii  al  Alexandriei!  La  rândul  său,  autorul  însuşi  a 
trasat  o  paralelă  între  viaţa,  gândirea,  lucrarea  socială  şi  rugăciunea  unui  sfânt  ca  Ioan  de 
Kronştadt  şi  contemporanul  acestuia,  predicatorul  Wilhelm  Lohe  (m.  1872),  care  a  activat  în 
cadrul  Bisericii  evanghelice-luterane  din  Bayem  -  „lucrarea  lor  diaconică  şi  misionară  exprimă 
o  spiritualitate  care  îşi  are  centrul  în  Euharistie”  (p.  195).  Concluzia  pe  care  o  trage  Felmy 
este  următoarea:  „Tradiţia  Bisericii  vechi,  a  Bisericii  vechi  răsăritene,  trezeşte  astăzi  la 
studenţii  teologi  evanghelici  un  interes  crescând.  Şi  teologii  evanghelici  sunt,  de  asemenea, 
în  căutarea  unor  modele  pentru  Biserică,  cu  mare  relevanţă  pentru  lume”6  (p.  195). 

A 

In  încheierea  acestei  recenzii  nu  ne  mai  rămâne  decât  să  ne  exprimăm  speranţa  că  opera 
lui  Karl  Christian  Felmy  va  fi,  într-un  viitor  cât  mai  apropiat,  tradusă  într-o  mai  mare  măsură  în 
limba  română7,  ea  putând,  tară  îndoială,  să  se  constituie  ca  o  bază  în  dialogul  ecumenic,  în 
special  dintre  Biserica  Ortodoxă  şi  Bisericile  evanghelice-luterane,  dar  nu  numai. 

Drd.  Ciprian  Iulian  Toroczkai 


6  Ca  exemplu  este  amintit  unul  dintre  cei  mai  importanţi  patrologi  contemporani,  profesorul  de 
la  Heidelberg  Adolf  Martin  Ritter,  şi  lucrarea  acestuia  Charisma  im  Verstăndnis  des  Joanrtes  Chrysostomos 
und  seiner  Zeit.  Ein  Bei  trag  zur  Erforschung  der  griechisch-orientalischen  Ekklesiologie  in  der  Friihzeit 
der  Reichskirche ,  Gdttingen,  1972  (*=  FKDG  25). 

7  Una  dintre  lucrările  teologului  evanghelic,  din  păcate  mult  prea  puţin  utilizată  în  spaţiule 
ortodox,  este  excelenta  prezentare  pe  care  el  o  face  Liturghiei  ortodoxe  şi  interpretărilor  ci  de-a  lungul 
istoriei  teologice  ruse,  inclusiv  în  iconografia  veche!  Vezi  Karl  Christian  Felmy  -  Die  Deutung  der 
gdttlichen  Liturgie  in  der  russischen  Theologie.  Wege  und  Wandlungen  russischer  Liturgie-auslegung , 
Walter  de  Gruyter,  Berlin/New  York,  1984.  Sesizându-i  de  altfel  importanţa,  pâr.  Stăniloae  i-a  consacrat 
o  recenzie  în  Ortodoxia  nr.  4/1984,  p.  543-544. 

